
0OMENWAHJEMOOWEN  OWH  ST.  MATTHEW. 


CHAP.  I. 

MESUH  oq-oq  muzzeneegmi  tab abj e moomah guk  ewb 
kahoondahdezid  owh  Jesus  Christ,  oogwissun  owh 
David  Abraham  oQgwissun. 

2  Abraham  oogeQogwissenun  enewh  Isaacun  ;  Isaac 
dush  ooge-opgwissenun  enewh  Jacobun  ;  Jacob  dush  oQge- 
pogwissenun  enewh  Judahun  kuhya  enewh  wekahnesene. 

3  Judas  dush  oogeoogwissenun  enewh  Pharezun 
kuhya  enewh  Zaraiin  keoogeenid  enewh  Thamarun  ;  kuhya 
4ush  owh  Pharez  ooge-oogwissenun  encwli  E^romun ; 
kuhya  dush  owh  Ezrom  ooge-oogwissenun  enewh  Aramum 
4  Kuhya  dush  owh  Ararn  ooge-oogwissenun  enewh 
Antinadabbun ;  kuhya  dush  owh  Aminadab  ooge-oogwisse- 
nun  enewh  Naasonun ;  kuhya  dush  owh  Naason  ooge? 
pogwissenun  enewh  Salinonmi. 

5  Kuhya  dush  owh  Salnion  ooge-oogwissenun  enewh 
Boozun  keoogeenid  Rachabun ;  Kuhya  dush  owh  Booz 
ooge-oogwissenun  enewh  Obedun  keoogeenid  Ruthun ; 
kuhya  dush  owh  Obed  ooge-oogwissenun  enewh  Da^ 
yidun  keche-oogemaun ;  kahya  dush  owh  David  keche- 
oogemah  ooge-oogwissenun  enewh  Solomonun  keoogeenid 
enewh  owh  Uriah  kahwedegamahpuneen. 

6  Kuhya  dush  pwh  Jesse  ooge-oogwi ssenun  enewh 
Davidun  keche-oogemaun  ;  kuhya  dush  owh  Dayid  keche- 
oogemah  ooge-oogwissenun  enewh  Solomonun  keoogeenid 
enewh  OAvh  Uriah  kahwedegamahpuneen. 

7  Kuhya  dush  owh  Solomon  ooge-oogwissenun  enewh 
Roboamun  ;  kuhya  owh  Roboam  ooge-oogwissenun  enewh 
Abiaiin ;  kuhya  dush  owh  Abia  ooge-oogwissenun  enewh 
Asaiin. 

8  Kuhya  dush  owh  Asa  ooge-oogwissenun  enewh  Jo- 
shaphatun ;  kuhya  dush  owh  Josaphat  ooge-oogwissenun 
enewh  Joramun  ;  kuhya  dush  owh  Joram  ooge-oogwisse- 
nun  enewh  Oziazun. 

9  Kuhya  dush  owh  Ozias  ooge-oogwissenun  enewh 
Joathamun  ;  kuhya  dush  own  Joatham  ooge-oogwissenun 
enewh  Achazun  ;  kuhya  dush  owh  Achas  ooge-oogwisse- 
nun  enewh  Ezekiasun. 

10  Kuhya  dush  owh  Ezekias  ooge-oogwissenun  enewh 
Manassesun  ;  kuhya  dusli  owh  Manasses  ooge-oogwisse- 
nun  enewh  Amonun  ;  kuhya  dush  owh  Amon  ooge-oog- 
wissenun  enewh  Josiasun. 

11  Kuhya  dush  owh  Josias  ooge-oogwissenun  enewh 
Jechoniahun  kuliya  enewh  wekahnesene  ewh  uhpe  keez- 
hewenindwah  emuh  Baybyloning. 

12  Kahezhewenindwah  emuh  Babyloning,  owh  Je- 
ehonias  ooge-oogwissenun  enewh  Salathielun  ;  kuhya  dush 
owh  Salathiel  ooge-oogwissenun  enewh  Zorobabelun. 

13  Kuhya  dush  owh  Zorobabel  ooge-oogwissenun 
enewh  Abiudun  ;  kuhya  dush  owh  Abiud  ooge-oogwisse- 
nun  enewh  Eliakimun  ;  kuhya  dush  owh  Eliakim  ooge- 
oogwissenun  enewh  Azorun. 

14  Kuhya  dush  owh  Azor  ooge-oogwissenun  enewli 
Zadocun  ;  kuhya  dush  owh  Zadoc  ooge-oogwissenun 
enewh  Achimun  ;  kuhya  dush  owh  Achim  ooge-oogwisse- 
nun  enewh  Eliudun. 

15  Kuhya  dush  owh  Eliud  ooge-oogwissenun  enewh 
Eliazarun ;  kuhya  dush  owh  Eliazar  ooge-oogwissenun 
enewh  Matthanun  kuliya  dush  owh  Matthan  ooge-oogwis- 
senun  enewh  Jacobun. 

16  Kuhya  kush  owh  Jacob  ooge-oogwissenun  enewh 
Josephun  oonahbamun  owh  Mary,  mesuh  enewh  wageejin 
owh  Jesus,  owh  Christ  kahezhenekahzood. 

17  Kuhkenuh  dush  enewh  ahneka-bemahdezewenun 
kah-ahkoobemahdezid  owh  Abraham  nahnauzh  egoo  owh 
David,  kemetahchenoon  ahzhe  newin  ;  kuhya  kahahkoo- 
bemahdezid  owh  David  nahnauzh  keezhewenindwah 
egewh  Ahneshenahbag  emuh  Babyloning,  kemetahchenoon 
ahzhe  newin ;  kuhya  kah-ahkoo  ezhewenindwah  egewh 
ahneshenahbag  emuh  Babyloning  nahnauzh  egoo  wandah- 
dezid  owh  Christ,  kemetahchenoon  ahzhe  newin. 

18  Oo-oo  suh  keezhenege  owh  Jesus  Christ :  Oogeen 
Mary  kewahweendahmahgagoobunchewedegamaud  enewh 
Josephun,  chepwah  dush  wedegandewaud  kekekandah- 
gooze  keahyahwaud  enewh  ahbenoojeyun,  oonje,  enewh 
Keche-oojechaugwun. 

19  Owh  dush  Joseph  enewh  kahoonahbamejin  owh 
equa,  menoobemahdezenegoobun,  kah  dush  oogeenane- 
mahseen  mezheshuh  chekekanememind,  keenandum  edush 
ewh  kemooj  chewabenaud. 

20  Magwah  00-00  azhenahnahgahdahwandnng,  Benuh 
ooge  bahwahnaun  enewh  oodangenemun  owh  Tabanen- 
gad  ;  00-00  dush  keegood,  Joseph  wagwesemik  owh  David 
kago  ween  shahgwanemookan  cheoodahpenud.  owh  Mary 
kewedegamahgun,  enewh  muh  kakeshkahwahjen  Keclie 
oojechangoong  oonjewun. 

21  Oogahnegeaun  dush  enewh  oogwesun,  Jesus  dush 
kegahezheweenah,  oogahbemahjeaun  muh  oodahneshen- 
ahbamun  enewh  oomujjeezhewabezewenene. 

22  Kuhkenuh  dush  oo-oo  keeonje-ezhewabud  chedeb- 
ishkoosag  ewh  kahekedoopun  owh  Tabanengad,  keoozhe- 
beeganid  enewh  aunwahjegawenenewun,  oo-oo  keekedood. 

23  Benah  owh  kegaungooqua  oogahkekishkahwaun 
enewh  ahbenoojeun  emuh  oopuhyowing,  oogahnegeaun 
dush  enewh  oogwissun,  oogahweendahnahAvah  oodoon- 
oozoowin  Emmanuel,  me  suh  ahneekuhnootuhming,  Kesha- 
Muhnedoo  waujeduhnuhkeemenung. 

24  Kahooneshkaud  dush  owh  Joseph  ewh  kenebaud, 
keezhechega  ewh  kahegood  enewh  Kesha  Muhnedoo  ood- 
angenemun,  keoodahpenaud  dush  enewh  wewun. 

25  Kah  dush  oogekekanemahseen  nahnauzh  egoo  kah- 
negeahnid  enewh  oonetumoozhahnun  oogwissun,  Jesus 
dush  oogeezheweendaun  oodoonoozoowin. 


CHAP.  II. 


HPE  dush  kahnegid  owh  Jesus  emuh  Bethleheming 


u  Judeaing  anduhgoog  magwah  oogemahwid  owh 
Herod,  benuh  kepeezhahwug  nebwahkahwenenewug  emuh 
Jerusaleming,  wahbunoong  k^peoonjebahwaud. 

2  Oo-oo  dush  keekedoowaud,  Ahneende  ahyaud  owh 
kahnegid  oodoogemahmewaun  egewh  Jewyug  ?  nengewah- 
buhmahnaun  suh  oodahnungoomun  ewede  wahbunoong, 
cheshahgushkeetuhwungid  dush  nepeoonje-ezhahmin. 

3  Uhpe  dush  owh  Herod  keche-oogemah  kahnoon- 
dung  onoo,  kemegooshkahdandum  kuhya  dush  egoo  kuh- 
kenuh  emuh  Jerusaleming  wahdatoojig. 

4  Uhpe  dush  kahmahwunzoomaud  kuhkenuh  enewh 
sah sahge wejegawenene wun  kuhya  enewh  oodoozhebeega- 
wenenemewaun  egewh  ahneshenahbag',  oogeguhgwaje- 
maun,  tebe  kaduhzhe-negegwan  owh  Christ. 

5  Oooo  dush  oogeenahwaun,  Emuh  Bethleheming 
Judeaing  anduhgoog ;  00-00  muh  keezhebeega  owh  aun- 
wah  j  e  ga- we  ne  ne  ? 

6  Kuhya  keen  Bethlehem  ayahyun  emuli  Juda  duhzhe 
uhkeeng  kahween  ahpeche  noondaush  kedahpetandahgoo- 
zese  apetandahgozewaud  egewh  Juda  duhzhe  oogemaug, 
keen  muh  ahyahyun  tahoonjebah  o\yh  kaoogemahkundah- 
waud  nendahneshenahbamun  Israelun. 

7  Me  dush  owh  Herod  uhpe  kemooj  kahnundoomaud 
enewh  nebwahkahwenenewun  ooge-wahweenga-kuhgwa- 
jemaun,  nuhmunj  uhpe  mahyahje-nahgoozegoobunan  owh 
ahnung. 

8  Ooge-ezhenahzhahwaun  dush  ewede  Bethleheming, 
oo-oo  dush  oogeenaun ;  Mahjahyook  oondoonaook  owh 
ahbenooje,  uhpe  dush  kemekahwag  peweendahmooweshe- 
kag  menuhwah,  kuhya  neen  suh  cheahweshahgushkee- 
tahwug. 

9  Uhpe  dush  kahnoondahwahwaud  enewh  oogemaun 
kemahjahwug,  Benah  dush  enewh  ahnungoon  kahwahbuh- 
mahwahjin  ewede  wabbuhnoong  keuhnenegahnewun  nah- 
nauzh  egoo  keahgoojing  emah  debishkoo  ahyaud  owh 
ahbenooje. 

10  Uhpe  dush  kahwahbuhmahwaud  enewh  ahnungoon 
kekechemoojegezewug. 

11  Uhpe  dush  kahpeendegawaud  emuh  wegewahming 
oogewahbuhmahwaun  enewh  ahbenoojeiin  kuhya  oogeene 
Maryun  keoojecheengasawug  kuhya  keshahgushketahwah- 
waud.  Uhpe  dush  kahkedenuhmoowaud  ooduhyeeme- 
waun  oogemeenahwaun  enewh  megewawemm,  oozahwah- 
shooneyah  kuhya  menoo-mahgoojegunun. 

12  Emuh  enahbunduhmoowening  keoonjeegoowaud 
enewh  Kesha-Muhnedoon  nayaub  chenaunzekahwahseg- 
wah  enewh  Herodun,  ningooje  enuhkuhkayah  keeneezhe- 
kewawug  ewh  anduhnuhkewaud. 

13  Uhpe  kahmahjahwaud,  enuh  owh  Joseph  oogewah- 
buhmaun  enewh  oodangenemun  owh  Jehovah  emuh  enah- 
bunduhmoowening  oo-oo  keegood,  Oonishkaun  kuhya 
oodahpen  owh  ahbenoje  kuhya  enewh  oogeen  ewede  dush 
Egypting  ezhenezhemoon,  medush  ewede  kaduhnezeyun 
peenish  egoo  petahjemootoonaun  :  owh  muh  Herod  oogah- 
oondoonaaun  enewh  ahbenoojeiin  wenesaud. 

14.  Uhpe  dush  kahoonishkaud  oogeoodahpenaun  enewh 
ahbenoojeyun  kuhya  enewh  oogeene  magwah  tebekudenig, 
keezhah  dush  ewede  Egypting. 

15  Me  dush  ewede  kahduhnezid  peenish  egoo  kenebood 
bwh  Herod  chetebishkoosag  ewh  kahekedoopun  owh  Je- 
hovah  emuh  aunwahjegawening,  Emuh  suh  Egypting  nin- 
geoonjenundoomah  ningwiši 

16  Uhpe  dush  owh  Herod  kahwahbundung  ewh, 
kekechenishkahdeze,  oogeahnoonaun  dush  enewh  kane- 
šahnejin  enewh  ahbenoojeyun  emuh  Bethleheming  ayah- 
riejin  kuhya  erriuh  kewetuhyuhee  nauzhoo-pepoon-uhgeze- 
nejin  kuhya  nahwuj  agahsheenejin  nahsaub  kahezhe  wah- 
weenga-kuhgwajemaud  enewh  nebwahkah-wenenewun. 

17  Me  dush  uhpe  kedebishkoosag  ewh  kahekedoopun 
owh  Jeremy  aun wahj ega-wenene  00-00  kahekedood. 

18  Ewede  suh  Ramaing  kenoonduhwah  owh  matwa- 
kooduggandung  kuhya  matwa  mahwid  kuhya  matwa-nuh- 
rieenuhwanemood.  Rachel  mahwerriaud  enewh  oonejah- 
nesun  kah  dusli  kepahbahmetunse  wemenoodaaind,  kah 
rixuh  ahyahsewun. 

19  Uhpe  dush  kahnebood  owh  Herod,  Benuh  Jehovah 
oodangeriemun  oogebahwuhnaun  owh  Joseph  ewede 
Egypting. 

20  Oo-oo  dush  keegood,  Oonishkaun,  oodahpin  owh  ah- 
benooje  kuhya  enewh  oogeen  ezhauri  dush  ewede  Israel 
rioduhkeeming,  ahzhe  muh  keneboowug  egewh  kahnun- 
dahwandungig  ewh  oobcmahde ze win  owh  ahbenooje. 

21  Keoonishkah  dush,  oogeoodahperiaun  dush  enewh 
ahbenoojeyun  kuhya  enewh  oogeene,  kepeezhah  dush  emuh 
ooduhkeeming  owh  Israel. 

22  Uhpe  dush  kahnoondung  ewh  oogemahwenid  enewh 
Archalausun  erriuh  Judmaing,  kenahbishkahwaud  enewh 
oosun  Herod,  keahgushke  weezhaud  ewede  Ahnoo  ween 
goo  keweenduhmahgood  enewh  Kesha-Muhnedoon  emuh 
enahbunduhmoowening  keezhe  puhka  emuh  anuhkayah 
Galileeing. 

23  Kepeduhnuhkee  dush  emuh  oodanaung  Nazareth 
aduming  chedebishkoosag  ewh  kahekedoowahpun  egewh 
aunwahjegawenenewug,  Nazareth  duhzhe  wenene  tahe 
zhenekahzoo.' 

CHAP  III. 


HPE  dush  oonoo  kezhegudoon  ketuhgweshin  owh 


u  John  Baptizooewa-wenene,  keduhzhe-kubgequacl 
emuh  bubgwuhdnhkummig  Judea. 

2  Oo-oo  dush  keekedood  aunwanindezooyook  zhuh- 
yegwah  muh  eshpeming  duhzhe  oogemahwewin  pashoo 
peahyahmahgud. 

3  Me  muh  enewh  kahdebahjemahjin  owh  aunwahjega- 
wenene  Esaias  00-00  keekedood,  owh  madwa-pepahgid 
emuh  buhgwuhduhkummig,  W ahwazhetuhmook  ene wh 
oomekunun  owh  Jehovah,  quuhyukquahmootahwik  enewh 
oomekaunsun. 

4  Wah-owh  suh  John  oogeahgwin  ewh  baquahwegung 
oopewuyiin  kuhya  dush  kekechepezoo  ewh  paushquag- 
inoo-kechepezoowin,  puhkenaiin  dush  oogeaumwaun  kuhya 
puhgwuj  ahmoo-sinsebahquud. 

5  Me  dush  kebenaunzekahgood  kuhkenuh  emuh  Jeru- 
saleming  kahoodatoonejin  kuhya  kuhkenuh  emuh  Judaea- 
ing,  kuhya  kuhkenuh  enewh  kahduhnuhkenejin  emuh 
kewetuhyeee  Jordaning. 

6  Ooge  baptizoomegoowaun  dush  emuh  Jordaning  kah- 
wahweenduhmoowaud  enewh  oomujjeezhewabezewene- 
waun. 

7  Uhpe  dush  wuhyahbuhmaud  nebewah  enewh  Phari- 
seen  kuhya  enewh  Sadduceen  benaunzekumenid  ewh  oo- 
baptizooewawin  oo-oo  oogeenaun,  oh  kenuhwah  kenabe- 
goong  wandahdezeyag  ahwanan  kahwahweenduhmoonag 
cheoozhinduhmag  ewh  nishkahdezewin  kapetuhgweshen- 
oomahguk. 

8  Mekoogetooyook  enewh  aunwanindezoowene-mee- 
newenun. 

9  Kagoo  dush  enandunkagoon  oo-oo  cheedezooyag 
Nindooyoosemahnaun  suh  owh  Abraham,  Kedenenim  suh, 
kushkeaweze  owh  Kesha  Muhnedoo,  oonoo  ahsineen  che- 
oonjeoonejahnesid  owh  Abraham. 

10  Noongoom  dush  enegahda  ewh  wahgahquud  emuh 
oojebekahwaung  egewh  metigoog ;  Kuhkenuh  dush  egewh 
metigoog  manoo-menewesegoog  tahkahwahegahzoowug, 
tahahpuggenahwug  dush  emuh  ishkootang. 

11  Neen  suh  kebaptizoomenim  emuh  nebeeng  cheaun- 
wanindezooyag,  owh  dush  pahnoopenuhzhid  ahwahshema 

mushkahweze  neen  dush  ween,  kah  suh  nintaahpetandah- 
goozese  chepemewetoowug  enewh  oomuhkissinun  mesuh 
kabaptizoomenag  emuh  Keche-oojechangoong  kuhya  emuh 
eshkootang. 

12  Oowawasaegun  suh  ootuhkoonaun,  wahweenga 
dush  oogahpenetoon  ewh  oomechesuhgoom,  oogahsuhguh- 
kenaun  dush  enewh  oomezemenansemun  emuh  meejeme- 
guhmigoong  oogahchahgahkezaun  dush  enewh  shegoo- 
nooshkahjegunun  emuh  ishkootang  wekah  kaahtasenook. 

13  Jesus  dush  Galileeing  kepebonjebah  kepenaunze- 
kahwaud  enewh  Johnun  emuh  Jordaning  chebaptizoome- 
good. 

14  Oogekenahahmahgoon  dush  enewh  Johnun  oo-oo 
keegood,  neen  suh  nindenandahgooz  che  baptizoomeyun, 
keen  nuh  dush  kepenaunzekow  ? 

15  Jesus  dush  oogeguhnoonaun,  Mahnoo  noongoom  tah- 
ezhewabud,  me  muh  ewh  kaezhewabezeyungoobun  chede- 
bishkoosetooyung  kuhkenuh  menooezhewabezewenun  ;  oo- 
gebahbahmetahwaun  dush, 

16  Jesus  dush  uhpe  kahbaptizoome'ind  kazhetena  ke- 
oonje-koope  emuh  nebeeng :  Benuh  dush  kenesahkoonah- 
mahwah  ewh  kezhik  oogewahbuhmaun  dush  enewh  Kesha- 
Muhnedoo  oojechaugwun  penahzhenid  debishkoo  keche- 
oomeemeeng,  kepoonenid  dush  emuh  ooshtequahning. 

17  Benuh  dush  eshpeming  kezhegoong  keoonzetahgwud 
ewh  enwawin  oo-oo  keekedoomahgud,  Mesuh  mahbuh 
suhyahgeiig  ningwis  manwanemug. 

CHAP.  IV. 

ME  dush  Jesus  kahmahjewenegood  enewh  Keche 
Oojechaugwun,  keezhewenegood  emuh  bahquahdah 
kuhmig,  chekuhgwajeegood  enewh  mujje-muhnedoon. 

2  Ahzhe  dush  nemeduhnuh  duhsoo  kezhik  kuhya  ne- 
meduhnuh  duhsoo  tebik  kahwesenesig  ;  me  dush  uhpe 
kepuhkuhdad. 

3  Uhpe  kahpeoodesegood  enewh  kagwajewanejin  oo-oo 
oogeegoon  Keshpin  suh  Kesha  Muhnedoo  wagwesemen- 
oogwan  edun  oonoo  ahseneen  chebahquazhegunewung. 

4  Ween  dush  oogeguhnoonaun  oo-oo  dush  keekedood, 
Ezhebeegahda,  Kahween  bahquazhegun  atuh  ahwunsenoon 
kaoonjebemahdezid  enene,  anduching  suh  oodekedoowe- 

min,  Kesha  Muhnedoo  oodooning  pahoonzekahnig  tahoon* 
jebemahdeze  enene. 

5  Me  dush  keezheweenegood  enewh  mujje  muhnedoon 
emuh  kechetwah-oodanaung,  oogenebahweegoon  dush 
emuh  wahnahkoowung  ewh  kecheahnuhmeaweguhmig. 

6  Oo-oo  dush  oogeegoon,  keshpin  suh  Kesha  Muhnedoo 
wagwesemenoogwan  nesequaushkwahnin  ;  00-00  muh  ez- 
hebeegahda  oogah-guhgaunzoomaun  enewh  oodangenemun 
cheguhnuhwanemikwah,  emuh  dush  ooneenjewaung  kegah 
uhneahyahsoonegoog  ehebetahkoosettashinsewun  dush  e- 
muh  ahsineeng. 

7  Jesus  dush  oo-oo  ogeenaun,  Menuhwah  ezhebeegahda 
Kahween  kedahkuhgwatebanemahse  Jehovah  kekesha  Muh- 
nedoom. 

8  Menuhwah  dush  oogemahjewenegoon  enewh  mujje- 
muhnedoon,  oogeezhewenegoon  emuh  wahjewening  kache- 
eshpahdenahnig  oogewahbunduhegoon  dush  kuhkenuh 
enewh  uhkeeng  duhzhe  oogemahwewenun  kuhya  goo  ewh 
azhepeshegand  ahg  wudenig. 

9  Oo-oo  dush  oogeegoon,  Kuhkenuh  oonoo  kegahmeenin 
keshpin  kahwesayun  oojecheengwuhnetuhweyun  dush. 

10  Jesus  dush  oo-oo  oogeenaun  Ahwus  Mahjaun  Satan 
oo-oo  mah  ezhebeegahda,  Kegah  oojecheengwuhnetuhwah 
owh  Jehovah  Kekesha  Muhnedoom,  me  suh  ween  atuh  ka- 
buhmeetuhwud. 

11  Me  dush  kahezhe  nuhguhnegood  enewh  mujje  muh- 
nedoon  oogepebuhmeetahgoon  dush  enewh  angenun. 

12.  Uhpe  dush  kahnoondung  owh  Jesus  ewh  kekebah- 
quahoond  owh  John,  Keezhemahjah  emuh  Galileeing. 

13.  Oogenuhguhdaun  dush  ewh  Nazereth,  kepeoodatoo 
dush  emuh  Capernaiiming,  cheguhbeeg  duhzhe  oodanah 
cheguhyee  emuh  Zebuloning  kuhya  Nephthaliming. 

14.  Chedebishkoosag  ewh  kahekedoopun  owh  Ezaias 
aunwahjega-wenene,  oo-oo  keekedood. 

15.  Zebulon  duhzhe  uhkee  kuhya  Nephthalim  duhzhe 
uhkee  emuh  anuhkagaum  ewh  kechegummee,  ahgahming 
Jordan,  mayuggezejig  ooGalileemewah. 

16  Egewh  Ahneshenahbag  magwah  puhsuhgesh-tebik 
namuhduhbepuneeg  oogewahbundahnahwah  ewh  keche- 
wahsayahzewin  kuhya  egewh  namuhduhbepuneeg  emah 
ahgahwahtashing  ewh  neboowin  wahsayahzewin  kepesah- 
gahtane. 

17  Me  dush  ulipe  kemahje  kuhgequad  owh  Jesus, 
00-00  dush  keekedood,  aunwanmdezooyook  zhuhyegwah 
muh  eshpeming  duhzhe  oogemahwewin  pashoo  peahyah- 
mahgud. 

18  Jesus  dush  kepahbahmoosa  emuh  tetebawh  keche- 
gummeeng  Galilee,  oogewahbuhmaun  neezh  wawekahne- 
sindenejin,  owh  Simon,  Peter  azhenekahzood  kuhya  enewh 
wekahnesun  Andrew,  pahkoobewabenahnid  ahgwahbenah- 
gun  emuh  kechegummeeng  kegegooeka-wenenegwahpun 
muh. 

19  Oo-oo  dush  oodenaun,  Noopenuhzheshig,  kegahah- 
noonenim  dush  cheweekoojeagwah  egewh  enenewug. 

20  Me  dush  goo  kazhetena  kenuhguhnahwaud  ahgwah- 
benahgunun,  kenoopenuhnahwaud. 

21  Kahuhnemahjaud  oogewahbuhmaun  bakahnezene- 
jin  neezh  wawekahnesindenejin  James,  oogwissun  owh 
Zebedee  kuhya  enewh  wekahnesun  Johnun  nahbequahning 
duhzhe  wedookahwahwaud  enewh  oosewaun  Zebedeiin 
pahbuhgwahwahwaud  oodahgwahbenahgun  ewaun,  ooge- 
nundoomaun  dush. 

22  Me  dush  kenuhguhduhmoowaud  ewh  nahbequaun 
kuhya  kenuhguhnahwaud  enewh  oosewaun,  kenoopenuh- 
nahwaud  dush. 

23  Jesus  dush  kepahbahmoosa  emuh  anegookwahkuh- 
megaug  Galilee  duhzhe  uhkee,  kepahbahkuhgequad  emuh 
oosynagogueoomewaung  kuhya  kepahbahtebahdoodung 
ewh  oogemahwewine  menwahjemoowin  kuhya  kepahbah 
noojemootood  ahnooj  enahpenawinun  kuhya  ahkoosewinun 
kahenahpenanid  enewh  ahneshenahban. 

24  Kesuhswayahjemah  dush  ewh  azhewabezid  menze 
emuh  Syriaing  oogepeetahmahwahwaun  dush  kuhkenuh 
enewh  ahyahkoosenejin  kuhya  enewh  ahnooj  papukaun 
anahpenanejin  kuhya  enewh  quatugganduhmenejin  kuhya 
enewh  naboowahpenanejin,  oogenoojemooaun  dush  enewh. 

25  Oogenoopuhnuhnegoon  dush  nebewah  enewh  ahne- 
shenahban  ewede  Galileenaung  kahoonjebahnejin  kuhya 
ewede  Decapolising  kuhya  Jerusaleming  kuhya  ewede 
Judeaing  kuhya  dush  goo  ewede  ahgahming  Jordan. 

CHAP.  V. 

UHPE  dush  wuhyahbuhmaud  mahyahmoowenoonejin, 
keezhah  emuh  wahjewing :  uhpe  dush  kahnuhmuh- 

bid,  oogepenahzakahgoon  enewh  ookekenooahmahgunun. 

2  Kemahje-kekedoo,  ewh  kekuhgekemaud,  00-00  ke- 
ekedoo. 

3  Shahwandahgoozewug  suh  egewh  katemahganemoo- 
jig,  me  muh  egewh  waduhyeemejigewh  eshpeming  duhzhe 
oogemahwewin. 

4  Shahwandahgoozewug  suh  egewh  naneenuhwane- 
moojig,  tahmenoodaaahwug  suh. 

5  Shahwandahgoozewug  suh  egewh  nwahkahdezejig, 
oogahtebandahnahwah  suh  ewh  uhkee. 

6  Shahwandahgoozewug  suh  egewh  pakuddanoondun- 
gig,  kuhya  kauskahbahgwanoondungig  ewh  quuhyuk  ezhe- 
wabezewin,  me  suh  egewh  katabuhooninjig. 

7  Shahwandahgoozewug  suh  egewh  shawanjegajig  tah- 
shahwanemahwug  suh. 

8  Shahwandahgoozewug  suh  egewh  pahnedaajig  oogah- 
wahbuhmahwaun  muh  enewh  Kesha  Muhnedoon. 

9  Shahwandahgoozewug  suh  egewh  wazhetoojig  ewh 
pezaunanendewin,  oonejahnesun  muh  owh  Kesha  Muhnedoo 
tahezhenekahnahwug. 

10  Shahwandahgoozewug  suh  egewh  menooezhewabez- 
ewin  wanjekootuggeinjig ;  Me  muh  egewh  waduhyeem- 
ejig  ewh  eshpeming  duhzhe  oogemahwewin. 

11  Keshahwandahgoozeem  suh  uhpe  neshwahnahzoo- 
menagwah  kuhya  kooduggeenagwah  egewh  enenewug,  neen 
oonje  doodahgooyag. 

12  Oonahnegoozeyook  kuhya  keche-moojeganduhmoo- 
yook  keche-enandahgwud  muh  ewh  kameenegooyag  ewede 
eshpeming  ;  Me  muh  ewh  kahezhe  kooduggeahwaud  enewh 
aunwahjegawenenewun  kahbemahdezenejin  chepwah  ke- 
nuhwah  bemahdezeyag. 

13  Kenuhwah  kedooshewetahgunemegoonahwah  ewh 
uhkee  :  keshpin  dush  ween  eshquah-shewung  ewh  shewe- 
tahgun  wagoonan  kaoonjeshewungebun  ?  Kah  kayahbe 
ningood  enahbuttuhsenoon,  ewh  atuh  chesahgejewabene- 
gahdag,  kuhya  chetuhtuhkookahduhmoowaud  egewh  ene- 
newug. 

14  Kenuhwah  suh  kedahwem  uhkeeng  duhzhe  wahsa- 
yahzewin :  oodanah  oogedahke  ahchegahdag  kahween  tah- 
kahjegahdasenoon. 

15  Kah  suh  ween  kuhya  egewh  enenewug  oodoonje 
suhkuhunsenahwah  ewh  wahsuhkoonanjegun  emuh  ahnaum 

tebahegun  cheahtoowaud,  emuh  suh  wahsuhkoonanjegun- 
ahtekoong,  oowahsuhkoonaoogoonahwah  dush  kuhkenuh 
emuh  wegewahming  ayahjig. 

16  Mahnoo  suh  ewh  kewahsayahzewenewah  tahezhewah- 
sayahmahgud  enahsuhme-ahyahwaud  egewh  enenewug, 
chewahbunduhmoowaud  enewh  kemenoo-ezhewabezewene- 
waun,  chepeshegandahgooahwaud  dush  koosewah  kezhe- 
goong  ayaud. 

17  Kagoo  enandunkagoon  chebahnahjetooyaun  ewh  te- 
bahkoonegawin  gamuh  enewh  aunwahjegawenun  chepeoon- 
jeezhahyaun  ;  kahween  chebahnahjetooyaun  nepeoonjee- 
zhahse,  chetebishkoosetooyaun  suh  atuh. 

18  Kagate  suh  kedenenim  peenish  egoo  kemahjah- 
maliguk  ewh  kezhik  kuhya  ewh  uhkee,  kahween  kuhnuhga 
pazhik  I  gamuh  pazhek  tittle  tahmahjahmahgussenoon,  che- 
pwah  kuhkenuh  tebishkoosag. 

19  Ahwagwan  dush  kabahnahjetoogwan  oonoo  agah- 
singin  kuhgequawenun,  ewh  dush  ezhekekenooahmah- 
waud  enewh  enenewun,  ahpeche  noondaush  apeetandah- 
goozid  tahezhenekahzoo  emuh  eshpeming  duhzheoogemah- 
wewening  :  ahwagwan  dush  kaezhechegagwan  kuhya 
kaezhe-kekenooahmahgag  wan,  kache  ahpeetandahgoozid 
tahezhenekahzoo  emuh  eshpeming  duhzhe  oogemahwe- 
wening. 

20  Oo-oo  suh  kedenenim  keshpin  ahwahshema  enan- 
dahgoosenook  ewh  quuhyuk  kedezhewabezewenewah  anan- 
dahgwudenig  ween  ewh  quuhyuk  oodezhewabezewenewaun 
egewh  oozhebeega-wenenewug  kuhya  egewh  Phariseeg 
kah  bah-bahbesh  kegahpeendegaseem  emuh  eshpeming 
duhzhe  oogemahwewening. 

21  Kegenoondaum  suh  kahekedoowahpun  egewh  kuhyet 
kahbemahdezejig  kahween  kegahneeshewase :  ahwagwan 
dush  kaneshewagwan  tuhnuhnezahneze  chetebahkoonind. 

22  Oo-oo  dush  neen  kedenenim  ahwagwan  penesekah 
neshkanemahgwan  enewh  wekahnesun  tahnuhnezahneze 
chetebahkoonind  :  ahwagwan  dush  kaenahgwan  enewh 
wekahnesun,  Raca,  tahnuhne  zanneze  cheezhewenind  emuh 
anduhzhe-kekedoong :  ahwagwan  dush  kaekedoogwan,  ke- 
kuhkebahdiz,  tahnuhnezahneze  cheahpuggenind.  emuh  muj- 
je-ishkootang. 

23  Keshpin  dush  peezhewetooyun  ewh  kemegewawin 

emuh  sah-sahguhwejegunahbekoong,  mequanduhmun  dush 
emuh,  ningoodenoo  enanemik  owh  kekahnes ; 

24  Nuhguhdun  ewh  kemegewawin  emuh  sahsahguh- 
wejegunahbekoong,  mahjaun  dush  poonanendeyook  owh 
kekahnes,  me  dush  ewh  uhpe  chepemegewayun  ewh  keme- 
gewawin. 

25  Kazhetena  kahgeezoom  owh  tabahkoonik  magwah 
emuh  mekunaung  pemewejewud  koonemah  gooshah  owh 
tabahkoonik  oogahpuggedenuhmahwaun  ewh  keyowh  enewh 
tebahkoonega-wenenewun  kuhya  dush  owh  tebahkoonega- 
wenene  oogahpuggedenahmahwaun  ewh  keyow  enewh  tuh- 
koonewa-wenenewun  kegahahpuggenegoo  dush  emuh  ke- 
bahquahoode-weguhmegoong. 

26  Kagate  suh  kedenin  kah  kuhnuhga  ewede  kegah 
peoonje-sahgahunse,  bahmah  atuh  kekezhekuhmun  kuhke- 
nah  menik  mazenuhegayun. 

27  Kegenoondaum  kahekedoowahpun  egewh  kuhyet 
kahbemahdezejig,  kahween  kegahpuggundezeseem. 

28  Oo-oo  suh  neen  kedenenim  ahwagwan  kaguhnuh- 
wahbuhmahgwan  enewh  equawun,  wewepamaud  ahzhe  ke- 
puggundeze  emuh  oodaing. 

29  Keshpin  ewh  kekecheshkenzhek  mujje  doodahgooyun 
kejepetoon  ningooje  dush  ahpuggedun  nahwuj  muh  kegah- 
tabez  pazhik  ewh  keshkenzhek  bahnahduk ;  kah  dush  ween 
kuhkenuh  ewh  keyowh  cheahpuhgejegahdasenook  emuh 
mujje-ishkootang. 

30  Keshpin  dush  ewh  kekechenik  mujje-doodahgooyun 
keshkezhun  ningooje  dush  ahpuggedun  nahwuj  muh  kegah- 
tabez,  pazhik  bahnahduk  kepuhkawezewin,  kah  dush  kuh- 
kenuh  ewh  keyowh  cheahpuggejegahdasenook  emuh  mujje- 
ishkootang. 

31  Oo-oo  suh  keekedoo,  Ahwagwan  kawabenahgwan 
enewh  wewun  oogahmeenaun  ewh  wabenedewene-muzze- 
neegun. 

32  Oo-oo  dush  neen  kedenenim,  Ahwagwan  kawabe- 
nahgwan  enewh  wewun  pwah  puggundezenid  oodezheaun 
chepuggundezenid :  Ahwagwan  dush  kawedegamahgwan 
enewh  kahwabenuhmenjin,  tahpuggundeze. 

33  Menuhwah  kegenoondaum  ekedoowahpun  egewh 
kuhyet  kahbemahdezejig,  Kagoo  kuhkeneweshkekan  uhpe 
kemushkahwekekedooyunen  kegahdoodahwah  suh  owh 
Kesha-Muhnedoo  e-ewh  kahwahweendahmahgayun. 

14 


CHAP.  V. 


34  Oo-oo  suh  dush  neen  kedenenim  kagoo  kubnuhga 
mushkahwe-kekedookan  chetuhgoo-weenduhmun  ewh  kee* 
zhik,  me  suh  ewh  oodoogemahwuhbewin  owh  Kesha-Muh- 
nedoo. 

35  Kah  kuhya  ewh  ulikee,  me  muh  ween  ewh  ootuh- 
kookahjegun  ;  Kah  kuhya  ewh  Jerusalem,  me  muh  ween 
oodoodanowh  owh  Keche-oogemah. 

36  Kah  kuhya  kegahtuhgoo-wahweenduhseen  ewh  kesh- 
tequaun,  kahmuh  kelmshketooseen  pazhik  menesis  che- 
wahbishkahbeguk,  gamuh  chemuhkuhda-wahbeguk. 

37  Oooo  suh  tahenandahgwud  ewh  kekekedoowenewah, 
aahe,  aahe,  kuhya  Kah,  Kah,  Keshpin  nahwuj  mushkahwe- 
kekedoo  yag  oonoo  ween,  mujje-ezhewabezewening  oonjee- 
mahgud. 

38  Kegenoondaum  oo-oo  keekedoong,  ooshkenzhegoo- 
mah  mashquaud  ooshkenzhegoomah  kuliya  webitahmah- 
mash-quaud  webitahmah. 

39  Oo-oo  dush  neen  kedenenim  kagoo  nahnahkoonun- 
kagoon  ewh  mujje-uhyeeewesh,  ahwagwan  suhwhkapuhke- 
daoonoogwan  emuh  kekechenoowaung,  quakenuhmowh 
ewh  ahzhahwuhyeee. 

40  Keshpin  dush  ahweyah  wetebahkoonik  chemuhkuh- 
mik  ewh  kebahpesekahwahgun,  meezh  suh  kuhya  kekeche- 
pesekoowahgun. 

41  Ahwagwan  kawekoojeweene-noowagwan  ningoote- 
bahbaun  cheweejewud  mahnoo  neezhoo-tebahbaun  ezhe- 
weejewh. 

42  Meezh  suh  owh  nandoodahmook  ;  owh  dush  wahah- 
tahwahmik  shooneyah,  gagoo  agoonwatahwahkan. 

43  Kegenoondaum  ewh  kahekedoong,  Kegahsahgeah 
owh  keweejduhnuhkeewamahgun,  kegah  sheenganemah 
dush  owh  kemahyahdahwezim. 

44  Oo-oo  dush  neen  kedenenim  sahgeik  egewh  shaunga 
nemenagoog  kuhya  menoo-guhnoonik  egewh  majeguhnoo- 
nagoog  ;  menoodoodahwik  egewh  shaunganemenagoog 
kuhya  ahnuhme atuhmahw ik  egewh  majeduhzheinenagoog 
kuhya  egewh  quatuhgeenagoog. 

45  Me  dush  nuh  cheoogwissemenag  owh  Koosewah  esh- 
peming  ayaud ;  oodezheaun  muh  enewh  ookezisoomun 
chemookesanid  emuh  ahyahnid  enewh  maje-ezhewabeze- 
nejin  kuhya  enewh  manoo-ezhewabezenejin  kuhya  oodez- 

henahzhahaun  ewh  kemewun  emuh  ahyahnicl  quuhyuk- 
azhewabezenejin  knhya  maje-ezhewabezenejin. 

46  Keshpin  sahgeagwah  egewh  suhyahgeenenagoog 
wagoonan  kadondezeyag  ;  kahnuhween  nahsaub  ezheche- 
gasewug  egewh  mahwunjechegawenenewug  ? 

47  Keshpin  dush  kuhya  atuh  ahnahmekahwagwah 
egewh  kekahnesewaug  wagoonan  kenuhwah  ahwahshema 
azhechegayag  ?  kahnuh  ween  nahsaub  ezhechegasewug 
egewh  mahwunjechega-wenenewug  ? 

48  Quuhyuk  suh  ezhewabezeyook,  azhequuhyuk  ezhe- 
wabezid  owh  koosewah  eshpeming  ayaud. 


CHAP.  VI. 


UNGWAHME2EYOOK  chemege wasewag  ene wh 


XlL  keshahwanjegawene-megewawenewah  enahsuhmeah 
yahwaud  enenewug,  ewh  chewahbuhmenagwah,  keshpin 
oo-oo  ezhemegewayag  kahween  kegah  shahwanemegoose- 
wah  owh  Koosewah  eshpeming  ayaud. 

2  Uhpe  dush  keen  mahgewayunin,  kagoo  ween  negaun 
muhtwawatookan  ewh  pootahjegun  azhechegawaud  ween 
goo  egewh  anuhmeakahzoojig,  emuh  oodahnuhmea-weguh- 
megoowaung  cheoonjekechetwahwanemegoowaud  enewh 
enenewun  :  Kagate  kedenenim  ahzhe  ketebahahmahwug. 

3  Uhpe  dush  keen  mahgewayunin  keshahwanenga- 
megewawenun,  kahween  ewh  kenuhmunjenik  oogahkekan- 
duhseen  ewh  azhechegamahguk  kekechenik. 

4  Chekemooduk  enewh  kemegewawenun,  owh  dush  koos 
kemoodezewin  wuhyahbundung,  ween  suh  mezheshuh  ke- 
gahshahwanemik. 

5.  Uhpe  dush  anuhmeahyunin  kagoo  ween  ezheahyah- 
kan  eAvh  azhe  ahyahwaud  egewh  anuhmeakahzoojig,  oo- 
menwandahnahwah  muh  nebahwewaud  emuh  ahnuhmea- 
weguhmegoong  kuhya  emuh  nuhneengeduhwuhmook  e- 
newh  mekunun  cheduhzhe-ahnuhmeahwaud  chewahbuh 
megoowaud  enewh  enenewun  Kagate  kedenenim  ahzhe 
ketebahmahwahwug. 

6  Keen  dush  uhpe  anuhmeahyunin  peendegan  emuh 
kedahbenahsoowening  uhpe  dush  kekebahquuhahmun  ke- 
deshquaundam  ahnuhmeatow  owh  koos  emuh  kemoodeze- 
wening;  owh  dush  koos  kemoodezewin  wuhyahbundung 
mezheshuh  kegahshahwanemik. 

7  Uhpe  anuhmeahyagoon  kagoo  ahneshah  bahbahpen- 
wakagoon,  azhechegawand  ween  egewh  mayuggezejig ; 
enanduhmoog  muh  nebewah  kekedoowaud  ween  cheoon- 
jebezindahwindwah. 

8  Kagoo  kenuhwah  ezhewabezekagoon  ewh  azhewab- 
ezewaud ;  ookekandahnun  muh  owh  Koosewah  enewh 
manazeyagoon  chepwah  nundoodahmahwag. 

9  Oo-oo  suh  goo  ezheahnuhmeahyook  kenuhwah  ;  Wa- 
yoosemegooyun  kezhegoong  ayahyun  ;  Tahkecheahpeetan- 
dahgwud  kedezhenekahzoowin. 

10  Kedoogemahwewin  tahtuhgweshenoomahgud  ;  azhe 
nunduhwanduhmun  tahdoodaum  oomah  uhkeeng,  debesh- 
koo  ewede  eshpeming. 

11  Meezheshenaum  noongoom  kezheguk  buhquazhegun 
menik  che  tabesineyaung. 

12  Kuhya  wabenuhmahweshenaum  kahmahzenuhah- 
mahgooyunin  azhewabenuhmoowungedwah  egewh  maze- 
nuhahmahweyungejig. 

13  Kagoo  ezhewesheshekaunkan  emuh  kuhgwateban- 
edewening  ;  Ekooneshenaum  atuh  emuh  mujje-uhyeee- 
weshing  ;  Keen  mahween  kedebandaun  oogemahwewin 
kuhya  Mushkahwezewin  kuhya  dush  ewh  wahwezhanduh- 
moowin  Kahgenig.  Amen. 

14  Keshpin  muh  wabenuhmuhwagwah  egewh  enene- 
wug  kahezhe-mujje-doodoonagwah  kuhya  ween  dush  owh 
espeming  koosewah  kegah  wabenahmahgoowah  ewh  kah- 
ezhe-mujj  edood  ahwag. 

15  Keshpin  dush  ween  wabenuhmahwahsewagwah 
egewh  enenewug  kahezhe-mujje-doodoonagwah,  kah  dush 
ween,  kegahwabenemahgoosewah  eshpeming  ayaud,  ewh 
kahezhe-mujje-doodahwag. 

16  Uhpe  pakuddaedezooyagoon,  kagoo  ween  nuhneen- 
uhweengwaedezookagoon  azhechegawaud  egewh  anuhme- 
akahzoojig  mahnahjengwaedezoowug  muh,  pukkuhdaed- 
ezoongin  cheezhenahgoozewaud  emuh  anahsuhmuhbenid 
enenewun  :  Kagate  kedenenim  ahzhe  ketebahahmahwah- 
wug  ewh  ootebahahmahgoowenewaun. 

17  Keendushuhpe  pakuddaedezooyunin  nuhmuhkwen 
kuhya  kesebegenquan. 

18  Kah  dush  puhkuhdaedezoongin  cheezhenahgooze- 
sewun  enahsuhmuhbewaud  egewh  enenewug,  owli  suh 

atuh  koos  kemooj  ayaud ;  Koos  edush  kemoodezewm 
wuhyahbundung  mezheshuh  kegahmenoodoodaug. 

19  Kagoo  ahtahmahdezookagoon  enewh  ahsunjegoowe- 
nun  oomah  uhkeeng  anduhzhe-ooguhwasewung  kuhya 
ahduhzhe-ahgwahgwahbekesing  kuhya  anduhzhe  puhgoo- 
nabejegawaud  egewh  kamoodeshkejig  kuhya  kemoode- 
waud. 

20  Eshpeming  suh  ahtahmahdezooyook  enewh  ahsun- 
jegoowenun  anduhzhe  ooguhwasewunsenook  kuhya  anduh- 
zhe  ahgwahgwahbeksensenook  kuhya  anduhzhe-pahgoona 
bejegasegwah  egewh  kamoodeshkejig,  kemoodesegwah 
dush. 

21  Tebe  muh  atagwan  kedahsunjegoowenewah  mesuh 
emuh  ahtag  kedaewah. 

22  Mesuh  ewh  ooshkenzhekoomah  wanjewahsayaug 
ewh  weyowt  mah  Keshpin  suh  keshkenzhik  kuyundah- 
wezemahguk  kuhkenuh  anegookwaug  keyow  tahwahsay- 
ahmahgud. 

23  Keshpin  dush  mahkezemahguk  ewh  keshkenzhik, 
kuhkenuh  anegookwaug  keyow  tahpuhsugeshkahmahgud  ; 
Keshpin  dush  ewh  wahsayahzewin  peenjenah  keyowing 
atag  puhsuhgeshkaug  kagate  keche  puhsuhgesh-tebekud. 

24  Kahween  ahweyah  ookushketooseen  chebuhmeetah- 
waud  neezh  oogemaun  koonemah  suh  oogahsheengane- 
maun  pazhik  kuhya  oogahsahgeaun  enewh  bakahnezene- 
jin  :  koonemah  suh  kuhya  oogahmenwanemaun  pazhik 
kuhya  oogahoosettah  wanemaun  enewh  bakahnezenejin 
Kahween  kekushketoosenahwah  chebuhmeetahwag  owfi 
Kesha  Muhnedoo  kuhya  owh  Mammon. 

25  Oo-oo  suh  dush  kedenenim  gagoo  bahbahmandun- 
kagoon  ewh  kebemahdezewenewah  wagoodoogwan  ka- 
meejewagwan  gamuh  kamenequawagwan  kuhya  key- 
owewah  kaezhekoonuhyamahgudoogwan ;  kahnuh  ween 
ewh  bemahdezewin  ahwahshema  enandahgussenoon  ewh 
dush  ween  mejim  kuhya  ewh  keyow  ewh  dush  ween  ah- 
gwewin. 

26  Guhnuh-wahbuhmik  egewh  eshpeming  duhzhe  pe- 
nasewug  kahween  ketegasewug  kah  kuhya  keeshlmzhkez- 
hegasewug,  kah  kuhya  mahwunjechegasewug  emuh  puh- 
gunduhega  weguhmegoong,  owh  dush  koosewah  eshpem- 
ing  ayaud  oodahshummaun  enewh  ;  kah  nuh  kenuhwah 

ahwahshema  kedahpeetandahgoozeseem  wenuhwah  dush 
ween  ? 

27  Ahwanan  owh  kenuhwah  menik  anduhcheyag  nuh- 
nahgahdahwandung  kakushketood  ningoo  tebahegun  ah« 
wahshema  eheahkoozid  ? 

28  Wagoonan  dush  wanje  bahbahmanduhmag  ewh  ah- 
gwewin  nahnahgahdahwahbunduhmook  enewh  mushkoot- 
abenebuggoon  azhemahjeging  kahween  ahnookesewug  kah 
kuhya  pemuhtaegasewug. 

29  Oo-oo  suh  kedenenim,  Ahnoo  owh  Solomon  ke* 
keche-peshegandahgoozid,  kahween  keezheoose  azhekoon- 
uhyamahguk  pazhik  oonoo. 

30  Keshpin  dush  owh  Kesha  Muhnedoo  oo-oo  azhe- 
koonuhyawetood  enewh  mezhushkoon  emuh  ketegahning 
noongoom  kezheguk  ayaungin,  kuhya  wahbung  kaahpug- 
gejegahdagin  emuh  buhquazhegunekahning  kah  nuh  ween 
ahwahshema  kegah  ahgweegoosewab,  Oh  kenuhwah  ah- 
gahwah  tuhyabwayanduhmag  ? 

31  Kagoo  dush  nahnahgahdahwandunkagoon  oo-oo 
cheekedooyag,  Wagoonan  kameejeyung  gamuh  wagoonan 
kamenequayung  gamuh  wagoonan  kaahgweyung. 

32  Me  muh  oonoo  azhenunduhwanduhmoowaud  egewh 
mayuggezejig  kekekanemegoowah  suh  ween  owh  eshpem- 
ing  kedenduhzhe-koosewah  muhnazeyag  kuhkenuh  oonoo 

33  Netum  suh  nundahwanduhmook  ewh  oodoogemah- 
wewin  owh  Kesha  Muhnedoo  kuhya  ewh  quuhyuk  oode- 
zhewabezewin  kuhkenuh  dush  oonoo  kegahduhgoo-meene- 
goom. 

34  Kagoo  suh  dush  bahbahmandunkagoon  ewh  wah- 
bung  tahnahnahgahdahwanduhmahdezoomahgud  gooshah 
ewh  wahbung  wahtabezemahguk ;  menoo-duhchin  muh 
emuh  ningoo-kezhik  maje-uhyeeeweshewung. 

CHAP.  VII. 

KAGOO  tebahkoonega  kagoon  kenuhwah  dush  ween 
chetebahkoonegoosewag. 

2  Me  mahween  ewh  tebahkoonegawin  kaezhetebah- 
koonegawagwan,  me  nahsaub  kaezhetebahkoonegooyag 
kuhya  ewh  tebahegawin  kae zhete bahegawag wan  me  nah- 
saub  kaezhetebahegooyag. 

3  Ahneshwin  wahbunduhmoowud  ewh  panzenegood 

owh  kekahnis  kah  dush  kenahnahgahdahwahbundnnse 
ewh  metik  pamahkoomook  emuh  keshkinzhegoong. 

4  Ahneen  00-00  kaezheguhnoonud  owh  kekahnes,  Tuh- 
gah  nengahkejepetoon  ewh  panzenegooyun  ;  benuh  suh 
ween  metik  pemahquahmoo  emuh  keshkenzhegoong. 

5  Anuhmeakahzooyun  netum  wabenun  ewh  metik  pa- 
mahquahahmook  emuh  keshkinzhegoong  me  dush  uhpe 
chemenwahbeyun  chekechepe too wud  owh  kekahnes  ewh 
panzenegood. 

6  Kagoo  meenahkagoon  uhnemoog  ewh  kachetwah- 
wandahgwuk  kagoo  kuhya  ahpuggedahmahwahkagoon 
enewh  pearlun  egewh  kookooshug  koonemah  oogahtuh- 
tuhkookahdahnahwaun  emuh  ahnahmesit  tahquakekah- 
bahwewug  dush  chepegwah  menagwah. 

7  Nundoodahmahgayook  kegahmeenegoom  dush  un- 
dooneegayook  kegahmekaum  dush  pahpahguhegayook, 
kegahpahkahkoonahmahgoom  dush. 

8  Kuhkenuh  muh  nandoodahmahgajig  meenahwug 
kuhkenuh  dush  nandooneegajig  oomekahnahwah  kuhya 
dush  kukenuh  egewh  puhyahpahguhegajig  pahkahkoonuh- 
mahwahwug. 

9  Ahwanan  dush  owh  enene  kenuhwah  menik  anduh- 
cheyag  keshpin  enewh  oogwissun  nundoodahmahgood 
ewh  buhquazhegun  ahsin  nuh  oodahmeenaun  ? 

10  Keshpin  dush  gegooyun  nundoodahmahgood  ken- 
abegoon  nuh  oodahmeenaun  ? 

11  Keshpin  dush  kehuhwah  majeezhewabezeyag,  ke- 
kanduhmag  wanesheshengin  megewawenun  chemeenag- 
wah  egewh  kenejahnesewaug  keche  ahwahshema  suh  ween 
owh  koosewah  eshpeming  ayaud  wanesheshengin  oogah- 
meenaun  enewh  nandoodahmahgoojin. 

12  Kuhkenuh  enewh  nand uh w anduhmagoon  chedood- 
oonagwah  egewh  enenewug  me  nahsaub  kuhya  kenuhwah 
kadoodahwagwah  me  gooshah  maunduh,  tebahkoonegawin 
kuhya  aunwahjegawenun. 

13  Peendegayook  suh  emuh  ewh  agahsahdayaug  esh- 
quaundam  keche-munguhdayah  muh  ewh  eshquaundam 
kuhya  munguhdamoo  ewh  mekun  emuh  neshwah  nahdeze- 
wening  aneenuhmoog,  bahtuhyenoowug  dush  egewh  paun- 
degajig  emuh. 

14  Ahgahsahdayah  mahween  ewh  eshquaundam  kuhya 
ahgah  sahdamoo  ewh  mekun  emuh  bemahdezeweneng 

aneenuhmoog  pungeshawuggezewug  dush  egewh  ma- 
kungig. 

15  Meweshkahwik  egewh  wuhyazhenga-aunwahjega- 
wenenewug  pahmahnestahnesheweoojig  pahna unzekoona- 
goog,  peenjenah  dush  muhkundwashke-maheengunewe- 
wug. 

16  Azhemeenewewaud  suh  kegahoonje  kekanemah- 
waug  ;  Shoowemenun  nuh  oodoondenahnahwah  egewh 
enenewug  emuh  menasuhgahwunzheeng  gamuh  enewh 
figoomenun  emuh  muzzaunushkoong. 

17  Kuhkenuh  suh  egewh  wanesheshejig  metegoog  me- 
noomeenewewug,  Mujje  metik  dush  ween  mujje-meenewe. 

18  Kahween  owh  wanesheshid  metik  ookushketooseen 
chemujje-meenewid  kah  kuhya  owh  mujje-metek  ookush- 
ketooseen  che-meenoo-meenewid. 

19  Kuhkenuh  egewh  metekoog  manoo-meenewesegoog 
kahwahegahzoowug,  eshkootang  dush  ahpuggenegahzoo- 
wug. 

20  Azhemeenewewaud  suh  dush  kegahoonjekekane- 
mahwaug. 

21  Kahween  kuhkenuh  anduhchewaud  egewh,  Taban- 
engayun,  Tabanengayun,  azheguhnoozhejig  tahpeendeg- 
asewug  emuh  eshpeming  duhzhe  oogemahwewening  ; 
wah-owh  suh  atuh  mahkindung  ewh  azhemenwandung 
owh  Noos  eshpeming  ayaud. 

22  Ewh  uhpe  kekezheguk  nebewah  oo-oo  nengahegoog, 
T abanengay un,  Tabanengayun,  kah  nuh  ween  nengeaun- 
wahjegasemin  emuh  kedezhenekahzoowening,  kuhya  emuh 
kedezhenekahzoowening  nengeoonjesahgechewabenahnah- 
nig  m  uj  j  e-muhne  doog,  kuhya  emuh  kedezhenekahzoo- 
wening  nebewah  mahmaundahwejegunun  nengeezheche- 
chegasemin  ? 

23  Me  dush  uhpe  nengahwahweendahmahwaug,  kah 
wekah  kegekekanemesenoonim  ;  ahwus  nuhguhzheshig 
kenuhwah  mahkenduhmag  ewh  mujje-ezhewabezewin.  t 

24  Ahwagwan  suh  dush  nwaunduhmoogwan  oonoo 
nendekedoowenun  azhechegad  dush  ewh  akedoomahguk 
nebwahkah-weneneeng  nengahezheahwaah  kahoozhetood 
oowegewaum  emuh  oogedahbik. 

25  Kekemewung  dush  kuhya  kemooshkuhung  kuhya 
kepuhgummahnemud  emuh  atag  ewh  wegewaum,  kah 

dush  kekahwesasenoon  oogedahbik  muli  kemenjemoose- 
chegahda. 

26  Kuhkenuh  dush  nwaundungig  oonoo  nendekedoo- 
wenun  azhechegasegoog  edush  kuhkebahdeze-weneneeng 
tahezheahwaahwug  kahoozhetood  oowegewaum  emuh  me- 
tuhdahwung. 

27  Kekemewun  dush  kuhya  kemooshkahun  kuhya  ke- 
puhgumahnemud  emuh  atag  ewh  wegewaum,  kekahwesa- 
mahgud  dush  kekeche-kahwesamahgud  dush  kekahwesa- 
mahguk. 

28  Uhpe  dush  owh  Jesus  kaheshquah-kekedood  oonoo 
ekedoowenun  oogekechemahmahkahdandahnahwah  egewh 
ahneshenahbag  ewh  ookuhgequawin. 

29  Kache-enandahgoozingin  oogeezhekekenooahmah- 
waun  Kahween  goo  oozhebeega-weneneeng. 

CHAP.  VIII. 

UHPE  dusli  kahpenesahkewad  emuh  wahjewing,  ooge- 
noopenuhnego^n  enewh  mahyahmahwenoonejin. 

2  Benuh  dush  oogepc/naunzekahgoon  wamegeenejin 
enenewun  oogeshahgushketahgoon  dush,  oo-oo  keeked- 
doonid  ;  Tabanengayun  keshpin  enanduhmun  kedahkush- 
ke  chenoojemooeyun. 

3  Jesus  dush  kezhebenekane  ketaungenaud  dusli,  oo-oo 
dush  keekedoo,  Nendenandum  nojemoon  ;  medush  kazhe- 
tena  kahezhenoojemoomahgudenig  oodoomegeewin. 

4  Jesus  dush  oo-oo  oodenaun  Benuh  gagoo  weenduh- 
moowahkan  uhweyah,  mahjaun  dush  ween  goo,  wahbun- 
dow  keyow  owh  sahsahgewejegawenene  kuhya  megewan 
ewh  megewawin  kahekedoopun  owh  Moses  chemeegew- 
ayag  cheoonjedebahjemootahwindwah. 

5  Uhpe  dush  Jesus  kahtahgweshing  emuh  Capernaum- 
ing  oogepenaunzekahgoon  enewh  menesenoo-oogemaun, 
oogepahgoosanemegoon. 

6  Ooo-dush  keegood,  Nendoogemaum  nebuh  meetah- 
gun  andahyaun  tahnahpenashe  neboowe  suhgoo  kahgwah- 
nesugge-wesuggandum. 

7  Jesus  dush  oo-oo  oodenaun  Nengahahwe-noojemooah. 
8  Owh  dush  menesenoo-oogemah  oogeguhnoonaun  oo-oo 
dush  oogeenaun  Tabanengayun  kahween  nentaahpetand- 
ahgoozese  chepeendegayun  emuh  newegewauming ;  keke- 

doon  suh  goo  atuh,  me  dush  chenoojemood  owh  nebuhmee- 
tahgun. 

9.  Neen  muh  nendoogemahwandahgooz  netebanemaug 
dush  egewh  shemahguneshug  nendenah  dush  mahbah  enene 
mahjaun,  medush  azhemahjaud ;  bakahnezid  dush  oondaus 
medush  azhepenaunzekahwid ;  Kuhya  owh  nebuhmeetah- 
gun  00-00  doodun  medush  andoodung. 

10  Uhpe  dush  Jesus  kahnoondung  kemahmahkahdan- 
dum  oo-oo  dush  oogeenaun  enewh  nwahpenuhnegoojin, 
Kagate  kedenenim  kah  nahnauzh  nengemelmnse  oo-oo 
menik  dabwayanduhmoowin,  kah  kuhhuhga  emuh  Is- 
raeling. 

1 1  Kedenenim  suh  dush  nebewah,  wahbunoong  kuhya 
apungeshemook  tahoonjebahwug  oogahweeduhbemahwaun 
dush  enewli  Abrahamun  Isaacun  kuhya  Jacobun  emuh 
eshpeming  duhzhe  oogemahwewening. 

12  Egewh  dush  dabandahgoozejig  emuh  oogemahwe- 
wening  tahezhesahgejewabenahwug  emuh  ahgwahjuhyeee, 
puhsuhgeshkezewening  me  emuh  kaduhzhewesuhguhda- 
moong  kuhya  kaduhzhemuhmahtwayahbetasang. 

13  Jesus  dush  oo-oo  oogeenaun  enewh  menesenoo-ooge- 
maun  mahjaun  kahezhetabwayanduhmun  mesuh  kadood- 
ahgooyun  Me  dush  ewh  uhpe  kadishk  oobuhmeetahguhun 
kahnoojemoonid. 

14  Uhpe  dush  Jesus  kahpeendegad  emuh  oowegewah- 
ming  owh  Peter,  oogewahbuhmaun  enewh  oosigwissessun 
shengeshenenid,  oojebenegoonid. 

15  Oogetaungenaun  dush  emuh  oonenjening  me  dush 
kepoonejebenegoonid,  keooneshkah  dush  kuhya  oogebuh- 
meetahwaun. 

16  Uhpe  dush  aneoonahgooshig  oogepeetahmahwah- 
waun  nebewah  kakeshkahwahnejin  mujje-muhnedoon ;  oo- 
dekedoowening  dush  ween  oogeoonjesahgejewabenaun  e- 
newh  muhnedoon  kuhya  kenoojemooaud  kuhkenuh  enewh 
ayahkoosenejin. 

17  Chetebeshkoosag  ewh  kahekedoopun  owh  Isaias 
aunwahjega-wenene,  oo-oo  keekedood,  Ween  tebenuhwa 
oogeoodahpenaunun  kenuhnepenezewenenahnen  kuhya  oo- 
gepemoondahnun  kedahkoozewenenahnin. 

18  Uhpe  dush  Jesus  wuhyahbuhmaud  nebewah  ahnesh- 
enahban  emuh  ahyaud  keekedoo  cheezhahwaud  ewede 
ahgahming. 

19  Pazhik  dash  oozhebeega-wenene  kepeezhah  00-00 
dush  oogeenaun  Kakenooahmahgayun  kegahnoopenuhnin 
tebe  azhahwunan. 

20  Jesus  dush  00-00  oogeenaun,  Wahgooshug  oowah- 
zhewug  kuhya  penasewug  kezhegoong  ayahjig  oowuhsuh- 
swunewug  ;  owh  dush  ween  enene  oogwissun  kahween 
oodahyaunseen  ewh  kaahpuhquashemood. 

21  Menuhwah  dush  pazhig  ookekenooahmahgunun 
oo-oo  oogeegoon  Tabanengayun  puhgedeneshin  netum  che- 
mahjahyaun  cheahwenengwahwug  owh  noos. 

22  Jesus  dush  oo-oo  oogeenaun,  Noopenuhzheshin 
mahnoo  ween  egewh  naboojig  oogahningwahwahwaun 
enewh  naboonejin. 

23  Uhpe  dush  kahpoozid  emuh  nahbequauning  ooge- 
noopenuhnegoon  ookekenooahmahgunun. 

24  Benuh  dush  kekechepuhgummahnemud  emud  ke- 
chegummeeng  apeech  kechenootenig  keseeoooogoowaud 
tegoowun,  ween  dush  nebahgoobun. 

25  Ookekenooahmahgunun  dush  oogepeahmudenegoon 
oo-oo  dush  oogeegoon  Tabanengayun  bemahjeeshenaum 
neneboomin  gooshah. 

26  Oo-oo  dush  oodenaun,  Ahneshwin  sagezeyag  oh  ke- 
nuhwah  ahgahwah  tuhyabwayanduhmag  ?  Keooneshkah 
dush  kekecheaunwahtin  dush. 

27  Enenewug  dush  kemahmahkahdanduhmoog  oo-oo 
keeke-doowug,  ahneen  anandahgoozid  wah-owh  enene 
me  goo  azhedabwatahgood  ewh  nootin  kuhya  ewh  keche- 
gumme. 

28  Uhpe  dush  kahmezhegaud  ewede  ahgahming  emuh 
ooduhkeemewaung  egewh  Gergesenug  oogenuhquash  kah- 
goon  neezh  enewh  Kakeshkahwahnejin  mujje-muhnedoon 
kepe  oonjesahguhumenid  emuh  chebaguhmegoong  ahpeche 
ahquah-dezenid  kah  dush  ahweyah  emuh  enuhkahyah 
cheezhahsig. 

29  Benuh  dtish  kekechepepahgewug  oo-oo  keekedoo- 
wug  ahneen  kadoodahdeyung  keen  Jesus  wagwessemik 
owh  Kesha  Muhnedoo  ?  chekooduggeeyaung  muh  chepwah 
oojechesag  kepeoonjeezhah. 

30  Wahsuh  dush  keduhzhe-senewug  nebewah  kookoo- 
shug. 

31  Mujje-muhnedoon  dush  oogepahgoosanemegoon  oo- 

oo  akedoonid,  Keslipin  sahgejewabenewaungan  puhgede- 
neshenaum  cheahwe  peendegayaung  emuh  kookooshing. 

32  Oo-oo  dush  oogeenaun ;  Howh  ahwepeendegag ! 
Uhpe  dush  kahpesahgahuhmoowaud  oogeahwepeendegash- 
kahwahwaun  enewh  kookooshun ;  Benuh  dush  kuhkenuh 
egewh  kookooshug  kekuhkujjewabetoowug  emuh  keche- 
gummeeng  keduhpenawaud  dush  emuh  nebeeng. 

33  Egewh  dush  ganuhwanemahpuneeg  keoozhemoo- 
wug  kuhya  keezhahwug  emuh  oodanaung  ahnooj  dush 
kedebahduhduhmoowaud  kahezheahyahwaud  egewh  ka- 
keshkahwahpuneeg  enewh  mujje-muhnedoon. 

34  Benuh  dush  egewh  wahdatoojig  oogepenuhquash- 
kahwahwaun  enewh  Jesusun.  Uhpe  dush  kahwahbuhmah- 
waud  oogepahgoosanehmahwaun  chenuhguhduhmenid  ewh 
uhkee  emuh  anduhnuhkeewaud. 

CHAP.  IX. 

KEPOOZE  dush  emuh  nahbequauning  keahzhahwahood 
kemezhuligaud  dush  emuh  oodanaung  ween  kahood- 

atood. 

2  Benuh  dush  oogepeetahmahwahwaun  pazhig  enene- 
wun  naboowahpenanejin  nebahguning  shingeshenenid ; 
Jesus  dush  wuhyahbuhmaud  azhedabwayanduhmenid  oo- 
oo  oogeenaun  enewh  naboowahpenanejin,  Nengwis  mush- 
kahwandun  kewabenuhmahgoo  kemujjeezhewabezewenun. 

3  Benuh  dush  ahnind  egewh  oozhebeega-wenenewug 
kemooj  keekedoowug  Mujje-kezhwa  suh  wah  owh  enene. 

4  Jesus  dush  kekanemaud  ewh  enandubmenid  oo-oo 
keekedoo  Wagoonan  suh  wanje-mujje-enanduhmag  emuh 
kedaewaung  ? 

5  Wagoonan  nahwuj  wuhyanepunuk  oo-oo  cheeke- 
doong  kewabenahmahgoo  kemujje-ezhewabezewenun  ga- 
muh  oo-oo  cheekedoong  Puhsegwen  bemoosan  dush  ? 

6  Cheoonjekekanemag  owh  Enene  oogwissun  kushke- 
awezid  oomali  uhkeeng  chewabenahmahgad  enewh  mujje- 
ezhewabezewenun  (oogeenaun  dush  enewh  naboowahpe- 
nanejin)  ooneshkaun  oombenun  kenebahgun,  ezhaun  dush 
ewede  andahyun. 

7  Keooneshkah  dush?  andaud  dush  keezhemahjah. 

8  Uhpe  dush  egewh  ahneshenahbag  wuhyahbunduh- 
moowaud  kemahmahkahdanduhmoog  ;  kuhya  dush  ooge» 

wahwezhanemahwaun  Kesha-Muhnedoon  kemeenahnid  oo~ 
oo  menik  kushkeawezewin  enewh  enewun. 

9  Ewede  dush  kahoonjemahjaud  owh  Jesus,  uhnebe- 
moosad  dush  oogewahbuhmaun  pazhik  enewh  enenewun 
Matthew  azhenekahzoonejin  nuhmuhduhbenid  emuh  an- 
duhzhemahwunjechegahdag  ewh  oogemah-shooneyah  00-00 
dush  oodenaun,  Noopenuhzneshin,  kepuhsegwewun  dush, 
kenoopenuhnegood . 

10  Kepuhgummeahyah  dush  magwali  Jesus  keduhzhe- 
wesenid  emuh  wegewahmening  Benuh  kepeezhahwun 
mahwunjechegawenenewun  kuhya  mujje-uhyahahweshun 
kewedoopuhmegood  dnsh  kuhya  ookekenooahmahgunun. 

11  Uhpe  dash  egewh  Phariseeg  wuhyahbunduhmoo- 
waud  oo-oo  oogeenahwaun  ookekenooahmahgunun  Ah- 
neshwin  owh  kakenooalimoonag  wedoopuhmaud  enewh 
mahwunjechega-wenenewun  kuhya  maje-ezhewabezenejin  ? 

12  Uhpe  dush  owh  Jesus  nwaundung  oo-oo  oogeenaun 
Egewh  kayundahwezejig  kahween  oonundahwanemahse- 
waun  enewh  mushkeke-wenenewun  egewh  suh  atuh  ayah- 
koosejig. 

13  Ahwenunduhkekanduhmook  suh  oo-oo  azhenesettoo- 
tahgwuk  Nenunduhwandaun  ewh  shahwanendewin  kah 
dush  ween  ewh  sahsahgewejegawin  kah  suh  ween  nin- 
peoonje  ezhahse  chenundoomugwah  egewh  manoo-ezhe- 
wabezejig  cheaunwanindezoowaud  egewh  suh  atuh  maje- 
ezhewabezejig. 

15  Medush  kepenaunzekahgood  ookekenooahmaligunun 
owh  John  oo-oo  dush  keegood  Ahneshwin  nenuhwend 
kuhya  egewh  Phariseeg  nuhnengim  puhkuddaedezooy- 
aung  kekekenooahmahgunug  atuh  kahween  puhkuddaed- 
ezoosewug. 

15  Jesus  dush  oo-oo  oogeenaun  Tahkushkanduhmoog 
nuh  egewh  dabandahgoozejig  emuh  nahaunge-weguhme- 
goong  magwah  weejewahwaud  enewh  nahaungeshun  ?  Tah 
tuhgweshenoomahgudoon  enewh  kezhegudoon  uhpe  che- 
kemuhkummindwah  enewh  nahaungeshun  me  dush  uhpe 
kapuhkuddaedezoowaud. 

16  Kahween  ahweyah  oopuhgwahegaseen  ewh  ooshke 
mahnetoowagin  emuh  kata-ahgwewening  ewh  muh  ahyeee 
kahahjegahdag  ashkum  tahoonje-pegooshkah  ewh  ahgwe- 
win. 

17  Kah  kuhya  oosegemmsenahwah  ewh  ooshke-shoow- 
emenahboo  emuh  kata-puhshquagenoo-moodyng  keshpin 
keezheehegawahpun  tahgepegooshkahnoon  enewh  oomoo- 
dyun  kuhya  dush  tahgesekesa  ewh  shoowemenahboo  kuhya 
bahnahdudoon  enewh  oomoodyun,  oosegenahnahwah  dush 
ween  ewh  ooshke  shoowemenahboo  emuh  ooshkepuhsh- 
quagenoo-oomoodyng  medush  nuhyazh  chemenooguhnuh- 
wanduhmoowaud. 

18  Magwah  00-00  uhyenaud,  kepeezhahwun  pazhik 
oogemaun  keshahgushketahgood  00-00  keegood  Ahzhe 
keneboo  nendahnis  peezhahkun  dush  kuhya  taungin,  me- 
dush  kaezhebemahdezid. 

19  Jesus  dush  kepuhsegwe  kenoopenuhnaud  kuhya 
dush  ookekenooahmahgunun. 

20  Benuh  dush  pazhik  equa  kahmesquewahpenad  me- 
tahswe  ahzhc  neezhoo  pepoon,  oopequunaung  kepeezhah 
wun  ketaungenemahgood  dush  emuh  tuhtebegwahdanig 
ewh  oopesekoowahgun. 

21  Oo-oo  mahween  peenjenah  keekedoo  keshpin  goo 
kuhnuhga  taungenuhmahwug  oopesekoowahgun  me  suh 
goo  kaezhekuhyundahwezeyaun. 

22  Jesus  dush  kequakekahbahwe,  uhpe  dush  wuhyah 
buhmaud  oo-oo  keekedoo  Nendahnis  menoodaan  kedab- 
wayanduhmoowin  kenoojemooegoon ;  medush  goo  uhpe 
kenoojemood  owh  equa. 

23  Uhpe  dush  Jesus  kahpeendegad  emuh  oowegewah- 
ming  owh  oogemah  kewahbuhmaud  dush  enewh  pwah- 
tahjeganejin  kuhya  ahneshenahban  oombegezenid.. 

24  Oo-oo  oogeenaun,  Koogahbahwik  kah  suh  neboose 
owh  ooshkenegequa  nebah  suh  atuh  ;  oogekaunj-bahpee- 
goon  dush. 

25  Uhpe  dush  kahsahgejenahzhahoondwah  egewh  ah- 
neshenahbag  kepeendega  oogesuggenekanaun  enewh  oosh- 
kenegequan  medush  keooneshkahnid. 

26  Oo-oo  suh  kedebahjemah  mezee  emuh  uhkeeng. 

27  Uhne-mahjaud  dush  Jesus  oogenoopenuhnegoon 
neezh  enewh  kakepeengwanejin  enenewun  kepepahgeme- 
good  oo-oo  keegood  Shahwanemeeshenaum  keen  wagwis- 
emik  owh  David. 

28  Kahpeendegad  'dush  emuh  wegewahming  oogepe- 
naunzekahgoon  enewh  kakepeengwanejin.  Jesus  dush  oo- 
oo  oogeenaun,  Kedabwayandaum  nuh 

yaun  00-00  cheezhechegayaun  ?  00-00  dush  oogeegoon 
Aahe  Tabanengayun  ! 

29  Medush  ketaungenahmahwaud  ooshkinzhegoone, 
00-00  keekedood,  azhedabwayanduhmag  mahnoo  kegah- 
doodahgoom. 

30  Medush  kepahkahkahbewaud  Jesus  dush  oogeke- 
cheaungwahmemaun  oo-oo  ekedood ;  aungwahmezeyook 
ahweyah  chekekanduhsig. 

31  Uhpe  dush  kahsahguhumoowaud  oogesuhswa-yah- 
jemahwaun  mezee  emuh  uhkeeng. 

32  Uhpe  sahgahumoowaud  oogepetahmahwaun  enewh 
natah-kekedoosenegoon  enenewun  kakeshkahwahnejin 
Mujje-Muhnedoon. 

33  Uhpe  dush  kahsahgeje-wabenemind  enewh  Mujje- 
Muhnedoon  kekekedoo  owh  natah  kekedoosig :  Egewh 
dush  ahneshenahbag  kemahmahkahdanduhmoog  oo-oo  ke- 
ekedoowaud  Kahween  wekah  kewahbunjegahdasenoon 
emuh  Israeling  oo-oo  cheezhewabuk. 

34  Egewh  dush  Phariseeg  keekedoowug,  Me  enewh 
oodoogemahmewaun  egewh  mujje-muhnedoog  wanjesah- 
gejewabenaud  enewh  mujje  muhnedoon. 

35  Jesus  dush  oogepahpahezhahnun  kubkenuh  enewh 
oodanahwun  kuhya  oodanaunsun  pahpahkekenooahmah- 
gad  emuh  oodahnuhmeaweguhmegoowaung  kuhya  ke- 
pahpahtebahdoodung  ewh  oogemahwene-menwahjemoo- 
win  kuhya  kepahpahnoojemooaud  ahnooj  anahpenanejin 
kuhya  azheahkoosenid  ahneshenahban. 

36  Uhpe  dush  wuhyahbuhmaud  enewh  ahneshenah- 
ban,  oogeketemahganemaun  ewh  kemegooshkahjeahyahnid 
lmhya  suhswaskahnid  debishkoo  mahneshtahneshug  wa- 
mahneshtahneshe-wenenemesegoog. 

37  Medush  oo-oo  keenaud  enewh  ookekenooahmahgu- 
nun  Kagate  bahteenud  ewh  lmshkushkezhegawen,  punge- 
shawuggezewug  dush  ween  egewh  kushkushkezhega-we- 
nenewug. 

38  Nundoodahmahwik  owh  Tabandung  ewh  kush- 
kushkezhegawin,  chepeezhenahzhahwaud  anooketahgane- 
jin  emuh  ooketegahning. 


CHAP.  X. 


UHPE  dush  kahnundoomaud  metahswe  ahsheneezh 
ookekenooahmahgunun,  oogemeenaun  kushkeawe- 

zewin  chesahgejewabenahnid  mnjje-muhnedoon  kuhya  che- 
noojemooahnid  ahnooj  anahpenanejin  kuhya  ahyahkoose- 
nejin. 

2  Mesuh  oonoo  oodezhenekahsoowenewaun  egewh  raa- 
tahswe  ahsheneezhejig  apostleug ;  netum  owh  Simon  Peter 
azhenekahzood,  kuhya  Andrew-wekahnesun ;  James  oo- 
gwissun  owh  Zebedee  kuhya  John  wekahnesun. 

3  Philip  kuhya  Bartholemew  Thomas  kuhya  Matthew 
owh  mahwunjechegawenene  James  oogwissun  owh  Al- 
pheus  kuhya  Lebbeus  kahduggooweenzood  Thaddeus. 

4  Simon  owh  Canaan  duhzhe  wenene  kuhya  Judas 
Iscariot ;  me  suh  owh  kahbahtahaud  eneich  Jesusun. 

5  Oonoo  metahswe  ahshe  neezh  owh  JesusoogemaJije- 
nahzhahwaun  keahnoonaud  oo-oo  keekedood  Emuh  oome- 
kunahwaung  egewh  mayugezejig  kagoo  uhneezhahkagoon, 
kuhya  emuh  oodoodanahwewaung  egewh  Samaritineug 
kagoo  peendegakagoon. 

6  Ezhahyook  suh  goo  atuh  egewh  mahneshtahneshug 
waneshengig  oowegewahming  owh  Israel  dabandahgoo- 
zejig. 

7  Anepahbahmahdezeyag  debahjemooyook,  oo-oo  ka- 
ekedooyag  Pashoo  peahyahmahgud  ewh  eshpeming  duhzhe 
oogemahwewin. 

8  Noojemooik  egewh  ahyahkoosejig  peeneik  egewh 
wamegeejig,  S ah geche wabenik  egewh  mujje-muhnedoog  ; 
wanepuzh  kegeoodahpenahnahwah,  wanepuzh  megewa- 
yook. 

9  Kagoo  tebenewawezekagoon  ewh  oozahwah-shoone- 
yah  gamuh  shooneyah  gamuh  oozahwahbekoonsun  emuh 
kekechepezoowenewaung. 

10  Kagoo  lmhya  ahyahwahkagoon  ewh  nuhwuhpoowe- 
nene-mushkemood  emuh  mekunaung  kagoo  kuhya  ahyah- 
kagoon  naneezh  pesekoowahgunun  kuhya  metikwuhkesse- 
nunkagoo  kuhya  ahyahkagoon  enewh  suhkuhoonun  ;  enan- 
dahgooze  muh  owh  anookeetahgad  cheahshummind. 

11  Kaenepeendegawagwanun  dush  enewh  oodanah- 
wun,  kuhgwadwayook  emuh  ahwagwan  apeetandahgooze- 
gwan,  me  emuh  kadahyag  nahnauzh  egoo  uhnemahjahyag. 

12  Uhpe  dush  anepeendegayagoon  emuh  wegewah- 
ming,  uhnemekahwick  suh. 

13  Keshpin  dush  ahpetandahgwuk  ewh  wegewaum 
mahnoo  kepezaunewawenewah  tahduhnezemahgud  emuh  ; 

keshpin  clush  ahpetandahgwussenook  nayaub  suh  kegah- 
oode ssegoonah wah  kepe zau ne wawe ne wah . 

14  Ahwagwan  kaoodahpenesenoowagwan  kuhya  ka- 
bezinduhsegwan  enewh  kedekedoowenewah  uhpe  uhne 
sahguhumag  emuh  wegewahming  gamuh  emuh  oodanaung 
pahpahwuhkessenashenoog. 

15  Kagate  kedenenim  nahwuj  puhbanug  tahdoodahche- 
gahda  ewh  Sodom  kuhya  Gomorrah  duhzhe  uhkee  uhpe 
tebahkoonewa-kezheguk  ewh  dush  ween  oodanah. 

16  Benuh  kedezhenahzhahoonim  debeshkoo  mahnesh- 
tahneshug  emuh  anduhzhe  maheengunekaug  Kenabegoong 
ezhenebwahkahyook,  kuhya  keche-oomemeeng  ezhebakah- 
dezeyook. 

17  Koosetahwik  egewh  enenewug  kegahpuhgedeneg- 
oowaug  muh  emuh  anduhzhe-mahmahwe-tebahkoonega- 
waud  kuhya  kegapuhzhunzhaoogoowaug  emuh  oodahnuh- 
meaweguhmegoowaung. 

18  Kegahezhewenegoom  dush  emuh  enahsuhmuhbe- 
waud  egewh  oogemaug  kuhya  keche-oogemaug  neen  oonje 
kuhya  cheoonjetebahjemootahwagwah  egewh,  kuhya  e- 
gewh  mayuggezejig. 

19  Uhpe  dush  kepuggedenegooyag  kagoo  nahnahgah- 
dahwandunkagoon  ewh  kaekedooyag ;  ewh  suh  uhpe  ke- 
gahmeenegoom  ewh  kaekedooyag. 

20  Kah  mahween  kenuhwah  kegahkekedooseem,  owh 
suh  atuh  koosewah  oojechaugwun  tahkekedoo  peenjenah 
keyowewaung. 

21  Owh  suh  wawrekahnesid  oogahpuhgedenaun  enewh 
wekahnesun  chenesemind,  kuhya  owh  wagwessid  oogah- 
puhgedenaun  enewh  oogwdssun  :  kuhya  dush  wanejahnes- 
emenjig  oogahnoosoonawahwaun  enewh  ooketezemewmun 
nesahwaud. 

22  Kegahsheenganemegoowaug  dush  kuhkenuh  enene- 
wug  nendezhenekahzoowin  oonje ;  owh  dush,  nahnauzh 
wmhyaquahahyaug  kaaungwTahmezid.  tahbemahjeah. 

23  Uhpe  dush  noosoonooenagwah  emuh  pazhik  oodan- 
aung  pakahnuk  ezhenezhemooyook  kagate  muh  kedenenim 
kahween  kegahtachahgeshkunsenahwrah  enewh  Israel  duh- 
zhe  oodanahwun  chepwah  tuhgweshing  owrh  enene  oo- 
gwissun. 

24  Kahween  ahwahshema  ahpetandahgoozese  owh  ke- 
kenooahmahgun  apetandahgoozenid  enewh  kakenooahmah- 

goojin  kuhya  owh  buhmeetahgun  kahween  ahwahshema 
ahpetandahgoozese  apetandahgoozenid  oodoogemahmun. 

25  Menoo  menik  suh  keshpin  ahpetandahgoozid  owh 
kekenooahmahgun  apetandahgoozenid  enewh  kakenooah- 
mahgoojin  kuhya  owh  buhmeetahgun  apetandahgoozenid 
oodoogemahmun.  Keshpin  Beelzebub  azhenekahnahwaud 
enewh  wawegewahmenejin,  ahneen  menik  ahwahshema 
kaezhenekahnahwaud  enewh  dabandahgoozenejin  emuh 
wegewahming  ? 

26  Kagoo  koosahkagoon  egewh,  kah  muh  gagoo  kahje- 
gahdasenoon  meatuh  kapuggukkanjegahdag,  kah  dush  ga- 
goo  kemooj  ahtasenoon  me  atuh  kamezheshuhwejegahdag. 

27  Oo-oo  suh  waunduhmoonuhgoog  emuh  pesuhgish- 
kebik,  me  e wh  kaweenduhmag  emuh  wahsayahzewening  ? 
Kuhya  oo-oo  waunduhmoonuhgoog  emuh  ketuhwuggah- 
waung,  me  ewh  k a w ah we e ndulirn ag  oogedeguhmig. 

28  Kagoo  koosahkagoon  egewh  natoojig  ewh  weyowe- 
mah  kushketoosegwah  chenesahwaud  oojechaugoomaun. 
Ahwahshema  koosik  owh  kasketood  chebahnahjeaud 
enewh  oojechaugoomaun  lmhya  weyowemaun  emuh  mujje- 
eshkootang. 

29  Kahnuh  ween  pazhik  shoomahnekans  enegeenzoo- 
sewug  neezh  penasewug  ?  kah  dush  ween  kuhnuhga  pa- 
zhig  oogoo  tah  pungeshinse  kespin  enanduhsig  owh  koo- 
sewah. 

30  Ahgenjegahdanbon  suh  kuhkenuh  enewh  kewene- 
sesewaun  emuh  keshtequaunewaung. 

31  Kagoo  dush  sagezekagoon,  ahwahshema  kenuhwah 
kedahpetandahgoozeem  apetandahgoozewaud  ween  neb- 
ewah  penasewug. 

32  Ahwagwan  dush  ween  kawahweezhegwan  emuh 
anahsuhmewaud  egewh  enenewug  mesuh  owh  kuhya 
neen  kawahweenug  emuh  enahsuhmuhbid  owh  Noos  esh- 
peming  ayaud. 

33  Ahwagwan  dush  kaahgoonwatahwegwan  emuh  en- 
ahsuhmewaud  enenewug,  mesuh  owh  kuhya  neen  kaah- 
goonwatahwug  emuh  enahsuhmuhbid  noos  eshpeming  a- 
yaud. 

34  Kagoo  enanemeshekagoon  chepuhgedemaun  ewh 
bakahdezewin  oomuh  uhkeeng  peoonjeezhahyaun ;  kah- 
ween  nepeoonjeezhahse  chepuhgedenuhmaun  ewh  pezaun- 
ewawin  ahzhahwashk  suh  atuh. 

35  Nempeoonjeezhah  suh  ween  chepuhgedenuhmaun 
ewh  kekaundewin  owh  enene  chekekahmaud  enewh  oo- 
sun,  owh  dush  wadahnesemind  enewh  oogeen  kuhya  owh 
wasemind  enewh  oosegwuhsessun. 

36  Mesuh  enewh  wahdegamegoojin  kamegahnegood 
owh  enene. 

37  Ahwagwan  ahwahshema  suhyahgeahgwan  enewh 
oosun  kuhya  oogeen  dush  ween  azhesahgeid  kahween  ah- 
petandahgoozese  chebuhmeetuhwid. 

38  Ahwagwan  dush  kaoodahpenunsegwan  oodahzhe- 
dayahtegoom  noopenuhzhesig  dush  kahween  ahpetandah- 
goozese  chebuhmetahwid. 

39  Owh  dush  makung  ewh  oobemahdezewin  oogah 
wuhnetoon  :  owh  dush  kawuhnetood  oobemahdezewin 
neen  oonje,  oogahmekaun  suh. 

40  Owh  suh  wadahpenenoowagwan  me  suh  goo  kuhya 
neen  wadahpenid  kuhya  owh  wadahpenegwan  me  suh 
kuhya  goo  wadahpenaud  enewh  kahahnoozhejin. 

41  Owh  suh  kaoodahpenahgwan  enewh  aunwahjega- 
wenenewun  emuh  oodezhenekahzoowening  owh  aunwah- 
jegawenene  oogahoodahpenaun  ootebahahmahgoowin  owh 
aunwahjegawenene  owh  dush  kaoodahpenahgwan  enewh 
manoo-ezhewabezenejin  emuh  oodezhenekahzoowening 
owh  manoo-ezhewabezid  ootebahahmahgoowin  owh  ma- 
noo-ezhewabezid  oogahoodahpenaun. 

42  Ahwagwan  dush  nengoo  menequahjegaunse  tuhke- 
gumme  kameenuhahgwan  pazhik  oonoo  agahsheenejin 
emuh  oodezhenekahzoowening  owh  kekenooahmahgun  Ka- 
gate  kedenenim  kahween  oogahwuhnetooseen  ewh  oote- 
bahahmahgoowin. 


CHAP.  XI. 


EPUHGUMMEAHYAH  dush  uhpe  Jesus  kaheshqu- 


JS.  ahkekedood,  kekuhgekemaud  metahswe  ahshe 
neezh  ookekenooahmahgunun,  ewede  kedonjemahjah  che- 
pahbahkekenooahmahgad  kuhya  chepahbah-kuhgequad  e- 
muh  oodoodanahwewaung. 

2  Kahnoondung  dush  owh  John  emuh  kebahquahoode- 
weguhmegoong  ewh  kahuhnuhnookeed  owh  Christ  ooge- 
peezhenahzhahwaun  neezh  ookekenooahmahgunun. 

3  Oo-oo  keenaud,  keen  enuh  kedow  owh  wahpeezhah- 

goobunan  gamuh  kayahbe  nuh  goo  bakahnezid  nengah- 
nunduhwahbuhmahnaun  ? 

4  Jesus  dush  oogeguhnoonaun,  00-00  dush  keenaud, 
Mahjaug  suh  ahwewahbundahwik  owh  John  oonoo  nwaun- 
duhmagoon  kuhya  wahyahbunduhmagoon. 

5  Kakepeengwajig  suh  wahbewug,  mamaunjekoosejig 
bemoosawug  wamegeejig  peeneeahwug  kuhya  kakeebesh- 
ajig  noonduhmooahwug,  naboojig  ahbejebahahwug  kuhya 
katemahgezejig  debahjemootahwahwug  ewh  menwahje- 
moowin. 

6  Shahwandahgooze  dush  owh  kaobsettahwanemeseg- 
wan. 

7  Kahuhnemahjahnid  Jesus  oogemahjeguhnoonaun  e- 
newh  mahyahmahwenoonejin  kedebahjemaud  enewh  John- 
un  Wagoonan  kahahwewahbunduhmag  emuh  buhgwuh- 
duhkumig  ?  Ahsahgunush  nuh  mamahtahsing  ? 

8  Wagoonan  nungwuhnah  kahahwewahbunduhmag  ? 
enene  nuh  nwahkookuhnuhyad  ?  Benuh  suh  oogemahwe- 
guhmegoong  dahwug  egewh  nwahkookuhnuhyajig. 

9  Wagoonan  nungwuhnah  kahahwewahbunduhmag  ? 
Aunwahjega-wenene  nuh  ?  menungakah  ahwahshema 
ween  enandahgooze,  aunwahchega-wenene  dush  ween. 

10  Me  muh  wah-owh  ahyahjemind  emuh  kechetwah- 
oozhebeeguning  Benuh  nenegaunahzhahwah  nemezhenuh- 
wam  kaeneezhahyun  Me  owh  kawahwazhesetood  kedez- 
hahwenun  anahsuhmekahbahweyun. 

1 1  Kagate  kedenenim  anduhchewaud  egewh  equawun 
kahoonjenegejig  kahween  ahweyah  ahwahshema  ahpetan- 
dahgoozese  apetandahgoozid  owh  John  Baptizewa-wenene 
owh  dush  ween  kache  noondaush  ahpetandahgoozid  emuh 
eshpeming  duhzhe  oogemahwewening  ahwahshema  ahpe- 
tandahgooze  dush  ween  owh  John  ? 

12  Pahahkoobemahdezid  owh  John  Baptizewawenene 
nahnauzh  egoo  noongoom  mushkahwezewening  oonje  oo- 
dahpenegahda  eshpeming  duhzhe  oogemahwewin  kuhya 
egewh  mashkahwezejig  ketwa  oodoodahpenahnahwah. 

13  Kuhkenuh  muh  egewh  aunwahjega-wenenewug 
kuhya  ewh  tebahkoonegawin  keaunwahjegawug  nahnauzh 
egoo  John  ketuhgweshing. 

14  Keshpin  dush  enanduhmag  cheoodahpenahmag  me- 
suh  wah-owh  Elias  wahpeezhahgoobunan. 

15  Ahwagwan  watnhwugahgwan  mahnoo  tahbezin- 
dnm. 

16  Ahneen  dush  kaezheahwaiigwah  oogoo  noongoom 
bamahdezejig,  Tahbeshkoo  suh  ahbenoojeyug  namuhduhbe- 
jig  emuh  ahtaunde-weguhmegoong  00-00  azheguhnoonah- 
waud  enewh  w^ejekewaewaun. 

17  Oo-oo  dush  ekedoowaud  Kegenuhguhmootahgoom 
kah  dush  kegenemeseem  ahnoo  kuhya  kegemuhwemegoom 
kah  dush  kegekushkanduhseem. 

18  Kepeezhah  muh  owh  John  kahween  kewesenese 
kah  kuhya  kemenequase,  oo-oo  ekedoowug,  ookekishkah- 
waun  enewh  mujje-muhnedoon. 

19  Owh  dush  enene  oogwissun  kepeezhah  wesenid 
kuhya  menequad  oo-oo  dush  ekedoowug  Benuh  enene  na- 
bahdezid  kuhya  natah-menequad  oowedookahwaun  enewh 
mahwunjeche-gawenenewun  kuhya  mujjeahyahahweshun. 
Ewh  suh  nebwahkahwin  oomenwanemegoon  enewh  oo- 
nejahnesun. 

20  Me  dush  kemahjenuhneebekindung  enewh  oodan- 
ahwun  emuh  kahduhzhe  keche-mahmaundahwejegad  ewh 
keaunahwanendezoosegwah. 

21  Kahgwahnesugguhkummig  suh  keen  Chorazin  kuh- 
gwahnesugguhkummig  keen  Bethsaida  keshpin  mahween 
enewh  mahmaundah-ahnookewenun  kahezhechegang  emuh 
ahyahyun  keezhechegangebun  emuh  Tyre  kuhya  Sidon 
maweshah  tahgeaunwanendezoowug  emuh  mooshkemoo- 
dawagening  kuhya  pengweeng. 

22  Kedenenim  suh  nahwuj  puhbanuk  tahdoodahjegahda 
ewh  Tyre  kuhya  ewh  Sidon  uhpe  tebahkoonewaweneke- 
zheguk,  kenuhwah  dush  ween. 

23  Keen  dush  Capernaum  eshpeming  enuhkayhah  wam- 
bewejegahzooyun  kegahneswabenegoo  emuh  mujje-eshkoo- 
tang;  Keshpin  muh  enewh  mahmaundah-ahnookewenun 
kahezhechegang  emuh  keen  ahyahyun  keezhechegangebun 
emuh  Sodom,  nahnauzh  egoo  noongoom  kezheguk  tahge- 
ahyahmahgud. 

24  Oo-oo  suh  kedenenim  nahwuj  puhbanug  tahdoodah- 
jegahda  ewh  Sodom  duhzhe  uhkee  uhpe  tebahkoonewa- 
wene-kezheguk  keen  dush  ween. 

25  Jesus  dush  ewh  uhpe  keahnemetahgoozid  oo-oo  dush 
keekedood,  kemahmooyahwahmin  oh  Noosa  !  Tabanduh- 
mun  ewh  kezhik  kuhya  ewh  uhkee  kekahdahmoowudwah 

oonoo  egewh  nabwahkahjig,  kekekandnhmoonndwah  dnsh 
egewh  ahbenoojeyng. 

26  Mesuh  ewh  Noosa  kahezhemenwahbundnhmun  oo- 
oo  cheezhewabuk. 

27  Knhkennh  suh  ahnooj  gagoo  nengepuggedenemaug 
owh  Noos  kah  dnsh  ahweyah  ookekanemahseen  enewh 
Wayoosememinjin  owh  snh  atnh  Wagwessemind  ahwag- 
wanewagwan  dnsh  owh  Wagwesemind  kawewahbnndah- 
ahgwannn. 

28  Penaunzekahweshig  kenuhwah  kuhkennh  qnatugge- 
ahnookeyag  kuhya  pwahyahwuhnayag,  kegahaunwabee- 
nim  dnsh. 

29  Oodahpenahmahdezooyook  nenahbekahwahgun  be- 
zindnhweshig  dush  azhekekenooahmahgayann  nenookah- 
diz  mnh  knhya  nendahbussanim  nendahkahsanim  emuh 
nendai'ng  kegahmekahnahwah  dnsh  aunwabewin  emnh 
kej  echaugoo  waung. 

30  Wanepnnud  mnh  nahbekahming  nenahbekahwah- 
gun  knhya  nanngnn  ewh  nemewnnekann. 

CHAP.  XII. 

ME  ewh  nhpe  keiihneezhaud  owh  Jesus  anuhmea-ke- 
zhegndenig  emnh  bnhquazhegunushkoo-ketegahning 
kepuhknddawnn  dnsh  ookekenooahmahgnnnn  oogemahje- 
cheshnhnnkkebetoonahwah  ewh  buhquazhegnnushk  kemee- 
jewaud  dush. 

2  Uhpe  dnsh  egewh  Phariseeg  wnhyahbnhmahwand 
oo-oo  oogeenahwaun  Jesusun ,  Bennh  kekekenooahmahgu- 
nng  ezhechegawug  ewh  anandahgussenook  cheezheche- 
gangebun  ewh  annhmea-kezheguk. 

3  Oo-oo  dnsh  oogeenaun  Kah  nuh  kedoonjeahgindnh- 
senahwah  ewh  kahezhechegad  owh  David  nhpe  kepnhkud- 
dad  kuhya  enewh  kahwejewegoojin. 

4  Kepeendegad  emuh  Kesha-Muhnedoo  oowegewah- 
ming  knhya  keaumwaud  enewh  wahbnndahewawene- 
buhquazhegnnnn  kamejesigebnn  ween  kuhya  enewh  kah- 
wejewegoojin  sahsahgewejegawenenewug  atuh  anmwah- 
waud. 

5  Kah  nnh  dnsh  knhya  kedoonjeahgindnssenahwah 
emuh  tebahkoonegawening  ewh  azhe  bahnahjetoowaud 
ewh  ahnnhmea-kezhik  egewh  sahsahgewjegawenenewug 

emuh  Keche-ahnuhmea-weguhmegoong  kah  dush  oosettah- 
wanemahsewug. 

6  Kedenenim  oomah  suh  ahyah  pazhig  ahwahshema 
apetandahgoozid  apetandahgwuk  ween  ewh  ahnuhmea- 
weguhmig. 

7  Keshpin  kekanduhmagoobun  azhenesettootahgwuk 
ewh  ekedoowin,  Neweahyaun  shahwanendewin  kahween 
ewh  sahsahgewejegawin  kahween  kedahgebahtahmahse- 
waug  egewh  majeezhechegasegoog. 

8  Owh  muh  Enene  oogwissun  oodoogemahkundaun 
ewh  ahnuhmea-kezhik. 

9  Uhpe  dush  kahuhnemahjaud  ewede  kepeendega 
emuh  oodahnuhmeaweguhmegoowaung. 

10  Benuh  dush  keahyah  pazhik  enene  naboowenekad 
oogekuhgwajemahwaun  dush,  oonesheshin  nuh  chenooje- 
mooewang  ewh  anuhmea-kezheguk  ?  cheoonjebahtahmah- 
waud. 

1 1  Oo-oo  oogeenaun,  ahwanan  owh  enene  kenuhwah 
anduhcheyag  ayahwaud  pashik  enewh  mahneshtahneshun 
keshpin  dush  pungeshenenid  emuh  wahnekahning  mag- 
wah  ahnuhmea-kezheguk  kah  nuh  ween  oodahnuhwuh- 
denahseen  chewekoobenahpun  dush  ? 

12  Kah  nuh  ween  ahwahshema  ahpetandahgoozese  owh 
enene  owh  dush  ween  mahneshtahnish  Ahnish !  ooneshe- 
shin  suh  chemenoodoodahgang  anuhmea-kezheguk. 

13  Medush  oo-oo  keenaud  enewh  enenewun  Zhebenik- 
anin  Kezhebenikane  medush  goo  kahezhekahyundahwene- 
kad  debeshkoo  goo  ewh  ahzhahwenik. 

14  Egewh  dush  Phariseeg  uhpe  kahsahgahumoowaud 
mahmahwe  kekekedoowug  ewh  kaezhechegawaud  che- 
nesahwaud. 

15  Uhpe  dush  Jesus  kahkekandung  kemahjah  ooge- 
noopenuhnegoon  dush  nebewah  enewh  ahneshenahban  oo- 
genoojemooaun  dush  kuhkenuh. 

16  Oogeaungwahmemaun  dush  chedebahjemegoosig. 

17  Cheoonjedebishkoosag  ewh  kahekedoopun  owh 
Ezaias  aunwahjegawenene,  oo-oo  keekedood. 

18  Benuh  nenbuhmeetahgun  kahwuhwanahbahmug 
owh  suhyahgeiig,  enewh  kache-menwanemahjin  owh  nin- 
jechaug  ;  Ningah  ahtahwah  nenjechaug  oogahwahbundah- 
aun  ewh  quuhyuk  ezhewabezewin  enewh  mayuggezenejin. 

19  Kahween  tahmegahzoose  kah  kuhya  tahpepahgese 
kah  lmhya  ahweyah  oogahnoondunseen  ewh  oodenwawin 
emuh  mekunaung. 

20  Mahyahkushkuk  ahsahgunushk  kahween  oogah- 
pookoobetooseen  kuhya  puhquananig  sasuhbaub  kahween 
oogahahtaiinseen  nahnauzh  egoo  keshinguhdanahzhuhung 
ewk  quuhyuk  wahdezewin  chemahmauzheewamahguk. 

21  Egewh  dush  mayuggezejig  oogahahpanemoonah- 
wah  ewh  oodezhenekahzoowin. 

22  Medush  uhpe,  kepeetahwind  pazhik  wamujje  muh- 
nedoomid  kakepeengwad  lmhya  natuhkekedoosig  ooge- 
noojemooaun  dush.  Me  dush  goo  owh  kakepeengwad 
kuhya  natah-kekedoosig  kekedood  kuhya  kewahbid. 

23  Kekeche  mahmahkahdanduhmoog  kuhkenuh  egewh 
ahneshenahbag  oo-oo  dush  keekedoowaud,  Kah  nuh  ween 
wah-owh  David  oogwissun  ahwese  ? 

24  Uhpe  dush  egewh  Phariseeg  kahnoonduhmoowaud 
oo-oo  keekedoowug  kahween  oosahgejewabenahseen  e- 
newh  mujje  Muhnedoon  enewh  suh  ween  Beelzebubun 
oodoogemahmewaun  mujje-muhuedoon  oowedookahgoon. 

25  Jesus  dush  oogekekanemaun  ewh  ananduhmenid 
oo-oo  dush  oogeenaun  anduhching  oogemahwewin  papuk- 
kaunanendezoomahguk  tahneshwuhnahdud  kukya  anduh- 
ching  ewh  oodanah  kuhya  ewh  wegewaum  mahgahdezoo- 
mahguk  kahween  tahsoongekahbahwemahgussenoon. 

26  Keshpin  owh  Satan  sahgechewabenaud  enewh  Sa- 
tanun  megahdezoo  suh  ahneen  dush  kaezhe  soongekahbah- 
wemahgudenig  ewh  oodoogemahwewin  ? 

27  Keshpin  dush  ween,  owh  Beelzebub  wedookahwid 
sahgeje-wabenugwah  mujje-muhnedoog,  ahwananun  nun- 
gwahnah  dush  ween  wedookahgoowaud  egewh  kegwese- 
waug  sahgejewabenahwaud  ?  me  dush  egewh  katebah- 
koonenagoog. 

28  Keshpin  dush  neen  wedookahwid  Kesha-Muhnedoo 
oojechaugwun  sahgejewabenugwah  egewh  mujje-muhne- 
doog  zhuhyegwah  kedoode ssegoonah wah  ewh  oodooge- 
mahwewin  owh  Kesha-Muhnedoo. 

29  Ahneen  dush  ahweyah  kaezhekushketoopun  chepeen- 
degad  emuh  oowegewahming  owh  mashkahwezid  enene 
chemuhkummaud  dush  enewh  ooduhyemene  ?  bahmah  atuh 
keminjemahpenaud,  medush  uhpe  chemuhkummahpun 
enewh  ooduhyeemene  emuh  oowegewahmening  atanegin. 

30  Owh  wahjewesig  nemegahnik  lmhya  owh  wahdoo- 
kahwesig  uhpe  mahyahwunjechegayaunin,  suhswawabe- 
nega  suh. 

31  Oo-oo  suh  kedenenim  kuhkenuh  ahnooj  denoowun 
mujjeezhewabezewinun  kuhya  mujje-kezhwawenun  tah- 
wabenahmahwahwug  egewh  enenewug  mujje-duhzhemind 
atuh  owh  Keche-oojeehaug  kahween  tahwabenahmahwah- 
sewug. 

32  Ahwagwan  dush  kamujje-duhzhemahgwan  enewh 
enene  oogwissun  tahwabenahmahwah  ;  Ahwagwan  dush 
ween  mujje-duhzhemahgwan  enewh  Keche  oojechaugwun, 
kahween  tahwabenahmahwahse  oomah  uhkeeng  gamuh 
ewede  katuhgweshenoomahguk  uhkee. 

33  Keshpin  ooneshesheag  owh  metik  tahoonesheshin 
ewh  azhemenewid  gamuh  keshpin  mujje-metekooag  me- 
suh  kaezhemujjeuhyeeeweshewung  oomenewin  azhemene- 
wid  suh  me  owh  metik  kaoonjekekandahgoozid. 

34  Kenuhwah  mujje-kenabegoong  wandahdezeyag  ah- 
neen  kaezhelmshketooyag  magwah  mujje-ezhewabezeyag 
chemenoo-kekedooyag  ?  anushkenag  muh  oodaemah  me- 
suh  azhekekcdoomahguk  oodoonemah. 

35  Owh  wanesheshid  enene  emuh  wanesheshing  ah- 
sunjegun  oodoondenaun  enewh  wanesheshengin  ;  owh 
dush  majeezhewabezid  enene  emuh  mujje-ahsunjeguning 
oodoondenahnahwah  enewh  mujje-uhyeeeweshun. 

36  Kedenenim  suh  dush  anduhching  kuhkebahje-keke- 
doowin  ewh  azhekekedoowaud  egewh  enenewug  tahah- 
gindahmahwahwug  tebahkoonewawenekezheguk. 

37  Memuh  enewh  kedekedoowenewaun  kaoonjemen- 
wanemegoozeyun  kuhya  enewh  kedekedoowenewaun  ka- 
oonjenahneboomegooyun. 

38  Medush  uhpe  keguhnoonegood  ahnind  enewh  Pha- 
riseen  kuhya  oozhebeegawenenewun  oo-oo  keegood  kake- 
nooahmahgayun  nenundahwandahmin  chewahbunduhma- 
ung  kekenoowahjechegun. 

39  Oogeguhnoonaun  dush  oo-oo  keenaud  Maje  ezhe- 
wabezejig  kuhya  pazhikwahdezejig  bamahdezejig  oonun- 
dahwandahnahwah  kekenoowahjechegun  :  kah  dush  kuh- 
nuhga  kekenoowahjechegun  tahmeenahsewug  ewh  atuh 
ookekenoo  wahjechegun  owh  aunwahjegawene  Jonas. 

40  Debishkoo  muh  nesoo  kezhik  kuhya  nesoo  tebik 
keahyaud  owh  Jonas  ernuh  oomesudaung  owh  mesahmag, 

38 


CHAP.  XII. 


me  nahsaub  knhya  ween  owh  enene  oogwissun  nesoo 
kezhik  lmhya  nesoo  tebik  cheahyaud  emuh  oodaewung 
ewh  uhkee. 

41  Nineveh  duhzhe  enenewug  oogahweejpuhsegwe- 
mahwaun  uhpe  tebahkoonewang  oonoo  noongoom  bamali- 
dezenejin  ooogahnahneboomahwaun  dush ;  keaunwanind- 
ezoowug  muh  kahkuhgekemegoowaud  enewh  Jonasun 
benuh  dush  ween  ahwahshema  apetandahgoozid  oomah 
ahyah  owh  dush  ween  Jonas. 

42  Shahwuhnoong  duhzhe  oogemahqua  oogahweejpuh 
segwemaun  oonoo  noongoom  bamahdezenejin  oogahnahne- 
boomaun  dush  ;  ewede  muh  wuhyaquahkummegaug  uhkee 
kepeoonjebah  chepebezindung  ewh  oonebwahkahwin  owh 
Solomon,  benuh  dush  ween  ahwahshema  apetandahgoozid 
oomah  ahyah  owh  dush  ween  Solomon. 

43  Uhpe  suh  owh  wahnezid  Muhnedoo  kahsahguhun- 
gin  emuh  eneneeng  pahbahmoosa  emuh  anduhzhe  nebek- 
ahsenook  nundoonaiing  ewh  aunwabewin  kah  dush  oome- 
kunseen. 

44  Medush  uhpe  ekedood,  nindahwauj  nengahezheke- 
wa  emuh  newegewahming  kahpeoonjesahgahumaun,  uhpe 
dush  tagweshing  oomekaun  pezheshigwahtanig  cheguh- 
duhegahdanig  kuhya  wahwazhechegahdanig. 

45  Uhnemahjaud  dush  oodoodahpenaun  neezhwahswe 
muhnedoon  ahwahshema  majeahyahahweshewenejin  ween 
dush  azheahyaud  kuhya  peendegawug,  dahwug  dush 
emuh ;  ewh  dush  eshquauj  azhewabezid  owh  enene  ah- 
wahshema  kuhgwahnesuggandahgooze  ewh  ween  azheah- 
yahpun  wuhyashlmd ;  me  suh  kaezheahyahwaud  oogoo 
noongoom  bamahdezejig. 

46  Magwah  kahguhnoonaud  enewh  ahneshenahban 
benuh  oogeen  kuhya  wekahnesun  ahgwahjeeng  kenebah- 
wewun  nunduhwanemegood  ewh  cheguhnoonegood. 

47  Pashik  dush  oo-oo  oogeegoon  Benuh  keguh  kuhya 
kekahnesug  ahgwahjeeng  nebahwewug  kenundahwane- 
megoog  weguhnoonikwah. 

48  Oogeguhnoonaun  dush  enewh  kahwahweendahmah- 
goojin,  oo-oo  keenaud,  ahwanan  nenguh  ?  kuhya  ahwa- 
nanug  nekahnesug  ? 

49  Kezhebenekatahwaud  enewh  ookekenooahmahgu- 
nun,  oo-oo  keekedood  Wahbuhmik  nenguh  kuhya  nekah- 
nesug. 

50  Ahwagwan  suh  kaezhechegagwan  ewh  oodenand- 
uhmoowin  owh  noos  eshpeming  ayaud  mesuh  owh  nekah- 
nis  kuhya  nindahwamah  kuhya  ninguh. 

CHAP.  XIII. 

ME  DUSH  goo  ewh  kezheguk  kesahguhung  Jesus 
emuh  wegewahming,  kewuhwanuhbid  emuh  tete- 
bawh  kechegumme. 

2  Kepemahwunjedewun  dush  keche-nebewah  ahnesh- 
enahban  emuh  ayaud ;  nindahwauj  dush  kepooze  emuh 
tetebawh. 

3  Nebewah  dush  gagoo  oogeenaun  emuh  ahwajeguning 
oo-oo  keekedood,  Benuh  kesahgahum  pazhik  ketega-we- 
nene  weahwesuhswawabenung  ewh  menekaun. 

4  Magwah  dush  suhswawabenengad  ahnind  kepunge- 
senene  emuh  mahyahwekunah  kepeezhahwug  dush  egewh 
penasewug,  kemoozhahgunduhmoowaud  dush. 

5  Ahnind  dush  kepungesenene  emuh  ahsenekaung, 
gwach  ahyasenook  ewh  uhkee  bahbega  dush  kesahguh- 
kewun  kah  muh  kepuhgukkummegahsenoon. 

6  Uhpe  dush  kahmookuhung  owh  Kezis  kechahgeta- 
wun  kah  muh  keoojebekahwunsenoon,  medush  kahezhe- 
neboodag. 

7  Ahnind  dush  kepungesenene  emuh  menasuhgah- 
wunzhekaug  kepesahguhkewaud  edush  egewh  menasah- 
gahwnnzheeg  oogenewoogindahnahwah  dush. 

8  Ahnind  dush  kepungesenene  emuh  wanesheshing 
ewh  uhkee  kemenewung  dush  ahnind  ningoodwauk  menik 
ahwahshema  keduhchin,  ahnind  ningoodwahswe-meduh- 
nuh  ahnind  kuhya  nesemedahnuh. 

9  Ahwagwan  watahwugahgwan  mahnoo  tahnoondum. 
10  Kepenaunzekahgood  dush  ookekenooahmahgunun, 
oo-oo  keegood,  ahneshwin  guhnoonudwah  emuh  ahwaje- 
guning  ? 

11  Oogeguhnoonaun  dush  oo-oo  neenaud,  Kenuhwah 
gooshah,  kemenegoom  chekekanduhmag  enewh  kechetwah 
kekanjegawenun  emuh  eshpeming  duhzhe  oogemahwewe- 
neng,  wenuhwah  dush  kahween  meenahsewug. 

12  Ahwagwan  muh  ayahmoogwan  mesuh  owh  kamee- 
nind  nahwuj  dush  nebewah  oogahahyaun,  Ahwagwan 
dush  ayaunsenegwan  tahmuhkummah  ewh  ayaung. 

13  Mesuh  wanjeguhnoonugwah  emnh  ahwajeguning, 

Ahnoo  muh  enahbewaud  kahween  wahbesewug  kuhya  ah 
noo  noonduhmoowaud  kahween  noonduhsewug  kah  kuhya 
nesettootunsewug. 

14  Me  dush  ogoo  azhewabezewaud  wanjedebishkoosag 
ewh  kahekedoopun  owh  Isaias  aunwahjegawenene  00-00 
keekedood  emuh  noonduhmowening  kegahnoondaum,  kah 
dush  kegahnesettootunseem  kuhya  emuh  enahbing  kegah- 
enahbem  kah  dush  kegahwahbeseem. 

15  Oogoo  ahneshenahbag  oodaewaun  kechewenenoo- 
mahgudenewun  kuhya  oogekebahquahahnahwah  ooshkin- 
zhegoowaun,  chewahbesegwah  dush  emuh  ooshkinzhegoo- 
waung,  kuhya  chenoonduhsegwah  emuh  ootahwuggah- 
waung,  kuhya  chenesettootunsegwah  emuh  oodaewaung, 
chegeaunjeindwahpun,  neen  dush  chegenoojemooiigwah- 
pun. 

16  Shahwandahgwudoon  suh  kenuhwah  keshkinzhe- 
goowaun  ewh  enahbemahguk  kuhya  ketahwuggahwaun 
ewh  noonduhmoomahguk. 

17  Kagate  gooshah  kedenenim  nebewah  aunwahjega- 
wenenewug  kuhya  manoo-ezhewabezejig  oogenundahwan- 
dahnahwah  chewahbunduhmoowaud  enewh  wuhyahbun- 
duhmagoon  kah  dush  oogewahbundahsenahwaun  kuhya 
chenoonduhmoowaud  enewh  nwaunduhmagoon  kah  dush 
oogenoonduhsenahwaun* 

18  Noonduhmook  suh  ewh  ahwajegang  owh  Suhswa- 
benega-wenene. 

19  Uhpe  ahweyah  nwaundung  ewh  oogemahwewene 
ekedoowin  nesettootunsig  edush  ;  medush  peezhahnid  e- 
newh  mujje-muhnedoon  muhkuhmegood  dush  enewh  kah- 
ketegahdanegebun  emuh  ooda'ing ;  Mesuh  owh  kahah- 
pungesenenig  ewh  menekaun  emuh  mahyahwekunah. 

20  Owh  dush  kahahpungesenenik  emuh  ahsinekaung 
mesuh  owh  nwaundung  ewh  ekedoowin  bahbega  dush 
moojegandung  oodoodahpenaun. 

21  Kah  dush  goo  oojebekahwese,  wanebik  atuh  aun- 
wahje  ;  uhpe  dush  puhgummeahyahnig  ewh  ketemahgeze- 
win  kuhya  kooduggeegoowin  ewh  ekedoowin  oonje  kazhe- 
tena  oosittahwandum. 

22  Ewh  dush  kahahpungesing  emuh  magwa  menasah- 
gahwunzhekaug  mesuh  owh  nwaundung  ewh  ekedoowin 
oonzaumandung  ewh  uhkee  kuhya  ewh  azhewuhyazhin- 

gashkemahgnk  ewh  wahnuhdezewin  oonje  bahqnanesh- 
koojechegahda  ewh  ekedoowin,  kah  dush  menewese. 

23  Ewh  suh  dush  kahahpnngesing  emuh  ooneshesh- 
ing  ewh  uhkee  mesuh  owh  nwaunduug  ewh  ekedoowin 
nesettootung  edush  mahnewid  dush  kuhya  natahwuggetood 
ahnind  ningoodwauk  menik  ahwahshema  keduhchin,  ah- 
nind  kahya  ningoodwahswe-meduhnah  ahnind  kuhya  ne- 
semeduhnuh. 

24  Menuhwah  pazhik  ahwajegun  oogepuggedenahmah- 
waun  00-00  keekedood,  Ewh  suh  kezhegoong  duhzhe  ooge- 
mahwewin  enandahgwud  debishkoo  pashik  enene,  kahke- 
tegahdung  ewh  waneshing  menikaun  emuh  ooketegahning. 

25  Magwah  dush  nebahwaud  egewh  enenewng,  enewh 
shaunganemegoojin  kepeezhahwun,  keketegahduhmenid 
enewh  mujje-mezhushkoon  emuh  magwa  buhquazhegu- 
nushk  ;  medush  kemahjahnid. 

26  Uhpe  dush  suhyahguhkemahguk  ewh  buhquazhegu- 
nushk,  kuhya  anemenewewung  kepeenahgwudoon  dush 
kuhya  enewh  mujje-mezhushkoon. 

27  Egewh  dush  bameetahwahjig  enewh  wawegewah- 
menejin  oogepeenahwaun,  Oogemah  kahnuhween  wanesh- 
eshing  menekaun  kegeketegahdunsenahbun  emuh  keke- 
tegahning  Ahneshwin  dush  mujjee-mezhushkookaug  ? 

28  Oo-oo  dush  oogeenaun,  Shaunganingad  suh  oo-oo 
kedoodum ;  egewh  dush  buhmetahgunug  oo-oo  oogee- 
nahwaun,  kedenanememin  nuh  cheahwemahwundoonah- 
maung  ? 

29  Oo-oo  dush  keekedoo  Kah !  koonemah  magwah 
mahwundoonuhmag  enewh  mujje-mezhushkoon  kedahge- 
bahquahkoobetoonahwah  ewh  buhquazhegunushk. 

30  Mahnoo  nuhyazh  mahmahwe  tahmahjegenoon 
nahnauzh  egoo  ehepushquushkezhegang  ningahenaug  dush 
egewh  puhgwushkezhegawenenewug.  Mahwundenuh- 
mook  dush  ween  ewh  buhquazhegunushk  emuh  nepuhgun- 
duhegaweguhmegoong. 

31  Menuhwah  dush  pazhik  ahwajegun  oogepuggede- 
nuhmahwaun,  oo-oo  keekedood,  Enandahgwud  suh  kezhe- 
goong  duhzhe  oogemahwewin  debishkoo  pazhegoomenug 
ewh  oozahwuhnushk  menekaun,  kahoodahpenung  owh 
enene  kekahdung  dush  emuh  ooduhkeeming. 

32  Mahyahmahwe-ahgahsemenahguk  anduhching  e- 
newh  menekahnun,  uhpe  dush  ween  kahnetahwuhgingin, 

kechemetikoowun  suh,  medush  emuh  wahtekwahnewung 
pedahwaud  egewh  kezhegoong  duhzhe  penasewug. 

33  Menunhwah  dush  ahwajeguning  oogeezheguhnoo- 
naun  Enandahgwud  suh  ewh  eshpeming  duhzhe  oogemah- 
wewin  debishkoo  ewh  oombejeshkewugesechegun  kah- 
oodahpenung  equa,  kekahdood  dush  emuh  nesoo  tebahe- 
guning  ewh  peseboojegun,  nahnauzh  kuhkenuh  keoom- 
bejeshkewuggesing. 

34  Kuhkenuh  oonoo  oogeezheguhnoonaun  enewh  ah- 
neshenahban  emuh  ahwajeguning  kuhya  dush  ahwajega- 
sig  kahween  oogeguhnoonahseen. 

35  Chedebishkoosag  ewh  kahekedoopun  owh  aunwah- 
jega-wenene,  oo-oo  keekedood  Ningahpahkahkoonaun  nin- 
doon  emuh  ahwajeguning,  ningahkekedoonun  enewh  uh- 
yeeen  kahkahjegahdagin  pahahkoo-uhkeewung. 

36  Me  dush  kepuhgedenaud  enewh  ahneshehahban 
owh  Jesus,  kepeendega  dush  emuh  wegewahming  ooge- 
penaunzekahgoon  dush  ookekenooahmahgunun,  oo-oo  kee- 
good,  Weenduhmooweshenaum  azhenesettootahgwuk  ewh 
ahwajegun  kahdebahduhdoomun  enewh  mujje-mezhush- 
koon  emuh  ketegahning. 

37  Oogeguhnoonaun  dush  oo-oo  keenaud,  Owh  suh 
kahketegahdung  ewh  wanesheshing  menekaun,  mesuh 
owh  Enene  oogwissun. 

38  Ewh  dush  ketegaun,  mesuh  maunduh  uhkee  ;  ewh 
dush  wanesheshing  menekaun  mesuh  oogoo  wanejahnese- 
menjig  emuh  oogemahwewening,  Enewh  dush  mujje- 
mezhushkoon,  mesuh  enewh  oonejahnesun  owh  Mujje-ah- 
yahahweesh. 

39  Owh  Shaunganengad  kahketegahdung  enewh  me- 
suh  owh  mujje-muhnedoo  ewh  dush  pahgwahshkezhegang 
mesuh  ewh  wuhyakwah-uhkewung  egewh  dush  puhgwuh- 
shkezhega-wenenewug  mesuh  egewh  angenug. 

40  Debishkoo  dush  azhemahwunjechegahdag  enewh 
mujje-mezhushkoon  chahgezegahdag  dush  emuh  ishkoot- 
ang  mesuh  kaezhewabuk  uhpe  eshquah-uhkeewung. 

41  Owh  suh  Enene  oogwissun  oogahmahjenahzhah- 
waun  enewh  oodangenemun  cheoonjemahwunjeahnid  emuli 
oodoogemahwewening  kuhkenuh  enewh  oodangenemun 
cheoonjemahwunjeahnid  emuh  oodoogemahwewening  kuh- 
kenuh  enewh  kabesengin  kuhya  enewh  majeezhewabeze- 
nejin. 

42  Cheahpuhgenahnid  dush  eshkootawene  ningezega- 
wening  me  emuh  kaduhzhe-ahyahshequang  kuhya  mah- 
muhtw  ay  ahbettasang. 

43  Me  dush  uhpe  egewh  manooezhewabezejig  kezi- 
soong  kaezhewahsayahzewaud  emuh  oodoogemahwewe- 
nening  oosewaun,  ahwagwan  watahwugahgahgwan  mah- 
noo  tahnoondum. 

44  Menuhwah  dush  enandahgwud  eshpeming  duhzhe 
oogemahwewin  debishkoo  shooneaun  kahkahjegahdag 
emuh  ketegahning.  Uhpe  dush  enene  makung  ookahdoon 
apeech  dush  moojegandung  oodahwe-ahtahwanun  kuhke- 
nuh  enewh  ooduhyeemun  ookeshpinuhtoon  dush  ewh  kete- 
gaun. 

45  Menuhwah  dush  enandahgwud  ewh  eshpeming 
duhzhe  oogemahwewin  debishkoo  pazhik  ahtahwa-wene- 
ne  pabahnunduhwahbundung  manwahbuhmenahgwukkin 
pearlun. 

46  Uhpe  dush  makung  pazhik  kache-ahpetandahgwuk 
oodahweahtahwanun  kuhkenuh  ooduhyeemun  kishpenuh- 
tood  dush  ewh. 

47  Menuhwah  dush  enandahgwud  eshpeming  duhzhe ' 
oogemahwewin  debishkoo  ahquahbenahgun  kahpahkoobe- 
wabenegahzoonejin  emuh  kechegummeeng  ahnooj  dush 
mahwunjemdwah. 

48  Ahpe  dush  kahmooshkenag  oogeahgwahbenahwaun 
kewahwanuhbewaud  dush  oogemahwunjeahwaun  dusli  e- 
newh  wanesheshenejin  emuh  mukkukoong  oogewabenah- 
waun  dush  enewh  mahyahnahdezenejin. 

49  Me  suh  kaezhewahbuk  uhpe  eshquah-uhkeewung  ; 
tahpeezhahwug  egewh  angenug  piihkayeee  cheahsahwaud 
enewh  majeezhewabezenejin  emuh  ahyahnid  enewh  ma- 
nooezhewabezenejin. 

50  Oogahahpuggenahwaun  dush  emuh  ishkootawene 
ningezegawining  emuh  anduhzhe-ahyahshequang  kuhya 
ahduhzhe  mahmuhtwayahbittasang. 

51  Jesus  dush  oo-oo  oodenaun  ;  kenesittootahnahwah 
nuh  oonoo  uhyeen,  oo-oo  oogeegoon,  Aahe  Tabaningayun  ! 

52  Oo-oo  dush  oodenaun  Ahnesh  kuhkenuh  anduhchid 
oozhebeegawenene  kakenooahmahwind  ewh  anandahg- 
wuk  eshpeming  duhzhe  oogemahwewin  ezheahyah  debish- 
koo  enene  wawegewahmid  wandenung  emuh  oodahsunje- 
gooning  ooshke  uhyeeen  kuhya  kata  uhyeeen. 

53  Kepuhguhmeahyah  dush  uhpe  Jesus  kahkezhetood 
oonoo  ahwajegunun  keiihnemahjah. 

54  Uhpe  dush  tagweshing  emuh  tebenuhwa  oodunduh- 
nuhkewening,  oogekekenooahmahwaun  oodahnuhmeawe- 
guhmegooning  ;  kemahmahkahdanduhmoon  dush  00-00 
keekedoonid,  Ahnende  wandenung  wah-owh  00-00  menik 
nebwahkahwin  knhya  00-00  kushkeawezewin  ? 

55  Kah  nuh  ween  oodoog wi sse me goose e n  enewh  mook- 
oodahzoo-wenenewun  Kahnuh  ween  kuhya  Mary  ezhenik- 
ahzoosewun  enewh  oogeen  kuhya  enewh  wekahnesun 
James  kuhya  Joses  lmhya  Simon  kuhya  Judas? 

56  Kuliya  enewh  oodahwamahnun  kahnuhween  ke- 
weejoodatoomegoosenahnig  kuhkenuh  ?  Ahneende  dush 
wah-owh  wandenung  kuhkenuh  onoo  ? 

57  Oogeoosettahwanemahwaun  dush ;  Jesus  dush  oo- 
oo  oogeenaun,  Kahween  pwah-kechetwahwanemahse  owh 
aunwahjegawenene,  emah  atuh  tebenuhwa  oodindenuh- 
kewening  kuhya  emuh  tebenuhwa  oowegewahming. 

58  Kah  dush  nebewah  mahmaundahwejegunun  keezhe- 
chegasenun  ewede,  oodahgoonwayanduhmoowenene  oonje. 

CHAP.  XIV. 

MEDUSH  ewh  uhpe  owh  Herod  Tetrarch  kenoondung 
ewh  anah  jememind  Jesusun. 

2  Oo-oo  dush  oogeenaun  oobuhmeetahgunun,  Mesuh 
wah.owh  John  Baptizewa-wenene  keahbejebaud  ;  Mesuh 
wanje  ahnookemahguk  keche  kushkeawezewin  emuh  oo- 
weyouwing. 

3  Owh  muh  Herod  ketuhkoonahgoobun  Johnun  kemin- 
jemahpenaud  dush  kuhya  keahsaud  emuh  kebahquahoode 
we gu li megoong,  Herodiasun  oonje  oowewene  wekahnesun 
Philip. 

4  John  muh  oo-oo  oogeenaun,  kahween  ooneshinsenoon 
cheahyahwud  owh  equa. 

5  Uhpe  dush  enandungebun  wenesaud,  oogekoosaun 
enewh  ahneshenahban,  aunwahjega-wenene  muh  oogeuh- 
yenanemahwaun. 

6  Uhpe  dush  kewekoonding  ketebishkoosanig  Herod 
oonegewe-kezhegoom,  kenemewun  owh  Herodias  oodah- 
nun  emuh  nahwuhyaheeng  ahyahwaud  kemenwandum 
dush  Herod. 

7  Me  dush  kemushkahwe-waliweenclahmahgad  che- 
meenaud  wagoodoogwan  nanduhwanduhmenegwan. 

8  Owh  dush  equazanse  kezhah  kahezhe  kegahgaunzoo- 
megood  enewh  oogeen  00-00  keekedoo,  Meezheshin  suh 
oomah  keche  oonahguning  ooshtequaun  owh  John  Baptiz- 
ooewa-wenene. 

9  Keminjenahwaze  dush  owh  oogemah  ;  ewh  kemush- 
kahwe-wahweendahmahgad  kuhya  dush  kekekanemegood 
enewh  wuhdoopuhmegoojin,  keoonjeenahkoonegad  ehe- 
meenemind. 

10  Keahnooke  dush  chekishkequaoomind  Johnun  emuh 
kebahquahoodeweguhmegoong. 

1 1  Ewh  dush  ooshtequaun  kepechegahdane  emuli  keche 
oonahguning  kemeenind  dush  owh  equazanse  ;  oogemah- 
jetahwaun  dush  enewh  oogeen. 

12  Kepeezhahwun  dush  ookekenooahmahgunun  keood- 
ahpenuhmoowaud  ewh  weyow  oogeahwe-weenduhmoo- 
wahwaun  dush  Jesusun. 

13  Uhpe  dush  kahnoondung  owh  Jesus,  ewede  keoon- 
je-mahjah  nahbequaun  ahyood,  keezhaud  emuh  buhgwuh- 
duhkumegaug  chenezhekawezid.  Uhpe  dush  kahnoonduh- 
moowaud  egewh  ahneshenahbag  emuh  uhyoodanahwune- 
nig  oogeoonjenoopenuhnahwaun,  keuhnebemoosawaud 
emuh  uhkeeng. 

14  Keuhnelmhbaud  Jesus  oogewahbuhmaun  nebewah 
ahneshenahban  oogeketemahganemaun  dush  kuhya  dush 
oogenoojemootuhmoowaun  enewh  ahyahkoozenejin. 

15  Uhpe  dush  kahoonahgooshig  oogepenaunzikahgoon 
enewh  ookekenooahmahgunun,  oo-oo  dush  keekedoonid 
Puhgwuhduhkumegah  suh  oomah,  Ahzhe  kuhya  eshpeke- 
zhegud  puggedin  egewh  ahneshenahbag  cheezhahwaud 
emuh  oodanaunsing  chekeshpenuhtahmahdezoowaud  ewh 
mejim. 

16  Jesus  dush  oo-oo  oogeenaun,  kahween  tahmahjah- 
sewug,  kenuhwah  ahshumik. 

17  Oo-oo  dush  oogeegoon  kahween  gagoo  oomah  nin- 
dahyaunsemin,  me  atuh  naunwahtik  buhquazhegunun 
kuhya  neezh  gegooyug. 

18  Oo-oo  keekedoo  :  petuhmahweshig  suh. 

19  Uhpe  dush  kahekedood,  enewh  ahneshenahban  che- 
nuhmuhduhbenid  emuh  mezhushkookaung  keoodahpenaud 
dush  enewh  naunwahtik  buhquazhegunun  kuhya  neezh 

gegooyu n  eshpeming  dush  keenahbe,  keshahwanemaud 
kuhya  kebuhquabenaud  oogeenenuhmahwaun  kekenooah- 
mahgunun  enewh  buhquazhegunun  kuhya  egewh  kekenoo- 
ahmahgunug  oogeenenuhmahwahwaun  enewh  ahneshen- 
ahban. 

20  Kuhkenuh  dush  kewesenewug  ketabesenewaud  ; 
oogedodahpenahnahwaun  dush  enewh  pewunjegunnn,  kah- 
eshkoosagin,  metahsweahshe  neezhoo  kookoobenahgurmn 
mooshkin. 

21  Egewh  dush  enenewug  kahwesenejig  kenahnun- 
metauswaukoosedooganug  kahween  keiiggemahsewug  e- 
gewh  equawug  kuhya  egewh  ahbenoojeyug. 

22  Bahbega  dush  Jesus  oogeguhgaunzoomaun  enewh 
ookekenooahmahgunun,  ketwa  chepoosenid  emuh  nahbe- 
quahning,  kuhya  cheuhnenegahnenid  ewede  ahgahming 
nahnauzh  ween  mahjenahzhahwaud  enewh  aneshenahban. 

23  Uhpe  dush  kahmahjenahzhahwaud  enewh  ahneshe- 
nahban  keahmujjewa  emuh  wahjewing  nezheka  cheahnuh- 
meaud.  Uhpe  dush  kahuhneoonahgooshenig  kenezheka- 
weze  emuh. 

24  Ewh  dush  nahbequaun  ahzhe  emuh  nahwuhgaum 
ahgwindagoobun  bahbahmewabuhung  oonjeshkuhwahne- 
mudenegoobun  muh. 

25  Nahnoo  tebahegunadenig  dush  magwah  tebekudenig 
Jesus  oogenaunzekahwaun,  bemoosad  emuh  oogetebeeg. 

26  Egewh  dush  kekenooahmahgunug  uhpe  wuhyah- 
buhmahwaud  bemoosanid  emuh  oogedebeeg,  kesagezewug 
oo-oo  keekedoowaud,  Cheby  suh  goo ;  keahyahshequawug, 
dush  apeech  sagezewaud. 

27  Bahbega  dush  Jesus  oogeguhnoonaun,  Soongedaa- 
yook,  neen  suh  ween,  kagoo  sagezekagoon. 

28  Peter  dush  oogeguhnoonaun,  oo-oo  dush  oogeenaun, 
Tabaningayun  keshpin  keen  ahyahwewunan  ezheshin  che- 
naunzekoonaun  emuh  nebeeng. 

29  Oo-oo  dush  oogeegoon  Pemahjaun  :  Peter  dush  kah- 
penesaunduhwad  emuh  nahbequauning  kebemoosa  emuh 
nebeeng  chepenaunzekahwaud  enewh  Jesusun. 

30  Uhpe  dush  wuhyahbundung  kechenootenenig  kesa- 
geze  anemahjekoonzahbed  keahyahshequa,  oo-oo  dush  ke- 
ekedood,  Tabeningayun  bemahjeeshin. 

31  Kazhetena  dush  Jesus  kezhebenekane  kenuhwuhde- 

naud,  00-00  dush  keenaud  0  !  Ahgahwah  duhyabwayand« 
uhmun,  ahneshwin  ahnuhwanemoyun  ? 

32  Uhpe  dush  kahpoozewaud  emuh  nahbequauning 
kepoonahnemud. 

33  Egewh  dush  peendonug  kahahyahjig  oogeshahgush, 
ketahwahwaun,  oo-oo  keekedcowaud,  Kagate  suh  goo 
kedow  oogwissun  owh  Kesha-Muhnedoo. 

34  Uhpe  dush  kahahzhahwahoowaud  keezhahwug  e- 
muh  Genesereth  duhzhe  uhkeeng. 

35  Uhpe  dush  egewh  enenewug  emuh  anduhnuhkejig 
kakanemahwaud  oogeezhenahzhahwahwaun  emuh  kuhke- 
nuh  kewetuhkummig  enewh  kapetahwahnejin  Jesusun 
kuhkenuh  enewh  ahyahkoozenejin. 

36  Oogenundoodahmahwahwaun  dush  kulmuhga  che- 
taungenuhmoowaud  emuh  tuhtebegwahdanig  ewh  oodah- 
gwewin ;  Kuhkenuh  dush  menik  kahtaungenahmoowaud 
kenoojemooahwug. 

CHAP.  XV. 

MEDUSH  egewh  oozhebeega  wenenewug  lmhya  Pha- 
riseeg  kepenaunzekahwahwaud  enewh  Jesusun,  oo- 
oo  keekedoowaud. 

2  Ahneshwin  egewh  kekenooahmahgunug  bahnahjetoo- 
waud  enewh  oodezhetwahwenewah  egewh  katezejig  kah 
muh  kesebegenenjesewug  uhpe  wahsenewahjin. 

3  Oogegahnoonaun  dush  oo-oo  keenaud,  Ahneshwin 
kenuhwah  bahnahjetooyag  ewh  ookuhgequawin  owh  Kesha 
Muhnedoo  kedezhetwahwenewah  oonje. 

4  Oo-oo  muh  keenahkoonega  owh  Kesha-Muhnedoo 
Kechetwahwanim  koos  kuhya  keguh  ;  kuhya,  Owh  kamuj- 
je-guhnoonahgwan  enewh  oosun  gamuh  enewh  oogeen 
mahnoo  tahneboo  ewh  neboowin. 

5  Kenuhwah  dush  kedekedoom  Ahwagwan  kaenah- 
gwan  oosun  gamuh  oogeen  Kahmeenegoongebun  suh  ewh 
kagemeenenaumbaunan  kechetwahwanemahsig  dush  e- 
newh  oosun  gamuh  enewh  oogeen,  kah  ningood  tahoosit- 
tahwanemahse. 

6  Mesuh  azhebahnahjetooyag  ootebahkoonegawin  owh 
Kesha-Muhnedoo  kedezhetwahwenewah  oonje. 

7  Anuhmeakahzooyag  quuhyuk  keaunwahjega  owh 
Ezaias  kenuhwah  kahduzhemenag  oo-oo  keekedood. 

8  Nepenaunzekahgoog  oogoo  ahneshenahbag  emuh  oo- 

doonewaung  kuhya  newaungoomegoog  emuh  oogedoon, 
Enewh  dush  ween  oodaewaun  ningooje  ahyahnewun. 

9  Kahween  dush  ningood  enahbnhtussenene  cheooje- 
cheengwuhnetahwewaud,  kekenooahmahgawaud  enewh 
ookuhgequawenewaun  egewh  enenewug, 

10  Medush  kenundoornaud  enewh  ahneshenahban,  oo- 
oo  dush  oogeenaun,  Bezinduhmook  kuhya  nesittootah- 
mook. 

11  Kahween  ewh  paundegamahguk  emuh  oodooning 
owh  enene  ooweeneegooseen  ewh  suh  atuh  oodooning 
pahoonzikahnig  ooweeneegoon. 

12  Me  dush  kepenaunzekahgood  enewh  ookekenooah- 
mahgunun  oo-oo  dush  keegood,  kekekandaun  nuh  ewh 
keoosettuhwanduhmoowaud  egewh  Phariseeg,  uhpe  kah- 
noonduhmoowaud  ewh  kedekedoowin  ? 

18  Oogeguhnoonaun  dush  oo-oo  keekedood,  Kuhkenuh 
suh  enewh  suhyahgukkeegin,  owh  Noos  eshpeming  ayaud 
kahketegahdunsegin  tahbahgwahkoobejegahdanoon. 

14  Poone'ik  suh,  kuhkepeengawug  suh  oosahgahbege- 
nahwaun  dush  enewh  kakepeengwanejin.  Keshpin  owh 
kakepeengwad  sahgahbegenaud  enewh  kakepeengwanejin 
nuhyazh  tahpungeshenoog  emuh  wahnikauning. 

15  Peter  dush  oogeguhnoonaun  oo-oo  keenaud,  Ween- 
duhmooweshenaum  maunduh  ahwajegun. 

16  Jesus  dush  oo-oo  oogeenaun,  Kahyahbe  nuh  kuhya 
kenuhwah  kepwahnesittootaum. 

17  Kah  nuh  muhshe  kenesettootunsenahwah  kuhkenuh, 
menik  paundegamahguk  emuh  oodooning  oomesudaung 
ezhahmahgud,  uhnegejesag  dush. 

18  Oonoo  suh  atuh  oodoonemaung  wanjesahguhum- 
moomahgukin  oodaemaung  pahoonzikahnegin,  me  dush 
enewh  wahneegoojin  owh  enene. 

19  Me  muh  oodaemaurrg  pahoonzekaug  enewh  mujje- 
enanduhmoowenun,  neseddewenun,  puhgundezewenun, 
peshegwahdezewenun,  kemoodewenun,  kuhkenahweshke- 
debahjemoowenun  kuhya  mujje-kezhwawenun. 

20  Mesuh  oonoo  wahneegoojin  owh  enene  ;  ewh  dush 
wesening  chepwah  kesebegeninjeeng  kahween  ooweenee- 
gooseen  enene. 

21  Ewede  dush  kahoonjemahjaud  owh  Jesus  keezhaud 
ewede  anuhkakumig  Tyre,  kuhya  Sidon. 

22  Benuh  dush  Canaan  duhzhe  equan  ewede  enuh- 

kayah  kepeoonjebahnid  oogepepepahgemegoon  00-00  kee- 
good,  Shahwanemeshin  Tabanengayun  wagwessemik  owh 
David  nindahnis  ookeche-kooduggeegoon  enewh  mujje- 
muhnedoon. 

23  Ween  dush  kahween  ningood  oogeenahseen,  ooge- 
pepahgoosanemegoon  ookekenooahmahgunun  00-00  eke- 
doonid^  Mahjenahzhow,  kemookahwahnegoonaun  gooshah. 

24  Oogeguhnoonaun  dush  00-00  oogeenaun  Kahween 
bakahnezejig  nindoonje-ahnoonegoose  me  atuh  egewh  wa- 
neshengig  mahneshtahneshug  Israeling  debandahgoozejig 
wanje  ahnoonegooyaun. 

25  Oogepeshahgushketahwaun  oo-oo  dush  keenaud,  Ta- 
banengayun  wedookahweshin. 

26  Oogeguhnoonaun,  oo-oo  dush  oogeenaun,  Kahween 
tahoonesheshinsenoon  chemuhkummindwah  egewh  wane- 
jahneseminjig  oobuhquazhegunemewah  egewh  dush  uhne- 
mooshug  cheahpuhgenuhmahwindwah. 

27  Oo-oo  keekedoo,  Kedabwa  Tabaningayun  anewak 
egeneen  goo  koo  uhnemooshug  oomeejenahwah  enewh 
eshquunjegunun  wanje-pungesingin  emuh  ooduhdoopoo- 
wenening  enewh  Tabanemegoowahjin. 

28  Jesus  dush  oogeguhnoonaun  oo-oo  keekedood,  Equa 
keche-enandahgwud  suh  kedabwayanduhmoowin  azhe- 
nundahwanduhmun  me  ewh  kadoodahgooyun.  Me  dush 
goo  uhpe  kenoojemooemind  enewh  oodahnun. 

29  Jesus  dush  emuh  keoonjemahjah,  keezhah  dush 
emuh  cheguhyeee  Galilee  kechegummeeng  kuhya  keah- 
mujjewad  emuh  wahjewing,  kewuhwanuhbe  dush  emuh. 

30  Oogepenaunzikahgoon  dush  nebewah  ahneshenah- 
ban  peahyahwahnid  ipamaunjekoozenejin  kakepeengwane- 
jin  kuhya  natahkekedoosenegoon,  mamahkezenejin  kuhya 
nebewah  bakahnezenejin  keahpuggenahwaud  dush  emuh 
oosittaung  Jesus  oogenoojemooaun  dush. 

31  Kemahmahkahdanduhmoog  dush  egewh  ahneshen- 
ahbag  uhpe  kahwahbuhmahwaud  enewh  natuh-kekedoose- 
negoon  kekedoonid  enewh  mamahkezenejin  kuhyundah- 
wezenid  enewh  mamaunjekoozenejin  pahbahmoosanid 
kuhya  kakepeengwanejin  wahbenid.  Me  dush  kewahwe- 
zhanemahwaud  enewh  ookesha-Muhnedoomun  owh  Israel. 

32  Uhpe  dush  owh  Jesus  kahnundoomaud  enewh  oo- 
kekenooahmahgunun,  oo-oo  keekedoo,  Neketemahgane- 
maug  egewh  ahneshenahbag,  ahzhe  muh  nesoogoon  newe- 

jewegoog  oomah,  Kah  dush  gagoo  oodahyaunsenahwah 
kameejewaud ;  kahween  neminwanduhseen  chemahjenah- 
zhahwugwah  magwah  puhkudawaud  koonemah  suh  tah- 
gepwahnuhwetoog  ningooje  emuh  mikunaung. 

33  Ookekenooahmahgunun  00-00  oogeegoon,  Ahneende 
dush  menik  kaoondenuhmaungoobun  ewh  buhquazhegun 
oomah  puhgwuduhkumegaug  c hege tabesene wahpun  oogoo 
kache-mahmah  wenoojig  ? 

34  Jesus  dush  00-00  oogeenaun,  Ahneen  menik  ahyah- 
wagwah  buhquazhegunun  ?  00-00  dush  oogeegoon  Neezh- 
wahswe  kuhya  punge  gegoozansug. 

35  Oogeenaun  dush  enewh  ahneshenahban  chenuh- 
muhduhbenid  emuh  metahkumig. 

36  Oogeoodahpenaun  dush  enewh  neezhwahswe  buh- 
quazhegunun  kuhya  dush  enewdi  gegoosansun  uhpe  dush 
kahmahmooyahwad  oogepuhquabenaun,  oogemeenaun 
dush  enewh  ookekenooahmahgunun  kuhya  dush  kekenoo- 
ahmahgunug  oogemeenahwaun  enewh  ahneshenahban. 

37  Kuhkenuh  dush  kewesenewug  kuhya  ketabesene- 
wug,  oogemahmoonahwaun  dush  enewh  pewunjegunun 
kaheshkoosagin  neezhwahswe  ookookoobenahgununmoosh- 
kin. 

38  Egewh  dush  enenewug  kahwesenejig  kenewin-me- 
tauswaukoosewug,  kahween  keuhgemahsewug  equawug 
kuhya  ahbenoojeyug. 

39  Uhpe  dush  kahpuggedenaud  enewh  ahneshenahban 
kepooze  emuh  nahbequauning  keezhah  dush  emuh  Mag- 
dala  enuhkagaum. 


CHAP.  XVI. 


GEWH  Phariseeg  kuhya  egewh  Sadduceeg  kepee 


_Cj  zhahwug  kuhgwajeahwaud  kenundoodahmahwah- 
waud  chewahbunduhmoowaud  eshpeming  duhzhe  keke- 
noowahjechegun. 

2  Oogeguhnoonaun  dush  oo-oo  keenaud,  Uhpe  goo 
aneoonahgooshegin  kedekedoom  tahmenoo-kezhegud  mes- 
quaunda  muh. 

3  Kakezhabahwahgukin  dush  goo  Tahneshkahje-kezhe- 
gud  suh  noongoom  mesquaunda  muh  kuhya  nungwahnuh- 
quud :  Anuhmeakahzooyag  ahnoo  kekekandahnahwah  che- 
nesittootuhmag  ewh  azhenahgwuik  kezhik  kah  dush  kene- 

settootunsenahwah  ewh  noongoom  azhekekenoowahjeche- 
gunewung. 

4  Majeezhewabezejig  kuhya  natuh-puggundezejig  ba- 
mahdezejig  oonundahwandahnahwah  ewh  kekenoowah- 
jechegun  kah  suh  tahmeenahsewug  kekenahwahjechegun 
me  atuh  ookekenahwahjechegunun  owh  aunwahjegawe- 
nene  Jonas,  oogenuhguhnaun  aush  keiihnemahjaud. 

5  Uhpe  dush  tagweshenenid  ookekenoo-ahmahgunun 
ewede  ahgahming  kewuhnekagwahbun  buhquazhegun. 

6  Jesus  dush  oo-oo  oogeenaun,  Benuh  mewetooyook 
oodoombesechegunewah  egewh  rhariseeg  kuhya  egewh 
Saduceeg. 

7  Wenuhwah  dush  keguhnoonendewug  oo-oo  keeked- 
oowaud,  me  suh  ewh  kepetoosewung  buhquazhegun. 

8  Jesus  dush  kekanemaud  oo-oo  oogeenaun,  ahneshwin 
guhnoonendeyag  keenuhwali  ahgahwah  duhyabwayanduh- 
mag,  oo-oo  akedooyag  mesuh  ewh  kepeetoosewung  buh- 
quazhegun  ? 

9  Kah  nuh  muhshe  kenesettootunseem  ?  kah  nuh  dush 
kemequaunduhsenahwah  enewh  nahnun  buhquazhegunun 
keoonjetabesenewaud  egewh  nahnun  duching  metauswuuk, 
kuhya,  Ahneen  menik  duhsoo  kookoobenahgunun  kahmah- 
mooyag  ? 

10  Kuhya  enewh  neezhwahswe  buhquazhegunun  kah- 
oonjetabesenewaud  egewrh  newin  metauswauk  kuhya  ah- 
neen  menik  kookoobenahgunun  kahrnahmooyag. 

11  Ahneshwin  nesettootunsewug  kah  suh  ween  buh- 
quazhegun  nengeduhzhinduhseen  ewrh  keenenuhgoog  che- 
mewetooyag  oodoombesechegunewuh  egewrh  Phariseeg 
kuhya  egewrh  Sadduceeg. 

12  Me  dush  kenesettootummoowaud,  kahween  chemee- 
wetoong  ewh  buhquazhegune-oombesechegun  keoonjeke- 
kedoose,  me  atuh  ookekenooahmahgawrenewah  egewh  Pha- 
riseeg  kuhya  egewh  Sadduceeg. 

13  Uhpe  Jesus  tagweshing  emuh  anuhkakummig  Ce- 
serea  Phillippi  oogeguhgwajemaun  enew7h  ookekenooah- 
mahgunun  oo-oo  keekedood,  Ahwanan  azhewaud  egewh 
enenewug  ewh  neen  enene  oogwissun  ahw^eyaun  ? 

14  Oo-oo  dush  keekedoowug,  Ahnind  suh  ekedoowug 
me  owh  John  Baptizooewrawrenene,  ahnind  kuhya  Elias 
kuhya  ahnind  Jeremias  gamuh  kuhya  owdi  pazhik  egewh 
aunwrahjega-wTenenewrug. 

15  Oo-oo  dush  oodenaun,  Ahwanan  kuhya  kenuhwah 
azheyag  ewh  ahweyaun  ? 

16  Simon  Peter  dush  oogeguhnoonaun  00-00  keenaud, 
Kedow  suh  owh  Christ  oogwissun  owh  Bamahdezid 
Kesha-Muhnedoo. 

17  Jesus  dush  oogeguhnoonaun  oo-oo  keekedood,  Ke- 
shahwandahgooz  Simon  Barjona,  kah  mahween  weyaus 
kuhya  mesque  kegewahbundahegooseen  oo-oo,  owh  suh 
ween  Noos  eshpeming  ayaud. 

18  Oo-oo  suh  dush  kedenin,  Keensuh  kedow  Peter  me- 
dush  oogejuhyeee  maunduh  ahzhebik  kaoozhetooyaun  ewh 
ninduhnuhmeahwin ;  lmhya  dush  enewh  mujje-ishkoota- 
wene  eshquaundamun  kahween  oogahshahgoojetoosenah- 
wah. 

19  Kegahmeenin  dush  enewh  eshpeming  duhshe  ooge- 
mahwewene-ahbahpekahegunun  :  Wagoodoogwan  kamin- 
jemahpetoowunan  oomah  uhkeeng  tahminjemahpeta  ewede 
eshpeming,  Wagoodoogwan  dush  kaahbahahmoowunan 
oomah  uhkeeng  tahahbahegahda  ewede  eshpeming. 

20  Medush  keaungwahmemaud  enewh  ookekenooah- 
mahgunun  cheweendahmahwahsenid  ahweyah  ewh  ahwid 
Jesus  owh  Christ. 

21  Me  dush  ewh  uhpe  Jesus  kemahje-wahbundahaud 
enewh  ookekenooahmahgunun  ewh  cheweezhaud  ewede 
Jerusaleming  kuhya  nebewah  chekooduggeegood  enewh 
katezenejin  kuhya  kechesahsahgawejega-wenenewun  kuh- 
ya  oozhebeega-wenenewun  kuhya  chenesind  kuhya  dush 
nesoogoonuhguk  cheahbejebaud. 

22  Peter  dush  kahpuhkawenaud  kemahjeoonjeaud  oo- 
oo  keekedood,  Shahwanindezoon  Tabanengayun  kahween 
oo-oo  kegahdoodahgoose. 

23  Kequakekahbahwe  owh  Jesus,  oogeenaun  dush  e- 
newh  Peterun,  Ahwus  nepekwunaung  ezhaun  Satan  ke- 
nishkeh  gooshah,  kahween  kepahbahmanduhsenun  ooduh- 
yeemun  owh  Kesha-Muhnedoo  enewh  atuh  ooduhyeeme- 
waun  egewh  enenewug. 

24  Medush  uhpe  owh  Jesus  oo-oo  keenaud  enewh  oo- 
kekenooahmahgunun,  Keshpin  suh  ahweyah  wepenoope- 
nuhzhegwan  tahahgoonwatahdezoo  suh,  kuhya  dush  oogah- 
oodahpenaun  oodahzhedayahtegoom  ningahnoopenuhnik 
dush. 

25  Ahwagwan  kawebemahjetoogwan  ewh  oobemah- 

dezewirij  me  suh  owh  kawuhnetood,  ahwagwan  kawuhne- 
toogwan  ewh  oobemahdezewin  neen  oonje  wuhnetood,  oo- 
gahmekaun« 

26  Wagoonash  owh  enene  kaoondezepun  keshpin  ahnoo 
debandung  anegookwaug  00-00  uhkee  wuhneaud  dush  te- 
benuhwa  oojeehaugwun  ?  wagoonash  kuhya  owh  enene 
kamegewapun  tebahahmahgawin  oojechaugwun  oonje. 

27  Tahpeezhah  suh  owh  enene  oogwissun  emuh  oope- 
zhegandahgoozewenening  oosun  chepewreejewegood  dush 
oodangenemun  medush  uhpe  karaeenaud  kuhkenuh  enewh 
bainahdezenejin  debishkoo  anandahgwudenig  oodahnoo- 
kewenewaun. 

28  Kagate  suh  kedenenim  ahnind  suh  ahyahwug  oo- 
mah  nahbahwejig  kataungoonduhsegoog  ewh  neboowin 
nahnauzh  chewahbuhmahwaud  enewh  enene  oogwissun 
peezhahnid  emuh  oodoogemahwandahgoozewening. 


CHAP.  XVII. 


HPE  dush  kahningoodwahsoo-kezheguk  Jesus  ooge- 


u  weejewegoon  enewh  Peterun  kuhya  enewh  Jamesun 
kuhya  enewh  Johnun  wekahnesun  kuhya  dush  oogeezhe- 
wenaun  emuh  keche  wahjewing  chenezhekawezewaud. 

2  Me  dush  emuh  enahsuhmenid  kequakezhenahgoozeah 
kezisoong  dush  keezhewahsayeengwa  ewh  dush  oodah- 
gwewin  wahsayaung  keezhewahbishkahne. 

3  Benuh  dush  oogewahbuhmahwaun  enewh  Mosesun 
kuhya  enewdi  Eliasun  cheguhnoonegood. 

4  Peter  dush  oogeguhnoonaun  oo-oo  keenaud  enewh 
Jesusun,  Tabanengayun  keche-oonesheshin  oomuh  duh- 
nezeyung  keshpin  enanduhmun  ningahoozhetoomin  oomah 
neswe  wegewahmun,  keen  pazliik  Moses  kuhya  pazhik 
kuhya  owh  Eiias  pazhik. 

5  Magwah  dush  kayahbe  kekedood,  benuh  wahsayah- 
nuhquud  oogeahgahwahtashkahgoonahwah,  Benuh  dush 
emuh  ahnuhquahdoong  keoonjebahmahgud  ewh  ahnemetah- 
goozewin  oo-oo  keekedoomahguk,  Mesuh  wahowh  ning- 
wis  kache  sahgeug  mesuh  manwanemug  bezindahwik  suh. 

6  Uhpe  dush  egewh  kekenooahinahgunug  kahnoonduh 
raoowaud  kekahwesawug  kekechezagezewug  dush. 

7  Jesus  dush  oogepetaungenaun  oo-oo  keekedood,  oo- 
nishkahyook  kuhya  kagoo  sagezekkagoon. 

8  Kahoombeshkinzhegwanewaud  dush,  kahween  ah- 
weyah  oogewahbuhmahsewaun,  me  atuh  Jesusun. 

9  Magwah  dush  uhnekewawaud  Jesus  oogeaungwah- 
memaun  00-00  akedood,  kagoo  ahweyah  weenduhmah- 
wahkagoon  kahwahbunduhmag  nahnauzh  egoo  keahbeje- 
baud  owh  enene  oogwissun. 

10  Ookekenooahmahgunun  dush  oogeguhgwajemegoon 
oo-oo  keekedoonid  ahneshwin  dush  ekedoowaud  egewh 
oozhebeegawenenewug,  Elias  netum  tahpetuhgweshin. 

11  Jesus  dush  oogeguhnoonaun  oo-oo  keenaud,  Kagate 
suh  netum  petuhgweshin  owh  Elias,  kuhkenuh  ahnooj 
gagoo  ehequuhyukesetood. 

12  Kedenenim  suh  ahzhe  kepetuhgweshin  owh  Elias^ 
kah  dush  oogenesittahwenahwahsewaun  uhyenanduhmoo- 
waud  dush  goo  oogedoodahwahwaun  :  Mesuh  Imhya  nah- 
saub  owh  enene  oogewissun  kaezhekooduggeegood. 

13  Me  dush  kenesittootuhmoowaud  egewh  kekenooah- 
mahgunug  ewh  duhzhemaud  enewh  John  Baptizooewa- 
we-nenewun. 

14  Uhpe  dush  kahtuhgweshenoowaud  emuh  ahyahnid 
enewh  ahneshenahban  oogepenaunzekahgoon  enewh  ene- 
newun  keoojecheengwunetahgood. 

15  Oo-oo  ekedoonid,  Tabaningayun  ketemahganim  owh 
ningwis  kewuhnahdeze  suh  kuhya  keche  kooduggandum 
nuhningim  dush  emuh  ishkootang  ahpungeshin  ktihya  nuh- 
ningim  emuh  nebeeng. 

16  Ningepetuhmahwaug  dush  egewh  kekekenooah- 
mahgunug  kah  dush  oogekushkeahsewaun,  wenoojemoo- 
ahwaud. 

17  Jesus  dush  oogeguhnoonaun  oo-oo  keekedood,  Oh 
kenuhwah  duhyabwayanduhsewag  kuhya  natah  kuhgaun- 
zetuhmag  bamahdezeyag  ahneen  menik  kawejewenuhgoog 
ahneen  menik  kamenwahdanemenenuhgoog,  petuhmahwe- 
sheg  suh  owh. 

18  Jesus  dush  oogenuhnebekemaun  enewh  mujje-muh- 
nedoon  medush  goo  kahezhesahguhumenid  kuhya  dush 
owh  quewezans  me  ewh  uhpe  kenoojemood. 

19  Egewh  dush  kekenooahmahgunug  oogepenaunzek- 
ahwahwaun  enewh  Jesusun  kenezhekawezenid,  oo-oo  dush 
keenahwaud,  Ahneshwin  nenuhwind  kelmshkeahsewun- 
gid  chesahgejewabenungid  ? 

20  Jesus  dush  oo-oo  oogeenaun  me  suh  ewh  dabway- 

anduhsewag  kagate  nuh  kedenenim  keshpin  ahyahmag 
dabwayanduhmoowin  debishkoo  anegookoomenahguk  ewh 
wazahwahnahguk  menik  ahnewung  kekahedahnahwah  oo- 
oo  wahjewh  oomah  oonjemahjaun  kuhya  ewede  ezhaun, 
tahezhahmahgud  dush,  kah  dush  gagoo  kedahpwahnuh- 
wetoosenahwah. 

21  Oo-oo  suh  doowah  kahween  puhkaun  tahoonjemah- 
jahse  me  atuh  ahnuhmeaung  kuhya  puhkuddaedezoong. 

22  Magwah  dush  duhnezewaud  emuh  Galileenaung, 
Jesus  00-00  oogeenaun,  Owh  suh  Enene  oogwissun  tah- 
puggedenah  emuh  ooneenjening  enewh  enenewun. 

23  Oogahnesahwaun  dush  kuhya  nesoogoonahguk  tah- 
ahbejebah,  kekechekushkanduhmoog  dush. 

24  Uhpe  dush  kahtuhgwishenoowaud  emuh  Caper- 
nauming  egewh  dush  kahoodahpenungig  ewh  oogemah- 
shooneyah  oogepenaunzekahwahwaun  enewh  Peterun  oo- 
oo  keenahwaud  kah  nuh  ween  owh  kakenooahmoonag 
tebahahmahgase  ewh  oogemah-shooneyah. 

25  Oo-oo  dush  ekedoo,  Aahe  !  Uhpe  dush  kahpeende- 
gad  emuh  wegewahming  netum  oogeguhnoonegoon  enewh 
Jesusun  oo-oo  keekedoonid,  ahneen  ananduhmun  Simon  ? 
ahwananun  egewh  uhkeeng  duhzhe  oogemaug  tebahah- 
mahgoowaud  ewh  oogemah-shooneyah  ?  enewh  nuh  tebe- 
nuhwa  oonejahnesewaun  gamuh  mayuggezenejin  ? 

26  Peter  dush  oo-oo  oodenaun,  enewh  suh  mayuggeze- 
nejin.  Jesus  dush  oo-oo  oogeenaun  kahween  nundahwan- 
dahgoozesewug  egewh  wanejahnesemindjig  chetebahah- 
mahgang. 

27  Nindahwauj  dush  goo  chenishkeahsewungwah, 
ezhaun  emah  kechegumming  bahkoobewabenun  ewh  me- 
gishkun  oodahpin  dush  owh  gegoo  natume-mookasad, 
Uhpe  dush  kepahkedoonabenud  kegahmekahwah  owh 
shooneauns  Oodahpin  dush,  neezh  egewh ;  mesuh  keen 
kuhya  neen  tebahuhmahgayung. 

CHAP.  XVIII. 

MEDUSH  goo  ewh  uhpe  kepenaunzekahwahwaud 
egewh  kekenooahmehgunug  enewh  Jesusun  oo-oo 
ekedoowaud,  Ahwanan  owh  kache  ahpetandahgoozid  emuh 
eshpeming  duhzhe  oogemahwewening. 

2  Jesus  dush  oogenundoomaun  enewh  agahsheenejin 
ahbenoojeiin  keahsaud  emuh  ahyahnid. 

3  Oo-oo  dush  keekedoo,  Kagate  kedenenim  keshpin 
aunjeegoosewag  kuhya  ahbenoojeeeng  ezhewabezesewag 
kahween  kegahpeendegaseem  emuh  eshpeming  duhzhe 
oogemahwewening. 

4  Ahwagwan  kaezhedahbussanemoogwan  azhedahbus- 
sanemood  wah-owh  ahbenooje,  mesuh  owh  kacheahpetan- 
dahgoozid  emuh  eshpeming  duhzhe  oogemahwewening. 

5  Ahwagwan  dush  wadahpenahgwan  pazhik  oonoo 
denoowun  ahbenoojeun  emuh  nindezhenikahzoowening 
nindoodahpenik  suh. 

6  Ahwagwan  dush  kamujjedoodahwahgwan  pazhik 
oonoo  agahsheenejin  duhyabwayanemenejin,  ahwahshema 
tahgeoonesheshene  pootahgune-ahseneen  cheahgoonemin- 
debun  dush  emuh  akoo-demeeg  ewh  kechegummee. 

7  Kahgwahnesuhguhkumig  suh  ewh  uhkee  oonje  muj- 
jedoodahgawenun  pooch  mahween  tahtuhgweshenoomah- 
gudoon  mujj edood ahgawe n uri ,  kahgwahnesuggeze  suh  owh 
enene  kaoonjeemahgudenegwan  ewh  mujjedoodahgawin. 

8  Benuh  suh  keshpin  ewh  keneenj  gamuh  ewh  kesit 
mujjedoodahgooyun  kishkezhun  suh  enewh  ningooje 
dush  ahpuggedun  ahwahshema  suh  tahoonesheshin  che- 
pazhegwungebun  ewh  kesit  gamuh  chepazhekwungebun 
ewh  kekaud,  emuh  bemahdezewening  chepeendegayunbun 
dush  ween  mesuhwah  neezhenoomahguk  enewh  keninjeen 
gamuh  neezhenoomahguk  kekaudun  cheahpuggenegooyun- 
bun  emuh  mujje-ishkootang. 

9  Keshpin  suh  mujjedoodahgooyun  ewh  keshkinzhik 
kejepetoon  suh  ningooje  dush  ahpuggedun  ahwahshema 
tahoonesheshin  chepazhekwungebun  ewh  keshkinzhik  e- 
muh  dush  bemahdezewening  chepeendegayunbun  mesuh- 
wah  neezhenoomahguk  enewh  keshkinzhegoon  emuh  dush 
mujje-ishkootang  ahpuggenegooyunbun. 

10  Aungwahmezeyook  suh  cheneshebahpenoodahwah- 
sewag  pazhik  oogoo  agahsheejig  oo-oo  muh  kedenenim  e- 
wede  eshpeming  oodangenemewaun  oowahbundahnahwah 
oodangwy  owh  Noos  eshpeming  ayaud. 

11  Ewh  muh  kepeoonjeezhah  owh  Enene  oogwissun 
chebemahjetood  ewh  kahneshwuhnahdukebun. 

12  Ahneen  ananduhmag  keshpin  ahweyah  enene  teba- 
nemaud  ningoodwauk  enewh  mahneshtahneshun,  pashik 
dush  wuhneshenenid,  kahnnhween  oonuhguhnahseen  e- 
newh  shaunguhswe-meduhnuh  ahshe  shaunguhswe  cheah- 

we-oondoonawahpnn  dush  emuh  wahjewing  enewh  kah- 
wuhneshenejin. 

13  Keshpin  dusli  mekahwaud,  kagate  kedenenim  ah- 
wahshema  suh  inoojegeze  oonje  enewh  pazhik  enewh  dush 
ween  shaunguhswemeduhnuh  ahshe  shaunguhswe  kah- 
wuhneshinsenegoon. 

14  Mesuh  ewh  nahsaub,  kahween  enanduhse  owh  koo- 
sewah  eshpeming  ayaud  pazhik  oonoo  agahsheenejin  che- 
bahnahdezenid. 

15  Keshpin  dush  kekahnis  mujjedoodook  ezhaun  ah- 
weweenduhmow  oomujjedoodahgawin,  kenuhwah  atuh 
nezheyag  keshpin  bezindook  mesuh  kekushkeiid  owh 
kekahnis. 

16  Keshpin  dush  webezindoosenook  kegahweejewah 
pazhik  gamuh  neezh,  emuh  oodoonewaung  neezh  gamuh 
neswe  dabahjemoojig  kuhkenuh  enewh  ekedoowenun  che- 
oonjeminjemoosechegahdag. 

17  Keshpin  dush  webezindahwahsig,  weenduhmow 
egewh  anuhmeahjig,  keshpin  webezindahwahsig  enewh 
anuhmeahnejin,  Gentileweneneeng  kuhya  mahwunjechega- 
weneneeng  kegahuhyenanemahwah. 

18  Kagate  kededenim,  Wagoodoogwan  kaminjemah- 
pedoowaggwan  edush  oomuh  uhkeeng  tahminjemahpeje- 
gahda  ewede  eshpeming;  Wagoodoogwan  edush  kaahbah- 
ahmoowagwan  oomuli  uhkeeng  tahahbahegahda  ewede 
eshpeming. 

19  Menuhwah  kedenenim  keshpin  neezheyag,  nuh- 
yanzh  dush  goo  mahmahwe  enanduhmag  oomuh  uhkeeng 
wagoodoogwan  kanundooduhmoowagwan,  mesuh  kadood- 
oonag  ewh  noos  eshpeming. 

20  Tebe  muh  anduhzhe  mahoonjeedewahgwan  neezh 
gamuh  neswe  emuh  nindezhenikahzoowening,  mesuh  goo 
emuh  nahwuhyuheee  ahyahyaun. 

21  Medush  kepenaunzikahwaud  owh  Peter  oo-oo  ke- 
enaud,  Tabaningayun  ahneen  duhcheengmajedoodahwejin 
nikahnis  kaahbwayanemugebun  ?  nahnauzh  nuh  goo  neezh- 
wahching  ? 

22  Jesus  dush  oo-oo  oodenaun,  kahween  kedenesenoon 
nahnauzh  neezhwahcheeng,  nahnauzh  suh  goo  neshwahswe 
meduhnuh  duhcheeng. 

23  Mesuh  dush  wanje-enandahgwuk  ewh  eshpeming 
duhzhe  oogemahwewin  debishkoo  pazhik  keche  oogemah 

nanduhwanemaud  enewh  oobuhmeetahgunun  ehetebahah- 
mahgood. 

24  Uhpe  dusli  mahyahje  ahgindahsood  kepetuhmah. 
wah  pazhik  metahching  metauswauk  talent  mazenuh- 
ahmahgoojin. 

25  Kuhnuhga  gagoo  ahyaunsig  ewh  chekezhekahwah- 
pun,  keekedoowun  suh  oodoogemahmun  cheahtahwamind 
ewh  weyow  lmhya  wewun  kuhya  oonejahnesun  chekezhe- 
kahzoopun. 

26  Owh  dush  buhmeetahgun  keahpuggezood  kuhya 
keshahgushketahwaud,  oo-oo  keekedood,  N indoogemaum 
mahnoo  peawuhgameshin  kuhkenah  dush  kegahkezhekoon. 

27  Medush  owh  buhmeetahgun  keketemahganemegood 
enewh  oodoogemahmun  kepuggedenegood  dush  kuhya  ke- 
wabenemahgood  oomuhzenuhegawin. 

28  Kesahgahum  dush  owh  buhmeetahgun,  kemikah- 
waud  pazhik  weejbuhmeetahgunun,  ningoodwauk  duhsoo 
shoomahnikayun  mazinuhahmahjoojin  :  oogetuhkoonaun 
dush  enewh  kuhya  kesuggegoondahgunanaud,  oo-oo  dusli 
keekedood,  Tebahahmahweshin  suh  ewh  mazinuhahmah- 
weyun. 

29  Weejbuhmeetahgunun  keahpuggezoowun  emuh  oo- 
settaung,  oogepahgoosanemegoon  dush,  oo-oo  keekedoonid, 
Peawahganemeshin,  kuhkenuh  dush  kegahkezhekoon. 

30  Kahween  dush  oogedabwatahwahseen,  oogeahwe- 
peendegawabenaun  emuh  kebahquahoode-weguhmegoong, 
nahnauzh  suh  chekezhekung  ewh  muzzenuhahmahgawin. 

31  Uhpe  dush  weejbuhmeetahgunun  kahwahbunduh- 
menid  ewh  kahezhechegad,  kekechekushkanduhmoon,  ke- 
ezhahwaud  dush  oodoogemahmewaun,  keweenduhmah- 
wahwaud  dush  kuhkenuh  uhyezhecheganid. 

32  Medusli  oodoogemahmun  uhpe  kahnundoonTiegood, 
oo-oo  keegood,  Oh  kakebahdezeyun  buhmeetahguneweyun, 
kegewabenuhmoon  suh  kuhkenuh  ewh  muzzeneegawin ; 
ewh  kepahgoosanemeyun. 

33  Kah  nuh  dush  kuhya  keen  kedahgeezheketemah- 
ganemahse  keejbuhmeetahgun,  debishkoo  neen  kahezhe- 
ketemahganemenaun  ? 

34  Kenishkahdezewun  dush  oodoogemahmun,  keah- 
puggenegood  dush  emuh  ahyahnid  enewh  quatuggeewane- 
jin,  nahnauzh  chekezhekahgood  kuhkenuh  ewh  menik  ma- 
zenuhahmahgood. 

35  Mesuh  kuhya  nahsaub  kadoodoonag  owh  noos  esh- 
peming  ayaud?  keshpin  suh  emuh  kedaewaung  kuhkenuh 
wabenuhmahwahsewagwah  egewh  kekahnesewaug  ewh 
menik  kamujjedoodoonagwah. 


CHAP.  XIX. 

EEZHEWABUD  dush?  uhpe  kaheshquahkekedood 


JLV  oonoo  ekedoowenun,  Galileenaung  keoonjemahjah, 
kepeezhah  dush  emuh  anuhkakummig  Judea  ahgahming 
ewh  Jordan  seebe. 

2  Oogenoopenuhnegoon  dush  enewh  kache-ooquenoo- 
nejin  ahneshenahban,  medush  ewede  kenoojemooaud. 

3  Ooogepenaunzikahgoon  dush  enewh  Phariseen,  ke- 
kuhgwatebanemegood  oo-oo  keegood,  Oonesheshin  nuh 
wabenaud  owh  enene  enewh  wewun  ahnooj  gagoo  ezhe- 
chegawin  oonje  ? 

4  Oogeguhnoonaun,  oo-oo  keenaud,  kah  nuh  ween  ke- 
geahginduhsenahwah,  owh  wuhyashkud  kahoozheaud  oo- 
geoozheaun  enewh  enenewun  kuhya  enewh  equawun. 

5  Oo-oo  dush  keekedood,  Mesuh  owh  enene  kaoonje- 
nuhgahnaud  enewh  oosun  kuhya  enewh  oogeen  oogahmin- 
jemenaun  dush  enewh  oowedegamahgunun,  ahnoo  dush 
neezhewaud  tahpazhegwunene  weyausewah. 

6  Kahween  kayahbe  neezhesewug  pazhegwunene  suh 
weyausewah,  ewh  dush  Kesha-Muhnedoo  kahmahmahwe- 
tood,  kahween  ahweyah  enene  oogahpuhkawabenunseen. 

7  Oo-oo  dush  oogeenahwaun,  Ahneshwin  dush  Moses 
kahoonjeenahkoonegad,  equa  chemeenind  ewh  wabenede 
muzzeneegun  chewabenind  dush. 

8  Oo-oo  dush  edenaun,  Mushkahwaug  kadaewah  mesuh 
ewh  Moses  kahoonjepuhgedenuhmoonag  chewabenagwah 
kewedegamahgunewaug,  kahsuh  ween  wuhyashkud  ke- 
ezhewabuhsenoon. 

9  Kedenenim  suh,  Ahwagwan  kawabenahgwan  enewh 
wewun  (pagundezesenejin  atuh  oogahoonjewabenaun) , 
wedegamaud  dush  bakahnezenejin,  puhgundeze  suh  goo : 
Ahwagwan  dush  kawedegamahgwan  enewh  kahwabene- 
minjin,  puhgundeze  suh  kuhya  ween. 

10  Oo-oo  dush  oogeegoon  enewh  okekenooahmahgunun, 
Keshpin  oo-oo  ezhewubudenig  oowedegandewenewaun 
owh  enene  kuhya  enewh  wewun,  kahween  tahooneshe- 
shinsenoon  ewh  wewid. 


60 


CHAP.  XIX. 


11  Oo-oo  dush  oodenaun,  Kahween  kuhkenuh  oodoo- 
dahpenunsenahwah  00-00  ekedoowin,  egewh  suh  atuh 
mahnindjig. 

12  Ahyahwug  suh  ayaqua-weninewug  keezhinegee- 
goojig  emuh  oopuhyowening  oogeewaun,  Ahnind  dush 
ayaqua-wenenewug  oogeezheoozheegoowaun  enewh  enene- 
wun,  kuhya  ahnind  ayaqua-weninewug  keezheoozheedezoo- 
wug,  eshpeming  duhzhe  oogemahwewin  oonje. 

13  Medush  kepetuhmuhwind  enewh  agahshenejin  ah- 
benoojeun  cheahtoowaud  enewh  ooninjeen  emuh  ooweyo- 
wening,  kuhya  cheahnuhmeatuhmahwaud ;  egewh  dush 
kekenooahmahgunug  oogeoonjeahwaun. 

14  Oo-oo  dush  keekedood  owh  Jesus,  Mahnoo  ningah- 
penaunzekahgoog  egewh  agahsheejig  ahbenoojeiig,  kagoo 
oonjeahkagoon,  me  muh  oogoo  denoowug  emuh  eshpeming 
duhzhe  oogemahwewening  ayahjig. 

15  Oogeahtoowaun  ooninjeen  emuh  weyowening,  ke- 
uhnemahjaud  dush. 

16  Benuh  dush  pazhik  oogepenaunzikahgoon  oo-oo 
keegood,  Waneshesheyun  kakenooahmahgayun,  wagoonan 
minooezhechegawin  kaezhechegayaun,  cheoonjeahyahmaun 
ewh  ka hge ga-be mahde ze wi n  ? 

17  Oo-oo  dush  oogeenaun,  Ahneshwin  Waneshesheyun 
ezheyun  ?  kahween  ahweyah  oonisheshese,  me  atuh  Kesha- 
Muhnedoo :  Keshpin  nunduhwanduhmoowunan  chepeen- 
degayun  emuh  bemahdezewening,  guhnuhwandun  enewh 
kuhgequawenun. 

18  Oo-oo  dush  oogeegoon,  Ahneen  enewh  ?  Jesus  dush 
oo-oo  oogeenaun,  Kahween  kegahneshewase,  Kahween  ke- 
gahpuggundezese,  Kahween  kegah-kemoodese,  Kahween 
kegah-kenuhweshke-bahtahwase. 

19  Kechetwahwanim  koos  kuhya  keguh  kuhya  Kegah- 
ezhesahgeah  keejduhnuhkewamahgun  debishkoo  goo  azhe- 
sahgeedezooyun . 

20  Oo-oo  dush  oogeegoon  enewh  ooshkenahwan,  Kah 
nuh  oonoo  ningeguhnuhwanduhsenun  pahahkoo-ooshkene- 
gesheweyaun?  Wagoonash  kayahbe  nwaundasayaun  ? 

21  Jesus  dush  oo-oo  oogeenaun,  Keshpin  nunduhwan- 
duhmun  chekechequuhyuk-wahdezeyunbun,  mahjaun  ah- 
weahtahwan  enewh  ketebenuhwawezewenun,  meezh  dush 
egewh  katcmahgezegig,  kegahahyaun  dush  tebenuhwawe- 

zewin  emnh  eshpeming  kezhegoong  penoopenuhzheshin 
dush. 

22  Uhpe  dush  owh  ooshkenuhwa  kahnoondung  ewh 
ekedoowin,  kemahjah  kechekushkandung,  oodahyahnun 
muh  nebewah  tebenuhwawezewenun. 

23  Jesus  dush  00-00  oogeenaun  enewh  ookekenooah- 
mahgunun,  Kagate  kedenenim,  ahgahwah  tahpeendega 
owh  wuhyahnuhdezid  enene  emuh  eshpeming  duhzhe  oo- 
gemahwewening. 

24  Menuhwah  dush  oo-oo  kedenenim,  nahwuj  wane- 
punud  owh  pagwahwegung  cheshahbooweed  emuh  pah- 
goonayahnig  ewh  shahboonegun,  owh  dush  ween  wuhyah- 
nuhdezid  enene  chepeendegapun  emuh  oodoogemahwewe- 
ning  owh  Kesha-Muhnedoo. 

25  Uhpe  dush  kahnoonduhmenid  enewh  ookekenooah- 
mahgunun  kekechemahmahkahdanduhmoon  oo-oo  keeked- 
oonicl,  ahwanan  dush  kabemahjeind  ? 

26  Jesus  dush  oogeguhnuhwahbuhmaun,  oo-oo  keenaud, 
Egewli  enenewug  kahween  tahgekushketoosenahwah,  Ke- 
sha-Muhnedoo  dush  ween  kah  gagoo  oopwahnuhwetooseen. 

27  Medush  Peter  keguhnoonaucl,  oo-oo  keenaud,  Benuh 
nenuhwind  ningenuhguhclahnaunin  kuhkenuh  gagoo  che- 
noopenuhnegooyun  ;  ahneen  dush  kacloodahgooyaung? 

28  Jesus  clush  oo-oo  oogeenaun,  Kagate  kedenenim, 
kenuhwah  kahnoopenuhzheyag,  emuh  aunjbemahdezewen- 
ing,  uhpe  kawuhwanuhbid  owh  enene  oogwissun  emuh 
pazheganclahgwudenig  oocioogemahwewin,  kuhya  ke- 
nuhwah  kegahnuhmuhduhbim  emuh  metahswe  ahshe 
neezh  oogemahwuhbewening,  chetebahkoonagwah  egewh 
metahswe  ahsheneezh  anduhswayuggezejig  Israelitug. 

29  Menik  clush  egewh  kalmuhguhdungig  enewh  oowe- 
gewahmewaun,  gamuh  enewh  ooclahwamahwaun,  gamuh 
enewh  oosewaun,  gamuh  enewh  oogewaun,  gamuh  kuhya 
goo  enewh  wewewaun,  gamuh  kuhya  goo  enewh  oonejah- 
nesewann,  gamuh  kuhya  goo  ooduhkeemewaun,  oonje  ewh 
nindezhenikahzoowin,  ningoodwauk  suh  dush  mashquaud 
menik  oogahoodahpenahnahwah,  kuhya  clush  goo  tahmee- 
nahwug  ewh  kahgega-bemahdezewin. 

30  Nebewah  ciush  ween  goo  egewh  nahgaunandahgoo- 
zejig  taheshquayandahgoozewug ;  kuhya  dusli  egewh  ash- 
quayandahgoozejig  tahnegaunandahgoozewug. 

WH  muh  eshpeming  duhzhe  oogemahwewin  enan- 


dahgwud  debiskoo  pazhik  wawegewahmid  enene 
kahsahgahung  kuhkezab,  cheahweahnoonaud  kaahnookee- 
nejin  emuh  ooshoowemene-ketegahning. 

2  Uhpe  dush  kahenaud  enewh  ahnookewenenewun 
chetebahahmahwaud  pazhik  shooneyaunsun  naningoo  ke- 
zhik,  oogeezhenahzhahwann  emuh  ooshoowemene-kete- 
gahning. 

3  Kesahgahum  dusli  menuhwah  uhpe  nasoo-tebahegun- 
adenig,  kewahbuhmaud  dush  bakahnezenejin,  ahneshah 
nebahwenid  emuh  anduhzhe-ahtaunding. 

4  Oo-oo  oogeenaun,  kuhya  kenuhwah  ezhaug  ernuh 
shoowemene-ketegahning,  quuhyuk  suh  kegahtebahahmoo- 
nenirn  ;  Medush  keezhahwaud. 

5  Menuhwah  dush  nahyahwuhquanig  keiihne  sahguh- 
um  kuhya  kahshaunguhsoo-tebahegunadenig,  nahsaub  ewh 
keezhechega. 

6  Kagah  dush  anepungeshemoonenig  kesahgahum,  ke- 
wahbuhmaud  ahnind  ahneshah  nahbahwenejin,  oogeenaun 
dush,  Ahneshwin  kuhpa  kezhik  ahneshah  nuhnebahweyag 
oomah  ? 

7  Oo-oo  dush  oogeegoon  kah  suh  ahweyah  nindah- 
noonegoosenaun,  oo-oo  dush  oodenaun  ;  kuhya  kenuhwah 
ezhahyook  emuh  shoowemene-ketegahning,  quuhyuk  suh 
keguhtebahahmahgoom. 

8  Uhpe  dush  wanahgooshenig,  owh  dabandung  ewli 
shoowemene-ketegaun  oogeenaun  enewh  oomezhenahwa- 
mun,  oondoom  egewh  anookejig,  tebahahmow  ewh  keah- 
nookewaud  egewh  eshquauj  kahpeahnoonindjig  oonjemah- 
jee-tebahahmahgan  nahnauzh  egewh  netum  kahahnoo- 
ninjig. 

9  Uhpe  dush  kahpeezhahwaud  gagah  pangeshemoone- 
nig  kahpeahnoonindjig  anduhchewaud  oogeoodahpenah- 
nahwah  papazhik  shooneauns. 

10  Uhpe  dush  egewh  netum  kahpeahnoonindjig  kah- 
peezhahwaud,  nahwuj  nebewah  ninuhwind  ningahtebah- 
ahmahgoomin  kee nand uhmoog  kuhya  wenuhwah  oogeoo- 
dahpenahnahwah  papazhik  shooneaiin. 

11  Uhpe  dush  kahoodahpenuhmoowaud  oogemendah- 
wahmahwaun  enewh  wawegewahmenejin,  oo-oo  dush  ke- 
ekedoowaud. 

12  Oogoo  suh  eshquauj  kahahnoonindjig  ningootebah- 

egunag  atuh  keahnookewug,  nahsaub  dush  goo  kedezhete- 
bahahmahwaug  ewh  menik  tebahahmahweyaung  ninun- 
wind  kahpwahwahnayaung  kuhpa  kezhik  magwah  keke- 
zhahtag. 

13  Oogeguhnoonaun  dush  pazhik  00-00  akedoonejin, 
00-00  dush  keenaud.  Neeje  kahween  ningood  kemujje- 
doodoosenoon  ;  kah  nuh  ween  kegeekedooseminahbun  pa- 
shik  shooneauns  chetebahahmoonaun. 

14  Oodahpenun  suh  keduhyeem,  mahjaun  dush  nin- 
gahtebahahmahwah  mahbuh  eshquauj  kahahnoonind  menik 
azhetebahuhmoonaun. 

15  Kah  nuh  ween  quuhyukwussenoon  uhyenanduh- 
maun  chedooduhmaun  tebenuhwa  ninduhyeem  ?  oonje- 
mujjeiihyeeeweshewun  nuh  keshkinshik,  neen  keshawah 
dezeyaun  ? 

16  Me  suh  dush  ashquayandahgoozejig  kanegaunand- 
ahgoozewaud  bahteenwug  muh  egewh  nandoomindjig 
pungeshawuggezewug  egewh  kagegenindjig. 

17  Jesus  dush  uhneezhaud  emuh  Jerusaleming  ooge- 
puhkawinaun  enewh  metahswe  ahshe  neezh  ookekenooah- 
mahgunun  emuh  mekunaung,  oo-oo  oogeenaun. 

18  Benuh  kedezhahmin  emuh  Jerusaleming  kuhya  owh 
enene  oogwissun  tahpuggedenah  emuh  ooninjewaung  e- 
gewh  keche-sahsahgewejegaweninewug  kuhya  egewh  oo- 
zhebeega-weninewug  oogahnahneboomahwaun  dush. 

19  Oogahpuhgedenahmahwahwaun  enewh  mayuggeze- 
nejin  cheneshebahpenoodahwahnid  kuhya  chepuhzhunzha- 
wahnid  kuhya  cheahgwahquahwahnid  :  uhnenesoogoonah- 
gudenig  dush  tahahbejebah. 

20  Medush  kepenaunzikahgood  enewh  oogeene  Zebe- 
dee  oonejahnesun,  kepewejewegood  oogwissesun,  keshah- 
gushketahgood  dush  ewh  gagoo  kepahgoosanemegood. 

21  Oo-oo  dush  oogeenaun,  Wagoonan  ewh  nanduh- 
wanduhmun  ?  Oo-oo  dush  keegood,  Enahkoonegan  oogoo 
neezh  ningwessug  chenuhmuhduhbewaud  pazhig  emuh  ke- 
nuhmunjenikaung  emuh  kedoogemahwewening. 

22  Jesus  dush  oogeguhnoonaun  oo-oo  keenaud  ;  kah- 
ween  kekekanduhsenahwah  ewh  nandoodahmahgayag, 
Kekushketoonahwah  nuh  chemenequayag  emuh  nemine- 
quahjiguning  neen  manequayaun,  kuhya  cheezhebaptizoo- 
egooyag  ewh  azhe  baptizooegooyaun  ?  Oo-oo  dush  ooge- 
enahwaun  nindahkushketoomin  suh. 

23  Oo-oo  dush  oogeenaun,  Kagate  suh  kegahmene- 
quam  nemenequahjeguning,  kuhya  kegahezhebaptizoo- 
emegoom  neen  azhe  baptizooegoyann ;  ewh  dush  ween 
chenuhmuhduhbing  emuh  nekeche-nikaung  kuhya  emuh 
nenuhmunje  nikaung  kahween  neen  nindooduhyemeseen 
chemegewayaun,  tahmeenahwug  suh  goo  egewh  kahwah- 
wazhetahmahgoojig  enewh  Noosun. 

24  Uhpe  dush  egewh  metahswe  kahnoonduhmoowaud, 
oogenishkanemahwaun  enewh  neezh  wawekahnesinde- 
nejin. 

25  Jesus  dush  oogenundoomaun,  oo-oo  dush  keekedoo, 
Kekekandahnahwah  suh  azheoogemahwenid  egewh  ma- 
yugahneshenahhag  oodoogemahmewaun  ewh  egoo  ayenah- 
koonegoowaud  ;  kuhya  egewh  nahgahnezejig  oodoogemah- 
kundahw  ah  waun . 

26  Kah  suh  dush  kenuhwah  oo-oo  kegahezhewabeze- 
seem,  Ahwagwan  suh  kenuhwah  wahkechetwahwandah- 
goozigwan,  me  suh  owh  kabuhmeetoonag. 

27  Ahwagwan  dush  kenuhwah  anduhcheyag  wahne- 
gahnandahgoozegwan,  mesuh  owh  kabuhmeetoonag. 

28  Debishkoo  goo  kuhya  ween  Enene  oogwissun  azhe- 
peoonjeezhahsig  chebuhmeetahwind,  chebuhmeetahgad  suh 
peoonjeezhah,  kuhya  chemegewad  oobemahdezewin  ewh 
kezhekahgawin  nebewah  chebemahjeindwah. 

29  Uhpe  dush  Jerichoing  keuhneoonjemahjahwaud,  ne- 
bewah  ahneshenahban  oogenoopenuhnegoon. 

30  Benuh  dush  neezh  kakepeengwajig  kermhmuhduh- 
bewug  emuh  chegekunah  :  Uhpe  dush  nwaunduhmoowaud 
Jesus  bemoosad,  kepepahgewug  oo-oo  keekedoowaud, 
Shahwanemeshenaum  Tabaningayan  keen  wagwessemik 
David. 

31  Egewh  dush  ahneshenahbag  oogekenahahmahwah- 
waun  ewh  chepoonekekedoonid  :  Ashkum  dush  goo  keke- 
chepepahgewug  oo.oo  keekedoowaud,  Shahwanemeeshe 
naum  Tabaningayun  wagwessemik  owh  David. 

32  Jesus  dush  pezaune-kahbahwe,  oogenundoomaun, 
oo-oo  keekedood,  Wagoonan  ewh  nanduhwanemeyag  che- 
doodoonahgoog  ? 

33  Oo-oo  dush  oogeegoon,  Tabaningayun,  chepahquah- 
bemahguk  neshkinzhegoonahnin. 

34  Jesus  dush  ooge  ketemahganemaun,  oogetaungenuh 

mahwann  dush  ooshkinzhegoone  :  medush  goo  ooshkin'zhe- 
goowaun  kewahbemahgudenig,  kenoopenuhnegood  dush, 

CHAP.  XXL 

UHPE  pashoo  ahneduhnezewaud  emuh  Jerusaleming, 
ahzhe  anetuhgweshenoowaud  emuh  Bethphage,  e- 
muh  wahjewing  Olives  azhenekahdag,  medush  uhpe  Jesus 
keahnoonaud  neezh  enewh  ookekenooahmahgunun. 

2  Oo-oo  keenaud,  Ezhahyook  emuh  oodanaunsing  ewh 
debishkoo  ahyahyag  anduhgoog,  kazhetin  dush  kegah- 
mikahwahwah  mamaungeshee  takoobezood  kuhya  enewh 
oomahneshinsemun :  ahbahook,  petahweshig. 

3  Keshpin  dush  ahweyah  ningood  enenag,  00-00  kegah- 
enahwah,  Tabaningad  suh  ooweahwaun ;  kazhetin  dush 
oogahpuhgedenaun. 

4  Kuhkenuh  suh  oo-oo  keezhewabud  chedebishkoosag 
ewh  kahekedood  aunwahjega-wenene,  oo-oo  keekedood. 

5  Weenduhmahwik  Zion  oodahnun,  Benuh  kekeche- 
oogemaum  kepenaunzekaug,  shawanjegad  pamoomegood 
enewh  mamaungesheen,  kuhya  mahnesheensun  mamaun- 
geshee  oonejahnesun. 

6  Kemahjahwug  dush  egewh  kekenooahmahgunug,  ke- 
ezhechegawug  dush  ewh  kahezhegahgaunzemegoowaud 
enewh  Jesusun. 

7  Oogepeenahwaun  enewh  mamaungesheen  kuhya  e- 
newh  mahnesheensun,  oogepemoondahahwaun  dush  enewh 
oodahgwewenewaun,  kuhya  oogenuhmuhduhbeahwaun 
emuh. 

8  Keche  nebewah  ahneshenahbag  oogesuhswawabenah- 
nahwah  oodahgwewenewaun  emnh  mikunaung ;  ahnind 
dush  oogekishkezhahnahwaun  wahtikwaunsun  emuh  me- 
tikoong  kuhya  oogesuhswawabenahwaun  emuh  mahyah 
wekunah. 

9  Egewh  dush  waqueenoojig  ahnishenahbag  nahgah- 
nejig  kuhya  egewh  nwahpenungig  kepepahgewug  oo-oo 
keekedoowaud,  Hosanna  enewh  wagwessejin  owh  David  : 
shahwandahgooze  suh  owh  pahtuhgweshing  emuh  oode- 
zhenikahzoowening  owh  Jehovah  :  mahnoo  Hosanna  keche 
eshpeming  kezhegoong. 

10  Uhpe  dush  kahpeendegad  emuh  Jerusaleming  keoo- 
jahnemezemahgud  kuhkenuh  oodanah,  oo-oo  keekedoong, 
Ahwanan  mahbuh  ? 

11  Egewh  dush  mahyahmahwenoojig  keekedoowug? 
Mesuh  mahbuh  Jesus  owh  Nazareth  duhzhe  aunwahjega- 
wenene  ewh  Galileenaung  oodanah. 

12  Jesus  dush  kepeendega  emuh  Kesha-Muhnedoo  oo- 
dahnuhmea-weguhmegoong,  oogesahgejewabenaun  dush 
enewh  atahwanejin  kuhya  enewh  kaushpenujjeganejin 
emuh  ahnuhmea-weguhmegoong,  ooge ah n e mikoo w abenuh 
moowaun  enewh  ooduhdoopoowenene  enewh  muhyash- 
quaudoonanejin  shooneaun,  lmhya  oodahpuhbewenene 
enewh  keche  oomemeen  atahwanejin. 

13  Oo-oo  dush  keenaud,  Oo-oo  ezhebeegahda^  ahnuh- 
meaweguhmig  suh  tahezhenekahda  newegewTaum ;  kemoo- 
deshke-weguhmegoong  suh  kenuhwah  kegedinwamekah- 
dahnahwah. 

14  Enewh  kakepeengwanejin  kuhya  kuhyahgejekah- 
danejin  oogepenaunzikahgoon  emuh  ahnuhmea-weguhme- 
goong ;  oogenoojemooaun  dush. 

15  Uhpe  dush  egewh  keehe-sahsahgewejega-wenene- 
wug  kuhya  egewh  oozhebeega-wenenewug  kahwahbun- 
duhmoowaud  enewh  mahmaundahwejegunun  kahezheche- 
gad,  kuhya  ahbenoojeiin  pepahgenid  emuh  mekunaung 
oo-oo  ekedoonid,  Mahnoo  Hosanna  enewh  wagwessejin 
owh  David  ;  kenishhahdezewug  edush. 

16  Oo-oo  dush  oogeenahwaun,  kenoondahwaug  nuh  eke- 
doowaud  oogoo  ?  Jesus  dush  oo-oo  oogeenaun,  Aahe  ;  kah 
nuh  wekah  kedahginduhsenahwah  oo-oo,  Emuh  oodoone- 
waung  ahbenoojeiig  kuhya  nwaunejig  ningekezhetoon  ewh 
wah  wezhanduh  moo  win . 

17  Oogenuhguhnaun  dush,  kuhya  keoonjemahjaud  e- 
muh  oodanaung,  ewede  Bethanying  keezhaud ;  me  emuh 
kuhpa  debik  keahyaud. 

18  Kakezhabahwahgudenig  dush  menuhwah  ezhaud 
emuh  oodanaung,  kepuhkudda. 

19  Wuhyahbuhmaud  dush  enewh  figoomenahgahwun- 
zheen  emuh  mahyahwekunah,  oogenaunzekahwaun  dush, 
kah  dush  gagoo  oogemekunseen  emuh,  me  atuh  ahnebe- 
shun,  oo-oo  oodenaun,  Kahween  wekah  kegahmenewese  : 
me  duh  goo  bahbega  kahezhewesahkoozood. 

20  Uhpe  dush  egewh  kekenooahmahgunug  wuhyuh- 
buhmahwaud,  kemahmahkahdanduhmoog,  oo-oo  keekedoo- 
waud,  Kagate  keche  bahbega  kewesahkoozoo  owh  figoo- 
menuhgahwunzh ! 

21  Jesus  dush  oogeguhnoonaun  00-00  keenaud,  Kesh- 
pin  ahyahmag  ewh  dabwayanduhmoowin,  kuhnuhga  dush 
ahgoonwayanduhsewag,  kah  atuh  00-00  kegahtaezhechega- 
seem  kahdoodahwug  owh  figoomenahgahwunzh  ;  Keshpin 
dush  00-00  eduhmag  00-00  wahjewh,  kegahmahjewenegoo 
kuhya  kegahahpuggenegoo  emuh  kechegummeeng :  mesuh 
goo  kaezhewabuk. 

22  Kuhkenuh  suh  ahnooj  gagoo  kanundoodahmoowag- 
oon  uhpe  anuhmeehyagoon,  keshpin  dabwayandunmag, 
kegahmeenegoom  suh  goo. 

23  Uhpe  dush  kahpeendegad  emuh  keche-ahnuhmea- 
weguhmegoong,  magwah  dush  kekenooahmahgad  oogepe- 
naunzikahgoon  enewh  keche-sahsahgewejega-wenenewun 
kuhya  ooketezemewaun  egewh  ahneshenahbag,  oo-oo  eke- 
doonid,  Wagoonan  ewh  kushkeawezewin  wanjeezheche- 
gayun  oonoo  ?  Ahwanan  dush  kahmeenik  oo-oo  kushke- 
awezewin  ? 

24  Jesus  dush  oogeguhnoonaun,  oo-oo  keenaud,  Kuhya 
neen  keguhgwajemin  pazhik  kuhgwadwawin,  keshpin  dush 
weenduhmahweyag,  kuhya  neen  kegahweenduhmoonenim 
wagoodoogwan  kushkeawezewin  wanjeezhechegayaun  oo- 
noo. 

25  Oobaptizooewawin  owh  John,  ahneende  kahoonzik- 
ahnig  ?  eshpeming  nuh  gamuh  eneneeng  ?  Keguhnooninde- 
wug  dush,  oo-oo  keekedoowaud,  keshpin  eshpeming  eke- 
dooyung,  oo-oo  kegahegoonaun,  Ahneshwin  dush  kedab- 
wayanemahsewag  ? 

26  Keshpin  dush  ween  eneneeng  ekedooyung,  kekoo- 
sahnahnig  egewh  ahneshenahbag  ;  Kuhkenuh  muh  aunwah- 
jega-weneneeng  ooduhyenanemahwaun  enewh  Johnun. 

27  Oogeguhnoonahwaun  dush  enewh  Jesusun,  oo-oo 
keenahwaud,  Kahween  nekekanduhsemin,  Kuhya  ween 
oo-oo  oogeenaun,  Kah  suh  dush  kuhya  neen  keweenduh- 
moosenoonim  ewh  kushkeawezewin  wanjeezhechegayauu 
oonoo. 

28  Ahneen  dush  enanduhmag  ?  Pazhik  enene  kenee- 
zhewun  oogwissun,  oogenaunzikahwaun  dush  pazhik,  oo- 
oo  dush  keenaud,  Ningwis,  mahjaun  ahweahnookeen  emuh 
neshoowemene-ketegahning. 

29  Oogeguhnoonegoon  dush  oo-oo  keegood,  Kahween 
nindenanduhse  :  Nahgujeesh  dush  keminjenahwayandum, 
kemahjaud  dush. 

30  Oogepenaunzikahwami  dush  menuhwah  pazhik,  rne 
nahsaub  kahenaud,  oogeguhnoonegoon  dush,  00-00  ke- 
egood,  Aahe  !  Noosa,  ningahezhah,  kah  dush  kemahjahse. 

31  Ahwanan  oogoo  neezh  kahezhechegad  ewh  oode- 
nanduhmoowin  oosewaun?  00-00  dush  oodegoon,  owh  suh 
netum.  Jesus  dush  00-00  ooodenaun,  Kagate  kedenenim 
egewh  mahwunjechega-wenenewug  kuhya  egewh  pazhig- 
wahdezejig  equawug  tahpeendegawug  emuh  oodoogemah- 
wewening  owh  Kesha-Muhnedoo  chepwah  kenuhwah 
peendegayag. 

32  Kegepenaunzikahgoowah  muh  owh  John  emuh 
quuhyuk-ezhewahezewene-mekunaung,  kah  dush  kegedab- 
wayanemahsewah  :  egewh  atuh  mahwunjechega-wenene- 
wug  kuhya  egewh  pazhegwahdezejig  equawug  ooge  dab- 
wayanemahwaun :  Kenuhwah  dush  ween,  kahwahbunduh- 
mag,  kahween  kegeaunwanindezooseem  ewh  dush  chedab- 
waganemagoobun. 

33  Menuhwah  pazhik  ahwajegun  bezinduhmook  :  Ke- 
ahyah  suh  pazhik  wawegewahmid  enene  kahoozhetood 
ewh  shoowemene-ketegaunans  kewetah-mejekunahkoobe- 
tood,  kuhya  dush  oogewahnikahdaun  ewh  shoowemenah- 
bookaun,  kuhya  keoozhetood  ewh  ahkuhwahbewene-we- 
gewaum,  keahweaud  dush  enewh  ketega  wenenewun, 
kekoose  dush. 

34  Uhpe  dush  gagah  kahtebishkoosanig  cheoodahpe- 
nungebuneen  enewh  menewenun  emuh  kahnetahwuhgin- 
gin,  oogeezhenahzhahwaun  oobuhmeetahgunun,  cheezhah- 
nid  emuh  ahyahnid  enewh  ketega-wenenewun,  cheoodah- 
penuhmoowaud  dush  enewh  menewenun. 

35  Egewh  dush  ketega-wenenewug  oogeoodahpenah- 
waun  enewh  oobuhmeetahgunun,  oogepuhzhunzhawah- 
waun  dush  pazhig,  menuhwah  pazhik  oogenesahwaun, 
kuhya  pazhik  oogepemoosenuhahwaun. 

36  Menuhwah  dush  oogeezhenahzhahwaun  bakahneze- 
nejin  buhmeetahgunun  ahwahshema  dush  kebahtuhyene- 
nid  ;  medush  nahsaub  kahdoodahwahwaud  enewh. 

37  Eshquauj  oogeezhenahzhahwaun  tebenuhwa  oo- 
gwissun  oo-oo  keekedood  ;  oogahkechetwahwanemahwaun 
enewh  ningwissun. 

38  Egewh  dush  ketega-wenenewug  uhpe  wuhyahbuh- 
mahwaud  enewh  oogwissun,  oo-oo  keezheguhnooninde- 

waud,  mesuh  mahbuh  kanahbishkahgad  umba  nesahdah  ; 
medush  chetebanduhmung  enewh  ootebenuhwawezewe- 
nun, 

39  Oogeoodahpenahwaun  dush,  emuh  shoowemene- 
ketegahning  oogeoonjesahgejewabenahwTaun,  kenesahwaud 
dush. 

40  Uhpe  dush  katuhgwishing  owh  tabandung  ewrh 
shoowemene  ketegaun,  ahneen  kadoodahwaud  oonoo  kete- 
gawenenewun  ? 

41  Oo-oo  dush  oogeenahwaun,  Oogahwesugge-nesaun 
oonoo  majeezhewabezenejin,  kufcya  dush  oogahmeenaun 
ewh  shoowemene-ketegaun  enewh  bakahnezenejin,  kamee- 
negoojin  enewh  menewenun  uhpe  dabishkoosagin. 

42  Jesus  dush  oo-oo  oodenaun,  Kah  nuh  w^ekah  kedah- 
ginduhsenahwah  emuh  kechetwah-oozhebeeguning,  Ewh 
ahsin  kahahnahwanduhmoowaud  egew7h  wazhegajig  me- 
suh  ewh  kache-negaun-anduhgwuk  ahsin  emuh  wuhya- 
quah-wahkaheguning :  Kesha-Muhnedoong  suh  wanje-ezhe- 
wabuk,  kechemahmahkahdandahgwud  emuh  keshkinzhe- 
goonaung  ? 

43  Mesuh  ewh  wanje-enenuhgoog,  Kegahmuhkumme- 
goom  suh  kenuhwrah  ewh  oodoogemahwewin  owh  Kesha- 
Muhnedoo  tahmeenahwnig  dush  egewh  ahneshenahbag  ka- 
meenewejig  enewTh  oogemahwewene-meenewenun. 

44  Owh  suh  kapungeshing  emuh  oo-oo  ahseneeng  tah 
pegeshkeshin  :  ahwragwan  dush  ween  kakezhikahgoogwan 
oogahpeseboonegoon. 

45  Uhpe  dush  kahnoonduhmoowaud  egewh  keche-sah- 
sahgewejega-wrenenewug  kuhya  egewrh  Phariseeg  enewh 
oodahw^ajegunun,  oogekekandahnaWah  wenuhwah  kede- 
bahjemegoowaud. 

46  Uhpe  nunduhwanduhmoowraud  chetuhkoonahwaud, 
oogekoosahw^aun  enewh  ahneshenahban,  aunwahjega-we- 
neneeng  muh  oogeuhyenanemegoon  enewh. 

CHAR  XXIL 

JESUS  dush  oogeguhnoonaun,  emuh  ahwajeguning  me- 
nuhwah  oogeezheguhnoonaun,  oo-oo  keekedood. 

2  Ewh  eshpeming  duhzhe  oogemahwewin  enandah- 
gwud  debishkoo  pazhik  keche  oogemah  kahoozhetoomah- 
waud  wewekoodahde-wekoongawin  enewh  oogwissun. 

3  Kemahjenahzhahwaud  dush  enewh  oobuhmeetahgu- 

llmi  chenundoomahnid  enewh  kahwekoomindjin  :  kah  dush 
keenanduhsewun  chepeezhahnid. 

4  Menuhwah  oogeezhenahzhahwaun  enewh  bakahneze- 
nejin  buhmeetahganun,  00-00  keekedood,  Weenduhmahwik 
egewh  kahwekoomindjig,  Benuh  ningewahwazhesettoon 
newekoongawin :  ahzhe  kenesahwug  nepezhekeensemug 
kuhya  neweenenoonsemug,  kuhkenuh  dush  gagoo  ahzhe 
kekezhesin  :  peezhahyook  emuh  wewekoodahdewene- 
wekoongawening. 

5  Kah  dush  oogebahmanduhsenahwah,  kemahjahwaud 
dush  ween  pazhik  emuh  ooketeganing,  menuhwah  dush 
pazhik  emuh  anduhnahtahwad. 

6  Egewh  dush  kaheshquejig  oogeoodahpenahwaun 
enewh  buhmeetahgunun,  kekooduggeahwaud  kuhya  dush 
kenesewaud. 

7  Uhpe  dush  owh  Keche-oogemah  kahnoondung,  ke- 
nishkahdeze,  oogemahjenahzhahwaun  dush  enewh  ooshe- 
mahguneshemun,  kebahnahjeaud  dush  oonoo  nashewane- 
jin,  chahgezahmahwahwaud  dush  oodoodanahwenene. 

8  Medush  keenaud  enewh  oobuhmeetahgunun,  Ahzhe 
kekezhesin  ewh  wewekoodahde-wekoongawin,  kah  dush 
keahpetandahgoozesewug  egewh  kahwekoomindjig. 

9  Ezhahyook  suh  dush  emuh  naneengidahwuhmook 
mekunun,  menik  dush  kamikahwagwah  nundoomik  che- 
peezhahwaud  emuh  newekoongawening. 

10  Medush  oogoo  buhmeetahgunug  keezhahwaud  emuh 
keche-mekunaung,  kemahwunzoomahwaud  kuhkenuh  me- 
nik  kahmikahwahwaud,  majeezhewabezenejin  kuhya  ma- 
noo-ezhewabezenejin  :  medush  kemooshkenawaud  egewh 
kahwekoomindjig  emuh  wewekoodahde-wekoonding. 

11  Uhpe  dush  paundegad  owh  Keche-oogemah  chepe- 
wahbuhmaud  enewh  namuhduhbenejin,  oogewahbuhmaun 
pazhig  enewh  enenewun  emuh  ahyahnid  kahahgwesenid 
wewekoodahde-pahpensuhkoowahgun. 

12  Oo-oo  oodenaun,  Neeje,  ahneen  oomah  kahezhe- 
pendegayun  ahyoosewun  ewh  wewekoodahde-pahpensuh- 
koowahgun?  Kah  dush  ningoodenoo  keekedoose. 

13  Medush  owh  oogemah  oo-oo  keenaud  enewh  buh- 
meetahgunun,  Menjemahpenik  suh  emuh  ooninjeeng  kuhya 
emuh  oosittaung,  mahjewenik  dush,  kuhya  ahpuggenik 
emuh  ahgwahjeeng,  anduhzhe  kashke-tebekuk,  medush 
ewede  kaduhzhe-muhtwayahbettasang. 

14  Nebewah  mnh  nundoomahwug,  punge  dush  atuh 
wuhwanahbuhmahwug. 

15  Medush  keahwekahkekedoowaud  egewh  Phariseeg, 
chenuhgwuhnahwahwaud  emuh  oodekekoowening. 

16  Oogeahnoonahwaun  dush  enewh  ookekenooahmah- 
gunewaun  kuhya  enewh  Herodianun  chenaunzikahwahnid, 
oo-oo  dush  oogeegoon,  Kakenooahmahgayun,  nekekandah- 
min  chedabwayun  kuhya  emuh  dabwawening  azhekeke- 
nooahmahgayun  ewh  Kesha-Muhnedoo  oodezhetwahwin, 
kah  dush  ahweyah  kekoosahse  ;  kah  suh  kepahbahmane- 
mahseeg  egewh  enenewug. 

17  Weenduhmahweshenaum  suh  dush,  Ahneen  enan- 
duhmun?  Oonesheshin  nuh  ewh  chemeenind  ewh  shoo- 
neyah  owh  Csesar  gamuh  kuhya  goo  kah  ? 

18  Jesus  dush  oogekekandaun  oomujjeezhewabezewe- 
newah,  oo-oo  dush  keenaud,  Ahneshwin  kuhgwajeeyag 
anuhmea-kahzooyag  ? 

19  Wahbundaheshig  ewh  tebahahmahdewene-shoone- 
yah.  Oopeetahmahwahwaun  dush  ewh  shoomahnekan. 

20  Oo-oo  dush  oodenaun,  Ahwanan  wah-owh  mazene- 
jegahzood  kuhya  kakenoowahje-beegahzood  ? 

21  Oo-oo  dush  oodenahwaun,  Csesar  suh,  medush  oo-oo 
enaud,  meenik  suh  owh  Csesar  enewh  tabandungin  owh 
Csesar ;  Kuhya  dush  meenik  owh  Kesha-Muhnedoo  enewh 
tabandungin  owh  Kesha-Muhnedoo. 

22  Uhpe  dush  kahnoonduhmoowaud  oonoo  ekedooivenun , 
kemahmahkahdanduhmoog,  kenuhguhnahwaud  dush,  kuh- 
ya  kemahjahwaud. 

23  Medush  ewh  uhpe  kezheguk  kepenaunzikahgood 
enewh  Sadduceen  oo-oo  akedoonejin,  kah  gagoo  ahwunse- 
noon  ewh  ahbejebahwin,  ooge  guhgwajemegoon  dush. 

24  Oo-oo  keekedoonid,  Kakenooahmahgayun,  Moses 
keekedoo,  keshpin  ahweyah  nebood  pwahoonejahnesid  we- 
kahnesun  oogahwedegamaun  enewh  wahdegamahpuneen, 
chenetahwegetahwaud  enewh  oonejahnesun  enewh  we- 
kahnesepuneen. 

25  Keahyahbuneeg  emuh  anduhnuhkeeyaung  neezh- 
wahswe  wawekahnesindejig ;  owh  dush  sasekezid  kahwe- 
wid  keneboo,  kah  dush  keobnejahnesese,  oogenuhguhduh- 
mahwaun  ooshemayun  enewh  wewun. 

26  Medush  nahsaub  kahezheahyaud  owh  pazhik,  kuhya 

menuhwah  anekauj  pazhig,  peenesh  egoo  kuhkenuh  egewh 
neezhwahswe. 

27  Ahpeche  clush  eshquauj  keneboo  kuhya  owh  equa. 

28  Emuh  dush  abbejebabwening  abwanan  anduhcbe- 
waud  egewh  neezhwahswe  kaahyahwaud  enewh  equa» 
wun  ?  kuhkenuh  muh  oogeahyahwahwaun. 

29  Jesus  dush  oogeguhnoonaun  oo-oo  keenaud,  kewuh- 
neshenoom  kekanduhsewag  enewh  kechetwah-oozhebe- 
egunun  lmhya  ewh  oomushkahwezewin  owh  Kesha-Muh- 
nedoo. 

30  Emuh  muh  ahbejebahwening  kaliween  wewesewug 
kah  kuhya  wewekahwesewug,  debishkoo  suh  oodangene- 
mun  owli  Kesha-Muhnedoo  ewede  eshpeming  ezheahyah- 
wug. 

31  Ewh  dush  ahbejebahwin  duhzhinduhming,  kahnuh 
ween  keduhginduhsenahwah  ewh  anenag  owh  Kesha-Muh- 
nedoo  oo-oo  keekedood. 

32  Neen  suh  nindow  Ookesha-Muhnedoomun  owh  Ab- 
raham,  kuhya  ookesha  Muhnedoomun  owh  Isaac,  kuhya 
ookesha-Muhnedoomun  owh  Jacob  ?  Kahween  owh  Kesha- 
Muhnedoo  ahwese  ookesha  Muhnecloomewaun,  egewh  na- 
boojig  egewh  suh  atuh  bamahdezejig. 

33  Uhpe  dush  egewh  ahneshinahbag  kahnoonduhmoo- 
waud  oogemahmahkahdandahnahwah  ewh  ookekenooah- 
mahgawin. 

34  Uhpe  dush  egewh  Phariseeg  nwaunduhmoowaud 
ewh  kewuhnemaud  enewh  Sadduceen,  kepemahwunjeede- 
wug. 

35  Pazhik  dush  tebahkoonega-wenenewun  oogeguh- 
gwajemegoon,kekuhgwatehanemegood,  oo-oo  keekedoonid, 

36  Kakenooahmahgayun,  wagoonan  ewh  kache-ahpe- 
tandahgwuk  kuhgequawin  emuh  tebahkoonegawening  ? 

37  Jesus  dush  oo-oo  oogeenaun,  Kegahsahgeah  Jeho- 
vah  kekesha  Muhnedoom  anegookoodaayun,  kuhya  ane- 
gook-oojechangooweyun,  kuhya  apeechewemahguk  kede- 
nanduhmoowin. 

38  Mesuh  oo-oo  nahgaunandahgwuk  kuhgequawin  e- 
muh  tebahkoonegawining. 

39  Menuhwah  dush  pazhik  ahyahneka-enandahgwuk 
nahsaub  suh  ekedoomahgud  Kegahezhesabgeah  keejeduh- 
nuhkewamahgun  nahsaub  azhesabgeedezooyun. 

40  Mesuh  oomah  oonoo  neezh  kuhgequawenun  ahgoo- 

dag  kuhkenuh  ewh  tebahkoonegawin  kuhya  enewh  aun- 
wahjegawinun. 

41  Magwah  dush  mahwunjeedewaud  egewh  Phariseeg, 
Jesus  oogeguhgwajemaun, 

42  Oo-oo  keekedood,  Ahneen  uhyenanuhmag  owh 
Christ  ?  ahwananun  wagwesemegoojin  ?  00-00  dush  ooge- 
enahwaun,  David  suh. 

43  Oo-oo  dush  oogeenaun,  Wagoonan  dush  owh  David 
emuh  Kecheoojechaugoong  Tabaningad  kahoonjeezhenik- 
ahnaud  oo-oo  akedood, 

44  Owh  Tabaningad  oo-oo  oogeenaun  enewh  Tabane- 
mejin,  nuhmuhbuhbin  emuh  nekechenikaung  kaahpeech 
ezheugwah  egewh  shaunganemekig  ewh  chetuhtuhkook- 
ahnudwah  ? 

45  Keshpin  dush  owh  David  Tabaningad  ezhenikah- 
naud,  ahneen  dush  azheoogwissemahgwan  ? 

46  Kah  dush  ahweyah  oogekushketooseen  ningood  che- 
ezheahzhedamaud  ;  ahpena  dush  goo  ewh  kezheguk  kah 
kuhnuhga  ahweyah  keenanduhse  menuhwah  chekuhgwaje- 
maud. 

CHAP  XXIII. 

MEDUSH  ewh  uhpe  Jesus  keguhnoonaud  enewh  ah- 
neshenahban  kuhya  enewh  ookekenooahmahgunun, 

2  Oo-oo  keekedood,  Egewh  oozhebeega-wenenewug 
kuhya  egewh  Phariseeg  nuhmuhduhbewug  emuh  Moses 
oopuhbewining  : 

3  Kuhkenuh  dush  anenagwah  guhnuhwanduhmook 
kuhya  ezhechegayook,  oodezhechegawenewaun  suh  atuh 
gagoo  ezhechegakagoon :  kekedoowug  muh,  kahween  ez- 
hechegasewug. 

4  Ootahkoobetoonahwah  muh.  mewunekaunun  kache- 
koosegwungin  kuhya  sanuggukkin  ewh  pemoonduhming, 
pemewunaahwaud  dush  enewh  enenewun,  wenuhwah 
dush  ween  kah  kuhnuhga  ooneenjewaung  ootaungenunse- 
nahwah  cheoombenuhmoowaud. 

5  Chewahbuhmegoowaud  enewh  enenewun  wanje- 
enuhnookeewaud  kuhkenuh  oodahnookewenewaun :  oome- 
chewesetoonahwah  oophylacterymewaun  kuhya  oomechah- 
wesetoonahwah  ewh  azhetuhtebegwahdanig  enewh  oopah- 
pensekahwahgunewaun. 

6  Oosahgetoonahwah  enewh  negaunuhbewenun  uhpe 

wahkoondingin,  kuhya  enewh  kechetwahwuhbewenun  e- 
muh  ahnuhmea-weguhmegoong, 

7  Kuhya  uhnemikahgoowenun  emuh  ahtaundewining, 
kuhya  Rabbi,  Rabbi,  cheezhewenegoowaud  enewh  enene- 

wun. 

8  Kahween  kenuhwah  Rabbi  kegahezhewenegooseem. 
Pazhegoo  muh  kekekinooahmahga-wenenemewah,  medush 
owh  Christ ;  kuhkenuh  dush  kenuhwah  kedoowekahnesin- 
deem. 

9  Kagoo  kuhya  Noosa  ezheweenahkagpon-ahweyah 
oomah  uhkeeng :  pazhegoo  muh  koosewah,  mesuh  owh 
eshpeming  ayaud. 

10  Kah  dush  kegahezhewenegooseem  Kakenooahmah- 
gayun :  Pazhegoo  muh  kekekoo-ahmahgawenenemewah, 
mesuh  owh  Christ. 

1 1  Ahwagwan  dush  kenuhwah  anduhcheyag  kache-ah- 
peetandahgoozegwan,  mesuh  owh  kaoobuhmeetahguneyag. 

12  Ahwagwan  dush  kakechetwahwanindezoogwan 
tahdahbussandahgoozeah :  Ahwagwan  dush  kadahbussa- 
nindezoogwan  tahkechetwahwandahgooah. 

13  Kekuhgwahnesuggezeem  kenuhwah  Oozhebeega- 
wenenewedoog  kuhya  Phariseewedoog  anuhmeakahzoo- 
yag,  kekebahquahahmahwahwaug  muh  egewh  enenewug 
ewh  eshpeming  duhzhe  oogemah we win ,  kah  muh  kepeen- 
degaseem  kenuhwah,  kah  dush  kepuggedinuhmahwahse- 
waug  egewh  wahpeendegajig  chepeendegawaud. 

14  Kekuhgwahnesuggandahgooseem  kenuhwah  oozhe- 
beega-wenenewedoog  kuhya  Phariseewedoog  anuhmeak- 
ahzooyag,  kekedaumahwahwaug  muh  enewh  oowegewah- 
mewaun  egewh  shagahwejig,  ahneshah  dush  kenooazh  ke- 
duhnemetahgoozeem  uhpe  anuhmeahyagoon :  mesuh  ah- 
wahshema  kaoonjekahgwahnesugge-nahneboomegooyag. 

15  Kekuhgwahnesuggandahgoozeem  kenuhwah  oozhe- 
beega-wenenewedoog  kuhya  Pharisewedoog  anuhmeakah- 
zooyag,  kekewetaushkahnahwah  muh  ewh  kechegumme 
kuhya  ewh  pangwuhkummegaug  uhkee  chewekoojeag  pa- 
zhig  kawedookoonag  azheahnuhmeahyag,  uhpe  dush  kah- 
kushkeind,  neezhing  ahwahshema  kedoozheahwah  erauh 
mujje-muhnedoonaung  chedebandahgoozid  ewh  dush  ween 
kenuhwah  azheahyahyag. 

16  Kekuhgwahnesuggandahgoozeem  kenuhwah  kake- 
peengwa-suhgahbegenegayag,  oo-oo  ekedooyag,  Ahwag- 

wan  kaiTmshkahwe-wahweendahmahgagwan  tuhgoo-ween- 
dung  ewh  ahnuhmea-weguhmig,  kahween  ningood  enan- 
dahgussenoon ;  ahwagwan  dush  kamushkahwe-wahween- 
dahmahgagwan  tuhgoo-weendung  ewh  oozahwah-shooney- 
ah  emuh  ahnuhmea-weguhmegoong  atag,  muhzeneega  suh 
wah-owh. 

17  Kakebahdezeyag  kuhya  kakepeengwayag  :  wagoon- 
an  ewh  kacheahpeetandahgwuk  ewh  oozahwah-shooney- 
ah  gamuh  ewh  ahnuhmea-weguhmig  wanje-kechetwali- 
wandahgwuk  ewh  oozahwah  shooneyah  ? 

18  Kuhya,  ahwagwan  kamushkahwe-wahweenduhmah- 
gagwan  ewh  tuhgoo  weendung  ewh  sahsahgewejegun-ah- 
bik  kahween  ningood  enandahguhsenoon  ;  ahwagwan  dush 
tuhgoo-weenduhmoogwan  ewh  megewawin  emuh  sahsah- 
gewejegun-ahbekoong  atag,  muhzeneega  suh  wahowh. 

19  Kakebahdezeyag  kuhya  kakepeengwayag  wagoon- 
an  ewh  kache-ahpeetandahgwuk?  ewh  mejewawin,  gamuh 
ewh  sahsahgewejegunahbik  wanje-kechetwahwandahgwuk 
ewh  megewawin  ? 

20  Owh  dush  katuhgoweendung  ewh  sahsahgeweje- 
gun  ahbik  ootuhgooweendaun  suh  ewh  sahsahgewejegun- 
ahbikk  uhya  kuhkenuh  emuh  atagin. 

21  Kuhya  dush  owh  katuhgoo-weendung  ewh  ahnuh- 
mea-weguhmig  ootuhgoo-weendaun  suh,  kuhya  owh  an- 
daud  emuh. 

22  Kuhya  dush  owh  katuhgoo-weendung  ewh  esh- 
peming  kezhig  ootuhgoo-weendaun  suh  kuhya  oodooge- 
mahwuhbewin  owh  Kesha-Muhnedoo,  kuhya  dush  enewb 
namuhduhbenejin. 

23  Kekuhgwahnesuggandahgoozeem  kenuhwah  oozhe- 
beega-wenenewedoog  kuhya  Phariseewedoog,  ketebahe- 
gam  muh  ewh  mint  kuhya  anise  kuhya  cummin  uhpe 
tabahahmahgayagoon  enewh  makuhdawekoonahya-tebah- 
ahmahgoowin,  kah  kuhya  kedezhechegaseem  enewh  kache- 
twahwandahgwukin  emuh  tebahkoonegawening  atagin, 
ewh  quuhyuk  tebahkoonewawin  kuhya  shahwanjegawin 
kuhya  ewh  dabwayanduhmoowin :  oonoo  suh  kedahge- 
ezhechegamwahpun,  kah  dush  kedahgeaunwakunsenah- 
wah  enewh  ewede  ahnind. 

24  Kakepeengwa  sahgahbegenewayag,  keshahboobege- 
nahwah  owh  pingooshanse,  kegoonahwah  dush  ween  owh 
pagwahwegung. 

25  Kekuhgwahnesuhgandahgoozeem  oozhebeega-wene- 
newedoog  kuhya  Phariseewedoog  amu hne a-k ahzooy ag  ! 
kepeenetoonahwah  muh  ahgwahjuhyeee  ewh  menequahje- 
gun  kuhya  ewh  oonagun,  peenjuhyeee  dush  ween  moosh- 
kenamahgud  ewh  muhkundwashkewin  kuhya  mujje-ezhe- 
wabezewin. 

26  Kakepeengwayun  Phariseeweyun,  netum  peenetoon 
emuh  peenjuhyeee  ewh  menequahjegun  kuhya  ewh  oonah- 
gun  me  dush  kaoonjepeenuk  emuh  ahgwahjuhyeeeng. 

27  Kekuhgwahnesuhgandahgoozeem  oozhebeega-wene- 
newedoog  kuhya  Phariseewedoog  anuhmeakahzooyag ! 
debishkoo  mahween  wuhyahbishkahegahdag  ehebaguhmig 
kedezhenahgoozeem,  manwahbuhmenahgwuk  ahgwah- 
jeeng,  peendig  dush  ween  mooshkenamahgud  cheby- 
ookunun  kuhya  kuhkenuh  weenezewenun. 

28  Mesuh  kuhya  kenuhwah  ewh  nahsaub  qunhyuk- 
ezhewabezingin  uhyenanemenagwah  egewh  enenewug, 
peenjenah  dush  ween  kemooshkenashkahgoonahwah  ewh 
ahnuhmeakahzoowin  kuhya  mujje-doodahgawin. 

29  Kelmhgwahnesuhgandahgoozeem  kenuhwah  oozhe 
beega-wenenewedoog  lmhya  Phariseewedoog  anuhme- 
akahzooyag  !  kedoozhetoonahwah  muh  enewh  oochebaguh- 
megoowaun  enewh  aunwahjega-wenenewug  kuhya  kesuh- 
sagahwetoonahwah  oochebaguhmegoowaun  egewh  manoo- 
ezhewabezejig. 

30  Oo-oo  dush  kedekedoom,  keshpin  ahyahyaungoobun 
ewh  uhpe  kebemahdezewaud  egewh  noosenahbuneeg  kah- 
ween  nindahgeweedookah-wahsenahnig  ewh  keoonjegah- 
tuhwahwaud  ewh  oomesqueemene  enewh  aunwahjega- 
wenenewun. 

31  Mesuh  debahjindezooyag  ewh  oone j ahne se minag- 
wah  egewh  kahnesahjig  enewh  aunwahjega  wenenewun. 

32  Kuhya  kenuhwah  kekezhetoonahwah  menik  kahe- 
zhechegawaud  egewh  koosebuneeg. 

33  Kanabegooweyag,  mujje-kanabegoong  pahoondah- 
dezeyag  ahneen  kaezheoozhinduhmag  ewh  mujje-ishkoota- 
wene-nahneboomegoowin  ? 

34  Benuh  suh  dush  kedezhinahzhahahmoonenim  egewh 
aunwahjega-wenenewug  kuhya  nebwahkah-wenenewug 
kuhya  oozhebeega-wenenewug  :  ahnind  dush  kegahnesah- 
waug  lmhya  kegahahgwahquahwahwaug,  kuhya  ahnind 

kegah  p uli zhunzli a w alnvaug  emuh  anduhzhe-mahoonje- 
edeyag  lmhya  kegahnoosoonawahwang  emnh  oodoodanah- 
wewaung. 

35  Kennhwah  cheoodessegooyag  knhkennh  menooezhe- 
wabezewene-mesqneem  kahseegwabenegahdag  oomah  uh- 
keeng,  oomesqneem  owh  manooezhewabezid  Abel  nah- 
nauzh  egoo  oomesqneem  owh  Zacharias  oogwissnn  owh 
Barachias,  kahnesag  emnh  nesnhwnhynheewnng  ewh  ah- 
nuhmea-weguhmig  kuhya  ewh  sahsahgewejegunahbik. 

36  Kagate  suh  kedenenim,  Kuhkenuh  oonoo  oogah- 
oodissegoonahwah  oogoo  noongoom  bamahdezejig. 

37  Oh  Jerusalem  !  Jerusalem  !  keen  nasndwah  egewh 
aunwahjegawenenewug,  kuhya  pamoosennhudwah  egewh 
kahezhenahzhahahmahgooyunig,  ahneen  duching  kahenan- 
duhmaun  chemahoonjeugwah  kenejah'nesug,  nahsaub  azhe- 
mahoonjeaud  owh  pahkahahqua  enewh  oopuhnahjahnse- 
mun  emuh  ahnaume,  ningwegunaung  kah  dush  kegeenan- 
duhseem. 

38  Benuh  kewegewahmewah  pezheshigwuhtag  kenuh- 
guhduhmahgoom. 

39  Oo-oo  muh  kedenenim  kahween  menuhwah  keguh- 
wahbuhmeseem  bahmah  suh  atuh  cheekedooyag,  Shah 
wandahgooze  owh  pahezhaud  emuh  oodezhenikahzoowin- 
ing  owh  Jehovah. 

CHAP.  XXIV. 

JESUS  dush  kesahgahum,  kenuhguhdung  dush  ewh 
keche-ahnuhmea-weguhmig :  oogepewahbundahegoon 
dush  enewh  ookekenooahmahgunun  enewh  keche-ahnuh- 
mea-weguhmig  duhzhe  wahkahegunun. 

2  Jesus  dush  oogeenaun,  Kah  nnh  ween  kewahbunduh- 
senahwah  kuhkennh  oonoo  ?  kagate  kedenenim,  kahween 
kuhnuhga  pazhik  ahsin  tahoogedahbikesinsenoon,  kuhke- 
nuh  suh  goo  tahneswabenegahdahwun. 

3  Magwah  nuhmuhduhbid  emuh  wahjewing  ewh  Olives 
oogepenaunzikahgoon  enewh  ookekenooahwahgunun  an- 
duhzhe  nezhekawezid  oo-oo  keekedoonid,  Weenduhmoo- 
weshenaum,  ahneen  uhpe  oonoo  kaezhewabuk  ?  ahneen 
dush  kaezhekekenoowahjechegunewung  uhpe  wepetuhg 
weshenun  kuhya  weeshquahuhkeewung  ? 

4  Jesus  dush  oogeguhnoonaun  oo-oo,  keenaud,  ahkah- 
wahbeyook  suh  ahweyah  chewuhyazhemegoosenoowag. 

5  Nebewah  tahpeezhahwug  emuh  nindezhemkahzoo- 
wining  00-00  cheekedoowaud,  Neen  nindowh  owh  Christ ; 
oogahwuhyazhemahwaun  dush  nebewah. 

6  Kegahnoondaum  suh  ewh  megahding  kuhya  muh- 
twa-megahding  ;  aungwahmezeyook,  kagoo  megooshkah- 
dandunkagoon,  nundahwandahgwud  muh  kuhkenuh  che- 
debishkoosag,  kah  dush  muhshe  wuhyaquahsasenoon. 

7  Tahnundoobunikundahdewug  muh  egewh  papuh- 
kaun  azheweenzoojig  kuhya  papuhkaun  oogemahwewenun, 
tahpuhkuddalmmmegah,  kuhya  tahmahnahdahpenakum- 
megah  kuhya  menze  tahchahcheengwahkummegah. 

8  Mesuh  kuhkenuh  oonoo  kaezhemahje-kootuggandah- 
gwuk. 

9  Me  dush  uhpe  kapuggedenenagwah  chekooduggee- 
gooyag,  kuhya  kegahnesegoowaug,  kegahsheenganemegoo- 
waug  dush  kuhkenuh  ahnooj  azheweenzoojig  ahneshenah- 
bag  nindezhenekahzoowin  oonje. 

10  Medush  uhpe  nebewah  kaoosettahwanduhmoowaud 
oodahnuhmeawenewaun  kuhya  kabahtahedewaud  kuhya 
kasheenganindewaud. 

11  Nebewah  dush  wuhy azhe n  ga-aunw  ahj  e  ga- we  n  e ne- 
wug  tahpenahgoozewug,  oogahwuhyazhemahwaun  dush 
nebewah  bamahdezenejin. 

12  Bahteenuk  dush  ewh  mujje-uhyeewesh  tahoonje- 
tahkesenene  oosahgeewawenewah  nebewah. 

13  Owh  dush  kaaungwahmezid  peenish  eshquahkum- 
meguk  mesuh  owh  kabemahjeind. 

14  Kuhya  dush  maunduh  oogemahwewene-minwahje- 
rnoowin  tahwahweenjegahda,  kuhkenuh  uhkeeng  chede- 
bahjemootahwindwah  kuhkenuh  ahnooj  azhe-weenzoojig 
ahneshenahbag :  Medush  ewh  uhpe  chewuhyaquahkum- 
meguk. 

15  Uhpe  dush  kewahbunduhmag  ewh  kagwahnesug- 
gandahgwuk  nishwahnahdezewin,  kahendung  owh  Daniel 
aunwahjegawenene  nebahwemahguk  emuh  kachetwah- 
wandahgwuk  (ahwagwan  agindahmoogwan  mahnoo  oo- 
gahnahnahgahdahwandaun)  : 

16  Me  ewh  uhpe  kuhkenuh  emuh  Jerusaleming  ayah- 
jig  emuh  wahjewing  tahezhenezhemoowug. 

17  Ahwagwan  dush  oogedeguhmig  ayahgwan  kahween 
tahnesaunduhwase  chenahteed  enewh  ooduhyeemun  emuh 
wegewahming  atanegin. 

18  Kuhya  dush  owh  emuh  ketegahning  ayaud  kahween- 
tahpeskahbese  chemahmood  oopahpesekahwahgun. 

19  Tahketemahgezewug  egewh  ayahwahjig  enewh  ah- 
benoojeun  kuhya  egewh  kanoonahwuhsoojig,  uhpe  ewh 
kekezheguk. 

20  Ahnuhmeahyook,  cheoozhemoosewag  magwah  pe- 
poong,  gamuh  magwah  ahnuhmea-kezheguk. 

21  Me  suh  ewh  uhpe  kakeche-oojahnemandahgwuk, 
kah  wekah  nahsaub  keezhewabuhsenoon  pahahkoo-mahje- 
uhkeewung  nahnauzh  egoo  noongoom,  kah  kuhya  wekah 
tahezhewabuhsenoon. 

22  Keshpin  suh  tahkwahchegahdasenooge  kah  kuh- 
nuhga  ahweyah  bamahdezid  tahge  bemahjeahse  ;  egewh 
dush  kagegenindjig  tahoonjetahkwahchegahdanoon. 

23  Keshpin  dush  ahweyah  oo-oo  enenag,  benuh  oomah 
ahyah  owh  Christ  gamuh  ewede,  kagoo  dabwatunkagoon. 

24  Tahpenahgoozewug  kawuhyazhingajig  Christug 
kuhya  kawuhyazhingajig  aunwahjega-wenenewug  tah- 
wrahbundahewawug  enewh  keche-kekenoowahjechegunun 
kuhya  enewh  mahmaundahwejegunun  kagah  suh  cheta- 
wuhyazhemahwaud  enewh  kagegenindjin  keshpin  suh 
enandahgoozenid  chewuhyazhememind. 

25  Benuh  kezhah  kegeweenduhmoonim. 

26  Keshpin  dush  oo-oo  enenagwah,  benuh  emuh  buh- 
gwahduhkummig  ahyah  kagoo  ween  tabwatunkagoon. 

27  Debishkoomuh  ewh  ahnemekee-wahwahsuhmoowin 
wahbunoong  peoonjebahmahguk  uhneezhesuhgahtag  nah- 
nauzh  ewede  apungeshemook,  mesuh  nahsaub  kaezhewa- 
buk  uhpe  tagweshing  owh  enene  oogwissun. 

28  Tebe  muh  atagwan  ewh  weyow  mesuh  kamahoon- 
jeedewaud  egewh  megezewug. 

29  Bahbega  dush  keeshquahoojahnemekummeguk  uhpe 
oonoo  kezhegudoon  tahtebekahbuhmenahgooze  owh  ke- 
zheke  kezis  owh  dush  tebike-kezis  kahween  tahwahsayah- 
zese,  egewh  ahnungoog  kezhekoong  tahoonje  pungeshe- 
noog,  kuhya  enewh  eshpeming  duhzhe  mushkahwezewen- 
un  tahningishkahmahgudoon. 

30  Medush  ewh  uhpe  ehenuhneenahwanduhmoowaud 
kuhkenuh  egewh  ahnooj  azheweenzoojig  oomah  uhkeeng, 
oogahwahbuhmahwaun  dush  enewh  enene  oogwissun  pe- 
ezhahnid  emuh  eshpeming  duhzhe  ahnuhquaudoong  pepe- 

sekuhmenid  dush  kushkeawezewin  kuhya  keche-peshegan- 
dahgoozewin. 

31  Oogahahnoonaun  dush  enewh  oodangenemun,  che 
kezhewawatoonid  ewh  pootahjegun  emuh  newing  anuh- 
kuhkayah  wandahnemuk,  oogahoonjimahwundoonahwaun 
enewh  gagegeninjin  anegook-waug  ewh  kezhik. 

32  Emuh  ewh  figoomenahgahwunzheeng  oonjikekan- 
duhmook  ewh  ahwajigun ;  Uhpe  ahzhe  kenookahmahgnkin- 
ewh  ootikwah-nun,  kuhya  suhy ah gebugge ze j in ,  kekekand- 
ahnahwah  ewh  gagah  zhuhyegwah  wemenooknmmig : 

33  Mesuh  dush  kuhya  kenuhwah  uhpe  kewahbunduh- 
mag  oonoo  kuhkenuh,  kekanduhmook  suh  ewh  chepashoo- 
wuk,  ahzhe  suh  goo  emuh  chegeshquaund  peahyahmahguk. 

34  Kagate  kedenenim,  kahween  tahtachahgenasewug 
oogoo  noongom  bamahdezejig,  nahnauzh  egoo  kuhkenuh 
oonoo  ketebishkoosag. 

35  Taheshquahsamahgud  ewh  kezhik  kuhya  ewh 
uhkee,  neen  atuh  nindekedoowenun  kahween  taheshquah- 
sasenoon. 

36  Uhpe  dush  ween  goo  ewh  chekezheguk  kuhya  kaah- 
peechekezheguk  kahween  ahweyah  ookekanduhseen,  kah 
kuhnuhga  egewh  eshpeming  duhzhe  angenug,  owh  atuh 
Noos. 

37  Kahezhewabuk  enewh  ookezhegudoomun  owh  Noah, 
me  nahsaub  kaezhewabuk  uhpe  petuhgweshing  owh  Enene 
Oogwissun. 

38  Kahezhewabezewaud  muh  chepwah  mooshkuhung 
uhkee,  kewesenewaud  kuhya  kemenequawaud,  kewewe- 
waud  kuhya  kewewemindwah  peenish  egoo  ewh  kezheguk 
uhpe  kepeendegad  owh  Noah  emuh  nahbequauning, 

39  Kahween  dush  oogekekanduhsenahwah  nahnauzh 
egoo  puhgummeshkahgoowaud  ewh  mooshkuhummoowin  ; 
mesuh  nahsaub  kaezhewabuk  uhpe  petuhgweshing  owh 
Enene  Oogwissun. 

40  Ewh  dush  uhpe  neezh  emuh  ketegahning  tahahyah- 
wug ;  pazhig  tahmahjiwejigahzoo,  owh  dush  pazhig  tahish- 
koonah. 

41  Neezh  equawug  tahduhzhepootahgawug  emuh  poo- 
tahguning;  pazhig  tahmahjiwenah,  owh  dush  pazhik  tahish- 
koonah. 

42  Ahkoowahbeyook  suh  dush :  kah  muh  kekekanduh- 

senahwah  ewh  apeeche-kezhegnk  petahgweshing  owh  Ta- 
banemenag. 

43  Oo-oo  kekandahmook,  keshpin  owh  wawegewahmid 
kekekandungebun  apeech-tebekuk  wetuhgweshingebun 
dwh  kamoodishkid  tahgeahkahwabe  kah  dush  oodahgepug- 
gedenunseen  ewh  oowegewaumun  chegepegoobejegah- 
danig. 

44  Ahneesh  kuhya  kenuhwah  moonzhug  kezhetahyook  : 
kah  muh  kekekanduhsenahwah  apeeche  kezheguk  katuh- 
gweshing  owh  Enene  Oogwissun. 

45  Ahwanan  owh  ayaungwahmezid  kuhya  nabwah- 
kaud  buhmeetahgun,  kahmeenegood  enewh  oodoogemah- 
mun  cheoogemahkundahwaud  enewh  oobuhmeetahgunene, 
cheahshummaud  uhpe  tebishkoosanegin  ? 

46  Shahwandahgooze  suh  owh  buhmeetahgun  :  Uhpe 
petuhgweshing  oodoo-gemahmun  kamekahgood  ewh  chee- 
zhechegad. 

47  Kagate  kedenenim,  oogahmeenegoon  enewh,  cheoo- 
gemahkundung  kuhkennh  ooduhyeemene. 

48  Keshpin  dush  owh  majeezhewabezid  buhmeetahgun 
oo-oo  ekedood  emuh  oodaing,  keche  wekah  tahtuhgweshin 
owh  nindoogemaum  ; 

49  Mahje-pukketawaud  aush  enewh  weejbuhmeetah- 
gunun,  kuhya  weedoopuhmaud  kuhya  weejmenequamaud 
enewh  kahwuhquabeshkenejin ; 

50  Tahpetuhgweshenun  enewh  oodoogemahmun  owh 
buhmeetahgun  ewh  uhpe  kezheguk  kuhya  apeeche-kezhe- 
guk  nundahwanemahsig, 

51  Chetaushkekahegood  dush,  kuhya  cheahpuggenegood 
emuh  ahyahnid  enewh  anuhmeakahzoonejin  :  medush  emuh 
kaduhzhe-ahyahshequang  kuhya  kaduhzhemuhmahtwayah- 
betasang. 

CHAP.  XXV. 

MEDUSH  uhpe  kaenandahgwuk  ewh  eshpeming 
duhzhe  oogemahwewin  debishkoo  metahswe  kega- 
ungooquag,  kahoodahpenungig  oowahsuhkoonanjeguneme- 
waun,  keuhnesahguhumoowaud  dush  cheahwenahquash- 
kahwahwaud  enewh  nahaungishhun. 

2  Nahnun  dush  kenebwahkahwug,  nahnun  dush  ke- 
kiihkebahdezewug. 

3  Egewh  dush  kakebahdezejig  oogeoodahpenahnah- 

wah  enewh  oowahsuhkoonanjegnnahkoomewaun,  kahween 
oogeahyaunsenahwah  ewh  pemeda. 

4  Egewh  nabwahkahjig  oogeduhgoo-ahyahnahwah  ewlf 
pemeda  emuh  oodahtahsoowenewaung  kuhya  oowahsuh- 
koonanjegunahkoomewaung. 

5  Wekah  tuhgwishenenid  enewh  nahaungishun,  kuh- 
kenuh  kenuhwuggequasawug  kuhya  kenebahwug. 

6  Ahyahbetah  tebekuk  dush  kemuhtwa-pepabgim,  Be- 
nuh  nahaungish  petuhgweshin  ;  ahwenahquashkahwik. 

7  Medush  kuhkenuh  kepuhsegwewaud  oogoo  kegaun- 
gooquag,  kewahwazhetoowaud  dush  enewh  oowahsuhkoo- 
nanjegunahkoomewaun. 

8  Egewh  dush  kakebahdezejig  oo-oo  oogeenahwaun 
enewh  nabwahkaknejin,  Meezheshenaum  suh  ahnind  ewh 
kepemetamewah ;  gagah  muh  ahtawun  newahsuhkoonanje- 
gunahkoomenahnin. 

9  Oogeguhnoonegoowaun  dush  enewh  nabwahkahnejin, 
oo-oo  keegoowaud,  Kahmahmundah  koonemah  kahween 
tahtabesasenoon  cheahyahmung  neenuhwind  kuhya  kenuh- 
wah ;  nahwuj  tahoonesheshin  ezhahyag  ahyahwaud  egewh 
atahwajig,  chekeshpenuhdahmahdezooyag  dush. 

10  Ahpetandewaud  dush  ahwekeshpenahtoowaud,  ke- 
tuhgweshin  owh  nahaungish,  egewh  dush  kahkezhetahjig 
oogeahneweejpeendegamahwaun  emuh  auduhzhe  weewee- 
koodahdewene-wekoondeng,  kekebahquahegahda  dush  ewh 
ishquaundam. 

11  Nahgujeesh  dush  kuhya  wenuhwah  ahnind  kegaun- 
gooquag  kepeezhahwug,  oo-oo  keekedoowaud,  Wagemah- 
weyun,  Wagemahweyun,  pahkahkoonuhmooweshenaum. 

12  Oogeguhnoonaun  dush  oo-oo  keenaud,  Kagate  kede- 
nenim  kahween  kekekanemesenoonim. 

13  Ahkahwahbeyook  suh  dush  kah  muh  kekekanduh- 
senahwah  ewh  kezhik  gamuh  ewh  tebahegun  uhpe  katuh- 
gweshing  owh  enene  oogwissun. 

14  Oo-oo  muh  enandahgwud  ewh  eshpeming  duhzhe 
oogemahwewin  debishkoo  enene  wahkoozid,  oogenundoo- 
maun  enewh  oobuhmeetahgunun,  oogemeenaun  dush 
enewh  ooduhyeemun. 

15  Pazhig  oogemeenaun  nahnun  talent,  menuhwah 
dush  pazhig  oogemeenaun  neezh  talent,  kuhya  dush  pazhig, 
pazhig  talent  debishkoo  kahkushkeawezenid  oogeenahoo 
naun  ;  medush  bahbega  kemahjaud. 

16  Owh  dush  n&hnun  talent  kahoodahpenung  oogeah- 
weahtahwan  ewh  shooneyah,  menuhwah  dush  nahnun 
talent  ahwahshema  oogekushketoonun. 

17  Mesuh  kuhya  ween  kahezhechegad  neezh  talent 
kahoodahpenung,  menuhwah  neezh  ahwahshema  ooge- 
kushketoonun. 

18  Owh  dush  pazhig  talent  kahoodahpenung,  kemahjah 
kewahneka  dush  emuh  uhkeeng,  kekahdood  enewh  oodoo- 
gemahmun  ooshooneyahmene. 

19  Bahmah  dush  wekah  ketuhgweshenoon  enewh  oo- 
doogemahmewaun  oogoo  buhmeetahgunug,  oonundoodah- 
mahwaun  dush  ewh  tebahahmahgawin. 

20  Owh  dush,  nahnun  talent  kahoodahpenung  kepee- 
zhah  nahnun  talent  ahwahshema  oogetuhgoo-peetoonun  oo- 
oo  dush  keenaud,  Tabaningayun,  kegemeezh  nahnun  ta- 
lent,  benuh,  menuhwah  nahnun  talent  ningeduhgookush- 
ketoonun. 

21  Oo-oo  oogeegoon  enewh  oodoogemahmun,  Wawane 
waneshesheyun  kuhya  ahyaungwahmezeyun  bameetahgun- 
eweyun :  kegeauugwahmenahnun  enewh  punge  kahguh- 
nuhwanduhmunin  kegahmeenin  nebewah  cheoogemahkun- 
duhmun.  Peendegan  emuh  oodoonahnegoozewening  owh 
kedoogemaum. 

22  Kuhya  dush  owh  kahoodahpenung  neezh  talent 
kepeezhah  oo-oo  dush  keekedoo,  Nindoogemaum,  kege- 
meezh  neezh  talent :  benuh,  menuhwah  neezh  bakanukkin 
ningekushktoonun  keahtahwayaun. 

23  Oo-oo  dush  oogeegoon  enewh  oodoogemahmun, 
Wawaue !  waneshesheyun  kuhya  ahyaungwahmezeyun 
bameetahguneweyun  ;  kegeaungwahminahnun  punge,  ke- 
gahmeenin  nebewah  cheoogemahkunduhmun :  Peendegan 
emuh  oodoonahnegoozewening  owh  kedoogemaum. 

24  Kepeezhah  dush  owh  pazhig  talent  kahoodahpenung 
oo-oo  dush  keekedood,  Nindoogemaum  kegekekanemin 
chesunnug-eneneweyun,  kishkushkezhegayun  emuh  keke- 
tegasewun  kuhya  mahwunjechegayun  emuh  kesuhswawa- 
benegasewun. 

25  Nengeahgwushke  dush  kuhya  nengeahwekahdoon 
keshooneyaum  emuh  uhkeeng,  benuh,  kedahyaun  ewh 
keduhyeem. 

26  Oogeguhnoonegoon  dush  enewh  oodoogemahmun 
oo-oo  dush  keegood :  Majebuhmeetahguneweyun  kuhya 

katemishkeyun,  kegekekanim  chekishkushkezhegayaun  ke- 
ketegasewaun  kuhya  chemahwunjechegayaun  kesuhwawa- 
benegasewaun. 

27  Kedahgemeenaug  suh  ewh  neshooneyaum  egewh 
muhyashquahdoonegajig,  uhpe  dush  pahkewayaun  nindah- 
geoodahpenaun  ewh  ninduhyeem  kuhya  dush  ewh  menilc 
kahkushkechegamahguk. 

28  Muhkummik  dush  ewh  shooneyah,  kuhya  dush 
meenik  owh  ayaung  metahswe  talent. 

29  Owh  muh  ayaung  tahmeenah,  nahwuj  dusli  nebewah 
oogahahyaun,  owh  dush  ayaunsig  tahmuhkummah  pooch 
ewh  ayaung. 

30  Ahpuggenik  dush  owh  ningood  anahbuttezesig 
buhmeetahgun  emuh  ahgwahjeeng  anduhzhe-kushketebe- 
kuk :  emufa  kaduhzhe  mahwing  iiuhya  kaduhzhe  muhtwa- 
yahbetasang. 

31  Uhpe  petuhgweshing  owh  enene  oogwissun  emuh 
oopeshegandahgoozewening,  pewejewegood  dush  kuhke- 
nuh  enewh  kachetwahwezenejin  oodangenemun,  me  ewh 
uhpe  kawawarmhbid  emuh  oopazhegandahgoozewene  oo- 
doogemah-wuhbewening. 

32  Emuh  dush  anahsuhmuhbid  tahmahwunzoomahwug 
kuhkenuh  ahnooj  azheweenzoojig  ahneshenahbag :  Oogah- 
nuhyatahwenaun  dush  debishkoo  owh  mahnishtahneshe- 
wenene  azhenuhyatahwenaud  enewh  mahnishtahneshun 
kuhya  enewh  mesahboozoon. 

33  Ooogahahsaun  dush  enewh  mahnishtahneshun  emuh 
ookechenekaung  kuhya  enewh  mesahboozoon  emuh  oonuh- 
munjenekaung. 

34  Medush  uhpe  owh  keche-oogemah  kaenaud  enewh 
ookechenekaung  ayahnejin,  oondahshahyook  kenuhwah 
shawanemenag  owh  Noos,  oodahpenahmook  ewh  oogemah- 
wewin  kahwahwazhetahmahgooyag,  uhpe  mahy ahj e-oozhe- 
toong  oo-oo  uhkee. 

35  N e ngepuhkuddanahbun  muh,  kegeahshummim  dush : 
ningekishkahbahgwanahbun,  kegemeenahim  dush  :  ninge- 
mahyuggezenahbun,  kegepeendeguhzhim  dush  : 

36  Ningpingweshahgedenahbun,  kegeahgweem  dush  : 
nindahkooze nahbun,  kegemahwuddeshim  dush  :  nengeke- 
bahquahoogoon ahb un  kegepenaunzahkahwim  dush. 

37  Medush  cheguhnoonahwaud  egewh  quuhyuk-azhe- 
wabezejig  oo-oo  cheekedoowaud,  Tabaningayun  ahneen 

uhpe  kahwahbuhmegooyun  ewh  puhkuhdayun,  keahshum- 
megoowunan  edush  ?  gamuh  kishkahbahgwayun  kemee- 
nahegoowunan  dush  ? 

38  Ahneen  uhpe  kahwahbuhmegooyun  ewh  mayugge- 
zeyun,  kepeendegahnegoowunan  dush  ?  gamuh  ewh  pin- 
gweshahgedeyun,  ahgweegoowunan  dush  ? 

39  Ahneen  uhpe  kahwahbuhmegooyun  ewh  ahkoozeyun, 
gamuh  kebahquahoogooyun,  kenaunzekahgooynn  dush  ? 

40  Owh  dush  keche-oogemah  oogeguhnoonaun  oo-oo 
cheenaud,  Kagate  kedenenim  ewh  menik  oo-oo  kahuhyin- 
doodahwag  kuhnuhga  pahzig  kache  noondaush  ahpetandah- 
goozid  nekahnis,  neen  suh  kegeahyindoodahwim. 

41  Medush  oo  keenaud  emuh  oonuhmunjinekaung 
ayahnejin,  ahwus  nuhguhnuhzheshig  kenuhwah  kagwah- 
nesuggandahgoozeyag  emuh  kahgega  ishkootang  kahwah- 
wazhetahmahwindwahpun  owh  Mujje-Muhnedoo  kuhya 
enewh  oomezhenahwamun. 

42  Ninpuhkuddanahbun  muh,  kah  dush  kegeahshum- 
meseem  :  Nengekishkebahgwanahbun,  kah  dush  kegemee- 
naheseem  : 

43  Nemahyuggezenahbun,  kah  dush  kegepeendeguh- 
zheseem  :  nengepingwahshahgedenahbun,  kah  dush  kege- 
ahgweeseem  :  nindahkoozenahbun  kuhya  ninkebahquahoo- 
goonahbun,  kah  dush  kegemahwudezheseem. 

44  Medush  kuhya  wenahwah  cheguhnoonahwaud  oo-oo 
eheekedoowaud,  Tabanengayun,  ahneen  uhpe  kahwahbuh- 
megooyun  ewh  puhkuddayun,  gamuh  kishkehbahgwayun, 
gamuh  mahyuggezeyun,  gamuh  peengwahshahgedeyun, 
gamuh  ahkoozeyun,  gamah  kebahquahoogooyun,  keweedoo 
kahgoosewunan  dush  ? 

45  Medush  cheguhnoonaud  oo-oo  cheekedood,  Ka- 
gate  ewh  menik  kahuhyindoo-dahwahsewag  kuhnuhga  pa- 
zhig  kache  noondaush  ahpetandahgoozid  oogoo  anduhche- 
waud,  neen  suh  goo  kah  kegeahyindoo-dahweseem. 

46  Medush  oogoo  kaezhahjig  emuh  kahgega  koodug- 
gezewening :  egewh  dush  quuhyuk  azhewabezejig  emuh 
kahgega  bemahdezewening. 

KEPUHGUMMEAHYAH  dush,  uhpe  owh  Jesus 
kahishquahkekedood  oonoo  ekedoowenun,  oo-oo  oo- 
geenaun  enewh  ookekenooahmahgunun, 

2  Kekekandahnahwah  bahmah  neezhoogoonahguk  tah- 
tebishkoosa  uhpe  kebekoosa  wekoonding,  owh  dush  enene 
oogwissun  tahpuggedenah  cheahgwahquahoond. 

3  Medush  kemahoonjeedewaud  egewh  keche  sahsah- 
gahwejegawenenewug  kuhya  egewh  oozhebeega-wenene- 
wug  kuhya  ooketezemewaun  egewh  ahneshenahbag, 

4  Kuhya  dush  kekahkekedoowug  chewahweenga  tuh- 
koonahwaud  enewh  Jesusun,  chenesahwaud  dush. 

5  Oo-oo  dush  keekedoowug,  Kahween  magwah  wek- 
oonding  koonemah  tahnishkahjeewawug  egewh  ahneshen- 
ahbag. 

6  Magwah  dush  ahyaud  owh  Jesus  emuh  Bethany, 
emuh  andaud  owh  Simon  owh  wamegeed, 

7  Oogepenaunzekahgoon  pazhig  enewh  equawun  peah- 
yahmenid  ewh  alabaster  muhkuhkons  kache-ahpetandah- 
gwuk  noomenegun,  oogesegenahmahgoon  dush  emuh  oosh- 
tequahning  magwah  nuhmuhduhbid. 

8  Uhpe  dush  ookekenooahmahgunun  kewahbundahme- 
nid,  kenishkahdezewun,  oo-oo  keekedoonid,  Ahneshwin 
oo-oo  bahnahjeewawin  ? 

9  Tahgeahtahwam  muh  maunduh  noomenegun,  nebe- 
wah  dush  shooneyah  tahgekushkechegahda  chemeenind- 
wahpun  egewh  katemahgezejig. 

10  Uhpe  dush  Jesus  kahkekandung,  oo-oo  oogeenaun, 
Ahneshwin  megooshkahjeag  wah-owh  equa  ?  oonesheshin 
suh  ewh  kahdoodahwid. 

1 1  Kahgenig  kedahyahwahwaug  egewh  katemahgezejig 
anduhzhe  ahyahyag;  neen  dush  ween  kahween  kahgenig 
kedahyahweseem. 

12  Kesegenung  mahbuh  oo-oo  noomenegun  emuh  ne- 
yowing,  cheningwahoogooyaun  sah  keoonjeezhechega. 

13  Kagate  kedenenim,  Tebe  kawahweenjegahdagwan 
tnaunduh  minwahjemoowin  emuh  anegookookumegaug, 
kuhya  oo-oo  kahezhechegad  wah-owh  equa  tahwahweenje- 
gahda  cheoonjemequanemind. 

14  Me  dush  kenaunzikahwaud  pazhig  egewh  metahswe 
ahzhe  neezh  kekenooahmahgunug  enewh  keche  sahsah- 
gewejegawenenewun, 

15  Oo-oo  dush  keekedood,  Wagoonan  kameezheyag, 
puhgedenuhmoonuhgoog  wah-owh  ?  nesemeduhnah  dusw@  d- 
bik  shooneyaun  oogeenahwaun. 

16  Me  dush  kemahjenunduhwandung  ewh  chebah- 
tahaud. 

17  Netum  dush  kezheguk  uhpe  mahyahje-meejing  ewh 
wambejekewahgesinsenook  buhquazhegun,  egewh  keke- 
nooahmahgunug  oogenaunzikahwahwaun  enewh  Jesusun 
00-00  keenahwaud,  Ahneende  kedenandum  cheduhzhewah- 
wazhetahmahgooyun  chemeejeyun  ewh  kebekoosa-wekoon- 
dewin  ? 

18  Oo-oo  dush  oogeenahwaun,  Ezhaug  dush  emnh  oo- 
danaung,  owh  pazhik  enene  oo-oo  enik,  Oo-oo  ekedoo  owdi 
Kekenooahmahgawenene,  gagah  zhuhyegwah  wetebish- 
koosamahgud  nekezhegoom,  andahyun  ningahduhzhe-oozhe 
toon  ewh  kebekoosa  wekoondewin  kuhya  nekekenooah- 
mahgunug. 

19  Keezhechegawug  dush  egewh  kekenooahmahgunug 
debishkoo  kahegoowTaud  enewdi  Jesusun  ;  oogewahwrazhe- 
toonahwah  dush  ewh  kebekoosa-wekoondewin. 

20  Kahoonahgooshig  dush  oogeweduhbemaun  enewh 
metahswe  ahshe  neezh. 

21  Magwah  dush  wesenewaud,  oo-oo  oogeenaun,  Ka- 
gate  kedenim  pazhig  kenuhwah  ningahbahtahik. 

22  Ahpeche  dush  kenuhneenuhwanduhmoog,  oo-oo 
dush  oogemahjeenahwaun  papazhik,  Neen  nuh  Tabanin- 
gayun  ? 

23  Oogeguhnoonaun  dush  oo-oo  keenaud,  owTh  wrauj- 
quahbuhahmahwid  emuh  oonahguning,  me  suh  owh  ka- 
bahtahid. 

24  Owh  suh  enene  oogwissun  mahjah  debishkoo  anah- 
jemind  emuh  oozhebeeguning  ;  tahkechekooduggeze  suh 
owrh  enene  kabahtahaud  enewh  enene  oogwissun,  tahge- 
ooneshenene  owh  enene  wekah  negesegoobun. 

25  Oogeguhnoonegoon  Judasun  enewh  kahbahtahegoo- 
jin  oo-oo  keegood,  Neen  nuh  Rabbi?  oo-oo  dush  oodenaun 
Kegeekid  suh. 

26  Magwah  dush  wesenewaud,  Jesus  oogeoodahpenaun 
buhquazhegun,  uhpe  dush  kahmahmooyahwad  oogebuhqua- 
benaun,  oogemeenaun  dush  enewh  ookekenooahmahgunun, 
oo-oo  keekedood,  oodahpenik,  ahmook  ;  me  suh  oo-oo 
neyow. 

27  Oogeoodahpenaun  dush  ewh  menequahjegun,  kah- 
mahmooyahwad  dush,  oogemeenaun  enewdi,  oo-oo  keeke- 
dood,  Kuhkenuh  menequayook  eAvh. 

28  Me  muh  oooo  nemesqueem  ewh  emuh  ooshkeke- 
kindewening  segwabenuhmoowindwah  nebewah  bamah- 
dezejig  cheoonjewabenuhmoowindwah  oomujje  ezhewab- 
ezewenewah. 

29  Kedenenim  suh,  kahween  menuh\yah  ningahmene- 
quaseen  maunduh  mahnewung  ewh  shooweminahgaln 
wunzh  nahnauzh  ewh  kekezheguk  uhpe  kadooshke-mene- 
qttayaun  emuh  oodoogemahwewening  owh  Noos. 

30  Uhpe  dush  kahnuhguhmoowaud,  kesahgahumoog 
keezhahwug  dush  emuh  Olives  wahjewing, 

31  Medush  uhpe  Jesus  oo-oo  keenaud,  Noongoon  tebe- 
kuk,  kenuhwah  kuhkenuh  kegahoosittahwandaum  neen 
oonje  ;  oo-oo  muh  ezhebeegahda,  Ningahpuhkittawah  owh 
mahnishtahneshe-wenene,  kuhkenuh  dush  egewh  mahnish- 
tahnishug  waqueenoojig  tahsuhswaskkahwahwug, 

32  Keahbejebahyaun  ningahuhnenegaun-tuhgweshin 
emuh  Galileenaung. 

33  Peter  dush  oogeguhnoonaun  oo-oo  keenaud,  Mesuh- 
wah  goo  lmhkenuh  oosittahwanemikwah,  kahween  neen 
kegahoosittahwanemesenoon. 

34  Jesus  dush  oo-oo  oogeenaun,  chepwah  noondah- 
goozid  owh  pahkahahqua,  nesing  kegahahgoonwatum  ewh 
kekanemeyun. 

35  Peter  dush  oo-oo  oodenaun,  Mesuhwah  goo  nundah- 
wandahgoozeyaun  cheweejneboomenaun,  kahween  ningah- 
ahgoonwatunse  ewh  kekanemenaun.  Me  nahsaub  keeke- 
doowaud  kuhkenuh  egewh  kekenooahmahgunug. 

36  Me  dush  keweejewaud  owh  Jesus  enewh  kekenoo- 
ahmahgunun,  ketuhgweshenoowaud  dush  emuh  keteguh- 
ning  Gethsemane  azhenekahdag ;  oo-oo  dush  oodenaun 
enewh  ookekenooahmahgunun,  oomah  nuhmuhduhbik  ka- 
ahpeech  ewede  ezhahyaun  cheahkoowa-ahnuhmeahyaun. 

37  Oogeweejewaun  dush  enewh  Peterun  kuhya  enewh 
neezh  oogwissun  owh  Zebedee,  kemahje-nuhneenuh- 
wandum  kuhya  kekechewesugge-kootuggandum. 

38  Me  dush  oo-oo  enaud ;  kechenuhneenuhwandum 
suh  owh  ninjechaug,  gagah  suh  wenebooyaun  :  ahyahyook 
suh  oomah,  wedookahweshig  dush  cheahkoowahbeyaun. 

39  Menuhwah  ahwahshemashish  keezhah  keoojecheen- 
gwasad,  keahnuhmeaud,  oo-oo  keekedood,  Noosa,  keshpin 
enandahgwuk  mahnoo  ningah  kuhbikahgoon  maunduh 

menequahjegun :  Kah  nindahwah  neen  ananduhmaun 
ezhewabuhsenoon,  keen  suh  atuh  ananduhmun. 

40  Oogenaunzikahwaun  dush  enewh  kekenooahmah- 
gunun,  kemekahwaud  dush  nebahnid,  oo-oo  dush  keenaud, 
enewh  Peterun,  Ahneen,  kahnuh  kekushketoosenahwah  nin- 
goo-tebahegunag  chewedookahweyag  ahkahwahbeyaun  ? 

41  Ahkahwahbeyook  kuhya  ahnuhmeahyook  cheenik* 
ahsewag  emuh  kuhgwatebaningawening.  Ahnoo  enandum 
suh  owh  oojechaugoomah,  ewh  suh  weyausemah  pajewe- 
mahgud. 

42  Menuhwah  kemahjaud,  me  goo  ewh  neezhing  keah- 
nuhmeaud  oo-oo  dush  keekedood,  Noosa,  keshpin  enandah- 
gwussenoook  chekuhbekahgooyaun  maunduh  menequah- 
jegun  pwah-menequayaun,  mahnoo  keen  ananduhmun  tah- 
hezhewabud. 

43  Kepeezhaud  oogemekahwaun  menuhwah  nebahnid, 
kekepingwuhshewun  muh. 

44  Kenuhguhnaud  dush,  menuhwah  kemahjah,  keah- 
weahnuhmeaud  megoo  nesing,  me  nahsaub  kahekedood, 

45  Me  dush  kepenaunzikahwaud  enewh  ookekenooah- 
mahgunun  oo-oo  dush  oodenaun,  kayahbe  nebahyook  kuhya 
aunwabeyook  :  Benuh  pashoo  peahyahmahgud  ewh  uhpe 
chepuggedenind  owh  enene  oogwissun  emuh  ooneenjening 
enewh  majeezhewabezenejin. 

46  Oonishkaug,  Mahjahdah,  benuh  pashoo  peahyah  owh 
kabahtahid. 

47  Magwah  dush  kekedood,  benuh,  owh  Judas  pazhig 
egewh  metahswe  ahshe  neezh,  kepeezhah  keweejewaud 
keche  nebewah  wadahzhahwashkoonejin  kuhya  wapuh- 
gummahgunenejin  enewh  keche-sahgahgewejega-wenene- 
wun  kuhya  ooketezemewaun  egewh  ahnishenahbag  kah- 
ahnoonegoowahjin. 

48  Owh  dush  kahbahtahaud  kekenoowahjechegun  oo- 
gemenaun  enewh,  oo-oo  keekedood,  owh  suh  kaoojemug 
mesuh  owh,  minjemenik. 

49  Bahbega  dush  naunzikahwaud  enewh  Jesusun,  oo-oo 
keekedoo,  Keduhnemikoon,  Rabbi,  oogeoojemaun  dush. 

50  Jesus  dush  oo-oo  oogenaun,  Neeje  wagoonan  pahnah- 
teyun,  kepeezhahwug  dush  egewh,  ketuhkoonahwaud  dush 
enewh  Jesusun. 

51  Benuh,  dush  pazhig  enewh  wahjewegoojin  owh 
Jesus  kezhebenikanewun,  kekechekoobetood  dush  oodah- 

zhahwashkoom,  kekishketahwuggaguhnahmaud  enewh  ke- 
che-sahsahgewejega-wenene  o ob u h me e t ah gunun . 

52  Me  dush  owh  Jesus  keenaud  enewh,  Nayaub  suh 
peenuhun  kedahzhahwashkoom,  kuhkenuh  muh  ayoojig 
ewh  ahzhahwashk  ahzhahwashkoon  kanesegoowaud. 

53  Kah  nuh  ween  kedenanduhseem  chekushketooyaun 
noongoom  chenundoodahmahwug  owh  Noos,  nindahmeenik 
dush  chewedookahwewaud  ahwahshema  metahswe  ahshe- 
neezh  metauswauk  enewh  angenun  ? 

54  Ahneen  dush  ween  kaezhedebishkoosagebun  enewh 
oozhebeegunun  oo-oo  cheweezhewabuk  akedoomahgukkin. 

55  Ewh  dush  uhpe  Jesus  oo-oo  oogeenaun  enewh  ah- 
nishenahban,  Kemoodishke  weneneeng  kepeezhetuhkoonim 
wadahzhahwashkoomeyag  kuhya  wapuhguhmahguneyag  ? 
Anduhsoo  kezheguk  kegewreduhbemenenim  kekekenooah- 
mahgayaun  emuh  ke c he-alinu  h me a- we guh me goon g,  kah 
dush  kegetuhkooneseem. 

56  Kuhkenuh  oo-oo  keezhewabud  chetebishkoosag  oo- 
doozhebeegunewah  egewh  aunwahjega-wenenewug.  Me 
dush  kenuhguhnegood  kuhkenuh  enewh  ookekenooahmah- 
gunun  keoozhemoowun  dush. 

57  Egewh  kahtuhkoonahjig  enewh  Jesusun  oogeezhe- 
wenahwaun  emuh  andaud  owh  Caiaphas  keche-sahsahge- 
wejega-wenene,  kahduhzhe-mahoonjeedewaud  egewh  oo- 
zhebeega-wenenenewug  kuhya  katezejig. 

58  Peter  dush  wahsuh  oogenoopenuhnaun,  nahnauzh 
ketuhgweshenid  emuh  andaud  owh  Keche-sahsahgewejega- 
wenene  kependega  dush,  keweduhbemaud  enewh  buh- 
meetahgunun  wewahbunjegad  ewh  kaezhewabuk. 

59  Egewh  dush  keche-sahsahgewejega-wenenewug, 
lmhya  egewh  katezegig,  kuhya  egewh  mahyahwunjeedejig 
oogenundahwandahnahwah  ewh  kenuhwishke-tebahjemoo- 
win  cheoonje  nesahwaud  enewh  Jesusun. 

60  Kah  dush  oogemekunsenahwah  gagoo ;  mesuhwah 
goo  nebewah  kepeezhahwaud  kenuhwishke-dabahjemoo- 
jig  kahween  oogemeknnsenahwah.  Gaguhpe  kepeezhah- 
wug  neezh  kenuhwishke-dabahjemoojig, 

61  Oo-oo  keekedoowaud,  Mahbah  keekedoo,  Nekush- 
ketoon  chebahnahjetooyaun  ewh  ookeche-ahnuhmea-we- 
guhmig  owh  Kesha-Muhnedoo,  nesoo-kezhik  dush  menuh- 
wah  cheoozhetooyaunbaun. 

62  Owh  dush  keche-sahsahgewejega-wenene  kepuh- 

segwe,  oo-oo  dush  keenaud  enewh  Jesusun.  Kah  nuh 
ningood  kenuhquatunse  ?  wagoonan  00-00  anahjemikwah 
oogoo  ? 

63  Kah  dush  kekekedoose  owh  Jesus.  Owh  dush  keche 
sahsahgewejega-wenene  oogeguhnoonaun  00-00  keenaud, 
Kedaungwahmemin  ween  oonje  owh  bamahdezid  Kesha- 
Muhnedoo  cheweenduhmahweyaung  keshpin  ahwewunan 
owh  Christ  oogwissun  owh  Kesha-Muhnedoo, 

64  Jesus  dush  oo-oo  oogeenaun,  Kegeekid  suh  :  bahmah  • 
kegahwahbuhmahwah  owh  enene  oogwissun  nuhmuhduh- 
bid  emuh  ookechenekaung  owh  kachemushkahwezid  kuhya 
petuhgweshing  emuh  kezhegoong  duhzhe  ahnuhquudoong. 

65  Medush  uhpe  owh  sahsahgewejega-wenene  kekish- 
kepetood.  oopuhpinsekahwahgunun  oo-oo  keekedood  ke- 
mujje-kezhwa  suh  ;  ahneshwin  kayahbe  nundahwane- 
mungwahbun  egewh  kadebahjemoojig  ?  benuh,  noongoom 
kenoondahnahwah  oomujje-kezhwawin. 

66  Ahneen  ananduhmag?  Oogeguhnoonahwaun  dush 
oo-oo  keenahwaud,  Enandahgooze  suh  chenebood. 

67  Medush  kesequahnahwaud  emuh  ooshkinzhegoon- 
ing,  kuhya  kepahquahkooneenjetahwahwaud  ;  ahnind  dush 
oogenahpahgaunzheninjetahwahwaun  oo-oo  keekedoowaud, 

68  Aunwahtahweshenaum,  keen  Christ,  ahwanan  ow7h 
kahpuhketaoik  ? 

69  Peter  dush  kenuhmuhduhbe  ahgwTahjeeng  emuh 
tasekahning,  pazhig  ooshkenegequan  oogepenaunzikahgoon 
oo-oo  keekedoonid,  Kuhya  keen  kegeweejewah  ow7h  Jesus 
Galilee  duhzhe-wmnene. 

70  Keahgoonwatum  dush  emuh  enahsuhmuhbewmud 
kuhkenuh,  oo-oo  keekedood,  Kahwreen  nekekanduhse  ew7h 
akedooyun. 

71  Uhpe  uhnesahgahung  emuh  tasekauning  oogewah- 
buhmegoon  menuhwah  pazhig  ooshkenegequan,  oo-oo  ke- 
enahnid  enewh  emuh  ayahnejin,  Kuhya  wah-owh  ooge- 
wrejewaun  enewh  Jesusun  Nazareth  duhzhe  enenewun, 

72  Menuhwrah  keahgoonwatum,  kekechemushkahwah- 
kezhwa  oo-oo  keekedood,  kahween  nekekanemahse  owh 
enene. 

73  Nahgujeesh  egewh  kahnebahwTejig  oogepenaunzikah- 
wahwaun  enewh  Peterun  oo-oo  keenahwaud,  Kagate  keen 
fcedow  pazhig  oogoo,  anwayun  muh  kedoonjekekandahgooz. 

74  Medush  kemahje-mujje-kekedood  kuhya  kemuslu 

kahwah-kezhwad  00-00  keekedoo,  kahween  nekekanemahse 
owh  enene  :  Bahbega  dush  kemesetahgooze  owh  pahkah- 
ahqua. 

75  Oogemequaundaun  dush  ewh  oodekedoowin  owh 
Jesus  00-00  keegoopun,  Chepwah  noondahgoozid  owh  pah- 
kahahqua,  nesing  kegahahgoonwatum  ewh  kekanemeyun. 
Keuhnesahguhum  dush,  kekuhgwahnesuggah-damood. 


CHAP.  XXVII. 


HPE  dush  kahwahbung,  kuhkenuh  keche-sahsahge- 


u  wejega  wenenewug  kuhya  ooketezemewaun  egewh 
ahneshenahbag  kekahkekedoowug  chenesahwaud  enewh 
Jesusun. 

2  Uhpe  dush  kahminjemahpenahwaud,  oogemahjewe- 
nahwaun,  keahwepuggedenahmoowahwaud  enewh  ooge- 
maun  Pontius  Pilateiin. 

8  Judas  dush,  owh  kahbahtahewad,  uhpe  kahwahbun- 
dung  ahzhe  kenahneboomemind,  keaunwanindezoo,  nayaub 
dush  nesemeduhnah  duswahbik  shooneyaun  oogepeetuh- 
mahwaun  enewh  sahsahge  wejega  -  wenenewun  kuhya 
enewh  katezenejin, 

4  Oo-oo  dush  keekedoo,  Ningemujjeezhechega  kebah- 
tahdooyaun  ewh  majeezhechegamahgussenook  misque. 
Oo-oo  dush  keekedoowug,  Wagoonan  nenuhwind  kaoon- 
jebahmanduhmaung  e-ewh  ?  keen  suh  bahmandun  ewh. 

5  Oogeahpuggedaunun  enewh  shooneaunsun  emuh  ah- 
nuhmea-weguhmegoong,  kemahjah  dush  kuhya  kekebena- 
wabenedezoo. 

6  Egewh  dush  keche-sahsahgewejega-wenenewug  oo- 
geoodahpenahnahwah  enewh  shooneaunsun,  oo-oo  dush 
keekedoowug,  Kah  suh  ween  tahoonesheshinsenoon  oonoo 
cheahchegahdag  emuh  shooneyah-weguhmegoong,  me  muh 
kahoonjekishpenuhtoong  ewh  misque. 

7  Kekahkekedoowug  dush,  oogekishpinuhtoonahwah 
dush  ewh  wahbegune-oonahguneka-wenene  ooketegaun, 
chepuggedanemindwah  emuh  egewh  mayuggezejig. 

8  Me  suh  misque-ketegaun  wanjeezhenikahdag  ewh 
ketegaun,  peenish  egoo  noongoom. 

9  Medush  ketebishkoosag  ewh  kahekedoopun  Jeremiah 
aunwahjega-wenene  oo-oo  keekedood,  Oogeoodahpenah- 
nahwah  dush  enewh  nesemeduhnuh  duswahbik  shoone- 

yaun  menik  kaheneginzood  owh  kahahtahwang,  kahenuh- 
gemegood  enewh  oonejahnesun  owh  Israel ; 

10  Oogeahtahwanahwah  dush  chekishpenuhtoowaud 
ewh  wahhegune-oonahguneka-wenene  ooketegaun,  debish- 
koo  kahenahkoonid  owh  Tabaningad. 

11  Jesus  dush  kenebahwe  emuh  enahsuhmuhbid  owh 
oogemah  :  owh  dush  oogemah  oogeguhgwajemaun  00-00 
keekedood,  Keen  nuh  kedoogemahwemegoog  egewh  Jew- 
yug?  Jesus  dush  00-00  oogeenaun,  Kedekid  suh. 

12  Uhpe  dush  kahahnahmemegood  enewh  keche-sah- 
sahgewejega-wenenewun  kuhya  enewh  katezenejin,  kah 
ningood  keekedoose. 

13  Medush  oo-oo  keegood  enewh  Pilateiin,  kah  nuh 
ween  kenoonduhse  menik  azheahnahmemikwah  ? 

14  Kah  dush  bahbish  ningood  oogeezheguhnoonahseen  ; 
kahoonjemahmahkahdandung  owh  oogemah. 

15  Ewh  dush  uhpe  wahwekoonding  owh  oogemah  oo- 
puhgedenahmahwahgoobun  enewh  ahneshenahban  pazhig 
kabahquahegahzoonejin,  kawenundahwanemahnejin. 

16  Oogeahyahwahwaun  dush  pazhig  kagwahnesugge- 
kekandahgoozenejin  enenewun  kabahquahegahzoonejin, 
Barabbas  azhenekahzood. 

17  Uhpe  dush  kahpemahwunjeedewaud,  Pilate  oo-oo 
oodenaun,  Ahwanan  nanduhwanemag  chepuggedenuh- 
googmoonah,  Barabbas  nuh  gamuh  Jesus  owh  Christ  azhe- 
nekahzood  ? 

18  Oogekekandaun  ewh  ahneshah  kekahwanemahwaud 
keoonjepuggedenahmahgood. 

19  Uhpe  dush  kahwuhwanuhbid  emuh  tebahkoonewa- 
wene-ahpuhbewening,  wewun  kepemejedwawun  oo-oo 
akedoonid,  kagoo  ningood  doodahwahkan  owh  manoo-ezhe- 
wabezid  enene  keche  nebewah  gooshah  mabhuh  ninge- 
oonjekootuggandum  noongoom  kezheguk  emuh  enahbun- 
duhmoowening. 

20  Egewh  dush  keche-sahsahgahwejega-wenenewug, 
kuhya  egewh  katezegig  oogegahgaunzoomahwaun  enewh 
ahneshenahban  chenundoodahmahganid  enewh  Barabbas- 
un,  chenishwuhnahjeahnid  dush  ween  enewh  Jesusun. 

21  Owh  dush  oogemah  oogeguhnoonaun  oo-oo  keenaud, 
Ahwanan  oogoo  neezh  nanduhwanemag  chepuhgedenuh- 
moonnuhgoog  ?  Barabbas,  keekedoowug. 

22  Pilate  dush  oo-oo  oogeenaun,  Ahneen  dush  kadood- 

ahwug  mahbuh  Jesus  dwh  Christ  azhenekahzood  ?  Kuh- 
kenuh  dush  anduhchewaud  00-00  oogeenahwaun,  Mahnoo 
tahahgwahquahwah. 

23  Oogemah  dush  keekedoo,  Ahneshwin  ?  Wagoonan 
ewh  mujjeezhechegawin  kahezhechegad  ?  ahwahshema 
anegook  kepepahgewug,  Mahnoo  tahahgwahquahwah. 

24  Uhpe  dush  owh  Pilate  wuhyahbundung  ewh  kuh- 
nuhga  chedabwatahgoosig,  nahwuj  dush  kenishkahjekum- 
megezenid,  oogeoodahpenaun  ewh  nebee  kesebegeneenjeed 
emuh  enahsuhmuhbenid  enewh  ahneshenahban,  00-00  dush 
keekedoo,  kahween  neen  nindoonjegahtahmahwahse  mah- 
buh  enene  oomesqueem,  Kenuhwah  suh  bahmanduhmook. 

25  Kuhkenuh  dush  egewh  ahnishenahbag  oogeguhnoo- 
nahwaun  oo-oo  dush  keekedoowaud,  Mahnoo  nenuhwind 
ningahoodessegoonaun  ewh  oomesqueem  kuhya  egewh 
nenejahnesenahnig. 

26  Medush  kepuggedenuhmahwaud  enewh  Barabbas- 
un  ;  uhpe  dush  kahpuhzhunzhawaud  enewh  Jesusun  ooge- 
puggedenaun  cheahgwahquahoomind. 

27  Enewh  dush  ooshemahguneshemun  owh  oogemah 
kahoodahpenahwaud  enewh  Jesusun,  kuhya  kahezhewe- 
nahwaud  emuh  kekedooweguhmegoong,  kepenaunzikah- 
good  kuhkenuh  enewh  shemahguneshun. 

28  Oogekesekoonuyabenahwaun  dush,  mesquagenoo 
puhpensekahwahgun  oogepesuhkoonahwaun. 

29  Uhpe  dush  menasuhguhwunzhe-wewuhquaun  kah- 
ookahdanuhmoowaud,  oogepesekoonahwah  emuh  ooshte- 
quahnening,  kuhya  ewh  ahsahgunushk  emuh  ookecheneen- 
jening,  kuhya  dush  oogeshahgushketahwahwaun,  kuhya 
oogebahpentihdahwahwaun  oo-oo  keekedoowaud,  Keduh- 
nemikahgoo  keen  wagemahkundahwudwah  egewh  Jew- 

yug! 

30  Oogesequahnahwaun,  kuhya  oogeoodahpenahnah- 
wah  ewh  ahsahgunushk,  kepukketawahwaud  dush  emuh 
ooshtequahnening. 

31  Uhpe  dush  kahishquah-bahpenuhdahwahwaud  ooge 
kesekoonahwaun  ewh  puhpensekahwahgun,  kuhya  ooge- 
pe sekoonah wah  tebenuhwa  oodahgwewin,  kuhya  kemahje- 
nahwaud  cheahgwahquahwahwaud. 

32  Pesahguhummoowaud  oogemikahwahwaun  enewh 
Cyrene  duhzhe  wenenewun,  Simon  azhenikahzoonejin 

medush  ketwa  kahahnoonahwahjin  c hep e moonduhmenid* 
e  wh  a  h  zh  e  d  ayaht.egoom. 

33  Uhpe  dush  kahuhnetuhgwishenoowaud  emuh  Gol- 
gotha  aduhming,  me  suh  azhenesetootahgwuk,  ooshte** 
quaunekahning. 

34  Oogemeenuhahwaun  ewh  shewahboo  weenzoob  tuh- 
goonegahdag  :  uhpe  dush  kooduggummundung  kahween 
oogewemenequaseen. 

35  Oogeahgwahquahwahwaun  dush,  kemahdahoonede- 
wug  dush  enewh  oodahgwewenun,  keahtahdewaud ;  che- 
debishkoosag  kahekedoopun  owh  aunwahjega-wenene,  Ke- 
mahdahoonedewug  enewh  nindahgwewenun,  kuhya  dush 
nepuhpensekahwahgun  keoonjeahtahdewug. 

36  Kenuhmuhduhbewaud  dush,  keahkahwahbuhmah- 
waud  emuh  ; 

37  Emuh  dush  debishkoo  ooshtequahnening  oogejuh- 
yeee  oogeahtoonahwah  maunduh  oozhebeegawin  kahezhe- 
ahnahmemind,  WAH-OWH  JESUS  OODOOGEMAHME- 
WAUN  EGEWH  JEWYUG. 

38  Neezh  dush  kamoodishkejig  ketuhgooahgwahqnah- 
wahwug,  pazhik  ookechenikaung,  pazhig  dush  nuhmunje- 
nekaung. 

39  Egewh  pabahmoosajig  oogebahpenuhdahdahwah- 
waun  kewawabequanewaud, 

40  Oo-oo  dush  keekedoowaud,  keen  banahyetooyun 
ewh  ahnuhmea-weguhmig,  nesoo  kezhig  menuhwah  ah- 
yaunjetooyun,  bemahjeedezoon,  keshpin  suh  wagwisseme- 
goowunan  owh  Kesha  Muhnedoo,  ahzhedayahtigoong  pe- 
oonjenesaunduhwan. 

41  Kuhya  dush  egewh  keche-sahsahgewejega-wenene- 
wug  kuhya  egewh  katezejig  keekedoowug, 

42  Bakahnezenejin  ween  oogebemahjeaun,  ween  dush 
kahween  ookushketooseen  chebemahjeedezood,  kishpin  ka- 
gate  wagemahkundahwahgwan  enewh  Israelun,  ahzheda- 
yahtekoong  tahpeoonjenesaunduhwa,  ningahdabwatahwah- 
naun  dush. 

43  Oogeahpanemaun  enewh  Kesha-Muhnedoon ;  mah- 
noo  noongoom  oodahbemahjeegoon  kishpin  menwaneme- 
good  :  kqekedoo  muh,  nindoogwesemik  owh  Kesha-Muh- 
nedoo. 

44  Kuhya  dush  egewh  kamoodishkejig  kahduhgooah- 

gwahquahoondjig  me  goo  kuhya  wenuhwah  kahezhebahpe- 
nuhdahwahwaud. 

45  Nahyahwuhquag  dush  ketebikahbuhmenahgwud 
peenish  egoo  ewh  uhpe  shaungoosoo  tebahegunag. 

46  Kuhnuhbuj  uhpe  kahshaunguhsootebaheganag  Jesus 
anegook  kepepahge,  00-00  keekedood,  Eli,  Eli,  lama 
sabachthani  ?  medush  akedoong,  Nekesha  Muhnedoom, 
Nekesha  Muhnedoom,  ahneshwin  kenuhguhzheyun  ? 

47  Ahnind  dush  nahbahwejig  emuh,  uhpe  kahnoonduh- 
moowaud,  oo-oo  keekedoowug,  wah-owh  enene  oonundoo- 
maun  enewh  Eliasun. 

48  Pazhig  dush  keahbuhtoo,  oogeoodahpenaun  dush 
ewh  eskahebaun,  oogemooshkenabetoon  ewh  shewahboo, 
keahtood  dush  emuh  ahsahgunushkoong,  oogemeenahaun 
dush. 

49  Ahnind  dush  oo-oo  keekedoowug,  Pooneh,  mahnoo 
wahbundundah  kagate  chepebemahjeegoogwan  enewh  Eli- 
asun. 

50  Jesus  dush,  uhpe  menuhwah  anegook  kahpepahgid, 
oogepuhgedenaun  enewh  oojechaugwun. 

51  Benuh  dush,  ewh  kebuhgoojegun  emuh  ahnuhmea- 
weguhmegoong  oogejuhyeee  keoonjetaushkegesa  peenish 
egoo  nesuhyeee  ;  kecheengwamahgud  dush  ween  ewh 
uhkee,  ketaushkebekesawun  dush  enewh  ahzhebekoon ; 

52  Kuhya  kepahkahkoosenoon  enewh  chebaguhmigoon, 
kuhya  nebewah  ooweyowewaun  egewh  manoo-ahnuh  me- 
ahgoobunanug  kahnebahjig  keoonishkah  mahgudenewun, 

53  Keezhahwug  dush  emuh  kechetwah-oodanaung, 
ooge w ahbuhmegoo wau n  dush  nebewah  enewh  ahnishe- 
nahban. 

54  Uhpe  dush  owh  menesenoo-oogemah,  kuhya  enewh 
kahweejewahjin,  ahkahwahbuhmahwaud  enewh  Jesusun, 
kahwahbunduhmoowaud  ewh  uhke  checheengwamahguk, 
kuhya  onoo  kahezhewabukin,  kekeche-sagezewug,  oo-oo 
keekedoowaud,  Kagate  wah-owh  wagwissemegoogobunan 
enewh  Kesha-Muhnedoon. 

55  Nebewah  dush  emuh  keahyahwug  equawug  wah- 
sah  keoonzahbunjegawaud,  kahnoopenuhnahjig  enewh  Je- 
susun  Galileeng  keoonjebahwaud,  kebuhmeetahwahwaud 
dush  enewh : 

56  Keahyah  suh  owh  Mary  Magdalene,  kuhya  Mary 

oogeewaun  owh  James  kuhya  owh  Joses,  kuhya  dush  oo- 
geene  Zebedee  oonejahnesun. 

57  Uhpe  dush  aneoonahgooshig,  kepeezhah  pazhig  ka- 
ehetwahwezid  enene  emuh  Aramathaeaeng  anduhnuhkeed, 
Joseph  azhenikahzood,  kuhya  ween  ahwid  Jesus  ookeke- 
nooahmahgunun : 

58  Oogeezhahnun  enewh  Pilateiin,  kepahgoosanjegad, 
weyowene  enewh  Jesusun.  Pilate  dash  keenahkoonega 
puggenuhmahwind  ewh  weyow. 

59  Uhpe  dush  Joseph  kahoodahpenaud  ewh  weyow, 
oogewewahquayegenaun  emuh  wahbishkeging, 

60  Oogeahsaun  emuh  tebenuhwa  oodooshke-chebaguh- 
migoong  kahweembahbekahahmahedezoogoobunan  emuh 
ahsining,  keche  ahsineen  dush  oogeezhetebebenaun  emuh 
eshquaundamewang  ewh  chebaguhmig,  me  dush  kahezhe- 
mahjaud. 

61  Keahyahwug  dush  emuh  owh  Mary  Magdalene, 
kuhya  owh  bakahnezid  Mary,  kenuhmuhduhbewaud  emuh 
ahzhahwuhyeee  chebeguhmigoong. 

62  Kahwahbung  dush  kahishquah-oozheetahwene-kezhe- 
guk,  egewh  keche-sahsahgeweja-wenenewug,  kuhya  egewh 
Phariseeg  mahmahwe  oogenaunzikahwahwaun  enewh  Pi- 
lateiin. 

63  Oo-oo  dush  keekedoowaud,  Oogemah,  nemequand- 
ahmin,  mahbuh  wuhyazhingashkid  kahekedood  magwah 
bemahdezid,  Bahmah  kenesoogoonahguk  ningahahbejebah. 

64  Umba  enahkoonegan  cheguhnuhwanjegahdag  ewh 
chebaguhmig  nahnaunzh  egoo  kenesoogoonahguk,  koone- 
mah  dush  kemooj  nebah-tebik  tahpeezhahwun  enewh  oo- 
kekenooahmahgunun,  chemahjewenegood  dush,  cheenah- 
wahpun  dush  enewh  ahneshenahban,  Ahzhe  keahbejebah, 
ewh  eshquauch  wuhnezewin  nahwuj  tahgeoosittahwand- 
ahgwud  dush  ween  ewh  netum. 

65  Pilate  dush  oo-oo  oogeenaun,  Kedahyahwahwaug 
egewh  akundoojig ;  Mahjahyook,  aungwahmezeyook  che- 
guhnuhwanduhmag. 

66  Medush  kahezhemahjahwaud,  kewahweengatoo- 
waud  ewh  chebaguhmig  oogeahkookoowuhsahnahwah 
dush  ewh  ahsin,  oogeahsahwaun  dush  enewh  kaahkundoo- 
nejin. 

KAHISHQUAH  -  AHNUHME A  -  KEZHEGUK,  nhpe 
pahwahbung  ewh  netum  ahnooke-kezheguk  kepe- 
ezhah  owh  Mary  Magdalene,  kuhya  owh  bakahnezid  Mary? 
chepewahbunduhmoowaud  ewh  chebaguhmig. 

2  Benuh  dush,  kekeche-cheengwahkummegah  :  Taba- 
ningad  muh  oodangenemun  eshpeming  kepeoonjenahzhe- 
wun,  ketuhtebewabenung  ewh  ahsin  emuh  ishquaunda- 
ming,  keahgweduhbid  edush. 

3  Ahnemeke-wahwahsuhmoowening  keezhenahgooze, 
kooning  dush  keezhewahbishkahne  ewh  oopuhpesuhkoo- 
wahgun : 

4  Apeeeh  kekoosahwaud  egewh  ganuhwandungig  ke- 
nuhningishkahwug  naboongin  dush  keezheahyahwaud. 

5  Owh  dush  angen  oogeguhnoonaun  enewh  equawun, 
oo-oo  keenaud  :  gagoo  sagezekagoon  kekekanemenim  che- 
penundahwahbuhmag  owh  Jesus  owh  kahsuhsahgahquah- 
oond. 

6  Kahween  oomah  ahyahse,  keahbejebah  debishkoo 
kahekedoopun,  Umba  pewahbunduhmook  emuh  shingesh- 
ingebun  owh  Tabaningad. 

7  Waweeb  dush  mahjahyook,  weenduhmahwik  enewh 
ookekenooahmahgunun,  ewh  ahzhe  keahbejebaud ;  benuh5 
uhnenegahn-ezhah  emuh  Galileenaung  kegeweenduhmoo- 
nim  suh. 

8  Waweeb  dush  chebaguhmigoong  keoonjemahjahwug 
kesagezewaud  kuhya  kekeche  moojeganduhmoowaud  ;  ke- 
mahjebuhtoowug  chedebahjemootahwahwaud  enewh  oo- 
kekenooahmahgunun. 

9  Magwah  dush  ezhahwaud  ahwedebahjemootahwah- 
waud  enewh  ookekenooakmahgunun,  benuh,  Jesus  ooge- 
nuhquashkahwaun,  oo-oo  keekedood,  Kedahnuhmekoonim. 

10  Jesus  dush  oo-oo  oogeenaun,  Kagoo  sagezekagoon : 
mahjahyook  weendahmahwik  egewh  nekahnesug  cheezh- 
ahwaud  emuh  Galileenaung  me  dush  ewede  ehewahbuh- 
mewaud. 

11  Magwah  uhneezhahwaud,  benuh,  ahnind  kahah- 
kundoojig  kepeezhahwug  emuh  oodanaung,  oogeweenduh- 
mahwahwaun  dush  enewh  keche-sahsahgahwejega-wenene- 
wun  kuhkenuh  enewh  kahezhewabukin. 

12  Uhpe  dush  kahmahoonjedewaud  kuhya  egewh  ka- 
tezejig,  kahkededoowaud,  kemeenahwaud  dush  nebewah 
shooneyaun  enewh  shemahguneshun, 

13  Oo-oo  keekedoowaud,  00-00  ekedooyook,  magWah 
tebekuk  kemooj  kepeezhahwun  enewh  ookekenooahmah- 
gunun,  kemahjetoowaud  ewh  weyow  magwah  nebahyaung. 

14  Kishpin  dush  00-00  noondung  owh  oogemah,  nenuh- 
wind  nengahguhnoonahnaun,  ningahahnookemin  dush  ke- 
nuhwah  ningoodenoo  chedoodahgoosewag. 

15  Oogeoodahpenahnahwah  dush  ewh  shooneyah,  kee- 
zhechegawaud  dush  ewh  kahezhekekenooahmahwindwah  : 
kayahbe  dush  wahweenjegahda  maunduh  ekedoowin  emuh 
ahyahwaud  egewh  Jewyug  peenish  egoo  noongoom. 

16  Me  dush  keezhahwaud  egewh  metahswe  ahzhe 
pazhig  kekenooahmahgunug  ewede  Galileenaung,  emuh 
wahjewing  ewh  kezhah  kahwahweendung  owh  Jesus. 

17  Uhpe  dush  wuhyahbuhmahwaud,  oogeoojecheeng- 
wuhnetahwahwaun  :  ahnind  dush  keahgoonwatuhmoog. 

18  Jesus  dush  kepeezhah  keguhnoonaud,  oo-oo  keeke- 
dood,  ningemeenegoo  kuhkenuh  kushkeawezewin  ewede 
ishpeming  kuhya  oomah  uhkeeng. 

19  Mahjahyook,  kekenooahmahwik  kuhkenuh  ahnooj 
azheweenzoojig  ahnishenahbag,  baptizooik  emuh  oodezh- 
enekahzoowening  owh  Wayoosemind  owh  Wagwesemind, 
kuhya  owh  Keche  Oojechaug  ; 

20  Kekenooahmahwik  dush  cheguhnoowanduhmoo- 
waud  kuhkenuh  enewh  kahezhekuhgekemenahgoog  ;  be- 
nuh  dush,  kahgenig  keweejewenim  nahnauzh  egoo  ish- 
quah-uhkeewung. 

CHAP.  I. 

00-00  Keezhemahjesenene  ewh  oominwahjemoowin 
owh  Jesus  Christ,  Kesha-Muhnedoo  oogwissun ; 

2  Debishkoo  azhebeegahdag  emuh  aunwahjegawening, 
Benah,  nindezhenahzhahwah,  nemezhenahwam  chenegah- 
nid  kaeneezhahyun  mesuh  owh  kawahwazhe  sittood  ewh 
mekun. 

3  Oodinwawin  owh  madwa-pepahgid  ewede  puhguh- 
duhkuhmig,  wahwazhesittooyook  oodezhahwin  owh  Jeho- 
vah,  kuhya  quuhyukquahmootahwik  enewh  oomekaunsun. 

4  John  suh  keahyah  emuh  buhgwuhduhkuhmegaug, 
kebaptizooewad,  kuhya  kedebahdoodung  ewh  aunwaninde- 
zoowene-baptizooewawin  cheoonje-wabenegahdag  enewh 
mujje-ezhewabezewenun. 

5  Kuhkenuh  dush  egewh  Judea  uhkeeng  anduhnuhkee- 
jig,  kuhya  egewh  kahoodatoojig  emuh  Jemsaleming  ooge- 
naunzekahwahwaun,  kuhya  kuhkenuh  oogebaptizooegoo- 
waun  emuh  Jordan  seebing,  kewahweenduhmoowaud 
enewh  oomujje-ezhewabezewenewaun. 

6  Owh  dush  John  keahgwid  ewh  pagwahwegung  oo- 
pewyh,  kuhya  pushquagenoo-kechepezoowin  kekechepe- 
zood  ;  kuhya  keaumwaud  enewh  ahtesahwuhyasheyun 
kuhya  buhgwuj-ahmoo  sinsebahquud  ; 

7  Kekuhgequa,  oo-oo  dush  keekedood,  Nepenoopenuh- 
nik  pazhik  ahwahshema  mashkahwezid  dush  ween  neen 
kahween  nindahpetandahgoozese  chennahwatahyaun  kuh- 
ya  dush  cheahbahahmahwug  oomuhkesinayahbeen. 

8  Neen  suh  kebaptizoowenenim  ewh  nebee  :  ween  dush 
kegahbaptizooegoowah  emuh  Keche-Oojechaugoong. 

9  Kepuhgumme-ahyahmahgud  ewh  uhpe  kezheguk, 
Nazarething  Galileeing  anduhgoog  kepeoonjebaud  owh 
Jesus,  kuhya  dush  kebaptizooegood  enewh  Johnun  emuh 
Jordaning. 

10  Kazhetin  dush  nebeeng  keoonje-ahgwahtaud  ooge- 
wahbundaun  kezhik  chepahkahkoosing,  kuhya  enewh  ooje- 

changwun  debishkoo  keche-oomemeeng  chepoonenid  emuh 
weyowing  : 

11  Kuhya  ewh  inwawin  ishpeming  keoonzetahgwuk, 
00-00  keekedoomahguk,  Keen  suh  kedow  ningwis  suhyah- 
geenaun  kacheminwanemenaun. 

12  Kazhetena  dush  keezhenahzhahoogood  enewh  Ke- 
che-oojechaugwun  emuh  buhgwuhduhkumig. 

13  Ewede  dush  buhquuhduhkumig  keahyah  nemeduh- 
nuh-duhsoogoon,  kekuhquatebanemegood  enewh  Satanun  : 
keweejewaud  enewh  ahwaseeyun ;  kebuhmetahgood  enewh 
angenun. 

14  Kahtuhkoonind  owh  John5  Jesus  keezhah  ewede 
Galileeing,  debahdoodung  Kesha-Muhnedoo  oodoogemah- 
wene-minwahjemoowin, 

15  Oo-oo  dush  keekedood,  zhuhyegwah  debiskkoosa, 
kuhya  dush  pashoo  peahyahmahgud  Kesha-Muhnedoo  oo- 
doogemahwewin,  aunwanindezooyook,  kuhya  dabwayand- 
uhmook  ewh  minwahjemoowin. 

16  Magwah  bemoosad  tetebawh  Galilee  kechegum- 
meeng,  oogewahbuhmaun  enewh  Simonun  kuhya  Andrew- 
un  wekahnesene  pahkoobewabenahnid  oodahsubene  emuh 
kechegummeeng  :  kegegooeka-wenenewug  muh. 

17  Jesus  dush  oo-oo  keenaud,  Howh  !  noopenuhzhe- 
shig,  kegahenahkoonenim  dush  chenoojeagwah  egewh 
enenewug. 

18  Kazhetena  dush  kenuhguhnahwaud  oodahsubewaun, 
kenoopenuhnahwaud  dush. 

19  Anemahjaud  dush  pashoo  oogewahbuhmaun  enewh 
Jamesun  oogwesun  owh  Zebedee  kuhya  enewh  Johnun 
wekahnesene  nuhyazh  emuh  nahbequauning  magwah  nah- 
naheahnid  oodahsubene. 

20  Kazhetena  dush  oogenundoomaun :  oogenuhguhnah- 
waun  dusli  enewh  oosewaun  kuhya  ahnooketahga-wene- 
newun  emuh  nahbequauning  kenoopenuhnahwaud  dush. 

21  Kepeendegawaud  emuh  Capernauming;  kazhetena 
dush  ahnuhmea-kezhegudenig  keezhah  emuh  anduhzhe 
mahwunjeeding,  kekekenooahmahgad  dush. 

22  Oogemahmahkahdandahnahwah  dush  ewh  ookuh- 
gequawin  :  kashkeawezid  eneneeng  muh  keezhekuhgequa, 
kah  dush  debishko  egewh  oozhebeega-wenenewug. 

23  Keahyah  dush  emuh  anduhzhe-mahwunjeeding  pa- 

zhik  enene  kakishkahwand  enewh  wahnezenejin  muhne- 
doon  ;  kepepahge  dush, 

24  Ooo-oo  dush  keekedood,  Puhgedeneshinaum  ahneen 
kadoodahdeyung  keen  Jesus  Nazareth  duhzhe-enene  ?  che- 
bahnahjeeyung  nuh  kepeoonje-ezhah  ?  Kekanemin  ahyah- 
weyun,  owh  Kache-peeneezid  Kesha-Muhnedoo. 

25  Oogenuhneebekemaun  dush  owh  Jesus,  00-00  dush 
keekedoon,  Pezaun-ahyaun,  kuhya  sahgejenahwashkow. 

26  Uhpe  dush  kahkeche-kooduggeaud  owh  wahnezid 
Muhnedoo,  kuhya-kekeche-pepahgid  oogesahgechenah- 
washkahwaun. 

27  Kuhkenuh  dush  kemahmahkahdanduhmoog,  keguh 
gwajindewaud,  oo-oo  akedoowaud,  Wagoonanedoog  maun- 
duh?  ahneen  azhewabuk  maunduh  ooshke-kuhgequawin  ? 
kushkeawezewening  muh  oodezhekuhgaunzoomaun  enewh 
wahnezenejin  muhnedoon,  oobezindahgoon  dush. 

28  Kazhetena  dush  kesuhswayahjemah  emuh  anegoo- 
kookummegaug  Galilee  kuhzhe  uhkee. 

29  Mah wunj e e de-we guh mi goong  dush  kahoonje-sahgu- 
humoowaud,  kazhetena  keezhahwug  oowegewahmewaung 
owh  Simon  kuhya  Andrew,  keweejewahwaud  enewh 
Jamesun  kuhya  Johnun. 

30  Owh  dush  Simon  oosiggoosissun  keshingeshinun  oo- 
jebenegood,  kazhetena  dush  oogeguhnoonahwaun  enewh 
Jesusun  me  enewh  kahduhzhemahwahjin. 

31  Kenaunzekahwaud  dush,  oogepuhsegwindenaun  ke- 
suggeninjeenaud  kazhetena  kemahjahmahgudene  oodooje- 
benegoowin,  kuhya  dush  oogebuhmeetahwaun. 

'  32  Aneoonahgooshig  dush,  uhpe  kahpungeshemood  owh 
kezis,  oogepeetahmahwahwaun  kuhkenuh  ayahkoosenejin 
kuhya  kakishkahwahnejin  enewh  mujje-muhnedoon. 

33  Kuhkenuh  dush  wahdatoojig  emuh  ishquaundang 
keduhzhemahwunjeedewug. 

34  Oogenoojemooaun  ahnooj  anahpenanejin,  oogesahge- 
jenahzhahwaun  dush  nebewah  mujje-muhnedoon  ;  kah  dush 
oogepuggedemahwahseen  enewh  mujje-muhnedoon  che- 
kekedoonidi  kekekanemegood  suh. 

35  Kache  kuhkezhabahwahgadenig  dush  muhshepwah, 
wahbunenig  kekooshkoosid  emuh  buhgwuhduhkumig  kee- 
zhaud  ewede  dush  keduhzhe-ahnuhmeaud. 

36  Oogenoopenuhnahwaun  dush  owh  Simon  kuhya 
enewh  wahjewahjin. 

37  Kahmekahwahwand,  00-00  oodenahwaun,  Kenund- 
ahwahbuhmegoog  kuhkenuh  enenewug. 

38  Oo-oo  dush  oogeenaun,  Umba  ezhahdah  emuh  ah- 
neka  oodanahwung,kuhyaewede  cheduhzhe-kuhgequayaun; 
me  muh  pahoonje-ezhahyaun. 

39  Kekuhgequa  dush  emuh  anduhzhe-mahwunjeeding 
emuh  anegookookumegaug  Galilee  duhzhe  uhkee,  kuhya 
dush  kesahgejenahzhahwaud  enewh  mujje-muhnedoon. 

40  Oogepenaunzekahgoon  dush  enewh  pazhik  enene- 
wun  wamegeenejin  kepahgoosanemegood  kuhya  keshah- 
gushketahgood,  oo-oo  dush  keegood,  Keshpin  ananduhmun 
kedahkushkee  chepeeneeyun. 

41  Jesus  dush,  ketemahganemaud,  oogeezheneenjetah- 
waun,  ketaungenaud  dush,  oo-oo  keenaud,  nindenandum; 
peenezin. 

42  Oo-oo  dush  kahekedood,  bahbega  kepooneoomegeed, 
kepeeneind  dush. 

43  Uhpe  dush  kahaungwahmemaud,  bahbega  oogemah- 
jenahzhahwaun. 

44  Oo-oo  dush  enaud,  Benuh,  kagoo  debahjemootah- 
wahkan  ahweyah  :  mahjaun  dush,  ahwewahbundow  ewh 
keyow  owh  sahsahgewejega-wenene,  kuhya  megewan  ke- 
peeneegoowun  oonje  e-ewh  kahekedood  Moses  chemege- 
wang,  cheoonje-kekanduhmoowaud. 

45  Uhpe  dush  kahmahjaud  kewabe-debahjemoo  kuhya 
kepahbahwahweenduhmahga  ewh  ezhechegawin,  mesuh 
ewh  kahoonjekushketoosig  owh  Jesus  mezheshuh  cheezhaud 
emuh  oodanaung,  ahgwahjuhyeee  dush  buhgwuhduhkumig 
keduhnezid  :  kepenaunzekahgood  dush  minzee  wTanje- 
bahnejin. 


CHAP.  II. 


ENUHWAH  dush  nahgujeesh  kepeendega  emuh 


1VJL  Capernauming  ;  kenoondahgam  dush  emuh  we- 
gewahming  ahyaud. 

2  Bahbega  dush  nebewrah  kemahwunjeedewug  kah 
dush  ketabishkenasewug  emuh  wregewaumingkah  dush  kuh- 
nuhga  chegishquaund  e-ewh  ashenoowaud  ;  oogedebahje- 
mootahvvaun  ewh  ekedoowin. 

3  Oogepenaunzekahgoon  dush  enewh  pahnahnejin 
enewh  naboowahpenanejin  enenewun,  kenewewun  enevrh 
pamewenegoojin. 

4  Ulipe  dusli  kekushkeoosigwah  pashoo  chepenaun- 
zekahwahwaud  enewh  Jesusun  ashenoowaud  egewh  ah- 
nesherlahbag,  oogebahkebuhquabetoonahwah  emuh  ahyah- 
nid  ;  uhpe  dush  kahjiahkebuhquabetoowaud  oogenesah- 
begenahnahwah  6wh  riebahgun  emuh  shingeshing  owh 
iiabdowahpenad. 

5  Uhpe  dush  Jesus  wuhyahbundung  oodabwayanduh- 
moowenewaun  00-00  keenaud  enewh  naboowahpenanejin, 
Ningwis,  kewabenuhmahgoo  kemujje-ezhewabezewenun. 

6  Emuh  dush  kenuhmuhduhbewug  ahnind  oozhebeega- 
Wenenewug,  oo-do  keuhyenandtihmoowTaud  emuh  oodae- 
waung, 

7  Ahneshwin  oo-oo  azhemujje-kezhwad  mahbuh  ?  Aii- 
wanan  anandahgoozid  chewabenemahgad  enewh  mujje- 
ezhewabezewenun,  ween  atuh  Kesha  Muhnedoo? 

8  Bahbega  dush  Jesus  kekdkanemaud  emuh  oojechau- 
goong'  oo-oo  cheuhyenanduhriienid  emtih  oodaening,  oo-oo 
oogeenaun,  Ahneshwin  oo-oo  uhyenanduhmag  emuh  keda- 
ewaung  ? 

9  Wagoonan  nahwuj  wuhyanepunuk  oo-oo  cheenind 
dwh  liabddwahpenad,  kewabenuhmahgoo  enewh  kemujje- 
d zhe wabeze we riuri ;  garriuh  chdenind,  Odnishkaun  oodalr- 

v  pin  kenebahgun,  berrioosan  dush  ? 

10  Cheoonjekekanduhmag  dush,  owh  enene  oogwissun 
eheahyaud  ewh  kushkeawezewin  oomah  iihkeeng  chewabe- 
iiuhmahgad  enewh  mujje-ezhewabezewehun  (oodenaun 
enewh  riaboowahpenanejin)^ 

11  Kedenin,  oodahpenun  kenebahgim,  ezhaun  dush 
dmuh  kewegewahming. 

12  Kazheterla  dush  keoonishkah,  keoodahpenung  dush 
dwh  nebahgiiri,  kesahgahurig  dush  eihuh  enahsuhmuhbenid 
kuhkenuh  ;  kuhkenuh  dush  kemahmahkahdanduhmoog, 
kuhya  dush  kewahwezhanemahwaud  enewh  Kesha-Muh- 
nedoon,  keekedoowaud,  kahween  wekah  ningewahbunduh- 
Semin  oo-oci  cheezhewabuiv. 

13  Menuhwah  dush  kesahgahuiii,  keezhaud  dush  emuh 
ietebawh  kechegumtHeerig  ;  oogepenaunzekahgoon  dush 
kuhkenuh  enewh  rihnisheriahban,  kekekenooahmahwaud 
dush. 

14  Anebemoosad  dush,  oogewahbuhmaun  enewh  Leviiin 
bogwissun  owh  Alpheus  namuhdnhbenid  emuh  mahwunje- 

ehega-weguhmegooug,  00-00  keenaud,  noopenuhxheahiu. 
Kepuhsegwewun  dush  kenoopenuhnegood. 

15  Keezhewabud  dush  magwah  kewesenenid  emuh 
oowegewahmening  nebewah  mahwunjechega-wenenewug 
kuhya  majeezhewabezejig  kewedoopuhmahwaud  enewli 
Jesusun  kuhya  enewh  ookekenooahmahgunun :  kebahtuhe- 
enwug  suh^  kuhya  kenoopenuhnahwaud  enewh. 

16  Egewh  oozhebeegawenenewug  kuhya  Phariseeg  uhpe 
wahyahbuhmahwaud  chewedoopuhmahnid  enewh  mah- 
wunjechega-wenenewun  kuhya  maje-ezhewabezenejin,  oo^- 
geenahwaun  enewh  ookekenooahmahgunun,  Ahnesliwin 
wedoopuhmaud  kuhya  weejmenequamaud  enewh  mah- 
wunjechegawenenewun  kuhya  majeezhewabezenejin  ? 

17  Uhpe  dush  Jesus  noondahwaud  oo-oo  oogeenaun? 
Kahween  oonundahwanemahsewaun  egewh  kayundah- 
wezejig  enewh  mushkeke-wenenewun,  ayahkoozejig  atuh, 
Kahween  nepeoonjeezhahse  chenundoomugwah  egewh  ma- 
nooezhewabezejig  cheaunwanindezoowaud,  majeezhewa- 
bezejig  atuh. 

18  Kekeegwishemoowug  dush  ookekekenooahmahgunun 
owh  John  kuhya  egewh  Phariseeg,  oogepenaunzekahwah- 
waun  dush,  oo-oo  dush  keenahwaud,  Ahneshwin  keegwish- 
emoowaud  ookekenooahmahgunun  owh  John  kuhya  egewh 
Phariseeg  keen  dttsh  kekekenooahmahgunug  kahween  ke- 
egwishemoosewug  ? 

19  Jesus  dush  oo-oo  keenaud,  Tahgekushkeoowug  nuh 
chekeegwishemoowaud  egewh  wanejahnesemindjig  emuh 
we wek oodahde-weguhmegoong  magwah  weej e wahwaud 
enewh  nuhaungishun?  menik  ahyahwahwaud  enewh  nah- 
aungishun  kahween  tahkushkeoosewug  chekeegwishemoo- 
waud. 

20  Tahpuhgummeahyahmahgudoon  enewh  kezhegu- 
doon  uhpe  kenuhguhnegoowaud  enewh  nuhaungishun  me 
ewh  uhpe  kakezheguk  kakeegwishemoowaud. 

21  Kahween  ahweyah  oodahpahgwahunseen  ewh  oosh- 
kemahnetoowagin  emuh  kata-ahgwewening :  mahgeshah 
ewh  ooshkegin  kaoonje  pegooshkahgebun  ewh  kata-uhyeeey 
nahwuj  dush  tahgepegooshkahmahgud. 

22  Kah  dush  ahweyah  oodahahtooseen  ewh  ooshke- 
shooweminahboo  emuh  kata  oomoodyiin,  mahgeshah  ewh 
ooshkeuhyeee  tahgeoonje  paushkekahwun  enewh  oomood- 
yiin,  tahgesekesamahgud  dush  ewh  shooweminahboo  kuhya 

dush  tahgebahnahdudoon  enewh  oomoodyuu  ;  tahahjegahda 
ewh  ooshke-shooweminahboo  emuh  ooshkeeoomoodyiin. 

23  Kepuhgummeahyah  dush  kepuhbahmoosad  ernuh 
mezemine-ketegahning  anuhmea-kezhegudenig,  enewh 
dush  ookekenooahmahgunun  anebemoosanid  oogeuhne- 
mahmushkenahwaun  enewh  bahquazhegunushkoon. 

24  Enewh  Phariseen  00-00  keegoowaud,  Benuh  ah- 
neshwin  ezhechegawaud  magwah  anuhmea-kezhegudenig 
ewh  anandahgussenook  cheezhechegangebun  ? 

25  Oo-oo  dush  keenaud,  kahnuh  ween  kegeahginduhse- 
nahwah  e-ewh  kahezhechegad  owh  David  uhpe  kemahna- 
zid  ween  kuhya  enewh  wahjewahjin,  kenoonda-puhkuda- 
waud  ? 

26  Kepeendegad  emuh  Kesha-Muhnedoo  oowegewah- 
ming  magwah  kechesahsahgewejega-wenenewenid  Abia- 
thar,  keaumwaud  dush  enewh  wahbundahewawene-buh- 
quazhegunun,  enewh  anandahgoozenook  ahweyali  cheaurn- 
wahpun  egewh  sahsahgewejegawenenewug  atuh,  ooge- 
meenaun  dush  enewh  wahjewahjin  cheaumwahnid  ? 

2T  Oo-oo  dusli  keenaud,  Enene  suh  keoonjeoozheche- 
gahda  ewh  ahnuhmea-kezhik,  kah  dush  ewh  ahnuhmea- 
kezhik  keoonje-oozheahse  owh  enene  : 

28  Owh  dush,  Enene  oogwissun  oodoogemahkundaun 
ewh  ahnuhmeakezhik. 


CHAP.  III. 


E  N  U  H  W  A  H  dush  kepeendega  emuh  ahnuhmea- 


IVJL  weguhmegoong,  kuhya  dush  ewede  keahyah  pazhik 
nabooweneenjeed. 

2  Oodahkahwahbuhmahwaun  dush  kishpin  wenooje- 
mooahnegwan  anuhmea-kezhegudenig,  cheoonjeahnahme- 
mahwaud. 

3  Oo-oo  dush  oodenaun  enewh  nabooweneenjenejin 
enenewun,  Puhsegween  emuh  nahwuhyeeeng. 

4  Oo-oo  dush  oodenaun  encwh  Phariseen ,  Oonesheshin 
enuh  chemenoodoodahgang  anuhmea-kezheguk  gamuh  che- 
mujjedoodahgang,  chebemahjewang  gamuh  cheneshewang? 
Kah  dush  ningood  keekedoosewug. 

5  Oogenishkahbuhmaun,  keoonjekesahdandung  azhe 
mushkahwahnig  oodaewaun,  oo-oo  dush  oodenaun  enewh 
enenewun,  umba  zhebenekanin,  Medush  kezhebenekanid 

kenoojemoomahgudene  dush  ooneenj  debishkoo  ewade 
pazhik. 

6  Egewh  dush  Phariseeg  kesahgahumoog  keguhnoo- 
nendewug  mahmahwe  egewh  Herodianug  ewh  kaezhephe- 
gawahpun  wenesahwaud  enewh  Jesusun. 

7  Jesus  dush  keezhah  ewede  ahgummeeng  kuhya  oo- 
kekenooahmahgunun  ;  oogenoopenuhnegoon  dush  nebewah 
Galileeing  wanjebahnejin  kuhya  Judea'ing, 

8  Kuhya  Jerusaleming  kuhya  Idumeaing  kuhya  ahgah- 
ming  Jordan  kuhya  dush  egewh  anduhnuhkeejig  emuh 
jeguhyeeeng  Tyre  kuhya  Sidon  kekechemeshenoowug  uhpe 
noonduhmoowaud  eewh  azhekecheahnopkeed  oogepenaun- 
zekahwaun. 

9  Oogeenaun  dush  enewh  qokekenooahmahgunun  pa- 
shoo  cheahgwindanig  pazhik  nahbequaunanse  cheoonje- 
sinsekahgoosig  enewh  ahneshenahban. 

10  KemeshenQQWU.n  muh  enewdi  kahnoojemooahjin, 
oogeahpeche-sinsekahgoon  wetaungenegood  enewh  kah- 
mahnahdahpenanejin. 

11  Kuhya  dush  egewh  wahnezejig  muhnedoog  uhpe 
wuhyahbuhmahwaud,  kepungeshinoog  emuh  enahsuhme- 
nid  keahyahzhequawaud  dush  oo-oo  keekedoowaud,  Keen 
kedogwissemik  owh  Kesha-Muhnedoo. 

12  Qoge-ahpeche-aungwahmemaun  dush  chedebahje- 
megoosig. 

13  Keahmujewa  dush  emuh  wahjewing,  oogenundoo- 
maun  dush  enewh  kahenanemahjin ;  medush  goo  kepee- 
zhenaunzekahgood. 

14  Oogewuhwanahbuhmahwaun  dush  metahswe-ahshe 
neezh  enewh  kaweejewahjin  kuhya  dush  kaahnoonahjin 
chepahbahkuhgequanid, 

15  Kuhya  chekushkea-wezenid  chenoojemetoonid  ah- 
koosewenun  kuhya  chesahgejewabenahnid  enewh  rnujje- 
luuhnedoon  : 

16  Enewh  Simonun  Peter  qageezhenekahnaun  ; 

17  Enewh  dush  Jamesun,  Zebedee  oogwissun ;  kuhya 
enewh  Johnun  wekahnesun  owh  James,  Boanerges  dush 
oogeezheweenaun  oonoo,  me  suh  ewh  ahyahwung  ahneme- 
ke-oogwissun  : 

18  Kuhya  enewh  Andrewun,  kuhya  Philipun,  kuhya 
enewh  Bartholemewun,  kuhya  Mathewun,  kuhya  Thq- 

masun,  kuhya  Jamesun,  Alpheus  oogwissun,  kuhya  Thad- 
dseus,  kuhya  Simonun  Canaaning  duhzhe  wenenewun, 

19  Kuhya  Judas  Iscariotun,  mesuh  enewh  kahhahtah- 
egoojin  ;  kepeendegawug  dush  emuh  wegewahming. 

20  Menuhwah  dush  kepemahwunjeedewug  egewh  ah- 
neshenahbag,  kah  dush  kekushkeoosewug  chewesenewaud. 

21  Uhpe  dush  oodenuhwamahgunun  kahnoonduhmenid 
kesahgahahmoog  chetuhkoonahwaud  keekedoowug  suh, 
Kewuhnahdeze  suh  goo. 

22  Egewh  dush  oozhebeega-wenenewug  Jerusalemiog 
pahoonjebahjig  oo-oq  keekedoowug,  Ookeldshkahwaun 
enewh  Beelzebubun  kuhya  dush  oodoogemahmewaun 
egewh  mujje-muhnedoog  oodqonjesahgejewabenaun  enewh 
mujje-muhnedoon. 

23  Kahnundoomaud  dush  oo-oo  oogeenaun  emuh  ah- 
wajegawening,  Ahneen  kaezhekushkebopun  owh  Satan 
chesahgejewabenaud  enewh  Satanun  ? 

24  Kishpin  megahdezoomahguk  ewh  oogemahwewin 
kahween  tahsoongekahbahwemahgussenoon. 

25  Kishpin  dush  ewh  wegewaum  megahdezoomahguk, 
kahween  ewh  wegewaum  tahsoongekahbahwemuhgusse- 
noon. 

26  Kishpin  dush  owh  Satan  megahdezood  kuhya  nanah- 
wenind  kahween  kushkeoose  chesoongekahbahwid,  zhuh- 
yegwah  dush  bahnahdeze. 

27  Kahween  ahweyah  kushkeoose  chepeendegad  emuh 
oowegewahming  owh  mashkahwezid  enene  kuhya  dush 
ehemuhkummaud  ooduhyeemun,  bahmah  netum  keminje- 
mahpenaud  enewdi  mashkahwezenejin  enenewun ;  me  ewh 
uhpe  kakushkeood  chemuhkummaud  oowegewaum. 

28  Kagate  kedenenim,  egewh  enenewug  oonejahnese- 
waun  tahwabenahmahwahwug  kuhkenuh  mujje-ezhewa- 
bezewenun  kuhya  kuhkenuh  mujje-kezhwawenun  kaezhe- 
mujjekezhwawaud : 

29  Ahwagwan  dush  kamujjeduhzhemahgwan  enewh 
keche-oojechaugwun  kahween  wekah  tahahbwayanemahse, 
kahgega-nahneboondewening  suh  goo  ezhenuhnezahneze  : 

30  Keekedoowun  muh,  Ookekishkahwaun  enewh  muj- 
je-muhnedoon. 

31  Kepeezhahwun  dush  oogeen  kuhya  wekahnesun, 
ahgwahjeeng  dush  kenebahwewun,  keahnookewug  che- 
nundoomind. 

33  Enewb  dush  abnishenahban  kekewetah-uhbetahgood 
00-00  dush  keegood,  Benuh  kenundahwahbuhmegoog  ah- 
gwahjeeng  keguh  kuhya  kekahnesug. 

33  Oogeguhnoonaun  dush,  oo-oo  keenaud,  Ahwanan 
dush  owh  ninguh  kuhya  nekahnesug. 

34  Kuhya  dush  oogenuhnahgahdahwahbuhmaun  enewh 
kahkewetah-uhbetahgoojin  oo-oo  dush  keekedood,  Benuh 
ninguh  kuhya  nekahnesug ! 

35  Ahwagwan  muh  kadooduhmoogwan  oodenanduh- 
moowin  owh  Kesha-Muhnedoo  mesuh  wah-owh  nekahnis 
kuhya  nindahwamah  kuhya  ninguh. 


CHAP.  IV. 


ENUHWAH  dush  kemahje-kekenooahmahga  emuh 


JLrJL  cheguhyeeeng  ewh  kecheguhme,  kuhya  dush  kepe- 
naunzekahgood  enewh  kache-ooquenoonejin,  kaguhpe  dush 
kepooze  emuh  nahbequahning,  kenuhmuhduhbe  dush  emuh 
kechegummeeng,  kuhkenuh  dusli  egewh  ahnishenahbag 
keahyahwug  emuh  chegebeeg. 

2  Kuhya  dush  nebewah  oogeezhekekenooahmahwaun 
emuh  ahwajeguning,  ernuh  dush  ookekenooahmahgawening 
oo-oo  oogeenaun, 

3  Bezinduhmook ;  Benuh  pazhik  kesahguhum  saswa- 
wabenung  ewh  menekaun  : 

4  Keezhewabud  dush,  magwah  suhswawabenegad,  ah- 
nind  menekaunun  kepungesinoon  emuh  mahyahwekunah, 
kepeezhahwug  dush  egewh  kezhegoong  duhzhe  penashe- 
yug,  kekedaumwahwaud  dush. 

5  Menuhwah  dush  ahnind  kepungesinoon  emuh  ahsi- 
nekumegaung,  kazhetena  dush  kesahguhkemahgud,  kah 
muh  gwach  keuhkeekahsenoon : 

6  Uhpe  dush  kahmookesad  owh  kezis,  kechahgedamah- 
gud  kuhya  kenebooda ;  kah  muh  keoojebekahwunsenoon. 

7  Menuhwah  dush  ahnind  kepungesinoon  emuh  mag- 
wa  menasegahwunzhekaug  kesahguhkewun  dush  enewh 
menasegahwunzheen,  keningooshquamahguk  dush  kah 
dush  ketamenewunsenoon. 

S  Ahnind  dush  kepungesinoon  emuh  oonesheshing  uh- 
kee,  kesahguhkemahgud  dush,  kuhya  kemahjegin,  keme- 
koogin  dush,  ahnind  nesemeduhnuh,  ahnind  ningoodwah- 
«oo-meduhnuh,  kuhya  ahnind  ningoodwauk. 

9  Oo-oo  dush  oogeSnauiij  Ahwagwan  watuhwuggah- 
gwan,  mahnoo  tahnoondum. 

10  Uhpe  dush  kahnezhekawezid  oogepeguhgwajeme- 
goon  enewh  waujewegoojin  kuhya  enewh  ookekenooah- 
maligunun,  azhenesetootahgwuk  e-ewh  ahwajegun. 

11  Oo-oo  dush  oogenaun,  Kenuhwah  kemeenegoom 
chekekanduhmag  ewh  nebwahkahwin  emuh  Kesha-Muh- 
nedoo  oodoogemahwewening  anduhgoog ;  egewh  ahgwah- 
jeeng  ayahjig  emuh  ahwajegawening  ezhekekenooahmah- 
wahwug : 

12  Wahbewaud  chewahbunduhmoowaud,  chekekanduh- 
segwah  dush  ;  kuhya  dush  noonduhmoowaud  ehenoonduh- 
moowaud,  ohenesetootunsegwah  dush ;  mahgahshah  goo- 
muhpe  tahgequak-ezhewabezeahwug  cheoonjewabenuh- 
moowindwah  dush  oomujjeezhewabezewenewaun. 

13  Oo-oo  dush  oogeenaun,  Kahnuhween  kekekanduhse- 
nahwah  maunduh  ahwTajegawin  ?  ahneen  dush  kaezheke- 
kanduhmag  kuhkenuh  enewh  ahwajegawenun  ? 

14  Owh  saswawabenegad  oosuhswawabenaun  ewh 
ekedoowin. 

15  Oogoo  dush  mahyahwekuhnah  ayahjig,  anduhzhe- 
ahchegahdag  ewh  ekedoowin  uhpe  dush  kahnoonduhmoo- 
waud,  bahbega  peezhah  owh  Satan,  mahjetood  dush  ewli 
ekedoowin  emuh  oodaewaung  kahahjegahdanig. 

16  Oogoo  dush  emuh  ahsinekummegaung  kahahsind- 
jig  uhpe  kahnoonduhmoowaud  ewh  ekedoowin  bahbega 
oomenootaunahwah  ; 

17  Kah  suh  dush  oojebekesewmg  peenjenah,  me  suh 
wanebik  atuh  aungwahmezewaud  ;  nahgujeesh  dush  uhpe 
pagummishkahgoowaud  ewh  sunnuggezewin  gamuh  koo- 
duggeegoowin  oonje  ewh  ekedoowin,  bahbega  wuhsittah- 
wanduhmoog. 

18  Oogoo  dush  ween  emuh  magwa  menasuhgahwun- 
zhekaug  kahduhzhesuhswawabenegahzoojig,  mesuh  oogoo 
nwaundungig  ewh  ekedoowin, 

19  Azhebahbahmanduhmoowaud  maunduh  uhkee,  kuh- 
ya  azhewuhyazhemegoowaud  wahnuhdezewin  kuhya  oon- 
zaum-anduhmoowaud  ahnooj  gagoo  pakaunukin  uhyeeen 
noonda-oondoomeegoonahwah,  medush  neboodamahgude- 
nig  ewh  ekedoowin,  kah  dush  menewunsenoon. 

20  Oogoo  dush  emuh  oonesheshing  uhkee  kahduhzhe- 
suhswawabenegahzoojig ;  mesuh  oogoo  nwaundungig  ewh 

fekedoowin,  kuliya  wadahpenungig,  menewewug  dush, 
pazhik  nesemeduhnuh,  menuhwah  pazhik  ningoodwahsoo 
meduhnuh,  menuhwah  dush  pazhik  ningoodwauk. 

21  Qo-oo  dush  oogeenaun,  Oonjepejegahda  nuh  ewh 
wahsuhkoonanjegun  emuh  ahnaume-tebaheguning  cheah- 
jegahdag,  gamuh  ahnaume-nebahguning  ?  kahnuh  ween 
emuh  wahsuhkoonanjegun-ahtekoong  cheahchegahdag  ? 

22  Kah  muh  gagoo  kahjegahdasenoon,  me  atuh  kame- 
zheshuhwejegahdag ;  kah  kuhya  gagoo  etnuh  ketnoodeze- 
weriing  ahchegahdasenoon^  me  atuh  emuh  Wahsayahzewe- 
ning  cheahtagi 

23  Ahwagwan  watuiiwugahgwan  inahnoo  tahnoonduiii; 

24  Oo-oo  dush  oogeenaun,  Nahnahgahdahwariduhmoog 
fenewh  nwmiriduhriiagbon,  azhetebahegayag  kegahezhete- 
bahahmahgoom  :  kenuhwah  dush  nwaunduhnlag  nahwuj 
riebewah  kegahnienegoom. 

25  Owh  muh  ayaung  tahrneenah  :  owh  dush  ayaunsig 
tahmuhkummah  pooch  enewh  ayaungin. 

26  Oo-oo  dush  keekedoo,  Kesha-Muhnedod  oodooge^ 
inahwewin  ezhewabud  debishkoo  enene  kahahtood  enewh 
menekauriun  emuh  uhkeeng; 

27  Nebah  dush  kuhya  kooshkoose  tabekudenig  kuhya 
kezhegudenig,  sahguhkewun  dush  enewh  menekaunun, 
kuhya  mahjegerioon,  kah  dush  wreen  ookekanduhseen  nuh- 
inunj  azhewabudoogwan. 

28  Ewh  iriuh  uhkee  tebenuhwa  mahjegecheganiahgud 
netum  ewh  mezhushk,  menuhwah  dush  ewh  ahkunauk* 
eshquauch  edush  ewh  wuhyahbetag  mezemin  emuh  ah- 
kunahkoong. 

29  Uhpe  dush  wuhyahbetanig  ewh  riienewewin  bah- 
bega,  oodahyoon  ewdi  kishkushkezhegunahbik,  ahzhe  rnull 
oojechesane  ewh  uhpe  kakushkezhkezhegangeburi. 

30  Keekedoo  dush,  Ahneen  kaezheahwatooyaun  oodoo- 
gemahwewin  owh  Kesha-Muhnedoo  ?  gariiuh  ahneesh  ah« 
wajegun  kaezheahwatooyung  ? 

31  Debishkoo  suh  ezhewabud  ewh  pazhegoomenug 
wazahwuhnushkuk  menekaun,  uhpe  ahjegahdag  emuli 
uhkeeng  mahmahwe  ahgahsin  rrienik  anduhching  kuhke- 
riuh  uhkeeng  duhzhe  menekaunun : 

32  Uhpe  dush  kahahjegahdag,  mahjegin  kuhya  dush 
riiahmahwe  mechahkooze  menik  anduhswahkoosewaud 
rigewh  metikoonsug  kuhya  suhsugetekquaunuhgeze,  pena- 

sheyug  dush  peahgahwahtashemoonoowug  ahnahmebe* 
mug* 

33  Nebewah  dush  oonoo  denoowun  ahwajegunun  oo* 
geezhedebahduhdoomahwaun  ewh  ekedoowin,  azhekush- 
ketoonid  chebezinduhmenid. 

34  Pwah  ahwajegad  dush,  kahween  oogeguhnoonah- 
seen,  uhpe  dush  nazhekawezewaud  oogeweenduhmoowaun 
ahnooj  gagoo,  enewh  ookekenooahmahgunun. 

35  Ewh  dush  egoo  kezhegudenig  uhpe  aneoonahgooshi- 
nig,  Oo-oo  oogeenaun,  umba  ahgahming  ezhetuhkumoodah. 

36  Uhpe  dush  kahpuhka-nahzhahwaud  enewh  ahnishe- 
nahban,  megoo  azhepooseahwaud  debishkoo  azheahyaud, 
emuh  nahbequauning.  Ahnind  dusli  nahbequaunansun 
oogeweejewegoonahwaun. 

37  Kepuhgummahnemudene  dush,  kekechenootenenig 
keezhepukketayaushkahwug  egewh  tegoowug  emuh  nah- 
bequauning,  zhuhyegwah  dush  mooshkenabegoobun. 

38  Ween  dush  emuh  oodahkauning  duhzhe  nebahgoo- 
bun  ahpahquashemoowening  ;  kahahmuddenahwaud  dush, 
oogeenahwaun,  Kakenooahmahgayun,  kahnuh  kebahbah- 
manduhse  wenebooyaung  ? 

39  Kahkooshkoozid  dush  oogenuhneebekindaun  ewh 
noodin  oo-oo  keedung  ewh  kechegumme,  Pezaun  ahyaun. 
Kepoonahnemud  edush,  kuhya  kekeche-aunwahtin. 

40  Oo-oo  oogeenaun  enewli  kekenooahmahgunun,  Wagoon- 
ash  wanjedabwayanduhsewag  ? 

41  Kekeche-sagezewug  dush,  oo-oo  dush  keezheguh- 
noonedewaud,  Ahwananedoog  wah-owh  ?  oobezindahgoon 
suh  ewh  noodin  kuhya  ewh  kechegumme. 


CHAP.  y. 

EPEEZHAHWUG  dush  emuh  ahgahming  ewh  ke- 


xv.  chegumme,  emuh  oodinduhnuhkewenewaung  egewh 
Gadarenug. 

2  Kahpekuhbaud  edush,  oogepenuhquashkahgoon  pa- 
zhik  enenewun  kahkishkahwahnejin  enewh  mujje-muhne- 
doon  emuh  chebagummigoong  keoonjebahnid, 

3  Magwa  chebaguhmegookaug  kedahwun,  kahweeri 
ahweyah  ookekushkeegooseen  cheminjemahpenegood  : 

4  Ewh  muh  ahnoo  ahyahpe  keminjemahpenah  enewh 
minjemahpejegunun  kuhya  tuhkoobejegunun,  oogepegoo- 
betoonun  enewh  minjemahpejegunun,  kuhya  dush  enewh 


113 


ST.  MARK. 


pewahbekoo-tuhkoobejegunun,  oogebuhpukkebetoonun,  kali 
gooshah  ahweyah  oogekushkeahseen  chepezaunezeaud. 

5  Moonzhug  dush  tabekudenegin  kuhya  kahzhegude- 
negin  keduhneze  magwa  wahjewing  kuhya  magwa  cheba- 
guhmigookaug  bahbahpepuhgid  kuhya  mahmahdezhahde- 
zood,  keahyood  enewh  ahsineen. 

6  Uhpe  dush  wuhyahbuhmaud  enewh  Jesusun  wahsah 
ayahnejin,  keahputtoo  keoojecheengwunetahwaud  dush, 

7  Kuhya  anegook  pepahgid,  oo-oo  keenaud,  Ahneen 
kadoodahdeeyung  Jesus  Wagwesemik  owh  Ashpandah- 
goozid  Kesha-Muhnedoo  ?  Kepahgoosanemin  suh  oonje 
owh  Kesha-Muhnedoo,  kagoo  kooduggeeshekan. 

8  Oo-oo  muh  ween  oogeenaun,  Pezahgezekow  owh 
enene  wahnezeyun  muhnedoo. 

9  Oogeguhgwajemaundush,  Ahneen  azhenekahzooyun  ? 
Oo-oo  dush  oogeezhenuhquatahgoon  Legion  suh  nindezhe- 
nekauz :  nebahteenoomin  suh. 

10  Oogepahgoosanemegoon  dush  cheoonjesahgejenah- 
zhahwahsig  emuh  duhnuhkeewening. 

11  Keahyahwug  dush  cheguhyeee  emuh  wahjewewung 
keduhzhesenewaud  keche  nebewah  kookooshug. 

12  Kuhkenuh  dush  egewh  mujje-muhnedoog  oogepah- 
goosanemahwaun  enewh  Jesusun ,  oo-oo  dush  keenahwaud, 
Ezhenahzhahooshenaum  emuh  kookooshing  cheahwepeen- 
degashkahwungedwah. 

13  Babega  dusli  egoo  Jesus  oogepuggedenaun.  Egewh 
dush  wahnezejig  muhnedoog  kahsahgezekahwahwaudercewA 
eneneumn  oogepeendegashkahwahwaun  enewh  kookooshun: 
kuhkenuh  dush  egewh  kookooshug  kekuhkujjewabuhede- 
wug  emuh  kechegummeeng  keepezoowaud  (keneezhing 
metauswaukooscdooganug),  kuhya  kekeboonahbahwa- 
waud. 

14  Egewh  ashummahpuneeg  enewh  kookooshun  keoo- 
zhemoowug,  kedebahjemoowug  emuh  oodanaung  kuhya 
emuh  ketegahning  :  kepesahgahahmoog  chewahbunduh- 
moowaud  e-ewh  kahezhewabuk. 

15  Kahpenaunzekahwahwaud  enewh  Jesusun,  ooge- 
wahbuhmahwaun  enewh  enenewun  kakishkahwahpuneen 
enewh  mujje-muhnedoon,  kuhya  ayahwahpuneen  enewh 
Legionun  nuhmuhduhbenid  peselmhnuhyanid  kuhya  neb- 
wahkahnid :  kesagezewug  dush. 

16  Egewh  dush  kahwahbunjegajig  oogeweenduhmah* 
wahwaun  kahdoodahwind  owh  kahkekishkahwahpun 
enewh  mujje-muhnedoon5  kuhya  dush  kahezheahyahwaud 
egewh  kookooshug. 

17  Medush  kemahjepahgoosanemahwaud  enewh  Jesusun 
chenuhguhduhmenid  ewh  oodinduhnuhkewenewaun. 

18  Uhpe  dush  kahpoozid  emuh  nahbequahning,  ooge- 
pahgoosanemegoon  enewh  kakishkahwahpuneen  enewh 
mujje-muhnedoon  cheweeje wegood . 

19  Kah  dush  Jesus  oogeenanemahseen,  oo-oo  dush 
oodenaun,  Ezhekewan  emuh  kewegewahming  anduhzhe- 
ahyahwaud  egewh  kedenahwamahgunug,  kuhya  weenduh- 
mow  enewh  keche-uhyeee  kahdoodook  owh  Tabaningad, 
kuhya  ewh  kahezheshahwanemik. 

20  Kemahjah  dush,  kemahje-debahjemoo  emuh  Deeapo- 
lising  enewh  keche  uhyeeen  kahdoodahgood  enewh  Jesus- 
un :  kuhkenuh  dush  bamahdezejig  kekeche  mahmahkah- 
danduhmoog. 

21  Uhpe  dush  owh  Jesus  nayaub  kahtuhkummahshid 
ewede  ahgahming,  nebewah  ahnishenahban  kepemahwun- 
jeedewun  :  chegebeeg  dush  keahyah. 

22  Benuh  dush  kepeezhah  pazhig  wagemahkundung 
ewh  mahwunjeede-weguhmig  Jairus  azhenekahzood  :  uhpe 
dush  wuhyahbuhmaud  enewh  Jesusun^  keahpuggezoo  emuh 
oosittahning. 

23  Oogekeche-pahgoosanemaun  dush  oo-oo  keekedood, 
Owh  agahsheid  nindahnis  gagah  weneboo  :  Umba  petaun- 
gin  cheoonjenoojemood,  tahbemahdeze  dush. 

24  Owh  dush  Jesus  oogeuhneweejewaun ;  oogenoope- 
nuhnegoon  dush  nebewah  ahnishenahban,  keiihnesinsekah- 
good  dush. 

25  Pazhik  dush  equa  mashquewahpenad,  metahswe 
ahshe  neezhoo  pepoon  kahahkoo-ezhewabezid  kekechekoo- 
duggeegood  nebewah  mushkeke-wenenewun,  kuhya  kebah- 
nahjetood  kuhkenuh  ooduhyeemun,  kah  dush  bahpish 
kenoojemoose,  ashkum  suh  keahkoose, 

27  Noondahgad  azhewabezid  Jesus,  kepeezhaud  emuh 
anduhzhe  ooquenoowaud  egewh  ahnishenahbag,  ketaun- 
genung  dush  oodahgwewin. 

28  Keekedoo  suh,  Keshpin  kuhnuhga  taungenuhmaun 
oodahgwewin,  ningahnoojemooegoo. 

29  Kazhetena  dush  kepangoo-ahyahne  ewh  kahoonjeje- 

wunenig  oomesqueem,  oogekekandaun  dush  emuh  weyow- 
ing  chenoojemood  e-ewh  azhemahnahdahpenapun. 

30  Kazhetena  dush  owh  Jesus  kekandung  peenjenah, 
ewh  mushkahwezewin  keoonjesahguhummoomahgudenig 
emuh  weyowing,  oogequakekahbahwetahwaun  enewh  ah- 
nishenahban,  00-00  keekedood,  Ahwanan  owh  kahtaunge- 
nung  ewh  nindahgwewin  ? 

31  Oo  oo  dush  keegood  enewh  ookekenooahmahgunun, 
Kewahbuhmaug  egewh  ahnishenahbag  cheahpeche  sinse- 
kookwah,  kedekid.  dush  nuh,  Ahwanan  kahtaungenid  ? 

32  Kequakahgahbe  chenunduhwahbuhmaud  enewh 
equan  kahtaungenegoojin. 

33  Owh  dush  equa  sagezid  kuhya  naningebenegood, 
ewh  kekandung  ewh  kahdoodahwind,  kepeezhah,  kuhya 
keahpuggezood  emuh  enahsuhmekahbahwenid,  keween- 
duhmoowaud  kuhkenuh  ewh  dabwawin. 

34  Oo-oo  dush  oogeenaun,  Nindahnis,  kenoojemooe- 
goon  ewh  kedabwayanduhmoowin ;  emuh  pezaunanduh- 
moowening  ezhemahjaun,  noojemoon  dush  ewh  mahyah- 
nahdahpenayunbun. 

35  Magwah  kayahba  kekedood,  ahnind  kepeoonjebah- 
wug  emuh  andaud  owh  wagemahkundung  ewh  mahwun- 
jeede-weguhmig,  oo-oo  dush  keekedoowaud,  Ahzhe  suh 
keneboo  owh  kedahnis  ;  ahnishwin  kayahbe  megooshkah- 
jeiid  owh  kakenooahmahgad  ? 

36  Bahbega  dush  owh  Jesus  kahnoondung  ewh  ekedoo- 
win  keekedoowaud,  oo-oo  oogeenaun  enewh  wagemahkun- 
duhmenejin  ewh  mahwunjeedewegummig,  Kagoo  sageze- 
kan,  dabwayandun  atuh. 

37  Keenahkoonega  kuhnuhga  ahweyah  chenoopenuh- 
negoosig,  me  atuh  Peter,  kuhya  James,  kuhya  John  wekah- 
nesun  owh  James. 

38  Peendega  dash  emuh  oowegewahming  owh  wage- 
mahkundung  ewh  mahwunjeede-weguhmig,  oowahbun- 
daunewh  oombegezewin,  kuhya  enewh  kache-rnahwenejin, 
kuhya  enewh  ahyahshequanejin. 

39  Kabpeendegad  dush  oo-oo  keenaud,  Ahnishwin 
oombegezeyag  kuhya  mahweyag  ?  kahween  neboose  owh 
equazanse  nebah  suh  goo. 

40  Oogekaunjbahpeahwaun  dush.  Uhpe  dush  kahsah- 
gejewabenaud  kuhkenuh,  oogeoodahpenaun  enewh  oosun 
kuhya  enewh  oogeen  owh  ooshkenegequa  kuhya  dush 

enewh  wahjewahjin  kepeendega,  dush  kahdnhzhe-shinge- 
shing  owh  equazans, 

41  Kesuhgeneenjenaud  dush  enewh  ooshkenegequan, 
00-00  keenaud,  Talitha  cumi ;  anekenootuhming,  00-00  ez- 
henesettootahgwuk,  Ooshkenegequa,  kedenin  puhsegween. 

42  Bahbega  dush  kepuhsegwe  owh  ooskenegequa  kuhya 
kepahbahmoosa :  metahswe  ahzhe-neezhoo-pepoon-uhgeze- 
bun  suh  goo.  Kuhya  dush  kechemaminduhga  kemahmah- 
kahdanduhmook. 

43  Oogekecheaungwahmemaun  dush  kuhnuhga  ahwe- 
yah  chekekanduhsig ;  keekedoo  dush  cheahshummemind. 

CHAP.  VI. 

EWEDE  dush  keoonjemahjah,  keezhah  dush  tebenuhwa 
ooduhkeeming,  oogenoopenuhnegoon  dush  enewh  oo- 
kekenooahmahgunun. 

2  Uhpe  dush  anuhmea-kezhegudenig  kemahje-kekenoo- 
ahmahga  emuh  ahnuhmea  weguhmegoong,  nebewah  dush 
egewh  kahnoondahwahjig  kemahmahkahdanduhmoog,  oo- 
oo  dush  keekedoowaud,  Ahneende  wandenung  mahbuh 
enene  oonoo  uhyeeen  ?  wagonan  dush  oo-oo  nebwahkahwin 
azhemeenind  kuhya  enewh  kechemahmaundahwejegunun 
azhechegad  ? 

3  Kah  nuh  ween  wah-owh  mookoodahzoo-wenenewese, 
oogwissun  owh  Mary,  kuhya  wekahnesun  owh  James, 
kuhya  Jose,  kuhya  Judas,  kuhya  Simon  ?  kah  nuh  dush 
oomuh  ahyahsewun  oodahwamaun  ?  Oogewuhsittahwane- 
mahwaun  dush. 

4  Owh  dush  Jesus  oogeenaun,  Kahween  ahgahsane- 
mahse  owh  aunwahjega-wenene,  me  atuh  emuh  tebenuh- 
wa  oodinduhnuhkewening,  kuhya  anduhzhe  ahyanid  oo- 
denuhwamahgunun  kuhya  tebenuhwa  wegewahming. 

5  Kah  dush  kekushkeoose  kuhnuhga  chemahmaundah- 
ahnookeed,  me  atuh  ketaungenaud  punge  ayahkoosenejin, 
kenoojemooaud  edush. 

6  Oogemahmahkahdandaun  dush  ween  azhedabwa- 
yanduhsenig.  Kewetuhyeee  dush  emuh  oodanaunsing  ke- 
puhbahkubgequa. 

7  Oogenundoomaun  dush  enewh  metahswe  ahshe  neezh 
kekenooahmahgunun,  kuhya  kemahjetah  chemahjenahzhah- 
waud  naneezh,  oogemeenaun  dush  chekushkeahnid  enewh 
mujje-muhnedoon. 

S  Oogeenaun  dush  kuhnuhga  gagoo  ehemahjetoosig- 
\vah  webahbahmahdezewaud  me  atuh  suhkuhoon,  kah- 
ween  nuhwuhpoowene-mushkemood,  kahween  buhquazhe- 
gun,  kah  dash  ween  shooneyaun  emuh  oomushkemoodanse- 
waung : 

9  Punge  atuh  cheoomukkeesinewaud  kuhya  kagoo 
neezh  pesekahwahgunun  pesekunkagoon. 

10  Oo-oo  dush  oogeenaun,  Tebeedoog  kapeendegawag- 
wan  emuli  wegewahming,  me  moonzhug  cheahbeyag  nah- 
nauzh  chemahjahyag. 

11  Ahwagwan  kaoodahpenesenoowagwan,  kuhya  ka- 
bezindoosenoowagwan,  uhpe  ewede  oonje-mahjahyag,  puh- 
puhwesittaneyook  ewh  weyuggussa  chedebahjemindwah 
ewh  azhewabezewaud.  Kagate  kedenenim  puhbanug  tah- 
doodahjegahda  Sodom  gamuh  Gomorrah  uhpe  tabahkoone- 
ga-kezheguk,  dush  ween  ewh  oodanah  kadoodahjegahdag. 

12  Keuhnesahgahahmoog,  kuhya  kebahbahkuhgequa- 
wug  cheaunwanindezoowaud  egewh  enenewug. 

13  Oogesahgechewabenahwaun  dush  nebewah  mujje- 
muhnedoon,  kuhya  ooge-segenuhmahwahwaun  nebewah 
ayahkoozenejin  ewh  pemeda,  medush  kenoojemooahwaud. 

14  Herod  dush  owh  keche  oogemah  kenoondahga  azhe- 
wabezid  owh  Jesus  :  (kekekandahgwud  muh  oodezhenekah- 
zoowin  ;)  oo-oo  dush  keekedood,  Owh  John  Baptizoowa- 
wenene,  neboowening  keoonjeoonishkah,  mesuh  wanje 
keche  mahmaunduh-uhnookeed. 

15  Ahnind  dush  keekedoowug,  Elias  suh  ahwe  ;  me- 
nuhwah  dush  ahnind,  aunwahjegawenene  gamuh  nahsaub 
owh  pazhik  egewdi  aunwahjega-wenenewug. 

16  Uhpe  dush  owh  Herod  kahnoondahgad,  oo-oo  ke- 
ekedood,  rnesuh  wah-owh  Jolin  kahkeeshkequazhewug 
mesuh  neboowening  keoonjeoonishkaud. 

17  Ween  muh  goo  Herod  keahnookebun  chetuhkoone- 
mind  enewdi  Johnun,  kuhya  che  minjemahpenemind  emuh 
kebahquahoode-weguhmegoong,  enewh  Herodiasun  oonje 
wekahnesun  Philip  oowedegamahgunene,  ween  muh  ke- 
wedegamahgoobun. 

18  John  muh  keenahgoobun  enewh  Herodun,  kahwreen 
oonesheshinsenoon  cheahyahwud  oowredegamahgunun  owh 
kekahnis. 

19  Medush  owh  Herodias  sheenganemaud  enewh 

johrmn,  keenandnm  dush  wenesaud  ;  kah  dush  oogekush- 
ketooseen : 

20  Owh  muh  Herod  koosahgoobun  enewh  Johnun,  ke- 
kanemaud  quuhyuk  ezhewabezenid  kuhya  menoo-ahnuh- 
meahnid,  oogenahnahgahdahwanemaun  dush  ;  uhpe  dush 
kahnoonduhwaud,  nebewah  gagoo  keezhechega,  kemenoo- 
tum  dush. 

21  Uhpe  dush  keoojechesanig  Herod  oonegewene- 
kezhegud,  oogeoozhetoowann  ewh  keche  wekoongawin 
enewh  oodoogemahmun,  kuhya  menesenoo  oogemaun, 
kuhya  kuhkenuh  kache-ishpandahgoozenejin  emuh  Gali- 
leeing. 

22  Uhpe  dush  oodahnissun  owh  Herodias  kahpeen- 
degad,  kahnemid  dusb  lmhya  kemenwanduhmeaud  enewh 
Herodun  kuhya  enewh  wahduhbemegoojin  owh  oogemah, 
oo-oo  ogeenaun  enewh  equazansun,  Nundooduhmooweshin 
wagoodoogwan  wahahyahmoowunan,  kegahmeenin  dush. 

23  Oogemushkahwahweenduhmahwaun  dush,  Wagoo- 
doogwan  nandooduhmoowewunan  kegahmeenin,  pooch 
ahbetah  nindoogemahwewin. 

24  Kesahgahum  owh  equazanse,  oo-oo  dush  oogeenaun 
enewh  oogeen,  Wagoonan  kanundoodahmaun  ?  Oo-oo  dush 
oogeegoon,  Ooshtequaun  owh  John  Baptizoowa-wenene. 

25  Kazhetena  dush  keche-waweeb  kepeendega  emuh 
ahyahnid  enewh  oogemaun,  oogenundoodahmoowaun,  oo~ 
oo  keenaud,  Nenundulrwandum  bahbega  chemeezheyun 
ooshtequaun  owh  John  Baptizooewa-wenene  emuh  keche- 
oonahguning. 

26  Kekechekushkandum  dush  owh  oogemah,  oomush- 
kahwahweenduhmahgawin  oonje,  kuhya  enewh  kahwee- 
duhbemegoojin,  kahween  keenanduhse  cheahgoonwatah- 
waud. 

27  Kazhetena  dush  owh  oogemah  oogeahnoonaun  enewh 
shemahguneshun,  keenahkoonega  dush  chepeetuhwind 
ooshtequaun  ;  medush  kemahjaud  owh  kahahnoonind,  ooge- 
keeshkegwazhemaun  dush  enewh  emuh  kebahquahoode- 
weguhmegoong. 

28  Oogepeetoon  dush  ooshtequaun  emuh  keche-oonah- 
guning,  oogemeenaun  dush  enewh  equazansun,  kuhya  owh 
equazanse  oogemeenaun  enewh  oogeen. 

29  Kuhya  dush  ookekenooahmahgunun  uhpe  nwaun- 

dnhmenid  kepeezhahwun,  kemahmoowaud  ewh  ooweyo- 
wene,  keahtoowaud  dush  emuh  chebaguhmegoong. 

30  Kepemahwunjeedewug  egev/h  kekenooahmuhgum 
ug  emuh  ahyahnid  enewh  Jesusun,  oogedebahjemootah- 
wahwaun  dush  kuhkenuh  kah  ezhechegawahgoobunan, 
kuhya  kahezhekekenooahmahgawahgoobun. 

31  Oo-oo  dush  oogeenaun,  Umba  ezhahdah  emuh  buh- 
gwuhduhkuhmig  chenezhekawezeyung,  nahkoowa  dush 
aunwabeyook,  bebahtuheenewug  muh  egewh  pahezhahjig 
kahya  egewh  mahyahjahjig,  kah  dush  kekushkeoosewug 
kuhnuhga  chewesenewaud. 

32  Keezhahwug  dush  emuh  akoobuhgwuhduhkume- 
gaug  nahbequaun  kahahyoowaud  kenezhekawezewug  dash. 

33  Ahnishenahbag  dush  oogewahbuhmahwaun  che- 
mahjahnid,  nebewah  dush  oogenesettahwenahwaun, 
uhkeeng  keezhebemoosawaud  kuhkenuh  emuh  ooyooda- 
nahwung  kahoonjeejig  kemahwunje-ahputtoowug  dush 
ewede,  netum  dush  ketuhgwishenoog,  kuhya  oogepenaun- 
zikahwahwaun  enewh  Jesusun. 

34  Jesus  dush  uhpe  kahkuhbaud,  kahwahbuhmaud  dush 
keche  nebewah  ahnishenahban,  oogeketemahganemaun, 
debishkoo  muh  mahnishtahnishug  wamahnishtahnishe- 
wenenemesegoog  keezheahyahwug  :  oogemahjekekenooah 
moowaun  dush  nebewah  gagoo. 

35  Uhpe  dush  ashpekezheguk  oogepenaunzekahgoon 
enewh  ookekenooahmahgunun,  oo-oo  dush  keegood,  Buh- 
gwuhduhkummegah  suh  oomah,  ahzlie  dush  oonahgooshe- 
mahgud. 

36  Mahjenauzh  cheezhahwaud  enewh  oodanaunsun  ke- 
wetuhyeee  chekishpenuhtuhmahdezoowaud  bahquazheg- 
un,  kah  muh  gagoo  oodahyaunsenahwah  mejim. 

37  Oogeguhnoonaun  dush,  oo-oo  keenaud,  kenuhwah 
ahshummik.  Oo-oo  dush  oogeenahwaun,  ningahmahjah- 
min  nuh  cheahwekeshpenuhtooyaung  neswauk  shoone- 
aunsun  apeetandahgwuk  buhquazhegun  cheahshummun- 
gedwah. 

38  Oo-oo  oogeenaun,  Ahneen  menik  buhquazhegunug 
ayahwagwah  ?  mahjaug  ahwe  nunduhkekanduhmook : 
uhpe  dush  kahkekanduhmoowaud,  oo-oo  oogeenahwaun, 
Nahnun  kuhya  neezh  gegooyug. 

39  Oogeenaun  dush  chenuhmuhduhbeahnid  emuh  wa- 
zh  ah  wush  kookahnig. 

40  Medush  kenahnebenabewaud  kenaningoodwauk 
duhsoobewaud,  kuhya  ke nanahnemeduh nahwawau d. 

41  Oogeoodahpenaun  dush  enewh  nahnun  buhquazhe- 
gunun,  kuhya  enewh  neezh  gegooyun,  eshpeming  dush 
keenahbid  kemahmooyahwad,  kuhya  dush  kebuhquabenaud 
enewh  buhquazhegunun,  keenenuhmoowaud  enewh  oo- 
kekenooahmahgunun,  chemeenahnid  enewh  ahnishenah- 
ban  ;  kuhya  dush  enewh  neezh  gegooyun,  kuhkenuh  ooge- 
mahdahoonaun. 

42  Kuhkenuh  dush  kewesenewug  kuhya  ketabese- 
neahwug. 

43  Oogeoodahpenahnahwah  enewh  eshquunjegunun 
metahswe  ahshe  neezhoo  kookoobenahgunun  mooshkin, 
kuhya  enewh  gegooyun. 

44  Koonemah  nahnun  metauswauk  keduhchegwahpun 
egewh  enenewug  kahaumwahjig  enewh  buhquazhegunun. 

45  Bahbega  oogekahgaunzoomaun  enewh  kekenooah- 
mahgunun  chepoozenid  emuh  nahbequahning,  kuhya  ne- 
gaun  cheahzhahwaoowaud  ewede  ahgahming  Bethsaida, 
apeech  mahjenahzhahwaud  enewh  ahnishenahban. 

46  Uhpe  dush  kahmahjenahzhahwaud  enewh  ahnishe- 
nahban,  keezhah  emuh  wahjewing  weahnuhmeaud. 

47  Uhpe  dush  kahoonahgooshig,  nahwuhgaum  keah- 
gwinda  ewh  nahbequaun,  ween  dush  Jesus  emuh  uhkeeng 
keduhzhenezhekaweze. 

4S  Ooogewahbuhmaun  dush  keche  anegook  ahshab- 
wayanid  ;  (keoonjishkahwahnemudene  gooshah  :)  ahyahbe- 
tah  tibekuk  oogepenaunzekahwaun  oogedebeeg  bemoosa, 
oodahgepemekuhbekahwaun  dush. 

49  Uhpe  dush  wuhyahbuhmahwaud  bemodsanid  emuh 
oogedebeeg,  chebyh  oogeuhyenanemahwaun,  keahyahshe- 
quawug  dush  : 

50  Kuhkenuh  muh  oogewahbuhmahwaun,  kemegoosh- 
kahje-ahyahwug  dush.  Bahbega  oogeguhnoonaun  oo-oo 
dush  oogeenaun,  Soongedaayook  :  neen  suh  nindow :  ka- 
goo  sagezekagoon. 

51  Oogepenaunzekahwaun  dush  emuh  nahbequauning ; 
kepoonahnemud  edush  ;  ahpeche  dush  kekeche-mahmah- 
kahdanduhmoon. 

52  Kah  muh  oogenah nahgahdah wanduh se nah w ah  kah- 
doodahwindwah  egewh  buhquazhegunug ;  kemushkahwe- 
daaahwug  gooshah. 

53  Uhpe  clush  kahtatuhkummahwaud,  ketuhgweshe- 
uoog  emuh  Genezareth  aduhming  uhkee?  keahgwahyah- 
shewug  dush. 

54  Uhpe  dush  kahkuhbahwaud,  kazhetena  oogenesit- 
tahwenegoon  enewh  ahnishenahban, 

55  Keahputtoowug  dush  emuh  anegookookummegaug 
ewh  uhkee,  kemahje-pemewenahwaud  enewh  ayahkoose- 
nejin  emuh  nebahgunening,  oogeezhewedoomahwahwaun, 
kenoonduhmoowaud  emuh  ayahnegwan. 

56  Tebeedoog  dush  anepeendegajin  emuh  oodanaun- 
sing,  gamuh  keche-oodanaung,  gamuh  uhkeeng,  oogeah- 
sahwaun  enewh  ayahkoosenejin  emuh  mahyahwekunah, 
kepahgoosanemahwaud  clush  kuhnuhga  chetaungenahmah- 
good  ewh  eshquayegudenig  oopuhpensekoowahgun :  kuh- 
kenuh  clush  kahtaungenahjig  kenoojemooahwug. 


CHAP.  VIL 

EPEMAHWUNJEEDEWUG  dush  egewh  Phariseeg, 


IV  kuhya  ahnind  oozhebeega-wenenewug,  kepenaun- 
zekahwahwaud  enewh  Jesusun,  Jerusaleming  kepeoonje- 
bahwug. 

2  Uhpe  dush  wuhyahbuhmahwaucl  ahnind  ookekenoo- 
ahmahgunun  cheaumwahnid  bahquazhegun  pwah  kese- 
begeneenjenid,  kewahsittahwanduhmoog. 

3  Egewh  muh  Phariseeg,  kuhya  kuhkenuh  egewh 
Jewyug  kahween  wesenesewug,  bahmah  atuh  ayahpe  kah- 
kahsebegeneenjewaud,  guhnuhwanduhmoowaud  enewh  oo- 
kukgequawenewaun  egewh  katezejig. 

4  Kuhya  uhpe  wanjebahwahjin  emuh  ahtaundeweni ng, 
kahween  wesenesewug,  bahmah  atuh  kahkesebegeneenje- 
waud.  Kuhya  dush  keche  nebewah  pakaunukin,  oodoo- 
dahpenahnahwah  cheguhnuhwanduhmoowaud,  me  enewh 
chekesebegenuhmoowaud  menequahjegunun,  kuhya  ahkee- 
koon,  kuhya  oozahwahbik-oonahgunun,  kuhya  nebahgunun. 

5  Medush  kekuhgwajemegood  enewh  Phariseen,  kuhya 
enewh  oozhebeega-wenenewun,  Ahnishwin  ezhewabeze- 
sigwah  kekekenooahmahgunug  debishkoo  akedoomahguk 
ookuhgequawenewah  egewh  katezejig,  wesenewaud  dush 
pwah  kesebegeneenjewaud  ? 

6  Oogeguhnoonaun  dush  oo-oo  keenaud,  Kagate  quuh- 
yuk  keaunwahjega  owh  Esaias  kenuhwah  anuhmeakah- 
zooyag  keduzzhemenag, oo-oo  azhebeegahdag,  Mahmig  ah- 

nishenahbag  nepeshegandahgooegoog  emnh  oodoonewaung 
emuh  dush  oodaewaung  wahsuh  ninduhyenanemegoog. 

7  Ahneshah  suh  nindoojecheengwuhnetahgoog,  enene- 
wug  ookuhgequawenewaun  azhekuhgequawaud. 

8  Ewh  suh  wabenuhmag  ookuhgequawenun  owh  Ke- 
sha-Muhnedoo,  keguhnuhwandahnahwah  ookuhgequawe- 
newaun  egewh  enenewug,  me  ewh  chekesebegenahwaud. 
egewh  ahkeekoog  kuhya  menequahjegunun :  nebewah 
dush  oonoo  denoowun  kedezhechegam. 

9  Oo-oo  kuhya  oogeenaun,  kemenoojegam  enunga  bah- 
nahjetooyag  ookukgequawin  owh  Kesha-Muhnedoo,  clieb- 
onjeguhnuhwanduhmag  tebenuhwm  kekuhgequawenewaun. 

10  Moses  dush  keekedoo,  Kechetwahwanim  koos  kuhya 
keguh  ;  kuhya  owh  dush  maje-guhnoonaud  enewh  oosun 
gamuh  enewh  oogeen,  ahbetikummig  tahneboo  : 

11  Kenuhwah  dush  kedekedoom,  keshpin  enene  oo-oo 
enaud  enewh  oosun,  gamuh  enewh  oogeen,  Korban,  (me- 
suh  aduhming,  megewawin,)  ewh  kagemeenenaunbaun, 
kahween  oogahmeenahseen. 

12  Kah  dush  keduhyenanemahsewah  kuhnuhga  gagoo 
chedoodahwaud  enewh  oosun  gamuh  enewh  oogeen  ; 

13  Kebahnahjetoonahwah  suh  oodekedoowin  owh  Ke- 
sha-Muhnedoo,  kekuhgequawenewaun  oonje,  Keche  nebe- 
wah  oonoo  denoowun  kedezhechegam. 

14  Uhpe  dush  kalmundoomaud  kukenuh  enewh  ah- 
nishenahban,  oo-oo  keenaud,  Bezindahweshig  kenuhwah 
kuhkenuh  kuhya  nesetootuhmook  : 

15  Kahween  gagoo  ahgwahjuhee  atag,  kishpin  peende- 
gamahguk  emuh  peenjenah  weyowing  tahoonjekahgwah- 
nesuggeahse  owh  enene  :  enewh  atuh  wanjesahguhummoo- 
mahgukkin  emuh  ooweyowing,  me  enewh  wenishkahgood 
owh  enene. 

16  Owh  watahwuggahgwan  chenoondung,  mahnoo 
tahnoondum. 

17  Uhpe  dush  kahpeendegad  emuh  wegewahming, 
kahnuhguhnaud  enewh  ahnishenahban,  oogeguhgwajeme- 
goon  enewh  ookekenooahmahgunun  ewh  azhnesettootah- 
gwuk  ewh  ahwajegun. 

18  Oo-oo  dush  oodenaun,  Keenuhwah  dush  kah  nuh 
muhshe  kenesettootunsenahwah  ?  Kah  nuh  kekekanduhsee- 
nahwah,  ewh  ahgwahjuhyeee  atag  kishpin  peenjenuh  peen- 
degamahguk,  kahween  oowenishkahgooseen  owh  enene  ; 

19  Kah  muh  ezhahmahgussenoon  emuh  ooda'ing,  me 
atuh  emuh  oomesuhdaung,  kuhya  mahjahmahgudene  uhpe 
ahgwahjeeng  azhahjin,  me  ewh  azhe  shahbooshkahgood 
kuhkenuh  meejim  ? 

20  Keekedoo  dush,  ewh  dush  ween  pahsahgezekahgood 
owh  enene,  mesuh  ewh  wahneegood  owh  enene. 

21  Peenjenuh  muh,  enenewug  ooodaewaung,  oonjebah- 
mahgudenewun  enewh  mujjeenanduhmoowenun,  nesede- 
wenun,  pezhegwahdezewenun. 

22  Kemoodezewenun,  kuhkuhyanezewin,  oonzaumand- 
uhmoowin,  mujjedoodahdewin  pezhegwahdanduhmoowin, 
majeezhewabuk  ooshkinzhegoomah,  mujje-kezhwawin,  me- 
nahdanemoowin,  kuhkebahdezewin : 

23  Kuhkenuh  oonoo  mnjje  uhyeeen  emuh  peenjenuh 
oonjebahmahgudoon,  me  oonoo  wahneegoojin  owh  enene. 

24  Me  dush  emuh  keoonjepuhsegweed,  keezhemahjaud 
dush  emuh  uhkeeng  cheguhyeee  Tyre  kuhya  Sidon  anduh- 
goog,  wegewahming  kepeendega,  kah  dush  keenanduhse 
ahweyah  chekekandung  :  kahween  oogekushketooseen 
ehekahzood. 

25  Pazhik  muh  equawun,  oodahnisun  kekiskkahwah- 
nid  enewh  mujje-muhnedoon,  kenoonduhmoon,  azhewabe- 
zid  ooogepenaunzekahgoon  dush  keahpuggezoonid  emuh 
oosittaung : 

26  Mahyuggezegoobun  suh  wah-owh  equa,  kuhya  kede- 
bandahgoozid  emuh  Syropheniciaing,  oogenundoodahmah- 
goon  dush  chesahgeche-wabenaud  enewh  Mujje-Muhne- 
doon  emuh  oodahnesing  abenejin. 

27  Jesus  dush  oo-oo  oogeenaun,  Mahnoo  netum  tahta- 
beseneahwug  egewh  wanejahnesemindjig  ;  kah  muh  oone- 
sheshinsenoon  muhkummindwah  enewh  oobuhquazhegune- 
mewaun  egewh  wanejahnesemindjig,  cheahshummindwah 
dush  egewh  uhnemooshug. 

28  Kenuhquatum  dush  owh  equa,  oo-oo  dush  keenaud, 
Aahe,  Tabaningayun,  pooch  kuhya  egewh  uhnemoonshug 
ahnaume-oodoopoowening  ayahjig  oomeejenahwah  oope- 
wunjegunene  enewh  wanejahneseminjin. 

29  Oo-oo  dush  oogeenann  enewh  equawun,  oo-oo  ke- 
ekedooyun,  oonjekewan ;  oosahgejenahwashkahwaun  suh 
owh  Muije-Muhnedoo  enewh  kedahnesun. 

30  Uhpe  dush  oowegewahming  anetagwishing  ooge- 
mikahwaun  enewh  Mujje-Muhnedoon  kesahgejenahwash- 

kahwahnid,  lmhya  nebahguning  shingeshinenid  oodahnun. 

31  Menuhwah  dush,  emuh  cheguhyuheeng  Tyre  kuhya 
Sidon,  oonjemahjaud,  keezhah  emuh  Galilee  kechegum- 
meeng,  keshahbooshkung  dush  ewh  wuhyakwahkumme- 
gaug  Decapolis  adumming  uhkee. 

32  Kuhya  dush  oopeetahwahwaun  kakebeshanejin  ene- 
newun,  natuh-kekedoosenegoon  ;  oodenahwaun  dush  che- 
taungenahnid. 

33  Puhkayeee  oogeezhewenaun  anduhzhe-ahyahsenenid 
enewh  waqueenoonejin,  oogeahtahwaun  dush  ooneenj 
emuh  ootuhwuggahning,  kuhya  dush  kesekood,  oogetaun- 
genahinahwaun  oodanuhnewune  ; 

34  Eshpeming  dush  keenahbid,  keooduhpunahmoo,  oo- 
oo-oo  dush  oogeenaun,  Ephphata,  me  oo-oo  waheduhming, 
pahkahkooshkaun. 

35  Bahbega  dush  kepahkahkooshkahnewun  enewh  oo- 
tuhwugun,  kuhya  dush  ahbuhegahdane  oodanuhnewh, 
kuhya  dush  wahweenga  kekekedoo. 

36  Oogeaungwahmemaun  dush  kuhnuhga  ahweyah 
cheweendahmahwahsigwah :  me  ewh  ahwundish  ahwah- 
shema,  kekechesuhswayahjemoonid ; 

37  Ahpeche  dush  kekechemahmahkahdanduhmoon,  oo- 
oo  dush  keekedoonid,  Keche-wahweengaze  ahnooj  ezhe- 
chegad  :  oonoonduhmooaun  enewh  kakebeshanejin,  kuhya 
dush  oodezheaun  enewh  natuhkekedoosenegoon  chekeke- 
doonid. 

CHAP.  VIII. 

O0-00  dush  uhpe  kekezheguk,  kekeche-ooqueenoowaud 
egewh  ahnishenahbag,  kagoo  dush  ahyaunsegwah 
kameejewaud,  oogenundoomaun  owh  Jesus  enewh  ookeke- 
nooahmahgunun,  oo-o  dush  keenaud, 

2  Neketemahganemaug  egewh  ahnishenahbag,  ahzhe 
muh  nesoogoonahgud  akoo-weejewewaud,  kah  dush  oo- 
dahyaunsenahwah  kameejewaud  : 

3  Kishpin  dush  puhgedenugwah  pwah  wesenewaud, 
tahpwahnuhwetoowug  emuh  muhyahwekuhnah  :  ahnind 
muh  keche  wahsuh  keoonjebahwug. 

4  Enewh  dush  ookekenooahmahgunun,  oo-oo  oogee- 
goon,  Ahneende  kaoondenaud  ahweyah  enewh  buhquazhe- 
gunun  oomah  puhgwuhduhkummegaug  chetabeseneaud 
oonoo  ahnishenahban  ? 

5  Oogegahgwajemann  dash,  Ahneen  daswahtik  buh 
quazhegunun  ayahwagwah  ?  Oo-oo  keegood,  neezhwaus- 
wahtik. 

6  Oogeenaun  dush  enewh  ahnishenahban  chenuhmuh- 
duhbenid  emuh  metushkuhkummig  :  oogeoodahpenaun 
dush  enewh  neezhwahswe  buhquazhegunun,  kahmahmoo- 
yahwad  dush,  oogebuhquabenaun,  oogemenaun  enewh 
kekenooahmahgunun  cheenenuhmahwahnid  enewh  ahnish- 
enahhan  :  oogeahsahwaun  dush  emuh  ahyahnid  enewh 
ahnishenahban. 

7  Punge  dush  oogeahyahwahwaun  enewh  gegoozansun  ; 
uhpe  kahmahmooyahwad,  oogeenaun  kuhya  ween  enewh 
cheahshummahnid. 

8  Medush  kewesenewaud  kuhya  ketabeseneindwah : 
oogesuhgukkenahwaun  dush  enewh  pewunjegunun  kahish- 
quunduhmoowahjin  neezhwahswe  ookookoobenahgunun. 

9  Kenewoo-metauswaukoosedooganug  edush  egewh 
kahwesenejig : 

10  Me  dush  kahezhesuhswanahzhahwaud.  Bahbega 
dush  kepoose  emuh  nahbequauning  kuhya  enewh  ookeke- 
nooahmahgunun,  kepeezhahwaud  dush  emuh  Dalmanutha 
azhenikahdag  uhkee. 

11  Kepeezhahwug  dush  egewh  Phariseeg,  kuhya  ke- 
mahje-kuhgwajemahwaud,  kenundoodahmahwahwaud  ewh 
eshpeming  duhzhe  kekenoowahjechegun,  kekuhgwateba- 
nemahwaud. 

12  Ween  dush  kekeche-oodunnahmoo  emuh  oojechaug- 
oong,  oo-oo  dush  keekedood,  Ahnishwin  oogoo  noongoom 
bamahdezejig  nunduhwanduhmoowaud  ewh  kekenoowah- 
jechegun?  kagate  kedenenim,  kahween  tahmeenahsewug 
ewh  kekenoowahjechegun  oogoo  noongoom  bamahdezejig. 

13  Medush  kenuhgunnaud,  kepoozid  emuh  nahbe- 
quauning  ketuhkummahoo  dush. 

14  Kewunanduhmoog  dush  chegeoodahpenahwahpun 
enewh  buhquazhegunun,  kah  dush  kuhnuhga  oogeahyaun- 
senahwah  ewh  buhquazhegun  emuh  nahbequahning  me 
atuh  pazhikwahtik. 

15  O oge aungwahmem a u n  dush,  oo-oo  keekedood,  Aun- 
gwahmezeyook,  chemeewetooyag  ewh  oodoombesecheguii- 
ewaun  egewh  Phariseeg,  kuhya  oodoombesechegunun 
owh  Herod. 

16  Medush  keguhnoonendewaud,  00-00  dush  keeke- 
doowaud,  Me  suh  ewh  oobuhquazhegunemesewung. 

17  Uhpe  dush  Jesus  kekandung,  00-00  oogeenaun,  Wa- 
goonash  wanje  edeyag,  me  suh  ewh  oobuhquazheguneme- 
sewung  ?  kah  nuh  ween  muhshe  kekekanjegaseem,  kah 
nuh  kuhya  kenesetootunseem  ?  kayahba  nuh  mushkahwah- 
noon  kedaewah  ? 

18  Ahnahween  ooshkinzhegooyag,  kah  nuh  kewahbe- 
seern?  kuhya  ootahwuggahyag,  kahnuh  kenoonduhseem  ? 
kah  nuh  kuhya  kemequanduhseem  ? 

19  Uhpe  kepuhquabenugwah  egewh  naunwahtik  buh- 
quazhegunug  keahshummugwah  egewh  nahnun-metaus- 
waukoosejig,  ahneen  menik  ookookoobenahgunun  kemoosh- 
kenag  enewh  pewunjegunun  kahmahmooyag  ?  Keekedoo- 
wun  dush,  metahswe  ahshe  neezh. 

20  Uhpe  dush  enewh  neezhwaus-wahtik  kahahshum- 
mindwah  egewh  nawoo-metauswaukoosejig,  ahneeen  me- 
nik  ookookoobenahgunun  kahmooshkenag  enewh  pewunje- 
gunun  kahmahmooyag  ?  Keekedoowun  dush,  Neezh- 
wahswe. 

21  Oo-oo  dush  oogeenaun,  Ahnishwin  nesittootun- 
sewag  ? 

22  Peezhah  dush  emuh  Bethsaidaing ;  kepeetahmah- 
wah  dush  kakepeengwanejin  enenewun,  kepahgoosane- 
mah  dush  chetaungenaud. 

23  Oogesuggeneenjenaun  dush  enewh  kakepeengwane- 
jin  enenewun,  oogeoonjesahgejewenaun  emuh  oodanaung; 
uhpe  dush  kahsekkood  emuh  ooshkinzhegooning,  kahah- 
tahwaud  ooneenjeen,  oogekuhgwajemaun  ewh  gagoo  che- 
wahbundemenid. 

24  Ketahtuhgahbe  dush,  oo-oo  keekedood,  Newahbuh- 
maug  enenewug,  debishkoo  metigoog  pabahmoosajig  nin- 
dezhenahwaug. 

25  Menuhwah  dush  oogeahtahwaun  enewh  ooneenjeen 
emuh  ooshkinzhegooning,  oogeenaun  dush  chetahtuhgah- 
benid  ;  me  dush  kahezhenoojemood,  kuhya  mezheshuh 
kewahbuhmaud  kuhkenuh  enewh  enenewun. 

26  Oogekewa-nahzhahwaun  dush,  oo-oo  keenaud,  Ka- 
goo  ezhahkan  emuh  oodanaung,  kagoo  kuhya  weenduh- 
moowahkan  ahweyah  emuh  oodanaung. 

27  Keezhah  dush  owh  Jesus,  oomeezhenahwamun, 
enewh  Csesarea-Phiiippi  duhzhe  oodanaunsun :  ewh  dush 

magwah  uhnebemoosawaud,  oogeguhgwajemaun  enewh 
ookekenooahmahgunun,  00-00  dush  keenaud,  Ahneen  azhe- 
waud  egewh  ahnishenahbag  ahwanan  ahweyaun? 

28  Oo-oo  dush  oogeezheguhnoonahwaun,  John  owh 
Baptizooewa-wenene  :  ahnind  dush  ween  ekedoowug, 
Elias  ;  ahnind  dush,  Pazhik  aunwahjega-wenene. 

29  Oo-oo  dush  oodenaun,  Keenuhwah  dush  ween  ah- 
neen  azheyag  cheahweyaun  ?  Peter  dush  oogeguhnoonaun, 
00-00  keenaud,  Keen  suh  kedow  owh  Christ. 

30  Oogeaungwahmemaun  cheweendahmahwahsegwah 
enewh  enenewun,  ewh  ween  enandahgoozid. 

31  Kuhya  dush  oogemahje-kuhgekemaun,  owh  enene 
oogwissun  ewh  nundahwandahgoozid  nebewah  chekoo- 
duggandung,  kuhya  chewabenegood  enewh  katezenejin, 
kuhya  enewh  keche-sahsahgewejega-wenewun,  kuhya  oo- 
zhebeega-wenenewun,  kuhya  chenesind,  nesuhgoonahgud- 
denig  dush  cheahbejebaud. 

32  Mezheshuh  suh  dush  oo-oo  keekedoo.  Peter  dush 
oogepuhkawenaun  kuhya  kemahje-nuhneebekemaud. 

33  Uhpe  dush  kahquakekahbahwid,  keguhnuhwahbuh- 
maud  enewh  ookekenooahmahgunun,  oogenuhneebeke- 
maun  enewh  Peterun,  oo-oo  keekedood,  Ahwus  nepequun- 
aung,  Satan  :  kahween  kepahbahmanduhseenun  ooduh- 
yeemun  owh  Kesha-Muhnedoo,  me  atuh  ooduhyeemewaun 
egewh  enenewug. 

34  Uhpe  dush  kahnundoomaud  enewh  ahnishenahban 
kuhya  enewh  ookekenooahmahgunun,  oo-oo  oogeenaun, 
Ahwagwan  kawenoopenuhzhegwan  mahnoo  suh  owh  oo- 
gahahgoonwayandaun  tebenuhwa  weyow,  kuhya  oogahoo- 
dahpenaun  oodahzhekayahtikoom,  ewh  dush  chenoope- 
nuhzhid. 

35  Ahwagwan  muh  kabemahjetoogwan  ewh  oobemah- 
dezewin  oogahwuhnahjetoon  suh :  ahwagwan  kawuhnah- 
jetoogwan  ewh  oobemahdezewin  neen  oonje  kuhya  oonje 
ewh  menwahjemoowin,  mesuh  owh  kabemahjetood. 

36  Wagoonan  dush  kaoondezepun  owh  enene,  kishpin 
ahnoo  debandung  anegookwauk  ewh  uhkee,  wuhneaud 
dush  tebenuhwa  oojechaugwun  ? 

37  Wagoonan  dush  owh  enene  kamegewad  ewh  dush 
nayaub  chewekishpenahnaud  enewh  oojechaugwun  ? 

38  Ahwagwan  muh  kaahguddanemegwan  kuhya  enewh 
nindekedoowinun  noongoom  magwah  bemahdezewaud 

oogoo  pazhigwahdezejig  kuhya  majeezhewabezejig,  mesuh 
enewh  kaahguddanemahjin  owh  Enene  oogwissun,  uhpe 
petuhgwishing  emuh  oopeshegandahgoozewenening  enewh 
oosun,  weejewegood  dush  enewh  kache-twahwezenejin 
oodangenemun. 


CHAP.  IX. 


0-00  dush  oogeenaun,  Kagate  kedenenim,  Ahnind 


\j  oomah  nahbahwejig  kahween  tahneboosewug,  che- 
pwah  wahbunduhmoowaud  oodoogemahwewin  owh  Ke- 
sha  Muhnedoo  emuh  mushkahwezewening  chetuhgwishi- 
noom£hguk. 

2  Bahnemah  dush  kahningoodwahsoogoonahguk  owh 
Jesus  oogeweejewaun  enewh  Peterun,  kuhya  Jamesun, 
kuhyaJohnun,  oodezheweenaun  dush  emuh  ashpudenah- 
nig  wahjewh  weenuhwah  atuh  :  kequakenahgoozeah  emuh 
enahsuhmenid. 

3  Kuhya  oodahgwewenun  kewahsayahne,  kekeche- 
wahbishkahbegudene  debishkoo  goo  kooning,  kahween 
ahweyah  mahyahnetoowaginekad  oomah  uhkeeng  oodah- 
kushketooseen  ewh  menik  cheezhewahbishkegetood. 

4  Oogewahbuhmahwaun  dush  enewh  Eliasun,  kuhya 
Mosesun  ;  kuhnoonahnid  enewh  Jesusun. 

5  Peter  dush  oogekuhnoonaun  enewh  Jesusun,  oo-oo 
keenaud,  Rabbi  keche  oonisheshin  oomah  cheduhneze- 
yung,  tuhguh  ningahoozhetoonahnin  neswe  wegewaumun, 
keen  pazhik  chedahyun  kuhya  dush  ween  Moses  pazhik, 
kuhya  Elias  pazhik. 

6  Kah  muh  oogekekanduhseen  wahekedood,  kekeche- 
sagezewug  suh. 

7  Oogeahgwunishkahgoonahwah  dush  ewh  ahnuhquu- 
doong  keoonjeahyahmahgud  ewh  enwawin,  oo-oo  eke- 
doong,  Mesuh  wah-owh  ningwis  suhyahgeiig  ;  mesuh 
wah-owh  kabezindahwag. 

8  Kahwuhnuhpe  dush  uhpe  kewetahyuhee  kahenahbe- 
waud,  kahween  ahweyah  oowahbuhmahsewaun,  me  atuh 
Jesusun  wahjewegoowahjin. 

9  Magwah  dush  penesahkewawaud,  oogeaungwahme- 
maun,  cheweenduhmoowahsegwah  ahweyah  enenewun 
ewh  kahwahbunduhmoowaud,  bahmah  atuh  keahbejebaud 
owh  enene  oogwissun. 

10  Oogegunahwandahnahwah  dush  ewh  ekedoowin, 

keguhnoonindewag  dush  azhenesittootahgwudoogwan  ewh 
ahbejebahwin. 

11  Oogeguhgwajemahwaun  dush,  00-00  keenahwaud, 
Ahneeshwin  ekedoowaud  egewh  oozhebeega-wenenewug, 
netum  chewepeezhaud  owh  Elias  ? 

12  Oogegulmoonaun  dush,  00-00  keenaud,  Kagate 
netum  peezhah  owh  Elias,  kuhya  oodaunjetoonun  kuhke- 
nuh  uhyeeen  ;  ahneeshwin  oozhebeegahdag,  owh  enene  oo- 
gwissun  nebewah  chewekooduggandung  kuhya  cheneshe- 
bahpe  nood  ah  w  ind . 

13-  Kedenenim  suh  dush,  Ahzhe  kepetuhgwishin  owh 
Elias,  kahuhyenanemahwaud  dush  oogedoo-dahwahwah- 
waun,  debishkoo  azhebeegahdag  ween  duhzhemind. 

14  Uhpe  dush  kahoodissaud  enewh  kekenooahmah- 
gunun,  oogewahbuhmaun  nebewah  ahnishenahban  emuh 
cheahyahnid,  kuhya  enewh  oozhebeega-wenenewun  che- 
kuh  gwaj  e  megoowraud . 

15  Kazhetena  dush  egewh  mahyahmahwenoojig,  uhpe 
w^ahyahbuhmahwaud^  kekechemahmahkahdanduhmoog7 
kuhya  dush  kahahpuhtoowaud  emuh  ahyahnid  oogeahne- 
mekahwrahwTaun  dush. 

16  Oogeguhgwajemaun  dush  enewh  oozhebeega-wrene- 
wun,  Ahneesh  azbekuhgwajemagwah  oogoo? 

17  Pazhik  dush  ahnishenahba  kenuhquatum,  oo-oo  ke 
ekedood,  Kakenooahmahgayun,  kegepetuhmoon  owrh  nin- 
gwis,  ookekishkahwaun  suh  goo  enewh  natuh-kekedoose- 
negoon  muhnedoon ; 

18  Tebe  dush  goo  oodahpenegoogwan,  petawahnuh- 
gedoon,  kuhya  muhmuhtwrayahbetasa,  kuhya  ashkum-oo- 
shkuneze  :  ningeenaug  dush  egew^h  kekenooahinahgunug 
chesahgejewabenahwaud  ;  kah  dush  kekushkeoosewrug. 

19  Ween  dush  kenuhquatum,  oo-oo  keekedood,  Oh 
tuhyabwayanduhsewag  bamahdezeyag,  ahneen  menik  ka- 
wreejewrenahgoog  ?  ahneen  menik  mahnoo  kaenanemenuh- 
goog?  petahweshig. 

20  Oogepetahwmhwaun  dush  :  uhpe  wuhyahbuhmaud, 
kazhetena  oogepegoobenegoon  enewh  mujje-muhnedoon  : 
metushkuhkummig  dush  keezhepungeshin,  kuhya  ketuhte- 
beshemoonood  kuhya  kepetawetoon. 

21  Oogeguhgwajemaun  enewh  wagwissemenejin,  Ah- 
neen  menik  oo-oo  azheahyaud  ?  Oo-oo  dush  oogeegoom, 
Kahahkoo-ahbenoojeewid. 

22  Nuhningim  dush  oodahpuggenegoon  emuh  ishkoo* 
tang,  nuhningim  dush  emuh  nebeeng,  chedonjebahnahje- 
aud  :  keen  kishpin  gagoo  kushketooyun,  shahwanemeeshe- 
naum,  kuhya  wedookahweshenaum. 

23  Jesus  dush  00-00  oogeenaun,  Kishpin  suh  kushke- 
tooyun  chedabwayanduhmun,  ahnooj  gagoo  ookushketoon 
owh  tuhyabwayandung. 

24  Bahbega  dush  owh  wanejahnesid  oo-oo  keenubda- 
moo,  Tabaningayun,  nindabwayandum  ;  wedookahweshin 
neen  natuhdabwayanduhsewaun. 

25  Uhpe  dush  owh  Jesus  wuhyahbuhraaud  enewh  ah- 
nishenahban  mahmahwe  pejeputtoonid,  oogenuhnebeke- 
maun  enewh  m uj j e-muhnedoon ,  oo-oo  dush  keenaud,  Na- 
tah-kekedoosewun  kuhya  kakebeshayun  muhnedoo  kekuh- 
gaunzoomin,  chepesahgezekahwud,  kuhya  kagoo  menuh- 
wah  peendegashkahwahkan. 

26  Owh  dush  muhnedoo  keahyahshequa,  kuhya  kah- 
kechepegoobenaud,  oogesahgezekahwmun :  debishkoo  na- 
bood  keezheahyah  ;  nebewah  dush  keekedoowun,  Keneboo. 

27  Jesuš  dush  oogesuggeneejenaun,  kuhya  oogeoombe- 
naun ;  keoonishkahwun  dush. 

28  Uhpe  dush  kahpeendegad  emuh  wegemahming,, 
kemooj  enewh  kekenooahmahgunun  oogeguhgwajemegoon, 
Ahneeshwin  kahkushketoosewaung  nenuhwind  chesahgeje- 
wabenungid  ? 

29  Oo-oo  dush  oodenaun,  Kah  suh  oo-oo  denoowah 
gagoo  oonjesahgahunse,  me  atuh  ahnuhmeatahgoozewin 
kuhya  keegwishemoong  oonje. 

30  Ewede  dush  kahoonjemahjahwaud,  oogeshahboosh- 
kahnahwah  ewh  Galilee  ;  kah  dush  ween  keenanduhse 
ahweyah  chekekanduhmenid. 

31  Oogekekenooahmahwaun  muh  enewh  ookekenooah- 
mahgunun,  oo-oo  dush  keenaud,  Owh  enene  oogwissun 
puggedenegahzoo  emuh  ooneenjening  enew^h  enenewun, 
me  suh  enewrh  kanesegoojin ;  uhpe  dush  kenesind,  nesoo- 
goonuhguk  tahahbejebah. 

32  Kah  dush  oogenesittootunsenahwah  oo-oo  ekedoo- 
win,  keahgwushkewug  dush  wrek uhgwmj emahwaud . 

33  Kepetuhgwishin  emuh  Capernauming  ,  peendig 
dush  wegewahming  keahyaud,  oogekuhgwmjemaun,  Wa- 
goonash  ewrh  emuh  meekunaung  kahduhzhinduhmag? 

34  Kah  dush  gagoo  keekedoosewun  ;  emuh  mekunaung 
Ivekuhgwajindewug,  ahwanan  kache-ahpetandahgoozid. 

35  Kenuhmuhduhbe  dush,  kuhya  dush  oogenundoo- 
maun  enewh  metahswe-ahshe-neezh  ookekenooahmahgun- 
un,  00-00  dush  keenaud,  Kishpin  ahweyah  nunduhwand- 
ung  chenegaunezid,  mahnoo  wah-owh  tahahpeche-dahbus- 
sandahgooze,  kuhya  oogahbuhmeetahwaun  kuhkenuh. 

36  Oogeoodahpenaun  dush  enewdi  ahbenoojeiin,  ooge- 
ahsaun  dush  emuh  nahwunyeee  ahyahnid  ookekenooah- 
mahgunun :  uhpe  dush  kahoodahpenaud  emuh  oonikaung, 
oo-oo  oogeenaun  enewh  ookekenooahmahgunun, 

37  Ahwagwan  kaoodahpenahgwan  pazhik  oonoo  doo- 
wun  ahbenoojeiin  emuh  nindezhenekahzoowening,  neen 
nindoodahpenik ;  ahwagwan  dush  oodahpenegwan,  kah- 
ween  neen  nindoodahpenegoose,  enewh  suh  ween  anoozhe- 
menejin  oodoodahpenaun. 

38  John  dush  oogeguhnoonaun,  oo-oo  keekedood,  Ka- 
kenooahmahgayun,  ningewahbuhmahnaun  pazhik  enene 
sahgejewabenaud  enewh  mujje-muhnedoon  emuh  kede- 
zhenekahzoowining,  kahween  dush  ningebahbahweejewe- 
goosenaun  ;  ningeoonjeahnaun  dush  oonje  ewh  kenoope- 
nunesenoonung. 

39  Jesus  dush  keekedoo,  Kagoo  oonjeahkagoon  ;  kah 
muh  ahweyah  kamahmaundahwejegad  emuh  nindezhe- 
nekahzoowining,  tahkushketoose  wanepuzh  chemujje-duh- 
zhemid. 

40  Owh  mahgahnesenoonung  kewedookahgoonaun. 

41  Ahwagwan  suh  kamenahnoowagwan  pazhik  mene- 
quahjegaunse  nebe,  emuh  nindezhenekahzoowening,  oonje 
debandahgoozeyag  emuh  Christing,  kagate  kedenenim, 
kahween  oogahwuhnetooseen  ootebahahmahgoowin. 

42  Ahwagwan  dush  kamujjedoodahwahgwan  pazhik 
oonoo  agahsheenejin  tuhyabwayanemejin,  ahwahshema 
tahoonesheshenene,  cheahgoonemind  ewh  pootah-gunahbe- 
koon,  emuh  ooquagunaung,  emuh  dush  kechekummeeng 
cheahpuggenindebun . 

43  Kuhya  keneenj  oonjemujje-ezhechegayun,  kishke- 
zhun ;  tahoonesheshin  mahkezeyun  chepeendegayun  emuh 
bemahdezewening,  ewh  dush  ween  ahnoo  neezhooneenje- 
yun  cheahpuggenegooyunbun  emuh  mujje-ishkootang,  we- 
kah  kaahtasenook  ishkoota. 

44  Emuh  suh  oomuhnetoonsemewah  neboosenid,  kuhya 
ishkoota  wekah  kahtasenook. 

45  Kishpin  dush  kesit  oonjemujje-ezhechegayun,  kish- 
kezhun ;  ahwahshema  muh  tahoonesheshin  ahnoo  mahke- 
zeyun  chepeendegayun  emuh  bemahdezewining,  dush  ween 
neezhoosittayun  cheahpuggenegooyunbun  emuh  mujje-ish- 
kootang,  wekah  kaahtasenook  ewh  ishkoota : 

46  Emuh  suh  oomuhnetoonsemewah  neboosenid,  kuhya 
ewh  ishkoota  wekah  ahtasenook. 

47  Kishpin  dush  kishkinzhik  oonjemujje-ezhechegayun, 
kejebetoon ;  nahmug  oonisheshin  ewh  pazhikooshkinzhe- 
gwayun  chepeendegayun  emuh  oodoogemahwewining  owh 
Kesha-Muhnedoo,  ewh  dush  ween  ahnoo  neezhooshkinzhe- 
gwayun  cheahpuggenegooyunbun  emuh  mujje-ishkootang : 

48  Emuh  suh  oomuhnetoonsemewah  neboosenid,  kuhya 
ewh  ishkooda  wekah  kaahtasenook. 

49  Kuhkenuh  tahezheshewetahgunegahzoowug  ewh 
ishkooda  ;  kuhya  kuhkenuh  enewh  sahsahgewejegunun 
tahshewetahgunegahdawun  ewh  shewetahgun. 

50  Oonishishin  suh  goo  ewh  shewetahgun :  kishpin 
dush  keeshquah-shewung  ewh  shewetahgun,  wagoonan 
kaahyooyag  cheoonjeshewungoobun  ?  Ahyahmook  suh  ewh 
shewetahgun  emuh  peenjenah  keyowewaung,  kuhya  puh- 
pezaunanindeyook  mamashquaud. 


CHAP.  X. 


WEDE  dush  keoonjepuhsegwe,  kepeezhah  dush  emuh 


JCj  enuhkakummig  ewh  Judea,  ahgahmewung  ewh  Jor- 
dan  :  menuhwah  dush  oogepenaunzikahgoon  enewh  ah- 
nishenahhan  ;  kuhya  dush  menuhwah  oogekekenooahmah- 
waun  debishkoo  moonzhug  azhechegad. 

2  Enewh  dush  Phariseen  oogepenaunzekahgoon,  ooge- 
guhgwajemegoon  dush,  Enahkoonegawenahgud  nuh  enene 
chewabenaud  enewh  wewun  ?  kekuhgwatebanemegood  suh. 

3  Oogeguhnoonaun  dush,  oo-oo  keenaud,  Ahneesh  kah- 
ezhekuhgekemenag  owh  Moses  ? 

4  Oo-oo  dush  keekedoowug,  Moses  keenahkoonega 
cheoozhebeuhming  ewh  wabenedewene-muzzeneegun,  che- 
wabenind  dush  owh  equa. 

5  Jesus  dush  oogeguhnoonaun,  oo-oo  keekedood,  mush- 
kahwedaayag  kahoonjeoozhebeahmahgooyag  oo-oo  kuhge- 
quawin. 

6  Wahyashkud  dush  wazhechegahdag  ewh  uhkee  owh 
Kesha-Muhnedoo  oogeoozheaun  enewh  enenewun  kuhya 
enewh  equawun. 

7  Mesuh  dush  owh  enene  kaoonjenuhguhnaud  enewh 
oosun  kuhya  enewh  oogeen,  cheminjemenaud  edush  enewh 
wewun : 

8  Ahnoo  dush  neezhewaud  tahpazhigwunene  oowe- 
yausewah  :  kuh  muh  kayahbe  neezhesewug,  tahpazhig- 
wunene  suh  goo  ooweyausewah. 

9  Benuh  dush  kahmahmahwesettoojin  Kesha-Muhne- 
doo,  kahween  owh  enene  oogahpuhkawTetooseen. 

10  Kuhya  dush  peendig  wegewahming  menuhwah  oo- 
geguhgwajemegoon  enewh  ookekenooahmahgunun,  oo-oo 
azhewabuk. 

11  Oo-oo  dush  oodenaun,  Ahwagwan  wabenahgwan 
enewh  wewun,  wedegamaud  dush  enewh  bakahnezenejin, 
puggundezing  oodoodahwaun  enewh  wewun. 

12  Kishpin  dush  owh  equa  wTabenaud  enewh  oonah- 
bamun,  wedegamaud  dush  enewh  bakahnezenejin,  pug- 
gundezewineka. 

13  Oogepeetahwahwaun  dush  enewh  ahbenoojeiin  che- 
taungenahnid  :  ookekenooahmahgunun  dush  oogekenahah- 
mahwaun  enewh  pahnahnejin. 

14  Uhpe  dush  owh  Jesus  wuhyahbuhmaud,  kewuh 
sittahwandura,  oo-oo  dush  keenaud,  Puhgedenuhmahwik 
egewh  ahbenoojeiig  chepenaunzekahwewaud,  kagoo  dush 
kenahahmahwahkagoon  ;  me  muh  oogoo  denoowug  de- 
bandahgoozejig  emuh  oodoogemahwewining  owrh  Kesha- 
Muhnedoo. 

15  Kagate  kedenenim,  Ahwagwan  ahbenoojeing  ka- 
ezheoodahpenunsegwan  ewh  oodoogemahwewin  owh  Ke- 
sha-Muhnedoo,  kahween  tahpeendegase  emuh. 

16  Oogedodahpenaun  dush  ernuh  oonikaung,  oogetaun- 
genaun,  kuhya  oogeshahwanemaun. 

17  Uhpe  dush  kahuhnemahjaud,  emuh  mekunaung, 
pazhik  enenewmn  kepejebuhtoowun,  keoojecheengwmhne- 
tahgood  kuhya  kenundoodahmahgood,  Waneshesheyun  ka- 
kenooahmahgayun,  ahneen  kadezhechegayaun  chedeband- 
uhmaun  ewh  kalmera-bemahdezewdn  ? 

o  o 

18  Jesus  dush  oo-oo  oogeenaun,  Ahneeshwin,  waneshe- 
sheyun  ezheyun  ?  kah  gooshah  ahweyah  oonisheshese^ 
pazhik  atuh,  me  owh  Kesha-Muhnedoo. 

19  Kekekandahnun  enewh  kuhgequawenun,  Kahweeti 
kegahpuhgundezese,  Kahween  kegahneshewase,  Kahween 
kegahkemoodese,  Kahween  kegah  kuhkenuhwlshke-bah- 
taungase,  Kahween  kegahwuhyazhingase,  Kechetwahwa- 
nim  koos  kuhya  keguh. 

20  Kenuhquatum  dush  keenaud,  Kakenooahmahgayun, 
kuhkenuh  oonoo  ningeguhnuhwandahnun  pahahkoo-oosh- 
kenuhwaweyaun, 

21  Uhpe  dush  Jesus  wuhyahbuhmaud  oogesahgeaun, 
oo-oo  dush  oogeenaun,  Pazhik  suh  kayahba  kenoondash- 
kaun :  mahjaun,  ahtahwanun  kuhkenuh  enewh  ketebenuh- 
wawezewinun,  meezh  edush  egewh  katemahgezejig,  ke- 
gahahyaun  dush  ewh  tebenuhwawezewin  ewede  eshpem- 
ing ;  peezhaun  dush,  oodahpin  ewh  kedahzhedayahtikoom, 
kuhya  dush  noopenuhzheshin. 

22  Kekushkandum  dush,  oo-oo  keenind,  kemahjah 
dush  kesahdandung  :  kekechewahnuhdezegoobun  muh. 

23  Jesus  dush  kewetuheee  keenahbe  oo-oo  dush  oo- 
denaun  enewh  ookekenooahmahgunun,  Benuh,  kaezhe- 
suhnuggezewaud  egewh  wuhyahnuhdezejig  chepeendega- 
waud  emuh  oodoogemahwewening  Kesha-Muhnedoo  ! 

24  Kemahmahkahdanduhmoon  enewh  ookekenooah- 
mahgunun  ewh  keekedood.  Jesus  dush  menuhwah  ooge- 
guhnoonaun,  oo-oo  keenaud,  Ahbenoojewedoog,  Benuh 
azhesunnuggezewaud  egewh  apanemoojig  ewh  wahnuh- 
dezewin  ewh  chepeendegawaud  emuh  oodoogemahwewe- 
wening  owh  Kesha-Muhnedoo 

25  Nahwuj  tahwanepuneze  owh  pagwahwegung  che- 
shahbwepun  emuh  pagoonayaug  ewh  shahboonegaunse, 
ewh  dush  ween  owh  wuhyahnuhdezid  enene  chepeende- 
gad  emuh  oodoogemahwewening  owh  Kesha-Muhnedoo. 

26  Kekeche-mahmahkahdanduhmoog  dush  egewh  ke- 
kenooahmahgunug,  oo-oo  dush  keezhekahnoonendewug, 
Ahwanan  dush  kabemahjeind  ? 

27  Jesus  dush  kuhnuhwahbuhmaud,  oo-oo  keekedoo, 
Egewh  enenewug  kahween  tahkushkeoosewug,  owh  dush 
ween  Kesha-Muhnedoo  ahnooj  gagoo  ookushketoon. 

28  Medush  owh  Peter  kemahje-enaud,  Benuh  nenuh- 
wind  ningenuhguhdahnahnin  kuhkenuh  ninduhyeemenah- 
nin,  kegenoopenuhnegoo  dush. 

29  Jesus  dush  kenuhquatum  oo-oo  keekedood,  Kagate 
kedenenim,  Kuhkenuh  egewh  kahnuhguhdungig  ewh  oo~ 

wegewahmewah,  enewh  wekahnesewann,  gamuh  oose- 
waun,  gamuh  oogeewaun,  gamuh  oowedegamahgunewaun, 
gamuh  oonejahnesewaun,  gamuh  ooduhkeemewah,  neen 
oonje  kuhya  oonje  minwahjemoowin, 

30  Tahmeenahwug  ningoodwauk  ahwahshema,  enewh 
wegewaumun,  lmhya  wekahnesemaun,  kuhyaoodahwamah- 
waun,  kuhya  oogewaun,  kuhya  ahbenoojeiin,  kuhya  uhkee, 
mahmahwe  enewh  kootuggegoowenun  noongoom  rnagwah 
bemahdezing ;  bahnemah  dush  menuhwah  kaiihkeewung, 
kahgega-bemahdezewin. 

31  Nebewah  dush  nahgaunandahgoozejig  tahishqua- 
yandahgoozewug  ;  kuhya  egewh  ashquayandahgoozejig 
tahnegaunandahgoozewug. 

32  Uhnebemoosawaud  dush  emuh  mekunaung  ezhah- 
waud  emuh  Jerusaleming  ;  Jesus  dush  kenegahne  ;  ke- 
mahmahkahdanduhmoog ;  kuhya  dush  magwah  noopenuh- 
nahwaud  kekechesagezewug.  Menuhwah  dush  oogeoo- 
dahpenaun  enewh  metahswe-ahshe  neezh  kekenooahmahgun - 
un ,  oogemahje-weenduhmoowaun  wahezhewabukin  uhke- 
een  wahdoodahgoojin. 

33  Oo-oo  keekedood ,  Benuh  kedezhahmin  emuh  Jerusa- 
leming,  kuhya  dush  owh  Enene  oogwissun  tahpuhgede- 
nah  emuh  oorreenjening  enewh  sahsahgewejega-wenene- 
wun  kuhya  oozhebeega-wenenewun  ;  oogahnahneboomah- 
waun  dush  kuhya  oogahpuhgedenahwaun  emuh  ooneenje- 
ning  enewh  mahyug-ahnishenahban  : 

34  Kuhya  oogahpahpenoodahwahwaun,  kuhya  oogah- 
puzzhunzhawahwaun,  kuhya  oogahsikwahwahwaun,  kuh- 
ya  oogahnesahwaun  ;  nesoogoonuhgudenig  dush  tahah- 
bejebah. 

35  Oogepenaunzekahgoon  dush  enewh  Jamesun,  kuhya 
enewh  Johnun,  oogwissun  owh  Zebedee,  oo-oo  keegood, 
kakenooahmahgayun,  nenundahwandahmin  chedoodahwe- 
yaung,  wagoodoogwan  kanundahwanduhmoowaungan. 

36  Oo-oo  dush  oodenaun,  Wagoonarr  nunduhwanduh- 
mag  chedoodoonuhgoog  ? 

37  Oo-oo  dush  oogeenahwaun,  puhgedemuhmooweshe- 
naun  chenuhmuhduhbeyaung,  pazhik  emuh  kekecheni- 
kaung,  pazhik  dush  emuh  kenuhmunjenikaung,  emuh  ke- 
pezhegandahgoozewening. 

38  Jesus  dush  oogeenaun,  Kahween  kekekanduhsenah- 
wah  ewh  nandoodukmag  :  kedahkushketoonahwah  nuh 

chemenequayag  emuh  menequahjeguning  neen  azhemene- 
quayaun  ?  kuhya  chebaptizoomegooyag  ewh  baptism  neen 
azhe  baptizoomegooyaun  ? 

39  Oogeenahwaun  dush,  Nindahkushketoomin  suh. 
Jesus  dush  00-00  oogeenaun,  Kagate  suh  kegahmenequam 
emuh  menequahjeguning  neen  manequayaun  ;  kuhya  ewh 
zhebaptizoomegooyaun  kegahezhebaptizoomegoom  : 

40  Ewh  dnsh  ween  chenuhmuhduhbing  emuh  neke- 
chenikaung  kuhya  emuh  nenuhmunjenikaung  kahween 
neen  nindebanduhseen  chemegewayaunbaun  ;  tahmeenah- 
wug  dush  ween  egewh  kahwahwazhetuhmahwindjig. 

41  Uhpe  dush  egewh  metahswe  kekenooahmahgunug 
kahnoonduhmoowaud,  oogemahje-wuhsittahwanemahwaun 
enewh  Jamesun  kuhya  Johnun. 

42  Jesus  dush  oogenundoomaun,  oo-oo  keenaud,  ke- 
kekandahnahwah  egewh  anandahgoozejig  cheoogemah- 
kundahwahwaud  enewh  mayuggezenejin  oodebanemah- 
waun  ;  kuhya  egewh  nahgahnezejig  ookahgaunzoomah- 
waun. 

43  Kah  suh  dush  kenuhwah  oo-oo  kegahezhewabeze- 
seem  :  ahwagwan  kenuhwah  anduhcheyag  nanduhwanduh- 
moogwan  chekechetwahwandahgoozid,  mahnoo  kegahbuh- 
meetahgoowah  : 

44  Ahwagwan  dush  kawenegahnandahgoozegwan  mah- 
noo  oogahbuhmeetahwaun  kuhkenuh. 

45  Pooch  muh  owh  Enene  oogwissun  kahween  kepeoon- 
je-ezhahse  chebuhmeetahwind,  me  atuh  chebuhmeetahgad, 
kuhya  chemegewad  ewh  oobemahdezewin  nebewah  chebe- 
mahjeindwah. 

46  Kepetuhgwishenoog  dush  emuh  Jerichoing:  mag- 
wah  dush  uhnemahjaud  emuh  Jerichoing,  kuhya  enewh 
ookekenooahmahgunun,  kuhya  nebewah  ahnishenahban, 
pazhik  kakepeengwad  Bartimeiis,  oogwissun  owh  Timeiis, 
kenuhmuhduhbe  emuh  mekunaung,  pahgoosanjegad. 

47  Uhpe  dush  noondung  ewh  ahwenid  Jesusun  Naze- 
reth  duhzhe  enenewun,  kemahje-pepahge,  oo-oo  dush  kee- 
kedood,  Jesus,  wagwissemik  owh  David  shahwanemeshin. 

48  Nebewah  dush  oogeenahwaun  chepezaunuhbenid  ; 
ahwundeesh  dush  ahwahshema  kekechepepahge,  keen 
Wagwissemik  owh  David  shahwanemeshin. 

49  Jesus  dush  kedooke-kahbahwe,  keekedoo  dush  che- 
nundoomemind.  Oogenundoomahwaun  dush  enewh  kake- 

peengwanejin,  00-00  keenahwaud,  Soongedaan,  pulise- 
gween  ;  kennndoomegoo. 

50  Oogewabenaun  dush  ewh  oodahgwewin,  kepuh- 
segwe  dush  penaunzekahwaud  dush  enewh  Jesusun. 

51  Jesus  dush  oogeguhnoonaun,  00-00  keenaud,  Wa- 
goonan  nanduhwanduhmun  chedoodoonaunbaun  ?  Owh 
dush  kakepeengwad  00-00  oogeenaun,  Tabaninga,  ewh 
suh  chewahbeyaunbaun. 

52  Jesus  dush  oo-oo  oogeenaun,  Mahjaun  ;  kenoojemoo- 
egoon  ewh  kedabwanduhmoowin.  Kazhetena  dusli  ke- 
wahbe,  oogenoopenaun  dusli  enewh  Jesusun  emuh  me- 
kunaung. 


CHAP.  XI. 


HPE  dush  pashoo  anetuhgwishenoowaud  emuh  Je- 


u  rusaleming,  emuh  Bethphageing  kuhya  Bethanying, 
emuh  wahjewing  Olives  aduhming,  oodezhenahzhahwaun 
neezh  ookekenooahmahgunun, 

2  Oo-oo  dush  oogeenaun,  Ezhaug  emuh  oodanaunsing 
debishkoo  ahyahyag  anduhgoog :  uhpe  dush  peendegayag, 
bahbega  kegahmekahwahwah  mahneshinse  takoobezood 
wekah  pamoomahsig  enewh  enenewun  ;  ahbahook,  pee- 
nik  dush. 

3  Kishpin  dush  ahweyah  oo-oo  anenag,  Ahneeshwin 
oo-oo  ezhechegayag  ?  kegahekedoom,  owh  Tabaningad  oo- 
weahwaun  ;  bahbega  dush  oogahpuhgedenaun. 

4  Me  dush  keuhnemahjahwaud,  oogemekahwahwaun 
dush  enewh  mahnesheensun  tahkoobezenid  emuh  ah- 
gwajeee  ishquaundaming,  emuh  ningedahwahmook  enewh 
neezh  mekunun  ;  oogeahbahwahwaun  dush. 

5  Ahnind  dush  emuh  kahnebahwejig,  oogeenahwaun, 
Ahneen  azhechegayag,  ahbahwag  owh  mahnesheense  ? 

6  Oogeenahwaun  dush  debishkoo  kahegoowaud  enewh 
Jesusun ;  medush  kahezhepuhgedenahwaud. 

7  Oogepeetahwahwaun  enewh  mahnesheensun  Jesus- 
un,  kuhya  oogeahtoonahwah  oopesuhkahwahgunewaun 
emuh  mahnesheensing  ;  keezhepemoomegoo  dush  owh 
Jesus. 

8  Nebewah  dush  oogesuhswagissetoonahwah  oopesuh- 
kahwahgunewaun  emuh  mekunaung:  ahnind  dush  ween 
oogekuhkishquahnahwah  enewh  wahtequaunsun,  emuh 

metikoong,  oogesuhwawabenahnahwaun  dush  emuh  me- 
kunaung. 

9  Egewh  dush  kahuhnenegahnejig,  egewh  dush  kah- 
noopenungig,  kepepahgewug,  00-00  keekedoowaud,  Ho- 
sannah  :  tahminwahjemegooze  owh  pahezhaud  emuh  oo- 
dezhenekahzoowening  owh  Jehovah : 

10  Tahmi n wah j i nj egahdamahgudene  ewh  oodoogemah- 
wewin  owh  koosenaun  David,  ewh  tagwishenoomahguk 
emuh  oodezhenekahzoowining  owh  Tabaningad  :  Hosan- 
nah  ewede  keche  ishpeming. 

1 1  Jesus  dush  kepeendega  emuh  Jerusaleming,  kuhya 
emuh  keche-ahnuhmea-weguhmigoong  :  uhpe  dush  kah- 
nahnahgahdahwahbundung  kuhkenuh  uhyeeen,  kewetuh- 
yeee  atagin,  zhuhyegwah  noonda-oonahgooshigoobun,  ke- 
uhnemahjah  dush,  keezhah  dush  ewede  Bethanying  kuhya 
enewh  metahswe  ahshe  neezh  ookekenooahmahgunun. 

12  Wahyahbunenig  dush,  uhpe  kahoonjemahjahwaud 
emuh  Bethanying,  kepuhkudda : 

13  Wahsah  dush  oonzahbuhmaud  enewh  figoomeen- 
zheen  ewh  ahneebeeshewenid,  kepeezhah,  wemekung 
gagoo  menewewin  ahgoodag  :  uhpe  dush  kahnaunzekung, 
kahween  gagoo  oogemekunseen,  me  atuh  ahnebeeshun ; 
kah  muh  muhshe  tebishkoosasenoogoobun  cheahyahwaud 
egewh  figoominug. 

14  Jesus  dush  oogeguhnoonaun  oo-oo  keenaud,  Kah- 
ween  ahweyah  menuhwah  wekah  oogahmeejeseen  ewh 
azhemeneweyun.  Kenoonduh  moon  dush  ookekenooah- 
mahgunun. 

15  Kepetuhgwishenoog  dush  emuh  Jerusaleming :  ke- 
peendega  dush  owh  Jesus  emuh  keche-ahnuhmea-weguh- 
migoong,  kuhya  oogemahje-sahgechewabenaun  enewh  atah- 
wanejin  kuhya  enewh  kaushpenuhjeganejin  emuh  keche- 
ahnuhmea-weguhmigoong,  kuhya  oogeahnemikoowabenah- 
nun  oodoodoopoowenene  enewh  muhyashquahdoonemah- 
ganejin  shooneyaun,  kuhya  oog weduhbe wine ne  enewh 
atahwanejin  keche-oomeemeen. 

16  Kah  dush  oogepuhgedenahmahwahse  ahweyah  ene- 
newun  chepemewetoonid  gagoo  enahbujjegun  emuh  ah- 
nuhmea-weguhmigoong. 

17  Kekekenooahmahga  dush,  oo-oo  oogeenaun,  Kah 
nuh  ween  oozhebeegahdasenoon,  Newegewaum  ahnuh- 
mea-weguhmig  oogahezhenekahdahnahwah  kuhkenuh  ah- 

nooj  anwajig  ahnishenahbag?  kenuhwah  dush,  kemoodish- 
ke-weguhmigoong  kedoodahnahwah. 

1S  Egewh  dush  oozhebeega-wenenewug  kuhya  egewh 
keche-sahsahgewejega-  wenenewug  oogenoondahnahwah, 
kekuhnoonindewug  dush  chenesahwaud  :  oogekoosahwaun 
suh,  kuhkenuh  muh  egewh  ahnishenahbag  oogemahmah- 
kahdandahnahwah  ewh  ookekenooahmahgawin. 

19  Uhpe  dush  kahoonahgoosheninig,  oogenuhguhdaun 
oodanah. 

20  Kekezhab  dush  magwah  pabahmoosawaud  ooge- 
wahbuhmahwaun  enewh  figoomeezheen  meshewahkoose- 
nid  oonje  oojebekaung. 

21  Peter  dush  mequandung  oo-oo  oodenaun,  Rabbi, 
wahbum  owh  figoomeezh  kahnahneboomudebun,  ahzhe 
meshewahkooze. 

22  Jesus  dush  oogeguhnoonaun  oo-oo  keenaud,  Ta- 
bwayanemik  owh  Kesha-Muhnedoo. 

23  Kagate  kedenenim,  Ahwagwan  kaeduhmoogwan 
maunduh  wahjewh,Tahmahjewechegahda  kuhya  tahahpug- 
gechegahda  emuh  kechegummeeng ;  ahgoonwayanduhsig 
dush  ernuh  oodaing,  tabwayandung  dush  ween  chewe- 
ezhewabuk  debishkoo  ekedood,  kagate  oogahahyaun  wa- 
goodoogwan  nandooduhmoogwan. 

24  Benuh  kedenenim,  Wagoodoogwan  nandooduhmoo- 
wagwan,  uhpe  ahnuhmeahyagoon,  dabwayanduhmook 
cheahyahmag,  kegahmeenegoom  dush. 

25  Uhpe  dush  nebahweyag  ahnuhmeahyag,  kishpin 
ningood  wuhsittahwanemag  ahweyah,  wabenuhmahwik 
cheoonje-wabenuhmoonag  enewh  kemujje-ezhewabezewe- 
newah  owh  ishpeming  kedinduhzhe-koosewah. 

26  Kishpin  kenuhwah  wabenuhmahgasewag,  kahween 
kegahwabenuhmahgoosewah  enewh  kemujje-ezhechega- 
wenewah  owh  ishpeming  kedinduhzhe-koosewah. 

27  Menuhwah  dush  kepetuhgwishenoog  emuh  Jerusa- 
leming  magwah  dush  pahbahmoosad  emuh  keche-ahnuh- 
mea-weguhmigoong,  oogepenaunzekahgoon  enewh  keche- 
sahsahgewejega-wenenewun,  kuhya  enewh  oozhebeega- 
wenenewun,  kuhya  katezenejin, 

28  Oo-oo  dush  oodegoon,  Wagoonan  ewh  kushkeaweze- 
win  wanje-ezhechegayun  oonoo  ?  ahwanan  dush  kahmeenik 
maunduh  kushkeawezewin  cheezhechegavun  oonoo? 

29  Jesus  dush  oogeguhnoonaun  oo-oo  keenaud,  Kuhya 

neen  kegahkuhgwajemenim  pazhik  kuhgwadwawin,  nuh- 
quatuhweshig,  kishpin  nuhquatuhweyag  kegahweenduh- 
moonenim  wanjelmshkeawezeyaun,  cheezhechegayaun 
oonoo. 

30  Oobaptizoomewawin  owh  John,  ishpeming  nuh  ke- 
oonjebahmahgud,  gamuh  eneneeng?  weenduhmooweshig. 

31  Kekuhnoonindewug  dush,  00-00  keekedoowaud, 
Kishpin  ekedooyung,  ishpeming ;  ween  tahekedoo,  Wa- 
goonan  dush  kahoonjedabwayanemahsewag? 

32  Kishpin  dush,  Eneneeng,  ekedooyung ;  oogekoo- 
sahwaun  enewh  ahnishenahban  :  kuhkenuh  muh,  kagate 
aunwahjega-wenenewe,  oogeuhyenanemahwaun  enewh 
Johnun. 

33  Oogeguhnoonahwaun  dush  enewh  Jesusun,  oo-oo 
keenahwaud,  Kahween  nekekanduhsemin.  Jesus  dush 
oogeguhnoonaun  oo-oo  keekedood,  Kah  suh  kuhya  neen 
keweenduhmoosenoonim,  wanje-kushkeawezeyaun  che- 
ezhechegayaun  oonoo. 

CHAP.  XII. 

EMUH  dush  ahwajeguning  oogeezhemahje-guhnoonaun. 

Pazhik  enene  oogeoozhetoon  pazhik  shoowemine- 
ketegaun,  oogeahtoon  dush  ewh  mejekun  emuh  kewetuh- 
yeee,  oogewahnekahdaun  dush  ewh  shooweminahbookaun, 
lmhya  oogeoozhetoon  ewh  ahkahwahbewene-wegewaum, 
oogeahweaun  dush  enewh  ketega-wenenewun,  wahsah- 
wakummig  dush  keezhemahjah. 

2  Uhpe  tahbishkoosamahguddenig  oogeezhenahzhah- 
waun  enewh  oobuhmeetahgunun,  cheezhahnid  enewh  ke- 
tega-wenenewun  cheoodahpenung  enewh  kahnetuhwug- 
gingin  emuh  shoowemine-ketegahning. 

3  Oogetuhkoonahwaun  dush,  kuhya  oogepuhzhunzha- 
wahwaun,  kuhya  pezheshig  oogemahjenahzhahwahwaun. 

4  Menuhwah  dush  oogeezhenahzhahwaun  pakahneze- 
nejin  buhmeetahgun  ;  enewh  dush  ween  oogepemoose- 
neahwaun  kuhya  oogewahkuhgunahmahwaun  emuh  oosh- 
tequahnening,  kahbahpenuhdahwahwaud  dush  oogemah- 
jenahzhahwahwaun. 

5  Menuhwah  dush  pazhik  oogeezhenahzhahwaun  ; 
enewh  dush  ween  oogenesahwaun,  kuhya  nebewah  ahnind 
keezhenahzhahwahwug ;  ahnind  dush  enewh  oogepuhzhun- 
zhawahwaun  ;  ahnind  dush  oogenesahwaun. 

6  Kayahbe  dush  keahyahwun  pazhig  oogwissun,  enewh 
suhyahgeahjin,  me  enewh  ishquauj  kahezhenahzhahwahjin, 
00-00  keekedood,  oogahkechetwahwanemahwaun  enewh 
ningwissun.  * 

7  Egewh  dush  ketega-wenenewug,  oo-oo  keezheguh- 
noonindewug,  Me  mahbuh  dabandahsood  ;  umba  nesah- 
dah,  ewh  dush  tebandahsoowin  kegahdebandahmin. 

8  Me  dush  ketuhkoonahwaud,  kenesahwaud  dush, 
kuhya  keoonjesahgeje-wabenahwaud  emuh  shoowemine- 
ketegauning. 

9  Ahneesh  owh  tabandung  ewh  shoowemine-ketegaun 
kadoodahwaud  enewh  ?  tahpeezhah  suh  chepebuhnahjeaud 
enewh  ketega-wenenewun,  oogahmeenaun  dush  ewh  shoo- 
wemine-ketegaun  enewh  bakahnezenejin. 

10  Kah  nuh  ween  kegeahginduhsenahwah  oo-oo  eke- 
doowin,  Ewh  ahsin  kahahnuhwanduhmoowaud  egewh 
washegagig  me  suh  ewh  mahyahmahwe  ahpetandahgwuk 
ahsin  anegookwaug  ewh  wahkahegun  : 

11  Mesuh  owh  Tabaningad  kahenahkoonegad,  keche- 
mahmaundahwud  emuh  kishkeenzhegoonaung  ? 

12  Kenundahwanduhmook  dush  chetuhkoonahwaud, 
oogekoosahwaun  dush  enewh  ahnishenahban :  oogekekan- 
dahnahwah  muh  ewh  wenuhwah  kahoonjeahwajeganid : 
oogenuhguhnahwaun,  kemahjahwaud  dush. 

13  Oogeezhenahzhahwahwaun  ahnind  Phariseen  kuhya 
ahnind  Herodianun,  chenuhgwahnahnid  emuh  oodekedoo- 
wening. 

14  Uhpe  dush  kahpeezhahwaud,  oo-oo  oodenahwaun, 
Kakenooahmahgayun,  kekanemegoo  chenetuh-dabwayun, 
kuhya  bahbahmanemahsewud  ahweyah  enene  :  kah  muh 
kebahbahmanduhseen  enene  oodenandahgoozewin,  emuh 
suh  dabwawening  kedezhekekenooahmahgan  oodezhewa- 
bezewin  owh  Kesha-Muhnedoo :  Enahkoonegawenahgud 
enuh  chemeenind  ewh  oogemah-tebahahmahgoowin  owh 
Cffisar,  gamuh  kuhya  goo  kah  ? 

15  N ingahmege wamin  nuh,  gamuh  kuhya  ewh  che- 
meegewasewaung  ?  Ween  dush  kekandung  ookuhkuh- 
yanezewenewah,  oo-oo  keenaud,  Ahneeshwin  kuhgwate- 
banemeyag?  peetahmahweshig  ewh  shooneaunse  chewah- 
bundahmaun. 

16  Oogepeetoonahwah  dush :  oo-oo  dush  oodenaun, 

Ahwanan  oodezhenahgoozewin  00-00  kuhya  oodoozhebe- 
egawin  ?  Oo-oo  dush  oogeenahwaun,  Csesar  suh. 

17  Jesus  dush  oogeguhnoonaun,  00-00  keenaud,  Meezh 
suh  owh  Csesar  enewli  waduhyeemejin  owh  Csesar,  kuhya 
meezh  owh  Kesha-Muhnedoo  enewh  waduhyeemejin  owh 
Kesha-Muhnedoo.  Oogemahmahkahdanemahwaun  dush. 

1S  Oogepenaunzekahgoon  dush  enewh  Sadduceen,  kah- 
ween  tahahbej ebah seem ,  akedoojig  ;  oogekuhgwajemegoon 
dush,  00-00  keekedood, 

19  Kakenooahmahgayun,  Moses  ningekuhgannzeme- 
goonaun,  oo-oo  keezhebeegad,  Kishpin  neboonid  ahweyah 
wekahnesun,  nuhguhnaud  dush  wewun,  kishpin  oonejah- 
nesesig,  wekahnesun  oogahoodahpenaun  enewh  equawun 
cheoozhetoomahwaud  ewh  menekaun  enewh  wekahnese- 
buneen. 

20  Keneezhwahjewug  dush  egewh  kahwekahnesindjig, 
pazhik  netum  oogewedegamaun  enewh  equawun ;  kuhya 
dush  keneboo  keoonejahnesesig. 

21  Menuhwah  dush  pazhig  oogewedegamaun,  keneboo 
dusli  kuhya  ween  keoonejahnesesig :  kuhya  dush  menuh- 
wah  pazhig  nahsaub  keezheahyah. 

22  Kuhkenuh  egewh  neezhwahswe  oogewedegamah- 
waun  enewh  equawun,  kah  dush  keoonejahnesesewug : 
ishquauj  dush  keneboo  owh  equa. 

23  Emuh  ahbejebahwening  uhpe  oonishkahwaud,  ah- 
wananun  enewh  kaoonahbamejin  owh  equa  kuhkenuh 
muh  egewh  neezhwahswe  oogeahyahwahwaun. 

24  Jesus  dush  oogeguhnoonaun,  oo-oo  keenaud,  Kah 
nuh  ween  kewulmesheseem,  oonje-kekanduhsewag  enewh 
kechetwah-oozhebeegawenun,  kuhya  oomushkahweze win 
owh  Kesha-Muhnedoo  ? 

25  Uhpe  muh  keahbejebaung,  kahween  tahwewese- 
wug,  kah  kuhya  tahwedegasewug ;  debishkoo  azhewabe- 
zewaud  egewh  ishpeming  duhzhe  angenug,  tahezhewabe- 
zewug. 

26  Benuh  dush  kahneboojig  cheahbejebahwaud ;  kah 
nuh  ween  kegeahginduhsenahwah  emuh  oomuzzeneegun- 
ing  owh  Moses,  kahezhekuhnoonegood  enewh  Kesha-Muh- 
nedoon  emuh  oonje  metikoonsing,  oo-oo  keegood,  Neen 
nindow  Ookesha-Muhnetoomun  owh  Abraham,  kuhya  Oo- 
kesha  Muhnedoomun  owh  Isaac,  kuhya  Ookesha-Muhne- 
doomun  owh  Jacob  ? 

27  Kahvveen  enewh  naboonejin  Oodookesha-Muhne- 
doomegooseen,  enewh  atuh  bamahdezenejin  :  mesuh  kagate 
kechepuhkatahyag. 

28  Kepeezhah  dush  pazhig  oozhebeega-wenenene  uhpe 
nwaundahwaud  kuhgwajindenid,  kekanemaud  dush  quuh- 
yuk  kenuhquatuhmenid,  oogeguhgwajemaun,  Wagoonan 
kache  ahpeetandahgwuk  kuhgequawin  ? 

29  Jesus  dush  oo-oo  oogeenaun,  Me  maunduh  kache- 
negaunandahgwuk  kuhgequawin,  Bezindun,  Oh  Israel  ; 
Jehovah  Kekesha-Muhnedoomenaun  pazhegoo  Tabaningad. 

30  Kuhya  kegahsahgeah  owh  Jehovah  kekesha-Muh- 
nedoom  anegookoodaayun  kuhya  anegookoojechaugoo- 
weyun,  kuhya  anegookwaug  kedenanduhmoowin,  kuhya 
apeecheweyun  :  mesuh  oo-oo  kache-negaunandahgwuk 
kuhgequawin. 

31  Kuhya  dush  menuhwah  pazhik  nahsaub  ekedoomah- 
gud,  Kegahezhesahgeah  keweejeduhnuhkewamahgun  de- 
bishkoo  azhesahgeedezooyun.  Kah  gagoo  kuhgequawin 
ahwahshema  ahpeetandahgussenoon  dush  ween  oonoo. 

32  Owh  oozhebeega-wenenene  oo-oo  oogeenaun,  Wa- 
wane,  kakenooahmahgayun,  kegedabwa  ewh  kahekedoo- 
yun  :  pazhikoo  suh  owh  Kesha-Muhnedoo ;  kah  dush  ah- 
weyah  bakahnezid  ahyahse  : 

33  Ewh  suh  dush  ween  anegookoodaang  cheezhesah- 
geeind  kuhya  anegookwanduhming,  kuhya  anegookooje- 
chaugoong,  kuhya  apeechewing,  kuhya  owh  enene  chesah- 
geaud  enewh  weejeduhnuhkewamahgunun  debiskoo  azhe- 
sahgeedezood,  ahwahshema  oo-oo  enandahgwud,  anandah- 
gwuk  dush  ween  kuhkenuh  chuhyahgezegahdagin  sahsah- 
gewejegunun  kuhya  tebundoowenun. 

34  Jesus  dush  w'uhyahbuhmaud  kenebwahkah-nuhqua- 
tuhmenid,  oo-oo  oogeenaun,  kahwreen  wahsah  kedenandah- 
goozese  chepeendegayunbun  emuh  oodoogemahwewining 
owrh  Kesha-Muhnedoo.  Kah  dush  menuhwah  ahweyah 
keenanduhse,  kuhnuhga  gagoo  chelmhgwajemaud. 

35  Jesus  dush  oogeguhnoonaun,  oo-oo  keekedood,  ma- 
gwah  kuhgequad  emuh  keche-ahnuhmea-weguhmigoong, 
Ahneeshwin  ekedoowaud  egewrh  oozhebeega-wenenewug, 
ween  Christ  cheoogwissemegood  enewTh  Davidun  ? 

36  Ween  dush  David  keekedoo  kekenooahmahgood 
enewh  Keche-oojechaugwun,  Owh  Tabaningad  oo-oo  oo- 
geenaun  enewrh  Tabanemejin,  Nuhmuhduhbin  emuh  ne- 

keche-nikaung  nahnauzh  cheezheiigwah  egewh  shaun- 
ganemikig  chetuttuhkookahnudwah. 

37  Ween  egoo  David  Tabanemeyun  oodenaun  ;  ahneen 
dush  azheoogwissid  ?  Enewh  dush  ahnishenahban  ooge~ 
menootahgoon* 

38  Magwah  dush  kekenooahmahgad  00*00  oogeenamij 
ahkahwahbuhmik  egewh  oozhebeega-wenenewug,  min- 
wanduhmoog  suh  chekuhgaunwagekuhnuhyawaud  kuhya 
cheahnemikahwindwah  ernuh  anduhzhe  ahtaunding. 

39  Kuhya  chenegaunuhbewaud  eimih  ahnuhmea-we- 
guhmigoong,  kuhya  ishpemesuhgoong  eheahyahwaud 
emuh  anduhzhe-wekoonding : 

40  Ookedahnahwah  dush  enewh  shegahwun  oowTege- 
wahmene.  Kuhya  dush  ahneshah  kinooazh  ahnuhmeatah- 
goozewug,  cheoonjewuhyazhemahwaud  :  Ahwahshema  suh 
tahkechekuhgwahnesugge-nahneboomahwug  oogoo. 

41  Kenuhmuhduhbe;  dush  owh  Jesus  emuh  debishkoo 
ahtanig  ewh  ahpuggejegahdag  shooneyab,  oogewahbuh- 
maun  enewh  ahnishenahban  cheahpuhgeduhmenid  shoone- 
yah  emuh  shooneyah-ahtahsoo-wewuhmegoong  :  nebewrah 
dush  waihyalmuhdezejig  oogeahpuhgedahnahwah  nebewah 
shooneyah. 

42  Pazhig  dush  katemahgezid  shegah  oogeahpugge* 
daunun  neezh  shoomahnekansun  mesuh  pazhig  shoomahne* 
kang  apeetandahgwuk. 

43  Uhpe  dush  kahnundoomaud  enewh  ookekenooah* 
mahgunun,  00-00  oogeenaun,  Kagate  kedenenim,  Mahbuh 
katemahgezid  shegah  oogeahpuggenaun  nahwuj  nebewah 
dush  ween  lmhkenuh  kahahpuhgejegajig  emuh  shooneyah- 
ahtahsoo-guhmigoong  : 

44  Wenuhwah  muh  kuhkenuh  apeech  bahteenuhdenig 
ooduhyeemewaun  keahpuggejegawug ;  mahbuh  dush  00- 
geahpuggedaun  kuhkenuh  ootebenuhwmwezewin  ewh  suh 
goo  kaoonjebemahdezegoobunam 


CHAP,  XIII. 


HNESAHGAHUNG  dush  emuh  keche-ahnuhmea- 


wegahmigoong,  00-00  oogeegoon  pazhik  enewh 
ookekeneoah-mahgunun,  Kakenooahmahgayun,  benuh 
uhyezhenahgwuk  oonoo  ahsineen  kuhya  oonoo  wuhkahe* 
gunun, 

2  Jesus  dush  oogeguhnoonaun  00-00  keenaud,  Kewah- 
bundahnahwah  nuh  oonoo  keehe  wahkahegunun  ?  kahween 
kuhnuhga  tahishkoonegahdasenoon  pazhik  ahsin  chcooge- 
dahbikesing,  kuhkenuh  suh  tahneswahenegahdawun. 

3  Magwah  dush  wuhwanuhbid  emuh  oogejewahjewing 
ewh  Qlives,  anahsuhmesing  tebishkoo  ewh  keche-ahnuhmea- 
wreguhmig,  kemooj  oogepekuhgwajemegoon  enew  h  Peterun, 
kuhya  enewh  Jamesun,  kuhya  enewh  Johuun  kuhya 
Andrewun, 

4  Weenduhmooweshinaum  ahneen  apeech  katebish- 
koosag  oonoo  uhyeen  Pahneen  dush  kaezhekekenoowahduk 
uhpe  zhuhyegwah  wetebishkoosag  oonoo  uhyeeen  ? 

5  Jesus  dush  oogenuhkuatahwaun,  oo-oo  dush  kemah- 
jeekedoo,  Ahkahwahbeyook  chewuhyazhemesenoowag  ah- 
weyah  : 

6  Nebewah  gooshah  tahpetuhgwishenoog  emuh  nin- 
dezhenekahzoowening,  tahekedoowug  dush,  neen  suh  nin- 
dow  ;  oogah  wuhyazhemahwaun  dush  nebewah. 

7  Uhpe  dush  noonduhmag  ewh  wemegahding  kuhya 
cheduhzhinjegahdag  megahdewin,  kagoo  sagezekagoon, 
enandahgwud  muh  cheezhewabuk  ;  kah  dush  ween  goo 
muhshe  tahishquah-ahyahsenoon. 

8  Tahnundoobunekundahdewug  papukkaun  azhe- 
w^eenzoojig  ahnishenahbag,  kuhya  oogemahwewinun  tah- 
nuhnundoobunekundahdemahgudoon.  Kuhya  minzee 
tahcheengookummegah,  kuhya  tahpuh-kuddakummegah, 
kuhya  sunnuggezewenun  tahdahgoomahgudoon :  mesuh 
oonoo  kaoonje-mahje-nuhneenuh-wanduhkummeguk. 

9  Aungwahmezeyook  dush,  kegahezhepuhgedenegoom 
gooshah  emuh  anduhzhe-kahkekedoong,  kuhya  emuh 
ahmuhmea-weguhmegoong,  kegahpuhzhunzhaoogoom, 
kuhya  kegahnebahwim  emuh  enahsuhmuhbewaud  ooge- 
maug  kuhya  tebahkoonega-wenenewug  neen  oonje  chede- 
b  ahj  e  m  ootah  wagwah . 

10  Enahkoonegawenahgud  suh  goo  ween  ewh  minwah- 
jemoowin  chedebahjemootahwindwah  kuhkenuh  ahnooj 
azheweenzoojig  ahnishenahbag  chepwah  oo-oo  ezhewabuk. 

11  Uhpe  dush  ezheweenenagwah  kuhya  puggedene- 
nagwah,  kagoo  nahnahgahdahwandungagoon  ewh  kaeke- 
dooyag,  kagoo  kuhya  kezhah  nundahkekandunkagoon : 
wagoodoogwan  dush  kameenegoowagvvan  ewh  uhpe 

cheekeclooyag,  mesah  kaekeclooyag  :  kahween  keenuhwah 
kegahkekedooseem,  me  atuh  owh  Pahnezed  Oojechaug. 

12  Owh  dush  wawekahnesemind  oogahpuhgedenaun 
enewh  wekahnesun  chenesemind  ;  kuhya  owh  wanejah- 
nesid  enene  oogahpuhgedenaun  enewh  oonejahnesun  ; 
kuhya  enewh  wanejahnesemindjig  oogahmegahnahwaun 
enewh  ooketezemewaun,  oogahnesahwaun  clush. 

13  Kegahsheenganemegoowaug  kuhkenuh  bamahclezejig 
nindezhenekahzoowin  oonje  ;  owh  dush  kaaungwahmezid 
peenish  egoo  ishquahahyahnig  oonoo,  mesuh  owh  kabemah- 
jeind. 

14  Uhpe  kewahbunduhmag  ewh  bahnahjeewawine 
kuhgwahnesuggezewin,  tabahdoodung  owh  Daniel  aun- 
wahjega-wenene,  nebahwemahguk  emuh  kanebahwemah, 
gussenoogebun  (mahnoo  owh  agindung  oogahnesittootaun,) 
enewh  kaahyahjig  emuh  Judeaing  takezhenezhemoowug 
emuh  wahjewing  : 

15  Owh  dush  oogeduhgummig  kaahyand  kahween 
tahezhenesaunduhwase  emuh  oowegewahming,  kah  dush 
tahpeendegase  gagoo  chenahdeed  emuh  oowegewahming. 

16  Kuhya  clush  owh  emuh  ketegahning  ayaud,  kahween, 
tahpekewase  chenahteed  oopesekahwahgun. 

17  Tahkecheahnemezewug  suh  egewh  equawug 
kaahyah wahj ig ene wh  ahbenoojeiin  kuhya  egewh  kanoonah- 
wahsoojig  uhpe  oonoo  kezhegudoon  pagummeahyaugin ! 

18  Ahnuhmeaug  ewh  magwah  pepoong  chemahjenezhe- 
moosewag. 

19  Ewh  muh  uhpe  kekezheguk  tahduhgoomahgud  ewh 
kooduggezewin,  kah  goo  wekah  keezhewabusenoon  pa!> 
ahkoo-mahjeoozhetoong  ewh  uhkee  kahoozhetood  owh 
Kesha  Mahnedoo  nahnauzh  egoo  noongoom,  kah  kuhya 
wekah  menuhwah  tahezhewabuhsenoon. 

20  Kishpin  dush  owh  Tabaningad  keenahkoonegasige- 
bun  chetuhquahmahjuk  oonoo  kezhegudoon  kah  kuhnuhga 
ahweyah  wuhyahsewid  tahgebemahjeahse  :  egewh  dush 
kahwuhwanahbuhmahjin  keoonjeenahkoonega  chetuh- 
quahmahguk  oonoo  kezhegudoon. 

21  Ewh  dush  uhpe,  Kishpin  ahweyah  enenag,  Benuh 
oomah  ahyah  owh  Christ,  gamuh,  benuh  ewecle  ;  Kagoo 
dabwatunkagoon  : 

22  Tahpetuhgwishenoog  gooshah  egewh  wuhyazhinga- 
Christug  kuhya  wuhyazhinga-aunwahjega-wenenewug, 

oogaliwalibundaliewanahwah  enewh  kekenoowahjechegu- 
nun  lmhya  mahmaundahwejegunun,  chewuhyazhemah- 
waud,  kishpin  goo  kushketoongebun  enewh  kagegeninjin. 

23  Kenuhwah  dush  aungwahmezeyook ;  benuh  kezhah 
kegeweenduhmoonenim  kuhkenuh  oonoo  uhyeeen. 

24  Uhpe  dush  ween  puhguhmeahyang  oonoo  kezhegu- 
doon,  uhpe  00-00  keezhemegooshkahduhkummegaug,  tahte- 
bikahbuhmenahgooze  owh  kezhike-kezis,  kuhya  owh 
tebike-kezis  kahween  tahwahsayahzese. 

25  Kuhya  egewh  eshpeming  duhshe  ahnungoog  tah- 
pungeshenoog,  kuhya  eshpeming  duhshe  kushkeaweweze- 
wenun  tahnuhningishkah-muhgudoon. 

26  Medush  uhpe  kawahbuhmahwaudEnene  oogwissun 
peezhahnid  emuh  ahnuhquuhdoong  emuh  keche-mushkah- 
wezewening,  kuhya  wahwezhanduhmoowening. 

27  Me  diivsh  uhpe  kapezhenahzhahwaud  enewh  oodan- 
genemun,  oogahmahwundoonaun  dush  enewh  kagegene- 
mindjin,  emuh  newing  enuhkayah  wandahnemuk  oogah- 
oondenaun,  kuhya  wuhyaquahkummeguk  ewh  uhkee 
kuhya  emuh  wuhyaquahahyaug  ewh  kezhik. 

28  Umba  emuh  figoominahgahwunzheeng  oonjenun- 
dahkekandahmook  ewh  ahwajegun ;  uhpe  zhuhyegwah 
nwahkahgukin  enewh  wahtikwahnun,  kuhya  ewh  suh- 
yahgezebuggezejin,  kekekandahnahwah  gagah  chewenee- 
bing : 

29  Mesuh  kuhya  oo-oo  debishkoo  kenuhwah,  uhpe 
wuhyahbundahmagoon  oonoo  cheezhewabuk,  kekanduh- 
mook  pashoo  chepeahyahmahjuk,  pooch  egoo  cheges- 
quaund. 

30  Kagate  kedenenim,  kahween  tahchaugenasewug 
oogoo  noongoom  bamahdezejig,  bahnemah  atuh  keezhewa- 
buk  kuhkenuh  oonoo. 

31  Ewhkezhik  kuhya  ewh  uhkee  tahishquahsawun;  neen 
dush  ween  nindekedoow’enun  kahween  tahishquahsasenoon. 

32  Uhpe  dush  kadebishkoosagwan  ewh  kezhik  kuhya 
kaahpeech-kezhegudoogwan  kahween  ahweyah  enene 
ookekanduhseen,  kah  kuhnuhga  egewh  angenug  ishpe- 
ming  ayahjig,  kah  kuhya  owh  Wagwesemind,  Wayoose- 
mind  suh  atuh. 

33  Aungwahmezeyook,  ahkahwahbeyook  kuhya  ahnuh- 
meahyook  ;  kah  muh  kekekanduhsenahwah  uhpe  katebisfi- 
koosagwan. 

34  Owh  muh  enene  oogwissun  debishkoo  enandah- 
gooze,  pazhik  owh  enene  wahsah  kahezhaud,  nuhguhdung 
dush  oowegewaum,  kuhya  dush  kemuhmeenaud  dush  ewh 
kushkeawezewin  enewh  oomeezhenahwamun,  kuhyaooge- 
meenaun  enewh  oobuhmeetahgunun  anduhchenid  kaenuh- 
nookenid,  oogeenaun  dush  enewh  ganuhwanduhmenejin 
ewh  ishquaundam  cheahkalrwahhenid. 

35  Benuh  dush  ahkahwahbeyook  :  kah  muh  kekekan- 
duhsenahwah  uhpe  katuhgwishing  owh  wawegewahmid, 
wanahgooshenenig,  gamuh  ahbetah-tebekudenig,  gamuh 
uhpe  noondahgoozid  owh  pahkahahqua,  gamuh  kakezha- 
bahwahgudenig  : 

36  Mahgeeshah  chasekah  tuhgwishing  kegahmekah- 
goowah  nebahyag. 

37  Ewh  suh  anenahgoog  me  nahsaub  enugwah  kuhke- 
nuh,  Ahkahwahbeyook. 


CHAP.  XIV. 

AHNEEZHOOGOONAHGUK  dush  kedebishkoosa 


ewh  kuhbekoosa-wekoondewin,  kuhya  uhpe  meejing 
ewh  wambejishkahwuggesingin  buhquazhegunun  :  kuhya 
dush  egewh  keche-sahsahge we j e ga- we n e ne wu g  kuhya 
oozhebeega-wenenewag  oogenundahkekandahnahwah  ka- 
dezhechegawaud  ewh  kemooj  chetuhkoonahwaud  kuhya 
chenesahwaud. 

2  Keekedoowug  dush,  kah ween  ewh  magwah  wekoon- 
dewene-kezheguk,  mahgeeshah  tahneeshkahdanduhmook 
egewh  ahnishenahbag. 

3  Magwah  dush  owh  Jesus  keahyaud  emuhBethanying 
emuh  oowegewahming  Simon  owh  kahoomegeed  magwah 
dush  namuhduhbid  ewh  wesenid  oogepenaunzekahgoon 
equan  ayahmenid  ewh  alabaster  muhkuhkoons  atanig 
kachetwahwandahgwuhdenig  noomenegun,  manoomah- 
gwuddenig ;  oogepegoosetoon  dush  ewh  muhkuhkoons 
kuhya  keseegenuhmahwaud  emuh  ooshtequahnening. 

4  Ahnind  dush  peenjenah  kewuhsittuhwanduhmoog, 
oo-oo  dush  keekedoowaud,  Ahneeshwin  oo-oo  kahezhebah- 
nahjechegahdag  ewh  noomenegun? 

5  Neswauk  duswahbik  shooneaunsun  ahwahshema 
tahgetaeneginda  atahwangebun,  chegemenindwahpun 
egewli  katemahgezejeg.  Oogenuhnahpahgaunsoomahwaun 
enewh  equawun. 

6  Jesus  dush  00-00  keekedoo,  Poonemik  !  ahneeshwin 
megooshkahjeag  ?  ningemenoo-doodaug  00-00  kahdoodah- 
wid. 

7  Kahgenig  keweejewaug  egewh  katemahgezejig,  uhpe 
dush  ananduhmagoon  kedahmenoo-doodahwahwaug  :  neen 
dush  ween  kahween  kahgenig  kegahweejeweseem. 

8  Keahnooezhechega  suh  wah-owh  eqaa  ewh  menik 
azhekushketood :  kezhah  suh  oogepeahtoon  noomenegun 
emuh  neyowing  cheningwahegahzooyaun. 

9  Kagate,  kagate  kedenenim,  Tebe  kawahweenjegah- 
dagwan  maunduh  minwahjemoowin  emuh  anegookookuh- 
megaug  uhkee  ;  oo-oo  dush  wah-owh  kahezhechegad  tah- 
duhzhinjegahdane  cheoonje-mequanemind. 

10  Owh  dush  Judas  Iscariot,  pazhik  owh  egewh 
metahswe  ahsheneezh,  oogeezhanun  keche  sahsahguhwe- 
jega-wenenewun  wepuggedenuhmahwaud  enewh  Jesusun . 

11  Uhpe  dush  nwaunduhmoowaud  kemoojegezewug, 
keekedoowug  dush  chemeenahwaud  enewh  Judasun 
shooneyaun.  Oo-genahnahguhdahwandaun  dush  ewh 
kaezhechegad,  ewh  wanepuzh  wepuggedenaud. 

12  Ewh  dush  kezhik  wanjemahjahmahguk  cheoombe- 
shinsig  buhquazhegun,  uhpe  kahnesahwaud  kebekoosa- 
mahnishtahnisheensun,  ookekenooahmabgununoo-oo  oogee- 
goon,  Ahneende  dush  ananduhmun  cheahwe  wunwazhe- 
tooyung  chemeejeyun  kuhbekoosa-wekoondewin  ? 

13  Oogemahjenahzhahwaun  neezh  ookekenooahmah- 
gunun,  oo-oo  dush  oogeenaun,Ezhahyook  emuh  oodanaung, 
kegahnuhquashkahgoowah  pazhik  enene  kapemetuhkoo- 
nung  wahbegune-neembahgun  nebee  atanig  noopenunik  suh. 

14  Tebe  dush  kaiihne-peendegagwan,  en'ik  owh  wawe- 
gewahmid,  owh  suh  kakenooahmahgad  oo-oo  ekedoo, 
Ahneende  goo  ewh  wesene  weguhmig  kaduhzheineejeyaun 
ewh  kuhbekoosa-weekoondewin  kuhya  nekekenooahmah- 
gunug ? 

15  Kegahwahbunduhegoowah  dush  ewh  kachemun- 
guhtag  ahbenahsoowin,  kahwahwazhechegahdag,  me  dush 
emuh  kaduhzhewahwazhetuhmahweyung. 

16  Kemahjahwun  dush  ookekenooahmahgunun,  kuhya 
dush  kepeezhahwaud  emuh  oodanaung,  me  dush  goo 
keezhemekahmoowaud  ewh  kahegoowaud  enewh  Jesusun  ; 
kuhya  dush  oogewahwazhetoonahwah  ewh  lmhbekoosa 
wekoondewin. 

17  Kahoonahgooshenig  dush,  kepetuhgweshin,  ktlhya 
egewh  metahswe  ahshe  neezh  ookekenooahmahgunun. 

18  Magwah  dush  kahnuhmuhduhbewaud  kuhya  wese» 
newaud,  Jesus  00-00  keekedoo,  kagate  kedenenim,  pazhig 
suh  kenuhwah  wahdoopuhmeyag  ningahbahtahik. 

19  Kemahje-keche-megooshkahdanduhmoog,  kuhya 
keenahwaud  papazhik,  neen  nuh  ?  Menuhwah  dush  bakah* 
nezid  keekedoo,  neen  nuh  ? 

20  Oogeguhnoonaun,  oo-oo  dush  keenaud,  Pazhik  suh 
kenuhwah  metahswe  ahshe-neezheyag,  owh  kaweejah- 
punjegamid  emuh  oonahguning. 

21  Kagate  ezhe-mahjah  owh  Enene  Oogwissun  debish- 
koo  anahjemind  ernuh  kechetwah-oozhebeeguning  :  tah- 
kechekuhgwahnesugge-ketemahgeze  owh  enene,  enewh 
kabahtahegoojin  owh  Enene  Oowissun  nahwuj  suh  tahge- 
oonesheshene  wekah  negesegoopun. 

22  Magwah  dush  kahwesenewaud,  Jesus  oogeoodah- 
penaun  enewh  pahquazhegunun,  kuhya  kemahmooyahwad, 
kuhya  dush  kepegoobenaud,  kemuhmeenaud  ookekenooah- 
mahgunun,  oo-oo  dush  keekedoo,  Oodahpenuhmook  kuhya 
meejeyook  :  mesuh  oo-oo  neyow. 

23  Oogetuhkoonaun  dush  ewh  menequahjegun,  kemah- 
mooyahwad  oogeenenuhmahwaun  ookekenooahmahgunun, 
kuhkenuh  dush  oogemenequanahwah  : 

24  Oo-oo  dush  oogeenaun,  mesuh  oo-oo  ooshke-kekin- 
dewene  nemesqueem,  ewh  sahgwabenegahdag  nebewah 
bamahdezejig  oonje  ; 

25  Kagate  kedenenim,  kahween  menuhwah  ningah- 
menequase  ewh  shoowemenahboo,  bahnemah  atuh  kezhe- 
guk  nayaub  kamenequayaun  emuh  oodoogemahwewening 
owh  Kesha-Muhnedoo. 

26  Uhpe  dush  kahnuhguhmoowaud  ewh  ahnuhmeah- 
wene-nuhguhmoowin  kesahkuhmoog  keezhahwaud  emuh 
wahjewing,  Oiives  wahjew  aduhming. 

27  Jesus  dush  oo-oo  oogeenaun,  kuhkenuh  kenuhwah 
kegahwuhosittahwanenim  noongoom  tebekuk ;  oo-oo  muh 
ezhebeegahda,  Ningahpukketawah  mahnishtahnishe-we- 
nene,  tahsuhswawashkahwug  dush  ween  mahnishtahne- 
shug. 

28  Uhpe  dush  ween  keahbejebahyaun  ninguhuhnene- 
gaunee  emuh  Galileenaung,  kenuhwah  kaezhahyag. 

29  Peter  dush  oogeenaun  Mesuhwah  kuhkenuh  wuhsit- 
tahwanemikwah,  kah  dush  ween  neen. 

30  Jesus  dush  00-00  oodenaun,  kagate  kedenin,  Noon- 
goom  kezheguk  noongoom  suh  tebekuk,  chepwah  neezhing 
mesittahgozid  pahkahahqua,  nesing  kegah  ahgoonwaynim. 

31  Nahwuj  dush  ween  keche  anegook  keekedoo,  Pooch 
Weejnebooinenaun  kah  bahpish  ningood  kegahezheahgoo- 
wayanemesenoon-  Me  suh  nahsaub  kahekedoowaud 
kuhkenuh. 

32  Ketuhgwishenoog  dush  emuh  Gethsemene  kahezhe- 
nekahdag ;  oo-oo  dush  oodenatin  enewh  ookenooahmah- 
gunun,  Kenuhwah  nuhmuhduhbik  oomah,  magwah  cheah- 
we-ahnuhmeahyaun. 

33  Oogeuhneweejewaun  dush  enewh  Peterun  kuhya 
Jamesun  kuhya  Johnun,  kuhya  dush  kemahje-mahmah- 
kahdandum,  kuhya  kekechenuhneenuhwandum ; 

34  Oo-oo  dush  oodenaun,  Ninjechaug  suh  keche- 
nuhneenuhwandum  kagah  goo  wenebooyaun  ;  duhnezeyook 
suh  oomah  ahkahwahbeyook. 

35  Menuhwah  dush  punge  keuhnemahjah  keahpug- 
gedung  weyow  emuh  metushkuhkuhmig  keezheahnuh- 
meaud,  Kishpin  anandahgwukebun  chekuhbekahgood 
maunduh  kezhig. 

36  Oo-oo  dush  keekedoo,  Abba  Noosa,  keen  kekushke- 
toonun  ahnooj  gagoo,  oodahpenuhmahweshin  oo-oo  mene- 
quahjegun  ninduhwauj  kahween  neen  ananduhmaun 
tahezhewabuhsenoon,  keen  suh  goo  ananduhmun. 

37  Kepeezhah  dush  oogemekahwaun  kenebahnid,  oo-oo 
dush  keenaud  enewh  Peterun,  Simon  kenebah  nuh  ?  kah 
nuh  ween  kegekushketooseen  ningoo-tebahegunag  cheah- 
kahwahbeyag  ? 

38  Ahkahwahbeyook  kuhya  ahnuhmeaug,  koonemah 
ketahpungeshenim  emuh  kuhgwatebaningawening ;  kezhe- 
tah  suh  oojechaug  pajewemahgud  suh  weyaus. 

39  Menuhwah  dush  geenemahjah,  kuhyakeahnuhmeah; 
nahsaub  edush  egoo  keekedoo. 

40  Menuhwah  dush  hahezhaud,  oogemekahwaun 
menuhwah  nebahnid,  (kekoosigwunenewun  muh  ween 
ooshkeezhegoowaun)  kah  suh  dush  oogekekanduhsenah- 
wah  ewh  wahezheguhnoonahwaud. 

41  Menuhwah  dush  nesing  peezhaud,  oo-oo  dush 
keenaud,  Mahnoo  nebaug  noongoom  kuhya  aunwabeyook. 

Me  menik,  zhuhyegwah  puhgummeahyahmahgud  ewh 
tebahegun ;  Benuh  Enene  oogwissun  puggedenegahzoo 
emuh  ooneenjewaung  maje-ezhewabezejig. 

42  Umba  oonishkaug,  mahjahdah  dush  ;  Benuh  pashoo 
peahyah  owh  bahyahtahid. 

43  Kazhetena,  magwah  kekedood,  kepeezhah  Judas, 
pazhig  kahahwid  egewh  metahswe-ahshe-neezh  kekenooah- 
mahgunug,  oogepewejewegoon  keche-nebewah  ahnishe- 
nahban,  kahpahbahtuhkoonumenejin  enewh  ahzhahwash- 
koon  kuhya  puhguhmahgunun,  kepeahnoonegoowaud 
enewh  keche-sahsahgewejega-wenenewun  kuhya  oozhe- 
beega-wenewun  kuhya  katezenejin. 

44  Owh  suh  kahbabtahaud  enewh  J^sM?2,oogemeenaun 
ewh  kekenoowahjechegun,  oo-oo  keekedood,  Ahwagwan 
kaooj eernah wugan,  mc su h  owh,  tuhkoonik,  kuhya  ahyaung- 
wahmezik  chemahjewenag. 

45  Uhpe  dush  kahtuhgweshing,  kazhetena  oonaunze- 
kahwaun,  oo-oo  dush  oodenaun,  Kakenooahmahgayun ! 
kakenooahmahgayun  !  kuhya  dush  keoojemaud. 

46  Oogepuhgedenuhmahwahwaunooneenjewaun  emuh 
weyowening,  kuhya  dush  oogetuhkoonahwaun. 

47  Pazhik  dush  pashoo  kahnebahwid  oogekejepetoon 
ewh  ahzhahwash,  kuhya  dush  oogepuhketawaun  keche 
sahsahgahwejega-wenene  oobuhmeetahgunene,  oogekeesh- 
ketuhwugaguhnahmaun  dush. 

48  Jesus  dush  oogeguhnoonaun,  oo-oo  dush  keenaud, 
Kemoodishke-wenening  nuh  kegeezhenahzekahwim,  ahy- 
ooyag  enewh  puhguhmahgunun  kuhya  ahzhahwashkoon 
chepetuhkooneyag  ? 

49  Anduhsoo-kezhik  nengeahyah  emuh  ahnuhmea- 
weguhmegoong  kahahyahyag  kenuhwah,  keduhzhekuhge- 
quayaun,  kah  dush  kegetuhkooneseem ;  enandahgwud  suh 
chetebishkoosag  enewh  Kechetwah-Oozhebeegunun. 

50.  Kuhkenuh  dush  oogenuhguhnahwaun  kehozhemoo- 
wug  edush. 

51  Ooge  uhne-noopennuhnegoon  pazhik  ooshkenuhwan, 
ewh  wahbishkegin  atuh  kepeme aligwid  wah-owh  ;  ooge- 
tuhkoonegoon  dush  enewh  enenewun. 

52  Oogenugguhduhmahwaun  ewh  wahbishkegin,  ke- 
pingwahshahgid  dush  geoozhemoo. 

53  Oogemahjewenahwaun  dush  enewh  Jesusun,  ooge- 
ezhewenahwaun  emuh  andahnid  keche-sahsahgahwejega- 

wenenewun,  kuhya  dush  kepemahwunjeedewug  kuhkenuh 
keche-sahsahgahwejega-wenenewug,  kuhya  egewh  kateze- 
jig,  kuhya  egewh  oozhebeega-wenenewug. 

54  Peter  dush  wahsah  oogeezhenoopenuhnaun  enewh 
Jesusun  nahnauzh  keche-sahsahgahwejega-wenene  andaud, 
oogeweduhbemaun  enewh  buhmeetahgunun,  keahwuhzood 
dush  emuh  chegishkoota. 

55  Egewh  dush  keche-sahsahguhwewejega-wenenewug 
kuhya  kuhkenuh  egewh  kahmahwunje-enahkoonegajig 
oogenundahwandahnahwah  cheuhnahmuhmemind  Jesusun 
cheoonjenesahwaud  ;  kah  dush  oogemekunsenahwah. 

56  Nebewah  suh  oogekuhkenuhwishke-ahnahmahme- 
goon,  kah  suh  tatebishkoo  keenahjemoosewug. 

57  Kepeezhahwug  ahnind,  kuhya  kepekuhkenuhwish- 
kebahtahmahwaud,  oo-oo  keekedoowaud. 

58  Nengenoondahwahnaun  cheekedood,  Ningahbah- 
nahjetoon  maunduh  ahnuhmeaweguhmig  ooneenjemaung 
kahoonjeoozhechegahdag,  uhnenesoogoonuhguk  nengah- 
kezhetoon  bakahnuk  ooneenjemaung  kaoonjeoozhechegah- 
dasenook. 

59  Kah  suh  dush  oomah  kepazhikwunsenene  oodebah- 
jemoowenewah. 

60  Kepuhsegwe  dush  emuh  nahwuhyeee  owh  keche- 
sagsahgewejega-wenene,  oogekuhgwajemaun  dush  enewh 
Jesusun  oo-oo  keekedood,  Kah  nuh  ningood  kedekedoose? 
wagoonan  oo-oo  anahjemikwah  ? 

61  Kepezaun-ahyah  dush  ween,  kah  kuhya  ningood 
keekedoose.  Menuhwah  owh  keche-sahsahgahwejega- 
wenene  oogekuhgwajemaun,  oo-oo  keenaud,  Keen  nuh 
kedow  owh  Christ,  Oogwissun  owh  Mahyahmahwe 
shahwandahgoozid  ? 

62  Jesus  dush  keekedoo,  Nendow,  kegahwahbuhmahwah 
Enene  Oogwissun  nuhmuhduhbid  emuh  ookechenekaung 
owh  Kachemushkahwezid,  kuhya  peezhaud  emuh  ishpe- 
ming  duhze-ahnuhquudong. 

63  Me  dush  uhpe  owh  keche-sahsahgahwejega-wenene 
kepegoobedood  oodahgwenun,  oo-oo  dush  keekedoo, 
Ahneen  kayahba  kaoonjenunduhwanemunggwah  dabahje- 
moojig. 

64  Kegenoondahnahwah  ewh  mujje  keezhwawin  ; 
ahneen  ananduhmag  ?  Keekedoowug  dush  kuhkenuh, 
cheenandahgoozenid  cheneboong. 

65  Ahnind  oogemahje-sikwahnahwaun  kuhya  keah- 
gwengwabenahwaud  kuhya  oogepuhquahkooneenjetah- 
wahwaun,  kuhya  00-00  keenahwaud,  Aunwahjegan : 
egewh  dush  buhmeetahgunug  oogenuhpuhgauseneenjetah- 
wahwaun. 

66  Peter  dush  ween  ahyahgoobunan  ahnahmeyee  emuh 
keche  wahkaheguning ;  oogepenaunzekahgoon  pazhik  owh 
keche-sahsahgewejega-wenene  oobuhmeetahgun-equamun. 

67  Uhpe  dush  wahyahbuhmaud  enewh  Peterun 
ahwuhzoonid,  oogenuhnahguhdahwahbuhmaun,  kuhya 
oo-oo  oogeenaun,  Kuhya  keen  kegeweejewah  Jesus  Naza- 
reth  duhze  wenene. 

68  Ween  dush  keahgoonwatum,  oo-oo  dush  keekedood, 
kahween  nekekanduhse,  kah  kuhya  nenesittootunse  ewh 
kedekedoowin.  Tasekahning  dush  keezhesahguhum, 
kemesittahgooze  dush  owh  pahkahaukwa. 

69  Menuhwah  dush  buhmeetahgun-equa  oogewahbuh- 
maun,  kuhya  dush  kemahjeenaud  nahbahwenejin,  Mesuh 
mahbah  pazhik. 

,70  Menuhwah  dush  keahgoonwatum.  Nahguch  edush 
egewh  nahbahwejig,  menuhwah  oo-oo  oogeenahwaun 
enewhPeterun,  Kagate  suh  keen  kedow  pazhik :  ke-Galilee- 
duhzhe-wenenewh,  kedinwawin  dush  nahsaub  debahje- 
moomahgud. 

71  Kemahje-mujje-kekedoo  kuhya  oogetuhgooweenaun 
Kesha-Muhnedoon,  oo-oo  keekedood,  Kahween  gooshah 
nekeka-nemahse  wah-owh  enene  anduhzhemag. 

72  Medush  menuhwah  kemesittahgoozid  owh  pahkah- 
ahqua :  Peter  dush  oogemequandaun  ewh  ekedoowin, 
kahegoogoobunan  enewh  Jesusun,  Chepwah  neezhing 
masettahgoozid  pahkahahqua,  nesing  kegahahgoowatow. 
Uhpe  dush  kahnahnahgahdahwandung,  kemahwe. 

KAZHETENA  dush  kakezhabahwahkuk,  egewh  keche- 
sahsahgewejega-wenenewug  kekahkekedoowug  ke- 
weedookahgoowaud  enewh  katezenejin  kuhya  oozhebeega- 
wenenewun  kuhya  anahkooneganejin,  oogeminjemahpenah- 
waun  dush  enewh  Jesusun  lmhya  kemahjewenahwaud, 
kuhya  keuhnepuggedenahmahwahwaud  enewh  Pilateiin. 

2  Pilate  dush  oogekuhgwajemaun,  Keen  nuh  kedooge- 
mahkundahwaug  egewh  Jewyug?  Oogekunnoonaun  oo-oo 
dush  keenaud,  Kedekid. 

3  Egewh  keche-sahsaligewejega-wenenewug  nebewah 
oogeahnahmemahwaun  ;  kah  dush  ningood  keekedoose. 

4  Menuhwah  dush  Pilate  oogekuhgwajemaun,  00-00 
keekedood,  kah  nuh  ningood  kedezhenuhquahtunse  ? 
Benuh  menik  oogoo  azheahnahmemikwah. 

5  Kah  suh  dush  muhshe  ningood  keezhe-nuhquahtunse 
Jesus,  kemahmahkahdandum  dush  owh  Pilate. 

6  Ewh  suh  uhpe  wekoonding,  oogepuggedenahmah- 
wahbunan  pazhik  kabahquahegahzoonejin,  enewh  suh  goo 
kahnundahwanemahwahj  in. 

7  Keahyah  suh  pazhik  Barabbas  azhenekahzood,  kah- 
minjemahpenegahzood,  mahmahwe  enewh  wahdookali- 
goojin  kemegahnaud  enewh  oogemaun,  kuhya  ketuhgoo- 
neshewawug,  kahmegahzoowaud. 

8  Egewh  ahnishenahbag,  kepepahgewug,  kemahje- 
undooduhmoowahwaud  chedoodahgoowaud,  uhpena  ka- 
huhyindoodahgoowaud. 

9  Pilate  dush  oogeguhnoonaun  oo-oo  keekedood, 
kedenandaum  nuh  chepuhgedenuhmoonuhgoog  wah-owh 
wagemahkunduhwaud  enewh  Jewyun  ? 

10  Oogekekandaun  muh,  kuhgahwanindewin  egewh 
keche-sahsahgewejega-wenenewug  kahoonje  puhgedenuh- 
mahwahwaud. 

11  Egewli  dush  keche-sahsahgahwejega-wenenewug 
oogekahgaunzoomahwaun  enewh  abnishenahban  cheiindoo- 
dahmahganid  Barabbasun  chepuggedenuhmahwindwah. 

12  Pilate  dush  oogeguhnoonaun  menuhwah,  oo-oo 
keekedood,  Ahneen  ananduhmag  chedoodahwug  wah-owh 
Jewyug  oodoogemahmewah  azhenekahnag. 

13  Menuhwah  dush  kepepahgewug,  Ahgwahquahoh. 

14  Pilate  dush  oo-oo  oogeenaun  Ahneshwin,  wagoonan 
kahmujjeezhechegad  ?  Ashkum  dush  anegook  keezhepe- 
pahgewug,  Ahgwahquahoh. 

15  Pilate  dush  enandung  wemenoddoodahwaud  enewh 
ahnishenahban,  oogepuggedenuhmahwaun  enewh  Barab- 
basun,  uhpe  dush  kepuhzhunzhawaud  enewh  Jesusun 
oogepuhgedenaun  cheahgwahquahoomind. 

16.  S hemahgune shug  dush  oogeezhewenahwaun  emuh 
kekedoo-weguhmegoong  Pretorium  azhenekahdag ;  kuhya 
dush  oogemahwundoonahwaun  kuhkenuh  anduhchenid 
shemahguneshun. 

17  Oogepesekoowahwaun  ewh  mesquagin,  kuhya 

menasahgaliwunzhe-wewuhquami  oogeookahdanahwalq 
kuhya  oogepesekoowahwaun  ooshtequahnening. 

18  Kemahje-ahnahmekahwahwaud,  00-00  keenahwaud? 
Kedahnemekahgoo,  keen  wagemahkundahwudwah  egewh 
Jewyug. 

19  Qogepuhketawahwaun  emuh  ooshtequahnening  ewh 
ahsahgunushk  lmhya  dush  oogesekwalmahwaun,  kuhya 
ewh  keoojecheengwuhnetuhwahwaud. 

20  Uhpe  dush  kahishquah-bahpenoodahwahwaud, 
oogekesekoonahwaun  ewh  mesquahgenoo-pesekoowahgun, 
kuhya  dush  tebenuhwa  oodahgwewenun  kepesekoonah- 
waud  oogemahjewenahwaun  cheahgwahquahoomind. 

21  Ketwa  dush  oogeahnoonahwaun  pazhik  enenewun 
Simon,  Cyrenia  duhzhe  wenewun,  kahbemoosagobun 
ketegauning  kebeoonjebahgoobunan  (oosun  owh  Alexander 
kuhya  Rufus)  chepemoonduhmenid  ewh  oodahzhedayah 
tekoomene. 

22  Oodezhewenahwaun  dusli  emuh  Golgotha  azhene 
kahdag,  oo-oo,  azhenesettootahgwuk  anekenootuhming, 
Ooshtequaunekahning. 

23  Oogemeenuhahwaun  "dush  ewh  shoowemenahboo, 
mushkeke  ketuhgoonuhmowaud  ;  kah  dush  oogeweahyaun- 
seen. 

24  Uhpe  dush  kahahgwahquahahwaud,  oopegoope- 
toonahwah  ooduhgwewenene  keahtahdewaud,  anduhchid 
enene  menik  edoog  kaoodahpenung. 

25  Nesootebahegunadoogoobun  uhpe,  oogeahgwahquah- 
wahwaun  dush. 

26  Kahezhe-ahnahmahmemind,  oogejuhyee  keezhe- 
beegahdane,  OODOOGEMAHMEWAUN  EGEWH 
JEWYUG. 

27  Qogetuhgooahgwahquahahwaun  neezh  kamoodesh- 
kenejin  :  pazhik  emuh  ookechenekahning,  menuhwah  dush 
pazhik  emuh  oomuhmunjenekahning. 

28  Ketebishkoosa  dush  ewh  kechetwah-oozhebeegun 
kahekedoomahguk,  Ketuhgoouhgemah  suh  emuh  maje- 
ezhewabezcnejin. 

29  Egewh  dush  anebemoosajig  oogebahpenuhdahwah- 
waun  kewawabequanewug  oo-oo  dush  keekedoowaud, 
Benuh  keen  bah)  ahnahjetooyun  ewh  ahnuhmea-weguhmig, 
kuhya  nasoogoonuhguk  nayaub  wazhetooyun, 

30  Bemahjeedezoon,  kuhya  dush  ahzhedayahtekoong 
oonjenesaunduhwan. 

31  Me  dush  tahya  egewh  keche-sahsahgewejega-wene- 
newug  kebahpenuhdahwahwaud  mahmahwe  dush  egewh 
oozhebeega-wenewug,  00-00  dush  keedewaud,  Oogebemah- 
jeaun  suh  enewh  bakahnezenejin,  ween  dush  tebenuhwa 
kahween  ookushketooseen  chebemahjeedezood. 

32  Mahnoo  owh  Christ  Israel  oodoogemahmun,  noon- 
goom  tahpeoonjenesaundahwa  emuh  ahzhedayahtekoong 
cheoonjewahbanduhmung  kuhya  dush  chetabwatahmung. 
Egewh  dush  kahtuhgoo-ahgwahquahoondjig  oogebahpe- 
noodahwahwaun. 

33  Uhpe  dush  nahyahwuhquag,ketebekahbemenahgwud 
emuh  anegookookuhmegaug  uhke,  nahnauzh  egoo  ewh 
shaungussoo-tebahegunag. 

34  Uhpe  dush  shahyaungussoo-tebahegunag,  Jesus 
keche-anegook  kepepahge,  oo-oo  keekedood,  Eloi ,  Eloi,  lama 
sabacthani ,  me  suh  akedoong  aneekenootuhming,  Nekesha- 
Muhnedoom,  Nekesha-Mulmedoom,  ahneeshwin  nuhguh- 
zheyun  ? 

35  Ahnind  dush  nahbahwejiguhpe  nwaunduhmoowaud, 
keekedoowug,  Benuh  oonundoomaun  enewh  Eliasun. 

36  Pazhik,  dush  keahbahtoo,  kemooshkenabetood 
eskahebaun  ewh  shewahboo,  kuhya  oogenahbahquahaun 
emuh  ahsahgunushkoong,  kemeenaud  dush  ewh  chemeene- 
quanid,  oo-oo  keekedood,  Pooneik,  wahbundundah 
ehepenesaundahweegoogwan  enewh  Eliasun. 

37  Jesus  dush  kekeche-pepahge  kuhya  keishquah- 
nuhmoo, 

3S  Kuhya  dush  ewh  keboochegun  emuh  ahnuhmea- 
weguhmegoong  ketauskekesa  ishpeming  kahmahjetaush- 
kekesag,  peenish  egoo  metushkuhkuhmig. 

39  Uhpe  dush  owh  menesenoo-oogemah  debishkoo 
kahahgwahquahoomind  kahnebahwid,  kahwahbundung 
oo-oo  keezhepepahgenid  kuhya  keezheishquahnuhmoonid, 
oo-oo  keekedoo,  Kagate  suh,  Kesha-Muhnedoo  Oogwissun 
ahpetandahgoozegoobun  wahowh  enene. 

40  Keahyahwug  dush  equawug  wahsah  wanzahbunje- 
gajig  :  Mary  Magdalene,  kuhya  owh  Mary  oogeewaun  owh 
James  agahsheid  kuhya  owh  Joses,  kuhya  owh  Salome  ; 

41  (Mesuh  oogoo  kahnoopenuhnahjig,  kuhya  kahbuh- 
meetahwahjig  magwah  emuh  Galileenaung  keahyaud) 

kuhya  nebewah  ahnind  equawug  kahpemeweejewahjig 
emuh  Jerusaleming. 

42  Uhpe  dush  kahoonahgooshig,  magwah  gooshah 
wahwazhetoowaud  wahbung  weahnuhmea-kezheguk. 

43  Joseph  Aramatheaing  duhzhe  wenene,  owh  kache- 
twahwezid  tebahkoonewa-wenene  kuhya  kahbeetood  ewh 
oodoogemahwewin  owh  Kesha-Muhnedoo,  kepeezhah, 
kuhnuhga  sagezesig  kepenaunzekahwaud  enewh  Pilateiin, 
kenundooduhmoowaud  dush  ewh  weyonene  enewh  Jesusun. 

44  Kemahmahkahdandum  dush  owh  Pilate  kishpin 
ahzhe  keneboogwan  :  oogenundoomaun  dush  enewh 
menesenoo-oogemaun  oogeguhgwagemaun  dush  kishpin 
maweshah  keneboogwan. 

45  Uhpe  dush  kahkekandung  kuhgwajemaud  enewh 
menesenoo-oogemaun,  oogemeenaun  enewh  Josephun 
weyowene  enewh  Jesusun. 

46  Ween  dush  oogekishpenuhtoon  ewh  wanesheshing 
ketuhgegin,  kahnesaundahweenaud,  oogetetebegenaun 
emuh  chebaguhmegoong  ewh  kahweembahbekahegahdag 
ahzhebik,  oogetetebe-wabenaun  dush  ewh  ahsin  emuh 
ishquaundamewung  ewh  chebaguhmig. 

47  Owh  dush  Mary  Magdalene  kuhya  owh  Mary  oogeen 
owh  Joses  oogewahbundahnahwah  emuh  keahsind. 

HPE  dush  kahishquah-ahnuhmea-kezheguk  owh  Mary 


u  Magdalene  kuhya  owh  Mary  oogeen  owh  James, 
kuhya  owh  Salorne  oogekishpenetoonahwah  manoo- 
mahgwukkin  noomenegunun  chcpe segenahmali wahwaud . 

2  Kache-kuhkezhabahwrahgudenig  pazhik  anuhmea- 
kezheguk,  kepeezhahwug  emuh  chebaguhmegoong,  kah- 
mookesanig  owh  kezis. 

3  Oo-oo  dush  keezheguhnoonindewug,  Ahwanan 
kaekoo-wabenuhmoonenung  ewh  ahsin  emuh  ishquaunda- 
mewung  ewh  chebaguhmig  atag  ? 

4  Uhpe  dush  kahenahbewaud  oowahbundahnahwah 
ewh  ahsin  cheekoo-wabenegahdag,  kechemechahbikeze- 
goobun  suh. 

5  Kahpepeendegawaud  emuh  chebaguhmigoong  ooge- 
wahbuhmahwaun  enewh  ooshkenuhwan  nuhmuhduhbenid 
emuh  ookechenekahnewaung  enuhkuhkayah  wahbish- 
kookuhnuhyanid,  kekechesagezewug  edush. 

6  Oo-oo  clush  ooclenaun  enewh  equawun,  Kagoo  sage- 
^ekagoon,  kcnundahwahbuhmahwah  owh  Jesus  Nazareth- 
ing  duhzhe  enene  kahahgwahquahegahzood  :  keahbejebah 
kahween  oomah  ahyahse,  wahbunduhmook  emuh 
keahsahwaud. 

7  Ezhang  dush  weenduhmoowik  enewh  ookekenooah- 
mahgunun,  kuhya  owh  Peter,  uhnenegahne  suh  emuh 
Galileeng  ezhaucl,  ewede  kegahwahbuhmahwah  debishkoo 
kahenenag. 

8  Waweeb  dush  kesahgahuhmoog,  keoozhemoowug 
dush  nuhguhduhmoowaud  ewh  chebaguhmig ;  keningish- 
kahwug  dusli  kuhya  kemahmahkahdancluhmoog  :  kah  dush 
oogeguhnoonahsewaun  ahweyah  enewh  enenewun,  keke- 
chesagezewug  muh. 

9  Uhpe  dush  owh  Jesus  kahahbejebaud  kekezhab  ewh 
netum  anuhmea-kezheguk,  oogewahbuhmegoon  netum 
enewh  Mary  Magdalene  kahsahgejewabenuhmahwahpun 
neeshwahswe  mujje-muhnedoon  emuh  weyowening. 

10  Ween  dush  kemahjah  keahweweenduhmoowaud 
enewh  wahjewahpuneen,magwah  kushkanduhmenid  kuhya 
muh  wenid. 

11  Uhpe  dush  kahnoonduhmoowaud  ewh  bemahdezenid 
enewh  Jesusun  kuhya  kewahbuhmegood  enewh  Maryun, 
kahween  kedabwatunsewug. 

12  Nahguj  dush  puhkaun  azhenahgoozid  oogewah- 
buhmegoon  neezh  enewh  ookekenooahmahgunun,  magwah 
ulmebemoosanid  ezhahnid  noonpeming. 

13  Kemahjahwug  dush  kewahweenduhmahwahwaud 
enewh  bakahnezenejin  ;  kah  dush  kedabwayanduhsewun. 

14  Menuhwah  dush  oogewahbuhmegoon  enewh 
metahswe  ahshe  pazhik  kekenooahmahgunun  magwah 
wesenenid,  oogenuhneebekemaun  dush  ewh  dabwayanduh- 
senid  kuhya  mushkahwedaanid,  ewh  suh  kedabwatahwah- 
senid  enewh  kahwahbuhmegoojin  uhpe  kahahbejebaud. 

15  Oo-oo  dush  oogeenaun,  Ezhaug  suh  emuh 
anegookookummegaug  ewh  uhkee,  debahjemootahwik 
dush  kuhkenuh  bamahdezejig  ewh  menwahjemoowin. 

16  Owh  suh  kadabwayandung  kuhya  kabaptizooind 
tahbemahjeah ;  owh  dush  duhyabwayanduhsig  tahnahne- 
boomah. 

17  Egewh  dush  duhyabwayandungig  oogahnoopenuh- 
negoon  ahwaun  oonoo  kekenoowahjechegunun ;  Emuh 


158 


CHAP.  XVI. 


nindezhenekahzoowening  oogahsahgeche-wabenahwaun 
enewh  mujjemnhnedoon ;  ooshkee-enwawenun  dush 
tahinwawug ; 

18  Oogahoodahpenahwaun  enewh  kinabigoon  ;  kishpin 
dush  menequawaud  gagoo  mujje-mushkeke  kahween 
ningood  oogahenekahgoosenahwah  ;  oogahtaungenahwaun 
enewh  ayahkoozenejin,  me  dush  chenoojemoonid. 

19  Bahnemah  dush  kahishquah-kuhnoonaud  owh  Taba- 
ningad  ishpeming  keezheweenah  kenuhmuhduhbe  dush 
emuh  ookechenekaung  owh  Kesha-Muhnedoo, 

20  Kemahjahwug  dush,  mezewakummig  dush  kepahbah- 
kuhgequawaud,  keweedookahgoowaud  enewh  Tabaninga- 
nejin,  oogeahyeenjesetoon  dush  ewh  ekedoowin,  ewh 
kemahmaundahwejeganid  enewh  kagequanejin.  Amen. 

CHAP.  I. 

MEBEWAH  gooshah  keoozhebeegawng  we-ahneka™ 
debuhdoodnhmoowand  oonoo  uhyeeen  oonjedah 
duhyabwayanduhmungoon. 

2  Debishkoo  kahwahweenduhmahweyummingedwah, 
egewh  wuhyashkud  kahwahbundungig  kuhya  kahbuh- 
meetungig  ewh  ekedoowin. 

3  Ningeenandum  kuhya  neen,  quuhyuk  kekekanduh- 
maun  kuhkenuh  gagoo  wuhyashkud  kahezhewabukin, 
cheahneka-mahjebeiihmoonaun,  keen  kachetwandahgooze- 
yun  Theophilus, 

4  Cheoonjepuhgukkandulimun  ewh  kagate  tabwamah- 
guk  oonoo  ekedoowenun  kahezhekenooahmahgooyun. 

5  1\/|”  AGWAH  keoogemahwid  owh  tlerod,  Judea  duhzhe 
■  IV I  oogemah,  keahyah  pazhik  sahsahgewejega-wenene 
Zacharias  keezhenekahzood,  kuhya  wewun  enewh  kahoo- 
dahnesijin  owh  Aaron,  Elizabeth  keezhenekahzoowun. 

6  Nuhyazh  dush  quuhyuk  keeznewabezewug  emuh 
enahsuhmuhbid  owh  Kesha-Muhnedoo,  kebemoosawaud 
emuh  kuhkenuh  ookuhgequawenening  kuhya  oodenah- 
koonegawenening  enewh  Jehovahun,  kah  dush  ningood 
kemahnahdahjemahsewug. 

7  Kah  dush  keoonejahnesesewug,  ween  muh  Elizabeth 
kah  kenegeahwuhzoose,  nuhyazh  dush  kekeche-kekahwug. 

8  Kepuhgummeahyah  dush  magwah  mekindung  ewh 
sahsahgewejegawene-ahnookewin  emuh  enahsuhmuhbid 
owh  Kesha-Muhnedoo, 

9  Debishkoo  kahahneka-ezhechegawaud  egewh  sahsah- 
gewejega-wenenewug,  ween  enandahgoozegoobun  chechah- 
gezung  ewh  manoo-mahgwuk  mushkeke,  uhpe  goo  ane- 
peendegagoobunan  emuh  ookechetwah-weguhmegoong 
owh  Kesha-Muhnedoo. 

10  Kuhya  dush  ahgwahjeeng  duhzhe-ahnuhmeahgwah- 
pun  egewh  mahyahwunjeedejig  ahnishenahbag  magwah 
chahgezuhming  ewh  manoo-mahgwuk  mushkeke. 

11  Oogewahbuhmaun  dush  enewh  oodangenemun  owh 

Tabaningad,  nebahwenid  emah  ookechenikahwung  ewh 
sahsahgewejegnnahbik  kah  duhzhe  chahgedagewh  manoo- 
mahgwuk  mushkeke. 

12  Kekechewahwuhnandum  dush  owh  Zacharias,  uhpe 
wuhyahbuhmaud,  kuhya  kekeche-sageze. 

13  Owh  dush  angen  oo-oo  oogeenaun,  Kagoo  sagezekan, 
Zacharias  :  kegebezindahgoo  muh  azhepahgoosanjegayun 
kuhya  dush  owh  kewish  Elizabeth  oogahnegeaun  enewh 
kaoogwisseyun,  John  dush  kegahezhenekahnah. 

16  Kegahahyaun  dush  ewh  moojegezewin  kuhya  bah- 
penanduhmoowin,  kuhya  nebewah  bamahdezejig  tahmooje- 
gezewug  oonegewin  oonje. 

15  Tahkeche-ahpetandahgooze  dush  emuh  enahsuh- 
muhbid  owh  Tabaningad  :  kah  dush  oogahmenequaseen 
ewh  shooweminahboo  kuhya  mashkahwahgummig  mene- 
quawin :  oogahmooshkenashkahgoon  enewh  keche-ooje- 
chaugwun,  pooch  emuh  oopahyahwening  enewh  oogeen. 

16  Oogahquakeaun  dush  nebewah  oonejahnesun  owh 
Israel,  chebuhmeetuhwahnid  enewh  Jehovahun  Ookesha- 
Muhnedoomewaun. 

17  Tahneegahnee  dush  emuh  enahsuhmenid  emuh 
oodezhewabezewening  owh  Elias,  chequakenahmahwaud 
wanejahnesememindjin  enewh  wanejahnesemegoowahjin 
oodaene,  kuhya  onewh  kagaunzetuhmenejin  emuh  oone- 
bwahkahwenewaung  egewh  quuhyuk  azhewabezejig, 
chewahwazheaud  enewh  ahnishenahban  chewebuhmeetah- 
wahnid  enewh  Jehovahun. 

18  Zacharias  dush  oogeenaun  enewh  angenun, 
Wagoonash  kaoonjekekanduhmaun  oonoo  ?  Ninduhke- 
wanzewh  mahween,  kuhya  newedegamahgun  zhuhyegwah 
keche-mindemooyewe. 

19  Owh  dush  angen  oogeguhnoonaun,  oo-oo  keenaud, 
Neen  nindow  Gabriel,  owh  nahbahwid  emuh  enahsuh- 
muhbid  owh  Kesha-Muhnedoo,  nindahnoonegoo  dush 
cheguhnoonenaun  kuhya  chewahweenduhmoonaun  oonoo 
minwahjemoowenun. 

20  Bennh  dush  kahween  kegahkushketooseen  chekeke- 
dooyun,  nahnauzh  ewh  kakezheguk  uhpe  ketebishkoosag 
oonoo,  oonje  ewh  kedabwatuhsewun  nindekedoowenun, 
ahbetakumig  kaezhewabuk  uhpe  oojechesamahguk. 

21  Egewh  dush  ahnishenahbag  oogenundahwanemah- 

warni  enewh  Zachariasun  :  kemahmahkahdanduhmook 
kuhbayuhee  ahyahnid  emuh  kechetwah-weguhmegoong. 

22  Uhpe  dush  kahsahgahung,  kahween  oogekushketoo- 
seen  ewh  cheguhnoonaud :  me  dush  kekanemahwaud, 
kagoo  mamaundahwuk  kewahbunduhmenid  emuh  ahnuh- 
mea-weguhmegoong  :  ween  dush  oogechaungequatuhwaun, 
kah  dush  oogekushketooseen  chekekedood. 

23  Kepuhgummeahyah  dush  uhpe  kahishquahsanig 
enewh  bu h me e t a hga we rxe-oo ke zhe gudoom u n ,  keezhekewa 
ewede  andaud. 

24  Bahnemah  kahishquahsag  oonoo  kezhegudoon 
keiinjekoowun  Elizabethun  wewun,  nahnoo  kezis  dush 
kekahzoowun,  oo-oo  keekedoonid. 

25  Me  suh  kahdoodahwid  owh  Jehovah,  uhpe  keguh- 
nuh-wahbuhmid  c he e koonah inali wid  ewh  ahyahnesandah- 
goozewin  anduhzhe  ahyahwaud  egewh  enenewug. 

26  Kahningoodwahsoo-keeziswahguk  dush,  owh  angen 
Gabriel  azhenekahzood  oogepeezhenahzhahoogoon  enewh 
Kesha-Muhnedoon,  cheezhaud  emuh  Galileenaung  duhzhe 
oodanah  Nazareth  kahezhenekahdag. 

27  Kegaungwun  kahpenaunzekahwahjin  wahwedega- 
mahgoobunan  enenewun  Joseph  kahezhenekahzoonejin, 
owh  kahooketezemaud  enewh  Davidun  :  owh  dush 
kegaung,  Mary  keezhenekahzoo. 

28  Oogepeendegahgoon  dush  eshpeming  duhzhe 
angenun,  oo-oo  dush  keegood,  Kedahnemekoon  keen 
shawandahgoozeyun,  keweedookaug  sah  owh  Jehovah  : 
keshahwandahgooz  menik  anduhchewaud  egewh  equawug. 

29  Uhpe  dush  wuhyahbuhmaud,  kemegooshkahje-ahyah 
oonje  ewh  kahegood,  kenahnahgahdahwandum  dush 
wagoodoogwanedoog  ahnemikoodahdewin  oo-oo  kahah- 
wunoogwan. 

30  Oo-oo  dush  keegood  enewh  angenun,  Kagoo  sageze- 
kan,  Mary  :  kegemekaun  suh  ewh  ooshahwanjegawin  owh 
Kesha-Muhnedoo. 

31  Benuh,  kegahoonejahnis  emuh  kepahyahwing, 
kegahnegeah  dush  owh  kaoogweseyun,  JESUS  dush 
kegahezhenekahnah. 

^32  Tahkechetwahwandahgooze,  kuhya  mahyahmahwe 
ishpandahgoozid  oogwissun  tahezheweenzoo,  enewh  dush 
Jehovahun  Kesha-Muhnedoon  oogahmeenegoon  ewh 
oodoogemahwandahgoozewene  enewh  oosun  Davidun. 

33  Oogahoogemahkundahwaun  dush  enewh  Jacob 
oonejahnesun  kahgenig,  kuhya  dush  oodoogemahwewin 
kah  wekah  tahishquahsasenene. 

34  Me  dush  owh  Mary  00-00  keenaud  enewh  angenun, 
Ahneen  kaezhewabuk  oonoo,  ewh  kekanemahsewug 
enene. 

35  Angenun  dush  oogeguhnoonegoon,  oo-oo  keegood, 
Owh  Keche-Oojechaug  kegahoodissik,  kuhya  dush  ewh 
oomushkahwezewin  owh  Mahyahmahwe-ishpandahgoozid 
kegahahgahwahtashkahgoon :  me  dush  owh  kache  peenezid 
kanegeud  kaoonjeezhenekahnind,  Oogwissun  owh  Kesha- 
Muhnedoo. 

36  Benuh  dush,  owh  kedaungoosha  Elizabeth,  lmhya 

ween  oodahyahwaun  enewh  quewezansun  ahnoo  goo 
kekaud :  me  noongoom  ahzhe  ningoo-dwahsoo-keezis- 

wahgud  akoo-unjekood  owh  wanejahnesesig  anindebun. 

37  Kah  muh  gagoo  oopwahnuhwetooseen  owh  Kesha- 
Muhnedoo. 

38  Mary  dush  keekedoo,  Benuh  suh,  oobuhmeetahgune- 
quamun  owh  Jehovah  :  mahnoo  ningahezheahyah  debishkoo 
ewh  kahekedooyun.  Kemahjahwmn  dush  enewh  angenun. 

39  Ewh  dush  uhpe  kepuhsegwe  owh  Mary,  waweeb 
dush  keezhah  emuh  akoowahjewekaug,  emuh  Juda  duhzhe 
oodanaung. 

40  Kepeendega  dush  emuh  oowegewahming  owh 
Zacharias,  keahnahmekahwaud  dush  enewh  Elizabethun. 

41  Keezhewabud  dush  uhpe  owh  Elizabeth  kahnoon- 
dung  ewh  ahnuhmekahgood  enewh  Maryun,  oodahbenoo- 
jeemunkequaushkoonewun  emuh  oomesudaung,  oogemoosh 
kenashkahgoon  dush  Keche-Oojechaugwun. 

42  Kekeche-kezhewa  dush  oo-oo  keekedood,  Keshah- 
wandahgooz  anduhchewaud  egewh  equawug,  kuhya 
sh ahwan dahg wud  ewh  kemesud  kaezhemenewung  : 

43  Ahneeshwin  dush  pahnaunzekahwid  oogeen  owh 
nindoogemaum  ? 

44  Benuh,  uhpe  kahnoonduhmaun  ewh  kedahnuhme- 
kahgawin,  owh  ahbenooje  kequaushquahne  emuh  nepah* 
yahwing,  apeech  moojegezid. 

45  Shahwandahgooze  dush  owh  kahdabwayandung,  tah« 
tebishkoosane  suh  oonoo  kahegood  enewh  Tabaninganejin. 

46  Oo-oo  dush  keekedoo  owh  Mary,  Ninjechaug 
oowahwezhanemaun  enewh  Jehovahun, 

47  Kuhya  ninda  oogemoojegezetahgoon  Kesha-Muhnedoo 
Kahbemahjeid. 

48  Oogegahnuhwahbuhmaun  suh  enewh  dabussandah- 
goozenejin  oobuhmeetahgun-equamun  :  benuh,  noongoom 
kuhya  kahgenig  kuhkenuh  aneahneka-bemahdezejig 
shahwandahgooze  ningahegoog. 

49  Owh  muh  mashkahwezid  ningedoodaug  keche- 
uhyeeen,  kuhya  kechetwahwandahgwudene  oodezhenekah- 
zoowin. 

50  Kuhya  ooshahwanjegawin  oodoodissegoonahwah 
egewh  quasahjig  kahgenig  uhpena  kahgenig. 

51  Oogewahbundahewan  oomushkahwenekawin ;  ooge- 
suhswa-nahzhahwaun  enewh  manoodanemoonejin  emuh 
ananduhmoomahgudenig  oodaewaun. 

52  Oonuhmuhduhbewenening  oogeoonjeneswabenaun 
enewh  mashkahwezenejin,  kuhya  dush  oogeoombenaun 
enewh  katemahganemoonejin. 

53  Oogetabesinneaun  enewh  pakuddanejin  enewh 
wanesheshingin,  kuhya  dush  kachetwahwezenejin  pezhe^ 
shig  oogesahgeje-nahzhahwaun. 

54  Ween  mequandung  ooshahwanjegawin,  oogeweedoo- 
kahwaun  oobuhmeetahgunun  Israelun. 

55  Kahezhewahweenduhmoowaud  koosenahnin  Abra- 
ham  kuhya  oonejahnesun  kahgenig. 

56  Kagah  nesoo-keezis  owh  Mary  oogeweejewaun 
enewh,  medush  keezhekewad  emuh  tebenuhwa  oowege- 
wahming. 

57  Ahzhe  dush  Elizabeth  ketebishkoosane  ewh  uhpe 
chenegeahwuhsood ;  oogenegeaun  dush  enewh  quewe- 
zansun. 

58  Weejeduhnuhkewamahgunun  kuhya  oodenahwamah- 
gunun  kenoondahgawun  kahezheshahwanemegood  enewh 
Tabaninganejin,  kemahmahwe-moojegezewug  dush. 

59  Kepuhgummeahyahmahgud  dush,eshwausoogoonah- 
guk  kepeezhahwug  chekekenoowahje-mahdezhwahwaud 
enewh  ahbenoojeiin  ;  Zacharias  dush  oogeezhenekahnah- 
waun,  debishkoo  azhenekahzoonid  enewh  oosene. 

60  Oogeen  dush  oogeguhnoonegoowaun,  oo-oo  keegoo- 
waud,  kahween  ewh  ;  John  suh  tahezhenekahzoo. 

61  Oo-oo  dush  oogeenah waun ,  Kahween  ahweyah 
anduhchewaud  kedenahwamahgunug  oo-oo  ezhenekah- 
zoose. 

62  Qogeuhyenenuhmahwaun  enewh  oosene,  ewh 
kaezhenekahzoonid. 

63  Oogenundoodaun  dush  ewh  oodoopoowin  anduhzhe 
oozhebeegang,  Keoozhebeega  dush,  00-00  keekedood,  John 
suh  tuhezhenekahzoo  :  Kuhkenuh  dush  kemahmahkahdan- 
duhmoog. 

64  Kazhetena  dush  kenesahkooshkahne  oodoon,  kuhya 
oodanuhnewh  kepuggissekahne,  kekekedoo  dush,  kuhya 
kemahmooyahwahmaud  enewh  Kesha-Muhnedoon. 

65  Sagezewin  dush  oogeahpuggissekahgoonahwah 
kuhkenuh  emuh  kewetuhyeee  kahdahjig,  kuhkenuh  dush 
oonoo  ekedoowenun  kesuhswaweenjegahdanoon  emuh 
akoo  ishpahdenaug  emuh  Judea  duhzhe  uhkeeng. 

66  Kuhkenuh  dush  kahnoondungig  oogeahsunjegoonah- 
wah  emuh  oodaewaung,  oo-oo  dush  keekedoowaud,  Ahneen 
kaezhewabezid  mahbuh  ahbenooje  !  Kuhya  dush  ooneenj 
owh  Tabaningad  oogeweedookahgoon. 

67  Oosun  dush  Zacharias  oogemooshkenashkahgoon 
enewh  Keche-Oojechaugwun,  keaunwahjega  dush,  oo-oo 
keekedood, 

68  Tahpeshegandahgooze  owh  Jehovah,  Israel  Ookesha- 
Muhnedoomun  :  oogepenaunzekahwaun  suh,  kuhya  ooge 
bemahjeaun  oodahnishenahbamun. 

69  Kuhya  kegeoombenemahgoonaun  kache-enandah- 
gwuk  bemahjeegoowin  emuh  oowegewahmening  enewh 
Davidun  oobuhmeetahgunemun  ; 

70  Kahezhewahweendahmahgad  emuh  oodoonening 
enewh  kache-twahwezenejin  oodaunwahjega-wenenemun 
pahahyahnejin  pahahkoo-uhkeewung  : 

7 1  Chemeetahgwanahmahgooyung,  wemujjedoo-doo- 
nungwah  egewh  shaunganemenungoog,  kuhya  ooneenje- 
waung  egewh  nashkanemenungoog  cheoonje  bemahjeegoo- 
yung  ; 

72  Chekezhetoong  ewh  shahwandahgoozewin  kahezhe- 
wahweenduhmoowindwah  egewh  keketezemenenahnig, 
kuhya  chemequanduhming  ewh  kachetwahwandahgwude- 
nig  ookekindewin ; 

73  Ewh  mushkahwee-kezhwawin  kahezhewahween- 
duhmoowaud  enewh  koosenaun  Abraham, 

74  Chemeenenung,  kenuhwind  chebemahjeegooyung, 
chebuhmeetahwung  kuhnuhga  chekoosahsewungwah 
nashkanemenungoog, 

75  Emuh  menoo-bemahdezewening  kuhya  emuh 
quuhyuk-wahdezewening  emuh  enahsuhmuhbid,  kaahkoo- 
bemahdezeyung. 

76  Kuliya  dush  keen,  ahyahbenoojeeweyun,  ke- 
gahezhenekahnegoo  oodaunwahjega-wenenemun  owh 
mahyahmahwe-ishpandahgoozid  ;  kegahuhnenegaun  emuh 
enahsuhmuhbid  owh  Jehovah,  chewahwazhesittooyun  ewh 
kaeneezhaud ; 

77  Chekekanduhmooiidwah  oodahnishenahbamun  ewh 
bemahjeewawin,  cheoonje  Wabenuhmoowindwah  enewh 
oomujjeezhewabezewenewaun, 

78  Emuh  ookeche-shahwanjegawening  owh  kekesha 
Muhnedoomenaun  kegepemoowuddezegoonaun  owh  ish- 
peming  wanjeed,  wahsayahzewin  pahtood. 

79  Chemeenaud  ewh  wahsayahzewin  enewh  magwah 
puhsuhgishtebik  namuhduhbenejin,  kuhya  neboowene- 
ahgahwahtashemoowening  ayahnejin,  kuhya  cheahtood 
kesittahnahnin  emuh  pezaunewawene-mekunaung. 

80  Owh  dush  ahbenooje  kemahjege,  kuhya  ashkum 
kemushkahweze  emuh  oojechaugoong,  puhgwuhduh 
kummig  dush  keahyah  nahnauzh  ewh  kezheguk  kewah- 
bundahind  owh  Israeh 

EPUHGUMMEAHYAH  dush  uhpe  oonoo  kezhegu- 


IV  doon,  keenahkoonega  owh  Ccssar  Augustus  kuhkenuh 
emuh  uhkeeng  ayahjig  chetebahegawaud  oogemah- 
shooneyah. 

2  (Maundah  dush  tebahegawin  netum  keoozhechegahda 
magwah  owh  Cyrenias  kebogemahkundung  ewh  Syria.) 

3  Kuhkenuh  dush  keezhahwug  chetebahegawaud, 
emuh  tebenuhwa  oodoodanahwewaung. 

4  Kuhya  ween  Joseph  kebonjemahjah  emuh  Galilee- 
naung  ewh  oodanah  Nazereth  aduhming,  ewede  dush 
Judeaing  keezhaud,  emuh  David  oodoodanuhwing  ewh 
Bethlehem  aduhming :  kedebandahgooze  gooshah  emuh 
oowegewahming  owh  David. 

5  Chetebahegad,  keweejeWaud  Maryun  enewh  wah- 
weewejin,  kache-unjekoonid. 

6  Kepuhgummeahyah  dush,  magwah  ewede  keabyah- 
waud  kedebishkoosane  ewh  chenegeahwuhsoonid. 

7  Oogenegeaun  dush  oonetummoozhalmun  oogwissun, 
oogetuhkoobenaun  dush,  kuhya  oogeahsaun  emuh  anduhzhe 
wesenenid  enewh  ahwahkahnun;  kah-muh  kemeenahsewug 
uhbenahsoowin  emuh  ahshunde-weguhmegoong. 

8  Keahyahwug  ewede  duhzhe  uhkeeng  egewh  malmish- 
tahnishe-wenenewug,  ahgwahjeeng  ketegahning  nebahwe- 
waud  tebekudenig,  guhnuhwanemahwaud  oomahnishtah- 
nishemewaun. 

9  Benuh  dush,  Jehovah  oodangenemun  kepenebahwe- 
wun  emuh  ahyahwaud,  kuhya  oopeshegandahgoozewin 
owh  Jehovah  kesahgahtane  kewetuhyeee  emuh  ahyahwaud : 
kekeche-sagezewug  dush. 

10  Angenun  dush  oogeegoowaun,  Kagoo  sagezekagoon; 
Benuh  gooshah,  kewahweenduhmoonim  kache-moojegan- 
dahgwuk  minwahjemoowin,  chedebahje  mootahwindwah 
kuhkenuh  ahnooj  azheweenzoojig  ahnishenahbag. 

1 1  Kenegetahmahgoom  suh  noongoom  kezheguk  emuh 
oodoodanuhwing  owh  David  kabemahjeewad,  mesuh  owh 
Christ  owh  Tabaningad. 

12  Mesuh  maunduh  kekenoowahjechegun  kaahyahmag, 
kegahmekahwahwah  owh  ahbenooje  takoobezood,  kuhya 
shangeshing  emuh  anduhzhesenewaud  egewh  ahwah- 
kahnug. 

13  Chasekah  dush  owh  angen  oogepemeweejewegoon 
nebewah  ishpeming  duhzhe  ahnishenahban  wahwezhane- 
mahnid  enewh  Kesha-Muhnedoon,  oo-oo  ekedoonid. 

14  Tahpeshegandahgooze  suh  owh  Kesha-Muhnedoo 
ewede  keche  ishpeming,  kuhya  oomali  uhkeeng 
pezaunewawin,  kuhya  shahwanjegawin  anduhzhe-ahyah- 
waud  egewh  enenewug. 

15  Kepuhgummeahyahmahgud,  uhpe  egewh  angenug 
kahmahjahwaud  ishpeming  enuhkuhkayah,  egewh  mah- 
nishtahnishe-wenenewug  keguhnoonedewng,  Urnba  ezhah- 
dah  ewede  Bethieheming,  chewahhunduhmung  oo-oo 
pagummishkahmahguk,  owh  Tabaningad  kahkekanduh- 
moonenung. 

1 6  Medush  kepewaweebishkahwaud,  kemekahwah- 
waud  dush  enewh  Maryun,  kuhya  Josephun,  kuhya 
ahbenoojeiin  shingeshinenid  ernuli  anduhzhe-wesenenid 
ahwahkahnun. 

17  Ulipe  dush  kahwahbunduhmoowaud,  oogesuhswa- 

debabduhdoonahwali  ewh  ekedoowin  kahwahweenduh- 
rnoowindwab,  anandabgoozid  owh  abbenooje. 

18  Kuhkenub  dush  kahnoondungig  kemahmahkahdan- 
duhmook  enewh  keenahjemoowaud  egewh  mahnishtah- 
n  isb  e-we  n  e  ne  wu  g. 

19  Marydush  oogeguhnuhwandahnun  kuhkenuh  oonoo 
uhyeeen  kuliya  oogenabnabgahdahwandahnun  emuh 
oodaing, 

20  Egewh  dush  mahnishtahnishe-wenenewug  kekewa- 
wug  wTahwezhanemahwaud  kuhya  mahmooyahwahmah- 
waud  enewdi  Kesha-Mubnedoon  oonje  oonoo  uhyeeen 
kahezhenoonduhmoowaud  kuhya  dush  kahezhewrahbunduh- 
moowaud. 

21  Ubpe  dush  shwrausookezhik  kahtebishkoosag 
wekekenoowahje-keshkizhoond  owh  ahbenooje,  JESUS 
keezhenekabzoo,  ewh  egoo  kahezheweenaud  owh  angen 
cbepwah  ahyabnid  emuh  mesudaung. 

22  Uhpe  dush  oonoo  kezhegudoon,  chepeneedezood 
ketebishkoosanig,  ewh  egoo  akedoomahguk  owh  Moses 
ookubgequawin  oogepeenalnvaun  enewrh  Jesusun  emuh 
Jerusaleming  cbepubgedenabmahwahwaud  ewh  weyow 
enewh  Tabaninganejin  ; 

23  (Debisbkoo  azbebeegandag  emuh  ootebahkoonega- 
wrening  owh  Tabaningad,  Kubkenuh  egewh  netum  nahgejig 
quewezansug  tahuhyenanemahwug  chepuggedenuhmuh 
wrind  owh  Tabaningad;) 

24  Kubyadush  chemegewawaud  ewh  sahsahgewejegun, 
ewh  goo  akedoong  emuh  Tabaningad  ootebahkoonega- 
wening,  Ningoodwawraun  egewh  keche-oomemeeg  gamuh 
neezh  oomemeensug. 

25  Benuh  dusb,  keabyab  pazbik  enene  emuh  Jerusalem- 
ing,  Simeon  kabezhenekahzood ;  medush  owh  enene 
quubyuk  kabezhewabezid  kubya  kahmenoo-ahnuhmeaud, 
kebeetood  dusb  ooshahwTandahgoozewin  owh  Israel  :  keche 
Gojechaugwmn  dush  oogeweejewregoon. 

26  Kubya  dush  oogewahweendabmahgoon  enewrh 
Keclie-oochechaugwmn,  chewahbunduhsig  ewh  neboowin 
cbepwah  wahbubmaud  oo-Cbristemun  owdi  Jebovah. 

27  Kubya  emuh  Keche-Oojechaugoong  keezhah  ewmde 
uhnubmea-wegubmigoong  ;  uhpe  dush  enewh  oonegeegoon 
kabpeendeguhnegood  ah-owh  ahbenooje  Jesus,  chedoodaii- 
good  debisbkoo  akedoomabguk  ewh  tebahkoonegawin. 

28  Me  dush  keoodabpenaud  emuh  oonikaung  kemah- 

mooyaliwalunaud  enewh  Kesha-Muhnedoon,  00-00  dush 
keekedood, 

29  Jehovah  noongoom  kepuggedenah  kebuhmeetahgun 
chemahjaud  emuh  pezaunewawening,  debishkoo  kaheke- 
dooyun. 

30  Neeshkinzhegoong  muh  ningeoonjewahbundaun  ewh 
kebemahjeewawin. 

31  E-ewh  kahwahwazhesettooyun,  emuh  anahsuh* 
mingwawaud  kuhkenuh  bamahdezejig. 

32  Ewh  wahsayahzewin  chewahsashkahgoowaud 
egewh  mayug-ahnishenahbag  kuhya  oopeshegandahgoo- 
zewenewah  kedahnishenahbamug  Israel. 

33  Joseph  dush  kuhya  oogeen  owh  Jesus  kemahmalu 
kahdanduhmoog  oonje  enewli  uhyeeen  kahenind. 

34  Kuhya  dush  owh  Simeon  oogeshahmanemaun, 
kuhya  oogeenaun  enewh  oogene  Maryun,  Benuh,  wah-owh 
ahbenooje  peoonje-puggedenah  chepungeshenenid  kuhya 
dush  nayaub  chepuhsegwenid  nebewah  emuh  Israeling; 
kuhya  tahahwe  ewh  kekenoowahjechegun  kamujje- 
duhzhinchegahdag. 

35  Ahzhahwashk  dush  kegah  puhjeboo-oogoon  tebe- 
nuhwa  kejechaugoong,  enewh  dush  oonahnahgahdahwan- 
duhmoowenewaun  nebewah  oodaemaun  chemezheshah- 
wahbunjegahdag. 

36  Keahyahdush  pazhigequa,  Anna  kahezhenekahzood, 
aunwahjega-equa,  oodahnun  owh  Phanuel  keezheoodooda- 
mid  debishkoo  owh  Aser,  kekeche-kekah,  neezhwahswe 
pepoon  dush  menik  ahnoo  kewedegagoobunan  pahahkoo- 
kegaungood. 

37  Kuhya  dush  keshegahwe  koonemah  swahswe- 
meduhnuh  ahzhe  newin  kekenoonoowinun  ;  kah  wekah 
oogenuhguddunseen  ewh  ahnuhmea-weguhmig,  ewh  dush 
ween  kebuhmeetahwaud  enewh  Jehovahun. 

38  Kepeendega  dush  kuhya  ween  ewh  uhpe,  oogemah- 
mooyahwahmaun  dush  enewh  Tabaninganejin,  kuhyadush 
kewahweenduhmahwaud  kuhkenuh  enewh  nanduhwah- 
bunduhmenejin  ewh  shahwandahgoozewin  emuh  Jerusa- 
leming. 

39  Uhpe  dush  kuhkenuh  kahkezhetoowaud,  azheahyah- 
nigewh  ootebahkoonegawin  owh  Jehovah,  keezhekewawug 
ewede  Galileenaung  emuh  ewh  tebenuhwa  oodoodanah- 
wewaung  Nazareth  aduhming . 

40  Kemahjege  dusli  owh  ahbenooje,  kuhya  kekenebege 
emuh  mushkahwanduhmoowening,  kuhya  oogemooshke- 
nashkahgoon  ewh  nebwahkahwin  kuhya  dush  ooshahwan- 
jegawin  owh|Kesha  Muhnedoo  oogeweejewegoon. 

41  Ooketezemun  keezhahwun  emuh  Jerusaleming 
anduhsoo-pepoonenig,1  uhpe  kuhbekoosa-wahkoondingin. 

42  Uhpe  dush  kahmetahsoo-ahzhe-neezhoo-pepoon- 
uhgezid,  keezhahwug  emuh  Jerusaleming,  ewh  egoo 
azhechegagoobunan  uhpe  wahkoondingin. 

43  Uhpe  dush  kahtebishkoosittoowaud  enewli  kezhe- 
gudoon,  uhpe  kewawaud,  owh  quewezanse  Jesus  keeshque 
emuh  Jerusaleming  ;  owh  dush  Joseph  kuhya  oogeen  owh 
quewezanse  kahween  oogekekanduhsenahwah. 

44  Oogeenanemahwaun  suh  cheweejewahnid  enewh 
pabahmahdezenejin  ;  ningoo-kezhik  kebemoosawug  ;  ooge- 
nundoonawahwaun  dush  emuh  ahyahnid  enewh  anuhwa- 
mahwahjin  kuhya  kakanemahwahjin. 

45  Uhpe  dush  kahmekahwahsegwah,  nayaub  keezhe- 
kewawug  emuli  Jerusaleming,  keoondoonawahwaud. 

46  Kepuhgummeahyahmahgud,  nasoogoonahgudenig 
oogemekahwahwaun  emuh  keche-ahnuhmea-weguhmi- 
goong,  nuhmuhduhbenid  nesuhwuhyeee  keahyahnid  keke- 
nooahmahga-wenenewun,  bezindahwahnid  kuhya  kuhgwa- 
jemahnid. 

47  Kuhkenuh  dusli  kahnoondahwahjig  oogemahmah- 
kahdanemahwaun  kahezhe-nesittootummenid,  kuhya  kah- 
ezhe-nuhquatuhmenid. 

48  Uhpe  dusli  kahwahbuhmahwaud  kemahmahkah- 
danduhmoog,  oo  oo  dush  oogeegoon  enewh  oogeen, 
Ningwis,  ahnishwin  oo-oo  kedoodahweyaung  ?  Benuh  koos 
kuhya  neen  kegenundoonaoogoo  kesahdanduhmaung. 

49  Oo-oo  dush  oogeenaun,  Ahnishwin  kegwenuhwah- 
buhmeyag?  Kah  nuh  ween  kekekanduhsenahwah,  cheah- 
nooketuhmaun  noos  oodahnookeewenun  ? 

50  Kah  dush  oogenesittootunsenahwah  ewh  ekedoowin 
kahezheguhnoonegoowaud. 

51  Oogefihneweejewaun  dush,  ketuhgwishenoowaud 
dush  ewede  Nazarething  oogenuhittahwaun  ;  oogeen  dush 
oogeguhnahwandahnun  oonoo  uhyeeen  emuh  oodaing. 

52  Jesus  dush  kemahjege  emuh  nebwahkahwening 
kuhya  emuh  weyowing,  kuhya  ashkum  oogeminwaneme- 
goon  enewh  Kesha-Muhnedoon,  kuhya  enewh  enenewun. 

UHPE  metahswe  ahshe  nahnoopepoon  kahkeche-ooge- 
mahwicl  owh  Tiberias  Caesar,  magwah  Pontius  Pilate 
oogemahkundung  ewh  Judea,  kuhya  magwah  Herod 
oogemahkundung  ewh  Galilee,  magwah  wekahnesun 
Philipun  keoogemahkunduhmenid  Itureakuhya  Trachonitis 
duhzhe  uhkee,  kuhya  owh  Lysanias  keoogemahkundung 
ewh  Abilene. 

2  Magwah  kcch  e-sah  sahge  wej  ega-wenene  we  waud 
Annas  kuhya  Caiphas,oodekedoowin  owh  Kesha-Muhnedoo 
oogepeoodissegoon  owh  Jolm  Zacharias  oogwissun  ewede 
buhgwuhduhkummig. 

3  Keezhah  dush  emuh  kuhkenuh  uhkeeng  chegeseebe 
Jordan  anduhgoog,  kepahpahdebahdoodung  ewh  aunwa- 
nindezoowene-baptizoomeewawin,  cheoonjewabenegahdag 
enewh  mujje-ezhewabezewinun. 

4  Debishkoo  azhebeegahdag  emuh  muhzeneeguning 
anduhgoog  oodekedoowin  owh  Isaias  aunwahjega-wenene, 
oo-oo  keekedood,Oodinwawin  owh  pazhik  matwa-pepahgid 
emuh  puhgwuduhkummig,  Wahwazhesittahmahwik  oome- 
kun  owh  Jehovah,  quuhyukoomootahwik  enewh  oomik 
aunsun. 

5  Anduhsoo  puhsuhkummegaug  tahmooshkenaseche- 
gahda,  kuhya  kuhkenuh  keche-wahjewun  kuhya  wahje- 
wansun  tahdahbussuhkummeguhegahdanoon,  kuhyaenewh 
waushkahgin  tahquuhyukoojegahdanoon,  kuhya  puhgwuh- 
kummegaug  tahoonuhkummeguhegahda. 

6  Kuhya  kuhkenuh  egewh  wahyahsewejig  mahmahwe 
oogahwahbundahnahwah  Kesha-Muhnedoo  oobemahjee- 
wawin. 

7  Ooo-oo  dush  oogeenaun  enewh  pahnaunzekahgoojin 
chebaptizooegoowaud,  Kenabegoong  wandahdezeyag, 
ahwanan  kahenenag  cheoozhinduhmag  ewh  nishkahdeze- 
win  kapetuhgwishenoomahguk. 

8  Mekoogetooyook  enewh  menewenun  aunwanindezoo- 
wening  kaoonzekahmahgukebuneen,  kagoo  dush  mahje- 
ekedookagoon  emuh  kedaewaung,  Nindahyahwahnaun  owh 
noosenaun  Ahraham  :  kedenenim  suh  ookushketoon  owh 
Kesha-Muhnedoo  oonoo  ahsineen  cheoondenahpun  enewli 
Abraham  kaoonejahnesejin. 

9  Ahzhe  muh  enenegahda  ewh  wahgahquud  emuh 
oojebekahwewaud  egewh  metigoog,  kuhkenuh  dush  meti- 

goog  manoo-menewesegoog  kahwahegahzoowug,  kuhya 
emuh  ishkootang  ahpuggenahwug. 

10  Ooge  kuhgwajemegoon  dush  enewh  mahyahmahwe- 
noonejin  ahnishenahban,  00-00  keegocd,  Ahneen  kaezhe- 
chegayaung  ? 

11  Oogeguhnoonaun  dush  00-00  keenaud,  owh  nauzlie- 
nenig  oopuhpeensekahwahgunun  oogahmeenaun  enewh 
wapuhpesuhkoowahgunesenejin,  kuhya  dush  owh  wameeji- 
mid  nahsaub  tahezhechega. 

12  Kepeezhahwun  dush  mahwunjechega-wenenewun 
chebaptizoomegoowaud,  oo-oo  dush  oogeegoon,  kakenooah- 
mahgayun,  ahneen  kaezhechegayaung  ? 

13  Oooo  oogeenaun,  Kagoo  nebewah  shooneyah  nun- 
doodunkagoon,  me  atuh  menik  anahkoonegooyag. 

14  Kuhya  dush  shemahguneshun  oogeguhgwajemegoon, 
oo-oo  keegood,  Ahneen  dush  neenuhwind  kaezhechega- 
yaung?  Oo-oo  dush  oogeenaun,  kagoo  sagemahkagoon 
ahweyah,  kagoo  kuhya  kuhkenuhwishke-bahtahmahkagoon 
ahweyah,  kuhya  tabanemooyook  ewh  menik  tebahahmah- 
goozeyag. 

15  Magwah  dush  egewh  ahnishenahbag  kenundahwah- 
bunjegawaud  kuhya  nahnahgahdahwanduhmoowaud  emuh 
oodaevvaung,  anandahgoozenid  enewh  Johnun,  kishpin 
ahyahwegwan  owh  Christ,  gamuh  kuhya  goo,  kah. 

16  John  oogekuhnoonaun  kuhkenuh,  oo-oo  keekedood, 
Neen  suh  kebaptizoominim  ewh  nebe  ahyooyaun,  peezhah 
dush  pazhig  ahwahshema-mashkahwezid  neen  dush  ween, 
kahween  nindahpeetandahgoozese,  cheahbahahmahwuge- 
bun  enewh  oomukkissinahbeen :  mesuh  owh  kabaptizoo- 
menag  enewh  Keche-Oojechaugwun  kuhya  ishkootang. 

17  Oowawasaegun  ootuhkoonaun,  kuhyadush  wawane 
oogahpeenetoon  oopuggundeega-weguhmig,  kuhya  dush 
oogahsuhgukkenaun  enewh  oomezemenansemun  emuh 
oomejemeguhmegoong ;  oogahchahgezaun  dnsh  ewh 
shegoonooshkahjegunun  emuh  ishkootang  wekah  kaahtase- 
nook. 

18  Keche-nebewah  dush  bakaunukkin,  magwah 
kuhgequad  oogeweenduhmoowaun  enewh  ahnishenahban. 

19  Owh  dush  Herod  tetrarch  kenuhnebekemegood 
enewh,  Herodiasun  oonje  wekahnesun  wewene,  kuhya 
ahnooj  gagoo  mujje-ezhechegawinun  kahezhechegad. 

20  Kuhya  00-00  keduhgoo-ezhechega  kekebahquahwaud 
enewh  Johnun  emuh  kebahquahoode-weguhmigoong. 

21  Keezhewabud  dush,  uhpe  ahzhe  kahbaptizoomeind- 
wah  kuhkenuh  egewh  ahnishenahbag,  kuhya  owh  Jesus 
kahbaptizoomeind  kuhya  magwah  ahnuhmeaud,  kenesah- 
kooshkahne  ewh  kezliik. 

22  Kuhya  kepenauzhewun  emuh  weyowing  owhKeche 
Oojechaug  emuh  weyowene-ezhenahgoozewening  debishkoo 
keche-oomeemeeng ;  kezhegoong  dush  keoonzetahgwud 
ewh  inwawin  oo-oo  keekedoong,  Keen  suh  kedow  ningwis 
suhyahgenaun  manwanemenaun. 

23  Gagah  kenesemeduhnuh-duhsoo-pepoon-uhgeze  Jesus, 
ewh  kahenanduhming  oogwissid  owh  Joseph,  kahoogwisse- 
jin  owh  Heli, 

24  Kahoogwissejin  owh  Matthat,  kahoogwissejin  owh 
Levi,  kahoogwissejin  owh  Melchi,  kahoogwissejin  owh 
Janna  ,  kahoogwissejin  owh  Joseph, 

25  Kahoogwissejin  owh  Matthathias,  kahoogwissejin 
owh  Amos,  kahoogwissejin  owh  Naiim,  kahoogwissejin 
owh  Esli,  kahoogwissejin  owh  Nagge, 

26  Kahoogwissejin  owh  Maath,  kahoogwissejin  owh 
Mattathias,  kahoogwissejin  owh  Semei,  kahoogwissejin 
owh  Joseph,  kahoogwissejin  owh  Juda, 

27  Kahoogwissejin  owh  Joanna,  kahoogwissejin  owh 
Khesa,  kahoogwissejin  owh  Zerobabel,  kahoogwissejin  owh 
Salathiel,  kahoogwissejin  owh  Neri, 

28  Kahoogwissejin  owh  Melchi,  kahoogwissejin  owh 
Addi,  kahoogwissejin  owh  Cosarn,  kahoogwissejin  owh 
Elmodan,  kahoogwissejin  owh  Er, 

29  Kahoogwissejin  owh  Jose,  kahoogwissejin  owh 
Eliezer,  kahoogwissejin  owh  Jorim,  kahoogwissejin  owh 
Matthat,  kahoogwissejin  owh  Levi, 

30  Kahoogwissejin  owh  Simeon,  kahoogwissejin  owh 
Juda,  kahoogwissejin  owh  Joseph,  kahoogwissejin  owh 
Jonan,  kahoogwissejin  owh  Eliakim, 

31  Kahoogwissejin  owh  Melea,  kahoogwissejin  owh 
Menam,  kahoogwissejin  owh  Mattatha,  kahoogwissejin 
owh  Nathan,  kahoogwissejin  owh  David, 

32  Kahoogwissejin  owh  Jesse,  kahoogwissejin  owh 
Obed,  kahoogwissejin  owh  Booz,  kahoogwissejin  owh 
Salmon,  kahoogwissejin  owh  Naason, 

33  Kahoogwissejin  owh  Aminadab,  kahoogwissejin  owh 

Aram,  kahoogwissejin  owh  Esrom,  kahoogwissejin  owh 
Pharez,  kahoogwissejin  owh  Judah, 

34  Kahoogwissejin  owh  Jacob,  kahoogwissejin  owh 
Isaac,  kahoogwissejin  owh  Abraham,  kahoogwissejin  owh 
Thara,  kahoogwissejin  owh  Nahor, 

35  Kahoogwissejin  owh  Saruch,  kahoogwissejin  owh 
Ragau,  kahoogwissejin  owh  Phaleg,  kahoogwissejin  owh 
Heber,  kahoogwissejin  owh  Sala, 

36  Kahoogwissejin  owh  Cainan,  kahoogwissejin  owh 
Arphaxad,  kahoogwissejin  owh  Sem,  kahoogwissejin  owh 
Noe,  kahoogwissejin  owh  Lamech. 

37  Kahoogwissejin  owh  Methuselah,  kahoogwissejin 
owh  Enoch,  kahoogwissejin  owh  Jared,  kahoogwissejin  owrh 
Mahahleel,  kahoogwissejin  owh  Cainan, 

38  Kahoogwissejin  owh  Enos,  kahoogwissejin  owh 
Seth,  kahoogwissejin  owh  Adam,  kahoogwissejin  owh 
Kesha-Muhnedoo. 

CHAP.  IV. 

JESUS  dush  kemooshkenashkahgood  Keche-Oojechaug- 
wun,  kepeoonjekewa  emuh  Jordaning,  kuhya  dush 
keche  Oojechaugwum  oogeezhewenegoon  emuli  buhquuh- 
duhkummig. 

2  Nemeduhnuh-duhsoogoon  oogekuhgwatebanemegoon 
dush  enewh  mujje-muhnedoon.  Kah  dush  gagoo  oogemee- 
jeseen  oonoo  kezhegudoon  ;  uhpe  dush  kahishquahsag,  me 
dush  kepukuddad. 

3  Oo-oo  dush  oogecgoon  enewh  mujje-mulmedoon, 
Kishpin  ahyahwewuman  Oogwussun  owh  Kesha-Muhnedoo, 
edun  oo-oo  ahsin  chepahquazhegunewung. 

4  Jesus  dush  oogeguhnoonaun  oo-oo  keekedood,  Oozhe- 
beegahda,  Kahween  buhquazhegun  atuh  tahoonjebemah- 
dezese  owh  enene,  kuhkenuh  suh  ween  oodekedoowenun 
owh  Kesha-Muhnedoo. 

5  Uhpe  dusli  owh  mujje-muhnedoo  kahezheweenaud 
emuh  kache-ishpahdenahnig  wahjewing,  kazhetena  dush 
oogewahbundahaun  kuhkenuh  uhkeeng  duhzhe  oogemah- 
wewinun. 

6  Owh  mujje-muhnedoo  oo-oo  oogeenaun,Kegahmeenin 
kuhkenuh  maundah  kushkeawezewin  kuhya  pezhegandah- 
goozewin,  nepuggedenahmahgoo  muh,  ahwragwan  dush 
w ah  me  e  n  ah wrugan ,  ne  m e  e  n ah . 

7  Keen  dush  kishpin  oojeclieengwunetuhweyun  kuhke- 
nuh  kegah  tebandaunun. 

8  Jesus  dush  oogeguhnoonaun,  00-00  keenaud,  Ahwus 
nepequunaung  ezhaun,  Satan  :  oozhebeegahda  muh,  Kegah- 
oojecheengwunetahwah  owh  Jehovah Kekesha-Muhnedoom, 
ween  dusli  atuh  kabuhmeetuhwud. 

9  Oogeezheweenaun  dush  emuh  Jerusaleming,  oogene- 
bahweaun  dush  emuh  keche  wahnuhkoowung  ewh 
ahnuhmea-weguhmig,  oo-oo  dush  oogeenaun,  Kishpin 
ahyahwewunan  Oogwissun  owh  Kesha-Muhnedoo  oomah 
oonjenesepuggezoon  : 

10  Ezhebegahda  muh,  oogahguhgaunzoomaun  enewrh 
oodangenemun  cheguhnuhwanemikwah  : 

11  Emuh  dush  ooneenjewraung  kegahoombenegoog 
chepetahkoossittashinsewun  emuh  absineeng. 

12  Jesus  dush  oogekuhnoonaun  oo-oo  keenaud,  Ekedoom 
suh,  Kahween  kegahkuhgwatebanemahse  owh  Jehovah 
Kekesha-Muhnedoom. 

13  Uhpe  dush  owh  mujje-muhnedoo  kahishquah- 
kuhgwatebanemaud,  ahjenuh  oogenuhguhnaun. 

14  Jesus  dush  keezhekewa  emuh  oomushkahwezewe- 
nening  keche  Oojechaugwun  ewede  Galileeing  :  kesuh- 
swayahjemah  emuh  anegookwaug  ewh  uhkee  kew^etuhyeee 
anduhgoog. 

15  Kuhya  dush  kekekenooahmahga  emuh  oodahnuhmea- 
weguhmigoowaung,  kewahwezhanemegood  kuhkenuh. 

16  Keezhah  dush  emuh  Nazarething  kahduhzhenetuh- 
wugeind  :  kepeendega  dush  debishkoo  moonzhug  kahezhe- 
chegad  emuh  ahnuhmea-weguhmegoong  ahnuhmea-kezhe- 
gudenig,  kenebahwe-ahgindung  dush  ewh  muzzenuhegun. 

17  Kemeenah  ewh  muzzenuhegun  emuh  azhebeegah- 
dagin  enewh  oodaunwahjegawenun  owh  Esaias.  Uhpe 
dush  kahpuhgahkoonung  ewh  muzzenuhegun  oogemekaun 
ewh  oozhebeegawin  oo-oo  azhebeegahdag. 

18  Nekekishkahwah  Jehovah  Ookeche-Oojechaugwun, 
ningenuhmuhkoonikmuh  chedebahjemootahwugwTah  egewrh 
katemahgezejig  ewh  minwahjemoowin,  ningepeahnoonik 
chenoojemooiigwah  egewrh  magooshkahjedaajig ;  chede- 
bahjemootuhwugw^ah  egewh  kabahquahegahzoojig  ewh 
chepuggedenindwah  ;  kuhya  egewh  kakepeengwajig 
chewahbeindwah,  chepuggedenindwah  egewTh  apesah- 
bahwaindjig, 

19  Chepnhbahdebahdudoomaun  ewh  manwandah- 
gwudenig  ookekenoonoowin  owh  Tabaningad. 

20  Oogekebahquahaun  dush  ewh  muzzenuhegun,  ooge- 
meenaun  dush  ahnuhmea-weguhmigoong  duhzhe  buh- 
meetahgun,  kenuhmuhduhbe  dush  :  oogeminjemahbuh- 
meegoon  dush  kuhkenuh  emuh  ahnuhmea-weguhmigoong 
ayahnejin. 

21  Kuhya  dush  kemahje-kekedoo,  oo-oo  keenaud, 
Noongoom  kezheguk  ketebishkoosamahgud  maunduh 
oozhebeegawin  emuh  ketuhwuggahwaung. 

22  Kuhkenuh  dush  oogedebahjemahwaun,  kuhya 
oogemahmahkahdandahnahwah  enewh  shahwanjegawene- 
ekedoowenun  kahoonzekahmahgudenig  emuh  oodooning, 
oo-oo  dusb  keekedoowug,  Kah  nah  mahbuh  ahwese 
oogwissun  owh  Joseph? 

23  Oo-oo  dush  oogeenaun,  Ahbettakummig  kegahezhim 
maunduh  ahwachegun,  Mashkeke-weneneweyun  nahnaun- 
dahwe-edezoon,  wagoodoogwan  kahenettahmahwaungan 
keezhechegayun  emuh  Capernauming,  kuhya  oomah 
ezhechegan  emuh  tebenuhwa  kedunduhnuhkeewening. 

24  Keekedoo  dush,  Kagate  kedenenim,  kahween 
ahweyah  aunwahjega-wenene  bezindahwahse  emuh  tebe- 
nuhwa  oodunduhnuhkewening. 

25  Kagate  kedenenim,  nebewah  keahyahwug  shegaug 
emuh  Israel  duhzhe  uhkeeng,  magwah  kebemahbezid  owh 
Elias,  uhpe  kekebahquahegahdag  ewh  kezhik  nesoo 
kekenoonoowin  kuhya  ningoodwahsso-keezis,  kekeche- 
puhkuhdawenahguk  emuh  kuhkenuh  anegookummegaug 
uhkee ; 

26  Kah  dusli  ahweyah  keezhenahzhahmahwahse 
Elias,  me  etuh  emuh  Sareptaing  Sidon  duhzhe  oodanah, 
enewh  equawun  kahshegahwenejin. 

27  Kebahtuhyeei’nwug  dush  wamegeejig  emuhlsraeling, 
magwah  owh  Elizheus  keaunwahjegad  emuh  ;  kah  dush 
ahweyah  kepeeneahse,  me  atuh  owh  Naaman  Syriaing 
duhshe  enene. 

28  Kuhkenuh  dush  egewh  kahahyahjig  emuh  ahnuhmea- 
weguhmigoong  oogemooshkenashkahgoonahwah  ewh 
nishkahdezewin,  uhpe  kahnoonduhmoowaud  oonoo  eke- 
doowenun. 

29  Kuhya  dush  kepuhsigwewaud,  keoonjesahgeje- 
wabenahwaud  emuh  oodanaung,  kuhya  dush  oogeezhe- 

wenahwaun  kishkuddenahnig  ewh  wahjewh  emuh  keoozhe- 
chegahdahnig  oodoodanahwewah,  ewede  cheoonje-neswa- 
benahwaud. 

30  Ween  dush  kepemeezhaud  nesuhwuhyeee  emuh 
ahyahnid,  keuhnemahjaud  dush, 

31  Ketuhgwishin  dnsh  emuh  Capernauming,  Galilee- 
nauag  duhzhe  oodanah,  oogekekenooahmahwaun  dush  uhpe 
anuhmea-kechegudenegin. 

32  Oogemahmahkahdandahnahwah  dush  ewh  ookeke- 
nooahmahgawin,kushkeawezewening  muh  keezhekekedoo. 

33  Keahyah  dush  emuh  almuhmea-weguhmigoong 
pazhig  enene  kakishkahwaud  oojechaugwun  owh  wahnezid- 
muhnedoo,  kekeche-pepahge  dash, 

34  Oo-oo  keekedood,  Kagoo  bahmanemishekaunkan  ; 
ahneen  kaezhepahbahmanemegooyun,  keen  Jesus  Naza- 
rething  duhzhe  eneneweyun  ?  chebahnahjeeyaung  nuh 
kepeoonje-ezhah  ?  Kekekanemin  ahyahweyun  owh  Pah- 
nezid,  Kesha-Muhnedoong  wanjebaud. 

35  Jesus  dush  oogenuhneebekemaun,  oo-oo  keekedood, 
pezaun-ahyaun  kuhya  dush  pesahgejenuhwashkow  wah- 
owh.  Uhpe  dush  owh  mujje-muhnedoo  kahahpaggenaud 
emuh  nesuhwuhyeee,  oogesahgej enahwashk ahwaan,  kah 
dush  ningood  oogeezhewesuhgishkahwahseen. 

36  Kuhkenuh  dush  kemahmahkahdanduhmoog,  kekuh- 
noonindewug  dush,  oo-oo  keekedoowaud,  Wagoonan 
maunduh  ekedoowin  !  emuh  kashkeawezewening,  kuhya 
mashkahwezewening  oodezheguhgaunzoomaun  enewh 
mujje-muhnedoon,  me  dash  azhesahgejenahwashkahganid. 

37  Kesuhswayahjemah  dush  emuh  anegookewaug  ewh 
uhkee. 

38  Ahnuhmea-weguhmigoong  keoonje-mahjaud,  ke- 
peendega  emuh  ooowegewauming  Simon.  Oosiggoosissun 
dush  owh  Peter  kekeche-oojebenegoowun  ;  oogenundoodah- 
mahwahwaun  dush  chenaunzekahwahnid. 

39  Kenebahwe  dush  emuli  ahyahnid,  oogenuhneebe- 
kindaun  ewh  oojebenegoowin,  me  dush  kahezhenuhgunne- 
goonid ;  bahbega  dush  kepuhsegwe  owh  equa,  kebuh- 
meetahwaud  dush. 

40  Uhpe  dush  owh  kezhike-keezis  anepungeshemoog, 
kuhkenuh  egewh  kahahyahwahjig  ahnooj  anahpenanejin 
ahyahkoosenejin  oogepeetahmahwahwaun  enewh ;  ween 

dush  oogetuungenaun  anduhchenid?  me  dush  kenooje- 
moonid. 

41  Egewh  dush  muj je-muh nedoog  oogepesahgejenah- 
washkahwahwaun  nebewah  bamahdezenejin,  kepepaiige- 
waud  dush,  00-00  keekedoowaud,  Keen  kedow  owh  Christ, 
Oogwissun  owh  Kesha-Muhnedoo  ;  oogenuhneebekemaun 
dush,  kah  dush  oogepuggedenuhmahwahseen  chekeke- 
doonid,  oogekekanemegoon,  mah  ween  Christ  ahwid. 

42  Uhpe  dush  kahwahbunenig,  kesahgahum  keezhaud 
dush  ewuh  puhgwuduhkummig ;  egewh  dush  ahnishenah- 
bag  oogeundoonawahwaun,  kenaunzekahwahwaud  dush, 
kenundoodahmahwahwaud  chemahj ahsenid. 

43  Oo-oo  dush  oogeenaun,  Nenundahwandahgooz  suh 
goo  cheahwedebahduhdoomaun  Kesha-Muhnedoo  oodooge- 
mahwewin  enewh  bakaunukin  oodanahwun :  me  muh 
pahoonzekahyaun. 

44  Kepahbahkuhgequa  dush  emuh  Galileenaung 
duhzhe-ahnuhmea-weguhmigoong. 

CHAP.  V. 

GOOMUHPE  dush  ahnishenahban  keche-sinsekahgood, 
wenoonduhmenid  ewh  oodekedoowin  owh  Kesha- 
Muhnedoo,  kenebahwe  tetebawh  Genezareth  azhenekahdag 
kechegummee. 

2  Oogewahbundahnun  dush  neezh  nahbequahnun 
chegebeeg  agwindanig,  egewh  dush  kegooeka-wenenewug, 
kekuhbahbuneeg,  magwah  dush  kesebegenahwaud  oodah- 
subewaun. 

3  Kepoose  dush  ewh  pazhig  nahbequaun  Simon 
kahdebanduhmenid,  oogepahgoosanemaun,  punge  nahwij 
chekaundenahmenid,kenuhmuhduhbe  dush  emuh  nahbe- 
quahning,  kekekenooabmahwaud  enewh  ahnishenahban. 

4  Uhpe  dush  kahishquah-kekedood,  oogeguhnoonaun 
enewh  Simonun,  Akoodemeeg  enuhkuhzhahwan,  kuhya 
kedahsubewaug  puggeduhwaug  chepeenduhahnahyag. 

5  Owh  dush  Simon  oogekahnoonaun,  oo-oo  keenaud, 
Kakenooahmahgayun,  kuhpadebik  ningeahnookeemin,  kah 
dush  gagoo  ningenetoosemin  :  ninduhwauj  edush  keen 
akedooyun  ningahoonjepahkoobe-wabenah  owh  ahsub. 

6  Uhpe  dush  oo-oo  kahezhechegawaud,  keche-nebewah 
gegooyun  oogeahgwahbenahwaun,  oodahsubewaun  dush 
kepegooshkahwun. 

7  Oogewahtikwahahmahwahwaun  enewh  oowejekewa- 
ewaun  kahahyahnejin  emuh  bakaunudenig  nahbequaunin 
chepenahdahmahgoowaud.  Kepeezhahwun  dush  kuhy 
oogemooshkenuhtoonahwaun  nuhyazh  enewh  nahbequa- 
unun,  gagah  dush  kahkoosahbemahgudenig. 

8  Uhpe  dush  owh  Simon  wuhyahbundung,  keahpugge- 
zoo  emuh  Jesus  oocheengwuhnahning,  00-00  keekedood, 
Nuhguhzheshin,  Oh  Tabaningayun,  nemujje-ezhewabiz 
suh. 

9  Kemahmahkahdandum  suh,  kuhya  kuhkenuh  enewh 
waujewegoojin,  ewh  menik  kahpeendahahnahwaud 
kegooyun. 

10  Kuhya  ween  egoo  Jarnes,  kemahmahkahdandum 
kuhya  John  Zebedee  kahoogwissejin  enewh  kahweeje- 
wahjin  owh  Simon :  Jesus  dush  oo-oo  oodenaun  enewh 
Simonun,  Gagoo  sagezekan,  noongoom  kegahmahje- 
peendahahnahwaug  enenewug. 

11  Uhpe  dush  kahzhakesittowaud  enewh  nahbequaunun, 
oogenuhguddahnahwah  kuhkenuh,  ewh  dush  kenoopenuh- 
nahwaud. 

12  Kepuggumme-ahyahmahgud  dushmagwah  uhneah- 
j  aud  ewh  pazhik  oodanah,  benuh  keahyahwun  enenewun 
wamegeenejin;  uhpe  dush  wuhyahbuhmaud  enewh  Jesusun 
keahpuggezoo  emuh  oodangwyng,  kenundooduhmahwaud, 
oo-oo  keekedood,  Tabaningayun  kishpin  enanduhmun 
kekushketoon  chenoojemooeyun. 

13  Keshebenekane  dush  kuhya  oogetaungenaun,  oo  oo 
dush  keekedood,  Nindenandum,  noojemoon  ;  medush 
kazhetena  kenuhgunnegood  oodoomegeewin. 

14  Oogeaungwahmemaun  dush  kuhnuhga  ahweyah 
cheweendahmahwahsenid  :  mahjaun  suh,  wahbunduhewan 
keyow  emuh  keche-ahnuhmea-weguhmigoong,  kuhya 
megewan  ewh  kahenahkoonegapun  owh  Moses,  kenooje- 
mooegoowin  oonje,  chedebahjemootuhwindwah  dush. 

15  Ahwahshema  dush  kesuhswayahjemah,  oo-oo 
keezhechegad  :  nebewah  dush  kepemahwunjeedewun 
clienoonduhmenid  kuhya  chenoojemooegoozenid,  menik 
kahuhyenahpenanid. 

16  Emuh  dush  puhgwuhduhkummig  kezhemahjah 
chenahkahwa-ahnuhmeaud. 

17  Kepuhgummeahyahmahgud  dush  ewh  ningooding 
kekezheguk,  magwah  kekenooahmahgad,  kenuhmuhduhbe- 

wun  ahnind  Phariseen  kuhya  enewh  kakenooahmahganejin 
ewh  tebahkoonegawin  kahpeoonjenejin  anduhching  enewh 
oodanuhwun  emuh  Galileeng  kuhya  Judeaing  kuhya 
Jerusaleming :  kekushkeaweze  dush  owh  Tabaningad 
chenoojemooaud. 

18  Benuh  dush,  enenewug  oogepeenahwaun  naboowah- 
penanejin  enenewun  emuh  nebahguning,  oogenundah- 
wandahnahwah  chepeendiguhnahwaud,  cheahsahwaud 
dush  enahsuhmuhbenid  enewh  Jesusun. 

19  Kah  dush  oogemekunsenahwah,  kaoonjepeendeguh- 
nahwaud,  oonzaum  kebahtuhyeinwug  egewh  ahnishenah- 
bag ;  me  dush  keezhahwaud  emuh  wuhgedegummig 
ahpahquahzoowening  ewede  dush  oogeoonjeneswabegenah 
waun  emuh  nesuhwuhyeee  kuhyaoonebahgun  anahsuhmuh- 
benid  Jesusun. 

20  Uhpe  dush  wuhyahbundung  ewh  oodabwayanduh- 
moowenewah,  oo-oo  oogeenaun,  E  nene,  kewabenuhmahgoo 
kemujjeezhewabezewinun. 

21  Kemahje-kekedoowug  egewh  oozhebeega-wenene- 
wug  kuhya  Phariseeg,  oo-oo  keekedoowaud,  Ahwanan 
mahbuh  maje-kezhwad  ?  Ahwanan  kashkeawezid  chewa- 
benuhmahgad  mujje-ezhewabezewin,  ween  atuh  Kesha- 
Muhnedoo  ? 

22  Jesus  dush  kekanemaud  ubyenanduhmenid,  ooge- 
kuhnoonaun,  oo-oo  keekedood,  Ahneen  uhyenanduhmag 
emuh  kedaewaung  ? 

23  Wagoonan  nahwuj  wuhyanepunuk,  oo-oo  cheenind 
owh  naboowahpenad,  kewabenahmahgoo  kemujje-ezhe- 
wabezewenun ;  gamuh  oo-oo  cheenind,  oonishkaun, 
pahbahmoosan  dush  ? 

24  Cheoonjewahbunduhmag  owh  Enene  Oogwissun 
cheahyaung  kushkeawezewin  oomuh  uhkeeng  chewabe- 
nahmahgad  enewh  mujje-ezhewabezeweninun,  (oodenaun 
enewh  naboowah-penanejin,)  Kedenin,  oonishkaun,  oodah- 
penun  kenebahgun,  ezhaun  dush  emuh  kewegewahming. 

25  Kazhetena  dush  kedonishkah  emuh  anahsuhmuh- 
benid,  keoodahpenung  ewh  emuh  keshingeshingebun, 
kernahjah,  keezhaud  dush  emuh  oowegewahming, 
kewahwezhanemaud  dush  enewh  Kesha-Muhnedoon. 

26  Kekeche-mahmahkahdanduhmoog  suh  kuhkenuh, 
kuhya  oogewahwezhanemahwaun  enewh  Kesha-Muhne- 
doon,  oogemooshkenashkahgoonahwah  ewh  sagezewin, 

00-00  keekedoowaud,  Ningewahbundahmin  kachemah- 
maundahwukin  noongoom  kezheguk. 

27  Kahishquahkummeguk  oonoo  kesahgahum,  kuhya 

dush  oogewahbuhmaun  pazhig  mahwunjechega-wenene- 
wun,  Levi  kahezhenekahzoonejin,  nuhmuhduhbenid  emuh 
mahwunjechega-weguhmigoong ;  00-00  keenaud,  noope- 

nuhzheshin. 

28  Oogenuhguhdaunun  dush  kuhkenuh  ooduhyeemun, 
kepuhsegwe  dush,  kuhya  kenoopenuhnaud. 

29  Levi  dush  oogeoozhetoomahwaun  keche-wekoonde- 
win  emuh  oowegewahming ;  kekeche-bahtuhyeinoowun 
mahwunjechega-wenenewun,  kuhyabakahnezenejin  enewh 
kahwedoopuhmegoojin. 

30  Enewh  dusb  oodoozhebeega-wenenemewaun  kuhya 
enewh  oophariseemewaun  oogenuhneebikemahnene  enewh 
ookekenooahmahgunun,  oo-oo  dush  keekedoowaud, 
Ahneeshwin  wedoopuhmagwah  egewh  mahwunjechega- 
wenenewug  kuhya  maje-ezhewabezejig  ? 

31  Jesus  dush  oogekuhnoonaun,  oo-oo  keenaud,  Egewh 
manoo-bemahdezejig  kahween  wenuhnaunduhegoozese- 
wug,  egewh  atuh  ahyahkoosejig. 

32  Kahween  ninpeoonje-ezhahse  chenundoomugwah 
egewh  manoo-ezhewabezejig  cheaunwanindezoowaud, 
maje-ezhewabezejig  atuh. 

33  Oo-oo  oogeenahwaun,  Ahneeshwin  ahyahpe 
keequishemoonid  ookekenooahmahgunun  owhJohn,  kuhya 
ahnuhmeahnid,  kuhya  ookekenooahmahgunewaun  egewh 
Phariseeg ;  keen  dush  kekekenooahmahgunug  wesenewug 
kuhya  menequawug  ? 

34  Oo-oo  dnsh  oogeenaun,  Tahgekushkeoowug  nuh 
chekeequishemoowaud  egewh  dabandahgoozejig  emuh 
wewekoodahdeweguhmigoong,  magwah  weejewahwaud 
enewh  nahaungeshun  ? 

35  Tahpuhgumme-ahyahmahguddoon  enewh  kezhegu- 
doon  uhpe  kemuhkummindwah  enewh  nahaungeshun,  me 
ewh  uhpe  kezheguk  kakeequishemoowaud. 

36  Oowahweenduhmahwaun  dush  ewh  ahwajegun : 
Kahween  ahweyah  oopahgwahunseen  ewh  ooshke-mahne- 
doowagin  emuh  kata-ahgwewining ;  mahgeshah  ewh 
ooshkegin  bahnahjechegamahgud,  kah  suh  dush  ewh 
ooshkegine  puhgwahegawin  menoosasenoon  emuh  kata- 
uhyeeeng  cheahtag. 

87  Kah  dush  ahweyah  oodahtooseen  ewh  ooshke- 
shooweminahboo  emuh  kata-oomoodaung,  mahgeshah 
tahgeoonjepaushkekahwun  enewh  oomoodyiin. 

38  Tahahchegahda  ewh  ooshke-shooweminahboo  emuh 
ooshke-oomoodaung ;  nuhyazh  dush  cheguhnuhwanje- 
gahdag. 

39  Kah  dush  ahweyah  kahmenequad  ewh  kata- 
shooweminahboo  bahbega  oonundahwanduhseen  ewh 
ooshke-uhyeee  ;  oo-oo  muh  ekedoo,  Ahwahshema  ooneshe- 
shin  ewh  kata-uhyeee. 


CHAP.  VI. 


EPUHGUMME  -  AHY AHMAHGUD  dush  uhpe 


JLV  neezhing  ahnuhmea-kezheguk  keeshquah  keche- 
ahnuhmea-kezheguk,  kepahbahmoosa  emuh  buhquazhe- 
gune-ketegahning,  ookekenoo-ahmahgunun  dush  oogeiihne- 
mahmushkenahne  enewh  buhquazhegunushkoon. 

2  Abnind  dush  enewh  Phariseen  oo-oo  oogeegoowaun, 
Ahneeshwin  azhechegayag  magwah  anuhmea-kezheguk 
ewh  enandahgussenook  cheezhechegangebun  ? 

8  Jesus  dush  oogekuhnoonaun,  oo-oo  keenaud,  Kah  nah 
ween  keduhgindussenahwah  e-ewh  kahezhechegad  owh 
David  uhpe  kahpuhkuddad  ween  kuhya  enewh 
wahjewahjin  ? 

4  Kepeendegad  emuh  Kesha-Muhnedoo  oowegewah- 
ming,  keoodahpenaud  dush  enewh  wahbundahewawene- 
buhquazhegunun,  enewh  enandahgoozesig  ahweyah 
cheaumwahpun,  egewh  atuh  sahsahgewejega-wenenewug, 
keaumwaud  dush,  kuhya  oogemeenaun  enewh  wrahje- 
wahjin. 

5  Oo-oo  dush  oogeen aun,  Owh  Enene  Oogwissun 
oodoogemahkundaun  ewh  uhnuhmea-kezhig. 

6  Kepugumme-ahyahmahgud  menuhwah  ahnuhmea- 
kezhegudenig  kepeendegad  emuh  ahnuhmea-weguhmi- 
goong,  kuhya  kekekenooahmahgad  :  kuhya  dush  ewede 
keahyah  pazhig  enene  neboomahgudenig  ookecheneenj. 

7  Egewh  dush  oozhebeega-wenenewug  kuhya  egewh 
Phariseeg  oogeahkahwahbuhmahwaun,  kishpin  wenooje- 
mooahnegwran  anuhmea-kezhegudenig,  chemekuhmoowaud 
gagoo  kaoonje-ahnahmemahwaud. 

8  Ween  dush  oogekekanemaun  uhyenanduhmenid, 
oo-oo  dush  oogeenaun  enewh  naboowenikanejin  enenewmn, 

Puhsegween,  emuli  nahwuhyeee  nebahwin ;  kepuhsegwe- 
wun  dush  kuliya  kenebahwewun. 

9  Jesus  dush  00-00  oogeenaun,  kegahkuhgwajeminim 
suh,  Ahneen  nundahwandahgwuk  anuhmea-kezheguk, 
chemenoo-doodahgang  gamuh  chemujje-doodahgang  ?  che- 
bemahjeewang  gamuh  cheneshewang  ? 

10  Oogeguhnuhwahbuhmaun  kuhkenuh  enewh  kewe- 
tuhyeee  nahbahwenejin,  00-00  oodenaun  enewh  enenewun, 
Umba  zhebenikanin ;  me  dush  keezhecheganid  ;  kenooje- 
moomahgudene  dush  ooneenj  debishkoo  ahzhuhweneenj. 

11  Keke  che-k  e  wulin  ahj  e-eged  ah  zoowu  g  suh  egewh 
Phariseeg,  kekuhnoonedewug,  nuhmunj  kadoodahwahgwan 
enewh  Jesusun. 

12  Kepuhgumme-ahyahmahgud  ewh  uhpe  kezheguk 
kesahgahum,  keezhaud  dush  wahjewing  cheahnuhmeaud  ; 
kuhpa  tebik  dush  Jteahyah  ahnuhmeatuhwaud  enewh 
Kesha-Muhnedoon. 

13  Uhpe  dush  kahwahbunenig  oogenundoomaun  enewh 
ookekenooahmahgunun :  uhpe  dush  kahwawanahbuhmaud 
metahswTe  ahshe-neezh  enewh  Apostleun  kahezheweenahjin. 

14  Simonun  enewh  kahezhenekahnahjin  Peter,  kuhya 
enewh  wekahnesene  Andrewun,  Jamesun  kuhya  Johnun, 
Philipun  kuhya  Bartholemewun, 

15  Matthewun  kuhya  Thomasun,  Jamesun  oogwissun 
owh  Alpheus,  kuhya  Simonun,  Zelotes  kahezhenekah- 
zoonejin, 

16  Judasun  wekahnesun  owh  James,  kuhya  Judas 
Iscariot,  mesuh  wah-owh  kahbahtahewad. 

17  Uhpe  kahweejenesahkewamaud,  kenebahwe  emuh 
mushkootang,  kuhkenuh  ookekenooahmahgunun,  kuhya 
keche-nebewah  ahnishenahban  kahpeoonjebahnejin  emuh 
kuhkenuh  anegookwaug  ewh  Judeaing  duhzhe  uhkee, 
kuhya  emuh  Jerusaleming,  kuhya  emuh  Tyring,  cheegkeche- 
jegummee  anduhgoog,  kuhya  emuh  Sidoning  kahpeezhah- 
nejin,  chebezindahgood  kuhya  chenoojemooindwah  ewh 
anahpenawaud. 

18  Kuhya  dush  egewh  kahkooduggeegoojig  enewh 
wahnezenejin  muhnedoon  :  kenoojemooahwug  dush. 

19  Kuhkennh  dush  egewh  ahnishenahbag  oogenundah- 
wandahnahwah  chetaungenahwaud  :  kepeoonzekahne  muh 
ewh  kushkeawezewin  chenoojemooaud  dush  kuhkenuh. 

20  Ween  dush  uhpe  chaungahquanid  kekuhnuhwah- 
buhmaud  enewh  ookekenooahmahgunun,  00-00  keekedood, 
Keshahwandahgoozeem  kenuhwah  katemahgezeyag  :  kede- 
bandahnahwah  suh  Kesha-Muhnedoo  oodoogemahwewin. 

21  Keshahwandahgoozeem  keenuhwah  noongoom 
pakuddayag,  kegah  tabesineegoom  suh.  Keshahwandah- 
goozeem  noongoom  maweyag  :  kegahbahpim  suh. 

22  Keshahwandahgoozeem  uhpe  sheenganemenagwah 
egewh  enenewug  kuhya  uhpe  puhka-wabenenagwah, 
kuhya  mujje-guhnoonenagwah,  kuhya  uhpe  ezhe-sahgeje 
wabenuhmoowaud  kedoonoozoowenewah  debiskoo  andoo- 
dahwindwah  egewh  maje-ezhewabezejig,  oonje  owhEnene 
Oogwissun. 

23  Moojegezeyook  ewh  uhpe  kekezheguk  kuhya  keche- 
oonahnegwanduhmook :  benuh  gooshah,  keche-enandah- 
gwud  ewh  kameenegooyag  ewede  ishpeming :  me  muh 
oonoo,  oosewahbuneen  kahdoodahwahnid  enewh  aunwah- 
jega-wenenewun. 

24  Kedahnemezeem  suh  kenuhwah  wuhyahnuhdezeyag, 
noongoom  suh  kedahyahnahwah  ewh  wanjemenoo- 
daashkahgooyag. 

25  Kedahnemezeem  kenuhwah  tuhyabesineyag,  kegah- 
puhkuddam  suh  goo :  Kedahnemezeem  kenuhwah  noongoom 
buhyahpeyag  kegahkushkandaum  suh,  kuhya  dush  kegah- 
muhweem. 

26  Kedahnemezeem  uhpe  kuhkenuh  enenewug  menoo- 
duhzhemenagwah,  me  muh  nahsaub  kahdoodahwahwaud 
enewh  kakenuhwishke-aunwahjega-wenenewun. 

27  Kedenenim  suh  kenuhwah  nwaunduhmag,  Sahgeik 
egewh  shaunganemenagoog,  menoodoodahwik  egewh 
nashkanemenagoog. 

28  Shahwanemik  egewh  maj e-guh noone nagoog,  kuhya 
ahrmhmeatuhmahwik  egewh  quatuggeenagoog. 

29  Owh  pakittaook  emuh  kenoowaung  enenuhmow 
ewh  ahzhuhwuhyee  :  kuhya  kagoo  enahkan  owh  kamuh- 
kummik  ewh  kekechepuhpeensekuhwahgun  cheoodahpe- 
nunsig  ewh  kepuhpeensekahwahgun. 

30  Meezh  kuhkenuh  egewh  nandoodahmahwikig  ;  owh 
dush  makummik  enewh  kedahyeemun  gagoo  menuhwah 
nundooduhmoowahkan. 

31  Azhenundahwanduhmag  egewh  enenewug  che- 
doodoonagwah,  me  nahsaub  kenuhwah  kadoodahwagwaho 

32  Kishpin  dnsh  sahgeagwah  egewh  suhyahgeenagoog, 
ahneen  manwandahgoozeyag  ?  pooch  muh  maje-ezhewabe- 
zejig  oosahgeahwaun  enewh  suhyahgeegoowahjin. 

33  Kishpin  dush  menoodoodahwagwah  egewh  manoo- 
doodoonagoog,  ahneen  manwandahgoozeyag  ?  pooch  egewh 
maje-ezhewabezejig  nahsaub  ezhechegawug. 

34  Kishpin  ahweagwah  shooneyah  ningahkezhekahgoo- 
nahnig  uhyenanemagoog,  Ahneen  azheminwandahgooze- 
yag?  egewh  muh  maje-ezhewabezejig  oodahweahwaun 
shooneyah  enewh  maje-ezhewabezenejin  cheoonje-tebahah- 
mahwindwah  ewh  menik. 

35  Kenuhwah  dush  sahgeik  egewh  shaunganemenagoog, 
kuhya  ahweewag  shooneyah  ahnahween  goo  enanduhsewag 
wetebahahmahgoozeyag  ;  tahkeche  enandahgwud  suhewh 
keshahwandahgoozewinewah  kegahoogwissemegoowah 
dushowh  Kache-ishpandahgoozid  ;  ween  muh  ooshahwane- 
maun  enewh  megwach-ananduhsenegoon  kuhya  enewh 
majeezhewabezenejin. 

36  Netuh-shahwunjegag  suh  dush  kenuhwah,  nahsaub 
owh  koosewah  kuhya  ween  azhe-netah-shahwanjegad. 

37  Kagoo  ween  tebahkoonewakagoon,  kah  dush 
kenuhwah  kegahtebahkoonegooseem  :  kagoo  ween  nahne- 
boome wak agoon,  kah  dush  kenuhwah  kegahnahneboome- 
gooseem :  ahbwayanjegag,  kenuhwah  dush  kegahahbwa- 
yanemegoom. 

38  Megewag  kegahmenegoom  dush,  kuhya  kenuhwah 
ewh  mwaushkenag  tebahegun  kuhkinjedooshkenag  kuhya 
kasebesechegahdag  kuhya  quaushkooshkenag  kamene- 
nagwah  egewh  enenewug  emuh  kepeendoomooning.  Ewh 
muh  menik  kaezhetebahahmahgayag  me  ewh  kaezhetebah- 
ahmahgooyag. 

39  Kuhya  dush  ahwacheguning  oogeezheguhnoonaun, 
Oodahsahgahbegenaun  nuh  owh  kakepeengwad  enewh 
waujkuhkepeengwanejin  ?  kah  nuh  ween  nuhyazh  tahpun- 
geshinsewug  emuh  wahnekauning  ? 

40  Owh  kekenooahmahgun  kahween  ahwahshema 
apeetandahgoozese  dush  ween  enewh  kakenooahmahgoojin : 
kuhkenuh  dush  kache-nebwahkahjig  tahahpeetandahgooze- 
wug  apeetandahgoozenid  enewh  kakenooahmahgoowahjin. 

41  Ahneshwin  wahbunduhmoowud  ewh  panzenegood 
kekahnis,  kah  dush  ween  kewahbunduhmahdezooseen  ewh 
metik  pamahquahmook  emuh  tebenuhwa  keshkinzhegoong. 

42  Ahneeshwin  00-00  azheguhnoonud  owh  kekahnis, 
Nekahnis  tuhguh  ningahkejepetoon  ewh  panzenegooyun  : 
keen  ween  kuhnuhga  wahbunduhsewun  ewh  metik  pamah- 
quahmook  emuh  keshkinzhegoong  ?  Anuhmeakahzooyun 
netum  sahgeje-wabenuhmahzoon  ewh  metik  pamahquah- 
mook  emuh  tebenuhwa  keshkinzhegoong,  me  dush  uhpe 
kaminwahbeyun  chekejebetuhwud  owh  kekahnis  ewh 
panzenegood. 

43  Kah  muh  oonesheshese  owh  metik  maje-meenewid, 
kah  kuhya  mujjeahyahwese  owh  metik  manoo-meenewid. 

44  Kuhkenuh  muh  egewh  metigoog  azhemeenewewaud 
oonje-kekandahgoozewug.Kah  mah  ween  emuh  menasah- 
gahwunzheeng  oodoondenahsewaun  enewh  figoominun, 
kah  dush  emuh  ootuhtuhgahgoomeezhing  oodoondenahse- 
waun  enewh  shooweminun. 

45  Owh  manoo-ezhewabezideneneemuhwanesheshine- 
nig  oodaing  anduhgoonenig  oodoondenaun  ewh  waneshesh- 
ing :  kuhya  dush  owh  maje-ezhewabezid  enene  emuh 
mujje-ahsunjegooning  oodaing  anduhgoonenig  oodoonde- 
naun  ewh  maje-ezhewabudenig  ;  anushkenanig  muh  emuh 
oodaing  me  ewh  azhe-kekedoomahgudenig  ewh  oodoon. 

46  Aneeshwin  ezheyag,  Tabaningayun,  Tabaningayun, 
ezhechegasewag  dush  oonoo  akedooyaunin  ? 

47  Owh  suh  pahnaunzekahwid,  bezinduhwid  dush  ewh 
akedooyaun,  ezhechegad  dush,  kegahwahbundahenim 
anandahgoozid  owh. 

48  Debishkoo  owh  enene  kahoozhetood  ewh  wegewaum, 
kedemeyahneka  dush,  kuhya  keiihyeenjesetood  emuh  ooge- 
dahbik  ;  kemooshkahunene  dush  kuhya  kepeezhejewunene 
ewh  seebe  emuh  wahkaheguning,  kah  dush  kekahwesase- 
noon,  oogedahbik  muh  keminjemoosechegahda. 

49  Owh  dush  nwaundung  ezhechegasig  dush,  enandah- 
gahgooze  debishkoo  pazhig  enene  kahoozhetood  ewh 
oowegewaum  emuh  oogeduhkummig,  kuhnuhga  dush 
keminjemoosechegahdasenook,  kepekezhejewunene  ewh 
seebe,  bahbega  dush  kekahwesamahgudene,  kekootahmegoo- 
kahwesamahgud  ewh  wahkahegun. 

CHAP.  VII. 

UHPE  dush  kahishquah-kekedood  kuhkenuh  oodeke- 
doowenun  emuh  ootuhwuggahwaung  egewh  ahnish- 
enahbag,  kepeendega  emuh  Capernauming. 

2  Pazhig  dush  menesenoo-oogemah  oobuhmeetahgunun, 
enewh  kahsahgeahjin,  ke-ahkoosewun,  gagah  dush  wene- 
boonid. 

3  Uhpe  dush  kahnoondung  ewh  azhewabezenid,  ooge- 
ezhenahzhahwaun  enewh  ooketezemewaun  egewh  Jewyug 
chepahgoosanemahnid,  chepenoojemooahnid  enewh  oobuh- 
meetahgunun. 

4  Uhpe  dush  katuhgwishenoowaud  emuh  ahyahnid. 
enewh  Jesusun,  anegook  oogepahgoosanemahwaun,  oo-oo 
keenahwaud,  Enandahgooze  suh  owh  oo-oo  chedoodah- 
wudebun. 

5  Oosahgeaun  kuhkenuh  keejahnishenahbanahnin, 
kegeoozhetahmahgoonaun  dush  ewh  ahnuhmea-weguhmig. 

6  Jesus  dush  oogeuhneweejewaun  :  pashoo  dush  ahyaud 
emuh  wegewahming,  owh  menesenoo-oogemah  oogeezhe- 
nahzhahwaun  ahnind  weejekewaiin  oo-oo  keenaud, 
Tabaningayun  kagoo  megooshkahjeedezookan,  kah  muh 
nindaahpeetandahgoozese  chepepeendegayunbun  emuh 
newegewahming. 

7  Mesuh  kuhya  keenanindezoosewaun  cheahpeetandah- 
goozeyaun  chenaunzekoonaun ;  kekedoon  suh  atuh,  me 
dush  chenoojemooind  nindooshkenegeem. 

8  Kuhya  neen  muh  nindebandahgooz  emuh  oogemah- 
wandahgoozewening,  kuhya  nindoogemahkundahwaug 
egewh  shemahgunishug,  mahjaun  nindenah  owh  pazhik, 
mesuh  dush  azhemahjaud  :  menahwah  dush  oondahshaun 
nindenah  pazhik,  mesuh  dush  azhepenaunzekahwid,  kuhya 
oo-oo  ezhechegan,  nindenah  nindooshkenegeem,  me  suh  goo 
azhechegad. 

9  Uhpe  dush  Jesus  nwaundung  oonoo,  oogemahmahkah- 
danenemaun,  kequakekahbahwid  dush  oo-oo  keenaud 
ahnishenahban  enewh  nwahpenuhnegoojin,  kedenenim  suh, 
kah  nahnauzh  ningemekunse  oo-oo  menik  dabwayanduh- 
moowin,  kah  kuhnuhga  emuh  Israeling. 

10  Uhpe  dush  egewh  kahezhenahzhahoondjig  kahtuh- 
gwishenoowaud  emuh  wegewauming,  oogemekahwahwaun 
enewh  buhmeetahgunun  menoo-bemahdezenid,  enewh 
ahyahkoozenepuneen. 

11  Kepuhgumme-ahyahmahgud  dush  kahwahbunenig, 
keezhaud  emuh  keche  oodanaung  Nain  aduhming;  nebe- 
wah  dush  ookekenooahmahgunun  oogeweejewegoon  kuhya 
nebewah  enewh  ahnishenahban. 

12  Uhpe  dush  pashoo  ishquandamewung  ewh  keche 

oodanah  kahtuhgwishing,  bennh  pazhig  kahnebood  enene 
kepesahgeje-wenah,  nezheka  wagwissepuneen  oogeen, 
keshegahwe  dush  owh  equa ;  nebewah  dush  emuh 
oodanaung  andahnejin  ahnishenahban  oogepemeweejewe- 
goon. 

13  Uhpe  dush  owh  Tabaningad  wuhyahbuhmaud 
enewh  equawun,  oogeketemahganemaun,  00-00  dush 
k'eenaud,  Kagoo  muhwekan. 

14  Oogepetaungenaun  ewh  cheby-oonegunahtik  ;  egewh 
dush  pameweenahjig  kenookekahbahwewug ;  00-00  dush 
keekedoo,  Washkenuhwaweyun,  Puhsegween  kedenin. 

15  Owh  dush  naboopun  kenuhmuhduhbe  kuhya 
kemahje-kekedood.  Oogepuhgeduhnahmahwaun  enewh 
oogene. 

16  Kesagezewug  dush  kuhkenuh,  oogewahwezhane- 
mahwaun  edush  enewh  Kesha-Muhnedoon,  oo-oo  keeke- 
doowaud;  Keche-aunwahjega-wenenene  kepuhsegwe  emuh 
anduhzhe  ahyahyung ;  Kuhya  dush,  owh  Kesha-Muhnedoo 
oogepemoowuddissaun  enewh  oodahnishenahbamun. 

17  Oo-oo  dush  oodezhewabezewin  kesuhswashkahmah- 
gudene  minzee  emuh  Judeaing,  kuhya  dush  egoo  minzee 
enewh  duhnuhkeewenun  emuh  kewetuhyeee  atahgin. 

18  Owh  dush  John  oogewahweendahmahgoon  enewh 
ookekenooahmahgunun  kuhkenuh  oonoo  uhyeeen. 

19  Uhpe  dush  owh  John  kahnundoomaud  neezh  enewh 
ookekenooahmahgunun,  oogeezhenahzhahwaun  emuh  ahy- 
ahnid  Jesusun  oo-oo  dush  keenaud,  keen  nuh  kedow  owh 
wahpeezhahgoobunan  ?  kayahbe  nuh  bakahnezid  ningah- 
nundahwahbuhmahnaun  ? 

20  Uhpe  dush  kahpenaunzekahwahwaud  egewh 
enenewug  enewli  Jesusun ,  oo-oo  oogeenahwaun,  John  owh 
Baptizooewa-wenene  ningepeezhenah-hahoogoomin  oo-oo 
cheegooyun,  Keen  nuh  kedowh  owh  wahpeezhahgoobunan? 
gamuh  bakahnezid  nindahnundahwahbuhmahnaun  ? 

21  Ewh  dush  goo  uhpe  oogenoojemooaun  nebewah 
ayahkoosenejin  kuhya  mahyahnahdahpenanejin,  kuhya 
wamujje-muhnedoomenejin,  kuhya  oogewahbeaun  enewh 
kakeepeengwanejin. 

22  Jesus  dush  oogeguhnoonaun,  oo-oo  keenaud, 
Mahjaug,  ahweweenduhmahwik  owh  John  oonoo  kah- 
noonduhmagoon,  kuhya  kahwahbunduhmagoon ;  kakee- 
peengwajig  suh  wahbeahwug,  egewh  mamaunjekoosejig 
loemoosawug,  wamegeejig  peeneahwug,  kuhya  kakebesha- 

jig  noonduhmoog,  naboojig  ahbejebahahwng,  huhya  kate« 
mahgezejig  debahjemootahwahwug  ewh  minwahjemoowin. 

23  Shahwandahgooze  suh  owh  kaoosittah-wanemese- 
gwan. 

24  Kahuhnemahjahnid  oodooshkenegemun  owh  John, 
oOgemahj  e-guhn  oonaun  enewh  mahyahmahwenoonejin 
kedebahjemaud  enewh  Johnun,  Wagoonan  kahahwewah- 
bunduhmag  emuh  buhgwuhduhkummig  ?  ahsahgunush 
nuh  mamahtahsing  ? 

25  Wagoonan  nungwahnah  kahahwe-wahbunduhmag  ? 
Enene  nuh  nwahkekuhnuhyad  ?  Benuh  suh  egewh  manoo- 
koonuhyajig  kuhya  manoo-wesenejig  ahyahwug  emuh 
oowegewaumening  keche-oogemaun. 

26  Wagoonan  nungwuhnah  kahahwe-wahbunduhmag  ? 
Aunwahjega-wenene  nuh  ?  Menungakah  kedenenim,  ah- 
wahshema  ween  enandahgooze,  aunwahjega-wenene  dush 
ween  apeetandahgoozid. 

27  Me  muh  wah-owh  oo-oo  anahjemind  emuh  keche- 
twah-oozhebeeguning,  Benuh,  ningahezhenahzhahwah 
nemeezhenahwam  ewh  chenegaunid  kaeneezhahyun,  me 
owh  kezhah  kawahwazhesetood  kedezhahwenun  anahsuh- 
muhbeyun. 

28  Kedenenim  suh  goo,  anduhchewaud  egewh  equang 
kahoonje-neegejig,kahween  ahweyah  nahwuj  ahpeetandah- 
goozese,  apeetandahgoozid  owh  John  Baptizooewa-wenene  ; 
owh  dush  ween  kache-noondaush  ahpeetandahgoozid  emuh 
oodoogemahwewining  owh  Kesha-Muhnedoo,  ahwahshema 
ahpeetandahgooze  dush  ween  owh. 

29  Kuhkenuh  dush  egewh  ahnishenahbag,  uhpe  kah- 
noonduhmoowaud,  kuhya  ege  wh  mahwunjechega-wenewug^ 
oogewahwezhanemahwaun  enewh  Kesha-Muhnedoon,  John 
muh  oobaptizooewawin  keezhe  baptizoo-weahwug. 

30  Egewh  dush  Phariseeg,  kuhya  egewh  tebahkoonega- 
wenenewug  ooge a hgoon watahn ahwali  oodenahkoonegawin 
owh  Kesha-Muhnedoo,  wenuhwah  tebenuhwa  keenah- 
koonegoowaud,  kah  muh  oogebaptizoowe-egoosewaun 
enewh  Johnun , 

31  Keekedoo  dush  owh  Tabaningad,  Ahneen  kaezheah- 
waiigwah  egewh  enenewug  noongoom  bamahdezejig? 
ahneen  dush  azhenahgoozewaud  ? 

32  Ezheahyahwug  suh  debishkoo  ahbenoojeyug  namuh- 
duhbejig  emuh  ahtaunde-weguhmigoong,kuhnoonindewaud 

dush5  00-00  ekedoowaud,  kegenuhguhmootahgoom,  kah 
dush  kegenemeseem ;  ahnoo  kuhya  kegemuhwemegoom, 
kah  dush  kegekushkanduhseem. 

33  Kepeezhah  muh  owh  John  Baptizooewa-wenene 
kah  ween  oogeaumwahseen  buhquazhegun,  kah  kuhya 
oogemenequaseen  shoowemin-ahboo,  00-00  dush  kedeke- 
doom,  Ookekishkahwaun  enewh  mujje-muhnedoon. 

34  Owh  dush  ween  Enene  Oogwissun  peezhaud 
wesenid  kuhya  menequad,  oo-oo  dush  kedekedoom,  Benuh, 
nabahdezid  enene,  kuhya  natuh-menequad  ewh  shoowemin- 
ahboo,  waujekewaemaud  enewh  mahwunjechega-wenene- 
wun  kuhya  majeezhewabezenejin ! 

35  Ewh  suh  nebwahkahwin  oominwanemegoon  kuhke- 
nuh  enewh  oonejahnesun. 

36  Oogenundoomegoon  dush  pazhik  Pharisee-wenene- 
wun,  chewedoopuhmaud,  kepeendega  dush  emuh  oowege- 
wahmening  enewh  Pharisee-wenenewun,  kenuhmuhduhbe 
dush. 

37  Benuh  dush  pazhig  equa  emuh  oodanaung  kahmujje- 
ezhewabezid,  uhpe  kakanemaud  cheweesenenid  emuh 
oowegewahmening  enewh  Pharisee-wenenewun,  oogepe- 
toon  ewh  alabaster  mukkukoonse  ewh  manoo-mahgwuk 
noomenegun, 

38  Nebahwid  dush  oosittahning  oopikwunahning  anuh- 
kukayah  kemahwe,  oogemahjenesahbahwahtoomahwaun 
enewh  oosittahne  enewh  oosebeengooiin,  kuhya  dush 
kekahsesittawaud  oominnesissunkeahyood,  oogeoojeendah- 
nun  dush  oosittahne,  kuhya  oogeahtahwaun  ewh  noome- 
negun. 

39  Uhpe  dush  wuhyahbunduhmenid  enewh  Pharisee- 
wenenewun  kahnundoomegoojin  keguhnoonindezoowun 
oo-oo  keekedoonid,  Wah-owh  enene  kishpin  aunwahjega- 
wenenewegoobun  oodahgekekandaun  ewh  azhewabezenid 
equawun  tuhyaungenegoojin,  mujje-ezhewabezewun  muh. 

40  Jesus  dush  oogekuhnoonaun,  oo-oo  keenaud,  Simon, 
gagoo  keweenin.  Ween  dush  keekedoowun,  Kakenooah- 
mahgayun,  mahnoo  kekedoon. 

41  Pazhik  ahweewa-wenene  oogemuzzenuhahmahgoon 
naunwauk  shooneaunsun  ;  menuhwah  dush  pazhig  ooge- 
muzzenuhahmahgoon  nahnemeduhnuh  shooneaunsun. 

42  Oogewabenuhmahwaun  suh  nuhyazh  oomuzzene- 
egunene,  kah  muh  gagoo  oogeayaunsenahwah  kalebahah- 

mahgawaucL  Weenduhmooweshin,  ahwanan  oogoo  neezh 
kakeche-sahgeaud  enewh  ? 

43  Simon  dush  oogeguhnoonaun,  00-00  keekedood, 
Nindenandum  suh,  owh  nebewah  kahwabenuhmahwind. 
Oo-oo  dush  oogeenaun  quuhyuk  suh  kedenandum. 

44  Kequakequanetahwaud  enewh  equawun,  00-00  ooge* 
enaun  enewh  Simonan,  Kewahbuhmah  nuh  wah-owh 
eqaa?  Ningepeendega  emuh  andahyan,  kah  dush 
kegemeezhese  ewh  nebe  chekesebegesittayaun  ;  mahbuh 
dush  ningekesebegesittanig  enewh  oosebeengooiin  ahyood, 
kuhya  ningekahsLttanik  oomenesisun  ahyood. 

45  Kahween  kegeoojeemese ;  wah-owh  dush  equa 
kahahkoo-peendegayaun,  kahwekah  kepoonetoose  oojeen- 
dung  enewh  nesittun. 

46  Kahween  kegeseegenuhmahwese  ewh  noomenegun 
emuh  nishtequahning  :  wah-owh  dush  equa  oogeseegenaun 
ewh  noomenegun  emuh  nesittaung. 

47  Kedenin  suh  dush,  Oomujjeezhewabezewenun, 
buhyahteenudenegin,  wabenuhmahwah ;  kekeche-sahgeewa 
muh  ;  owh  dush  punge  atuh  kahwabenuhmahwind  punge 
atuh  sageewa. 

48  Oo-oo  dush  oodenaun  enewh  equawun,  Kewabenuh- 
mahgoo  kemujjeezhewabezewenun. 

49  Egewh  dush  kahweedoopuhmahjig  kemahje-keke- 
doowug  emuh  oodaewaung,  Ahwananedoog  mahbuh 
wuhyabenuhmahgad  mujje-ezhewabezewenun  ? 

50  Oo-oo  dush  oogeenaun  enewh  equawun,  Kedabwa- 
yanduhmoowin  kegebemahjeegoon,  mahjaun  emuh  pe- 
zaunewawening. 

EPUGGUHME-AHYAHMAHGUD  suh  nahguj  ke- 


IV  puhbahmoosa  emuh  anduhching  enewh  keche- 
oodanahwun  kuhya  enewh  oodanaunsun,  kepuhbahkuhge- 
quad  kuhya  kepuhbahdebahdoodung  ewh  manootahgwuk 
oodoogemahwewine-minwahjemoowin  owh  Kesha-Muhne- 
doo  ;  oogeweejewaun  dush  enewh  metahswee-ahzheneezh 
ockekenooahmahgurmn. 

2  Ahnind  dush  equawug  kahnoojemooindebuneeg  ke- 
oomujj ee-muh nedoo-me wa h goobun  kuhya  keahkoozewah- 
goobun,  Mary  Magdalene  azhenekahzood,  me  suh  owh 
neezhwahswe  mujje-muhnedoon  kahsahgejenootahgood. 

8  Kuhya  Joannah,  wewnii  owh  Chusa  ooguhnuhwan- 
jega-wenenemun  owh  Herod,  kuhya  Susanna,  kuhya 
nebewah  ahnind  kahmeenahjig  enewh  ootebenuhwaweze- 
wenewaun. 

4  Uhpe  nebewah  kahmahwunjeedewaud  kuhya  kepe- 
naunzekahwahwaud,  anduhching  oodanahwun  kepeoonje- 
bahwaud,  keahwajega  : 

5  Pazhik  ketega-wenene  kesahgahum  chesuhswa- 
wabenung  ewh  menekaunewh  dush  kesuhswa-wabenegad 
ahnind  kepungesinoon  emuh  mahyahwekunah,  ine  dush 
ketuhkookahjegahdag,kuhya  egewh  penaseyug  kezhigoong 
ayahjig  oogepemoozhahgoondahnahwah. 

6  Kuhya  ahnind  oogedahbik  kepungesinoon  ;  uhpe  dush 
kahsahgukeeg,  keneboodawun,  kah  muh  kenebewuhkum- 
migahsenoon. 

7  Ahnind  dush  magwa  menasuhgahwunzhekaug 
kepungesinoon  ;  egewh  menasuhgahwunzheeg  ketuhgoo- 
mahjegewug,  oogenewoogindahnahwah  dush. 

8  Ahnind  dush  emuh  wanesheshing  uhkeeng  kepunge- 
sinoon,  kemahjegin  kuhya  kemeenewun  ningoodwok 
duhching  menik.  Uhpe  dush  oonoo  kahekedood,  kepe- 
pahge,  Ahwagwan  suh  watuhwugahgwan  mahnoo  tahbe- 
zindum. 

9  Oogeguhgwajemegoon  dush  enewh  ookenooahmah- 
gunun,  oo-oo  dush  keegood,  Ahneen  azhenesittotahgwuk 
maunduh  ahwajegun. 

10  Oo-oo  dush  oogeenaun,  Keenuhwah  suh  kemeene- 
goom  chekekanduhmag  enewh  kahmoodukin  emuh  oodooge 
mahwewening  owh  Kesha-Muhnedoo  :  bakahnezejig  dush 
ween  emuh  ahwajeguning,  ewh  ahnoo  wahbewaud 
chewahbesigwah,  kuhya  ahnoo  noonduhmoowaud  chene- 
sittootun  sigwah. 

11  Benuh  suh,  ewh  ahwajegun  oo-oo  ezhesin  :  Ewh 
menekaun  me  ewh  oodekedoowin  owh  Kesha-Muhnedoo. 

12  Oonoo  dush  mahyahwekunah  kahpungesingin, 
mesuh  egewh  nwaundungig,  petuhgwishin  dush  owh 
mujje-rnuhnedoo,  muhkummaud  dush  ewh  ekedoowin 
emuh  oodaening,  chedabwayanduhsenid  kuhya  chebemah- 
dezesenid. 

13  Oonoo  dush  oogedahbik  kahpungesingin  me  suh 
egewh  nwaundungig,  emuh  moojegezewening  ezhe- 
bodahpenuhmoowaud  ewh  ekedoowin :  oogoo  dush 

kahween  oojeebekahwesewug,  ahjenah  dabwatnhmoog, 
uhpe  dush  enewh  kuhgwajeedewenun  wadesegoowaud, 
me  suh  azheahzhasawaud. 

14  Ewh  edush  magwa  menasahgahwunzhekaug  kah- 
pungesingin,  mesuh  egewh  uhpe  kalmoonduhmoowaud, 
suhyahguhungig,  oonduhmeegoowaud  enewh  oonzauman- 
duhmoowenun  kuhya  keche-twahwezewenun  kuhya  maun- 
duh  bemahdezewene-oonahnegoozewinun,  kah  dush 
wawane  menewesewug. 

15  Ewh  dush  kahpungesing  emuh  wanesheshing 
uhkeeng,  mesuh  egewh  uhpe  kahnoonduhmoowaud  ewh 
ekedoowin  emuh  quuhyukwuk  kuhya  wanesheshing 
oodaemaung,  ewh  guhnuhwanduhmoowaud,  kuhya  meene- 
wewaud  emuh  minwahdanemoowening. 

16  Kahween  ahweyah  uhpe  kahsuhkuhungwahsah- 
koonanjegun  oopahdahgwahunseen  emuh  ahnahme-oonah- 
guning,  gamuh  ahnahme-nebahguning,  emuh  suh  wahsuh- 
koonanjegunahbikoong  oodahtoon,  kuhkenuh  egewh 
paundegajig  cheoonjewahbunduhmoowaud  ewh  wahsa- 
yahzewin. 

17  Kah  muh  gagoo  kahjegahdasenoon,  mesuh  atuh 
kamezheshuhwechegahdag ;  kah  kuhya  gagoo  emuh 
kemoodezewening  ahcheguhdasenoon,  me-atuh  emuh 
wahsayahzewening  cheatag. 

18  Nahnahguhdahwanduhmook  ewh  azhenoonduhmag: 
ahwagwan  muh  ayahmoogwan  tahmeenah,  ahwagwan 
dush  ayaunsegwan  tahmuhkummah  ewh  uhyenanemind 
cheahyaung. 

19  Kepeezhahwun  oogeen  kuhya  wekahnesun,  kah 
dush  kekushketoosewun  chepenaunzekahgood,  apeech 
bahtuhyeenid  enewh  ahnishenahban. 

20  Kewahweenduhmahwah  dush,  oo-oo  keegood  enewh 
ahnishenahban,  Benuh,  kenunduhwahbuhmegoog  keguh 
kuhya  egewh  kekahnesug  ahgwahjeeng  nebahwewaud. 

21  Ween  dush  oogeguhnoonaun  oo-oo  keenaud,  Egewh 
nwaundungig  kuhya  mahkindungig  oodekedoowin  owh 
Kesha-Muhnedoo,  mesuh  oogoo  ninguh  kuhya  nekahnesug. 

22  Kepuh guin me ahyahrnahgud  suh  goo  goomuhpe 
kezheguk,  kepooze  emuh  nahbequauning  kuhya  ookeke- 
nooahmahgunun,  oo-oo  dush  oogeenaun,  Umba  ahgahming 
ezhetuhkummoodah.  Medush  keiihnekaundenegawaud. 

23  Magwah  dush  pemahshewaud  kenebah  owh  Jesus  ; 
kepuhgummahnemudene  dush,  kekechenootinenig  emuh 
kechegummeeng ;  kemooshkenabemahgudene  dush  oonah- 
bequahnewah,  kekechenuhneezahnezewug  dush. 

24  Kepenaunzekahwahwaud  oogeahmuddenahwaun, 
00-00  keenahwaud,  kakenooahmahgayun,  kakenooahmah- 
gayun  neneboomin  gooshah.  Ween  dush  keoonishkah, 
oogenuhneebikindaun  ewh  noodin  kuhya  ewh  keche- 
gummee  kachemaungaushkaug,  kepoonahnemud  edush, 
kuhya  kekeche-aunwahtin. 

25  Oo-oo  dush  oogeenaun,  Ahneende  kedawayanduh- 
moowenewah?  Sagezewaud  dush  kekeche-mahmahkah 
danduhmoog,  oo-oo  dush  kekeche-guhnoonendewug, 
Ahwananedoog  wah-owh  !  ookuhgaunzoondaun  muh  ewli 
nootin  kuhya  ewh  nebee  oobezindahgoon  edush. 

26  Kepuhgummahshewug  dush  emah  ooduhkeeme- 
waung  egewh  Gadareneiig,  emuh  ahgahming  Galilee 
duhzhe  kechegumme. 

27  Kahpekuhbaud  edush,  oogepenuhquashkahgoon 
pazhik  enewh  enenewun  oodanaung  wanjebahnejin 
wamujje-muhnedoomenejin,  maweshah  akoo-ezhewabeze- 
nid,  kuhya  pingwahshahgedenid,  emuh  wegewahming 
dahsenid,  me  atnh  emuh  chebaguhmigoong. 

28  Uhpe  dush  wuhyahbuhmaud  enewh  Jesusun, 
kekeche-ahyahshequa,  keahpuggezoo  dush  emuh  oosittah- 
ning,  keche-anegook  kekekedoo,  oo-oo  keekedood,  Ahneen 
kadoodoonaun  Jesus  wagwissemik  owh  kache-ishpandah- 
goozid  Kesha-Muhnedoo  ?  Kepahgoosanemin  oonje  owli 
Kesha-Muhnedoo  chekooduggeesewun. 

29  (Oo-oo  mahween  oogeenaun  enewh  wahnezenejin 
muhnedoon,  Pesahgezekow  owh  enene.  Nuhningim  muh 
oogeoodahpenaun :  ahnoo  dush  keminjemahpechegahzoo 
pewahbikoobetanig  oominjemahpechegunun,  oogepegoobe- 
toonun  enewh,  keezhewenegood  dush  enewh,  mujje- 
muhnedoon  emuh  buhgwuhduhkummegaung.) 

30  Jesus  dush  oogeguhgwajemaun  oo-oo  keekedood, 
Ahneen  azhenekahzooyun  ?  oo-oo  dush  keekedoowun, 
Legion  suh  nindezhenekauz  ;  nebewah  muh  mujje-muhne- 
doog  oogepeenjenahwashkahwahwaun  enewh  enenewun. 

31  Oogepahgoosanemahwaun  dush  enewh  Jesusun 
cheezhenahzhahoosewindwah  emuh  demeeng. 

32  Keahyahwug  dush  nebewah  kookooshug  emuh 
wahjewing  andahzhesenewaud  :  oogepahgoosanemahwaun 
ehepuggedenuhmahgoowaud  chepeenjenahwashkahwah- 
waud  enewh  kookooshun  ;  oogepuggedenahmahwaun  dnsh. 

33  Egewh  dush  mujje-muhnedoog  kahsahgezekahwah- 
waud  enewh  enenewun,  oogepeenjenahwashkahwahwaun 
enewh  kookooshun  ;  egewh  dush  kookooshug  kekuhkujje- 
wabuhedewug  emuh  kechegummeeng,  me  dush  kekeboo- 
wuhnahbawahwaud. 

34  Egewh  dush  ashummahpuneeg  uhpe  wuhyahbun- 
duhmoowaud  e-ewh  kahezhewabuk,  keoozhemoowug  kuhya 
kedebahjemoowug  emuh  oodanaung  kuhya  dush  emuh 
duhnuhkewening. 

35  Kepesahgahuhmoog  chewahbunduhmoowaud  e-ewh 
kahezhewabuk  ;  kahpenaunzekahwahwaud  enewh  Jesusun 
oogewahbuhmahwaun  enewh  enenewun  kahsahgejenootah- 
good  mujje-muhnedoon,  nuhmuhduhbenid  emuh  oosittah- 
ning  enewh  Jesusun  pesekoonuhyanid  kuhya  nebwakalmid: 
kesagezewug  dush. 

36  Oogeweenduhmahgoowaun  dusli  enewh  kahwah- 
bunjeganejin  e-ewh  kahezhenoojemooind  owh  kakishkah- 
wahpun  enewh  mujje-muhnedoon. 

37  Kuhkenuh  dush  egewh  anduhnuhkeejig  emuh 
anegookwaug  ooduhkeemewah  egewli  Gadareneug,  ooge- 
pahgoosanemahwaun  enewh  Jesusun  chemahjahnid  emuh 
anduhzhe-ahyahwaud,  kekeche-sagezewug  suh  :  uhpe  dusli 
kahpoozid  emuh  nahbequauning  kekewa. 

38  Owh  dush  enene  kahpesahgejenootahgood  enewh 
mujje-muhnedoon  oogepahgoosanemaun  enewh  Jesusun 
cheweejewaud  :  Jesus  dusli  oogemahjenahzhahwaun  oo-oo 
keekedood. 

39  Ezhekewan  emuh  kewegewahming  kuhya  debah- 
doodun  enewh  keche-uhyeeen  kahdoodook  owh  Kesha- 
Muhnedoo.  Kemahjah  dush,  emuh  anegookwauk  ewh 
oodanah  kedebahdoodung  enewh  keche-uhyeeen  kah- 
doodahgood  enewh  Jesusun. 

40  Kepuhgumme-ahyah  dusli  uhpe  kahpiskahbid  owh 
Jesus,  oogemenoo-oodahpenegoon  enewh  ahnishenahban, 
kuhkenuh  muh  oogepeegoon. 

41  Benuh  dush  kepeezhah  pazhig  enene,  Jairus  azhe- 
nekahzood,  kahoogemahkundung  ahnuhmea-weguhmig, 
keahpuggezoo  dush  emuh  oosittahning  enewh  Jesusun? 

knhya  dtisli  kepahgoosa-nemand  ehepeezhahnid  emuh 
oo  we  ge  w  ah  m  i  n  g . 

42  Kepazhikoowun  muh  oodahnun  koonemah  metahswe- 
ahshe-neezhoo-pepoon-uhgezegoobun  gagah  dush  keish- 
quah  bemahdezenegoobun.  Uhne  mahjaud  dush  ooge- 
sinsekahgoon  enewh  ahnishenahban. 

43  Pazhik  dusli  equa  masqueewahpenad  metahswe- 
ahshe  neezhoo-kekenoonoowinun,  kahbahnahjetood  kuhke- 
nuh  ootebenuhwawezewenun  ketebahahmahwaud  enewh 
mushkeke-wenenewun,  kah  dush  kuhnuhga  oogenooje- 
mooegooseen  enewh. 

44  Kepeezhaud  emuh  oopikwunalming  enewh  Jesusun 
emuh  anduhshe-ooqueenoowaud  egewh  ahnishenahbag 
ketaungenuhmahwaud  dush  tatebegwahdanig  ewTh  oopese- 
koowahgun,  kazhetena  dush  kepangoo-ahyahne  ewh 
kah oonj  ej  e wu n  e  n i  g  oo mi  sque e m . 

45  Jesus  dush  keekedoo,  Ahwanan  owh  kahtaungenid? 
Uhpe  dush  kuhkenuh  kahahgoonwatuhmenid  oo-oo  ooge- 
egoon  enewli  Peterun  kuhya  enewh  wahjewegoojin, 
Kakenooahmahgayun  kesinsekahgoog  egewh  waqueenoojig 
kedekid  dush,  Ahwanan  kahtaungenid  ? 

46  Jesus  dush  oo-oo  oogeenaun,  Ahweyah  suh  goo 
ningetaungenik  :  nekekandaun  muh  mushkahwezewin 
emuh  neyowing  keoonjemahjahmahguk. 

47  Owh  dush  equa  wuhyahbundung  chekekanemind 
kepeezhah  nuhningishkaud  kuhya  keoojecheengwuhnetuh- 
waud,  kedebahjemoo  dusli  emuh  enahsuhmenid  enewli 
ahnishenahban, ewh  kahoonje-taungenaud,  kuhya  kazhetena 
kenoojemood. 

48  Oo-oo  dush  oogeenaun,  Soongedaan  nindahnis 
kedabwayanduhmoowin  kegbemahjeegoon,  emuh  pezaune- 
wawening  ezhemahjaun. 

49  Magwah  dush  kayahbe  kekedood  kepeezhahwun 
pazhik  kahbeoonjebahnid  emuh  andaud  owh  wagemahkun- 
dung  ewh  ahnuhmea-weguhmig,  oo-oo  dusli  keegood, 
Ahzhe  keneboo  kedahnis  kagoo  oodummeahkan  owh 
oogemah. 

50  Uhpe  dush  Jesus  nwaundung  oogeguhnoonaun, 
oo-oo  keekedood,  Kagoo  sagezekan,  dabwayandun  atuh, 
tahnoojemooah  dush. 

51  Uhpe  dush  pahpeendegad  emuh  wegewahming 
kahween  ahweyah  oogepeendeguhnahseen,me  atuhPeterun 

kuhya  Johnun  kuhya  Jamesun,  kuhya  enewh  oosun  kuhya 
enewh  oogeen  owh  kegaungooqua,  kuhkenuh  dush  kemuh- 
wewug  kuhya  kepuhkittaedezoowug  equazansun  oonje. 

52  Keekedoo  dush  ween,  kagoo  muhwekagoon,  kalnveen 
neboose,  nebah  suh  goo. 

53  Oogekaunjbahpeahwaun  kekekanemahwaud,  kagate 
neboomd. 

54  Uhpe  dusli  kahsahgejenahzhahwaud  kuhkenuh 
enewh  ahnishenahban  ketaungenahmahwaud  ooneenjene, 
oogepepahgemaun  oo-oo  keekedood,  Aquazanseweyun 
oonishkaun. 

55  Medush  kepiskahbenid  enewh  oojechaugwun, 
bahbega  dush  kepuhsegwe,  keekedoo  dush  cheahshumme- 
mind. 

56  Kemahmahkahdanduhmoon  dush  ooketezemun  owh 
equazanse,  oogeaungwahmemaun  dush  ahweyah  enenewun 
cheweendnhmoowahsenid  ewh  kahezhechegad. 

CHAP.  IX. 


UHPE  dush  kahmahwunzoomaud  enewh  metahswe 
azsheneezh  kekenooahmahgunun,  oogemeenaun  ewh 
kushkeawezewin  chesahgeje-wabenahnid  kuhkenuh  enewh 
mujje-muhnedoon,  kuhya  chenoojemooahnid  alinooj  anah- 
penanejin  ahyahkoosenejin. 

2  Oogemahjenahzhahwaun  dush  chedebahdooduhmenid 
ewh  oodoogemahwewin  owh  Kesha-Muhnedoo,  kuhya 
chenoojemooahnid  enewh  ahyahkoosenejin. 

3  Oo-oo  dush  oogeenaun,  Kagoo  ween  oodahpenunka- 
goon  gagoo  kaahyooyag  emuh  mekunaung,  kahween 
suhkuhoowinun,  kah  kuhya  ewh  nuhwuhpoowine- 
mushkemood,  kah  kuhya  buhquazhegun,  kah  kuhya 
shooneyah,  kah  kuhya  kegahahyaunsenahwaun  neezh 
puhpeesuhkoowahgunun. 

4  Tebe  dush  kapeendegawagwan  wegewahming, 
dahyook  emuh  kuhya  suhsahguhuhmoog. 

5  Anduhchewahgwan  dush  egewh  kaoodahpenesene- 
goog  uhpe  uhnenuhguhduhmag  ewh  oodanah  pahpahwe- 
sittaneyook  ewh  weyuggussa  chedebahjemindwah  ewh 
azhewabezewaud. 

6  Uhpe  dush  kahmahjahwaud,  kepahbahezhahwug 
emuh  oodanaunsing  pahbahdebahdooduhmoowaud  ewh 

minwahjemoowin  kuhya  minzee  kepahbahnoojemooewa 
waud. 

7  Owh  dush  Herod  tetrarch  oogenoondaunun  kuhkenuh 
enewh  azhechecheganid  ;  magwah  dush  oogenahnahgah- 
dahwandaun  e-ewh  kahegood  ahnind  00-00  keekedoouid 
mesuh  wah-owh  John  ahyahbejebaud. 

8  Ahnind  dush  ketuhgwishin  owh  Elias ;  ahnind 
dush  keekedoowun,  pazhik  kata  aunwahjega-wenene 
keoonishkah. 

9  Herod  dush  oo-oo  keekedoo,  Ningekishkegwaoomah 
owh  John,  ahwanan  dush  mahbuh  nwaunduhmoowug 
oonoo  ahnookeewenun  ;  oogennndahkekanemaun  dush. 

10  Kahpiskahbewaud  egewh  kekenooaahmahgunug 
oogeweenduhmahwahwaun  ewh  kahezhechegawaud.  Ooge- 
oodahpenaun  dush,  kuhya  puhkayeee  oogeezheweenaun 
emuh  buhgwuhduhkummig  chegeoodanah  Bethsaida  kahe- 
zhenekahdag. 

11  Egewh  dush  ahnishenahbag  uhpe  kakanemahwaud 
oogenoopenuhnahwaun  oogeoodahpenaun  dush  kuhya 
oogedebahjemootahwaun  ewh  ananduhgwuk  oodoogemah- 
wewin  owh  Kesha-Muhnedoo,  kuhya  oogenoojemooaun 
enewh  walmoojemooegoozenejin. 

12  Uhpe  dush  kahoonahgooshenig  oogepenaunzekahgoon 
enewh  metahswe  ahshe  neezh  kekenooahmaligunun,  oo-oo 
dush  keegood,  Mahjenauzh  egewh  ahnishenahbag  cheoon-, 
jepahbahezhahwaud  emuh  oodanaunsing  kuhya  ketegah- 
ning  kewetueeeh  atagin  cheahyahmoowaud  ewh  mejim  ; 
puhgwuhduhkummegah  suh  oomah  anduhzhe  ahyahyung. 

13  Oo  oo  dush  oogeegoon  enewh,  kahween  gagoo 
nindahyaunsemin  me  atuh  naunwahtik  buhquazhegunug, 
kuhya  neezh  gegooyug :  kishpin  atuh  ahwekishpenuh- 
tooyaungoobun  meejim  cheoonjewesenewaud  kuhkenuh 
oogoo  ahnishenahbag. 

14  Koonemah  nahnun  metauswauk  duhchegwahpun 
egewh  enenewug.  Oo-oo  dush  oogeenaun  enewh  ookeke- 
nooahmahgunun,  Nuhmuhduhbeik  chenebenabewaud  che- 
nanahnemeduhnuhwawaud. 

15  Mesuh kahezhechegawaud,  kahnuhmuhduhbeahwaud 
dush. 

16  Kahoodahpenaud  dush  enewh  nahnun  buhquazhe- 
gunun,  kuhya  neezh  gegooyun  keenahbe  ishpeming  enuh- 

kuhkayah,  kemahmooyahwa  kuhya  dush  oogebuhquabe- 
naun,  oogeenenuhmoowaun  dush  enewh  kekenooahmah- 
gunun  chemeenahnid  enewh  ahnishenahban. 

17  Kewesenewugdush, kuhya  kuhkenuh  ketabesenewug: 
kesuggukkenegahdanoon  enewh  ishquunjegunun,  metahswe 
ahshe  neezh  kookoobenahgunun  kemooshkenawun. 

18  Kepuhgummeahyah  dush,  magwah  kenezheka- 
ahnuhmeaud,  oogeweejewegoon  enewh  kekenooahmah- 
gunun,  oogeguhgwajemaun  dush  ;  00-00  keekedood,  Ahneen 
azhewaud  egewh  ahnishenahbag  ewh  neen  ahweyaun? 

19  Oogeguhnoonahwaun  dush  oo-oo  keenahwaud,  John 
owh  Baptizooewa-wenene ;  ahnind  dush,  Elias ;  kuhya 
ahnind,  pazhik  egewh  kata  aunwahjega-wenenewug 
keahbejebah. 

20  Oo-oo  dush  oogeenaun,  Keenuhwah  dush,  Ahwanan 
azheyag  ahyahweyaun?  Peter  dush  kenuhquatum,  oo-oo 
keenaud,  Oo-Christemun  owh  Kesha-Muhnedoo. 

21  Oogeaungwahmemaun  dush,  keekedood  chedebahje- 
mootahwahsenid  ahweyah  oo-oo  uhyeee. 

22  Oo-oo  keekedood,  Nundahwandahgooze  suh  owh 
Enene  Oogwissun  nebewah  chekootuggandnng,  cheahgoon- 
wayanemegood  dush  enewh  katezenejin,  kuhya  enewh 
keche-sahsahgewejega-wenenewun,  kuhya  oozhebeega- 
wenenewun,  kuhya  chenesind,  knhya  nesuhgoonuhgudenig 
cheahbejebaud. 

23  Oo-oo  dush  oogeenaun  kuhkenuh,  Kishpin  ahweyah 
wenoopenuhzhid,  mahnoo  tahahgoonwayanindezoo,  oogah- 
oodahpenaun  dush  oodahzhedayahtikoom  anduhsookezhe- 
gudenig,  ningahnoopenuhnik  dush. 

24  Ahwagwan  muh  kawebemahjetoogwan  oobemah- 
dezewin  oogahwuhnahjetoon  suh  :  ahwagwan  dush  kawuh- 
nahjetoogwan  oobemahdezewin  neen  oonje,  mesuh  owh 
kabemahjetood. 

25  Ahneen  dush  kaoondezid  owh  enene  ahnoo 
kushketood  kuhkenuh  anegookookummegaug  ewh  uhkee, 
kishpin  nishwahnahdezid  gamnh  wabenegahzood  ? 

26  Ahwagwan  muh  kaahguddanemegwan  kuhya  enewh 
nindekedoowenun,  mesnh  enewh  kaahguddanemahjin  owh 
Enene  Oogwissun  nhpe  petuhgwishing  emuh  oopeshegan- 
dahgoozewening  owh  wayoosemind  kuhya  egewh  kache- 
twahwezejig  angenug. 

27  Kagate  kedenenim,  ahnind  ahyahwug  oomah 
nahbahwejig  kataungunduhsegoog  ewh  neboowin,  bahmah 

atuh  kewahbunduhmoowaud  ewli  oodoogemahwewin  owh 
Kesha-Muhnedoo. 

28  Kepuhgumme-ahyah  dush  uhpe  kahishquah-kekedood 
oonoo  ekedoowenun  kuhnuhbuj  shwausoogoonuhgudenig 
oogeoodahpenaun  enewh  Peterun  kuhya  enewh  Johnun 
kuhya  enewh  Jamesun,  keahmujjewad  emuh  wahjewing 
cheahnuhmeaud. 

29  Kepuhgummeahyah  dush  magwah  ahnuhmeaud 
kequ akczhenah gwude ne  oodangway  kuhya  oodahgwewin 
kewahbishkahne  kuhya  kewahsashkahne. 

30  Benuh  dush,  oogepeguhnoonegoon  enewh  neezh 
enenewun,  mesuh  Moses  kuhya  Elias. 

31  Kepeshegandahgwudene  oodezhenahgoozewenewah 
kuhya  dush  oogeduhzhindahnahwah  ewh  ooneboowin,  ewh 
katebishkoosetood  emuh  Jerusaleming. 

32  Peterdush  kuhya  ooweejekewaemun  kepeengooshe- 
wug  :  uhpe  dush  kahkooshkoosewaud  oogewahbundahnah- 
wah  Jesus  oopeshegandahgoozewin  kuhya  neezh  enewh 
enenewun  waujkahbahwetahgoonejin. 

33  Kepuhgummeahyah  dush,  Jesus  kenuhguhnegood 
enewh  enenewun,  oo-oo  oogeegoon  enewh  Peterun,  Kake- 
nooahmahgayun  keche  oonesheshin  oomah  ahyahyung 
ningahoozhetoonahnin  neezh  wegewaumun  pazhik  keen 
chedahyun,  Moses  dush  pazhik,  kuhya  Elias  pazhik ;  kah 
muh  oogekekanduhseen  ewh  kahekedood. 

34  Magwah  dush  oo-oo  ekedood  kepeezhahmahgud 
ewh  ahnuhquud  kepuhduhgwuhnishkahgoowaud  dush, 
kesagezewug  dush  uhpe  ahyahwaud  emuh  ahnuhquudoong. 

35  Keoonzetahgwud  dush  ewh  inwawin  emuh  uhnuh- 
quudoong,  oo-oo  keekedoomahguk,  Mesuh  wah-owh 
suhyahgeiig  ningwis,  me  owh  kabezinduhwag. 

36  Uhpe  dush  kahishquah-muhtwawag  Jesus  kemekah- 
wah  nezhekawezid.  Kah  dush  ewh  uhpe  oogewahween- 
duhmahwahsewaun  ahweyah  enenewun  oonoo  uhyeeen 
kahwahbunduhmoowahjin. 

37  Kepuhgummeahyahmahgud  dush  kahwahbunenig 
uhpe  pahnesahkewawaud  nebewah  ahnishenahban  ooge- 
nuhquashkahgoon. 

38  Benuh  dush  pazhik  enene  emuh  akoo-ooqueenoowaud 
kekeche-pepahge,  oo-oo  keekedood,  kakenooahmahgayun 
kepahgoosanemin  guhnuhwahbum  ningwis,  pazhikoo  muh 
nenejahnis. 

39  Benuh  dush,  oodoodahpenegoon  enewh  muhnedoon, 
kahwuhnuhpe  dush  ahyahshequa  oodoodahpebenegoon  dush 
kuhya  petwawanuhmood,  ahgahwah  dush  oonuhguhnegoon 
kahkeche-bahnahjeegood. 

40  Ningepahgoosanemaug  dush  egewh  kekekenooah- 
mahgunug  chesahgeje-wabenahwaud,  kah  dush  kekush- 
keawezesewug. 

41  Jesus  dash  oogeguhnoonaun,  oo-oo  keekedood,  Oh 
kenuhwah  noongoom  bamahdezeyag  ahyahgoonwayanduh- 
mag  kuhya  kagaunzetuhmag,  Ahneen  menik  kaweejewe- 
nuhgoog  kuhya  kaminwahdanemenenuhgoog  ?  Peesh 
kegwis. 

42  Magwah  dush  peezhaud  oogeahpuhguhnegoon  enewh 
mujje-muhnedoon  kuhya  keoodahpebenegood  :  Jesus  dush 
oogenuhneebikemaun  enewh  wahnezenejin  muhnedoon 
kuhya  dush  oogenoojemooaun  enewh  quewezansun,  kuhya 
dush  kepuggedenuhmahwaud  enewh  oosene. 

43  Kuhkenuh  dush  oogemahmahkahdandahnahwah 
ookeche-kushkeawezewin  owh  Kesha-Muhnedoo.  Magwah 
dush  kuhkenuh  mahmahkahdanduhmoowaud  kahezheche- 
gad  owh  Jesus,  oo-oo  oogeenaun  enewh  ookekenooahmah- 
gunun. 

44  Ahtooyook  emuh  ketahwuggahwaung  oonoo  ninde- 
kedoowenun,  owh  muh  Enene  Oogwissun  zhuhyegwah 
tahpuggedenegahzoo  emuh  ooneenjeening  enewhenenewun. 

45  Kah  dush  oogenesittootunsenahwah  maunduh  eke- 
doowin  kah  kuhya  kepuggedenuhmahwahsewug  cheke- 
kanduhmoowaud,  keahgwushkewug  chekuhgwajemahwah- 
pun  ewh  ekedoowin. 

46  Kekuhgwajindewug  dush,  ahwagwan  menik  anduh- 
chewaud  kakechetwahwandahgoozegwan. 

47  Jesusdush  kekandung  azhekuhgwajindewaud  emuli 
oodaewaung  oogeoodahpenaun  enewh  ahbenoojeyun,  keah- 
saud  dush  pashoo  ween  ahyaud. 

48  Oo-oo  dush  oogeenaun  enewh  ookekenooahmahgunun, 
Ahwagwan  kaoodahpenahgwan  oonoo  ahbenoojeyun  emuh 
nindezhenekahzoowening  mesuh  owh  wadahpenid  ;  ahwa- 
gwan  dush  wadahpenegwan  mesuli  owh  wadahpenaud 
enewh  kahahnoozhejin ;  owh  muh  kache  ahgahsheeid 
emuli  ahyahyag  mesuh  owh  kakeche-ahpeetandahgoozid. 

49  John  dush  oogeguhnoonaun  oo-oo  keekedood, 
Kakenooahmahgayun  ningewahbuhmahnaun  pazhik  sahge- 

jewabenaud  enewh  mnjje-muhnedoon  emuh  kedezhe- 
nekahzoowening,  ningekenahahmahwahnaun  dush,  kah 
muh  keweejewegoosenaun. 

50  Jesus  dush  00-00  oogeenaun,  kagoo  kenuhahmah- 
wahkagoon,  owh  muh  mahgahnemesenoonung  keweedoo- 
kahgoonaun. 

51  Kepuhgummeahyahmahgud  gagah  ketebishkoosanig 
uhpe  ishpeming  cheezheoodahpenind,  moonzhug  keenahbe 
weezhaud  ewede  Jerusaleming. 

52  Oogeezhenahzhahwaun  enewh  mezhenahwan  chene- 
gahnenid  chepeendeganid  emuh  oodoodanahwewaung 
egewh  Samaritinug  chewahwazhetahmahgood  enewh. 

53  Kah  dush  oogeoodahpenahsewaun,  kecnahbe  muh 
wahezhaungin  ewede  Jerusaleming. 

54  Uhpe  dush  ookekenoo  ahmahgunun  James  kuhya 
John  wuhyahbunduhmoowaud  oo-oo  oogeenahwaun, 
Tabaningayun,  kedenandum  nuh  cheekedooyaung  ewh 
ishkoota  ishpeming  cheoonjebahmahguk  chebahnahjeegoo- 
waud  dush  debishkoo  kahezhechegagoobunan  owh  Elias. 

55  Kequakekahbahwe  owh  Jesus,  kenuhneebekemaud 
edush  oo-oo  keekedood,  kahween  kekekanduhsenahwah 
ewh  azhewabezeyag. 

56  Kahween  kepeoonje-ezhahse  owh  Enene  Oogwissun 
chebahnahjetuhmoowaud  enewh  enenewun  oobemahdeze- 
*wine,  chebemahjetahmoowaud  atuh.  Pakaunuk  dush 
oodanaung  keezhahwug. 

57  Kepuhgummeahyahmahgud  uhnebemoosawaudemuh 
mekunaung  oo-oo  oogeegoon  pazhik  enenewun,  Tabanin- 
gayun  kegahnoopenuhnin  tebe  azhahwunan. 

58  Jesus  dush  oogeenaun,  oowahzhewug  egewh 
wahgooshug,  kuhya  oosuhswunewug  egewh  ishpeming 
duhzhe  penazheyug ;  Owh  atuh  Enene  Oogwissun  kahween 
oodahyaunseen  ewh  kaduhnequashingebun. 

59  Oo~oo  dush  oogeenaun  bakahnezenejin,  noopenuh- 
zhesliin ;  oo-oo  dush  oogeeegoon,  puhgedenuhmahweshin 
netum  cheahwepuhgedanemug  owh  noos. 

60  Jesus  dnsh  keekedoo  mahnoo  egewh  naboojeg 
oogahpuhgedanemahwaun  enewh  naboonejin  ;  keen  dush 
mahjaun  debahdoodun  dush  ewh  oodoogemahwewin  owh 
Kesha-Muhnedoo. 

61  Menuhwah  dush  pazhik  oogeenaun  enewh  Jesusun^ 
Tabaningayun  kegahnoopenuhnin,  puhgedenuhmooweshin 

chenahkahwa-ahnahmekahwugwah  egewh  emuh  andah- 
yaung  ayahjig. 

62  Jesus  dush  oogeenaun,  Kahween  ahweyah  takoonung 
ewh  pemeboojegun  kishpin  ahbuhnahbid  enandahgoozese 
chepeendegad  emuh  oodoogemahwewening  owh  Kesha- 
Muhnedoo. 

CHAP.  X. 

UHPE  dush  kahishquah-ezhewabuk  oonoo,  owh  Taba- 
ningad  oogeenahkoonaun  neezhwahswe-meduhnuh 
bakahnezenejin,  keezhenahzhahwaud,  naneezh  ewede 
anahkuhkayah  waheneezhaud,  emuh  anduhching  enewh 
oodanahwun  kuhya  tebe  wahuhneezhahgoobunan. 

2  Me  dush  00-00  keenaud,  kagate  ewh  kishkush 
kezhegawin  kechemechahmahgud,  egewh  dush  ahnooke- 
wenenewug  pungeshawugezewug  ;  ahnuhmeatuhwik  suh 
owh  dabandung  ewh  kishkushkezhegawin  ewh  dush 
chepeezhenahzhahwaud  ahnooke-wenenewun  emuh  ookish- 
kushkezhegawening. 

3  Mahjahyook ;  benuh  kemahjenahzhahoonenim  de- 
bishkoo  mahnishtahnisheensug  emuli  magwa  maheengune- 
kaug. 

4  Kagoo  pemewetookagoonewh  shooneyah-mushkemood, 
kuhya  muhkissenun,  kagoo  kuhya  ahnahmekahwahkagoon 
ahweyah  enene  emuh  mekunaung. 

5  Tebe  dush  paundegawagwan  emuh  wegewahming 
netum  oo-oo  ekedoon,  Mahnoo  ewh  pezaunewawin 
tahahyahmahgud  oomah  wegewahming. 

6  Kishpin  dush  owh  pe zau n e wawe ne-wagwe se miiid 
ahyaud  emuh,  mahnoo  kepezaunewawenewah  tahahyah- 
mahgud  emuh :  kishpin  dush  ween  ahyahsig  nayaub 
kegahpeoodessegoonahwah. 

7  Me  dush  emuh  wegewahming  cheduhnezeyag, 
chemeejeyag  kuhya  chemenequayag  enewh  egoo  uhyeeen 
kaahshummegooyagoon :  kagate  muh  alipeetandahgooze 
owh  ahnooke-wenene  chetebahahmahwind.  Kagoo  papuh- 
kaunuk  wegewahming  ezhekoozekagoon. 

8  Tebe  dush  chepeendegawagwan  oodanaung,  kishpin 
oodahpenenagwah,  meejeyook  enewh  uhyeeen  ashumme- 
gooyagoon. 

9  Noojemooik  dush  egewh  ahyahkoozejig  emuh 
dabandahgoozejig,  oo-oo  dush  enik,  Gagah  zhuhyegwah 

kedoodesegoonahwah  oodoogemahwewin  owh  Kesha- 
Mnhnedoo. 

10  Tebeedoog  dnsh  emnh  oodananng  kapeendegawa- 
gwan,  oodahpenesenoowagwan  ednsh,  sahgnhnmoog  emnh 
mekunanng  00-00  ekedooyook. 

11  Pooch  wuhyuggussaewung  ewh  kedoodanahwewah 
ewh  agokamahguk  emnh  neyowenanng  newabenahmin : 
kekandnhmook  snh  dnsh  Gagah  zhuyegwah  kepeoodesse- 
goonahwah  ewh  oodoogemahwewin  owh  Kesha-Mnhnedoo. 

12  Kedenenim  suh  nahwnj  pahbanng  tahdoodahjegahda 
ewh  Sodom,  ewh  uhpe  kekezhegnk,  dush  ween  ewh 
oodanah. 

13  Knhgwahnesnggnhknmmig  keen  Chorazin !  knh- 
gwahnesugguhkummig  keen  Bethsaida  !  kishpin  muh  emnh 
Tyreing  knhya  emuh  Sidoning  keezhechegahdagebun 
enewrh  keche  mushkahwezewenun  kahezhechegahdagin 
oomah  keen  ahyahyun,  maAvezhah  tahgeannwanindezoowug 
chegennhmnhdnhbewahpun  emnh  mnshkemoodagening 
kuhya  emnh  peengweeng. 

14  Nahwuj  dush  puhbanug  tahdoodahjegahda  ewh 
Tyre  kuhya  ewh  Sidon  nhpe  tebahkoonegang  keenuhwah 
dush  ween. 

15  Keen  dush  Capernanm,  peenish  kezhegoong  wambe- 
negahzooyun,  emuh  mnjje  ishkootang  kegahneswabenegoo. 

16  Owh  bazindoonag  nebezindang  snh  goo  ;  owh  dush 
kabahmanemesenoowag  kahween  nebahmanemegoose, 
kuhya  owh  kabahmanemesig,  kahoobahmanemahseen 
enewh  kahahnoozhenejin. 

17  Kepiskahbewug  dush  egewli  neezhwahswe-meduh- 
nnh  moojegezewaud,  oo-oo  keekedoowaud,  Tabaningaynn 
kedabwaiahgoonahnig  pooch  egewh  mujje-mnhnedoog, 
kedezhenekahzoowening  oon j e . 

18  Oo-oo  dush  oogeenaun  ningewahbuhmah  owh  Satan 
debishkoo  wahwahsuhmoowening,  eshpeming  cheoonje- 
pungeshing. 

19  Benuh,  kemeenenim  ewh  kushkeawezewin  chetuh- 
tuhkahkahnagwah  egewh  kenabegoog  kuhya  mujje  kena- 
begoonshishug,  kuhya  dush  kuhkenuh  oomushkahwezewin 
owh  shaunganingad  kah  dush  gagoo  kegahmujjedoodah- 
gooseenahwah. 

20  Kagoo  dush  ween  oonjemoojegezekagoon  tabwatoo- 
nagwah  egewh  mujje-muhnedoog,  oo-oo  atuli  oonjemooje- 

gezeyook  oozhebeegahdag  kedoonoozoowenewah  ewede 
ishpeming. 

21  Ewh  uhpe  kekezheguk  Jesus  kemoojegandum  emuh 
oojechaugoong,  00-00  dush  keekedood,  kemahmooyahwuh- 
min,  Oh  Noosa,  keen  dabanduhmun  ewh  kezhik  kuhya 
ewh  uhkee  kekahduhmahwudwah  oonoo  uhyeeen  egewh 
nabwahkahjig  kuhya  natuh-kekanjegajig  kegewahween 
duhmahwaug  dush  egewh  ahbenoojeensug  :  mesuh  goo, 
Noosa  azheminwandahgwuk  emuh  anahsuhmuhbeyun. 

22  Kuhkenuh  ahpooj  gagoo  negepuhgedenuhmaug 
owh  noos,  kah  dush  ahvveyah  ookekanemahseen  enewh 
wag wissemcmi ndj  in  me  atuh  owh  Wayoosemind  ;  kah 
dush  ahweyah  ookekanemahseen  enewh  wayoosememindjin 
me  atuh  wagwesemind,  kuhya  dush  ahwagvvanun  owh 
Wayosemind  kawahwranahbundahahgwanun. 

23  Oogequakekahbahwetahwaun  enewh  kekenooah- 
mahgunun  oo-oo  dush  keenaud  kemooj,  Shahwandah- 
gwudoon  enewh  ooshkinzhekoomaun  wuhyahbunduhmoo- 
mahgukkin  oonoo  uhyeeen  kenuhwah  wuhyahbunduh- 
magoon. 

24  Kedenenim  muh,  nebewah  aunwahjega-wenenewug 
kuhya  keche-oogemaug  oonundahwandahnahwah  chewah- 
bundahmoovvaud  enewh  uhyeeen  kenuhwah  wuhyahbun- 
duhmagoon,  kah  dush  oogewahbunduhsenahwTah  ;  kuhya 
chenoonduhmoovvaud  enewh  uhyeeen  kenuhwah  nwaun- 
duhmagoon,  kahdush  oogenooduhsenahwmh. 

25  Benuh  dush  pazhik  tebahkoonegawenene  kepuh- 
segvve  kuhya  kekuhgwajeaud,  oo-oo  dush  keenaud.  Kake- 
nooahmahgayun,  Wagoonan  kaezhechegayaunbaun  cheah- 
yahmaunewh  kahgegabemahdezewin  ? 

26  Oo-oo  dush  oogeenaun,  Ahneen  azhebeegahdag 
emuh  tebahkoonegawening  ?  ahneen  aneginduhmun  ? 

21  Oo-oo  dush  oogeenaun,  Kegahezhesahgeah  Jehovah 
Kekesha-Muh ned oom  anegookoodaayun  kuhya  anegookoo- 
jechaugooweyun  lmhya  kuhkenuh  kemushkahwezevvening 
kuhya  kuhkenuh  kedenanduhmoowening  :  kegahdezhe 
sahgeah  dush  owh  keejduhnuhkewmmahgun  azhesahgeede- 
zooyun. 

28  Oo-oo  dush  oodenaun,  Quuhyuk  suh  kegeezhe- 
nuhquatum,  oo-oo  ezhechegan  me  dush  chebemahdezeyun,. 

29  Ewh  dush  w7ahquuhyukwrandahgweedezood  oo-oo 

oogeenaun  enewh  Jesusun,  Ahwanan  dush  owh  neejduh- 
nuhkewamahgun  ? 

30  Owh  dush  Jesus  00-00  oogeenaun,  Pazhik  suh  enene, 
Jerusaleming  keoonjekewa  ezhaud  dush  Jerichoing,  ooge- 
magwaushkahwaun  enewh  kamoodishkenejin,  kahkese- 
koonuhyabenegoojin  kuhya  kahmezhahganemegoojin, 
mahyahjahnid  oogenuhguhnegoon  ahgahwah  bemahdezid. 

31  Kepuhgummeahyahmahgud  edush  nuheddah  emuh 
enuhkuhkayah  pebemoosagoobun  pazhig  sahsahgahwejega- 
wenene  uhpe  dush  wuhyahbuhmaud,  ahgahmekunah 
kepeezhebemoosa. 

32  Kuhya  dush  pazhik  Levite  uhpe  petuhgweshing 
kuhya  wuhyahbuhmaud  ahgaumekunah  kepebemoosa. 

33  Pazhik  dush  Samaria  duhzhe  enene  magwah 
bahbahmahdezid  oogepenaunzekahwaun :  uhpe  dush 
wuhyahbuhmaud  oogeketemahganemaun. 

34  Pashoo  dush  anduhzhe  shingeshinenid  kenebahwe 
kuhya  oogezensoopetuhmahwaun  kahenuhguhnahmemind 
keseegenuhmoowaud  pemeta  kuhya  shoowemenahboo, 
oogenuhmuhduhbeaun  dush  emuh  oopekwunahning  tebe- 
nuhwa  oodahwahkahnun,  kepeezhewenaud  dush  emuh 
ahshunde-weguhmigoong  oogeguhnuhwanemaun  dush. 

35  Kuhya  dush  ohpe  wuhyahbunenig  mahyahjaud, 
oogekedenaun  neezh  shooneaunsun,  oogemeenaun  dush 
enewh  wawegewahmenejin,  kuhya  oo-oo  keenaud, 
Guhnuhwanim,  wagoodoogwan  kabahnahjetoowunan  nah- 
wuj  uhpe  menuhwah  tagwishenaun  kegahtebahahmoon. 

36  Ahwanan  dush  oonoo  neswe  ananduhmun  kahoo- 
weejeduhnuhkewamahgunenewemegoojin  owh  kahma- 
gwaushkahwaud  enewh  kamoodishkenejin  ? 

37  Oo-oo  dush  keekedoo,Enewh  kahshahwanemegoojin ; 
ween  dush  Jesus  oo-oo  oogeenaun  mahjaun  kuhya  keen 
edush  nahsaub  ezhechegan. 

38  Kepuhgummeahyahmahgud  magwah  pahbahmahde- 
zewaud,  ketuhgweshing  emuh  pazhik  oodanaunsing ;  pazhik 
dush  equan  Martha  azhenekahzoonejin  oogezheoodahpene- 
goonemuh  oowegewahmening. 

39  Keahyahwun  enewh  oowedegequahnun  Mary  kah- 
ezhenekahzoonejin,  owh  suh  kahnuhmuhnuhbid  emuh 
oosettahning  Jesusun  bezindung  oodekedoowenun. 

40  Martha  dush  oogekeoondummeegoon  nebewah  buh- 
meetahgawin,  oogepenaunzekahwaun  oo-oo  dush  keenaud, 


206 


CHAP.  XI. 


Tabaningayun,  kahnuh  ween  kepahmanduhse,  ewh  newe- 
degequaun  nuhguhnuhzhid  chenezheka-buhmeetahgayaun 
weenduhmowh  suh  dush  chewedookahwid. 

41  Jesus  dush  oogeguhnoonaun  00-00  keekedood, 
Martha,  Martha,  kebahbahmandahnun  kuhya  keoondum- 
meegoonun  nebewah  uhyeeen : 

42  Pazhik  atuh  nundahwandahgwud :  Mary  ooge» 
wuhwanahbundaun  ewh  wanesheshing  ewh  kamuhkum- 
rnahsewindc 


CHAP.  XI. 


EPUHGUMMEAHYAH  dush,  magwah  ningoche 


JLVjmnahkoowa-ahnuhmeaud,  uhpe  kahishquahtaud,  00-00 
oogeegoon  pazhikenewh  ookekenooahmahgunun,  Tabanin- 
gayun,  keke  nooahmah  we  she  n  aum  cheahnuhmeahyaung, 
debishkoo  kuhya  owh  John  kahezhe  kekenooahmahwaud 
enewh  ookekenooahmahgunun. 

2  Oo-oo  dush  oogeenaun,  Uhpe  anuhmeahyagoon  oo-oo 
ekedoog,  Wayoosemegooyun  ishpeming  ayahyun,  Tahke- 
cheahpetandahgwud  kedezhenekahzoowin.  Tahtuhgwishe- 
noomahgud  kedoogemahwewin.  Azhenunduhwanduhmun 
tahdoodaum  oomah  uhkeeng,  debishkoo  ewede  ishpeming. 

3  Meezheshenaum  anduhsookezheguk  menik  katabese- 
neyaung  buhquazhegun. 

4  Ahbwayanemeshenaum  enewh  kahmujjedoodahgoo- 
yunin  ;  nenuhwind  muh  newabnuhmahwahnahnig  egewh 
mazenuhahmahweyummingejig.  Kagoo  kuhya  ezheweezhe- 
shekaunkan  emuh  kuhgwatebanedewening;  ekooneshenaum 
atuh  mujje  uhyeewishing. 

5  Oo-oo  dush  oogeenaun,  Ahwanan  kenuhwah  andah- 
cheyag,  kaahyahwaud  enewh  wejekewayun,  kaezhaud 
dush  nebah-tebik,  oo-oo  kaenaud,  Neeje,  ahweeshin  neezh- 
wahtik  buhquazhegunun. 

6  Ningeoodessig  muh  pazhik  neejekewa,  pabahmah- 
dezid,  kah  dush  nindahyaunseen  cheahshumug. 

7  Owh  dush  peendig  ayaud  kuhnoonaud,  oo-oo  akedood, 
kagoo  oondoomeeshin,  Ahzhe  muh  kebahquahegahda  ish- 
quaundam,  kuhya  newepamegoog  nindahbenoojeemug, 
kahween  nekushketooseen  cheoonishkahyaun  chemeene- 
naunbaun  dush. 

8  Kedenenim  suh,  ahnuhween  goo  enanduhsig  cheoonish- 
kaud  kuhya  chemeenaud  ooweejekewaedewenewah  oonje, 


207 


c  2 


ST.  LUKE. 

ahpeche  wedabwanid  tahoonjeoonishkah  chemeenaud  me- 
nik  egoo  mulmazenid. 

9  Kedenenim  kuhya  nundoodahmahgayook  kegah- 
menegoom  dush,  nundahwahbunjegayook,  kegahmekaun- 
ahwah  dush ;  pahpahgesuhgeegayook,  kegalmesahkoonah- 
mabgoom  edush. 

10  Kuhkenuh  muh  nandooduhmahgajig  meenahwug 
kuhya  owh  nandahwahbunjegad  oomekaun,  kuhya  owh 
puhyahpahgesugeegad  tahnesahkoonahmahwah. 

11  Ahwanan  kenuhwah  wanejahneseyag,  kishpin  nun- 
doodahmahgood  enewh  oogwissun  ewh  buhquazhegun, 
kameenaud  ewh  ahsin  ?  gamuh  kishpin  gegooyun  nandwa- 
wamaud,  mujje  kenabegoon  nuh  oogahmeenaun  ? 

12  Gamuh  kuhya  kishpin  nundwawamaud  ewh 
wahwun,  oogahmeenaun  nuh  ookahde-kenabegoon  ? 

13  Kishpin  dush  kenuhwah  maje-ezhewabezeyag 
kekanduhmag  chemeenagwah  egewh  kenejahnesewaug 
enewh  waneshingin  megewawenun,  Ahwahshema  suh 
owh  ishpeming  kedinduhzhe-koosewah  oogahmeenaun 
enewh  Keclie  Oojechaugun  enewh  nandoodahmahgoojin. 

14  Oosahgejewabenahmahgoobunan  mujje-muhnedoon, 
kahnetuhkekedoosenegoon.  Kepuhgummeahyahmahgucl 
uhpe  owh  mujje-muhnedoo  kahsahgahung,  owh  kahnetah- 
kekedoosig  kekekedoo ;  egewh  dush  ahnishenabbag 
kemahmahkahdanduhmoog. 

15  Ahnind  dush  keekedoowug,  Wedookahgood  enewh 
Beelzebubun  mujje-muhnedoog  oodoogemahmewah,  oo- 
doonje-sahgejewabenaun  enewh  mujje-muhnedoon. 

16  Ahnind  dush  kuhya  oogeguhgwajeegoon  nunduh- 
wanduhmahgood  ewh  ishpeming  duhzhe  kekenahwahje- 
chegun. 

17  Ween  kekandung  e-ewh  ananduhmenid,  oo-oooogee- 
naun,  Kuhkenuh  mahgahdezoomahguk  oogemahwewin 
tahnishwahnahdud,  kuhya  mahgahdezoomahguk  wegewaum 
kahwesamahgud. 

18  Kishpin  dush  owh  Satan  megahdezood,  ahneen 
kaezheminjemoosenenig  oodoogemahwewin  ?  Kedekedoom 
mahween,  owh  Beelzebub  wedookahwid,  wanjesahgeje- 
wabenugwah  egewh  mujje-muhnedoog. 

13  Kishpin  dush  ween  neen  Beelzebub  wedookahwid 
wanje-sahgejewabenugwah  egewh  mujje-muhnedoog,  ah- 

wanan  dush  wanje-sahgechewabenahwaud  egewh  kegwe- 
sewaug  medush  kaoonjetebahkoonenagwah. 

20  Kishpin  dush  neen  wedookahgooyaun  Kesha-Muh- 
nedoo  ooneenj,  wanjesahgejewabenugwah  mujje-muhne- 
doog,  kagate  ewh  Kesha-Muhnedoo  oodoogemahwewin 
ahzhe  kepeoodessigoonahwah. 

21  Uhpe  mashkahwezid  enene  ashweed  guhnnhwandung 
oowegewaum,  pezaunahtane  ooduhyeemun. 

22  Uhpe  dush  nahwuj  mashkahwezenejin  peoodisse- 
good,  oomuhkummegoon  kuhkenuh  oodushwewin  enewh 
kahahpanemoojin,  kuhya  oomahdahookenun  kuhkenuh 
ooduhyeemun. 

23  Owh  wahjewesig  nemegahnik  suh ;  owh  dush 
nahyahdahmahwesig  chemahwundoonegayaun  suhswawa- 
benega. 

24  Uhpe  owh  wahnezid  muhnedoo,  kahsahgahunzetah- 
wahjin  enenewun,  pahbahmoosa  emuh  pangookumme- 
gaunig,  nunduhwahbundung  ewh  aunwabewin,  mekunsig 
edush,  oo-oo  ekedoo,  nayaub  ningahkewa  emuh  newege- 
wahming  kahoonje-sahguhmaun. 

25  Uhpe  dush  tagwishingin,  oomekaun  kecheguhduhe- 
gahdanig  kuhya  kewahwazhechegahdanig. 

26  Uhnemahjaud  oodoodahpenaun  neezhwahswe  muh- 
nedoon,  ahwahshema  kagvvahnesuggandahgoozenejin  ewh 
ween  azheahyaud,  peendegawug  dush,  medush  emuh 
andahwaud  :  ewh  ishquauj  azhewabezid  wah-owh  enene 
ahwahshema  koopuddeze  ewh  dush  ween  netum  kahdegid. 

27  Kepuhgummeahyahmahgud  oo-oo  uhyekedood,  pazhik 
owh  equa  egewh  mahyahmahwenoojig  anegook  kekekedoo, 
oo-oo  dush  keenaud,  Shahwandahgwud  ewh  puhyow 
kahoonjenegeyun,  kuhya  shahwandahgwudoon  enevvh 
doodooshun  kahnooneegooyunig. 

28  Oo-oo  dush  keekedoo,  Kagate  ahwahshema  shah- 
wandahgoozewug  egewh  nwaundungig  Kesha-Muhnedoo 
oodekedoowin,  kuhya  ganuhwandungig. 

29  Uhpe  egewh  ahnishenahbag  kahkechemahoonjeede- 
waud,  kemahje-ekedoo,  Mujjeezhe-wabezewug  oogoo  noon- 
goom  bamahdezejig,  oonunduhwandahnahwah  ewh  keke- 
noowahjechegun,  kahween  gagoo  kekenoowahjechegun 
tahmeenahsewug  me  atuh  ookekenoowahjechegunun  owh 
Jonah  aunwahjega-wenene. 

30  Debishkoo  muh  kahahwid  owh  Jonah  ookekenoo- 
wahjechegunewah  egewh  Ninevitug,  mesuh  kaahwid  owh 

Enene  Oogwissun  ookekenoowalijechegunewah  egewh 
enenewug  noongoom  bamahdezejig. 

31  Owh  shahwuhnoong  duhzhe  oogemahqna,  uhpe 
tabahkoonegangoogahweeje-puhsegwemaun  enewh  enene- 
wun  noongoom  bamahdezenejin,  kuhya  dush  oogahnahne- 
boomaun  ;  ahpeche  muh  wahsahwakummig  kepeoonjebah 
chebezindung  oonebwahkahwin  owh  Solomon  ;  benuh  dush 
nahwuj  ahpetandahgooze  owhnoongoom  ayaud,  dushween 
owh  Solomon. 

32  Egewh  dush  Nineveh  duhzhe  eneneeg  uhpe 
tebahkoonegang  oogahweejpuhsegwemahwaun  oonoo  noon- 
goom  bamahdezenejin  oogahnahneboomahwaun  dush, 
keaunwanindezoowug  muh,uhpe  kahkuhgequanid  Jonahun; 
benuh  dush  ahwahshema  ahpetandahgooze  owh  oomah 
ayaud  dush  ween  Jonah. 

33  Kahween  ahweyah  kahsuhkuhungin  ewh  wahsuh- 
koonanjegun,  emuh  kemoodezewening  oodahtooseen  emuh 
suh  oogeje-tebahega-muhkukoong,  gamuh  emuh  wahsuh- 
koonanjegunahbekoong,  chewahbunduhmoowaud  egewh 
paundegajig  wahsayahzewin. 

34  Ewh  weyowing  duhzhe  wahsayahzewin  me  ewh 
ooshkinzhegoomah,  kishpin  kuhyundahwezemahguk  kesh- 
kinzhik,  kemooshkenashkahgoon  anegookwaug  keyow  ewh 
wahsayahzewin ;  kishpin  dush  mahkezemahguk  keshkin- 
zhik  kemooshkenashkahgoon  anegookwaug  keyow  ewh 
puhsuhgishkezewin. 

35  Aungwahmezik  ewh  wahsayahzewin  ayahmag 
chepuhsuhgishkahsenook. 

36  Kishpin  dush  kuhkenuh  anegookwaug  keyow 
wahsayahmahguk,  kuhnuhga  ahtasenook  ewh  puhsuhgish- 
kezewin  kuhkenuh  tahwahsayahmahgud  debishkoo  uhpe 
ewh  wahsuhkoonanjegunahbik  azhewahsuhkoonamahguk 
chewahsashkahgooyun. 

37  Magwah  dush  kekekedood,  pazhik  Pharisee  wenene- 
wun  oogenundoomegoon  chewedoopuhmegood,  kepeendega 
dush  kuhya  kenuhmuhduhbid. 

38  Owh  dush  Pharisee  wenene  uhpe  wahyahbuhmaud 
kesebegesenid  chepwah  wesenenid,  kemahmahkahdandum. 

39  Owh  dush  Tabaningad  oo-oo  oogeenaun,  Noongcom 
kenuhwah  Phariseeweyag  kepeenetoonahwah  ewh  mene- 
quahjegun  kuhyaewh  oonahgun  ahgwahjeyeeng,  peenjenah 

dush  kemooshkenashkahgoonahwah  kuhkennh  muhkuiv 
dwawin  kuhya  mujje-ezhewabezewin. 

40  Kakebahdezeyag  kah  nuh  ween  owh  kahoozhetood 
ewh  ahgwahjeeng  atag  kuhya  oogeoozhetooseen  ewh 
peenjenuh  atag  ? 

41  Megewayook  enewh  megewawenun  menik  ayahma- 
goon ;  benuh  dush,  kuhkenuh  uhyeeen  tahpeeneahyah- 
noon. 

42  Keguh gwah nesuhgandah goose e m  kenuhwah  Phari- 
seeweyag,  kedezhetebahahmabgam  emuh  ahnuhmeahwen- 
irxg  ewh  manoo-mahgwuk  ahnebeshun,  kuhya  pahbah- 
manduhsewag  ewh  tebahkoonegawin  kuhya  oosahgeewa- 
win  owh  Kesha-Muhnedoo  :  kedahgeezhechegam  suli 
oonoo,  enewh  bakahnukkin  dush  ween  kahween  kedahkuh- 
bekunsenahwaun. 

43  Kekuhgwahnesuggandabgoozeem  kenuhwah  Phari- 
seeweyag,  kesahgetoonahwah  muh  enewh  kache  ishpan- 
dahgwukin  ahpuhbewenun  emuh  ahnuhmea-weguhme- 
goong,  kuhya  ahnahmekoodahdewenun  emuh  ahtaundewe- 
ning. 

44  Kekahgwah ne suh gandahgooseem,  debishkoo  muh 
kedezhewabezeem,  enewh  chebaguhmegoon  kakandah- 
gwuhsenoogin  ahnahween  goo  oogeejuhyeee  bemoosawaud. 
egewh  enenewug  kahween  oowahbunduhsenahwah. 

45  Me  dush  kekuhnoonegood  pazhik  enewh  tebah- 
koonega-wenenewun,  oo-oo  keegood,Kakenoo-ahmahgayun, 
oo-oo  ekedooyun,  nenuhwind  kuhya  goo  kemujje-guhnoo- 
zhemin. 

46  Oo-oo  dush  keekedoo  kuhya  kekuhgwahnesuhgan- 
dahgooseem  kenuhwah  tabahkoonega-weneneweyag,  kepe- 
moonduhahwaug  muh  egewh  enenewug  enewh  quase- 
gwungin  mewunekahnun,  kah  kuhnuhga  pazhik  keneenje- 
waun  ketaungenunsenahwah  enewh  mewunekahnun. 

47  Kekuhgwahnesuggandahgoozeem,  kedoozhetoonah- 
waun  enewh  oochebaguhmegoowaun  egewh  aunwahjega- 
wenenewug,  egewh  koosewaug  kahnesahjig. 

48  Kagate  kedebahjemoom  cheminwanduhmoowagwah 
koosewaug  oodahnookewenewaun,  oogenesahwaun  muh, 
kenuhwah  dush  kedoozhetuhmahwahwaug  oochebaguhme- 
goowaun. 

49  Mesuh  kahoonje-ekedoomahguk  oonebwahkahwin 
owh  Kesha-Muhnedoo,  Nemahjenahzhahahmahwaug  egewh 

annwahjega-wnenewug,  kuliya  egewh  apostleiig,  ahnind 
dush  oogahnesahwaun  kuhya  oogahnoosoonawahwaun. 

50  Cheoonjenunduhwanduhmoowindwah  egewh  noon- 
goom  bamahdezejig,  oomesqueem  ewah  kuhkenuh  aunwah- 
jega-wenenewug,  kahsegwabenegahdag  pahahkoo  oozhe- 
chegahdag  ewh  uhkee. 

51  Ewh  oomesqueem  owh  Abel  nahnauzh  edush 
oomesqueem  owh  Zacharias  kahduhpenad  emuh  nesuh- 
wuhyeeeng  anduhgoog  ewh  sahsahgewejegun-ahbik  kuhya 
ewh  kechetwahahnuhmea-weguhmig,  kagate  kedenenim, 
Tahnunduhwanduhmahwahwug  oogoo  noongoom  bamah- 
dezejig. 

52  Kekuhgwahnesuhgandahgoozeem  kenuhwah  tabah- 
koonega-weneneweyag,  kegemahjetoonahwah  muh  ewh 
kekanjegawene  ahbahpekuhegun,  kalnveenkepeendegaseem 
kenuhwah  tebenuhwa,  kah  dush  kepuhgedenuhmahwahse- 
waug  egewh  wahpeendegabuneeg. 

53  Magwah  dush  oo-oo  keenaud,  egewh  oozhebeega- 
wenenewug  kuhya  egewh  Phariseeg  ahpeche  oogemahje- 
wekoojeahwaun  kuhya  oogekuhquatebanemahwaun  che- 
duhzhinduhmenid  nebewah  gagoo. 

54  Ahkahwahbuhmahwaud,  kuhya  nunduhwanemah- 
waud  gagoo  cheoonzekalmig  emuh  oodoonening,  ewh 
kaoonjebahtahmahwaud. 

CHAP.  XII. 

MAGWAH  dush  oo-oo  keezhewabudenig,  kahpemah- 
wunjeedenid  quatahmegweenoojin  ahneshenahban 
ewh  apeech  kesinsekoodahdewaud  ketuhtuhkookahnede- 
wug,  oogemahje-guhnoonaun  enewh  ookekenooahmah- 
gunun,  oo-oo  keenaud,  Netum  mewetooyook  oodoombese- 
chegunewaun  egewh  Phariseeg,  me  ewh  ahnuhmeakahzoo- 
win. 

2  Kah  muh  gagoo  kahjegahdasenoon  me  atuh  ewh 
kamezheshahwejegahdag ;  kah  dush  gagoo  kemooduhse- 
noon,  me  atuh  kapuggukkanjegahdag. 

3  Me  dush  oonoo  uhyeeen  kahdebahdooduhmagoon 
emuh  puhsuhgishkezewening,  emuh  wahsayahzewening 
tahnoonjegahdanoon,  kuhya  dush  ewh  kahekedooyag  emuh 
ootahwuhgahmaung  emuh  ahbenahsoowening,  tahwah- 
weenjegahda  emuh  oogeduhkummig. 

4  Kedenenim  suh  kenuhwah  neejekewaedoog,  Kagoo 
koosahkagoon  egewh  natoojig  ewh  weyowemah,  kah  dush 

gagoo  ahwahshema  ookushketoosenahwah  chedoodahga 
waud. 

5  Kegahweenduhmoonenim  suh  dush  kakoosag:  koosik 
owh  kashketood  keneeshewad,  cheahpuhgezhewad  einuh 
mujje  ishkootang;  kagate  kedenenim  koosik  suh  wah-owh. 

6  Kahnuhween  neezh  shoomahnekansun  aneginzoose- 
wog  nahnun  penasewug,  kah  dush  pazhig  oogoo  wuhnane- 
mahse  emuh  enahsuhmuhbid  owh  Kesha-Muhnedoo. 

7  Pooch  edush  kuhkenuh  kemenesesewaun  oogij-kesh- 
tequanewaun  uhginjegahdawun.  Kagoo  dush  sagezekagoon, 
ahwahshema  kenuhwah  kedahpetandahgoozeem  dush  ween 
nebewah  penasewug. 

8  Kedenenim  suh  dush  kuhkenuh  egewh  kawahweezhe- 
jig  emuh  anahsuhmuhbenid  enenewun,  mesuh  enewh 
kawahweenahjin  owh  Enene  Oogwissun  anahsuhmuh- 
benid  Kesha-Muhnedoo  oodangenemun  : 

9  Kuhya  dush  owh  kaahgoonwayanemid  emuh  anah- 
suhmuhbenid  enenewun  tahahgoonwayanemah  anahsuh- 
muhbenid  Kesha-Muhnedoo  oodangenemun. 

10  Ahwagwan  dush  kamujjeduhzhemahgwan  enewh 
Enene  Oogwissun  tahwabbenuhmahwah,  owh  dush  ween 
kamujjeduhzhemahgwan  Keche  Oojechaugwun  kahween 
tahwabenuhmahwahse. 

11  Uhpe  ezhewenenagwah  ernuh  oodahnuhmea-weguh- 
megoowaung  kuhya  emuh  anuhsuhmuhbewaud  egewh 
tebahkoonega-wenenewug  kuhya  oogemaug,  kagoo  nah- 
nahgahdahwandunkagoon  ewh  kaezhenuhquatuhmoowa- 
gwah-gamuh  ewh  kaahyekedooyag. 

12  Owh  rrmh  Keche  Oojechaug  kegahkenooahmahgoo- 
wah  ewh  uhpe  ewh  kaekedooyag. 

13  Pazhik  dush  egewh  ahnishenahbag  kahooquenoojig 
oo-oo  oogeegoon,  Kakenooahmahgayun  gahnoozh  owh 
nekahnis  chetaushkenuhmahwid  ewh  debandahzoowin. 

14  Oo-oo  dush  oogeenaun,  Enene,  ahwanan  kahezheid 
chetebahkoonuhmoonuhgoog  gamuh  chenuhnahwenah 
moonahgoog  ? 

15  Oo-oo  dush  oogeenaun  aungwahmezeyook  kuhya 
mewetooyook  ewh  shoobeegoowin,  Kah  muh  bahtuhenude- 
nig  ahweyah  enene  ootebenuhwawezewenun,  tahoonjebe- 
mahdezese. 

16  Ahwahjeguning  suh  oogeezheguhnoonaun,  00-00 
keenaud,  Pazhik  enene  ooketegaun  kekeche-mekoogemah- 
gudene  : 

17  Kenahnahgahdahwandum  dush  peenjenuh,  00-00 
keekedood,  Ahneen  kaazhechegayaun  ?  kahween  nindah- 
yaunseen  ewh  ahtahsoowin  kaahtooyaunbaun  enewh  mene- 
wenun. 

18  Oo-oo  dush  keekedoo,  oo-oo  ningahdoodum  ningah- 
bahnahjetoonun  nindahtahsowenun,  kuhya  ningahoozhe- 
toonun  nahwuj  machaugin,  mesuh  kaahtooyaun  kuhkenuh 
nemenewenun  kuhya  netebenuhwa  wezewenun. 

19  Ningahenah  dush  ninjechaug,  Ninjechaug,  kedah- 
yahnun  nebewah  tebenuh  wawezewenun  nebewah  uh-soo 
pepoon  katabesag;  aunwabin,  wesenin,  menequan,  mooje- 
gezin. 

20  Kesha-Muhnedoo  dush  oo-oo  oogeenaun,  Kakebah- 
dezeyun  noongoom  tebekuk  kegahnunduhwanduhmahgoo 
owh  kejechaug ;  oonoo  dush  uhyeeen  kahwuhwazhetuh- 
mooyunin,  ahwanan  kadebandung? 

21  Mesuh  azhe  ahyaud  owh  atahmahdezood  enewh 
ahsuhjegunun,  ayaunsig  dush  Kesha-Muhnedoo  oowahnuh- 
dezewin. 

22  Oo-oo  dush  oogeenaun  enewh  ookekenooahmah- 
gunun,  Me  dush  wanje-enenuhgoog,  kagoo  nahnahgahdah- 
wanduhmookagoon  enewh  kebemahdezewenewah,  wagoo- 
doogwan  kameejewagwan,  gamuh  weyowemaun  wagoo- 
doogwan  kaahgwewagwan. 

23  Nahwuj  suh  ahpetandahgwud  bemahdezewin  ewh 
dush  ween  meejim  kuhya  weyowemah  ewh  dush  ween 
ahgwewin. 

24  Nahnahgahdahwanemik  egewh  aundagwug,  kah 
muh  ketegasewug,  kah  kuhya  kishkushkezhegasewug,  kah 
dush  oodahyaunsenahwah  ewh  ahtahsoowin  gamuh 
mejemegummig ;  pooch  owh  Kesha-Muhnenoo  oodah- 
shummaun,  ahneen  menik  ahwahshema  ahpeetandah- 
goozeyag  kenuhwah,  dusbf  ween  penasewug. 

25  Ahwanan  keenuhwah  anduhcheyag  kakushketood 
ahnoo  nahnahgahdahwandung,  ningoo-tebahegun  ahwah- 
shema  cheahkoozid  ahkoozeyag  ? 

26  Kishpin  dush  kushketoosewag  oo=oo  noondaush 
apeetandahgwuk,  ahneshwin  nahnahgahdahwanduhmag 
enewh  pakahnukkin  ? 

27  Nahnahgahdahwahbundnhmoog  enewh  mushkoota- 
benebngoon  azhemahjiging,  kahween  ahnookesewng,  kah 
kuhya  pemnhtnhegasewug  ;  kedenenim  suh,  owh  Solomon 
nhpe  kahkeche-ahpeetandahgoozejin  kahween  keezheoose 
azheood  pazhigoonoo. 

28  Kishpin  snh  dnsh  owh  Kesha-Muhnedoo  00-00 
ezhekoonnhyawetood  enewh  mezhushkoon  noongoom  ayah- 
mahgukin,  wahbnng  dush  kahahpnngejegahdagin  emnh 
buhquazhegunekahning,  ahneen  menik  ahwahshema 
kenuhwah,  Oh  ahgahwah  tuhyabwayanduhmag  ? 

29  Kenuhwah  dush  kagoo  nunduhwandunkagoon, 
wagoodoogwan  kamenequawagwan,  kagoo  kuhya  oojah- 
nemandunkagoon. 

30  Me  muh  oonoo  uhyeeen  nandnhwanduhmoowahjin 
egewh  anuhmeahsegoog  emnh  nhkeeng  ayahjig,  kekekane- 
megoowah  snh  Koosewah,  e-ewh  chemuhnazeyag  oonoo 
uhyeeen. 

31  Nunduhwanduhmook  snh  goo  oodoogemahwewin 
owh  Kesha-Muhnedoo,  kegahtnhgoo-menegoowah  dush 
ween  kuhkenuh  oonoo  uhyeeen. 

32  Kagoo  sagezekagoon,  pangeshawugezeyag  mahnish- 
tahnishedoog,  enandum  suh  owh  Koosewah  chemeenenag 
ewh  oogemahwewin. 

33  Ahtahwayook  enewh  keduhyeemewang  kuhya  shah- 
waninga-megewayook,  oozhetahmahdezooyook  shooneyah- 
mnshkemoodoon  kabahnahduhsenoogin  kuhya  ahsunjegoon 
ewede  ishpeming  kanoonda-chahgenegahdasenoog,  kaduh- 
zhe-peendegasig  ahweyah  kamoodishkid  lmhya  kaduhzhe- 
bahnahjechegasig  ahweyah  oogahwase. 

34  Tebe  muh  ahtagwan  kedahsunjegnnewah  mesnh 
kaahtag  kedaewah. 

35  Mahnoo  kechepezooyook  knhya  tahpeskunawun  ke- 
wahsnhkoon  anjegunewah  ; 

36  Kuhya  dush  kennhwah  ezheahyahyook  debishkoo 
enenewng  nanduhwahbuhmahjig  oodoogemahmewaun, 
nhpe  kakewajin,  kahwewekoodahdi ng,  uhpe  tagwishenenid 
knhya  pahpahguhsuhgeeganid  bahbega  oopahgahkoonah- 
mahwahwaun. 

37  Shahwandahgoozewun  suh  oonoo  buhmeetahgunun 
owh  oogemah  kamekahwahjin  cheahkahwahbenid,  uhpe 
pahtuhgweshing,  kagate  kedenenim,  tahkechepezoo  oogah- 
nuhmuhduhbeaun,  tahpeezhah  dush  chebuhmeetuhwaud. 

D  2 

38  Kishpin  dush  petuhgweshing  neezhootebahegunadenig 
gamuh  nesootebahegunadenig,  kuhya  mekung  00-00  ezhe- 
wabuk,  shahwandahgoozewug  suh  oogoo  buhmeetahgunug. 

39  Oo-oo  kekanduhmook  kishpin  kekekandungebun  owh 
wawegewahmid  apeechetebekuk  -wetuhgweshing  owh 
kamoodishkid  tahgeahkahwahbe,  kah  dush  oodahgepugge- 
denunseen  ewli  oowegewaum  chepegoobejegahdanig. 

40  Kezhetahyook  suh  kenuhwah,  uhpe  muh  nunduh- 
wahbuhmahsewud,  tuhgwishin  owh  Enene  Oogwissun. 

41  Oo-oo  dush  oogeegoon  Peterun,  Tabaningayun, 
neenuhwind  enuh  atuh  guhnoozheyaung  oo-oo  ezheahwa- 
jegayag  gamuh  kuhya  kuhkenuh  ? 

42  Keekedoo  dush  owh  Tabaningad,  Ahwanan  dush 
ahyaungwahmezid  buhmeetahgun  kuhya  nabwahkaud 
kapuhgedenuhmahgood  enewh  oodoogemahmnn  cheguh- 
nuhwanemaud  oobuhmeetahgunene  chemuhmeenaud  oo- 
meejemene  uhpe  tabishkoosanegin. 

43  Shahwandahgooze  suh  owh  buhmeetahgun  keme- 
kahgood  enewh  oodoogemahmun  peezhahnid  oo-oo  uliyezhe- 
chegad. 

44  Kagate  kedenenim  oogahpuhgedenuhmoowaun  kuh- 
kenuh  ooduhyeemun  cheguhnuhwanduhmenid. 

45  Kishpin  dush  oo-oo  akedood  owh  buhmeetahgun 
emuh  oodaing  kenooazh  pwah-tuhgweshin  owh  nindooge- 
maum,  mahjepuhketawaud  dush  enewh  buhmeetahgunun 
kuhya  buhmeetahgun-equan,wesenid  dush  kuhya  menequad, 
kuhya  keoshquabid. 

46  Tahpeezhahwun  suh  oodoogemahmun  owh  buh- 
meetahgun  ningooding  gezhegudenig  uhpe  nunduhwahbuh- 
mahsig,  kuhya  apeech  kezhegudenig  kekanduhsig,  oogah- 
t au  sh kekezhkahoogoon  dush ,  oogah p uh gedenegoon  dush 
emuh  ayahnid  enewh  tuhyabwayanduhsenejin. 

47  Owh  dush  buhmeetahgun  kakandung  oonunduh- 
wanduhmoowin  enewh  oodoogemahmun,oozhetahsig  kuhya 
azhechegasig  e-ewh  azhenunduhwanemegood,  nebewah 
tahpuhzhunzh  awah . 

48  Owh  dush  kahkekanduhsig  kahezhechegad  enewh 
uhyeeen  kaoonjepuhzhunzhaoondebun  punge  atuh  tahpuh- 
zhunzhawah,  kuhkenuh  muh  nebewah  mahninjig,  nebewah 
tahnunduhwanduhmoowahwug,  oogoo  dush  kahpuhge- 
denuhmoowinjig  nebewah  uhyeeen,  nahwuj  nebewah 
tahnunduhwanduhmoowahwug. 

49  Chesuhswawabenuhmaun  ewh  ishkoota  emnh 
uhkeeng  nepeoonjeezhah  ;  nindenandum  dush  ahpakish 
zhahyegwah  chepeskuhnagebun. 

50  Nindahyaun  suh  ewh  baptizooewawin  cheezhe- 
baptizooegooyaun,  nenkeche-ahnemiz  dush  nahnauzh  tebish- 
koosag. 

51  Kedenandaum  enuh  pezaunewawin  chemegewayaun 
oomah  uhkeeng  chepeoonjeezhahyaun  ?  Kahween,  kedene- 
nim,  kekaundewin  suh  goo. 

52  Zhahyegwah  tahnahnunewug  emuh  pazhig  wege- 
wahming  tahmaunanindewug  suh,  neswe  oogahmaunane- 
mahwaun  enewh  neezh,  kuhya  neezh  oogahmahnanemah- 
waun  enewh  neswe. 

53  Owh  wagwesid  oogahmaunanemaun  enewh  oogwis- 
sun,  kuhya  owh  wagwesemind  oogahmahnanemaun  enewh 
oosun  ;  owh  wageemind  oogahmahnanemaun  enewh  oodah- 
nun,  kuhya  owh  wadahnemind  oogahmahnanemaun  enewh 
oogeen  ;  owh  waoosegwuhsesemind  oogahmahnanemaun 
enewh  nahaungunequamun,  kuhya  owh  nahaungunequa 
oogahmahnanemaun  enewh  oosegwuhsissun. 

54  Oo-oo  dush  oogeenaun  enewh  ahnishenahban,  Uhpe 
wuhyahbunduhmagoon  ewh  ahnuhquud  mookuhung  emuh 
apungeshemook  bahbega  kedekedoom,  Tahkemewun  :  me 
dush  azhewabuk. 

55  Uhpe  dush  wuhyahbunduhmagoon  ewh  shahwane- 
nooting,  kedekedoom,  Tahkezhahta:  medush  azhewabuk. 

56  Ahnuhmeakahzooyag  kekekandahnahwah  ewh  azhe- 
oodangwyewung  ewh  uhkee  kuhya  ewh  kezhik ;  ahneen 
dush  wanjenesittootunsewag  oonoo  kezhegudoon  ? 

57  Ahnishwin  dush  kenuhwah  tebenuhwa  tebahkoone- 
gasewag  ewh  menoo-tebahkoonegawin  ? 

58  Uhpe  wahjewudjin  owh  mahgahnik  ezhahyun  owh 
tebahkoonega-wenene,  magwa  uhnebemoosayag  wekooje- 
toon  chepoonanemik,  koonemah  ke galie zhe we koobe nig 
emuh  ahyaud  owh  tebahkoonega-wenene,  kegahpuggedenik 
emuh  ayahnid  tahkoonewa-wenenewun,  kuhya  owh  tah- 
koonewa-wenene  kedahgepahgenik  emuh  kebahquahoode- 
weguhmegoong. 

59  Kedenin  suh  goo,  kahween  kegahoonjesahguhunse 
emuh,  peenish  egoo  menikmuhzenuhahmahgayun,  takezhe- 
kahgayun. 

CHAP.  XIII. 

AHNIND  dnsh  kepeahyahwng  ewh  uhpe,  kahpetahje- 
moojig  kahdooduhwindwah  egewh  Galilee-wenene- 
wug,  ewh  oomesqueemene  Pilate  kahtuhgoonuhmahwaud 
emuh  oosahsabguhwejegunening. 

2  Jesus  dush  oogekuhnoonaun  00-00  keenaud,  kedenan- 
daum  enuh  ahwahshemah  kemujjeezhewabezewaud  oogoo 
Galilee-wenenewug  kuhkenuh  dush  ween  egewh  Galilee- 
wenenewug,  00-00  kedoodahwindwah. 

3  Kahween,  kedenenim,  Kishpin  dush  kenuhwah 
aunwanendezoosewag,  nahsaub  kegahezhebahnahdezeem. 

4  Kuhya  dush  oogoo  metahswe-ahzhe-ishwahswe  kah- 
nesegoojig  ewh  Siloaming  duhzhe  ahkahwahbeweguhmig 
uhpe  kahkahwasag,  kedenandaum  enuh  ahwahshema 
kemujjeezhawabezewaud  dush  ween  kuhkenuh  andahjig 
emuh  Jerusaleming. 

5  Kedenenim,  kahween,  Kishpin  muh  kenuhwah 
aunwanendezoosewag,  kuhya  kenuhwah  nahsaub  kegah- 
ezhebahnahdezeem. 

6  Oo-oo  dush  ahwachegun  oogeezhekuhnoonaun  : 
Pazhig  enene  oogeahyahwaun  enewh  figoo-meezheen 
padukkezoonejin,  kepeezhah  dush  nunduhwahbundung  ewh 
meenewin  emuh,  kah  dush  oogemekunseen. 

7  Oo-oo  dush  oogeenaun  enewh  ganuhwanduhmenejin 
ewh  shoowemene-ketegaun,  Benuh,  nesoo-pepoon  ninpe- 
ezhah  nunduhwahbunduhmaun  ewh  menewin  emuh 
maunduh  figoo-meezhing  kah  dush  ninmekunseen,  kah- 
wow ;  ahneshwin  ahneshah  puhduhkezood  emuh  uhkeeng  ? 

8  Ween  dush  oogekuhnoonaun  oo-oo  keekedood, 
Tabaningayun  mahnoo  tahahtamahgud  kuhya  noongoom 
pepoong,  nahnauzh  wahnekayaun  emuh  paduhkezood, 
kuhya  ahtuhwug  ewh  moo. 

9  Koonemah  dush  tahmeenewe,  kishpin  dush  menewe- 
sig,  bahnemah  kegahkahwahaun. 

10  Keahyah  dush  emuli  pazhig  ahnuhmea-wewuhmig- 
goong  anuhmea-kezhegudenig. 

1 1  Benuh  dush,  pazhig  equa  emuh  keahyah,  kahkeche- 
shahgwewid  metahswe-pepoon  ahzhe  neezh,  ewh  kewah- 
gishkaud  kah  dush  kekushketoose  chequuhyukkahbahwid 
ewh  menik  duhsoo  pepoon. 

12  Uhpe  dush  owh  Jesus  w u hy ah buh maud ,  oogenun- 
doomaun  00-00  dush  keenaud,  Equa  noojemoon  ewh 
shahgweweyun. 

13  Oogetaungenaun  dush,  medush  bahbega  kequuh- 
yukahbahwid  kuhya  dush  oogewahwezhanemaun  enewh 
Kesha-Muhnedoon. 

14  Owh  dush  wagemahkundung  ewh  ahnuhmea- 
weguhmig  oogeguhnoonaun  keneshkahdezid,  kenoojemooe- 
wanid  Jesusun  magwah  anuhmeakezhegudenig  oo-oo  dush 
kecnaud  enewh  ahnishenahban,  ningoodwahchenoon  enewh 
kezhegudoon  menik  kaahnookeyagoobun,  mevsuh  ewh  uhpe 
kapeezhahyag  chenoojemooegooyag,  kah  dush  magwah 
ahnuhmea-kezheguk. 

15  Owh  Tabaningad  oogeguhnoonaun  oonoo  enenewun 
oo-oo  dush  keenaud,  Anuhmeakahzooyun,  kahnuhween 
kenuhwah  anduhcheyag  kedahbahahsewah  kepezhekeme- 
wah  gamuh  kekemangishkuttaemewah  magwah  ahnuhmea- 
kezheguk,  kuhya  ningooche  kedezhewenahsewah  che- 
meenuhag. 

16  Mahbah  dush  oodahnesun  owh  Abraham,  enewh 
muj j e-muhne doon  kahmenjemahpenegoojin  metahswe  ahzhe 
neezhoo  pepoon,  kahnuh  ween  enandahgoozese  cheah- 
bahoond  ewh  keminjemahpenahgahzood  magwah  ahnuh- 
me  a-ke  zh  e  gude  n  ig. 

17  Oo-oo  kahekedood,  kekecheahgujjewun  enewh 
kahmegahnegoojin  ;  kuhkenuh  dush  egewh  ahnishenahbag 
kemoojegezewug  oonje  kuhkenuh  enewh  keche-uhyeeen 
kahezhechegad. 

18  Oo-oo  dush  keekedood,  Ahneen  azhenahgwuk  ewh 
oodoogemahwewin  owh  Kesha-Muhnedoo  ?  ahneen  dush 
kaahwatooyaun  ? 

19  Enandahdahgwud  suh  debishkoo  pazhegoomenug 
ewh  wazahwuhnushkuk,  ewh  kahdoodahpenung  owh  enene 
kahahpuggedung  emuh  ooketegaunansing,  kemahjegin  dush 
kuhya  kekechemetekoowun,  kuhya  dush  egewh  kezhegoong 
duhzhe  penasewug  kedahwug  emuh  wmhtikwunewung. 

20  Menuhwah  dush  keekedoo,  Ahneen  kaahwatooyaun 
ewh  oodoogemahwTewin  owh  Kesha-Muhnedoo  ? 

21  O om be se c h eguning  suh  enandahgwud,  ewh  kahoo- 
dahpenung  owdi  equa,  emuh  nesoo-tebaheguning  ewh 
bahquazhegun  nahnauzh  egoo  kuhkenuh  keoombejesh- 
kahwahzood. 

22  Kepahbahduhneze  dush  emnh  oodanaung.  kuhya 
emuh  oodanaunsing  kekekenooahmahgad,  kepahbahmoosad 
emuh  enuhkayah  Jerusaleming. 

23  Pazhig  dush  enenewun  00-00  oogeegoon,  Tabanin- 
gayun,  pungeshawuhgezewug  nuh  egewh  bamahjeindjig  ? 
Oo-oo  dush  oogeenaun, 

24  Keche-ahnookeeg  kenuhwah  chepeendegayag  emuh 
agahsahdaaug  ishquaundam,  oo-oo  muh  kedenenim,  ne- 
bewah  tahnunduhpeendegawug,  kah  dush  tahkushkeoose- 
wug. 

25  Uhpe  dush  kapuhsegweed  owh  wawegewahmid 
kuhya  kakebahquahung  ewh  ishquaundam,  kamahje- 
nebooweyag  emuh  ahgwahcheeng,  kuhya  chepahbahgah 
quahuhmag  ewh  ishquaundam,  oo-oo  dush  cheekedooyag, 
Kakenooahmahgayun,  nesahkoonuhmahwishenaum,  ween 
dush  oogahkuhnoonaun,  oo-oo  kaenaud,  kahween  kekekane- 
mesenoonim  tebe  wanjebahwagwan. 

26  Me  ewh  uhpe  kamahje-ekedooyag,  Ningewesenemin 
emuh  anahsuhmuhbeyun  kuhya  ningemenequamin,  kuhya 
emuh  mekunahwung  nindoodanahwenaun  kegekekenooah- 
mahga. 

27  Oo-oo  dush  tahekedoo,  kedenenim,  kahween  kekeka- 
nemesenoonim  tebe  wanjebahwagwan ;  ahwus  nuhguh- 
zheshig  kenuhwah  anooketuhmag  ewh  mujje-ezhewabe- 
zewin. 

28  Ewede  tahwesuggedamoom  kuhya  tahmuhmuh- 
twayahbetasam  uhpe  kawahbuhmag  owh  Abraham,  kuhya 
owh  Isaac,  kuhya  owh  Jacob,  kuhya  kuhkenuh  egewh 
aunwahchega-wenenewug  emuh  oodogemahwewening  owh 
Kesha-Muhnedoo,  kenuhwah  dush  tebenuhwa  sahgejewabe- 
negahzooyag. 

29  Tahoonjebahwug  dush  ewede  wahbunoong  kuhya 
ewede  apungeshemook  kuhya  ewede  kewadenoong  kuhya 
shahwunoong,  tahwuhwanuhbewug  dush  emuh  oodooge- 
mahwewening  owh  Kesha-Muhnedoo. 

30  Benuhdush  ahyahwug  ahnind  ashquayandahgoozejig 
kanegaunandahgoozewaud,  kuhya  ahyahwug  ahnind  na- 
gaunandahgoozejig  kai'shquahyandahgoozewaud. 

31  Ewh  dush  uhpe  kezheguk  oogepenaunzekahgoon 
ahnind  Phariseen,  oo-oo  keegood,  Sahgahun,  oomah  dush 
oonjemahjaun,  owh  muh  Iierod  kewenesik. 

32  Oo-oo  dash  oogeenaun,  mahjaug,  weenduhmahwik 
owh  wahgoosh,  Benuh  nesahgechewabenaug  egewh  mujje- 
muhnedoog,  kuhya  nenoojemooewa  noongoom  kuhya 
wahbung,  kuliya  ahwuswahbung  ningahkezhetah. 

33  Nenundahwandahgooz  suh  goo  noongoom  kuhya 
wahbung  kuhya  ahwuswahbung  chebemoosayaun,  kah  muh 
enandahgoosenoon,  ningooche  cheduhpenad  owh  aunwah- 
jega-wenene,  emuh  atuh  Jerusaleming. 

34  O  Jerusalem,  Jerusalem,  keen  nasudwah  egewh 
aunwahjega-wenenewug  kuhya  p am w ah s e ne ii d w ah  egewh 
kahpeezhenahzhahahmahgooyunig,  abneen  duhching  ke- 
enanduhmaun  chemahwunzoomugwah  kenejahnesug,  de- 
dishkoo  owh  pahkahahqua  azhemahwunzoomaud  enewh 
oonejahnesun  emuh  ahnaumeningwegun,  kah  dush  kegee- 
nanduhseemj! 

35  Benuh  kenuhguhdahmahgoom  kewegewahmewah 
perheshigwuhtag:  kedenenim  suhdush,kahweenmenuhwah 
kegahwahbuhmeseem,  nahnauzh  egoo  uhpe  cheekedooyag, 
Shahwandahgooze  owh  pahezhaud  emuh  oodenoozoowening 
owh  Jehovah. 


CHAP.  XIV. 


KEPUHGUMMEAHYAHMAHGUD  dush  egoo 
magwah  uhnepeendegad  owh  Jesus  emuh  andaud 
owh  pazhik  nahgahnezid  Pharisee-wenene  cheaumwaud 
puhquazhegununanuhmeakezhegudenig,  keduhnezewun  ah- 
nind  enewh  kahahkahwahbuhmegoojin. 

2  Benuh  dush  pazhik  enene  keahyah  enahsuhmuhbid 
kahpeshquayahbahwegoobunan. 

3  Jesus  dush  oogekuhnoonaun  oo-oo  keenaud  enewh 
tebahkoonega-wenenewun  kuhya  Phariseen,  oonesheshin 
nuh  chenuhnaundahweewangebun  anuhmeakezheguk  ? 

4  Kah  dush  ningoodenoo  keekedoosewug.  Oogeoodah- 
penaun  enewh  ayahkoozenejin,  kuhya  kenoojemooaud, 
kuhya  kepuhgedenaud. 

5  Oogekuhnoonaun  oo-oo  keenaud,  Ahwanan  kenahwah 
menik  anduhcheyag  ayahwaud  mamaungeshayun  gamuh 
ahnooke-pezhekewun  peenjepezoonid  emuh  wahnekahning, 
kahnuhween  kazhetena  oodahwekoobenahseen,  ahnoogoo 
anahmeakezhegudenig  ? 

6  Kah  suh  dush  oogekushketoosenahwah  wenuhquatuh- 
moowaud  oonoo. 

7  Keahwajega  dush,  kuhya  kekuhnoonaud  enewh 
kahnundoomemejin,  uhpe  wahyahbuhmaud  ewh  kewuh- 
wanahbunduhmenid  enewh  wanesheshenigin  ahbenahsoo- 
winun. 

8  Uhpe  nandoomekin  ahweyah  enene  emuh  anduhzhe 
wewekoodahding,  kagoo  nuhmuhduhbekan  emuh  kache 
ishpandahgwuk  ahbenahsoowining,  mahgeshah  ahweyah 
nahwuj  ashpandahgoozid  keen  dush  ween  apetandah- 
goozeyun  tahwegoomah. 

9  Owh  dush  kahnundoomenag  tahpeezhah  oo-oo  che- 
peenik,  Meezh  mahbah  enene  chenuhmuhduhbid  :  kegali 
ahguj  chemahje-oodahpenahmun  noondaush  apetandah- 
gwuk  ahbenahsoowin. 

10  Uhpe  dush  ween  wahkoomegooyunin,  ezhaun 
chenuhmuhduhbeyun  emuh  ewh  noondaush  apeetandah- 
gwuk  ahbenahsoowining  uhpe  dush  owh  kahwekoomik 
peezhaud,  oo-oo  cheenik,  Neeje  ewede  nahwuj  ishpeming 
ezhaun ;  kegah  kechetwahwanemegoo  dush  emuh  anahsuh- 
muhbewaud  egewh  wahdoopuhmudjig. 

11  Ahwagwan  muh  ashpandahgooedezoogwan  tahtah- 
bussandahgoozeah,  owh  dush  dabussanindezood  tahishpan- 
dahgooah. 

12  Oo-oo  dush  oogeenaun  enewh  kahnundoomegoojin, 
Uhpe  wahkoongayunin  kagoo  nundoomahkan  egewh 
keejekewayug  gamuh  kekahnesug  gamuh  kedenuhwamah- 
gunug  gamuh  wuhyahnudezejig  keejduhnuhkewamah- 
gunug ;  koonemah  mamashquaud  kegahnundoomegoog, 
chetebahahmookwah  dush. 

13  Uhpe  dush  wahkoongayunin,  nimdoom  egewh 
katemahgezejig,  egewh  mayahkezejig,  kuhya  egewh 
achahoosajig  kuhya  egewh  kakepeengwajig  : 

14  Kegahshahwandahgooz  dush  ween ;  kah  muh  gagoo 
oodahyaunsenahwah  chetebahahmookwah  :  kegahtebahah- 
mahgoo  suh  goo  uhpe  ahbejebahwaud  egewh  manoo- 
ezhewabezejig. 

15  Uhpe  dush  pazhik  enenewun  wahdoopuhmegoojin 
kahnooduhmenid  oonoo ;  oo-oo  oogeegoon,  Shahwandah- 
gooze  suh  owh  kameejid  buhquazhegun  emuh  oodoogemah- 
wewening  owh  Kesha-Muhnedoo. 

16  Oo-oo  dush  oogeenaun,  Pazhig  enene  kekeche- 
wekoonga,  kuhya  nebewah  oogenundoomaun ; 

17  Oogemahjenahzhahwaun  dush  enewh  oobuhmeetah- 
gunun  uhpe  wahwesening,  cheenaud  enewh  kahnundoo- 
mindjin,  IJmba  pemahjaug,  kuhkenuh  muh  ahzhegwah 
kekezhesenoon. 

18  Medush  kuhkenuh  kahezhemahje-oonduhmetahkah- 
zoowaud.  Wah-owh  netum  oogeenaun,  Punge  uhkee  ninge- 
kishpenuhtoon  ketwa  dush  neweezhah  chewahbundahmaun, 
kepahgoosanemin  cheweenduhmahwud  cheoonduhmetah- 
yaun. 

19  Menuhwah  pazhik  oogeenaun,  ningekishpenuhnaug 
naunwawaun  ahnooke-pezhekewug  nindahwekuhgwajeaug: 
kepuhgoosanemin  cheweenduhmahwud  cheoonduhmetah- 
yaun. 

20  Menuhwah  dush  bakahnezid  keekedoo,  Ningewede- 
gamah  equa  :  kah  dush  nindahkushketoose  cheezhahyaun, 

21  Owh  dush  buhmeetahgun  kepekewa,  ooogeween- 
duhmahwaun  dush  oodoogemahmun  oonoo  uhyeeen.  Me 
dush  owh  tabandung  ewh  wegewaum  kenishkahdezid  oo-oo 
keenaud  oobuhmeetahgunun,  Ezhaun  waweeb  emuh 
mekunahwung  kuhya  emuh  mekaunsewung  ewh  oodanah, 
peezheweezh  edush  oomah  egewh  katemahgezejig  kuhya 
egewh  mahyahkezejigkuhya  egewh  achahwashkahjig  kuhya 
egewh  kakepeengwajig. 

22  Owh  dush  buhmeetahgun  oo-oo  oogeenaun,  Oogemah, 
kahekedooyun  ezhesamahgud  kayahbe  dush  ween  tuhwuh- 
tamahgud.. 

23  Owh  dush  oogemah  oogeenaun  oobuhmeetahgunun, 
Ezhaun  emuh  kechemekunaung  kuhya  emuh  met.ekoonse- 
wahkaheguning,  ketwa  pepeendeganahzhuh,  ewh  dush 
chemooshkenag  newegewaum. 

24  Kedenenim  muh,  oogoo  enenewng  kahnundoomind- 
jig  kah-kuhnuhga  ahweyah  oogahtau ngoond unseen  ewh 
newekoongawin. 

25  Oogeweejewegoon  dush  nebewah  enewh  ahnishe- 
nahban,  kequakekahbahwe  dush,  oo-oo  keenaud, 

26  Kishpin  ahweyah  benaunzekahwid,  sheenganemahsig 
dush  enewh  oosun  kuhya  enewh  oogeen,  kuhya  wewun 
kuhya  oonejahnesun,  kuhya  wekahnesun  kuhya  oodahwa- 
maun,  aahe  kuhya  tebenuhwa  oobemahdezewin  kahween 
nindahookekenooahmahgunesenun. 

27  Ahwagwan  dush  kaoodahpenunsegwan  ewh  oodah- 
zhedahtegoomun  chenoopenuhzhid,  kahween  nengahooke- 
kenooahmahgunesenun. 

28  Ahwanan  kenuhwah  anduhcheyag  wahoozhetood 
ewh  ah k ah w ahbe-we gu h mi g,  nelum  kanuhmuhduhbesig 
cheahgindung  menik  kaenuhgindag,  kishpin  ahtanegwan 
ewh  menik  katabesag  chetakezhechegahdag  ? 

29  Koonemah  kah  ahtood  ewh  natum-ahchegahdag-ahsin 
tahgepwahnuhwetoon  chewekezhetoong,  kuhkenuh  menik 
wahyahbundumenejin  oogahmahje-bahpeegoon, 

30  Oo-oo  ekedoonid,  Mahbah  enene  kemahje-ooshega, 
kah  dush  oogekushketooseen  chetakezhetood. 

31  Gamuh  ahwanan  owh  oogemah  wahnundoobunid 
chemegahnaud  bakahnezenejin  oogemaun,  kanuhmuhduh- 
besig  netum  chenahnahguhdahwandung  kishpin  kushke- 
toogwan  ayahwaud  metahching  metauswauk  enenewun, 
chenundoobunid  wemegahnaud  enewh  mahgahnegoojin 
neshtuhnuh  duhswaukoozenid  ooshemahguneshemun. 

32  Kishpin  dush  kushketoosig,  magwah  kayahbe 
wahsah  ahyahnid,  oodezhenahzhahahmahwaun  oomeezhe- 
nahwamun  chenundooduhmenid  ewh  poonanindewin. 

33  Ahwagwan  dush  kenuhwah  anduhcheyag  kawa- 
benunsegwan  enewh  ooduhyeemun  kahween  ningahoo 
kekenooahmahgunesenun. 

34  Oonesheshin  suh  ewh  shewetahgun ;  kishpin  dush 
bahnahduk  ewh  shewetahgun  wagoonash  kaoonjeshe- 
wungebun  ? 

35  Kahween  ningood  enahbuttuhsenoon,  kahween  emuh 
uhkeeng,  kah  kuhya  moong  cheduhgooneming  ahpetandah- 
gussenoon,  enenewug  suh  oosahgeje-wabenahnahwaun. 
Ahwagwan  watuhwuggahgahgwan  mahnoo  tahnoondum. 


CHAP.  XV. 


OGEPENAUNZEKAHGOON  dush  enewh  mahwunje- 


yj  chega-wenenewun  kuhya  maje-ezhewabezenejin  che- 
bezindahgood. 

2  Egewh  dush  Phariseeg  kuhya  egewh  oozhebeega- 
wenenewug  kenahnahpuhgahzetahgoozewug  oo-oo  keeke- 
doowaud,  Mahbah  enene  oodoodahpenaun  majeezhewabe- 
^enejin  kuhya  oowedoopuhmaun. 

3  Oo-oo  dash  keezheahwajega  oo-oo  keekedood, 

4  Anwanan  kenuhwah  anduhcheyag  ahyahwaud  ningoo- 
dwauk  mahnishtahneshun,  kishpin  wuhneaud  pazhik,  kah 
nuh  ween  oogahnuhguhnahseen  enewh  shaungusswe- 
meduhnuh  ahzhe  shaungusswe  emuh  puhgwuhduhkuhmig 

ahwe  nundoonawaud  dush  enewh  kahwuhneahjin  nah- 
nauzh  mekahwaud  ? 

5  Uhpe  dush  kahmekahwaud  oopemenegahnaun  wah- 
wezhandung. 

6  Uhpe  dush  tahgwishing  emuh  wegewahming  oomah- 
wunzoomaun  enewh  oo wej ek e wayun  kuhya  ooweejduhnuh- 
keewamahgunun,  00-00  dush  enaud,  Weejmoojegezetuh- 
weshig  ningemekahwah  muh  nemahnishtahnisheem  kah- 
wuhnishingebum 

7  Kedenenim  edush,  mesuh  oo-oo  ahwahshema  kaezhe- 
moojegezewaud  ishpeming  ayahjig  uhpe  pazhik  majeezhe- 
wabezid  ahyaunwanindezoojin,  dush  ween  shaungusswe- 
meduhnuh  ahzhe  shaungusswe  manoo-ezhe wabezej ig  nan- 
duhwandahgoozesegoog  cheaunwanindezoowahpun. 

8  Gamuh  ahwanan  owh  equa  metaus-wahbik  shooneaun 
ayahwaud.  kishpin  pazhik  wahbik  wuhneaud  sakuhunsig 
ewh  wahsuhkoonanjegun  kuhya  chegnhduhung  ewh  wege- 
waum  wawane  chenunduhwahbundung  peenish  egoo 
mekahwaud. 

9  Uhpe  dush  kahmekahwaud  oomahwunzoomaua 
oodaungwayun  kuhya  ooweej-duhnuhkeewamahgunun,  oo- 
oodush  oodenaun,  W eej moojegezetuh weshig  ningemekah- 
wah  muh  owh  shooneyah  kahwuhneiig. 

10  Me  nahsaub  enenuhgoog  moojeguhkuhmegud  emuh 
anduhzhe-ahyahnid  Kesha-Muhnedoo  oodangenemun,  uhpe 
pazhik  maje-ezhewabezid  ahyaunwanindezoojin. 

11  Oo-oo  dush  keekedoo,  Pazhik  enene  keneezhewun 
oogwissun : 

12  Owh  dush  agahsheid  oogeenaun  enewh  oosun, 
Noosa,  meezheshin  ewh  menik  neen  kadebanduhmaun 
keduhyeem.  Oogemahduhoonaun  dush  enewh  oogwissun 
kuhkenuh  ewh  ootebenuhwawezewin. 

13  Kahween  dush  nebewah  keduh soogoonuhguh se n oon , 
uhpe  owh  agahshexd  wagwissemind  kemahwundoonung 
ahnooj  gagoo,  kemahjaud  dush,  emuh  wuhsuh  uhkeeng 
keezhaud  ;  ewede  dush  oogebahnahjetoon  ooduhyeemun 
emuh  kuhkebuhdezewening  keezhebemahdezid. 

14  Uhpe  dush  kahohahenung  kuhkenuh  ootebenuh- 
wanezewinun,  kemahje-puhkuhdawenahgud  emuh  uhkeeng, 
kuhya  dush  weeu  kemahje-ketemahgeze. 

15  Keezhah  dush  ahwewedookah-waud  pazhik  anduh- 
nuhkeeejin  ewede  uhkeeng,  oogeezhenahzhahoogoon  dush 
emuh  ketegahning  cheahshummaud  enewh  kookooshun* 

16  Kenundahwandum  dush  chemooshkenuhtood  oome- 
sud,  enewh  ookunahkwun  kookooshun  kahmeejenid :  kah 
dush  ahweyah  enenewun  oogemeenegooseen. 

17  Uhpe  dush  kahmahje-nebwahkaud,  00-00  keekedoo, 
Ahneen  anduhchenid  noos  oobuhmeetahgunun  tabesenenid 
buhquazhegun,  neen  dush  ween  oomah  newenib  apeech 
puhkuhdayaun ! 

18  Ningahpuhsegwe,  kuhja  ningahezhahnun  noos, 
oo-oo  dush  ningahenah,  Noosa,  ningemujjedoodahwah 
owh  ishpeming  ayaud  kuhya  emuh  enahsuhmuhbeyun, 

19  Kah  dush  kayahba  nindaahpetandahgoozese  ningwis 
eheezheyunbun :  enahkooneshin  azheahyahwaud  egewh 
kebuhmeetahgunug  anoonudjig,  nahsaub  cheezheahyah- 
yaun  neen. 

20  Kepuhsegwe  dush  keezhaud  enewh  oosun.  Kayalibe 
dush  wahsah  aneduhnezid  oogewahbuhmegoon  enewh 
oosun,  kuhya  oogeketemahganemegoon,  kuhya  kepemahje- 
buttoonid,  kuhya  dush  keoodahpequanegood,  keoojemegood 
edush. 

21  Owh  dush  wagwissemind  oo-oo  oogeenaun,  Noosa, 
ningemujjedoodahwah  owh  ishpeming  ayaud,  kuhya 
anahsuhmuhbeyun,  kah  dush  kayahbe  nindaahpetandah- 
goozese  ningwis  cheezheyunbun. 

22  Owh  dush  wagwissid  oogeenaun  enewh  oobuh- 
meetahgunun,  Nahteyook  ewh  kache-ahpeetandahgwuk 
pesekahwahgnn  pesekoonik  edush,  meenik  dush  ewh  tuh- 
teebeneenjeebezoon  ernuh  ooneenjeeng,  kuhya  muhkissenun 
emuh  oosittaung  : 

23  Kuhya  nahnik  owh  pezhekeense  kache-weenenood, 
nesik  edush,  umba  wesenedah  kuhya  moojegezedah  : 

24  Benuh,  mahbuh  ningwis  kahneboobun  nayaub 
bemahdeze,  kewuhneshenoobun  kemekahwah  dusli.  Ke- 
mahje-oonahnegwanduhmoog  dush. 

25  Ahyahnegoobunan  dush  sasekezenejin  oogwissun 
emuh  ketegahning;  pahkewad  dush,  uhpe  pashoo-uhneduh- 
nezid  wegewauming,  oogenoondaun  ewh  nuhguhmoowin 
kuhya  nemeedewin. 

26  Uhpe  dush  kahnundoomaud  pazhik  enewh  buhmee- 
tahgunun,  oogegahgwajemaun,  wagoonanedoog  maunduh. 

27  Oo-oo  dush  oogeegoon,  Keshema  ketuhgwishin  ; 
koos  edush  oogenesaun  enewh  kache-weenenoonejin  pezhe- 

keensun,  keoodahpenaud  enewh  oogwissun  menoo-bemah™ 
dezenid. 

28  Kenishkahdeze  dush,  kah  dush  keenanduhse  we» 
peendegad ;  oosun  dush  kesahgahumoon,  kepahgoosane- 
megood  dush. 

29  Ookahnoonaun  enewh  oosun,  00-00  keenaud,  Benuh 
nebewah  duhsoo  kekenoonoowenun  kebuhmetoon,  kah  dush 
wekah  ningepegoobetooseen  ewh  kedekedoowin,  kah  dush 
wekah  kegemeezhese  mesahboozoonsun  chewrekoomugwah- 
bun  egewh  neejekewayug. 

30  Uhpe  dush  tagwishing  mahbuh  kegwis  kahbahnah- 
jetood  ewh  ketebenuhwawezewin,  kepezhegwTahdezid,  ke- 
genetumuhwah  enewTh  pezhekeensun  kache-wrenenoonejin. 

31  Oo-oo  dush  oogeenaun,  Ningwissa  keen  kahgenig 
keweejewh,  kuhkenuh  dush  nintebenuhwrawezewTenun  kede- 
bandaunun. 

32  Kenundahwandahgwud  chemoojegezeyungoobun 
kuhya  cheoonahnegoozeyungoobun,  neboopun  mahbuh 
keshema,  nayaub  dush  bemahdeze ;  kewuneshenoobun, 
kemekahwah  dush. 


CHAP.  XVI. 


ESUS  dush  oo-oo  oogeenaun  ookekenooahmahgunun9 


tJ  Keahyah  suh  pazhik  kachetwrahwezid  enene  kahahyah- 
wahgoobunan  guhnuhwanjega-wenenewun,  kahmahnah- 
dahjemootahwind  kenishwuhnahjetoonid  ooduhyeemun. 

2  Oogenundoomaun  edush,  oo-oo  keenaud,  Ahnishwin 
anetuhmaun  ewh  agooyun  ?  wTeenduhmoowTeshin  kahezhe- 
guhnuhwandahsooyun,  kah  muh  kayahbe  kegahguhnuh- 
wanjegase. 

3  Owh  dush  ganuhwandahsood  oo-oo  keezheguhnoo- 
nindezoo  peenjenah,  Ahneen  kaezhechegayaun  ?  nindooge- 
rnaum  muh  newemuhkummik  ewh  guhnuhwandahsoowin  ; 
kahween  nindahkushketooseen  chewahnekayaunbaun, 
kuhya  dush  chepahgoosanjegayaunbaun  nindahguj. 

4  Nekekandaun  kaezhechegayaun  e-ewh  uhpe  kesah- 
geje-wrabenegooyaun  ewTh  kahguhnuhwranjegayaunbaun 
cheoonjepeendeguhzhewaud  emuh  oowregewahmewaung. 

5  Oogenundoomaun  dush  kuhkenuh  enewh  mazenuhah- 
mahwahnejin  oodoogemahmun  ;  oogeenaun  dush  enewh 
netum,  Ahneen  keen  menik  mahzenuhahmuhwud  nindooge- 
maum  ? 

6  Qo-oo  dush  oogeegoon,  Ningoodwok  duhsoo-tebah- 
egun  pemeda.  Oodenaun  dush,  oodahpenun  kemuhzene- 
egun,  waweeb  nuhmuhduhbin  kuhya  oozhebeiin,  nahneme- 
duhnuh. 

7  Medush  00-00  keenaud  bakahnezenejin,  Ahneen  keen 

menik  mazenuhahmahgayun  ?  00-00  dush  oogeegoon, 

Nigoodwok  duhsoo  tebahegun  mezemenansun ;  00-00  dush 
oogeenaun,  oodahpenun  kemuzzeneegun,  oozhebeiin  dush 
ishwauswe-meduhnuh. 

8  Owh  dush  oogemah  oogemuhmeekwahnaun  enewh 
maje-guhnuhwandahsoonejin  e-ewh  kahezhenebwahkahnid; 
egewh  mahween  oomah  uhkeeng  debandahgoozejig  naliwuj 
nebwahkahwug  emuh  tebenuhwa  oodenahdezewenewaung, 
dush  ween  egewh  dabandahgoozejig  emuh  wahsayahze- 
wening. 

9  Kedenenim  dush  neen,  Oozhetuhmahdezooyook  suh 
egewh  kaweejekewayanuhmagoog  ewh  maje-ezhewabuk 
mammon  ;  uhpe  dush  noondasayag  cheoodahpenenagwah- 
pun  emuh  kahgega-duhnuhkewening. 

10  Owh  kaaungwahme-guhnuhwandung  ewh  kache- 
noondaush  ahpetandahgwuk,  mesuh  owh  kaaungwrahme- 
guhnuhwandung  nebewah;  kuhya  owh  ahyaungwahmeguh- 
nuhwanduhsig  ewh  kache-noondaush  ahpeetandahgwuk, 
mesuh  owh  kaaungwrahme-guhnuhwunduhsig  nebew  ah. 

1 1  Kishpin  dush  aungwrahme-guhnuhwanduhsewag  ewh 
maje-ezhewabuk  mammon,  ahwanan  kameenenag  ewh 
wanjedah  kache-ahpeetandahgwruk  ? 

12  Kishpin  dush  aungwahmezesewag,  guhnuhw7anduh- 
magbakahnezejigooduhyeemewaun,  ahwanan  kameenenag 
chetebenuhwrawezeyag  ? 

13  Kahween  ahweyah  buhmeetahgun  oodahkushketoo- 
seen  chebuhmetuhwaud  neezh  oogemaun,  koonemah  oogah- 
sheenganemaun  enewh  pazhig,  oogahsahgeaun  dush 
menuhwah  pazhig,  gamuh  oogahminjemenaun  enewh 
pazhik  kuhya  oogahahgahsanemaun  pazhik.  Kahween 
kekushketoosenahwah  chebuhmeetuhwag  Kesha-Muhnedoo 
kuhya  mammon. 

14  Egewh  Phariseeg  oogenoondahnahwah  kuhkenuh 
oonoo  uhyeeen,  sahgeahwraud  shooneyah  oogekaunj- 
bahpeahwaun. 

15  Oo-oo  dush  oogeenaun,  Kenuhwahkedahwimegewh 
manoo-ezhewabezekahzoojig  enahsuhmuhbewaud  egewh 

enenewug,  Kesha-Muhnedoo  dush  weeri  ookekandahnun 
kedaewaun  :  ewh  mahween  kache-ishpandahgwuk  emuh 
ahyahwaud  enenewug,  kuhgwahnesuhgandahgwud  enah» 
suhmuhbid  owh  Kesha-Muhnedoo. 

16  Ewh  tebahkoonegawin  kuhya  egewh  aunwahjega- 
wenenewug  keahyahwug  nahnauzh  egoo  John  ;  me  goo 
uhpe  mahyahje-wahweenjegahdag  ewh  oodoogemahwewin 
owh  Kesha-Muhnenoo,  kuhkenuh  dush  bamahdezejigketwa 
peendegawug. 

17  Nahwuj  tahwanepunud  chemahjahmahgukebun  ewh 
kezhig  kuhya  ewh  uhkee  dush  weenewh  chepungesmgebun 
kuhnuhga  punge  ewh  tebahkoonegawin. 

18  Kuhkenuh  egewh  wahyabenahjig  oowewewaun, 
weedegamahwaud  dush  bakahnezenejin  puhgundezewug  ; 
owh  dush  kaweedegamaud  enewh  wuhyabeneminjin 
equawun,  puhgundeze. 

19  Keahyah  pazhig  wuhyahnuhdezid  enene,  kahmeskoo- 
kuhnuhyad  kuhya  wanesheshenig  wahbishkegin  kahahgwid, 
kuhya  kahmenoo-wesenid  anduhsoo-kezhegudenig : 

20  Pazhigdush  keahyah  pahgoosanjega-wenene  Lazarus 
kahezhenekahzood,  emuh  oodeshquaundaming  keahsahwin- 
debunan  mezewa-oomegeed, 

21  Oogenundahwandaun  dush  ewh  cheahshummind 
enewh  pewunjegunun  kahpungesingin  emuh  oowesenewah- 
guning  owh  kache-twahwezid  ;  benuh  dush,  oogebenaun- 
zekahgoon  uhnemooshun  kahnooshquahduhmenid  oodoo- 
megeewenun. 

22  Kepuhguhmeahyah  dush  wah-owh  katemahgezid 
keneboo,  keezhewenegood  dush  enewh  angenun  emuh 
Abrahamun  oopeendoomoonening :  kuhya  owh  wuhyah- 
nuhdezid  enene  keneboo,  kuhya  kepuggedanemah ; 

23  Ewede  dush  mujje-ishkootang  keoombishkinzhe- 
gwane  kekooduggetood,  oogewahbuhmaun  dush  Abrahamun 
wahsah  ahyahnid,  kuhya  Lazarusun  emuh  oopeendoomoo- 
wening. 

24  Kepepahge  dush,  oo-oo  keekedood,  Noosa  Abraham, 
shahwanemeshin,  kuhya  dush  peezhenahzhow  owh  Lazarus 
chetaung-ahgweenjetood  ewh  ooneenj  emuh  nebeeng  che- 
tahkahbahwahtood  nindanuhnewh,  ninkootuggeegoon  goo- 
shah  ishkootan. 

25  Abraham  dush  keekedoo,  Ningwis  mequandun 
e-ewh  magwah  bemahdezeyunbun  keahyahmun  enewh 

waneshesiiingin,  kuhya  ween  dush  owh  Lazarus  ketemah- 
gezewin ;  noongoom  dush,  ween  menoo-ahyah,  keen  dush 
kekooduggeegoo. 

26  Menuhwah  dush,  ewede  ahyahyun  kuhya  oomah 
ahyahyaung  nesuhwuhyeee  ahtuhgahmashenoowin  ahche- 
gahda  ;  egewh  edush  wahezhahjig  ewede  ahyahyun  kah- 
ween  tahkushkeoosewug ;  kuhya  dush  egewh  oomah 
kawepeahzhahwahoojig  kahween  tahkushkeoosewug. 

27  Oo-oo  dush  keekedoo,  kepahgoosanemin  suh  dush 
noosa,  cheezhenahzhahwud,  ewede  noos  andaud  : 

28  Nahnunewug  muh  nekahnesug;  ewh  chedebahje- 
mootahwaud,  mahgeshah  kuhya  wenuhwah  tahpeendega- 
wug  oomah  kooduggezewening. 

29  Abraham  dush  oo-oo  oodenaun,  Oodahyahwahwaun 
suh  Mosesun  kuhya  aunwahjega-wenenewun,  oodahbe- 
zindahwahwaun  enewh. 

30  Oo-oo  dush  oogeenaun,  Kahween,  noosa  Abraham  : 
kishpin,  suh  pazhik  naunzekahgoowaud  kahahbejebahnejin, 
tahgeaunwanindezQowug. 

31  Oo-oo  dush  oogeenaun,  Kishpin  bezindahwahsegwah 
enewh  Mosesun  kuhya  aunwahjega-wenenewun,  kahween 
tahkushkemahsewug  mesuhwah  pazhig  keahbejebaud. 

CHAP.  XVII. 

00-00  dush  oogeenaun  enewh  ookekenooahmahgunun, 
Enandahgwud  suh  chepuhgummishkahgooyung  enewh 
mujje-doodahgoowenun,  kuhgwahnesuhgandahgoozewug 
suh  egewh  wanjepuhguhmishkahgooyung. 

2  Ahwahshema  tahgemenoo-ahyah  kishpin  ahgoojinne- 
gebun  emuh  ooquagunaung  ewh  peseboojegun-ahbik  kuhya 
kishpin  ahpuhgenindebun  emuh  kecheguhmeeng,  dush 
ween  chemujjedoodahwaud  pazhik  oonoo  agahsheenejin 
3  Aungwahmezeyook,  kishpin  mujje-doodook  owh  ke- 
kahnis  weenduhmow  ;  kishpin  dush  aunwanindezood, 
wabenuhmow. 

4  Kishpin  dush  neezhwahcheeng  mujje-doodook  pazhik 
kezheguk,  neezhwahcheeng  dush  nayaub  benaunzekook 
oo-oo  cheenik,  nindaunwanindez,  wabenuhmow. 

5  Egewh  dush  kekenooahmahgunug  oo-oo  oogeenah- 
waun  enewh  Tabaninganejin,  Nahwuj  nebewah  meezhe- 
shenaum  ewh  mushkahwanduhmoowin. 

6  Owh  dush  Tabaningad  oo-oo  oogeenaun,  Kishpin 

ahyahmag  ewh  mushkahwanduhmoowin  debishkoo  pazhe* 
goomenug  wazahwahnushkuk,  kedahedahnahwah  maunduh 
sycaminahgahwunzh,  Pahquahkoojebekishkaun  puhtuk* 
kezoon  dush  emuh  kechegummeeng,  kedahgebezindah- 
goonahwah  dash. 

7  Ahwanan  kenuhwah  anduhcheyag  ahyahwaud  buh- 
meetahgunun  pemebojeganid  gamuh  ahshummahnid  enewh 
ahwahkahnun,  oogahenaun  nah,  ketegahning  kahoonjebah- 
nid,  Ahwenuhmuhduhbin  cheweseneyun  ? 

8  Kah  nuh  ween  00-00  oogahenahseen,  Wahwazhetuh- 
mahweshin  ewh  cheweseneyaun  kuhya  kechepezoon  che- 
buhmetahweyun  nahnauzh  keweseneyaun  neen,  me  uhpe 
keen  kaweseneyun,  kuhya  kamenequayun  ? 

9  Oomegwachewanemaun  nuh  enewh  buhmeetahgunun, 
keezhecheganid  ewh  kahezhekuhgaunzememind  ?  Kahween 
nindenanduhse. 

10  Mesuh  nahsaub  kuhya  kenuhwah  uhpe  keezheche- 
gayag  kuhkenuh  menik  kagaunzoomegooyag  ekedoog, 
Ningood  anahbuttesesegoog  buhmeetahgunug  nindahwemin, 
menik  atuh  nundahwandahgoozeyaung  cheezhechegayaung 
ningeezhechegamin. 

11  Kepuhguhmeahyahmahgud  dush,  magwah  Jesus 
ezhaud  ewede  Jerusaleming,  keiihneezhaud  emuh  quuhyuk 
nesuhwuhyeee  Samariaing  kuhya  Galileeing. 

12  Anetuhgwishing  emuh  pazhik  oodanaunsing  ooge- 
nuhquashkahgoon  metahswe  enenewun  wamegeenejin  wah~ 
suh  nahbahwenejin. 

13  Kepepahgewug,  oo-oo  dush  keekedoowug,  Jesus 
kakenooahmahgayun  ketemahganemeeshenaum. 

14  Uhpe  dush  kahwahbuhmaud  oo-oo  oogeenaun, 
Mahjaug  ahwewahbunduhik  keyowewaun  egewh  sahsah- 
gewejega-wenenewug.  Kepuhguhmeahyahne  magwah  kah- 
uhne  bemoosawaud  kenoojemoowug. 

15  Pazhik  dush  anduhchewaud,  uhpe  kahkekandung 
kenoojemooind,  nayaub  kepekewa  kuhya  anegook  ooge- 
wahwezhanemaun  Kesha-Muhnedoon. 

16  Keahpuhgezzoo  emuh  oosittahning,  kemahmooyah- 
wuhmaud  edush  ;  Samaria  enenewegoobun  dush  wah-owh. 

17  Jesus  dush  oogekulmoonaun,  oo-oo  keenaud,  Kah- 
nuhween  kemetahchesewug  kahnoojemooindjig?  Ahneende 
dush  egewh  shaunguhswe  ? 

18  Kahween  ahweyah  mekahwalise  chepemahmooyah- 
wahmahpun  Kesha-Muhnedoon  mahbuh  atuh  mayuggezid. 

19  Oo-oo  dush  oogeenaun,  Puhsegween,  mahjaun 
kedabuyanduhmoowin  kegenoojemooegoon. 

20  Kekuhgwajemegood  dush  enewh  Phariseen,  uhpe 
katuhgwishenoomahgudoogwan  ewh  oodoogemahwewin, 
oogekuhnoonaun,  oo-oo  keenaud,  Ewh  oodoogemahwewin 
owh  Kesha-Muhnedoo  kahween  peezhahmahguhsenoon 
magwah  nunduhwahbundahming : 

21  Kahween  oo-oo  tahekedoosewug,  Benuh  oomah, 
gamuh  benuh  ewede  ;  peenjenah  gooshah  keyowewaung 
duhgoomahgud  oodoogemahwewin  owh  Kesha-Muhnedoo. 

22  Oo-oo  dush  oogeenaun  enewh  ookekenooahmahgunun, 
Tahtuhgwishenoomahgudoon  enewh  kezhegudoon  uhpeche- 
nunduhwahbunduhmag  pazhik  enewh  ookezhegudoomun 
owh  Enene  Oogwissun,  kah  dush  kegahwahbunduhsenah- 
wah. 

23  Oo-oo  dush  kegahegoowaug,  Benuh  oornali  gamuh 
benuh  ewede,  kagoo  ezhahkagoon,  kuhya  kagoo  noopenuh 
nuhkagoon. 

24  Debishkoo  muh  ahnemekeeg  azhewahwahsuhmoo- 
waud  nuhbunuhyeee  emuh  kezhegoong  oondahtag,  peenish 
egoo  ahzhahwuhyeeeng,  me  suh  nahsaub  kaezheahyaud 
owh  Enene  Oogwissun  ewh  uhpe  kekezheguk. 

25  Netum  dush  nundahwandahgooze  nebewah  che- 
kootuggandung,  kuhya  cheahgoonwayanemegood  enewh 
noongoom  bamahdezenejin. 

26  Debishkoo  kahezhewabuk  magwah  kebemahdezid 
owh  Noah,  mesuh  nahsaub  kaezhewabuk  uhpe  ookezhegud- 
oomun  owh  Enene  Oogwissun. 

27  Kewesenewug,  kemenequawug,  kewewewug  kuhya 
keweweahwug  nahnauzh  ewh  kezheguk  uhpe  kepoosid 
owh  Noah  emuh  nahbequahning,  kepuhgummishkahgoo- 
waud  dush  ewh  mooshkuhuhmoowin,  kenesegoowaud  dush 
kuhkenuh. 

28  Debishkoo  dusli  kahezhewabuk  magwah  kebemah- 
dezid  owh  Lot ;  kewesenewug,  kemenequawug,  kekishpe- 
nuhjegawug,  keahtahwawug,  keketegawug,keooshegawug; 

29  Ewh  dush  kezheguk  uhpe  owh  Lot  kahnuhguhdung 
ewh  Sodom  kekemewun  ewh  ishkoota  ishpeming  keoonje- 
pungesing,  oogenesegoonahwah  dush  kuhkenuh. 

30  Mesuh  nahsaub  kaezhewabuk  ewh  kezhekuk,  uhpe 
penahgoozid  owh  Enene  Oogwissun. 

31  Ewh  uhpe  kekezheguk,  kishpin  ahweyah  oogede- 
guhmig  ahyaud,  kuhya  oodahgwewin  peendig  wegewah- 
ming  ahtanig  kahween  tahnesaunduhwase  cheoodahpenung, 
owh  dush  ketegahning  ayaud  kahween  menuhwah 
tahkewase. 

32  Mequanemik  owh  Lot  oowedegamahgunun. 

33  Ahwagwan  kanunduhbemahjetoogwan  oobemahde- 
zewin  oogahwuhnahjetoon :  ahwagwan  dush  kawuhnahje- 
toogwan  oobemahdezewin,  oogahbemah j etoon . 

34  Kedenenim  suh-goo  ewh  uhpe  ketebekuk  neezh 
tahwepanindewug  pazhik  tahekoonah  menuhwah  dush 
pazhig  tahishkoonah. 

35  Tahneezhoopootahgawug  equawug,  pazhig  tahe- 
koonah  menuhwah  dush  pazhig  tahishkoonah. 

36  Tahneezhewug  egewh  enenewug  emuh  ketegahning  ; 
pazhig  tahekoonah,  menuhwah  dush  pazhig  tahishkoonah. 

37  Oogeguh  noonah  waun  dush  oo-oo  keenahwaud, 
Ahneende  Tabaningayun  ?  Oo-oo  dush  oogeenaun,  tebe 
atagwan  weyow  emuh  me  ewede  kaduhzhe-mahoonjeede- 
waud  egewh  megezewug. 

CHAP.  XVIII. 

KEAHWACHEGA  dush,  chenund uh wandahgooze waud 
bamahdezejig  moonzhug  cheahnuhmeahwaud,  kuh- 
nuhga  dush  cheahnezheetunsigwah  : 

2  Oo-oo  keekedood,  Keahyah  pazhik  tebahkoonega- 
wenene  emuh  pazhig  oodanaung,  owh  quasahsig  Kesha- 
Muhnedoon  kuhya  babahmanemahsig  enenewun  : 

3  Keahyah  dush  pazhig  shegah  ewede  oodanaung ; 
oogepenaunzekahwaun  dush,  oo-oo  keenaud  tebahkoonuh- 
mahweshin  owh  majedoodahwid. 

4  Kah  dush  keenanduhse  :  nahgujeesh  dush  oo-oo 
keekedoo  peenjenah  oodaing,  Mesuhwah  goo  koosahsewug 
owh  Kesha-Muhnedoo  kuhya  bahbahmanemahsewug  enene. 

5  Nemegooshkahjeik  mahbuh  shegah,  mesuh  kaoonje 
tebahkoonuhmuhwug,  koonemah  moonzhug  peezhaud  nin- 
gahmegooshkahjeik. 

6  Oo-oo  dush  keekedoo  owh  Tabaningad  bezinduhmook 
ewh  ayekedood  owh  quuhyuk-azhewabezesig  tebahkoonega- 
wenene. 

7  Kahnuhween  owh  Kesha-Muhnedoo  oogahtebah- 
koonuhmuhwahseen  enewh  kahwuhwanahbuhmahjin,  ane- 
gook  ahnuhmeatahgoojin,  kezhegudenegin,  kuhya  tebekude- 
nenegin  ahnuhween  goo  kenooazh  noonduhwaud  ? 

8  Kedenenim  suh,  waweeb  oogahtebahkoonuhmahwaun. 
Uhpe  dush  Enene  Oogwissun  kapeezhaad  oogahmekaun 
enuh  ewh  tabwayanduhmoowin  oomah  uhkeeng  ? 

9  Oo-oo  dush  ahwajegun  oogeezhekuhnoonaun  ahnind 
kahahpanindezoonejin  ewh  quuhyuk  ezhewabezewaud, 
kuhya  dush  kenishebahpenuhduhwahwaud  bakahnezenejin: 

10  Neezh  enenewug  keezhahwug  cheahnuhmeahwaud 
emuh  keche-ahnuhmea-weguhmigoong :  owh  pazhik  ke- 
Pharisee-wenenewe,  e  wade  dush  pazhik  kemahwunjechega- 
wenenewe. 

11  Owh  Pharisee-wenene  kenebahwe  oo-oo  ezheahnuh- 
meaud  kekaushkenuhzoo,  Kesha-Muhnedoo,  kemuhmoo- 
yahwahmin  ewh  azhewabezesewaun  debishkoo  ahnind 
enenewug  azhewabezewaud,  makundwajig,  quuhyuk  azhe- 
wabezesegoog,  pazhigwahdezejig,  kuhya  wah-owh  mah- 
wunjechega-wencne  azhewabezid. 

12  Neezhing  nekekewisliim  ningoo-ahnuhmea-kezhig, 
pazhig  suh  nemegewa  anduhsoo  metahching  kuhkenuh 
tabanduhmaun. 

13  Owh  dush  mahwunjechega-wenene  wahsah  nahbah- 
wid  kahween  kuhnuhga  oogeoombenunsenun  enewh  oosh- 
keenzhegoon  ewede  ishpeming  kepuhkeda-ahkegunaedezoo 
oo-oo  keekedood,  Kesha-Muhnedoo  shahwanemeshin  neen 
maje-ezhewabezeyaun. 

14  Kedenenim,  wah-owh  enene  anekewad  ahwahshema 
keshahwandahgooze,  owh  dusli  ween  bakahnezid :  kuh- 
kenuh  ashpanindezoojig  tahtahbussandahgooahwug,  owh 
dush  katahbussanindezood  tahishpandahgooah. 

15  Oogepeetahmahwahwaun  dushenewh  ahbenoojeyun 
chetaungenahnid,  egewh  dush  kekenooahmahgunug  uhpe 
wuhyahbuhmahwaud,  oogekenahahmahwaun. 

16  Jesus  dush  oogenundoomaun,  oo-oo  keekedood, 
Puhgedenuhmow  egewh  agahsheejig  ahbenoojeyug  chepe- 
naunzahkahwewaud,  kagoo  kuhya  kenuhahmahwahkagoon, 
me  muh  oogoo  denoowug  debandahgoozewaud  emuh 
oodoogemahwewening  owh  Kesha-Muhnedoo. 

17  Kagate  kedenenim,  ahwagwan  ahbenoojeeeng 
kaezheoodahpenunsegwan  ewh  oodoogemahwewin  owh 
Kesha-Muhnedoo  kahbahpish-tahpeendegase  emuh. 

18  Pazhig  dush  oogemaun  oogeguhgwajemegoon  00-00 
keegood,  Waneshesheyun  Kakenooahmahgayun  ahneen 
kaezhechegayaun  cheoonjeahyahmaun  ewh  kahgega- 
bemahdezewin. 

19  Jesus  dush  00-00  oogeenaun,  Ahnishwin  waneshe- 
sheyun  ezheyun  ?  kahween  ahweyah  oonesheshese,  pazhik 
atuh,  mesuh  Kesha-Muhnedoo. 

20  Kekekandaunun  enewh  kuhgequawenun,  Kahween 
kegahpuhgundezese,  Kahween  kegahneshewase,  Kahween 
kegahkemoodese,  Kahween  kegahbahtahewase,Kechetwah- 
wanim  koos  kuhya  keguh. 

21  Oo-oo  dush  keekedoo,  Kuhkenuh  suh  oonoo  ninge- 
guhnuhwandahnun  pahahkoo-ooshkenegeyaun. 

22  Uhpe  dush  Jesus  kahnoondahwaud  oo-oo  oogeenaun, 
Kayahbe  suh  pazhik  kenoondasa  ;  ahtahwanun  kuhkenuh 
ketebenuhwawezewinun,  meezh  edush  egewh  katemahge- 
zejig,  kegahahyaun  edush  ahsunjegoon  ewede  ishpeming, 
penoopenuhzheshin  dush. 

23  Uhpe  dush  kahnoondung  oonoo  kekeche-kushkandum, 
kekeche-wahnuhdeze  muh. 

24  Jesus  dush  uhpe  wuhyahbuhmaud  chekechekush- 
kanduhmenid  oo-oo  keekedoo,  Kagate  ahgahwah  tahpeen- 
degawug  egewh  wuhyahnuhdezejig  emuh  oodoogemah- 
wewening  owh  Kesha-Muhnedoo  ! 

25  Nahwuj  wanepunud  owh  pagwahwegung  weshah- 
booshkung  ewh  puhgoona-ahyanig  shahboonegauns,  owh 
dush  ween  wahyahnuhdezid  enene  chepeendegad  emuh 
oodoogemahwewening  owh  Kesha-Muhnedoo. 

26  Egewh  dush  kahnoondungig  oo-oo  keekedoowug, 
Ahwanan  dush  kakushketood  chebemahjeind  ? 

27  Oo-oo  dush  oogeenaun,  Enewh  uhyeeen  kapwah- 
nuhwetoowaud  egewh  enenewug,  oogahnetahwetoonun  owh 
Kesha-Muhnedoo. 

28  Peter  dush  oo-oo  oogeenaun,  Benuh,  nenuhwind 
ningenuhguhdahmin  kuhkenuh,  kegenoopenuhnegoo  dush. 

29  Oo-oo  dush  oogeenaun,  Kagate  kedenenim,  kahween 
ahweyah  kahnuhguhdung  oowegewaum  gamuh  ooketeze- 
mun  gamuh  oodahbenoojeemun,  oonje  ewh  oodoogemah 
wewin  owh  Kesha-Muhnedoo, 

30  Kaoodahpenunsig  nebewah  ahwahshema  duhching 
noongoom  magwah  bemahdezid,  ketuhgwishenoomahguk 
dush  bakahnuk  uhkee  kahgega  bemahdezewin. 

81  Puhkayeee  dush  kahezheweenaud  enewh  matahswe 
ahzheneezhenejin  00-00  oogeenaun,  Benuh,  Jerusaleming 
kedezhahmin,  kuhkenuh  dush  enewh  ekedoowenun  kah- 
ezhebeegawaud  egewh  aunwahjega-wenenewug  keduhzhe- 
mahwaud  enewh  Enene  Oogwissun  tahdebishkoosamah- 
gudoon. 

32  Tahpuggedenuhmahwahwug  muh  egewh  mayug- 
ahnishenahbag  chebahpenuhdahwind,  kuhya  chekoodug- 
geind,  kuhya  chesikwahnind : 

33  Oogahpuhzhunzhawahwaun,  kuhyaoogahnesahwaun: 
nesoogoonuhguddenig  dush  tahahbejebah. 

34  Kah  dush  kuhnuhga  oogenesetootunsenahwah  oonoo 
uhyeeen,  kuhya  dush  oo-oo  ekedoowin  kekahjegahdamah- 
gudene,  kah  dush  oogekekanduhsenahwah,  ewh  kaheke- 
doonid. 

35  Kepuhguhme-ahyahmahgud  edush  uhpe  pashoo  ane- 
duhnezid  emuh  Jerichoing,  pazhig  kakepeengwad  enene 
kenuhmuhduhbe  emuh  mahyahwahkuhnah  pahgoosanjegad. 

36  Kenoonduhwaud  dush  ahnishenahban  bemoosanid, 
kekuhgwadwa,  wagoodoogwanedoog  azhewabudenegwan. 

37  Oogeweenduhmahgoon  enewh  ahnishenahban  che- 
bemoosanid  Jesusun  Nazareth  duhzhe-wenewun. 

38  Kepepahge  dush,  oo-oo  keekedood,  Jesus  keen 
wagwissemik  owh  David  shahwanemesbin. 

39  Egewh  dush  ane-negahnejig  oogeimhneebekemah- 
waun  chepezaun-ahyahnid  :  ahwunjeesh  dush  ween  ashkum 
kekeche  pepahge,  Keen  wagwissemik  owh  David  shah- 
wanemeshin. 

40  Jesus  dush  kenooke-kahbahwe  keekedoo  dush  che- 
peetuhmuhwind  uhpe  :  dush  pashoo  ahyahnid  oogeguhgwa- 
jemaun, 

41  Oo-oo  keekedood,  Wagoonan  nanduhwanduhmun 
chedoodoonaun  ?  Oo-oo  dush  keekedoo,  Tabaningayun 
chewahbeyaun. 

42  Jesus  dush  oo-oo  oogeenaun,  Howh  wahbin :  keta- 
bwayanduhmoowin  kegebemahjeegoon. 

43  Kazhetena  dush  kewahbe  lmhya  oogenoopenuhnaun 
enewh  Jesusun  mahmooyahwahmaud  Kesha-Muhnedoon  ; 
kuhkenuh  dush  egewh  ahnishenahbag  uhpe  wuhyahbunduh- 
moowaud  oogewahwezhanemahwaun  enewh  Kesha-Muh- 
nedoon. 

JESUS  dush  keuhnepeendega  kuhya  oogeiilineshah* 
booshkaun  ewh  Jericho. 

2  Benuh  dush  pazhik  enene  Zacchaias  azhenekahzood, 
Kekechemahwunjec  hega-wenenewe  suh,  kewahnuhdeze 

dush. 

3  Kenunduhwandum  chewahbuhmaud  enewh  Jesusun 
ahwanan  ahyahwegwan  ;  kahween  dush  oogekushketooseen 
oonzaum  bahteenenid  ahnishenahban,  ketuhkooze  muh. 

4  Negaun  dush  keahbuttoo,  keahquaunduhwa  dush 
emuh  wegoobemeeshing,  chewahbuhmaud  keuhnebemoo- 
sanid  ewede. 

5  Uhpe  dush  Jesus  uhnetahgwishing  emuh,  keoombe- 
quane,  kewahbuhmaud  dush,  oo-oo  dush  oogeenaun, 
Zacchaias,  waweeb  ne saunduh wan ,  noongoom  muh  ningah 
duhniz  andahyun. 

6  Waweeb  dush  ke n e saunduh wa,  oogeoodahpenaun 
dush  wahwezhandung. 

7  Uhpe  dush  kahwahbunduhmoowaud,  kuhkenuh 
kenishkahzetahgoozewug,  oo-oo  keekedoowaud,  Kepeen- 
dega  cheduhnezid  emuh  oowegewahming  owh  maje-ezhe- 
wabezid  enene. 

8  Zacchaias  dush  kenebahwe,  oo-oo  dush  keenaud 
enewh  Tabaningan ej in ;  Benuh,  Tabaningayun,  ahbetah 
menik  dabanduhmaun  nemeenaug  egewh  katemahgezejig ; 
kishpin  dush  kewahyazhemug  ahweyah  enene  gagoo, 
newing  ahwahshema  menik  ningahtebahahmahwah. 

9  Jesus  dush  oogeenaun,  Noongoom  kezheguk,  bemah- 
jeewawin  ketuhgwishenoomahgud  oomah-wegewauming, 
kuhya  dush  wah-owh  oodoogwissemegoon  enewh  Abra- 
hamun. 

10  Owh  muh  Enene  Oogwissun  kepeoonjeezhah  che- 
nundoonaaud  kuhya  chebemahjeaud  enewh  kahwuhneshe- 
nenejin. 

11  Magwah  egewh  ahnishenahbag  noondahwahwaud 
oonoo,  menuhwah  oogekuhnoonaun  keahwajegad,  pashoo 
uhneahyaud  emuh  Jerusaleming,  kenunduhwanduhmoo- 
waud  dush  bahbega  chepenahgwuk  ewh  oodoogemahwewin 
owh  Kesha-Muhnedoo. 

12  Oo-oo  dush  keekedoo,  Pazhik  kachetwahwezid 
enene  keezhah  emuh  wah suh wakummig,  cheoodahpenung 
ewh  oogemahwewin,  chepeskahbid  dush. 

13  Uhpe  dush  kahnundoomaud  metahswe  oobuhmeetah- 

gunun,  oogemeenaun  metauswahbik  oozahwah-shooneyaun, 
00-00  oogeenaun.  Ahtahwayook  nahnauzh  egoo  tuhgwishe- 
naun. 

14  Egewh  dush  wahdatoojig  oogesheenganemahwaun, 
oogeezhenahzhahwahwaun  enewh  mezhenahwan  cheween- 
duhmoowahnid,  00-00  keekedoowaud,  Kahween  nemenwa- 
nemahsenaun  mahbah  cheoogemahkundahweyungid. 

15  Kepuhguhmeahmahgud  dush  uhpe  kahkewad,  kah- 
oodahpenung  ewh  oogemahwewin  keekedood  chenundoo- 
mindwah  oogoo  buhmeetahgunug,  enewh  kahmeenahjin 
shooneaun,  cheoonjekekanemaud  menik  kekushkechega- 
wahgwan  anduhchewaud,  ewh  keahtahwawaud. 

16  Kepeezhah  suh  owh  netum,  oo-oo  keekedood, 
Tabaningayun,  ewh  kedoozahwah-shooneaum  metauswah- 
kik  kekushkechegamahgud. 

17  Oo-oo  dush  oogeenaun,  Wawane,  manoo-ezhewabe- 
zeyun  bahmeetahguneweyun,  kegeaungwahme-gubnuhwan- 
dahnun  punge,  kegahoogemahkundahnun  metahswe  oo- 
danahwun. 

18  Kepeezhah  dush  menuhwah  pazhik,  oo-oo  keekedood, 
Tabaningayun,  kedoozahwah-shooneaum  kekushkejega- 
mahgud  naunwahbik. 

19  Oo-oo  dush  oogeenaun,  Oogemahkundun  kuhya  keen 
nahnun  oodanahwun. 

20  Menuhwah  dush  pazhik  kepeezhah,  oo-oo  keekedood, 
Tabaningayun,  wahbundun  kedoozahwah-shooneaum,  nin- 
geahtoon  suh  emuh  seengwaoowening  : 

21  Kegekoosin  gooshah,  suhnug-eneneweyun,  kemah- 
moon  muh  ewh  kahahtoosewun  kuhya  kesuhgukkenaun 
ewh  kahketegahdunsewun. 

22  Oo-oo  dush  oodenaun,  Tebenuhwa  kedooning 
kegahoonjetebahkoonin,  majebuhmeetahguneweyun.  Kege- 
kekanim  muh  chesuhnug-eneneweyaun,  mahmooyaun  ewh 
kahahtoosewaun,  kuhya  suhgukkenemaun  ewh  kahketegah- 
dunsewaun 

23  Ahnishwin  dush  keahtoosewun  ewh  neshooneyaum 
emuh  shooneyah-weguhmigoong,  petuhgweshenaun  nindah- 
geoodahpenaun  ewh  neshooneyaum  kuhya  dush  netebah- 
ahmahgoowin  ? 

24  Oo-oo  dush  oogeenaun  enewh  pashoo  nahbahwenejin, 
Muhkuhmik  ewh  pazhik-wahbik,  meenik  owh  ayahwaud 
metaus-wahbik. 

25  ( Oo-oo  dush  oogeenahwami,  Oogemah,  ween  oodah- 
yahwaun  metaus-wahbik.) 

26  Kedenenim  gooshah,  kuhkenuh  ayaungig  tahmeenah- 
wug,  owh  dush  ayaunsig  tahmuhkummah,  ewh  menik 
ayaung. 

27  Oogoo  dush  ween  shaunganemejig  kahenanduhsegoog 
cheoogemahkunduhwugwah,  peenik  kuhya  nesik  oomah 
enahsuhmuhbeyaun. 

28  Magwah  dush  oo-oo  uhyekedood  ketihnenegahne, 
ahneezhaud  emuh  Jerusaleming. 

29  Kepuhguhmeahyahmahgud,  uhpe  pazhoo  ahneduh- 
nezid  emuh  Bethpagei'ng  kuhya  Bethanying,  emuh  wahje- 
wing  Olives  azhenekahdag,  oogemahjenahzhahwaun  neezh 
ookekenooahmahgunun, 

30  Oo-oo  keenaud,  Ezhaug  emuh  oodanaunsing  enah- 
suhmuhkahbahweyung ;  uhpe  dush  kepeendegayag,  kegah- 
mekahwahwah  mahnesheens  wekah  kahpemoomahsig 
enewh  enenewun,  ahbahook,  peenik  edush. 

31  Kishpin  dush  ahweyah  kuhgwajemenag,  Ahnishwin 
ahbahwag?  oo-oo  kegahenahwah,  Owh  Tabaningad 
ooweahwaun. 

32  Egewh  dusli  kahezhenahzhahoondjig  kemahjahwug 
keezhemekahwahwaud  dush  ewh  keegoowaud. 

33  Magwah  dush  ahbahwahwaud  enewh  mahnesheensun 
enewh  waduhyahmenejin  oo-oo  keegoowaud,  wagoonash 
wanje  ahbahwag  owh  mahnesheens? 

34  Oo-oo  dush  keekedoowug,  Owh  suh  Tabaningad 
oweahwaun. 

35  Oogepeetahmahwahwaun  enewh  Jesusun,  kahahtoo- 
waud  dush  enewh  oodahgwewenewaun  emuh  oopikwune- 
ning  enewh  rnahnesheensun,  kuhya  oogenuhmuhduhbeah- 
waun  enewh  Jesusun  emuh. 

36  Uhnebemoosawaud  dush  oogeahtoonahwah  oodah- 
gwewinewaun  emuh  mekunaung. 

37  Uhpe  dush  pashoo  uhneduhnezid  anenesahkewung 
ewh  Olives  wahjewh,  kuhkenuh  anduhchewaud  egewh 
kekenooahmahgunug  kemahje-wahwezhanduhmoog  ane- 
gook  kewahwezhanemahwaud  enewh  Kesha-Muhnedoon, 
oonje  enewh  kuhkenuh  keche  mushkahwezewenun  kaliwah- 
bunduhmoowahjin  ; 

38  Oo-oo  keekedoowaud,  Shahwandahgooze  owh  Keche- 
oogemah  tagweshing  emu h  oodezhenekahzoowening  owh 

Tabaningad,  pezaunewawin  ewede  ishpeming,  kuhya 
wahwezhanduhmoowin  ewede  keche  ishpeming. 

39  Ahnind  dush  egewh  Phariseeg  kahweejewahjig 
enewh  ahnishenahban  00-00  oogeenahwaun,  Kakenooah- 
mahgayun,  kenahahmow  egewh  kekekenooahmahgunug. 

40  Oogekuhnoonaun  dush,  00-00  keenaud,  Kedenenim, 
kishpin  oogoo  pwah-kekedoowaud,  tahgepepahgemah- 
gudoon  enewh  ahsineen. 

41  Uhpe  dush  pashoo  kahuhnetnhgwishing  oogewah- 
bundaun  ewh  oodanah,  kuhya  dush  kemuhweendung. 

42  Oo-oo  dush  keekedood,  Kishpin  kekanduhmunbun, 
keen  egoo  oo-oo  kekezhegoom,  noongoom  dush  ween  kekah- 
zootahgoonun  cheoonjewahbunduhsewun. 

43  Enewh  muh  kezhekudoon  kegahpuhguhmishkah- 
goonun,  ewh  uhpe  egewh  nashkanemikig  chekewetah-kah- 
bahwetookwah  kuhya  kewetuhyeee  cheahkahwahbuhmik- 
wah, 

44  Debishkoo  dush  uhkeeng  cheezhetahbussekumme- 
gishkemikwah  kuhya  kenejahnesug  peendig  ayahjig;  kah 
dush  kuhnuhga  kegahezhenuhguhnegoose  pashik  ahsin 
cheahgwetooyahbikeshingebun,  kah  muh  kegekekanduhseen 
ewh  uhpe  moowuddesegooyun. 

45  Kepeendega  dush  emuh  keche-ahnuhmea-weguh- 
migoong  kemahje-sahgeje-wabenaud  enewh  atahwanejin 
kuhya  enewh  kaushpenuhjeganejin  emuh  ; 

46  Oo-oo  dush  keenaud,  Ezhebeegahda  suh,  Newege- 
waum  ahnnhmea-weguhmegoowun,  Kenuhwah  dush  ween, 
kemoode-weguhmig  kedenahwamekahdahnahwah. 

47  Anduhsoo  kezhegudenig  kekekenooahmahga  emuh 
keche-ahnuhmea-weguhmigoong.  Keche-sahsahgewejega- 
wenenewug  kuhya  oozhebeega-wenenewug  kuhya  ahnishe- 
enahbag  nahgahnezejig  keenanduhmoog  wenesahwaud, 

48  Kah  dush  oogemekunsenahwah  wahezhechegawaud, 
kuhkenuh  muh  bamahdezejig  oowenahnahgahzootahwah- 
waun. 


CHAP.  XX. 


EPUHGUHMEAHYAHMAHGUD  dush  uhpe  enewh 


JV  kezhegudoon,  magwah  kekekenooahmahwaud  enewh 
ahnishenahban  emuh  ahnuhmea-weguhmigoong,  kuhya 
dush  kekuhgequad,  enewh  dush  keche-sahsahgewejega- 
wenenewun,  kuhya  oozhebeega-wenenewun,  kuhya  enewh 
katezenejin  kepenaunzekahgood, 

2  Oogekuhnoonahwaun  dush,  00-00  keekedoowaud, 
Weenduhmooweshenaum,  wagoonan  ewh  mushkahweze- 
win  wanjeezhechegayun  oonoo  uhyeeen  ?  ahwanan  dush 
owh  kahmeenik  maunduh  kushkeawezewin  ? 

3  Oogekahnoonaun  dush  00-00  keenaud,  Kuhya  neen 
suh,  Kegahguhgwajemenim  gagoo,  weenduhmahweshig  : 

4  Ewh  oobaptizooewawin  owh  John,  ishpeming  enuh 
keoonjebahmahgudene  gamuh  eneneeng? 

5  Kekuhnoonindewug  dush,  oo-oo  keekedoowaud,  Kish- 
pin  ekedooyung  ishpeming,  oo-oo  tahekedoo,  Wagoonan 
dush  k ahoonj edab watahwa h se wag  ? 

6  Kishpin  dush  ekedooyung,  Eneneeng,  kuhkenuh 
ahnishenahbag  kegahpemwuhsenuhegoonahnig,  ooduhye- 
nanemahwaun  Johnun  cheaunwahjega-wenenewenid. 

7  Oogekuhnoonahwaun  dush  chekekanduhsigwah  tebe 
wanjebahmahgudenegwan. 

8  Jesus  dush  oo-oo  oogeenaun,  Kuhya  neen,  kahween  ke- 
gahweenduhmoosenoonim  ewh  mushkahwezewin  wanje- 
ezhechegayaun  oonoo. 

9  Oogemahje-kuhnoonaun  dush  enewh  ahnishenahban, 
oo-oo  keezheahwajegad  ;  Pazhik  enene  oogeoozhetoon  ewh 
shoowemine-ketegaun,  keahweaud  dush  enewh  ketega- 
wenenewun,  keezhaud  dush  emuli  wahsuhwakuhmig 
kenooazh  keoondande. 

10  Uhpe  dush  kahtebishkoosanig,  oogeezhenahzhahwaun 
enewh  oobuhmeetahgunun  emuh  andahnid  enewh  ketega- 
wenenewun,  ewh  dush  chemenegood  enewh  shoowemine- 
ketegauning  duhzhe  meenewenun,  egewh  dush  ketega- 
wenenewag  oogepu h zh u n zh awahwaun,  oogemahjenahzhah- 
wahwaun  dush  papazhig. 

11  Menuhwah  dush  pazhig  buhmeetahgun  oogeezhe- 
nahzhahwaun,  kahpuhzhunzhawahwaud  dush,  kuhya  kah- 
pahpenuhdahwahwaud,  oogemahjenahzhahwahwaun,  kuh- 
nuhga  gagoo  kemeenahsigwah. 

12  Menuhwah  dush  pazhig  oogeezhenahzhahwaun, 
kahmahkeahwahwaud  kuhya  kesahgeje-wabenahwaud. 

13  Oo-oo  dush  keekedoo  owh  tabandung  ewh  shoowe- 
mine-ketegaun,  Ahneen  kaezhechegayaun  ?  Ningahezhe- 
nahzhahwah  ningwis  owh  suhyahgeug,  koonemah  suh 
oogahkechetwahwanemahwaun  uhpe  kewahbuhmahwaud. 

14  Uhpe  dush  kahwahbuhmahwaud  egewh  ketega- 
wenenewug,  kekuhnoonindewug,  oo-oo  keekedoowaud, 

Me  suh  wuh-owh  kadebandahsood,  Umba  nesahdah  kenuh- 
wind  dush  chedebandahsooyung. 

15  Oogesahgeje-wabenahwaun  dush  emuh  shoowemine- 
ketegalming  kuhya  oogenesahwaun,  Ahneen  dush  kadoo- 
dahwaud  owh  tabandung  ewh  shoowemine-ketegaun  ? 

16  Tahpeezhah  chenesaud  oonoo  ketega-wenenewun, 
oogahmeenaun  dush  bakahnezenejin  ewli  ketegaun.  Uhpe 
dush  kahnoonduhmoowaud,  00-00  keekedoowug,  Kahween 
tahezhewabesenoon. 

17  Oogenuhnahguhduhwahbuhmaun  dush,  oo-oo  keeke- 
dood,  Ahnishwin  oo-oo  azhebeegahdag,  ewh  ahsin  kah- 
wabenuhmoowaud  egewh  wazhegajig,  me  suh  ewh  nah- 
gaunandahgwuk  ahsin  ? 

18  Kuhkenuh  dush  kapungeshingig  emuh  ahsineeng 
tahmahkegunahmahwug  ;  ahwagwan  dush  katuhsoonegood, 
oogahpesekahgoon  debishkoo  peseboojegahzood. 

19  Egewh  dush  keche-sahsahgewejega-wenenewug 
kuhya  oozhebeega-wenenewmg  oogenunduhwanemahwaun 
ewh  uhpe  chetuhkoonahwaud,  oogekoosahwahwaun  dush 
enewh  ahnishenahban,  oogekekanemahwaun  dush  wenewah 
kahoonjeahwajegad. 

20  Oogeahkah-wahbuhmahwaun  dush,  kuhya  keezhe- 
nahzhahwahwaud  enewh  enenewun,  kemooj  cheahkahwah- 
benid,  chemenooezhewabezekahzoonid  cheoonjemekahwah- 
nid  gagoo  cheekedoonid  cheoonjepuggedenuhwaud  emuh 
oomushkahwezewenening  kuhya  ookushkeawezewening 
enewh  oogemaun. 

21  Oogeguhgwajemahwaun  dush,  oo-oo  keekedoowaud, 
Kakenooahmahgayun  ninkekandahmin,  quiyuk  kekedooyun 
kuhya  kekenooahmahgayun,kah  dush  kekoosahse  ahweyah, 
emuh  suh  tabwawining  kedezhekekenooahmahga  ewh 
oodezhetwahwin  owh  Kesha-Muhnedoo. 

22  Oonesheshin  enuh  chetebahahmungid  owh  Csesar 
ewh  oogemah-shooneyah,  gamuh  kuhya  kahween  ? 

23  Kekekanemaud  dush  azhekuhkuhyanezenid,  oo-oo 
keenaud,  Wagoonan  wanjekuhgwatebanemeyaig? 

24  Wahbunduheshig  ewh  shoomahneka.  Ahwanan 
mahbuh  mazenejegahzood  kuhya  wazhebeegahzood  ?  Ooge- 
kuhnoonahwaun  dush,  oo-oo  keenahwaud,  Csesar  suh. 

25  Oo-oo  dush  oogeenaun,  Meenik  owh  Caesar  enewh 
Caesar  ooduhyeemun,  meenik  dush  owh  Kesha-Muhnedoo 
enewh  Kesha-Muhnedoo  ooduhyeemun. 

26  Kahween  dush  oogekushkeloosenahwah  chemahnah- 
jemootoowaud  enewh  oodekedoowenun  anahsuhmenid 
ahnishenahban  :  oogemahmahkahdandahnahwah  dush  ewh 
kahnuhquatuhmenid,  kah  dush  ningood  keekedoosewug. 

27  Kepeezhahwug  dush  ahnind  egewh  Sadduceeg 
ahyahgoonwatungig  ewh  ahbejebahwin,  oogeguhgwajemah- 
waun  dush, 

28  Ooo-oo  keekedoowaud,  Kakenooahmahgayun,  owh 
Moses,  kegeezhebeahmahgoonaun,  kishpin  ahweyah  we- 
kahnesun  neboonid  ahyahwahnid  equawun  pwah  oonejah- 
nesid  dush,  mahnoo  owh  wawekahnesemind  oogahoodah- 
penaun  enewh  wewun  cheoozhetuhmahwaud  ahbenoojeyun 
enewh  wekahnesebun. 

29  Keneezhwahchewug  suh  egewh  w awekah nesi nde- 
jig;  owh  netmn  oogewedegainaun  enewh  equawun,  kene- 
boo  dush  chepwrah  oonejahnesid. 

30  Menuhwah  dush  pazhik  oogeoodahpenaun  enewh 
wewene,  kuhya  ween  keneboo  chepwah  oonejahnesid. 

31  Menuhwah  dush  pazhik  oogeoodahpenaun ;  me 
debishkoo  kuhkenuh  kahezhechegawaud ;  kahween  dush 
keoonejahnesewug,  medusli  keneboowawd. 

32  Ishquaueh  edush  keneboo  owh  equa. 

34  Emuh  ahbejebahwening  ahwanan  kaahyahwaud 
enewh  equawun?  kuhkenah  muh  egewh  neezhwahswe 
oogewedegamahwaun. 

34  Jesus  dush  oogekuhnoonaun  oo-oo  keenaud,  Egewh 
tabandahgoozejig  oomah  uhkeeng,  wewewug  kuhya  weede- 
gamahwug  : 

35  Egewh  dush  kaahpeetandahgoozejig  chebemahdeze- 
waud  ewede  kuhya  cheahbejebahwaud  kahween  tahwe- 
wesewug  kah  kuhya  tahwedegamahsewug  : 

36  Kah  dush  menuhwah  tahneboosewug :  angening 
suh  ahpetandahgoozewug ;  kuhya  oonejahnesemegoowaud 
enewh  Kesha-Muhnedoon,  tebandahgoozewug  rnuli  emuh 
ahbejebahwening. 

37  Cheahbejebahwaud  egewh  naboojig,  kewahbundah- 
ewa  pooch  owh  Moses  emuh  metikoonsing,  uhpe  keezhe- 
weenaud  enewh  Jehovahun,  oo-Kesha-Muhnetoomun  owh 
Abraham,  kuhya  oo-Kesha-Muhnetoomun  owh  Isaac,  kuhya 
oo-Kesha-Muhnetoomun  owh  Jacob. 

38  Kahween  oo-Ke sh a-Muhne toomegoosee n  enewh  na- 
boonejin,  enewh  suh  atuh  bamahdezenejin ;  weenlmhkenuh 
wanjebemahdezewaud. 

S9  Ahnind  dush  egewh  oozhebeega-wenenewug  ooge- 
kuhnoonaliwaun  00-00  keenahwaud,  Kakenooahmahgayun, 
wawane  suh  kedekid. 

40  Keshahgwanemoowug  menuhwah  chekuhgwajemah- 
wraud  gagoo, 

41  Oo”Oo  dush  oogeenaun,  Ahnishwin  dush  akedoowaud, 
ewh  oogwissemegood  owh  Christ  enewh  Davidun  ? 

42  David  dush  ween  ekedoo  emuh  nuhguhmoowene- 
muhzeneeguning,  Owh  Tabaningad  oo-oo  oogecnaun  enewh 
Tabanemejin,  Nuhmuhduhbin  emuh  nekechenekaung, 

43  Nahnauzh  ezheiigwah  egewh  shaunganemikig  che- 
tuhtuhkookahnudwah. 

44  David  suh  Tabaningan  oodezhenekahnaun,  ahneen 
dush  a^hewagwissid  ? 

45  Magwah  dush  noonduhmenid  kuhkenuh  almishenah- 
ban,  oo-oo  oogeenaun  enewh  ookekenooahmahgunun, 

46  Aungwahmezeyook  chemewishkahwagwah  egewh 
oozhebeega-wenenewug,  nandnhwandungig  chebemoosa- 
waud  ahgwewaud  enewh  kakaunwagudenejin  ahgwewe- 
nun,  lmhya  cheahnemekahwindwah  emuh  anduhzhe-ahtaun- 
ding,  kuhya  chenegaun-uhbewaud  emuh  ahnuhmea-weguh- 
migoong,  kuhya  kache  ahpetandahgwukin  ahgweduhbe- 
wrenun  emuh  anduhzhe-wrekoonding ; 

47  Ookedahnahwah  enewh  shegaun  oowegewaumene, 
kuhya  ahnuhmea-kahzoowaud  keche  kenooazh  ahnemetah- 
goozewrug  :  ahwahshema  tahkuhgwahnesugge-nahneboom- 
ahwug. 

CHAP.  XXI. 

KEENAHBE  dush  kewahbuhmaud  dush  enewh  wuh- 
yahnuhdezenejin  ahpuhguhduhmenid  oomegewawene 
emuh  shooneyah-weguhmegoong. 

2  Oogewahbuhmaun  dush  pazhik  katemahgezenejin 
shegaun  uhpuhgeduhmenid  neezh  shoomahnekaiin. 

3  Oo-oo  dush  keekedoo,  Kagate  kedenenim,  mahbuh 
katemahgezid  shegah  oogeahpuhgedaun  nahwuj  nebewah 
dush  ween  kuhkenuh. 

4  Wenuhwah  muh  kuhkenuh  azhewahnuhdezewaud, 
oogeoonjeahpuhgedahmahwahwaun  enewh  megewawenun 
enewh  Kesha-Muhnedoon  mahbuh  dush  ooketemahgeze- 
wening  oogeoonjepuggedenaun  kuhkenuh  ootebenuhwa- 
wezewenun  enewh  wanjebemahdezid. 

5  Ahnind  keduhzhindahmoowaud  ewh  keche-ahnulimegb 
weguhmig,  kahezhequahnaujewung  enewh  ahsineen  kuhya 
megewawenun,  oo-oo  dush  keekedoo, 

6  Oonoo  wuhyahbunduhmagoon  tahtuhgwishenoomah- 
gudoon  enewh  kezhegudoon  uhpe  kaishkoonegah d asenook 
kuhnuhga  pazhik  ahsin  cheahgwedahbekesingebun,  ewh 
kasuhswawabenegahdasenook. 

7  Oogeguhgwajemahwaun  dush,  oo-oo  keekedoowaud, 
Kakenooahmahgayun  ahneen  uhpe  kadebishkoosag  oonoo 
uhyeeen  ?  ahneen  dush  kadezhekekenoowahjechegunewung 
uhpe  zhuhyegwah  wedebishkoosag  ? 

8  Oo-oo  dush  keekedoo,  Aungwahmezeyook  chewuh- 
yazhemegoosewag,  nebewah  muh  tahpetuhgwishenoog 
emuh  nindezhenekahzoowening  oo-oo  cheekedoowaud, 
Neen  suh  nendow  Christ :  kuhya  gagah  shuhyegwah 
debishkoosamahgud  :  kagoo  noopenuhnahkagoon. 

9  Uhpe  nwaunduhmag  megahdewenun  kuhya  chemujje 
enuhkuhmeguk,  kagoo  sagezekagoon ;  enandahgwud  netum 
oonoo  cheezhewabuk ;  kah  dush  bahbega  tahwubyaquah 
kuhmegussenoon. 

10  Medush  oo-oo  keenaud,  Ahnishenahbag  oogah- 
megahnahwaun  pukkaun  azheweenzoonejin  ahnishenahban, 
kuhya  oogemahwewenun  tahmegahdemahgudoon : 

11  Kuhya  tahkeche-cheengwawakumegah  meze  oomah 
uhkeeng,  kuhya  tahpuhkuddakummegah,  kuhya  mahnah- 
dahpenawenun  tahduhgoomahgudoon ;  tahkootahzenahgwud 
kuhya  keehe-kekenoowahjechegunun  tah  penahgwudoon 
ewede  enuhkuhkayah  mezhah-kezhegoong. 

12  Chepwah  dush  oonoo  uhyeeen  debishkoosag,  kegah- 
tuhkoonegoom,  kuhya  kegahmujjedoodahgoom,  kegahpuh- 
gedenegoom  emuh  ahnu hmea- weguhm i goong  kuhya  emuh 
kebahquahoode-weguhmigoong,  kegahezhewenegoom  dush 
emuh  enahsuhmuhbewaud  oogemaug  kuhya  nahgahnezejig, 
neen  nindezhenekahzoowin  oonje. 

13  Me  suh  kaoonjedoodahgooyag  chedebahjemootah- 
windwah. 

14  Ahtooyook  dush  emuh  kedaewaung  kezhah  chenah- 
nahgahdahwanduhsewag  ewh  k ae zhe nuh quatuhm ag  : 

15  Kegahmeenenim  suh  goo  ewh  ekedoowin  kuhya 
nebwahkahwin,  kakushketoosigwah  egewh  shaunganeme- 
nagoog  chenuhquatuhmoowaud  gamuh  chemegahduhmoo- 
waud. 

16  Kegahbahtahegoowaug  egewh  keketezemewaug, 
kuhya  egewh  kekahnesewaug,  lmhya  kedenuhwamahgune- 
wang,  kuhya  keejekewaewaug ;  ahnind  dush  kenuhwah 
kegahnesegoom. 

17  Kuhya  kegahsheenganemegoowaaig  kuhkenuh  enene- 
wug,  nindezhenekahzoowin  oonje. 

1S  Kah  dush  ween  goo  pazhik  kenesesewah  emuh 
kishtequaunewaung  tahbahnahdessenoon. 

19  Emuh  dush  kenookahdezewening  guhnuhwanemik 
egewh  kejechaugoowaug. 

20  Uhpe  dush  wahbunduhmag  ewh  Jerusaiem  cheke- 
wetuhkahbahwetahgood  enewh  shemahguneshun,  me  dush 
uhpe  chekekanduhmag  zhuhyegwah  tebishkoosag  chebah- 
nahjechegahdag. 

21  Egewh  dush  emuh  Judeamg  ayahjig,  tahezhenezhe- 
moowug  emuh  wahjewing,  egewh  dush  emuh  nahwuhyeee 
ayahjig  mahnoo  tahmahjahwug,  egewh  dush  emuh  kete- 
gauning  ayahjig  kahween  tahpeendegasewug  emuh. 

22  Memuh  oonoo  nuhnuhque-kezhegudoon  kuhkenuh 
uhyeeen  wazhebeegahdagin  chetebishkoosag. 

23  Tahahnemezewug  egewh  kaahyahwahjig  ahbenoo- 
jeiin  emuh  oomesudahwaung,  kuhya  egewh  kanoonahwuh- 
soojig  ewh  uhpe  oonoo  kezhegudoon  !  tahkeche-ahnemezeem 
suh  emuh  uhkeeng  kuhya  tahnishkanemahwug  oogoo 
ahnishenahbag. 

24  Kuhya  oogahnesegoonahwah  enewh  ahzhahwash- 
koon,  kuhya  oogahtuhkoonegoowaun  kuhkenuh  pahkaun 
azheweenzoonejin  ahnishenahban  ;  kuhya  dush  oogahtuh- 
kookahdahnahwah  Jerusalem  egewh  mayug-ahnishenahbag 
nahnauzh  tebishkoosanig  egewh  mayug-ahnishenahbag 
ookezhegudoomewah. 

25  Kuhya  tuhahyahwun  kekenoowahjechegunun  emuh 
kezisoong,  kuhya  emuh  tebeke-kezisoong,  kuhya  emuh 
ahnungoong;  kuhyaemuh  uhkeengtahahnemezewug  egewh 
ahnishenahbag  kuhnuhga  gagoo  chequuhyukwanduhmoo- 
waud ;  tahmuhmuhtwayaushkahwug  egewh  tegoowug 
kuhya  kechegumme. 

26  Tahshahgoodaawug  egewh  enenewug  apeech 
sagezewaud,  kuhya  nunduhwahbunduhmoowaud  oonoo 
uhyeeen  wahpetuhgwishenoomahgukkin  oomah  uhkeeng; 
tahnuhningishkahmahgudoon  muh  ishpeming  duhzhe  mush- 
kahwezewenun. 

27  Me  dushuhpe  kawahbuhmahwaud  Enene  Oogwissun 
peezhahnid  emuh  ahnuhquudoong  chepegeegezid  ewh 
mushkahwezewin  kuhya  keehe  peshegandahgoozewin. 

28  Uhpe  dush  oonoo  mahje-tebishkoosag,  ishpeming 
enahbeyook  kuhya  oombequaneyook  ;  pashoo  muh  peahyah- 
mahgud  keshahwandahgoozewenewah. 

29  Ahwajegun  dush  oogeezhekuhnoonaun  ;  Benuh  owh 
shoowemenahgahwunzh  kuhya  kuhkenuh  egewh  metekoog ; 

30  Uhpe  suhyahgebuggezewahjin  kewahbundahnahwah 
kuhya  kenuhwah  tebenuhwa  kekekandahnahwah  ewh 
neebin  chepashoowuk. 

31  Mesuh  kuhya  uhpe  wahbunduhmag  oonoo  cheooje- 
chesag  kekanduhmook  ewh  Kesha-Muhnedoo  oodoogemah- 
wewin  pashoo  peahyahmahguk. 

32  Kagate  kedenenim,  Oogoo  noongoom  bamahdezejig 
kahween  tahmahjahsewug  chepwah  kuhkenuh  debish- 
koosag. 

33  Ewh  kezhik  kuhya  ewh  uhkee  tahishquahsawun 
nindekedoowinun  dushween  kahween  tahishquahsasenoon. 

34  Aungwahmezeyook  koonemah  enewh  kedaewaun 
tahkoosegwunoon,  ewh  oonzaum  nebewah  meejeyag,  kuhya 
kewushquabeyag,  kuhya  oonzaumanduhmag  maunduh  uh- 
kee,  kahwuhnuhpe  dush  ehepuhgummishkahgooyag  ewh 
kezhik. 

35  Tebishkoo  muh  nuhgwahguning  oogahezhepuhgum- 
mishkahgoonahwah  kuhkenuh  egewh  namuhduhbejig  emuh 
oogeduhkummig  uhkeeng. 

36  Ahkahwahbeyook  kuhya  ahnuhmeahyook  moonzhug, 
ewh  dush  cheenandahgoozeyag  cheoozhinduhmag  kuhkenuh 
oonoo  uhyeeen  wahtuhgwishenoomahgukin,  kuhya  chene- 
bahweyag  enahsuhmuhbid  owh  Enene  Oogwissun. 

37  Magwah  dush  kezhegudenig  kekekenooahmahga 
emuh  keche-ahnuhmea-weguhmegoong ;  uhpe  dush  tabe- 
kudenig,  kemahjah  chenebaud  emuh  wahjewing  ewh  Olives 
azhenekahdag. 

38  Kakezhahbahwuhgudenig  dush  ahnishenahbag  kebe- 
ezhahwug  emuh  keche-ahnuhmea-weguhmigoong  chebe- 
zindahwahwaud. 

CHAP.  XXII. 

ZHUHYEGWAH  gagah  ewh  wambejishkewuhsinsenook 
buhquazhegune-wekoondewin  weahyahbun  ewh  kuh- 
bekoosa-wekoondewin  azhenekahdag. 

2  Kuhya  dush  egewh  keche-sahsahguhwejega-wenene- 
wug  kuhya  egewh  oozhebeega-wenenewug  oogenundah- 
wandahnahwah  kaezhechegawaud  chenesahwaud,  ooge- 
koosahwaun  muh  enewh  ahnishenahban. 

3  Me  dush  mujje-muhnedoon  kepeendegashkahgood 
owh  Judas  Iscariot  azhenekahzood  pazhik  egewh  metahswe 
ahzhe  neezh  kekenooahmahgunug. 

4  Me  dush  kahezhemahjaud  kuhya  dush  kekuhnoonaud 
enewh  keche-sahsahguhwejega-wenenewun  kuhya  mene- 
senoo-oogemaun  ewh  kaezhechegad  chepuhgedenuhmah- 
waud  Jesusun. 

5  Keoonahnegwanduhmoog  dush,  kuhya  keekekoowug 
wemeenahwaud  shooneyaun. 

6  Kenuhquatum  dush,  kuhya  oogenundahwahbundaun 
chepuggedenahmahwaud  pwah-ahyahnid  mahyahmahwe- 
noonejin  enewh  ahnishenahban. 

7  Me  dush  uhpe  kahtebishkoosag  ewh  wambejishkah- 
wuhsinsenook  buhquazhegune-kezhig  uhpe  kuhbekoosa- 
mahnishtahnesheense  chenesind. 

8  Oogeezhenahzhahwaun  dush  Peterun  kuhya  Johnun, 
oo-oo  dush  keekedood,  Mahjaug  ahwewahwazhetook  ewh 
kuhbekoosa-wekoondewin  ewh  dush  cheweseneyung. 

9  Oo-oo  dush  oogeenahwaun,  Ahneende  ananduhmun 
chewahwazhetooyaung  ? 

10  Oo-oo  dush  oogeenaun,  Benuh,  uhpe  uhnepeendega- 
yag  emuh  oodanaung  kegahpenahquashkahgoowah  enene 
pametuhkoonung  ewh  neebahgun  mwaushkenabeeg, 
noopenuhnik  emuh  wegewahming  kaiihnepeendegad. 

11  Oo-oo  dush  kegahenahwah  owh  wawegewahmid, 
Ahneende  ewh  wekoondewene-ahbenahsoowin  kaduhzhe- 
meejeyaun  ewh  kuhbekoosa-wekoondewin  kuhya  neke- 
kenooahmahgunug  ? 

12  Kegahwahbundahegoowah  ewh  manguhtag  ishpe- 
mesuhgoong-ahbenahsoowin  wahwazhechegahdag,me  emuh 
kaduhzhe-wahwazhetooyag. 

13  Keezhahwug  edush,  kuhya  oogemekahnahwah  de- 
bishkoo  kahegoowaud  Jesusun ,  kuhya  dush  oogewahwazhe- 
toonahwah  ewh  kuhbekoosa-wekoondewin. 

14  Uhpe  dush  kahtuhgwishenoomahguk  ewh  tebahegun, 
kenuhmuhduh.be,  oogeweeduhbemegoon  dush  metahswe 
ahzhe  neezh  ookekenooahmahgunun. 

15  Oo-oo  dush  oogeenaun,  Ahpeche  ningenundahwan- 
daun  cheweedoopuhmenuhgoog,  chemeejeyung  maunduh 
kuhbekoosa-wekoondewin  chepwah  kooduggetooyaun. 

16  Kedenenim  suh,  kahween  menuhwah  ningahmeej  ese9 
bahnemah  atuh  ketebishkoosag  emuh  Kesha-Muhnedoo 
oo  doogemahwewening. 

17  Oogeoodahpenaun  dush  ewh  menequahjegun  kuhya 
k  ahmahmooyahwad  keekedoo,  Oodahpenuhmook  mahdah- 
oonedeyook  dush. 

18  Kedenenim  muh,  Kahween  menuhwah  ningahmene- 
quase  ewh  shoowemenahboo  bahnemah  goo  atuh  Kesha- 
Muhnedoo  oodoogemahwewin  ketuhgwishenoomahguk. 

19  Oogeoodahpenaun  dush  buhquazhegun,  kemahmoo- 
yahwa,  kuhya  oogebuhquabetoon  kemeenaud,  oo-oo  dush 
keekedood,  Me  oo-oo  neyow  pagedenahmahgooyag :  oo-oo 
ezhechegayook  chemequanemeyag. 

20  Me  dush  kahezheoodahpenung  ewh  menequahjegun 
kagishquah-wesenewaud,  oo-oo  keekedood,  Maunduh  mene- 
quahjegun  ahwun  ewh  ooshke-kekindewin  emuh  nemis- 
queeming  ewh  sahgwabenuhmahgooyag. 

21  Benuh  dush  ooneenj  owh  bahyahtahid  neweejewe- 
goon  oomah  oodoopoowening. 

22  Kagate  mahjah  owh  Enene  Oogwissun  debishkoo 
enahkoonind,  tahkeche-sunnuggeze  suh  dush  owh  enene 
enewh  bahyahtahegoojin. 

23  Me  dush  ewli  uhpe  kemahje-kuhgwajindewaud, 
ahwagwan  ahyahwegwan  oo-oo  kaezhechegagoobunan. 

24  Kuhya  kemahje-guhnoonindewug,  aliwagwan  kake- 
cheenandahgoozegwan. 

25  Oo-oo  dush  ween  oogeenaun,  Egewh  mayug-ahnish- 
enahbag  oodoogemahmewaun  oodoogemahlmndahwah- 
waun  mayug-ahnishenahban  ;  kuhya  egewh  wagemahkun- 
dahgajig,  manoo-doodahgajig  ezhenekahnahwug. 

26  Kahween  kenuhwah  oo-oo  kegahezhewabezeseem  : 
owh  kache-ishpandahgoozid  anduhcheyag  debishkoo  agah- 
sheid  tahezheahyah ;  owh  dush  wagemahwandahgoozid 
debishkoo  owh  bameetahgad  tahezheahyah. 

27  Ahwanan  kache-ishpandahgoozid,  owh  namuhduhbid 
emuh  uhdoopoowening  gamuh  owh  bameetahgad  ?  kahnuh- 
ween  owh  namuhduhbid  emuh  uhdoopoowening  ?  kedezhe- 
weejewenenim  dush  neen  debishkoo  owh  bameetahgad. 

28  Kenuhwah  kahwedookahweyag  emuh  neketemah- 
gezewening. 

29  Kegahmeenenim  dush  ewh  oogemahwewin,  debishkoo 
owh  Noos  azhemeezhid  ; 

30  Cheweseneyag  kuhya  chemenequayag  emuth  ninduh- 
doopoowening  ewede  nindoogemahwewening,  kuhya  che- 
nuhmuhduhbeyag  emuh^oogemah-wuhbewening  tebahkoon- 
agwah  egewh  metahswe-ahshe  neezh  puhkaun  azheween- 
zoojig  Israelitug. 

31  Oo-oo  dush  keekedoo  owh  Tabaningad,  Simon, 
Simon,  benuh,  Satan  kegenunduhwanemik  chetebanemik 
cheezheshahbooshkahsik  debishkoo  buhquazheguning : 

32  Kegeahnuhmeatuhmoon  gooshah  kedabwayanduh- 
moowin  chenoondasasenook ;  bahnemah  dush  keaunje- 
egooyun  wedookow  kekahnesug. 

33  Ween  dush  oo-oo  oogeenaun  enewh  Jesusun ,  Taba- 
ningayun,  nekezheetah  cheweejewenaun  kabahquahegah- 
zooyunin  gamuh  nabooyunin. 

34  Oo-oo  dush  oodenaun,  Keweenduhmoon  suh,  Peter, 
owh  pahkahahqua  kahween  tahnoondahgoozese,  noongoom 
kezheguk  bahnemah  goo  nesing  keahgoonwatuhmun  che- 
kekanemeyun. 

34  Oo-oo  dush  oodenaun  enewh  kekenooahmahgunun, 
Uhpe  kahahnoonenuhgoog  ningooche  cheezhahyag  ahyah- 
sewag  ewh  shooneyah-mushkemoodans  kuhya  meejeme- 
mushkemood,  kuhya  muhkissenun,  gagoo  nuh  kegemuh- 
nazenahwah?  Oo-oo  dush  keekedoowug,  Kah  gagoo. 

36  Me  dush  oo-oo  keenaud,  Noongoom  dush  ahwagwan 
washooneyah-mushkemoodtansegwan  mahnoo  oogahoodah- 
penaun  ;  kuhya  dush  nuhwuhpoowene-mushkemood  ;  kuhya 
wadahzhewashkoosegwan  mahnoo  oogahahtahwan  oopese- 
koowahgun  chekishpenuhtood  dush. 

37  Oo-oo  muh  kedenenim  maunduh  azhebeegahdag 
tahtebishkoosamahgud  emuh  neyowing,  Ketuhgoo-uhgemah 
enewh  majeezhewabezenejin  :  enewh  muh  anahjemegoo- 
yaunin  tahtebishkoosawun. 

38  Oo-oo  dush  keekedoowug,  Tabaningayun,  benuh, 
oomah  ahtanoon  neezh  wahbik  ahzhahwashkoon.  Oo-oo 
dush  oodenaun,  Me  menik. 

39  Kesahguhum  dush  keezhaud  ewede  wahjewing  ewh 
Olives  emuh  moonzhug  kahezhahgoobun  ;  oogenoopenuhne- 
goon  dush  ookekenooahmahgunun. 

40  Uhpe  dush  emuh  kahahyaud  oo-oo  oogeenaun, 
Ahnuhmeaug  cheezhahsewag  emuh  kuhgwatebanindewe- 
ning. 

41  Kemahjah  dush  akoo  tabewabenuhmahgad  ahweyah 
ahsin,  keoojecheengwasad  dush  lmhya  keahnuhmeaud. 

42  Oo-oo  keekedood,  Noosa  kishpin  enanduhmun 
ekoonuhmahweshin  maunduh  menequahjegun  ;  ninduhwauj 
kahween  neen  uhyenanduhmaun  keen  atuh  uhyenanduhmun 
tahezhechegam. 

43  Kepenahgoozewun  dush  ishpeming  wanjebahnejin 
angenun,  kemushkahwezeegood. 

44  Kewesuggandung  ashkum  anegook  kenundoodah- 
mahga  kuhya  oodahbwazoowin  kepungegahne  debishkoo 
kazhegaugin  mishque  pangesing  emuh  metushkuhkummig. 

45  Uhpe  dush  kahpuhsegweed  kahishquah-ahnuhmeaud 
kenauuzekahwaud  dush  enewh  ookekenooahmahgunun, 
oogemekahwaun  ewh  nebahnid  apeech  kekechenuhneenuh 
wanduhmenid, 

46  Oo-oo  dush  keenaud,  Ahneeshwin  nebahyag  ?  puh- 
segweeg  kuhya  ahnuhmeaug  cheezhahsewag  emuh  kuh- 
gwatebanedewening. 

47  Magwah  dush  kayahbe  kekedood,  benuh  kache- 
mahmahwenoojig,  kuhya  owh  Judas  azhenekahzood,  pazhig 
ayahwid  egewh  metahswe-ahshe  neezh  kenegahne,  kuhya 
kepenaunzekahwaud  Jesusun  weoojemaud. 

48  Jesus  dush  oo-oo  oodenaun,  Judas,  kebahtahah  nuh 
owh  Enene  Oogwissun  ewh  oojemud? 

49  Uhpe  oogoo  kahweejewahjig  Jesusun  kahwahbunduh- 
moowaud  wahuhneezhewabuk  oogeeenahwaun,  Tabanin- 
gayun,  ningahpuhkiddamin  nuh  enewh  ahzhahwashkoon. 

50  Pazhik  dush  oogepuhkiddawaun  enewh  keche- 
sahsahgahwejega-wenene  oobuhmeetahgun  kuhya  oogekish- 
ketahwugahgunuhmaun  ookeche-tuhwuggahne. 

51  Jesus  dush  oogekuhnoonaun,  oo-oo  dash  keekedood, 
Mahnoo  maunduh  menik  tahezhewabud ;  oogetaungenuh- 
mahwaun  dush  ewh  ootuhwugahne,  me  dush  kenooje- 
mooaud. 

52  Me  dush  Jesus  kekuhnoonaud  enewh  keche-sahsah- 
gahwejega-wenenewun,  kuhya  enewh  ganuhwanduhmene- 
jin  ahnuhmea-weguhmig  kuhya  katezenejin  kahpenahze- 
kahgoojin,  Kepeezhenaunzekahwim  nuh  ewh  kaezhenaun- 
zekahwagoobun  ewh  kamoodishkid  peahyooyag  ahzhah- 
washkoon  kuhya  puhgumahgunun  ? 

53  Magwah  weejewenenahgoogebun  emuh  ahnuhmea- 
weguhmigoong  anduhsoo  kezheguk  kahween  kegetuhkoon- 

eseem  :  mesuh  noongoom  ketebahegunewah,  kuhya  che- 
mushkahwezemahguk  ewh  puhsuhgish-tebik. 

54  Me  dush  ketuhkoonahwaud  kuhya  kemahjewenah- 
waud,  keezhewenahwaud  dush  emuh  owh  keche-sahsah- 
gahwejega-wenene  andaud.  Peter  dush  wahsah  oogenoo- 
penuhnaun. 

55  Uhpe  dush  kahpootahwawaud  emuh  peendig  che- 
gishkoota  kenuhmuhduhbewug,  Peter  dush  oogeweeduhbe- 
maun. 

56  Pazhik  dush  equawun  oogewahbuhmegoon,  chegish- 
kootakenuhmuhduhbid,oogenahnahgahdah-wahbuhmegoon 
oo-oo  keegood,  Kuhya  mahbah  oogeweejewaun  enewh. 

57  Oogeahgoonwatahwaun  dush,  oo-oo  keekedood,  Equa 
kahween  nekekanemahse. 

58  Nahguj  dush  menuhwah  bakahnezenejin  oogewah- 
buhmegoon  oo-oooogeegoon,  kuhya  keen  kewedookahwaug. 
Peter  dush  keekedoo,  Enene  kahween  newedookahwahseeg. 

59  Nahguj  dush  kuhnuhbuj  ningoo-tebahegunag  me- 
nuhwah  bakahnezid  anegook  kewetabwa  oo-oo  keekedood, 
Kagate  suh  kuhya  mahbuh  oogeweejewaun,  Galilee  duhzhe- 
wenenewe  muh. 

60  Peter  dush  keekedoo,  Enene,  kahween  nekekan- 
duhse  ewh  akedooyun.  Kazhetena  dush  magwah  kekedood 
kemesittahgooze  owh  pahkahahqua. 

61  Owh  dush  Tabaningad  kequake-kahbahwe  oogeguh- 
nuhwahbuhmaun  dush  enewh  Petemn.  Peter  dush  ooge- 
mequandaun  ewh  Tabaningad  oodekedoowin  oo-oo  keeke- 
dood,  Chepwah  messittahgoozid  owh  pahkahahqua  nesing 
kegahahgoonwatow. 

62  Peter  dush  kesahgahum  kewesuhgedamoo  edush. 

63  Egewh  dush  enenewug  kahtuhkoonahjig  Jesusun 
oogebahpenuhdahwahwaun  kuhya  oogepuhkittaahwah- 
waun. 

64  Uhpe  dush  kahkuhkepeengwabenahwaud  oogepuh- 
quahkooneenjetahwahwaun  emuh  oodangwyening,  oo-oo 
dush  kekuhgwajemahwaud,  Aunwahjegan,  ahwanan  kah- 
puhkettaik  ? 

65  Nebewah  dush  bakaunukkin  oogekeche  mujje  guh- 
noonahwaun. 

66  Uhpe  dush  wuhyahbunenig  egewh  ahnishenahbag 
ooketezemewaun  kuhya  egewh  keche-suhsahguhwejega- 
wenenewug,  kuhya  egewh  oozhebeega-wenenewug  kepe- 

mahoonjeedewug  kuhya  oogeezhewenahwaun  emuh  kah- 
duhzhe-kahkekedoowaud  00-00  dush  keekedoowaud, 

67  Keen  nuh  kedow  owh  Christ  ?  weenduhmooweshe- 
naum.  Oo-oo  dush  oogeenaun,  Kishpin  weendnhmoonuh- 
googebun,  kahween  kedahgetabwayanduhsenahwah : 

68  Kishpin  dush  kuhgwajemenuhgoog,  kahween  kedah- 
nuhquatuhweseem,  kuhya  kahween  kedahpuhgedeneseem. 

69  Bahnemah  suh  owh  Enene  Oogwissun  tahwuhwa- 
nuhbe  emuh  ookeehenekaung  owh  kache-mushkahwezeed 
Ke  sha-Muh  nedoo. 

70  Kuhkenuh  dush  keekedoowug,  Keen  nuh  kedow 
owh  Kesha-Muhnedoo  Oogwissun  ?  Oo-oo  dush  oogeenaun, 
Kenuhwah  suh  kedekedoom  ewh  ahweyaun. 

71  Oo-oo  dush  keekedoowug,  Wagoonan  kayahbe 
wanjenundahwanduhmung  ewh  bahtahweenduhmoowin  ? 
kenuhwind  muh  kegenoondahwahnaun  emuh  tebenuhwa 
oodooning. 

CHAP.  XXIII. 

KUHKENUH  dush  kepuhsegwewug  keezheweduhmah- 
wahwaud  dush  enewh  Pilateiin. 

2  Oogemahje-bahtahmahwaun  dush  oo-oo  keekedoo- 
waud,  Ningemekahwahnaun  wah-owh  encne  wuhnishemaud 
enewh  ahnishenahban,  kuhya  kenahahmahwaud  chemee- 
nahsewemind  oogemah-shooneyaunenewh  CsBsarunekedood 
ween  tebenuhwa  cheahwid  Christ  keche-oogemah. 

3  Pilate  dush  oogeguhgwajemaun  oo-oo  keekedood, 
Keen  nuh  kedow  oodoogemahmewaun  egewh  Jewyug? 
Oogekuhnoonaun  dush  oo-oo  oogeenaun,  Kedekid  suh  keen. 

4  Medush  Pilate  oo-oo  kahenaud  keche-kuhgequa- 
wenenewun  kuhya  enewh  ahnishenahban,  Kahween  neme- 
kahwahse  mahbah  enene  ningood  kemujjeezhechegad. 

5  Ashkum  dush  kekeche-ahquahdezewug  oo-oo  keeke- 
doowaud  oomegooshkahjeaun  enewh  ahnishenahban  pa- 
bahkuhgequad  anegookwaug  Judea  duhzhe  uhkee  Galilee- 
ing  keoonjemahjaud  nahnauzh  egoo  oomah. 

6  Uhpe  dush  Pilate  kahnoonduhwaud  Galilee  chewah- 
weenduhmenid  kekuhgwadwa,  Galilee-wenenewe  nuh 
mahbuh  enene  ? 

7  Uhpe  dush  kahkekandung  ewh  chedebandahgoozid 
emuh  Herod  oodoogemahwewening,  oogeezhenahzhahmah- 

waun  Herodun,  ahyahgoobunan  owh  emuh  Jerusaleming 
ewh  ubpe. 

8  Uhpe  dush  Herod  kahwahbuhmaud  Jesusun  kekeche- 
menwandum  :  kenooazh  mah  oogenundahwandaun  chewah- 
buhmaud  gagoo  chemuhmaundahwejeganid. 

9  Me  dush  kekuhgwajemaud  nebewah  ekedoowenun ; 
kah  dush  kuhnuhga  oogenuhquatahgooseen. 

10  Egewh  (lush  keche-sahsahgewejega-wenenewug 
kuhya  egewh  oozhebeega-wenenewug  kenebahwewug 
kuhya  oogekeche-bahtahmahwaun. 

11  Owh  dush  Herod  kuhya  ooshemahguneshemun  ooge- 
bahpenuhduhwahwaun,  kuhya  kemujjekuhnoonahwaud, 
kuhya  kepesuhkoonahwaud  suhsagahwene-pesekoowahgun 
kuhya  nayaub  keezhenahzhahmahwaud  Pilateiin. 

12  Medush  ewh  kezheguk  owh  Pilate  kuhya  Herod 
keweejekewai'ndewaud  :  mawezhah  muh  kenishkaninde- 
buneeg. 

13  Pilate  dush  uhpe  kahmahwunzoomaud  keche-sah- 
sahguhwejega-wenenewun  kuhya  oogemaun  kuhya  ahnish- 
enahban, 

14  Oo-oo  keenaud,  Kegepeetahmahwim  wah-owh  enene 
debishkoo  owh  wanishemaud  ahnishenahban  ;  benuh,  nin- 
geguhgwajemah  emuh  anahsuhmeyag,  kah  dush  ningeme- 
kahmahwahse  ningood  kemujje-ezhechegad  enewh  kahah- 
nahmahmagoon. 

15  Kahween  kuhya  Herod  ;  kegeezhenahzhahoonenim 
chenahzekahwag ;  benuh  dush,  kah  ningood  keezhechegase 
kaoonjenesindebun. 

16  Ningahpuhzhunzhawah  dush,  me  dush  kapugge- 
denug. 

17  Kenundahwandahgwud  muh  chepuhgedenahmah- 
waud  pazhig  uhpe  wahwekoonding. 

18  Mahmahwe  dush  kepepahgewug  oo-oo  dush  keeke- 
doowaud,  Mahjeweesh  mahbuh  puhgedenahmahweshenaum 
dush  Barabbas  : 

19  (Owh  kahmegahzookummegezid  emuh  oodanaung 
kuhya  kahneshewad  kahoonje  kebahquahoond.) 

20  Pilate  dush  keenandum  chepuggedenaud  enewh 
Jesusun  menuhwah  oogekuhnoonaun. 

21  Medush  kahezhepepahgewaud  oo-oo  keekedoowaud? 
Ahgwahkwah,  ahgwahkwah. 

22  Menuhwah  nesing  00-00  oogeenaun,  Ahnishwin, 
wagoonan  mujje-uhyewish  kahezhechegad?  kahweenneme- 
kuhmahwahse  ningood  keezhechegad  kaoonjenesindebun  : 
ningahpuhzhunzhawah  suh  goo,  me  dush  chepuhgedenug. 

23  Ahpeche  dush  kewedabwawug  kekechepepahge- 
waud,  keekedoowaud  cheahgwahquahoomind,  Kuhya  dush 
kemushkahwezemahgudenewun  oodinwawenewah  kuhya 
keche-sahsahguhwejega-wenenewug  oodinwawenewah. 

24  Pilate  dush  keenahkoonega  cheezhewabudenig  ewh 
kahezhenunduhwanduhmoowaud. 

25  Oogepuggedenuhmahwaun  dush  kahmegahzookum- 
megezenid,  kuhya  kahneshewanid  kahoonjekebahquah- 
oondebun  enewh  kahnunduhwanemahwabjin  ;  medush  ke- 
puhgedenaud  Jesusun  emuh  oonunduhwanduhmoowene- 
ning. 

26  Magwah  dush  uhnemahjewenahwaud  oogetuh- 
koonahwaun  pazhik  enenewun,  Simonun  Cyrenia  duhzhe 
enenewunketegahning  oonjebahnid,oogepemoondahahwaun 
dush  ewh  ahzhedayahtik  chepemoonduhmenid  ishquayaung 
Jesusun  aneezhahnid. 

27  Oogenoopenuhnegoon  dush  kaehemahmahwenoone- 
jin  ahnishenahban  kuhya  equawun  kahmahwenejin  ewh 
kemahwemegood. 

28  Jesus  dush  quakekahbahwid  oo-oo  ekedoo,  Kenuh- 
wah  wadahnesemegooyag  ernuh  Jerusaleming,  kagoo  mah- 
wemeshekagoon,  mahwindezooyook  suh,  kuhya  mahwetuh- 
wik  kenejahnesewaug. 

29  Benuh  suh,  peezhahmahgudoon  enewh  kezhegudoon 
uhpe  cheekedoong,  Shahwandahgoozewug  suh  egewh 
wanejahnesegoog,  kuhya  equawug  wekah  kahnegeahwuh- 
zoosegoog  kuhya  kahnoonahwahzoosegoog. 

30  Me  dush  chemahje-eduhmoowaud  enewh  wahjewun, 
Puhtuhgwunishkahweshenaum,  kuhya  dush  wahjewansun 
ahg  wah  nahooe  she  naum . 

31  Kishpin  muh  oonoo  andooduhwahwaud  ashkah- 
koozenejin  metikoon,  ahneen  dush  kadoodahmoowaud  ewh 
buhyahtag. 

32  Neezh  dush  bakahnezejig  ketuhgoo-mahjenahzhah- 
wahwug  chenesindwah  mujje  ezhewabezewin  oonje. 

33  Uhpe  dush  kahtuhgwishenoowaud  ewede  Calvary 
azhenekahdag,  me  emuh  keduhzhe-ahgwahgwahahwaud, 
kuhya  dush  neezh  maje-e zhe wabezcnej in,  pazhik  emuh, 

ookechenekahning  pazhik  dush  emuh  oonuhmunjenekah- 
ning. 

34  Me  dush  uhpe  Jesus  keekekood,  Noosa,  ahbwayanim, 
kah  muh  ookekanduhsenuhwah  ewh  azhechegawaud. 
Kemahdahoonedewug  dush  enewh  oodahgwewenun,  kuhya 
dush  keahtahdewug. 

35  Egewh  dush  ahnishenahbag  kenebahwewug,  kuhya 
keguhnuhwahbuhmahwaud,  kuhya  dush  oogemaug  mah- 
mahwe  oogebahpenuhdahwahwaun  00-00  keekedoowaud, 
Oogebemahjeaun  bakahnezenejin,  mahnoo  tahbemahjeede- 
zoo  kishpin  ahyahwegwan  owh  Christ,  Kesha-Muhnedoo 
kagegenahjin. 

36  Egewh  dush  shemahguneshug  oogenahnahpuhgaun- 
zoomahwaun,  kepemeenahahwaud  ewh  shewahboo, 

37  Oo-oo  dush  keekedoowaud,  Kishpin  kagate  oogemah- 
kundahwudwahnan  egewh  Jewyug,  bemahjeedezoon. 

38  Emuh  dush  oogejuhyeee  kahahgoonind,  oo-oo  keezhe- 
beegahda  emuh  Greek  enwawening,  kuhya  Latin  enwa- 
wening,  kuhya  Hebrew  enwawening,  MESUH  WAH 
OWH  OODOOGEMAHME  WAUN  EGEWH  JEWYUG. 

39  Pazhig  dush  maje-ezhewabezid  kahahgoonind  ooge- 
nahnahpahgaunzoomaun  oo-oo  keekedood,  Kishpin  ahyah- 
wewunan  owh  Christ  bemahjeedezoon  kuhya  dush  bemah- 
jeeshenaum  nenuhwind. 

40  Owh  dush  bakaunedezid  oogekuhnoonaun  kenuhne- 
bekemaud,  oo-oo  dush  keekedood,  Kah  nuh  ween  kekoo- 
sahse  Kesha-Muhnedoo,  kekanduhmun  cheahyahyun  emuh 
nahsaub  nahneboondewening  ? 

41  Kenuhwind  suh  quuhyuk  kedoodahgoonaun  ;  anan- 
dahgwuk  muh  kedezhechegawenenahnin  kenuhwind  ke- 
doodahgoonaun,  wah-owh  dush  enene  kahween  ningood 
kemujje-ezhechegase. 

42  Oogeenaun  dush  Jesusun,  Tabaningayun  mequane- 
meshin  uhpe  kepeendegayun  emnh  kedoogemahwewening. 

43  Jesusdush  oo-oo  oogeenaun,  Kagate,  kagate  kedenin, 
noongoom  kezheguk  kegahweejewh  emuh  oonahnegooze- 
wening. 

44  Kuhnuhbuj  suh  nuhwuhquagoobun,  ketebikahbeme- 
nahgwud  emuh  anegookwaug  uhkee  peenish  egoo  shaun- 
guhsoo-tebahegunag. 

45  Ketebikahbuhmenahgooze  dush  owh  kezhike-keezis, 
kuhya  dush  ewh  kebuhgoojegun  emuh  ahnuhmea-weguh- 
migoong  ketaushkekesa. 

46  Uhpe  dush  Jesus  keche  anegook  kahpepahgid  00-00 
keekedoo,  Noosa,  emuh  keneenjeeng  nepuhgedenah  ninje- 
chaug;  00-00  dush  kahekedood  keishquahnuhmoo. 

47  Uhpe  dush  owh  menesenoo-oogemah  kahwahbun- 
dung  ewh  kahezhewabuk  oogepezhegandahgooaun  Kesha- 
Muhnedoon,  00-00  keekedood,  Kagate  suh  menoo-ezhewabe- 
zegoobun  mahbah. 

48  Kuhkenuh  dush  ahnishenahbag  kahpemahwunjeede- 
waud  chewahbunduhmoowaud  oonoo,  uhpe  kewahbundah- 
moowaud  ewh  kahezhewabuk  kepuhkittaoodezoowug  emuh 
ookahkegunewaung  keiihnekewawaud. 

49  Kuhkenuh  dush  enewh  kahkekanemegoojin,  kuhya 
equawun  kahnoopenuhnegoojin,  wahsah  kenebahwewun 
kewahbunduhmoowahnid  oonoo  uhyeeen. 

50  Benuh  dush  keahyah  pazhik  enene  Joseph  azhene- 
kahzood  kahkekedoo-wenene,  kemenoo-ezhewabeze  dush 
kuhya  kequuhyukwahdeze : 

51  (Kahween  wah-owh  keenanduhse  ewh  keenahkoo- 
neganid  kuhya  kahezhecheganid  enewh  ooweejekewaiin ;)  Ari- 
mathaeaing  duhzhe-wenenewegoobun  oodoodanahwewah 
egewh  Jewyug  ;  oogebeeton  dush  oodoogemahwewin  owh 
Kesha-Muhnedoo. 

52  Mesuh  owh  enene  kahezhaud  enewh  Pilateun  ke- 
nundoodahmoowaud  ewh  ooweyow  owh  Jesus. 

53  Oogenesaundeweenaun  dush,  oogetetebegenaun  dush 
emuh  puhpuggewuhyauneginoongj  keahsaud  dush  emuh 
chebaguhmigoong  ewh  kahweembahbikahegahdag  ewh 
ahzhebik,  kah  wekah  ahweyah  enene  keahsahse  emuh. 

54  Me  suh  ewh  uhpe  kezheguk  wahwazhetahwene- 
kezhegudoobun,  gagah  dush  zhuhyegwah  ahnuhmea-kezhe- 
gudoobun, 

55  Kuhya  dush  egewh  equawug  kahpeweejewahjig, 
ewede  Galileeing  kahpeoonjebahjig,oogenoopenuhnahwaun5 
kewahbunduhmoowaud  ewh  chebaguhmig,  kuhya  kahezhe- 
sing  ewh  weyowemah. 

56  Me  dush  kekewawaud,  kewahwazhetoowaud  enewh 
manoomahgwukkin  mushkeekeen  kuhya  noomenegunun, 
keaunwabewug  anuhmea-kezhegudenig  ewh  egoo  akedoo- 
mahguk  kuhgequawim 

AHYAHBUNENIG  dush  kahishquah-ahnuhmea- 
kezheguk,  keche  kuhkezhab,  kepeezhahwug  emuh 


chebaguhmigoong  peetoowaud  enewhmanoo-mahgudenegin 
kah  wahwazhetoomahwaud,  ahnind  dush  oogeweejewah- 
waun. 

2  Oogemekahwahwaun  dush  enewh  ahsineen  tabebe- 
wabenegahzoonid  emuh  chebaguhmigoong. 

3  Kepeendegawug  dush,  kah  dush  oogemekunsenahwah 
ewh  ooweyow  enewh  Tabaninganejin  Jesusun. 

4  Kepuhgummeahyahmahgud,  magwah  keche-mahmah- 
kahdanduhmoowaud  oonoo  uhyeeen,  benuh  oogeweejekah- 
bahweetahgoowaun  neezh  enewh  enenewun  wuhyahsa- 
koonuhyanejin  : 

5  Magwah  dush  sagezewaud  keahpuggezzoowaud  emuli 
uhkeeng  oo-oo  oogeegoowaun  enewh,  Ahnishwin  nanduh- 
wahbuhmag  owh  bamahdezid  emuh  anduhzhe-ahyahwaud 
egewh  naboojig  ? 

6  Kahween  oomah  ahyahse,  ahzhe  keahbejebah  :  mequan- 
duhmook  ewh  kekuhnoonenag  magwah  kayahba  ahyaud 
ewede  Galileeing. 

7  Oo-oo  keekedood,  Enandahgooze  owh  Enene  Oogwis- 
sun  chepuggedenind  emuh  ooneenjewaung  egewh  maje- 
ezhewabezejig  enenewug,kuhya  cheahgwahquahoond  kuhya 
cheahbejebaud  nasuhgoonahgudenig. 

8  Oogemequandahnah  enewh  oodekedoowenun, 

9  Kepeoonjekewawug  dnsh  emuh  chebaguhmigoong 
keweenduhmoowahwaud  dush  enewh  metahswe-ahshe 
neezh  kekenooahmahgunun  kuhya  kuhkenuh  enewh  ahnind. 

10  Me  suh  Mary  Magdalene,  kuhya  Joanna,  kuhya 
Mary  oogeen  owh  James,  kuhya  ahnind  egewh  equawug 
kahweejewahjig  kahweenduhmahwahjig  oonoo  uhyeeen 
enewh  apostieiin. 

11  Ahneshah  chedebahjemoowaud  oogeuhyenaneme- 
goowaun  enewh,  kah  dush  oogedabwatahgoosewaun  enewh. 

12  Kepuhsegwe  dush  owh  Peter,  kepeendega-buhtoo 
emuh  chebaguhmigoong  keuhnenahwatah  oogewahbun- 
daunun  dush  wahbishkegenoon  ningooje  atagin,  kemahjah 
dush  mahmahkahdandung  oonoo  uhyeeen  kahezhewabude- 
nig. 

13  Benuh  neezh  ookekenooahmahgunun  keezhahwun 
ewh  kezheguk  emuh  oodanaunsing  Emmaus  kahezhene- 
kahdag,  gagah  newoo-tebahbaun  kahahpeechaug  Jerusalem- 
ing  oonje. 

14  Oogeduhzhindahnahwah  dush  enewh  kahezhewa- 
bukin. 

15  Kepuhguhmeahyah  ewh  magwah  pahbahguhnoonin- 
dewaud,  kuhya  kuhgwadinjewaud,  Jesus  dush  ween  ooge- 
nahzuhkahwaun  kuhya  keweejewaud. 

16  Enewh  dush  ooshkinzhegoowaun  kekebahquahegah- 
danewun  ewh  chekekanemahsigwah. 

17  Oo-oo  dusli  oogeenaun,  Wagoonanun  enewh  kuh- 
noonedewinun  azhekuhnoonedeyag  magwah  uhnebemoosa- 
yag  knhya  nuhneenuhwanduhmag  ? 

18  Pazhik  dush  Cleopas  azhenekahzood  oogekuh- 
noonaun,  oo-oo  dush  keenaud,  kemahyuggiz  nuh  emuh 
Jerusaleming,  kekanduhsewun  dush  enewh  noomuhyuh 
kahezhewabukin  emuh  ? 

19  Oo-oo  dush  keenaud,  Wagoonanun  ?  Oo-oo  dush 
oogeenahwaun,  Kahezheahyaud  Jesus  Nazareth  duhzhe 
wenene  aunwahchega-wenenewepun  mushkahwezepun 
emuh  ezhechegawening  kuhya  emuh  ekedoowening  emuh 
enahsuhmingwadKesha-Muhnedoo,  kuhya  anahsuhmingwa- 
waud  kuhkenuh  egewh  ahnishenahbag. 

20  Egewh  keche-sahsahgewejega-wenewug  kuhya 
egewh  tabahkoonuhzheyummingejig  kahezhepuhgedenah- 
wahwaud  chenahneboomemind  kuhya  oogeahgwahquah- 
ahwaun. 

21  Ningeahpanemoominahbun  me  mahbah  kagebemah- 
jeahpun  Israelrm  :  menuhwah  dush  kuhkenuh  oonoo  noon- 
goom  kezheguk  me  nesoo-kezheguk  oonoo  kahahkoo-ezhe- 
wabuk. 

22  Ahnind  dush  egoo  kuhya  nindequamenahnig  ninge- 
mahmahkahdanduhmooegoonahnig,  zhabah  kahezhahjig 
emuh  chebaguhmegoong ; 

23  Uhpe  dnsh  mekunsegwah  ewh  weyowene,  kepe- 
ezhahwug,  keekedoowaud  ewh  kewahbuhmahwaud 
angenun,  kahegoowahjin  ewh  bemahdezid. 

24  Ahnind  edush  egewh  kahweejewungejig  keezhah- 
wug  emuh  chebaguhmegoong,  keezhemekuhmoowaud  dush 
ewh  kahekedoowaud  egewh  equawug  :  kahween  dush  ween 
oogewahbuhmahsewaun  Jesusun. 

25  Me  dush  uhpe  00-00  keenaud,  Oh  kakebahdezeyag 
kuhya  pajeweyag  emuh  kedaewaung  chelabwayanduh- 
magoobun  enewh  kuhkenuh,  egewh  aunwahjega-wenene- 
wug  kahekedoowaud  ; 

26  Kah  nuh  ween  kenundahwandahgoozese  owh  Christ 
00-00  cheezhekooduggetood  kuhya  dush  chepeendegad 
emuh  oopezhegandahgoozewening  ? 

27  Emuh  dush  keoonjemahjaud  Mosesun  kahezhe- 
beeganid,  kuhya  aunwahjega-wenenewun  kahezhebeeganid 
oogewahweenduhmahwaun  emuh  kuhkenuh  ewh  keche- 
twah-oozhebeeguning  ween  tebenuhwa  kahenahjemind. 

28  Keiihnetuhgwishenoog  dush  pashoo  emuh  oodanaun- 
sing  azhahwaud ;  ween  dush  keezheahyah  debishkoo 
nuhwuj  wahsah  weezhaud. 

29  Oogewekoozoomahwaun  dush,  oo-oo  keenahwaud, 
Oomah  wedegameshenaum,  gagah  muh  zhuhyegwah  tah 
oonahgooshe,  kuhya  ewh  kezhik  zhuhyegwah  chahgesa- 
mahgud.  Oogeweejpeendegamaun  dush  cheweejahyahwaud. 

30  Kepuhguhmeahyah  dush  magwah  weedoopuhmaud, 
oogeoodahpenaun  puhquazhegun,  kuhya  kemuhmooyah- 
wad,  kebuhbuhquabenaud  kuhya  dush  kemeenaud. 

31  Enewh  dush  ooshkinzhegoowaun  kebahkishkahmah- 
guddenewun,  me  dush  kenesittuhwenahwaud  kuhya  keiin- 
gwahbuhmegood. 

32  Oo-oo  dush  keezhekuhnoonedewaud,  Kah  nuh  ween 
kegekezhezoosemin  emuh  kedaenaung  magwah  kahguh- 
noonenung  emuh  mekunaung,  magwah  dush  kahmezheshah- 
wesetuhmoonenung  enewh  kechetwah-oozhebeegunun  ? 

33  Me  dush  kepuhsegwewaud  ewh  tebahegun  kuhya 
kepeezhekewawaud  emuh  Jerusaleming ;  kemekahwah- 
waud  dush  metahswe-ahshe  pazhig  kemahoonjeedenid, 
kuhya  enewh  kahweejewegoowahjin, 

34  Oo-oo  keekedoonid,  Kagate  suh  owh  Tabaningad 
keabbejebah,  kewahbuhmaud  owh  Simon. 

35  Kuhya  keweendahmahgawug  oonoo  kahezhewa- 
bukkin  emuli  mekunaung,  kuhya  kahezhenesittuhwenah- 
waud,  kepuhquabenalmid  buhquazhegun. 

36  Magwah  dush  oo-oo  ekedoowaud,  Jesus  kenebahwe 
emuh  nesuhwuhyeee  kahahyahwaud,  oo-oo  dush  keenaud, 
Menoobemahdezeyook  suh. 

37  Kemegooshkahjeahyahwug  kuhya  kesagezewug, 
keenanduhmoog  suh,  chewahbuhmahwaud  oochebaumun. 

38  Oo-oo  dush  oogeenaun,  Ahneshwin  megooshkahje- 
ahyahyag  ?  ahneshwin  dush  pemookishkaug  enewli  enan- 
duhmoowenun  emuh  kedaewaung. 

39  Wahbunduhmook  neneenjeen  kuhya  nesittun,  neen 
snh  nindow  ;  taungeneshig  kuhya  kekanemeshig  kah  muh 
weyahsewese  kuhya  oo-kunewese  chebaum,  azhewahbun- 
duhmahweyag. 

40  Uhpe  dush  oo-oo  kahekedogd  oogewahbundahaun 
ooneenjeen  kuhya  oosittun. 

41  Magwah  dush  kayahba  tuhyabwayanduhsegwah 
apeech  moojegezewaud,  kuhya  kahmahmahkahdanduhmoo- 
waud,  oo-oo  oodenaun,  Meejim  nuh  oomah  kedahyahnah- 
wah  ? 

42  Oogemeenahwaun  dush  punge  abwahjegahzoonejin 
gegooyun  kuhya  ahmoo-sinsebahquud. 

43  Oogeoodahpenaun  dush  kuhya  kewesene  emuh 
anahsunmuhbenid. 

44  Oo-oo  dush  oogee’naun,  Mesuh  oonoo  ekedoowenun 
kahenenuhgoog  magwah  kahweejewenenuhgoog,  chenun- 
dahwandahgwuk  kuhkenuh  chetebishkoosag  wazhebeegah- 
dagin  emuh  ootebahkoonegawening  owh  Moses  kuhya 
emuh  Psalm-muzzeneeguning  keenahjemegooyaun. 

45  Me  dush  ewh  uhpe  kahbahkenuhmoowaud  oonesit- 
ootuhmoowene  ewh  chenesitootuhmenid  enewh  kechetwah- 
oozhebeegunun, 

46  Oo-oo  dush  keenaud,  Me  oo-oo  azhebeegahdag, 
mesuh  dush  nunduhwandahgoozid  owh  Christ  chekoodug- 
gezid,  kuhya  neboowening  cheoonjeahbejebaud  nasuh- 
goonuhguddenig  : 

47  Ewh  ahnuhwanindezoowinkuhya  chewabenegahdag 
mujje-ezhewabezewin  oodezhenekahzoowin  oonje,  chewah- 
weenduhmoowindwah  kuhkenuh  puhkaun  azheweenzoojig 
ahnishenahbag,  cheoonjemahjetaung  emuh  Jerusaleming. 

48  Kenuhwah  kegewahbundahnahwah  oonoo  uhyeeen. 

49  Benuh  dusli,  kegahezhenahzhahmoonenim  ewh 
oowahweenduhmahgawin  owh  Noos,  duhnezeyook  dush 
keenuhwah  emuh  Jerusaleming,  nahnauzh  peoodissegooyag 
ewh  mushkahwezewin  ishpeming  kadonjebahmahguk. 

50  Oogeezheweenaun  dush  ewede  Bethanying  keoombe- 
nekane  dush  keshahwanemaud  dush. 

51  Kepuggumme-ahyahmahgud  dush  magwah  shah- 

wanemaud  kemahjeweenah,  keezheweenah  dush  ewede 
ishpeming. 

52  Oogeoojecheengwuhnetahwahwann  dush,  keezheke- 
wawug  dush  ewede  Jerusaleming  keche-wahwezhanduh- 
moowaud. 

53  Moonzhug  dush  keahyahwug  emuh  keche-ahnuhmea- 
weguhmigoong,  wahwezhanemahwaud  kuhya  mahmooyah- 
wahmahwaud  enewh  Kesha-Muhnedoon.  Amen. 

WAHYASHKUD  keahyah  owh  Ekedoowin,  kuhya 
dush  owh  Ekedoowin  oogeweejewaun  enewh 
Kesha-Muhnedoon,  kuhya  dush  owh  Ekedoowin  ke-Kesha- 
Muhnedoowe. 

2  Me  suh  goo  owh  wuhyashkud  kahweejewaud  enewli 
Kesha-Muhnedoon. 

3  Ween  suh  goo  kuhkenuh  gagoo  oogeoozhetoonun, 
ween  dush  ahnookeesig  kah  dush  kuhnuhga  gagoo  keoozhe- 
chegahdasenoon  kahoozhechegahdagin. 

4  Ween  suh  kebemahdezewinewe  ;  ewh  dush  bemah- 
dezewin  oogewahsashkahgoonahwah  egewh  enenewug. 

5  Ewh  wahsayahzewin  kekesegahtamahgud  magwah 
puhsuhgishkaug,  kuhya  ewh  puhsuhgish-tebik  kahween 
keriesetootahgamahgussenoon. 

6  Keahyah  pazhik  enene  kahpeezhenahzhahoogoojin 
enewh  Kesha-Muhnedoon,  John  kahezhenekahzood. 

7  Chedebahdoodung  ewh  wahsayahzewin  kepeoonje- 
ezhaud  mahbah,  kuhkenuh  enewh  enenewun  ween  owh 
cheoonjedabwayanduhmenid. 

8  Kahween  ween  keahwese  ewh  wahsayahzewin,  che- 
debahdoodung  atuh  ewh  wahsayahzewin  kepeoonjeezhe- 
nahzhahwah. 

9  Quuhyuk  wahsayahzewin  keahwe  owh  wuhyahsash- 
kahwaud  kuhkenuh  enenewun  pahezhahnejin  oomah 
uhkeeng. 

10  Oomah  uhkeeng  keahyah,  ween  dush  oogeoozhetoon 
owh  uhkee,  kah  dush  oogekekanenemegooseen  enewh 
akeewenejin. 

11  Oogepeezhahnun  enewh  tabandungin,  kah  dush 
oogeoodahpenegooseen  enewh  tabanemahjin. 

12  Menik  dush  ween  goo  kahoodahpenegood  oogemee- 
naun  ewh  kushkeawezewin  cheooyooosemahnid  Kesha- 
Muhnedoon,  kuhkenuh  duhyabwayanduhmenejin  oodezhe- 
nekahzoowin : 

13  Kahween  mesqueeng  keoonjenegesewug  oogoo,  kah 
kuhya  weyahse-enanduhmoowening,  kah  kuhya  enene 
enauduhmoowening,  Kesha-Muhnedoong  atuh. 

14  Owh  dush  Ekedoowin  keweyahseweah,  kuhya  kege- 
weejduhnuhkeemegoonaun,  kegewahbundahmin  dush  ween 
oopeshegandahgoozewin  tebishkoo  azhepeshegandahgooze- 
nid  enewh  wagwissejin  owh  Wayoosemind,  buhyahteenuh- 
denig  ewh  shahwanjegawin  kuhya  ewh  tabwawin. 

15  John  dush  oogedebahjemaun  kepepahgid  oo-oo 
keekedood,  Mesuh  wah-owh  oo-oo  keenahjemugebun,  Owh 
pahnoopenuhzhid  ahwahshema  ahpetandahgooze  neen  dush 
ween,  chepwah  muh  ahyahyaun,  ahyahbun. 

16  Azhemooshkenashkahgood  dush  ewh  shahwandah- 
goozewin  kegeoondenahmin  anduhcheyung  enewh  keshah- 
wandahgooze  wene  nahnin. 

17  Moses  mahween  keoonjemeegewam  ewh  tebah- 
koonegawin,  ewh  dush  shahwanjegawin  kuhya  ewh 
tabwawin  owh  Jesus  Christ  oogepeetoonun. 

18  Kah  wekah  ahweyah  oogewahbuhmahseen  enewh 
Kesha-Muhnedoon,  owh  atuh  puhyazhegood  Wagwissemind 
ayaud  emuh  oopeendoomooning  owh  Wayoosemind,  mesuh 
owh  kahdebahjemaud  enewh. 

19  Mesuh  oo-oo  kahenahjemood  owh  John  uhpe  egewh 
Jewyug  emuh  Jerusaleming  keoonjeahnoonahwaud  enewh 
sahsahgewejega-wenenewun  kuhya  Leviteiin  chekuhgwaje- 
mahnid,  Ahwanan  keen  ? 

20  Oogeweendaun  kah  dush  keahgoonwatunse  oo-oo 
keekedood,  Kahween  neen  nindahwese  owh  Christ. 

21  Oogeguhgwajemahwaun,  Ahwanan  nungwuhnah? 
Elias  nuh  kedow?  Ween  dush  keekedoo,  Kahween  nindah- 
wese.  Owh  ahnungwahnah  aunwahjega-wenene  kedow  ? 
Ween  dush  keekedoo,  Kah. 

22  Oo-oo  dush  oogeenahwaun,  Ahwanan  nungwuhnah 
keen?  cheoonjeweenduhmoowungedwah  egewh  kahahnoo- 
zheyummingejig.  Ahneen  nungwuhnuh  uhyenahjindezoo- 
yun  ? 

23  Ween  dush  keekedoo,  Nindow  suh  ewh  oodinwawin 
owh  papahgid  emuh  buhgwuduhkummig,  Quuhyukwuh- 
mootahwik  kapeezhaud  owh  Tabaningad,  kahekedood  owh 
aunwahjega-wenene  Isaias. 

24  Ke-Phariseewewug  dush  egewh  kahpeahnoonindjigo 

25  Oogeguhgwajemahwaun  dush,  00-00  keenahwaud, 
Ahnishwin  dush  egoo  baptizooewayun  kishpin  ahyah- 
wesewunan  owh  Christ,  kuhya  owh  Elias,  kah  lmhya  owh 
aunwahjega-wenene  ? 

26  John  dush  oogekuhnoonaun,  00-00  keenaud,  Neebe 
suh  neen  nindahyoon  ewh  baptizoowee  wayaun ;  nahwuhyeee 
ahyahyag  nebahwe  pazhik  kakanemahsewag ; 

27  Me  owh  pahnoopenuhzhid  ahwahshema  apetandah- 
goozid  neen  dush  ween,  oomuhkesine-tuhkoobejegunun 
kahween  nintaahpetandahgoozese  cheahbahahmahwug. 

28  Emuh  suh  Bethabaraing  ahgahming  Jordan  oonoo 
keduhzhe-ezhechegam  emuh  John  kahduhzhe-baptizooewad. 

29  Wuhyahbunenig  dush  John  oowahbuhmaun  enewh 
Jesusun  petahsuhmoosanid  oo-oo  dush  ekedoo,  Wahbuh- 
mik  owh  Kesha-Muhnedoo  oomahnishtahnisheensemun? 
owh  akoonuhmahwaud  oomujjeezhewabezewene  enewh 
akewenejin. 

30  Mesuh  wah-owh  kahtebahjemugebun  oo-oo  keeke- 
dooyaun,  Nepenoopenuhnik  pazhig  enene  ahwahshema 
apetandahgoozid  neen  dush  ween,  chepwah  muh  ahyahyaun 
ahyahbun. 

31  Kah  dush  ningekekanemahse  :  cheoonjewahbuh- 
megood  dush  ween  Israelun,  mesuh  pahoonjeezhahyaun 
baptizooewayaun  nebee  ahyooyaun. 

32  Kedebahjemoo  dush  ween  John,  oo-oo  keekedood, 
Ningewahbuhmah  owh  Keche-Oojechaug  ishpeming  peoon- 
jenahzhid  debishkoo  keche-oomemeeng,  kepoonid  dush 
emuh  ooweyowing. 

33  Kah  dush  ningekekanemahse  :  owh  atuh  kahah- 
noozhid  chebaptizooewayaun  nebee  ahyooyaun,  me  suhowh 
oo-oo  keezhid,  Ahwagwan  kawahbuhmahwudan  chepenese- 
nahmahgood  enewh  Keche-Oojechaugwun  kuhya  peahyah- 
nid  emuh  ooweyowing,  Me  suh  owh  kabaptizooewad  enewh 
Keche-Oochechaugwun. 

34  Ningewahbundaun  dushkuhya  nedebahjim,  mahbuh 
ahyahwid  Oogwissun  owh  Kesha-Muhnedoo. 

35  Menuhwah  kahuhnewahbung  John  kenebahwe,  kuhya 
neezh  ookekenooahmahgunun. 

36  Wuhyahbuhmaud  dush  Jesusun  bemoosanid,  oo-oo 
keekedoo,  Benuh,  Kesha-Muhnedoo  Oomahnishtahnisheen- 
semun ! 

37  Kuhya  dush  egewh  neezh  kekenooahmahgunug 
oogenoondahwahwaun  kekedoonid,  oogenoopenuhnahwaun 
dush  Jesusun. 

38  Medush  kequakekahbahwid  owh  Jesus  kewahbuh- 
maud  dush  penoopenuhnegood  00-00  dusli  keenaud, 
Wagoonash  nanduhwanduhmag?  Oo-oo  dush  oogeenah- 
waun,  Rabbi,  (me  suh  ahnekenootuhming,  Kakenooahmah- 
gayun)  ahneende  andahyun  ? 

39  Oo-oo  oodenaun,  Pewahbunduhmook.  Kepeezhah- 
wug  kewahbunduhmoowaud  emuh  andaud,  kuhpa-kezhik 
dush  oogeweejewahwaun,  metahswe  tebahegun  keahpeech- 
kezhegudoobun. 

40  Keahwe  owh  Andrew  wekahnesun  owh  Simon 
Peter,  pazhik  egewh  kahnoondahwahjig  Johnun,  kuhya 
kahnoopenuhnahjig  Jesusun. 

41  Ween  netum  oomekahwaun  tebenuhwa  wekahnesun 
Simonun,  oo-oo  dush  enaud,  Ningemekahwahnaun  owh 
Messias,  mesuh  ahnekenootuhming  owh  Christ. 

42  Oogeezhewenaun  dush  emuh  ahyahnid  enewh 
Jesusun.  Jesus  dush  guhnuhwahbuhmaud,  oo-oo  keenaud, 
Keen  kedow  owh  Simon,  oogwissun  owh  Jona:  Cephas 
kegahezhenekauz,  mesuh  ahnekenootuhming,  Ahsin. 

43  Kahuhnewahbung  keenahdum  owh  Jesus  cheezhaud 
ewede  Galileeng;  oomekahwaun  dush  enewh  Philipun, 
oo-oo  dush  oodenaun,  Noopenuhzheshin. 

44  Bethsaidaing  keoonjebahgoobun  owh  Philip  oodoo- 
danuhwewah  owh  Andrew  kuhya  owh  Peter. 

45  Philip  dush  oomekahwaun  enewh  Nathanaelun, 
oo-oo  dush  oodenaun,  Ningemekahwahnaun  suh  owh, 
enewh  kahdebahjemahjin  owh  Moses  emuh  tebahkoonega- 
wening,  kuhya  egewh  aunwahjege-wenenewug,  mesuh  owh 
Jesus,  oogwissun  owh  Joseph  Nazareth  duhzhe-wenene. 

46  Nathanael  dush  oo-oo  oogeenaun,  Tahoonjeemahgud 
nuh  gagoo  wanisheshing  emuh  Nazarething?  Philip  dush 
enaud,  Pemahjaun  kuhya  pewahbundun. 

47  Jesus  dush  oogewahbuhmaun  Nathanaelun  penaun- 
zekahgood,  oo-oo  dush  ekedoo  duhzhemaud,  Benuh  kagate 
Israel-wenene,  kuhnuhga  kuhkuhyanezewin  ayaunsig. 

48  Nathanael  dush  oo-oo  oodenaun,  Ahneende  wanie 
kekanemeyun  ?  Jesus  dush  oogekuhnoonaun  oo-oo  keenaud, 
Chepwah  suh  nundoomik  owh  Philip,  keahyahyun  emuh 
ahnahme  figoomenahgahwunzh,  kegewahbuhmin. 

49  Nathanael  dosh  oogekuhnoonann  00-00  keenaud, 
Rabbi,  keen  suh  Kedoogwissemik  owh  Kesha-Muhnedoo, 
keen  suh  Kedoodoogemahkundahwah  owh  Israel. 

50  Jesus  dush  oogekuhnoonaun,  00-00  keenaud,  Keene- 
naun,  emuh  ahnahme  figoomenahgahwunzh  kegewahbuh- 
min,  me  nuh  wanjedabwayanduhmun  ?  kegahwahbun- 
dahnun  nahwuj  kache-ahpetandahgwukin  uhyeeen- 

51  Oo-oo  dush  oodenaun,  Kagate,  kagate,  kedenenim, 
Bahnemah  kegahwahbundahnahwah  ewh  kezhik  chenesah- 
koosing,  kuhya  enewh  oodangenemun  owh  Kesha-Muhnedoo 
oombishkahwashkahgood  kuhya  nesaundahwashkahgood 
Enene  Oogwissun. 


CHAP.  II. 

ASOOGOONAHGUK  dush  kewewekoodahdim  eftiuh 


1^1  Cana’ing  ewh  Galileeng  anduhgoog  :  oogeen  dush  owh 
Jesus  emuh  keahyahwun. 

2  Ween  dush  Jesus  kewTekoomah  kuhya  ookekenooah- 
mahgunun  emuh  anduhzhe-wewekoodahding. 

3  Uhpe  dush  manazewaud  ewh  shoowemenahboo,  Jesus 
dush  oo-oo  oogeegoon  enewh,  oogeen  Kah  oodahyaunse- 
nahwah  ewh  shoowemenahboo. 

4  Jesus  dush  oo-oo  oogeenaun,  Equa  ahneen  azhepah- 
bahmanemeyun  ?  kahween  muhshe  debishkoosasenoon  che- 
mahje-ahnookeeyaun. 

5  Enewh  dush  oogeen  oogeenahne  buhmeetahgunun, 
Nuhmunj  suh  kaenenoowagwan  ezhechegayook. 

6  Keahtamahgudoon  dush  emuh  ningoodwahswe  nebee- 
ahtahsoowenun  ahsine-uhyeeen  kahenahbujjetoowahpuneen, 
kepeeneedezoowaud  egewh  Jewyug  koonemah  goo  neezh 
koonemah  kuhya  goo  neswe  tebahegunun  tabishkenagoobun 
papazhig. 

7  Jesus  dush  oodenaun,  Mooshkenabetooyook  enewh 
nimbahgunun  ewh  nebe  oogetebebahtoonahwaun  dush. 

8  Oo-oo  dush  oodenaun,  Segenuhmook,  mahjeetuhwik 
edush  owh  wagemahkundung  ewh  wekoogawin  ;  oogemah- 
jeetahwahwaun  dush, 

9  Uhpe  dush  owh  wagemahkundung  ewh  wekoon- 
gawin  kahkootuhguhmundung  ewh  nebee  kahshooweme- 
nahboowejegahdag,  kah  dush  oogekekanduhseen  tebe  kah- 
oonzekahnegwan,  egewh  dush  buhmeetahgunug  kahseege- 


267 


ST.  JOHN. 


mmgig  ewh  nebee  oogekekandahnahwah  ;  owh  wagemah- 
kundung  ewh  wekoongawin  oogennndoomann  enewh  nah- 
anngishnn,  00-00  dnsh  oogeenann, 

10  Anduhchid  enene  netnm  oopnggedenann  waneshe- 
shenig  shoowemenahboo  ;  uhpe  dnsh  enenewng  nebewah 
kahmenequawand,  ewh  dnsh  goo  nahwnj  mahyahnahdnk ; 
keen  dnsh  kegeguhrmhwandaun  ewh  wanesheshing  shoowe- 
menahboo  nahnanzh  egoo  noongoom. 

11  Me  manndnh  netum  mahmanndahwejegnn  kahmah- 
manndahwejegad  Jesus  Canaing  Galileeng  andnhgoog,  ooge- 
mezheshahwesetoon  dnsh  oopeshegandahgoozewin  ;  enewh 
dnsh  ookekenooahmahgunun  oogetabwayanemegoon. 

12  Kahishquahahyaug  ednsh  oonoo  keezhah  emnh 
Capernauming,  ween,  lmhya  enewh  oogeen,  kuhya  enewh 
wekahnesnn,  knhya  enewh  ookekenooahmahgunun,  kah- 
ween  dnsh  nebewah  tnhsoogoon  keahahsewug  emnh. 

13  Kagah  dush  zhnhyegwah  wetebishkoosagoobun  ewh 
ooknhbekoosa-wekoondewenewah  egewh  Jewyug,  Jesns 
dnsh  keezhah  emnh  Jerusaleming. 

14  Oogemekahwaun  dush  emnh  ahnuhmea-weguh- 
migoong  enewh  atahwanejin  pezhekewnn  kubya  mahnish- 
tahnishun  knhya  keche-oomeemeen,  knhya  enewh  shoone- 
yann  mahyashqnahdoonanejin  nuhmnhdnhbenid. 

15  Uhpe  dush  kahoozhetood  ewh  puhzhunzhaegun 
keahyood  ewh  ahsubaubeensun,  kuhkennh  oogesahgejewa- 
benaun  emuh  ahmuhmea-weguhmigoong  knhya  enewh 
mahnishtahnishun,  kuhya  enewh  pezhekewun,  knhya  ooge- 
segwabenuhmahwann  enewh  muhyashquahdoonenejin  oo- 
shooneahmene,  knhya  nhdoopoowennn  oogeahnemekoowa- 
benahnun. 

16  Oo-oo  dash  oogeenaun  enewh,  keche  oomeemeen 
atahwanejin,  Mahjetooyook  oonoouhyeeen,  kagoo  ahtahwa- 
wegemegoowetookagoon  Noos  oowegewaum. 

17  Enewh  dush  ookekenooahmahgunun  oogemikwand- 
ahnahwah  oo-oo  ezhebeegahdag,  Ahpeech  sahgetooyaun 
snh  ewh  kegewanm  nekedahmoogoon. 

18  Oogeknhnoonahwann  dush  egewh  Jewyng  oo-oo 
keenahwaud,  Wagoonan  kekenoowahjechegnn  kawahbnn- 
duheyaung  kadonjekakandahmaung  oonoo  wanjeezhechega- 
wunan. 

19  Jesus  dush  oogeknhnoonann,  oo-oo  keenaud,  Bah- 

nahjetooyook  maundnh  kechetwah-wegnhmig,  nesoogoonuh- 
gnk  dush  ningahnahettoon. 

20  Oo-oo  dnsh  keekedoowtig  egewh  Jewyug,  Neme- 
dnhnnh  ahshe  ningoodwahswe  kekenoonoowennn  keah- 
nookeem  cheoozhechegahdag  manndnh  ahnuhmea-weguh- 
mig,  nasoogoonnhgnk  nnh  dnsh  keen  kegahnahettoon  ? 

21  Me  snh  ewh  tebennhwa  weyow  kechetwah-wegnhmig 
keedung. 

22  Uhpe  dnsh  kah ahpecheband,  enewh  oookekenoo- 
ahmahgunnn  oogemequandahnahwah  keegoowand  enewh 
Jesusun,  knhya  oogedabwayandahnahwah  ewh  kechetwah- 
oozhebeegun,  knhya  ewh  ekedoowin  kahegoowaud  enewh 
Jesusun. 

23  Uhpe  dush  keahyaud  emnh  Jernsaleming  magwah 
keknhbekoosa-wekoonding,  wekoondewene-kezhegnk,  nebe- 
wah  oogetabwayandahnahwuh  oodoonoozoowin  wuhyah- 
bunduhmoowaud  oomahmanndahwejegnnnn  enewh  kah- 
ezhechegad. 

24  Kahween  dnsh  wTeen  owh  Jesns  oogeahpanemahseen 
enewh,  oogekekanemaun  muh  knhkennh  bamahdezenejin0 

25  Kah  dush  oogennndahwandnhseen  ahweyah  chede- 
bahjemootahgood  azhewabezenid  enenewun,  ween  mnh 
oogekekandaun  peenjenuh  atagin  emnh  eneneeng. 

CHAP.  III. 

KEAHYAH  suh  Pharisee-wenene,  Nicodemns  azhene- 
nekahzood  ootebahkoonega-wenenemewah  egewh 
Jewyug. 

2  Wah-owh  oogepenannzekahwann  enewh  Jesusun 
magw^ah  tebekndenig,  oo-oo  keenand,  Rabbi,  nekekandah- 
min  keen  ahweynn  owh  kakenooahmahgad  Kesh a-Muhne- 
doong  pahoojeband  kah  mnh  ahweyah  ooodahkushketoose- 
nnn  oonoo  mahmanndahwej egnnnn  keen  azhechegayun, 
Kesha-Muhnedoon  atuh  weejewTegood. 

3  Jesus  dush  oogelmhnoonann  oo-oo  keenand,  Kagate, 
kagate  kedenin,  Kishpin  ahweyah  aunjnegesig  kahween 
oodahwahbundahseen  ewh  Kesha-Muhnedoo  oodoogemah- 
wewin. 

4  Nicodemns  dnsh  oo-oo  oodenann,  Ahneen  dnsh  owh 
enene  kaezhenegepun  nhpe  ahzhe  kekekand  ?  Nayanb 
nuh  tahpeendega  emnh  oopnhyowening  oogeen,  chenegepnn 
dush? 

5  Jesus  dush  oogekuhnoonaun,  Kagate,  kagate  kedenin, 
Kishpin  ahweyah  negesig  emuh  nebeeng  kuhya  emuh 
Keche-oojechaugoong,  kahween  tahkushketoose  chepeende- 
gad  emuh  Kesha-Muhnedoo  Oodoogemahwewening. 

6  Ewh  suh  weyausing  wanjenegemahkuk,  weyaus  suh 
ewh  ;  ewh  dush  Oojechaugoong  wanjenegemahguk, 
Oojechaug  suh  ewh. 

7  Kagoo  mahmahkahdandunkan  ewh  keenenaun,  Ke- 
nundahwandahgoozeem  cheaunjnegeyag. 

8  Ewh  noodin  uhyenahnemud  wahenahnemuk,  kah 
suh  dush  kekekanduhse,  tebe  pahoonjebahmahgudoogwan, 
kuhya  tebe  azhahmahgudoogwan,  mesuh  azhe-ahyahwaud 
kuhkenuh  egewh  Keche-Oojechaugoong  wanje-negejig. 

9  Nicodemus  oogekuhnoonaun,  oo-oo  dush  keenaud, 
Ahneen  kaezheahyahgebun  oonoo  ? 

10  Jesus  dush  oogekuhnoonaun,  Oo-oo  keenaud,  Kekeke- 
nooahmahga  nuh  emuh  Israeling  kekanduhsewun  dush 
oonoo  ? 

11  Kagate,  kagate  suh  kedenin,  Ninduhzhindahmin  ewh 
kakandahmaung  kuhya  nindebahduhdahmin  ewh  kahwah- 
bunduhmaung,  kah  dush  kedoodahpenunsenahwah  nede- 
bahjemoowenenaun. 

12  Kishpin  keweenduhmoonenuhgoog  uhkeeng  duhzhe 
uhyeeen  dabwayanduhsewag  dush,  Ahneen  kaezhedabway- 
anduhmag  kishpin  weenduhmoonahgoog  ishpeming  duhzhe 
uhyeeen  ? 

13  Kah  dush  ahweyah  Keezheoombishkahse  ewede 
ishpeming,  ween  atuh  ishpeming  kahpeoonjenesid,  Owh 
Enene  oogwissun  ishpeming  ayaud. 

14  Kahezheoombahkoonaud  suh  owh  Moses  enewh 
kenabegoon  emuh  buhgwuhduhkumig,  me  suh  ewh  nahsaub 
kaezheoombahkoonind  owh  enene  oogwissun. 

15  Kuhkenuh  dush  egewh  duhyabuayanemahjig  che- 
bahnahdezesegwah,  cheahyahmoowaud  dush  goo  ewh  kah- 
gega-bemahdezewin. 

16  Kahahpeech-shahwandung  owh  Kesha-Muhnedoo 
ewh  uhkee  oogeoonjemegewanun  tebenuhwa  oogwissun 
nuhyatahwezenejin,  ahwagwan8  dush  duhyabwayanemah- 
gwan  chebahnahdezesig,  cheahyaung  suh  dush  ewh 
Kahgegabemahdezewin. 

17  Kah  muh  Kesha-Muhnedoo  oogeoonjeezhenahzhah- 
wahseen  enewh  Oogwissun  oomah  uhkeeng  chenahne 

boondung  ewh  uhkee,  ewh  suh  dush  uhkee  cheoonjebemah- 
dudenig. 

18  Owh  suh  duhyabwayanemaud  kahween  nahne- 
boomahse  :  owh  suh  du  hy ab way anduhsig  ahzhe  suh 
kenahneboomah,  kah  muh  oogedabwayanduhseen  oodezhe- 
nekahzoowin  enewh  nuhyatahwezenejin  wagwissejin  owh 
Kesha-Muhnedoo. 

19  Me  suh  00-00  nahneboondewin,  ewh  wahsayahzewin 
kepetuhgwishenoomahguk  oomah  uhkeeng,  enenewug  dush 
ahwahshema  oogesahgetoonahwah  ewh  puhsuhgish-tebik 
dush  ween  azhesahgetoowaud  ewh  wahsayahzewin,  kemujje 
uhyeeewenenewun  muh  oodezhechegawenewaun. 

20  Anduhchid  muh  owh  maje-ezhechegad  oosheengan- 
daun  ewh  wahsayahzewin,  kah  dush  oopenaunzekunseen 
ewh  wahsayahzewin,  kootung  suh  chewahbunjegahdanig 
oodezhechegawenun* 

21  Owh  dush  mahkindung  ewh  dabwawin  oopenaunze- 
kaun  ewh  wahsayahzewin,  chemezheshuh-wahbunjegah- 
danig  oodezhechegawenun  emuh  Kesha-Muhnedoong  kee- 
zhechegahdanig. 

22  Kahishquah-ahyaug  oonoo,  Keezhah  owh  Jesus  kuhya 
enewh  ookekenooahmahgunun  emuh  Judea  duhzhe  uh- 
keeng.  Ewede  dush  oogeweeiahyahwaun  enewh,  kebap- 
tizooewa  dush. 

23  Keahyah  kuhya  ween  owh  John  Baptizooewawenene 
emuh  Enoning  pashoo  ewh  Salem  keduhzhe-baptizooewad- 
emuh  nebekahgoobun  muh,  kepeezhahwug  dush  chebapti- 
zooindwah. 

24  Kah  muh  muhshe  ke ahpuggenah sebun  owh  John 
emuh  kebahquahoode-weguhmigoong. 

25  Ke kuhg waj inde wu g  dush  ahnind  owh  John  ooke- 
kenooahmahgunun  kuhya  dush  egewh  Jewyug,  keduhzhin- 
duhmoowaud  ewh  peeneedezoowin. 

26  Oogepenaunzekahwahwaun  dush  enewh  Johnun, 
oo-oo  dush  keenahwaud,  Rabbi  owh  kahweejewud  ewede 
ahgahme-seebe  Jordan,  kahdebahjemud,  benuh,  ween 
baptizooewa,  kuhkenuh  dush  bamahdezenejin  oopenaunze- 
kahgoon. 

27  John  dush  oogekuhnoonaun,  oo^oo  keenaud,  Kahween 
ookushketooseen  ahweyah  gagoo  cheoodahpenung,  bahne- 
mah  atuh  ishpeming  keoonjemeenind. 

28  Kenuhwah  suh  kekekanemim,  00-00  keekedooyaun, 
Kahween  nindahwese  owh  Christ,  nenpeoonjeahnoonegoo 
chepenegahneetuhwug. 

29  Owh  ayahwaud  enewh  nahaungequan :  me  suh  owh 
nahaungeshewid  :  enewh  oowejekewayun  owh  nahaungish 
keehe  moojegezewun  uhpe  nwaunduhwaud  enewh  nah- 
aungeshun  muhtwakekedoonid  :  mesuh  maunduh  nemooje- 
gezewin  ketebishkoosag. 

30  Ween  ashkum  tahkechetwahwandahgooze,  neen  dush 
ween  ashkum  noondaush  ningahpetandahgooz. 

31  Owh  ishpeming  wanjebaud  ahwahshema  ahpetan- 
dahgooze  dush  ween  kuhkenuh :  Owh  dush  uhkeeng 
wanjebaud  uhkewe  suh,  me  dush  goo  uhkee  anduhzhindung : 
owh  dush  ishpeming  wanjebaud  ahwahshema  keche-ahpee- 
tandahgooze  dush  ween  kuhkenuh. 

32  Ewh  dush  kahwahbundung  kuhya  kahnoondung,  me 
suh  ewh  dabahdoodung,  kah  dush  ahweyah  enene  oodoo- 
dahpenahmahwahseen  oodebahjemoowin. 

33  Owh  dush  ween  wadahpenuhmahwaud  ewh  oode- 
bahjemoowin  oogeahtoon  ookookoowuhsuhgun  chedabwad 
owh  Kesha-Muhnedoo. 

34  Enewh  mahween  Kesha-Muhnedoo  kahpeezhenah- 
zhahwahjin,  oodebahdoodahnun  Kesha-Muhnedoo  oodeke- 
doowenun  :  Kah  muh  kekerxuhwauj  menik  oogemeenahseen 
owh  Kesha-Muhnedoo  enewh  oojechaugwun. 

35  Owh  Wayoosemind  oosahgeaun  enewh  wagwisse- 
mindjin,  oogepuhgedenuhmoowaun  dush  ween  ahnooj 
gagoon  emuh  ooneenjening. 

36  Owh  tuhyabwayanemaud  enewh  wagwissemindjin 
oodahyaun  ewh  Kahgega-bemahdezewin  ;  Owh  dush  duh- 
yabwayanemahsigenewh  wagwissemindjin  kahweenoogah- 
wahbunduhseen  ewh  bemahdezewin,  ookekishkaun  Kesha^ 
Muhnedoo  oonishkahdezewin. 


CHAP.  IV. 


HPE  dush  owh  Tabaningad  kakandung,  enewh 
Phariseen  ahzhe  kenoonduhmenid,  owh  Jesus  nahwuj 


nebewah  oozheaud  kuhya  baptizooweaud  enewh  keke- 
nooahmahgunun  dushween  owh  John, 

2  (Kahween  dush  goo  owh  Jesus  tebenuhwa  kebap- 
tizooewase,  ookekenooahmahgunun  atuh,) 

3  Ooge  nuhguhdaun  ewh  Judea,  Galileeing  dush 
nayaub  keezhekewa. 

4  Mamwach  Samariaing  dush  weiihneezhah. 

5  Keiihnetuhgwishin  dush  emuh  Samaria  duhzhe  ooda- 
naug  Sychar  azhenekahdag,  cheguhyeee  emuh  ahyaug  ewh 
uhkeens  owh  Jacob  kahmeenaud  enewh  oogwissun  Jo- 
sephun. 

6  Keahtane  dush  emuh,  owh  Jacob  oodoondahebaun. 
Jesus  dush  ahyakoosid,  ewh  kepemoosad,  oo-oo  keezhenuh- 
muhduhbe  emuh  oondahebahning ;  koonemah  nahwuhqua- 
goobun. 

7  Kepeezhah  dush  pazhik  Samaria  duhzhe  equa  chene- 
bee-nahteed  :  Jesus  dush  oo-oo  oodenaun,  Menuheshin. 

8  (Enewh  ookekenooahmahgunun  keezhahpuneen  emuh 
oodanaung  ahwekishpenetoonid  ewh  meejim.) 

9  Oo-oo  dush  oodegoon  enewh  Samaria  duhzhe-equan, 
Ahneeshwin  keen  Jew-weneneweyun  nundooduhmooweyun 
neen  Samaria  duhzhe  equaweyaun  ewh  kamenequayun  ? 
kah  muh  egewh  Jewyug  ooweejekewaemahsewaun  enewh 
Samaria-wenenewun. 

10  Jesus  dush  oogekuhnoonaun,  oo-oo  keenaud,  Kishpin 
kekanduhmunbun  ewh  oomeegewawin  owh  Kesha-Muhne- 
doo,  kuhya  anandahgoozid  owh,  Meenuheshin  anik,  kedah- 
genundooduhmahwah,  kuhya  dush  kedahgemeenik  ewh 
bemahdezewene-nebee. 

11  Oo-oo  dush  oodegoon  enewh  equawun,  Tabanin- 
gayun,  kahween  gagoo  kedahyaunse  neebe-nahtahgun,  de- 
meyahnekahda  dush  ewh  oondahebaun :  ahneende  dusli 
wandenuhmun  ewh  bemahdezewene-nebee  ? 

12  Keen  enuh  ahwahshema  kedahpeetandahgooz  dush 
ween  noosenaun  Jacob,  mesuh  owh  kahmeezheyumingid 
ewh  oondahebaun,  kuhya  ween  emuh  keoonjemenequad, 
kuhya  enewh  oogwissun,  kuhya  enewh  oodahwuhkah- 
nemun. 

13  Jesus  dush  oogekuhnoonaun  oo-oo  keenaud,Kuhkenuh 
manequajig  maunduh  nebee  menuhwah  tahkishkahbah- 
gwawug  : 

14  Ahwagwan  dush  kamenequagwan  ewh  nebee  neen 
kameenug  kah  wekah  tahkishkebahgwase  ;  tahahtane  dush 
emuh  weyowing  ewh  oondahebaun  mwahkejewunenig 
emuh  kahgega-bemahdezewening. 

15  Oo-oo  oodegoon  enewh  equawun,  Tabaningayun, 

meezheshin  oooo  nebee  cheoonje  kishkahbahgwasewaun 
kuhya  oomah  chepenebee-nahtesewaun. 

16  Jesus  dush  00-00  oogeenaun,  Mahjaun  nundoom  owh 
kenahbam,  peezhahkun  dush  oomah. 

17  Owh  dush  equa  oogekuhnoonaun  00-00  keenaud, 
Kahweennindoonahbamese.  Jesus  dush  oodenaun,  Kedabwa 
ekedooyun,  kahween  nindoonahbamese  : 

18  Kegeahyahwaug  suh  nahnun  enenewug,  owh  dush 
noongoom  ayahwud  kahween  kedoonahbamesenun  ;  keda- 
bwa  suh  ewh  ekedooyun. 

19  Oo-oo  dush  oodegoon  enewh  equawun,  Oogemah 
newahbundaun  ewh  aunwahjega-weneneweyun. 

20  Noosenahnig  keduhzhe-ahnuhmeawug  oomah  wah- 
jewing ;  kenuhwah  dush  kedekedoom,  Jerusaleming  suh 
kaduhzhe-ahnuhmeawahpun  egewh  bamahdezejig. 

21  Jesus  dush  oodenaun,  Equa  tabwatuhwishin  pe- 
ezhahmahgud  ewh  kezhik  uhpe,  kahween  oomah  wahjewing 
kuhya  kahween  ewede  Jerusaleming  kaduhzhe-ahnuhmea- 
tuhwag  owh  Wayoosemind. 

22  Kenuhwah  kedahnuhmeatahwahwah  owh  kakane- 
mahsewag:  neenuhwind  ninduhnuhmeatahwahnaun  owh 
kakanemungid :  bemahjeewawin  muh  oondahdud  emuh 
ahyahwaud  egewh  Jewyug. 

23  Gagah  suh  tebishkoosamahgud,  me  dush  noongoom 
debishkoosag  uhpe,  egewh  quuhyuk  anuhmeahjig  kaahnuh- 
meatuhwahwaud  emuh  ooj echaugoowaung  kuhya  emuh 
tabwawening:  me  suhenewh  denoowun  owh  Wayoosemind 
nanduhwanemahjin  cheahnuhmeatahgood. 

24  Oojechaugoowe  suh  owh  Kesha-Muhnedoo  :  egewh 
dush  ahnuhmeatahwahjig,  mahnoo  oogahe zhe ah nuhme a- 
tahwahwaun  emuh  oojechaugoowaung  kuhya  dabwawening. 

25  Owh  dush  equa  oodenaun,  Nekekandaun  chewetuh- 
gwishing  owh  Messias,  Christ  azhenekahzood ;  uhpe  dush 
ketuhgwishing,  kuhkenuh  ahnooj  gagoo  ningahweendah- 
mahgoonaun. 

26  Jesus  dush  oodenaun,  Neen  suh  ganoonenaun  nindow. 

27  Me  dush  uhpe  kepetuhgwishenid  enewh  ookeke- 
nooahmahgunun,  kemahmahkahdanduhmoon  dush,  kekuh- 
noonaud  enewh  equawun,  Kah  dush  ahweyah  goo  ahnahwe 
keekedoose.  Wagoonash  nanduhwanduhmun?  gamuh,  Ah- 
neeshwin  guhnoonud  ? 

28  Owh  dush  equa  oogenuhguhdaun  ewh  oonebee-nah- 

tahgun,  keezhaud  dush  emuh  oodanaung,  00-00  dush 
oodenaun  enewh  enenewun, 

29  Pemahjahyook,  wahbuhmig  pazhig  kahweenduhmah- 
wid  kuhkenuh  ahnooj  gagoo  kahezhechegayaun :  kahnuh- 
ween  wah-owh  ahwese  owh  Christ? 

30  Keoonjemahjahwug  dush  emuh  oodanaung,  kepe- 
naunzekahwahwaud  dush. 

31  Magwah  goo  oo-oo  ezhewabuk,  enewh  ookekenooah- 
mahgunun  oogenundoomegoon  oo-oo  keegood,  Rabbi,  pewe- 
senin. 

32  Oo-oo  dush  oogeenaun,  Nindahyaun  suh  meejim 
ewh  kakanduhsewag  kenuhwah. 

33  Oo-oo  dush  keezheguhnoonindewug  egewh  kekenoo- 
ahmagunug,  Ahweyah  nuh  oopetahgoon  ewh  kameejid  ? 

34  Jesus  dush  oo-oo  oodenaun,  Mesuh  ewh  neen 
nemeejim  cheezhechegayaun  azhenunduhwandung  owh 
kahpeczhenahzhahood  kuhya  chekezhetooyaun  ewh  ooduh- 
nookewin. 

35  Kahnuh  oo-oo  kedekedooseem,  Kayahba  newoo- 
keziswahgud  chepwah  kishkishkezhegang  ?  benuh,  kede- 
nenim,  Oombishkeenzhegwayook,  wahbunduhmook  dush 
enewh  ketegahnun  ahzhe  wahbetanoon  chekishkishkezhe- 
gang. 

36  Owh  dush  kashkushkezhegad  tebahahmahgooze 
kuhya  dush  oomahwunjetoonun  enewh  menewenun,  emuh 
kahgega  bemahdezewening :  mesuh  mahmahwe  kaoonje- 
moojegezewaud  owh  kategad  kuhya  owh  kashlmshkezhegad. 

37  Mesuh  wanjetabwamahguk  ewh  ekedoowin,  Pazhik 
suh  ketega,  pakahnezid  dush  kishkushkezhega. 

38  Kedahnoonenim  suh  goo  ehekishkushkezhuhmag 
ewh  kahahnooketunsewag :  bakahnezejig  keahnookewug 
kenuhwah  dush  ke^epeendesfam  emuh  ooodahnookeewene- 
waung. 

39  Nebewah  dush  Samaria-duhzhe-wenenewug  ewede 
oodanaung  kahduhnuhkeejig  oogedabwayanemahwaun, 
oonje  oodekedoowin  owh  equa  oo-oo  kahenahjemood,]Ninge- 
weenduhmaug  kuhkenuh  ahnooj  gagoo  kahezhechegayaun. 

40  Uhpe  dush  enewh  Samaria-duhzhe-enenewun  kah- 
penahzekahgood  oogenundoodahmahgoon  chenahkoowa- 
ahyaud  emuh  ahyahnid ;  keahyah  dush  ewede  neezh 
kezhik. 

41  Menuhwah  dush  kedabwayanduhmoog  oonje  ween 
oodekedoowenun ; 

42  Oo-oo  dush  keenahwaud  enewh  equawun,  Kahween 
keen  kedekedoowin  nindoonjetabwayanduhsemin,  nenuh- 
wind  suh  tebenuhwa  ningenoondahwahnaun,  nekekandah- 
min  dush,  kagate  cheahwid  owh  kabemahjetood  ewh  uhkee, 
owh  Christ. 

43  Kahneezhoogoonuhguk  dush  ewede  keoonjemahjah, 
keezhah  dush  erauh  Galileei'ng. 

44  Ween  muh  owh  Jesus  oo-oo  keekedoopun,  kahween 
kechetwah-wanemahse  owh  aunwahjega-wenene,  emuh 
uhkeeng  ween  tebenuhwa  oondahdezid. 

45  Uhpe  dush  kahtuhgwishing  emuh  Galileeing,  egewh 
Galilee-duhzhe-wenenewug  oogeoodahpenahwaun,  ooge- 
wahbunduhmahwahwaun  muh  kuhkenuh  oodahnookewinun 
kahuhyezhechegad  emuh  Jerusaleming  kepeezhahbuneeg 
muh  emuh  wekoondewening. 

46  Menuhwah  dushkepeezhah  owh  Jesus  emuh  Cana'ing 
Galileeing  anduhgoog,  kahduhzhe  shoowemenahboo-wetood 
ewh  nebee.  Keahyah  dush  pazhik  oogemah,  oogwissun 
kahahkoosenid  ewede  Capernauming. 

47  Uhpe  dush  nwaundung  Jesusnn  kepetuhguishenenid 
emuh  G  alileeing  Judeaing  kepeoonjebahnid,  oogenahzekah- 
waun,  oogepahgoosanemaun  dush  cheahwenoojemooahnid 
oogwissun  :  gagah  muh  neboogoobun. 

48  Jesus  dush  oo-oo  oodeenaun,  Kishpin  wahbunduhse- 
wag  kekenoowahjechegunun  kuhya  mahmaundahwejegu- 
nun  kahween  kegahdabwayanduhseem. 

49  Oogemah  dush  oo-oo  oogeenaun,  Nindoogemaum, 
oondahshaun  chepwah  nebood  awh  nenejahnis. 

50  Jesus  dush  oo-oo  oodenaun,  Mahjaun,  bemahdeze  suh 
owh  kegwis.  Owh  dush  enene  oogedabwataun  ewh  eke- 
doowin  kahekidood  owh  Jesus,  kemahjah  dush. 

51  Magwah  dush  uhnekewad  oogenuhquashkahgoori 
oobuhmeetahgunun  keweendahmahgood  oo-oo  keegood, 
Bemahdeze  kegwis. 

52  Oogeguh gwaj ernaun  dush  nuhmunj  uhpe  kahmah- 
je-noojemoogoobunan.  Oo-oo  dush  oogeenahwaun,  Peje- 
nahgoo  nauzhwahsoo-tebahegunag  oogenuhguhnegoon  ewh 
kezhezoowin. 

53  Mesuh  kekekandung  owh  wagwissid  ewh  nahsaub 
apeech  kezhegudenebun  uhpe  keegood  enewh  Jesusun, 

Bemahdeze  kegwis :  kedabwayandum  ween  tebennhwa 
kuhya  kuhkenuh  emuh  andaud  ayahjig. 

54  Mesuh  maunduh  neezhing  kemahmaundahwejegad 
owh  Jesus  uhpe  kahpetuhgueshing  emuh  Galileeing  Judea- 
ing  kahoonjebaud. 


CHAP.  V. 


AHISHQUAH-AHYAUG  oonoo  ketebishkoosa  oowe- 


koondewenewah  egewh  Jewyug,  keezhah  dush  owh 
Jesus  ewede  Jerusaleming. 

2  Ahyahmahgud  dush  emuh  Jerusaleming  emuh  suh 
anduhzhe  ahtahwang  egewh  mahnishtahneshug,  ewh  wah- 
zhebeaunse,  anwawaud  egewh  Hebrewug,  Bethesda  ezhe- 
nekahda,  nahning  suh  tasekahnewun. 

3  Emuh  dush  tasekquning,  keshingeshenoog  keche- 
nebewah  ayahkoozejig,kakepeengwajig,  achahoosajig,kuhya 
naboowahpenajig,  ewh  betoowaud  ewh  nebee  chemahmah- 
dahgummeahnig. 

4  Pazhik  muh  angen  uhpe  tabishkoosag  kepeezhah 
emuh  wahzheheaunsing  kuhya  dush  kemahmahdahgummis- 
setood  ewh  nebee  :  owh  dush  netum  kapahkoobeed  kah- 
mahmahdahgummesechegahdag  ewh  nebee  kenoojemooah 
nuhmunj  goo  anahpenagoobunan. 

5  Keahyahsuh  emuh  pazhigenene,  ahzhenesemeduhnuh 
ahshe-shwahsoo-kekenoonoowenun  kahahkoosid. 

6  Uhpe  dush  owh  Jesus  wuhyahbuhmaud  shingeshe- 
nenid,  kakanemaud  dush  ahzhe  nebewah  duhsoo  keke- 
noonoowenun  oo-oo  keenapenanid,  oo-oo  oodenaun,  Kenun- 
dahwandum  nuh  chenoojemooegooyun  ? 

7  Oo-oo  dush  oogeezhekuhnoonaun  owh  ayahkoozid, 
oogemah  kahween  ahweyah  enene  nindahyahwahse  kaah- 
puggedenepun  emuh  wahzhebeaunsing  uhpe  mahmahdah- 
guhmesag  ewh  nebee,  magwah  dush  peezhahyaun,  pakah- 
nezid  suh  puhkoobee  chepwah  puhkoobeeyaun. 

8  Jesus  dush  oo-oo  oodenaun,  Puhsegween,  oodahpin 
suh  kenebahgun,  pemoosan  dush. 

9  Bahbega  dush  kenoojemoo  owh  enene,  oogeoodah- 
penaun  dush  oonebahgun,  kuhya  dush  kebemoosa :  keah- 
nuhmea-kezhegud  uhpe  kenoojemooind  owh  enene. 

10  Egewh  dush  Jewyug  oo-oo  oogeenahwaun  enewh 
kahmoojemooeminjin,  Ahmuhmeakezhegud  suh  goo  :  kah 

ween  enandahgussenoon  cheoodahpenuhmun  ewh  kene- 
bahgun. 

11  Oo-oo  dush  oogeezhekuhnoonaun,  Owh  kahnooje- 
mooid,  00-00  ningeik,  Oodahpenun  kenebahgun,  pemoosan 
dush. 

12  Oogeguhgwajemahwaun  dush,  Ahwanan  owh  oo-oo 
kahenik,  Oodahpenun  kenebahgun,  pemoosan  dush  ? 

13  Owh  dush  kahnoojemooind  kahween  kekekanduhse 
ahwagwanewagwan  :  kemahjewenedezoo  muh  owh  Jesus, 
kekechebahtuhyeinwun  muh  enewh  ahnishenahban. 

14  Nahguj  dush  Jesus  oogemekahwaun  emuh  ahnuh- 
mea-weguhmigoong,  oo-oo  dush  oogeenaun,  Benuh,  kenoo- 
jim  kagoo  menuhwah  mujje-ezhechegakan :  koonemuh 
nahwuj  sanuhguk  kegahoodissegoon. 

15  Kemahjah  dush  owh  enene,  oogeweenduhmoowaun 
dush  enewh  Jewyun  Jesus  ahwenid  enewh  kahnoojemooe- 
goojin. 

16  Me  dush  egewh  Jewyug  kahoonjenoosoonawahwaud 
enewh  Jesusun,  kenundahwanemahwaud  dush  chenesah- 
waud,  keezhecheganid  oonoo  anuhnuhmea-kezhegudenig. 

17  Jesus  dush  oogekuhnoonaun,  Noos  ahnooke  nahnauzh 
egoo  noongoom,  kuhya  neen  ninduhnookee. 

18  Me  dush  kahoonjenunduhwanemahwaud  egewh 
Jewyug  chenesahwaud,  kah  muh  atuh  kebahnahjetood  ewh 
ahnuhmea-kezhegud,  oo-oo  kuhya  keekedood  Ooyoosemaud 
enewh  Kesha-Muhnedoon,  ahpeetandahgooedezood  debish- 
koo  Kesha-Muhnedoon. 

19  Jesus  dusli  oogekuhnoonaun  oo-oo  keenaud,  Kagate, 
kagate,  kedenenim,  Kahween  owh  Wagwissemiud  ookush- 
ketooseen  ween  tebenuhwa  ningood  cheezhechegad,  me 
atuh  azhewahbuhmaud  enewh  Wayoosemindjin  eheezheche- 
ganid  ;  azhecheganegwan  muh  mesuh  nahsaub  azhechegad 
owh  Wagwissemind. 

20  Owh  muh  Wayoosemind  oosahgeaun  enewh  Wagwis- 
semindjin,  oowahbundahaun  dush  kuhkenuh  gagoo  ewh 
azhechegad ;  nahwuj  dush  kache  ahpeetandahgwukin 
ahnookeewenun  oogahwahbundahaun  cheoonjemahmahkah- 
danduhmag. 

21  Debishkoo  owh  Wayoosemind  azheahbejebahaud 
enewh  naboonejin,  bemahdezeaud  dush,  me  suhdushkuhya 
owh  Wagwissemind,  azheahbejebahaud  enewh  wahahbeje- 
hahahjin. 

22  Kah  muh  owh  Wayoosemind  ootebahkoonahseen 
ahweyah  bamahdezenejin,  oogepuhgedenuhmoowaun  dush 
enewh  Wagwisseminjin  kuhkenuh  tebahkoonewawin  : 

23  Kuhkenuh  dush  bamahdezejig  cheezhekeche-peshe- 
gandahgooahwaud  enewh  Wagwisseminjin  nahsaub  goo 
azhepeshegandahgooahwaud  enewh  Wayooseminjin.  Owh 
dush  kachetwah-wanemahsig  enewh  Wagwisseminjin  kah- 
ween  ookechetwah-wanemahseen  enewh  Wayoosemindjin 
kahpeahnoonegood. 

24  Kagate,  kagate,  kedenenim,  Owh  suh  nwaundung 
owh  nindekedoowin,  tuhyabwayanemaud  enewh  kahpezhe- 
nahzhahoojin  oodahyaun  ewh  kahgega  bemahdezewin  kah 
dush  tahezhahse  emuhnahneboondewening,  oogekuhbekaun 
suh  ewh  neboowin  emuh  dush  kahgega  bemahdezewening 
kepeendega. 

25  Kagate,  kagate,  kedenenim,  Peezhahmahgud  ewh 
kezhik,  zhuhyegwah  tebishkoosamahgud  uhpe  egewh 
naboojig  kanoonduhmoowaud  ewh  oodinwawin  enewh 
Kesha-Muhnedoo  Oogwissun,  egewh  dush  kanoondungig 
tahbemahdezewug. 

26  Debishkoo  owh  Wayoosemind  azhekekishkung  ewh 
bemahdezewin,  mesuh  kuhya  kahezhemeenaud  enewh  Wag- 
wisseminjin  ween  tebenuhwa  chekekishkuhmenid  ewh 
bemahdezewin. 

27  Oogemeenaun  dush  ewh  kushkeawezewin,  e-ewh 
chetebahkoonewanid,  Enene  Oogwissun  muh  ahwe. 

28  Kagoo  mahmahkahdandunkagoon  oo-oo :  petuhgwish- 
enoomahgud  suh  ewh  kezhik  uhpe  kuhkenuh  egewh 
emuh  chebaguhmegoong  ayahjig  kanoonduhmoowaud  ewh 
oodinwawin, 

29  Tahpesahgahuhmoog ;  egewh  kahmenooezhewabe- 
zejig  emuh  kahgega  bemahdezewene-ahbejebahwening  ; 
egewh  dush  kahmujje-ezhechegajig  emuh  nahneboonde- 
wene-ahbej  eb  ahwening. 

30  Kahween  nekushketooseen  gagoo  neen  nezheka 
cheezhechegayaun  :  azhenoondahgayaun  mesuh  azhetebah- 
koonegayaun  ;  quuhyukwud  suh  netebahkoonegawin  ;  kah- 
ween  nenunduhwanduhse  neen  tebenuhwa  nindenanduh- 
moowin,  oodenanduhmoowin  atuh  owh  kahpeezhenah- 
zhahood. 

31  Kishpin  debahjindezooyaun,  kahween  tabwamah- 
guhsenoon  ewh  nindebahjemoowin. 

32  Puhkahneze  suh  owh  dabahjemid,  ninkekandaun 
dush  chedabwamahgudenig  ewh  oodebahjemoowin  anah- 
jemid. 

33  Kegeezhenahzhahwahwaug  egewh  kahahwekuh- 
gwajemahjig  enewh  Johnun,  oogedebahdoodaun  dush  owh 
John  ewh  dabwawin. 

34  Kahween  nindoodahpenunseen  enene  oodebahje- 
moowin ;  oonoo  dush  ekedoowenun  kedezheguhnoonenim 
cheoonjebemahjeegooyag. 

35  Kache-minwahketag  wahsuhkoonanjegun  keahwe 
wanebik  dush  kegeminwandahnahwah  dush  ewh  oowah- 
sayahzewin. 

36  Nindahyaun  suh  nahwuj  kache-ahpeetandahgwuk 
tebahjemoowin,  John  dush  ween  oodebahjemoowin,  enewh 
ahnookewenun,kahmeezhid  owhNoos  cheahnooketuhmaun, 
mesuh  enewh  tabahjemegooyaunin,  ewh  Noos  kepeezhe- 
nahzhahood. 

37  Kuhya  dush  owh  Wayoosemind  kahezhenahzhahood 
netebahjemik.  Kah  dush  wekah  kegenoonduhsenahwah 
ewh  oodinwawin,  kah  dush  wekah  kegewahbuhmahsewah 
azhenahgoozid. 

38  Kah  dush  kedahyaunsenahwah  ewh  oodekedoowin 
emuh  keyowewaung;  kah  muh  kedabwayanemahsewah 
enewh  kahpeezhenahzhahwahjin. 

39  Nunduhkekanduhmook  enewh  oozhebeegunun  ;  ke- 
denandaum  muh  enewh  eheoonjeahyuhmag  kahgega  be- 
mahdezewin,  me  dush  enewh  dabahjemegooyaunin. 

40  Kahween  kedenanduhseem  chepenaunsahkahweyag 
cheoonjeahyahmag  ewh  bemahdezewin. 

41  Kahweennindoodahpenunseenewh  enene-peshegan- 
dahgoozewin. 

42  Kekekanemenim  sahgeahsewag  owh  Kesha-Muh- 
nedoo  peenjenuh. 

43  Ningepeezhah  emuh  oodezhenekahzoowening  owh 
Noos,  kah  dush  kegeoodahpeneseem ;  kishpin  pakahnezid 
peezhaud  emuh  tebenuhwa  oodezhenekahzoowening,  mesuh 
owh  kaoodahpenag. 

44  Ahneen  dush  kaezhedabwayanduhmag  ewh  kenuh- 
wah  mamashquaud  wandenuhmahdeyag  ewh  peshegandah- 
goozewin  kah  dush  kenundahwanduhsenahwah  ewh  peshe- 
gandahgoozewin  Kesha-Muhnedoong  wanjebahmahguk  ? 

45  Kagoo  enandunkctgoort  neen  cheweahnahmemenah- 

goog  emuh  enahsuhmuhbid  owh  Noos ;  ahyah  suh  pazhik 
kaahnahmemenenag,  owh  Moses  apanemag. 

46  Tabwatuhwagoobun  dush  ween  owh  Moses  kedah- 
getabwatuhwim,  neen  muh  ningetebahjemik,  ewh  keoozhe- 
beegad. 

47  Kishpin  dush  tabwatunsewag  enewh  oodoozhebee- 
gunun,  ahneen  kaezhedabwatuhmag  nindekedoowenun  ? 

CHAP.  VI. 

JESUS  dush  oogeahzhahwuhaun  ewh  Galilee  duhzhe 
kechegummee,  me  suh  ewh  Tiberias  keche-gumme 
aduhming. 

2  Oogenoopenuhnegoon  dush  keche  nebewah  ahnishe- 
nahban  ewh  kewahbunduhmenid  enewhoomahmaundahwe- 
jegunun  kahdoodahwaud  ayahkoozenejin. 

3  Jesus  dush  keahmuhjewa  emuh  wahjewing,  me  dush 
emuh  keweeduhbemaud  ookekenooahmahgunun. 

4  Ewh  dush  kuhbekoosa  wekoondewin  Jewyug  oowe- 
koondewenewah  zhuhyegwah  gagah  ketebishkoosamah- 
gud. 

5  Uhpe  dush  Jesus  tuhyahtuhgunahbid,  kewahbuhmaud 
dush  kache  mahmahwenoonejin  abnishenahban  chepenaun- 
zekahgood,  oo-oo  oogeenaun  enewh  Philipun,  Ahneende 
kaoonjekishpenuhtooyung  buhquazhegun  oogoo  chewese- 
newaud  ? 

6  Medush  oo-oo  kahoonjeekedood  chekuhgwajeaud, 
ween  muh  tebenuhwa  oogekekandaun  wahezhechegad. 

7  Philip  dush  oo-oo  oogeenaun,  Neezhwauk-duswahbik 
shooneaunsun  kahween  tahtabesasenoon  papunge  chewe- 
senewaud. 

8  Pazhik  dush  ookekenooahmahgunun,  Andrew,  Simon 
Peter  wekahnesun  oo-oo  oogeegoon. 

9  Ahyah  suh  oomah  quewezans  naunwahtik  mame- 
shahnahguk  buhquazhegunun  ayahwahjin  kuhya  neezh 
kegoozansun :  ahneen  dush  kaezhetabesagoobunan  ewh 
ashenoowaud  ? 

10  Jesus  dush  oo-oo  keekedoo,  nuhmuhduhbeik  egewh 
enenewug.  Kemezhushkookahbunsuhemuh.  Kenuhmuhduh 
bewug  dush  egewh  enenewug  kuhnuhbuj  nahning  metahs- 
wauk  duhchegwahpun. 

11  Jesus  dush  oogeoodahpenahnun  enewh  buhquazhe- 
gunun  ;  uhpe  dush  kahmahmooyahwad  oogemahdahoonaun 

enewh  kekenooahmahgunun,  egewh  dush  kekenooahmah- 
gunug  oogemahdahoonahwaun  enewh  namuhduhbenejin, 
kuhya  dush  gegooyun  menik  wahahyahwahwaud. 

12  Uhpe  dush  kahtabesinewaud  oogeenaun  enewh 
ookekenooahmahgunun,  Mahwundoonuhmook  enewh  ish- 
quunjegunun  gagoo  chewuneshinsenook. 

13  Oogemahwundoonahwah  dush,  oogemooshkenahtoo- 
nahwah  dush  metahswe  ahzhe  neezh  kookoobenahgunun 
menik  kahishquunduhming  enewh  naunwahtik  buhquazhe- 
gunun  kahishquunduhmoowaud  egewh  kahwesenejig. 

14  Me  dush  uhpe  oogoo  enenewug  kahwahbunduh- 
moowaud  mahmaundahwejegun  Jesus  kahezhechegad  oo- 
oo  dush  keekedoowug,  Mesuh  Kagate  wah-owh  aunwahje- 
gawenene  wahpeezhahgoobunan  oomah  uhkeeng. 

15  Jesus  dush  kekanemaud  wepeezhahnid  cheooge- 
mahweegood  kemahjah  menuhwah,  keezhah  dush  emuh 
wahjewing  ween  nezheka. 

16  Uhpe  dush  keoonahgwishenig  kemuhtahbewun 
enewh  ookekenooahmahgunun  emuh  kechegummeeng. 

17  Kepoosewaud  dush  emuh  nahbequahning  keah- 
zhahwahwug  dush  ewede  anuhkagaum  Capernauming. 
Ahzhe  dush  ketebekudoobun,  kah  dush  ketuhgwishinsebun 
owh  Jesus. 

18  Kemaungaushkah  dush  ewede  kechekummeeng, 
kekeche-noodin  muh. 

19  Uhpe  kahzhabwahyawaud  koonemah  nishtuhnuh 
ahshe  nahnun  koonemah  nesemeduhnah  tebahbaun,  oowah- 
buhmahwaun  Jesusun  bemoosanid  emuh  kechegummeeng, 
pashoo  dush  ahyahnid  emuh  nahbequauning,  kesagezewug 
dush. 

20  Oo-oo  dush  oodenaun,  Neen  suh  nindow,  gagoo 
sagezekagoon. 

21  Keenanduhmoog  dush  chepooseahwaud  emuh  nah- 
bequauning,bahbega  dush  kepuhguhmebeta  e  wh  nahbequaun 
emuh  azhahwaud. 

22  Kahwahbunenig  egewh  mahyahmahwenoojig  kene- 
bahwewug  emuh  ahgahme-kechegumme,  wuhyahbunduh- 
moowaud  eheahgwindasenook  pakahnuk  nahbequaun,  me 
atuh  pazhik,  emuh  kepoosewaud  egewh  kekenooahmah- 
gunug ;  kah  dush  owh  Jesus  oogewejewahseen  enewh 
ookekenooahmahgunun  kepoosenid  emuh  nahbequaunan- 
sing,  wenuhwah  atuh  kekenooahmahgunug  kepoozewug  ; 

23  (Pooch  egoo  ahnind  nahbequaunansun  keoonjemah* 
jebetawun  Tiberiasing  pashoo  emuh  kahd  uhzhe-wesene- 
waud  kahmahmooyahwad  owh  Tabaningad  :) 

24  Uhpe  dush  wuhyahbunduhmoowaud  egewh  ahnish- 
enahbag  Jesusun  ahbesenid  ewede  kuhya  ookekenooah- 
mahgunun,  kepoosewug  kuhya  wenuhwah  emuh  nahbe- 
quauning  kepeezhahwug  dush  emuh  Capernauming  nun- 
duhwahbuhmahwaud  Jesusun. 

25  Uhpe  dush  kahmekahwahwaud  ewede  ahgahme- 
kecheguhme  oo-oo  oogeenahwaun,  Rabbi,  ahneen  uhpeech 
kepeezhahyun  oomah  ? 

26  Jesus  dush  oogekuhn oonaun,  oo-oo  keenaud,  Kagate, 
kagate,  kedenenim,  Kahween  kedoonjenunduhwahbuhme- 
seem  kewahbunduhmag  enewh  mahmaundahwejegunun, 
kemeejeyag  atuh  ewh  buhquazhegun,  ketabeseneyag  dush 
wanje  nunduhw  ahbuh  meyag. 

27  Kagoo  ahnookeetunkagoon  ewh  meejim  kabahnah- 
duk,  ewh  atuh  meejim  kaahtag  emuh  kahgega-bemahdeze- 
wening,  mesuh  ewh  kaahshumenag  owh  Enene  Oogwissun  : 
me  muh  enewh  kahke ke noo wahj e ahj in  owh  Kesha-Muh- 
nedoo. 

28  Oo-oo  dush  oogeenahwaun,  Ahneen  kaezhechega- 
yaung  cheahnooketuhmaung  oodahnookewenun  owh  Kesha- 
Muhnedoo  ? 

29  Jesus  dush  oogekuhnoonaun  oo-oo  keenaud,  Mesuh 
maunduh  ooduhnookewin  owh  Kesha-Muhnedoo,  cheda- 
bwayanemag  enewh  kahpeezhenahzhahwahjin. 

30  Oo-oo  dush  oogeenahwaun,Wagoonan  dush  kekenoo- 
wahjechegun  kaezhechegayun  cheoonjekekanemegooyun 
kuhya  cheoonjedabwayanemegooyun  ?  Ahneen  anuhnoo- 
keeyun ? 

31  Egewh  keketezemenahnig  oogemeejenahwah  ewh 
manna  emuh  buhgwuhduhkummig,  debishkoo  azhebeegah- 
dag,  Oogeahshummaun  ewh  ishpeming  duhzhe  buhquazhe- 
gun. 

32  Jesus  dush  oo-oo  oogeenaun,  Kagate,  kagate,  kede- 
nenim,  Kahween  owh  Moses  kegemeenegoosewah  ewh 
ishpeming  duhzhe  buhquazheguri,  Noos  suh  kegemeenegoo- 
wah  ewh  quuhyuk  ishpeming  duhzhe  buhquazhegun. 

33  Oobuhquazhegunemun  owh  Kesha-Muhnedoo  ahwe 
owh  ishpeming  kahpeoonjeed,  owh  suh  mahnaud  ewh  oo- 
bemahdezewin  enewh  akeewenejin. 

34  Oo-oo  dush  oogeenahwaun,  Tabaningayun,  kahgenig 
meezheshenaum  maunduh  buhquazhegun. 

35  Jesus  dush  00-00  oogeenaun,  Neen  suh  nindow  ewh 
bemahdezewene-buhquazhegun  ;  owh  pahnaunzekahwid 
kahween  tahpuhkuhdase,  kuhya  owh  duhyabwayanemid 
kah  wekah  tahkishkahbahgwase. 

36  Oo-oo  suh  kegeenenim,  Kegewahbuhmim  suh, 
kah  dush  kegedabwayanduhseem. 

37Kuhkenuh  enewh  mahzhejin  owh  Noos  ningahbenah- 
zekahgoog ;  kah  dush  ningahsahgechewabenahse  owh 
kapenahzekahwid. 

38  Kah  muh  ishpeming  ningepeoonjeezhahse  neen  ahye- 
nanduhmaun  cheezhechegayaun,  ayenandung  atuh  owh 
kahpeezhenahzhahood. 

39  Mesuh  oo-oo  uhyenandung  owh  Wayoosemind  kah- 
peezhenahzhahood,  ewh  menik  kahmeezhid  kuhnuhga 
gagoo  chewuhnetoosewaun,  cheoombenuhmaun  atuh  uhpe 
ashquah-kezheguk. 

40  Mesuh  oo-oo  uhyenandung  owh  kahpeezhenahzhahood 
ahwagwan  wuhyahbuhmahgwanenewh  wagwissemindjin, 
duhyabwayanemaud  dush  cheahyaung  ewh  kahgega- 
bemahdezwin  cheoombenug  dush  uhpe  keishquah-kezheguk. 

41  Egewh  dush  Jewyug  oogenahnahpahgaunzoomah- 
waun  oo-oo  keekedoonid,  Neen  suh  nindow  ewh  bah- 
quazhegun  eshpeming  kahpeoonjebahmahguk. 

42  Oo-oo  dush  keekedoowug,  Kahnuh  ween  wah-owh 
ahwese  Jesus,  oogwissun  owh  Joseph  ?  nekekanemahnahnig 
suh  oosun  kuhya  oogeen  :  Wagoonash  dush  wanjeekedood, 
Eshpeming  ningepeoonjebah  ? 

43  Jesus  dush  oogekuhnoonaun  oo-oo  keenaud,  Kagoo 
nahnahpahgaunzetahgoozekagoon  kahnoonindeyag. 

44  Kahween  ahweyah  oodahkushketooseen  chepenaun- 
zekahwid,  kishpin  atuh  owh  Wayoosemind  kahezhenah- 
zhahood  wekoobenaud,  ningahoombenah  dush  uhpe  ish- 
quah-k  ez  h  egu  k . 

45  Oo-oo  suh  ezhebeegahda  emuh  aunwahjegawening, 
Kuhkenuh  suh  oogahkekenooahmahgoowaun  enewh  Kesha- 
Muhneedoon.  Kuhkenuh  egewh  nwaundahwahjig  kuhya 
kakenooahmahgoojig  enewh  Wayooseminjin,  nepenaunze- 
kahgoog. 

46  Kah  suh  ahweyah  oogewahbuhmahseen  enewh 
Wayooseminjin,  Owh  suh  atuh  Kesh a-Mu h nedoon g  wan- 

dahdezid,  ween  suh  oogewahbuhmaun  enewh  Wayoose- 
minjin. 

47  Kagate,  kagate,  kedenenim,  Owh  tuhyabwayanemid 
oodahyaun  ewh  kahgega-bernahdezewin. 

48  Neen  suh  nindow  ewh  bemahdezewene-buhquazhe- 
gun. 

49  Koosewaug  suh  oogemeejenahwah  ewh  buhquazhe- 
gun  emuh  buhgwuhduhkummig,  keneboowug  dush. 

50  Mesuh  maundah  ewh  buhquazhegun  ishpeming 
kahoonzekaug  chemeejepun  owh  enene  cheoonjeneboosig 
dush. 

51  Neen  suh  nindow  ewh  bemahdezewene-buhquazhe- 
gun  ishpeming  kahpeoonjebahmahguk :  kishpin  dush 
ahweyah  meejid  ewh  buhquazhegun,  kahgenig  tahbemah- 
deze  :  me  suh  ewh  buhquazhegun  kamegewayaun,  neyaus 
suh  goo,  ewh  kamegewayaun  cheoonjebemahdezewaud 
egewh  akeewejig. 

52  Egewh  dush  Jewyug  keahyahgoonwatahdewug  oo- 
oo  keekedoowaud,  Ahneen  dush  kaezhekushketood  cheah- 
shummenung  ewh  oweyaus. 

53  Jesus  dush  oo-oo  oogeenaun,  Kagate,  kagate,  kedene- 
nim,  Kishpin  meejesewag  ooweyaus  owh  enene  oogwissun 
menequasewag  dush  oomisqueem,  kahween  keduhyaunse- 
nahwah  ewh  bemahdezewin  peenjenah. 

54  Ahwagwan  suh  mahjegwan  ewh  neweyans  kuhya 
manequagwan  ewh  nemisqueem  oodahyaun  ewh  kahgega- 
bemahdezewin,  ningahoombinah  dush  uhpe  ishquah-kezhe- 
guk. 

55  Kagate  mejeememewun  ewh  neyaus,  kuhya  dush 
kegate  menequawenewun  ewh  nemisqueem. 

56  Owh  mahjid  ewhneyaus  kuhya  manequad  ewhnemis- 
queem,  nekekishkaug,  lmhya  neen  nekekishkahwah. 

57  Debishkoo  kahezhenahzhahood  owh  Noos  bamahde- 
zid,  kuhya  neen  oonje  bemahdezeyaun  owh  Noos,  Mesuh 
kuhya  owh  kaahmood,  neen  kaoonjebemahdezid. 

58  Mesuh  maunduh  ewh  buhquazhegun  ishpeming 
kahpeoonjebahmahguk  :  kahween  kahezhewesenewaud 
egewh  koosewaug,  keneboowug  gooshah  :  owh  dush  mahjid 
maunduh  buhquazhegun-kahgenig  tahbemahdeze. 

59  Oonoo  oogeekedoonun  emuh  ahnuhmea-weguhme- 
goong,  Capernauming  keduhzhe-kekenooahmahgad. 

60  Nebewah  dush  enewh  ookekenooahmahgunun  uhpe 
kahnoonduhmoowaud  00-00  keekedoowug,  Sunnuggetah- 
gwud  00-00  ekedoowin,  ahwanan  kakushketood  chebezin- 
dungebun  ? 

61  Jesus  dush  kekanemaud  peenjenah,  chenahnah- 
pahgaunzetahgoozenid  ookekenooahmahgunun  oo-oo  eke- 
doowin  oonje  oo-oo  oogeenaun,  Kedoosittahwandahnahwah 
nuh  maunduh  nindekedoowin  ? 

62  Kishpin  wahbuhmag  owh  Enene  Oogwissun  che- 
ezheoombishkaud  ewede  wahyashkud  kahahyaud  ? 

63  Mesuh  owh  oojechaug  bamahdezeewad  ;  ewh  weyaus 
kahween  ningood  enahbuhtuhsenoon,  enewh  suh  ekedowe- 
nun  anenuhgoog  oojechaugwunoon  kuhya  bemahdeze- 
wunoon. 

64  Ahnind  dash  kenuhwah  kahween  kedabwayanduh- 
seem.  Wahyashkud  muh  oogeoonjekekanemaun  owh 
Jesus  enewh  tuhyabwayanduhsenegoon  kuhya  enewh  wah- 
bahtahegoojin. 

65  Oo-oo  dush  keekedoo,  Mesuh  kahoonjeenenahgoog 
kahween  ahweyah  ookushketooseen  chepenahzahkahwid 
kishpin  atuh  kepuhgedenahmahgood  enewh  Noosun. 

66  Medush  uhpe  nebewah  enewh  ookekenooahmah- 
gunun  keahzha-mahjahnid,  kah  dush  menuhwah  ooge- 
weedoosamegooseen. 

67  Jesus  dush  oo-oo  oogeenaun  enewh  metahswe-ahzhe 
neezh,  Kuhya  kenuhwah  nuh  kewemahjaum  ? 

68  Simon  Peter  dush  oogeenaun,  Tabaningayun,  ahwa- 
nan  kanahzekahwungedebun?  keen  muh  kedahyahnun 
enewh  kahgega  bemahdezewene-ekedoowenun. 

69  N indab way andahmin  suh  kuhya  ninkekandahmin, 
cheahweyun  owh  Christ,  Oogwissun  owh  bamahdezid 
Kesha-Muhnedoo. 

70  Jesus  dush  oogekuhnoonaun,  Kahnuhween  kege- 
wahwanahbuhmesenoonim  kenuhwah  matahswe  ahshe 
neezheyag,  pazhik  dush  ewh  anduhcheyag  mujje-muh- 
nedoowe. 

71  Mesuh  enewh  Judas  Iscariotun,  Simon  oogwissun 
kahenahjin:  memuh  enewh  wahbahtahegoojin,  ketahquah- 
koonah  dush  enewh  metahswe  ahshe  neezh  kekenoodhmah - 
gunun. 

AHISHQUAH-AHYAUG  dush  oonoo  Jesus  kepah- 


IV  bahmoosa  emuh  Galileeing,  kah  dush  keenanduhse 
chepemoosad  emuh  Judeai'ng,  oogeoondoonaahwaun  muh 
egewh  Jewyug  wenesahwaud. 

2  Gagah  kedebishkoosane  ookuhbashewene-wekoonde- 
wenewah  egewh  Jewyug. 

3  Enewh  dush  wekahnesun  00-00  oogeegoon,  Oomah 
oonjemahjaun  ezhaun  dush  emuh  Judea  duhzhe  uhkeeng, 
egewh  kekekenooahmahgunug  cheoonjewahbunduhmoo- 
waud  enewh  ahnookewenun  anuhnookeyun. 

4  Kahween  ahweyah  gagoo  kemooj  ezhechegase  kishpin 
nunduhwandung  mezheshuh  chekekandahgoozid.  Kishpin 
ezhechegayun  oonoo  wahbunduhowh  ewh  keyow  egewh 
akeewejig. 

5  Kah  muh  oogedabwayanemegooseen  enewh  wekah- 
nesun. 

6  Jesus  dush  oo-oo  keenaud,  Kahween  muhshe  debish- 
koosasenoon  nekezhegudoom,  ahpena  suh  debishkoosamah- 
gud  kekezhegudoomewah. 

7  Kahween  ookushketoosenahwah  egewh  akeewejig 
chesheenganemenagwah  ;  nesheenganemegoog  suh,  ninde- 
bahjemaug  muh  mujje-ezhewabudenig  enewh  oodahnookee- 
wenewah. 

8  Kenuhwah  ezhaug  emuh  oo-oo  wekoondewening : 
kahween  nindezhahse  neen  emuh  oo-oo  wekoondewening  ; 
kah  muh  muhshe  debishkoosasenoon  ewh  nekezhegudoom. 

9  Uhpe  dush  oo-oo  kahenaud,  kayahbe  keduhneze  emuh 
G^lileeing. 

10  Uhpe  dush  kahmahjahnid  enewh  wekahnesun,  me 
dush  kuhya  ween  keezhaud  ;  kahween  mezheshuh,  kemooj 
suh  goo. 

1 1  Egewh  dush  Jewyug  oogenundahwahbuhmahwaun 
emuh  wekoondewening,  oo-oo  dush  keekedoowaud,  Ah- 
neende  ahyaud  ? 

12  Kekeche  mahmaunwawatuhmoog  egewh  ahnishenah- 
bag ;  ahnind  oo-oo  keekedoowug,  Menoo-ezhewabeze  suh  ; 
ahnind  dush  keekedoowug,  Kahween  :  oowuhyazhemaun 
suh  enewh  ahnishenahban. 

13  Kahween  ahweyah  mezheshuh  oogeduhzhemahseen, 
kekoosahwaud  enewh  Jewyun. 

14  Uhpe  dush  ahyahbetah-wekoonding,  Jesus  keezhah 

emuh  keche-ahnuhmea-weguhmigoong,  kekekenooahmahga 
dush. 

15  Kemahmahkahkanduhmoog  dush  egewh  Jewyug, 
00-00  keekedoowaud,  Ahneen  azhekekandung  ewh  muzze- 
neegun  wekah  kekenooahmahgoozesig  ? 

16  Jesus  dush  oogekuhnoonaun  oo-oo  keenaud,  nekeke- 
nooahmahgawin  kahween  neen  nedebanduhseen,  owh  suh 
goo  kahezhenahzhahood. 

17  Kishpin  ahweyah  weezhechegad  azhenunduhwan- 
dung  owh  kahezhenahzhahood  oogahkekandaun  ewh  keke- 
nooahmahgawin,  kishpin  Kesha-Muhnedoong  wanjebahmah- 
gudoogwan,  gamuh  neen  ahyenanduhmaun  azhekekedoo- 
waunan. 

18  Owh  suh  ween  tebenuhwa  ayenandung  azhekekedood 
nundahwandahmahdezoo  tebenuhwa  oopeshegandahgoo- 
zewin  ;  owh  dush  nanduhwandung  ewh  oopeshegandah- 
goozewin  enewh  kahezhenahzhahoogoojin,  mesuh  owh 
duhyabwad,  kah  dush  ookekishkunseen  ewh  mujjeezhe- 
wabezewin. 

19  Kah  nuh  ween  owh  Moses  kegemenegoosewah  ewh 
tebahkoonegawin,  kah  dush  ahweyah  menik  anduhcheyag 
ooguhnuhwanduhseen  ewh  tebahkoonegawin,  Wagoonan 
wanjenunduhwanduhmag  chenesheyag  ? 

20  Egewh  dusli  ahnishenahbag  oogekuhnoonahwaun 
oo-oo  keenahwaud,  Kekekishkahwah  suh  owh  mujje- 
muhnedoo  :  ahwanan  rmnduhwandung  chenesik  ? 

21  Jesus  dush  oogekuhnoonaun  oo-oo  keenaud,  Pazhik 
suh  ahnookewin  ningeezhechega  kuhkenuh  dush  kenuhwah 
kemahmahkahdandahnahwah. 

22  Owh  suh  Moses  kegemenegoowah  ewh  kekenoowahje- 
kishkezhegahzoowin  ;  (kahween  dush  Mosesun  oonjebah- 
mahgussenoon  egewh  suh  goo  katezejig:)  anuhmea-kezhe- 
guk  dush  kekekenoowahje-mahdezhewahwah  owh  enene. 

23  Kishpin  dush  kekenoowahje  -  mahdezhoond  owh 
enene  anuhmea-kezheguk,  cheoonjebahnahduhsenook  Moses 
ootebahkoonegawin,  kedoosittah  -  wanemim  nuh  dush, 
quuhyuk  kenoojemooiig  owh  enene  anuhmea-kezheguk  ? 

24  Kagoo  ezhetebahkoonegakagoon  ewh  azhenuhmag, 
quuhyuk  suh  tebahkoonegawin  ezhetebahkoonegayook. 

25  Ahnind  dush  egewh  Jerusaleming  duhzhe  wenenewug 
oo-oo  keekedoowug,  Kah  nuh  ween  wah-owh  ahwese  enewh 
nandahnesahwahjin  ? 

26  Benuh  dush  mezheshuh  kekedoo,  kah  dush  ningood 
oodenahsewaun,  Ivagate  nuh  kekanduhmoog  egewh  ooge- 
maug,  wah  owh  ahwegwan  owh  Christ  ? 

27  Nekekanemahnaun  suh  mahbah  wandahdezid,  uhpe 
dush  tagwishing  owh  Christ,  kahween  ahweyah  ookekane- 
mahseen  tebe  oondahdezegwan. 

28  Jesus  dush  kepepahge  emuh  keche-ahnuhmea- 
weguhmigoong  oo-oo  keekedood,  Kekekanemim  suh,  kuhya 
wandahdezeyaun  kekekandahnahwah  ;  Kahween  neen 
uhyenanduhmaun  ningeoonjetuhgwishinse,  netah-tabwa  suh 
owh  pahahnoozhid  kakanemahsewag. 

29  Nekekanemah  dush  neen,  me  mahween  wandah- 
dezeyaun,  me  dush  wah-owh  kahpeezhenahzhahood. 

30  Oogenundah-tuhkoonahwaun  dush,  kah  dush  ah weyah 
oogetaungenahseen,  kah  muh  muhshe  kedebishkoosasenene- 
goobun  ewh  ookezhegudoom. 

31  Nebewah  dush  egewh  ahnishenahbag  oogetabwa- 
yanemahwaun  oo-oo  dush  keekedoowaud,  Uhpe  tag- 
wishing  owh  Christ  nahwuj  nuh  nebewah  mahmaundah- 
wejegunun  tahezhechega,  azhechegad  dush  ween  wah-owh? 

32  Egewhdush  Phariseeg  kenoonduhmoog,  oo-oo  keeke- 
doonid  enewh  ahnishenahban,  keduhzhemalmid ;  egewh 
Phariseeg  kuhya  egewh  keche-suhsahgewejega-wenenewug 
oogeezhenahzhahwahwaun  enewh  tuhkoonewa-wenenewun 
chetuhkoonahnid. 

33  Jesus  dush  oo-oo  keenaud,  Kayahbe  wanebik  kegah- 
weejahyahwenenim,  nindezhahnun  suh  owh  kahpeezhe- 
nahzhahood. 

34  Kegahnunduhwahbuhmim,  kah  dush  kegahmekah- 
wesim  :  anduhzhe-ahyahyaun  dush  kahween  kekushketoose- 
nahwah  chepeezhahyag. 

35  Egewh  dush  Jewyug,  oo-oo  keezhekuhnoonedewug, 
ahneende  wahezhaud,  ewh  chemekahwahsewung  ?  tahe- 
zhah  nuh  anduhzhe  ahyahwaud  egewh  saswashkahjig  an- 
duhnuhkeejig  emuh  mayug-ahnishenahbakaug  chekekenoo- 
ahmahwaud  edush  enewh  muhyug-ahnishenahban  ? 

36  Wagoonanedoog  maunduh  ekedoowin,  Kegahnun- 
duhwahbuhmim,  kah  dush  kegahmekahwesim :  kuhya 
anduhzhe-ahyahyaun  kahween  kekushketoosenahwah  che- 
peezhahyag  ? 

37  Uhpe  dnsh  ashquah-kezheguk  uhpe  kache-wekoonde- 

wene-kezhekuk,  kenebahwe  owh  Jesus,  kuhya  kekeehe- 
pepahge,  00-00  keekedood. 

38  Owh  duhyabwayanemid,  debiskkoo  akedoomahguk 
ewh  keehetwah-oozhebeegun,  Emuh  oomesudaung  tahoon- 
jejewunenewun  enewh  bemahdezewene-seebeen. 

39  Oo-oo  dush  kekeedoo  kedebahjemaud  enewh  Ooje- 
chaugwunenewhkaoodahpenahwahjin  egewh  duhyabwaya- 
nemahjig  :  kah  muh  muhshe  kemegewaseem  owh  Keehe- 
Oojechaug,  kah  muh  muhshe  kepeshegandahgooahse  owh 
Jesus. 

40  Nebewah  dush  egewh  ahnishenahbag  uhpe  kahnoon- 
duhmoowaud  ewh  ekedoowin  keekedoowug,  Kagate  suh 
aunwahjega-wenenewe  wah-owh. 

41  Ahnind  dush  keekedoowug,  Me  suh  mahbah  owh 
Christ.  Ahnind  dush  keekedoowug,  Emuh  nuh  Galilee'ing 
oonjebah  owh  Christ  ? 

42  Kahnuh  ween  oo-oo  ekedoomahgussenoon  ewh 
kechetwah-muhzeneegun,  chepeoonjebaud  owh  Christ  owh 
Davidoomenewining  kuhya  emuh  Bethleheming  oodanaung 
emuh  kahduhzhe-ahyahgoobunan  owh  David  ? 

43  Papuhkaun  keuhyenandubmoog  egewh  ahnishenah- 
bag  duhzhemahwaud  enewh  Jesusun. 

44  Ahnind  dush  keenaunduhmoog  chetuhkoonahwaud, 
kah  dush  ahweyah  oogetaungpnahseen. 

45  Egewh  dush  tuhkoonewa-wenenewug  oogepenaun- 
zekahwahwaun  enewh  keche-sahsahgewejega-wenenewun 
kuhya  enewhjPhariseen  oo-oo  dush  keegoowaud  Ahneeshwin 
penahsewag  ? 

46  Egewh  dush  tahkoonewa-wenenewug  oo-oogeenah- 
waun,  Kahween  wekah  ahweyah  enene  ezhekekedoose 
azhekekedood  wuh-owh  enene. 

47  Egewh  dush  Phariseeg  oo-oo  oogeenahwaun, 
Kuhya  kenuhwah  nuh  kewuhyazhemegoom  ? 

48  Ahweyah  nuh  oogemah  gamuh  Pharisee  oogetab- 
wayanemaun  ? 

49  Oogoo  suh  ahnishenahbag  kakanduhsegoog  ewh 
lebahkoonegawin  kuhgwahnesuggandahgoozewug. 

50  Nicodemus  dush  oo-oo  oodenaun  (Mesuh  owh  kah- 
peezhaud  magwah  tebekudenig)  keweejewaud  enewh  Pha- 
riseen. 

51  Enahkoonegamahgnd  nuhketebahkoonegawenenaun 

jaenahneboomind  ahweyah  enene  chepwah  noonduhwind 
kuhya  kekanemind  nuhmunj  azhechegagwan  ? 

52  Oogekuhnoonahwaun  dush  00-00  keenahwaud,  Kuhya 
keen  nuh  emuh  Galilee’ing  kedoonjebah  ?  nunduhkekandun 
wahbundun  dush,  kahween  ahweyah  aunwahjega-wenene 
emuh  Galileei’ng  oonjebahse. 

53  Kuhkenuh  dush  keezhekewawug  emuh  andahwaud. 

CHAP.  VIII. 

JESUS  dush  keezhah  emuh  Oiives  wahjewing. 

2  Kuhkezhab  dush  menuhwah  kepeezhah  emuh  keche- 
ahnuhmea-weguhmigoong,  kuhkenuh  dush  ahnishenahban 
oogepenahzekahgoon,  kenuhmuhduhbe  dush  kekenooah- 
mahwaud. 

3  Egewh  dush  oozhebeega-wenenewug  kuhya  egewh 
Phariseeg  oopeetahwahwaun  enewh  equawun  kahtuhkoone- 
mindjin  magwah  puhgundezenid,  nahwuhyeeeng  dush 
keahsahwaud. 

4  Oo-oo  dush  oodenahwaun,  Kakenooahmahgayun, 
wah-owh  equa  ketuhkoonah  magwah  kepuhgundezid. 

5  Emuh  Moses  ootebahkoonegawening  ningekuhgeke- 
megoonaun  oo-oo  azhewabezejig  chepemoosenuhindwah ; 
ahneen  dush  keen  akedooyun  ? 

6  Oo-oo  keekedoowug  kuhgwatebanemahwaud,  gagoo 
cheahyahmoowaud  kaoonjebahtahmahwaud.  Jesus  dush 
kenuhwatah,  ooninjeeng  dush  keoozhebeega  emuh  metush- 
kuhkummig. 

7  Uhpe  dush  menuhwah  kahkuhgwajemegood  enewh, 
keoombetah,  oo-oo  dush  keenaud,  Ahwagwan  majeezhe 
wabezegwan  kenuhwah  anduhcheyag  mahnoo  netum  oo- 
gahpemoosenuhaun. 

8  Menuhwah  dush  kenuhwatah  keoozhebeegad  emuh 
metushkuhkummig. 

9  Uhpe  dush  kahnooduhmoowaud,  keahnahmuhme- 
goowaud  tebenuhwa  oodenanduhmoowenewaun  keuhnesah- 
guhuhmoog  papazhig,  netum  kesahguhumoog  egewh  kate- 
zejig  penish  egoo  owh  ashquayandahgoozejig  :  kenezheka- 
nuhguhnah  dush  owh  Jesus  kuhya  owh  equa  nebahwid 
emuh  nahwuhyeeeng. 

10  Jesus  dush  keoombetaud,  kewahbuhmahsig  dush 
ahweyah  enenewun,  enewh  atuh  equawun,  oo-oo  keenaud, 

Eqna,  ahneende  dush  egewh  buhyahtahmekig  ?  kah  nuh 
ahweyah  kegenahneboomegoose  ? 

11  Equa  dush  keekedoo,  kah  ahweyah,  nindoogemaun. 
Jesus  dush  00-00  oogeenaun,  Kah  kuhya  neen  kenahne- 
boomesenoon,  mahjaun  kagoo  mennhwah  mujje-ezheche- 
gakan. 

12  Jesus  dush  menuhwah  oo-gekuhnoonaun,  00-00 

keekedood,  Neen  suh  nindow  oomah  uhkeeng  duhzhe- 
wahsayahzewin :  owh  nwahpenuhzid  kahween  emuh 

puhsuhgishkezewening  tahbemoosase,  oogahahyaun  suh 
bemahdezewene-wahsayahzewin. 

13  Oo-oo  dush  oogeegoon  enewh  Phariseen,  Kedebahjin- 
diz  suh,  kahween  tabwamahgussenoon  ketebahjemoowin. 

14  Jesus  dush  oogelmhnoonaun  oo-oo  keenaud,  Ahnoo 
ween  goo  debahjindezooyaun  dabwamahgud  dush  ween  goo 
ewh  nindebahj emoo win,  nekekandaun  muh  wanjebahyaun 
kuhya  azhahyaun,  kah  dush  kenahwah  kekekanduhse- 
nahwah  c-ewli  wanjebahyaun  kuhya  azhahyaun. 

15  Weyahsing  suh  kedezhetebahkoonegam  ;  kahween 
neen  netebahkoonahse  ahweyah. 

16  Kishpin  dosh  tebahkoonegayaun  dabwamahgud  suh 
netebahkoonegawin  ;  kah  moh  nenezhekawezese  neen  suh 
kuhya  dush  owh  Wayoosemind  kahpeezhenahzhahood. 

17  Oo-oo  dush  ezhebeegahda  emuh  ketebahkoonega- 
wening,dabwamahgudene  ooodebahjemoowenewaun  neezh 
egewh  enenewug. 

18  Neen  suh  nintebahjindiz,  kuhya  dush  owh  Noos 
kahpeezhenahzhahood  nedebahjemik. 

19  Oo-oo  dush  keenahwaud,  Ahneende  ahyaud  owh 
Noos?  Jesus  dush  oo-oo  oogeezhekuhnoonaun,Kah  suh  ween 
kekekanemeseem,  kah  kuhya  kekekanemahsewah  owh 
Noos,  kishpin  ween  kekekanemeyagoobun  kedahgekekane- 
mahwah  owh  Noos. 

20  Oonoo  ekedoow7enun  kahuhyekedood  owrh  Jesus 
emuh  shooneyah-weguhmigoong,  kekenooahmahgad  emuh 
keehe-ahnuhmea-w7eguhmigoong,  kah  dush  ahw7eyah  ooge- 
tuhkoonegooseen,  kah  muh  muhshe  ketebishkoosasene- 
goobun  ookezhegudoomun. 

21  Menuhwah  dush  Jesus  oo-oo  oogeenaun,  Nemahjah 
suh  kegahnunduhwahbuhmim  dush,  emuh  kemujje-ezhe- 
wabezewenewaung  kegahneboom,  azhahyaun  kahween 
kekushketoosenahwah  chepeezhahyag. 

22  Oo-oo  dush  keekedoowug  egewh  Jewyug,  Tahnese- 
dezoo  nuh  ?  00-00  ayekedood,  Azhahyaun  kahween  kekush- 
ketoosenahwah  chepeezhahyag. 

23  Oo-oo  dush  oogeenaun,  Neseeuhyeee  suh  kenuhwah 
kedoonjebaum  :  ishpeming  suh  neen  nindoonjebah  ;  oomah 
uhkeeng  kedebandahgoozeem  :  kahween  oomah  uhkeeng 
neen  ne teband ah gooze se . 

24  Mesuh  kahoonjeenenuhgoog,  Kegahneboom  emuh 
kemujje-ezhewabezewenewaung  ;  kishpin  muh  dabwayane- 
mesewag  ewh  ahweyaun,  kegahneboom  emuh  kemujje- 
ezhewabezewenewaung. 

25  Oo-oo  dush  oogeenahwaun,  Ahwanan  keen  ahweyun? 
Jesus  dush  oo-oo  oogeenaun,  Owh  nahsaub  wuhyashkud 
kahweenduhmoonenuhgoog. 

26  Nebewah  nindahyahnun  cheenenuhgoog  kuhya  che- 
debahkoonenuhgoog ;  dabwa  suh  owh  kahpeezhenahzhah- 
ood ;  kahenetuhwug  mesuh  azheguhnoonugwah  egewh 
akeewejig. 

27  Kah  dush  oogekekanduhsenahwah  ewh  keduhzhe- 
maud  enewh  Wayoosemindjin. 

28  Jesusdush  oo-oo  oogeenaun,  Uhpe  dush  keoombenag 
owh  Enene  Oogwissun,  me  dusli  kakekanduhmag  neen 
ahweyaun  ;  kah  dush  gagoo  neen  tebenuhwa  nindezheche- 
gase  debishkoo  azhekekenuhahmoowid  owh  Noos,  mesuh 
azhekekedooyaun. 

29  Owh  dush  kahezhenahzhahood  neweejewik ;  kah- 
ween  nenezheka-nuliguhnegoose  owh  Noos  ;  kahgenig  muh 
nindezhecheganun  enewh  manwandungin. 

30  Magwah  uhyekedood  oonoo  ekedoowenun  nebewah 
oogedabway  anemegoon . 

31  Jesus  dush  oo-oo  oogeenaun  enewh  Jewyun  kah- 
duhyabwayanemegooj  in,  Kishpin  aunwahjeyag  emuh  nin- 
dekedoowening,  mesuh  kagate  kaezheookekenooahmah- 
gunemenuhgoog. 

32  Kegahkekandahnahwah  dush  ewh  dabwawin,  kuhya 
dabwawening  kaoonjepuhgedenegooyag. 

33  Oogekuhnoonahwaun  dush,  Abraham  suh  nindoo- 
nejahnesemegoonaun,  kah  dush  wekah  ningedebaneme- 
goosenaun  ahweyah,  ahneeshwin  dush  ekedooyun,  Kegah- 
puhgedenegoom  ? 

34  Jesusdush  oogekuhnoonaun,  Kagate,  kagate,  kede- 
nenim,  Kuhkenuh  egewh  mujj  e-ezhe wabeze win  mahkin- 

dungig  oodoobuhmeetahgunemegoonahwah  ewh  mujje- 
ezhewabezewin. 

35  Owh  dush  buhmeetahga-wenene  kahween  kahgenig 
dahse  emuh  wegewahming,  Wagwissemind  dush  ween 
kahgenig  dah. 

36  Kishpin  dush  puhgedenenag  owh  Wagwissemind, 
mesuh  kagate  kaezhepuhgedenegahzooyag. 

37  Ninkekandaun  suh  owh  Abraham  oonejahnesemenag 
kenunduhnesheem  dush  ween,  kah  muh  dahgoomahgussse- 
noon  nindekedoowin  emuh  keyowewaung. 

38  Kahwahbunduhmaun  ewede  Noos  anduhzhe-ahyaud 
me  suh  ewh  waunduhmaun :  kahwahbunduhmag  dush 
kenuhwah  ewede  koosewah  anduhzhe-ahyaud  mesuh 
anuhnookeeyag. 

39  Oogekuhnoonahwaun  dush  oo-oo  keenahwaud,  Nin- 
doonejahnesemegoonaun  owh  Abraham  ;  Jesus  dush  oo-oo 
oodenaun,  Kishpin  ooejahnesemenagoobun  owh  Abraham 
kedahgeenuhnookeem  enewh  oodahnookewenun  owh  Abra- 
ham. 

40  Noongoom  dush  kenunduhnesheem  ahnoo  goo  ke- 
weenduhmoonenuhgoog  ewh  dabwawin,  ewh  kahenettah- 
wug  owh  Kesha-Muhnedoo  :  kahween  oo-oo  keezhechegase 
owh  Abraham. 

41  Kedenuhnookeem  suh  ween  oodahnookewenun  owh 
koosewah.  Oo-oo  dush  oogeenahwaun,  Kahween  peshe- 
gwahdezewening  nindoondahdezesemin ;  pazhegoo  suh 
owh  Wayoosemungid,  mesuh  owh  Kesha-Muhnedoo. 

42  Jesus  dush  oo-oo  oogeenaun,  Kishpin  ooyoosemagoo- 
bun  owh  Kesha-Muhnedoo  kedahgesahgeim  ;  Kesha-Muh- 
nedoong  muh  ningedonjebah  oomah  peezhahyaun :  kah- 
ween  neen  uhyenanduhmaun  ningebonjetuhgwishinse,  nin- 
geezhenahzhahook  suh  goo  owh  Noos. 

43  Ahneeshwin  nesetootuhwesewag  azhekekedoo- 
yaun?  mesuh  kushketoosewag  chebezinduhmag  nindeke- 
doowin. 

44  Kenuhwah  kedooyoosemahwah  owh  mujje-muhnedoo, 
kuhya  ewh  uhyenandung  owh  koosewah  kedezhechegam, 
Wahyashkud  kemahje-neshewa  owh,  kah  dush  keahyahse 
emuh  dabwawening,  kah  muh  ookekishkunseen  ewh  da- 
bwawin;  uhpe  kakenuhwishkejinooduhzhindauntebenuhwa 
ooduhyeemun.  Netuhkuhkenuhwishke  muh,  kuhya  dush 
oodooyoosemegoon  e  wh  kuhkenuhwishkewin. 

45  Weenduhmoonenuhgoog  ewh  dabwawin  mesuh 
wanje-dabwatahwesewag. 

46  Ahwanan  anduhcheyag  katabemepun  ewh  mujje- 
ezhewabezewin  ?  Kishpin  dush  weenduhmoonenuhgoog 
ewh  dabwawin  ahneeshwin  dabwatuhwesewag  ? 

47  Owh  suh  Kesha-Muhnedoong  wanjebaud  oobezindah- 
nun  oodekedoowenun  owh  Kesha-Muhnedoo  :  mesuh  kenuh- 
wah  wanjebezinduhsewag  ewh  wanjebahsewag  Kesha- 
Muhnedoong. 

48  Egewh  dush  Jewyug  oogekuhnoonahwaun  oo-oo 
keenahwaud,  Kahnahween  quuhyuk  nindekedoosemin  ke- 
Samaria-wenenewh,  kuhya  dush  kedahyahwah  owh  mujje- 
muhnedoo. 

49  Jesus  dush  oogekuhnoonaun,  Kahween  nindahyah- 
wahse  owh  mujje-muhnedoo,  nekechetwahwanemah  suh 
owh  Noos,  kah  dush  kenuhwah  kekechtwahwanemeseem. 

50  Kahween  nenunduhwandnhse  chekechetwahwa- 
nindezooyaun ;  owh  suh  Noos  ahwe  nanduhwandung  kuhya 
tabahkoonewad. 

51  Kagate,  kagate,  kedenenenim  kishpin  ahweyah  guh- 
nuhwandung  nindekekoowin,  kah  wekah  oogahwahbun- 
duhseen  ewh  neboowin. 

52  Egewh  dush  Jewyug  oo-oo  oogeenahwaun,  Noon- 
goom  suh  kekekanemegoo  ahyahwud  owh  mujje-muhnedoo. 
Ahzhe  keneboo  owh  Abraham  kuhya  keneboowug  egewh 
aunwahjega-wenenewug :  keen  dush  ween  kedekid,  Kishpin 
ahweyah  guhnuhwandung  nindekedoowin  kah  wekah 
oogahtaungoonduhseen  ewh  neboowin. 

53  Ahwahshema  nuh  keen  kedahpetandahgooz  dush 
ween  Koosenaun  Abraham  kahnebood  ?  kuhya  dush  kene- 
boowug  egewh  aunwahjega-wenenewiig  :  Ahneen  dush 
anahjindezooyun  ? 

54  Jesus  dush  oogekuhnoonaun,  Kishpin  peshegandah- 
gooedezooyaun  kahween  ningood  enahbuhtussenoon  nepe- 
shegandahgoozewin,  Noos  suh  nepeshegandahgooik  mesuh 
owh  Ninkesha-Muhnedoomenaun  anag. 

55  Kah  dush  kegekekanemahsewah ;  nekekanemah  suh 
neen ;  kishpin,  kahween  nekekanemahse  keekedooyaun- 
baun  nindahgekuhkenuhwish  debishkoo  kenuhwah  ;  neke- 
kanemah  suh,  kuhya  neguhnuhwanduhmoowah  oode- 
kedoowin. 

o  2 


295 


CHAP.  IX. 


86  Koosewah  Abraham  kemoojegeze  kewahbundung 
nekezhegudoom,  Oogewahbundaun  suh ;  keoonahnegwan- 
dum  dushf 

57  Egewh  dush  Jewyug  00-00  oogeenahwaun,  kah 
muhgHe  kenahnemeduhnuh-duhsoo-pepoon-uhgezese  kege- 
wafibuhmah  dush  nuh  owh  Abraham  ? 

58  Jesus  dush  oo-oo  oogeenaun,  Kagate,  kagate,  kede- 
nenim  chepwah  ahyaudowh  Abraham,  neen  nindow. 

59  Me  dush  uhpe  keoodahpenahwaud  ahsineen  chepem- 
woosenuhahwaud  :  kekahzoo  dush  owh  Jesus,  keoonjesah- 
guhum  dush  emuh  kecheahnuhmea-weguhmigoong  nah- 
wuhyeee  ahyahnid  enewh  ahnishenahban  kebemoosa,  kekuh- 
bekoosa  dush. 


CAAP.  IX. 


HNEKUHBEKOOSAD  dush  owh  Jestis  oogewah- 


buhmaun  enewh  enenewun  kahkuhkepeengwa-nege- 
nejin. 

2  Ookekenooahmahgunun  dush  oogekuhgwajemegoon, 
oo-oo  keegood,  Kakenooahmahgayun,  Ahwanan  kahmujje- 
ezhechegad  wah-owh  enene  gamuh  ooketezemun  ewh 
kahoonjekuhkepeengwanegegoobunan  ? 

3  Jesus  dush  oogekuhnoonaun,  Kahween  wah-owh 
kemujje-ezhechegase :  kuhya  goo  enewh  ooketezemun ; 
cheoonjewahbunjegahdanig  atuh  oodahnookewenun  owh 
Kesha-Muhnedoo  emuh  ooweyowing. 

4  Nenundahwandahgooz  suh  cheenuhnookeyaun  enewh 
oodahnookewenun  owh  kahpeezhenahzhahood  magwah 
kezheguk,  petebekud  suh,  uhpe  ahweyah  kushketoosig 
cheahnookeed. 

5  Apeech  ahyahyaun  emuh  uhkeeng  newahsashkaun 
suh  ewh  uhkee. 

6  Uhpe  dush  oo-oo  keekedood,  kesekoo  emuh  metush- 
kuhlmmmig  oogewahzhushkekahdaun  ewh  sekoowahgun 
kuhya  oogeahtahwaun  ewh  wahzhushkee  emuh  ooshkeen- 
zhegooning  enewh  kakepeengwanejin. 

7  Oo-oo  dush  oogeenaun,  Ezhaun  ahwekesebegeenede- 
zoon  emuh  wahzhebeaunsing  Siloam  ahzenekahdag,  mesuh 
uhnekenootuhming,  azhenahzhuhegahdag ;  kemahjah  dush, 
keahwekesebegenedezood,  pekewad  dush  kewahbe. 

8  Egewh  dush  pashoo  andahjig  kuhya  dush  egewh 

wahyashkud  kahwahbuhmahpuneeg  kekuhkepeengwanid 
00-00  keekedoowug,  Kahnuhween  wah-owh  ahwese  owh 
kahnuhmuhduhbid  ewh  pahgoosanjegad. 

9  Ahnind  dush  keekedoowug,  Me  suh  wuh  owh  ; 
ahnind  dush,  Mesuh  azhenahgoozid ;  ween  dush  keekedoo, 
Nindow  suh. 

10  Oo-oo  dush  oogeenahwaun,  Ahneen  dush  kahezhe- 
pahgahkenegahdag  enewh  kishkeezhegoowaun  ? 

11  Ween  dush  oogekuhnoonaun  oo-oo  dush  keekedood, 
Pazhik  enene  Jesus  azhenekahzood  oogeoozhetoon  ewh 
wahzhushke,  ningeahtaug  dush  emuh  nishkeenzhegoong, 
oo-oo  dush  keezhid,  Ezhaun  emuh  wahzhebeaunsing  Siloam 
azhenekahdag,  kesebegenedezoon  dush,  Ningeezhah  dush 
ahwekesebegenedezooyaun,  me  dush  wahbeyaun. 

12  Oo-oo  dush  oogeenahwaun,  Ahneende  ahyaud  ?  Oo-oo 
dush  keekedoo,  Kahween  nekekanemahse. 

13  Oogepeezhewetahmahwahwaun  enewh  Phariseen 
enewh  kahkuhkepeengwanepuneen. 

14  Ahnuhme-akezhegudoobun  dusb  ewh  uhpe  Jesus 
keoozhetood  ewh  wahzhushke  kenesahkoonuhmahwaud 
ooshkinzhegoone. 

15  Menuhwah  dush  egewh  Phariseeg  oogekuhgwaji- 
mahwaun  kehezhewahbegwan.  Oo-oo  dush  oogeenaun 
oogeahtoon  ewh  wahzhushke  emuh  nishkinzhegoong  ninge- 
kesebegenediz  dush,  me  dush  wahbeyaun. 

16  Ahnind  dush  egewh  Phariseeg  oo-oo  oogeenahwaun, 
Kahween  Kesha-Muhndoong  peoonjebahse  wah  owh  enene 
kahmuh  ooguhnuhwanduhseen  ewh  ahnuhmea-kezhik  Ah- 
nind  dush  ween  oo-oo  keekedoowug,  Ahneen  kaezhekush- 
ketoopun  ahweyah  majeezhewabezid  cheezhechegad  oonoo 
mahmaundahwejegunun?  Papuhkaun  dush  keuhyenan- 
dnhmoog. 

17  Menuhwah  dush  oo-oo  oogeenahwaun  enewh  kake- 
peengwanepuneen,  Keen  dush  ahneen  anahjemud  ewh 
kepahkahkoonung  enewh  kishkinzhegoon. 

18  Kah  dush  egewh  Jewyug  kadabwatunsewug  ewh 
kekuhkepeengad  kewahbeind  edush;  bahmah  atuhkahnun- 
doomahwaud  enewh  ooketezemun  owh  kahwahbeind. 

19  Oogeguhgwajemahwaun  dush  oo-oo  keenahwaud, 
Menuh  wah-owh  kegwissewah,  owh  anahjemag  ewh  kekuh. 
kepeengwa  negid?  ahneen  dush  noongoom  azhewahbid  ? 

20  Oogekuhnoonegoowaun  dush  enewh  ooketezemun 

oo-oo  keegoowaud,  Nekekanemahnaun  mahbuh  cheoogwis* 
seyaung  kuhya  ewh  kekuhkepeengwanegid. 

21  Ewh  dush  noongoom  wanjewahbegwan  kahween 
nekekanduhsemin,  Ahwagwanun  dush  kahpahkahkoonuh- 
mahgogwanun  enewh  ooshkeenzhegoomun  kahween  neke- 
kanduhsemin  :  ahzhe  suh  netuhwuhge  kuhgwajemik  tah- 
debahjindezoo. 

22  Me  suh  oo-oo  keoonjekedoonid  enewh  ooketezemun 
kekoosahnid  enewh  Jewyun,  keenahkoonegagwahpnn 
muh  ewh  kishpin  ahweyah  wahweenduhmahwaud  cheah- 
wenid  Christ,  emuh  ahnuhmea-weguhmigoong  tahoonje- 
sahgej  e-wabenah. 

23  Mesuh  kahoonjeekedoonid  enewh  oooketezemun, 
Ahzhe  netahwuhge,  kuhgwajemik. 

24  Menuhwah  dush  oogenundoomahwaun  enewh  kah- 
kuhkepeengwanepuneen,  oo-oo  dush  oogeenahwaun,  Meezh 
owh  Kesha-Muhnedoo  ewh  peshegandahgoozewin  ,  Ninke- 
kanemahnaun  suh  wah-owh  enene  chemujje-ezhewabezid. 

25  Oogekuhnoonaun  dush  oo-oo  keekedood,  Kishpin 
mujje-ezhewabzegwan  kahween  nekekanduhse,  pazhik  atuh 
nekekandum,  ninkuhkepeegwanahbun,  noongoom  dush  ne- 
waub. 

26  Menuhwah  oo-oo  oogeenahwaun,  Ahneen  dush 
kahdoodook  ?  ahneen  dush  kahezhepahkahkoonung  enewh 
kishkinzhegoon  ? 

27  Oogekuhnoonaun  dush,  Kegeweenduhmoonenim,kah 
dush  kegebezinduhsenahwah  ;  wagoonash  menuhwah  wah- 
oonjenoonduhmag?  kedenandaum  nuh  kuhya  kenuhwah 
cheookekenooahmahgunemenag  ? 

28  Oogenuhneebekahmahwaun  dush  oo-oo  keekedoo- 
waud,  Keen  suh  kedookekenooahmahgunemik  wah-owh  : 
nenuhwind  dush  Moses  nindookekenooahmahgunemigoo- 
naun. 

29  Nekekandahmin  ewh  Kesha-Muhnedoo  kekuhnoo- 
naud  enewh  Mosesun  :  wah-owh  dush  kahween  nekekan- 
duhsemin  tebe  wandahdezegwan. 

30  Owh  dush  enene  oogekuhnoonaun  oo-oo  keenaud, 
Mahmaundahwuhlmmmig  suh  ewh  kekanduhsewag  tebe 
wandahdezegwan  ahnoo  ween  goo  kepahkahkenung  nish- 
kinzhegoon. 

31  Kekekandahmin  ewh  bezindahwahsig  owh  Kesha- 
Muhnedoo  enewh  maje-ezhewabezenejin,  kishpin  dush 

ahweyah  ahnuhmeatuhwand  enewh  Kesha-Muhi}edoon5 
ezhechegad  dush  ewh  uhyenanduhmenid,  mesuh  enewh 
kabezindah  wahjin . 

32  Pahahkoo-mahje-uhkeewung  kahwekah  kenoondah- 
gaseem  ahweyah  chepahkahkoonahmahwaud  ooshkeenzhe- 
goone  enewh  kahkuhkepeegwa-negenejin. 

33  ftishpin  suh  wah-owh  oonjebahsegoobun  emuh 
Kesha-Muhnedoong  kahween  ootahgekushketooseen  gagoo 
cheezhechegad. 

34  Oogekuhnoonahwaun  dush  oo-oo  keenahwaud,  Emuh 
mujje-ezhewabezewening  kegeoondahdiz  kekenooahmah- 
wemin  dush  ?  me  dush  kesahgeje-wabenahwaud. 

35  Jesus  dush  kenoondum  kesahgeje-wabenahwaud 
uhpe  dush  kahmekahwaud  oo-oo  oogeenaun,  Kedabwayane- 
mah  nuh  Kesha-Muhnedoo  Oogwissun  ? 

36  Oogekuhnoonaun  oo-oo  keekedood,  Ahwanan  ahyah- 
wid,  nindoogemaum,  cheoonjedabwayanemug  ? 

37  Jesus  dusli  oo-oo  oogeenaun,  Kegewahbuhmah  suh, 
mesuh  owh  noongoom  kanoonik. 

38  Oo-oo  dush  keekedoo,  Tabaningayun  nedabwayan- 
dum.  Oogeshahgushketahwaun  dash. 

39  Jesus  dush  keekedoo,  Ewh  suh  tebahkoonewawin 
ninpeoonjeezhah  oomah  uhkeeng,  chewahbewaud  egewh 
wuhyahbesegoog  chekuhkepeengwaindwah  dush  egewh 
wuhyahbejig. 

40  Ahnind  dush  egewh  Phariseeg  kahweejewahjig 
oogenoondahnahwah  oonoo  ekedoowenun,  oo-oo  dush 
keenahwaud,  Nekuhkepeengwamin  nuh  kuhya  nenuhwind? 

41  Jesus  dush  oo-oo  oogeenaun,  Kishpin  kuhkepeen- 
gwayagoobun  kahween  mujje-ezhewabezewin  kedahgeah- 
yaunsenahwah,Noongoom  dush  kedekedoom,  Newahbemin; 
mesuh  kayahbe  wanjeahyahmag  ewh  kemujje-ezhewabeze- 
wenewah. 

CHAP.  X. 

KAGATE,  kagate,  kedenenim,  Owh  paundegasig  emuh 
ashquaundamewung  ewh  mahnishtahnishe-weguh- 
mig  ningooje  dush  enaunduhwad  kemoodishke  suh  owh, 
kuhya  muhkundwashke. 

2  Owh  suh  paundegad  emuh  ishquaundaming  mesuh 
owh  wamahnishtahnishe-wenenemegood  enewh  mahnish- 
tahneshun. 

3  Oonesahkoonahmahgoon  suh  enewh  ganuhwanduh- 
menejin  ewh  ishquaundam,  oonoonduhmahgoon  dush  enewh 
mahnishtahnishun  ewh  oodinwawin  ;  oodezhenundoomaun 
tebenuhwa  oomahnishtahnishemun  azhenekahzoonid  sah- 
gejewenaud  dush. 

4  Uhpe  dush  suhyahgejenahzhahwahjin  enewh  tebe- 
nuhwa  oomahnishtahnishemun  uhnenegahne  goo,  oonoo- 
penuhnegoon  dush  enewh  mahnishtahnishun  ewh  nesit- 
tootahgood  anwad. 

5  Kahween  oogahnoopenuhnahsewaun  enewh  mayug- 
gezenejin  oogahkemeahwaun  ween  enewh  :  kah  muh  oone- 
sittootahwahsewaun  anwanid  enewh  mayuggezenejin. 

6  Me  suh  oo-oo  ahwajegun  owh  Jesus  kahweenduhmah- 
waud  kah  dush  oogenesittootunsenahwah  wagoodoogwan 
kahegoowahgwan. 

7  Me  dush  menuhwah  oo-oo  keenaud  owh  Jesus, 
Kagale,  kagate,  kedenenim,  Neensuh  nindow  oodishquaun- 
damewaun  egewh  mahnishtahnishug. 

8  Kuhkenuh  egewh  kahpeezhahjig  chepwah  peezhah- 
yaun  kemoodishke-wenenewewug  kuhya  muhkundwashke- 
wenenewewug,  kah  dush  oogebezindahgoosewaun  enewh 
mahni  shtahnishun. 

9  Neen  suh  nindow  ewh  ishquaundam  :  kishpin  ahweyah 
emuh  neen  oonjepeendegad  tahbemahjeah,  tahpuhpeendega 
dush  kuhya  tahsuhsahguhum  chemekung  dush  ewh  wese- 
newin. 

10  Chekemoodid  atuh  kuhya  chenesliewad  kuhya  che- 
bahnahjechegad  peoonjeezhah  owh  kamoodishkid,  neensuh 
ween  nempeoonje-ezhah  cheahyahmoowaud  ewh  bemah- 
dezewin  kuhya  ashkum  chebahteenudenig. 

11  Neen  nindow  wanisheshid  mahnishtahnishe-wenene : 
owh  wanesheshid  mahnishtahneshe-wenene  oomegewatah- 
mahwaun  ewh  oobemahdezewin  enewh  mahnishtahnishun. 

12  Owh  dush  ween  anooketahgunewid,  mahyahnish- 
tahnishe-wenenewesig  dush,  tabanemahsig  enewh  mahnish- 
tahnishun  oowahbuhmaun  maheengunun  peezhahnid,oonuh- 
guhnaun  dush  enewh  mahnishtahnishun,  oozhemood  dush  ; 
owh  dush  maheengun  oogekkumaun  kuhya  oosuhswashkah- 
waun  enewh  mahnishtahnishun. 

13  Ahnooketahgunewid  wanje-oozhemood  owh  ahnooke- 
tahgun,  bahbahmanemahsig  dush  enewh  mahnishtahnishun. 

14  Neen  suh  nindow  owh  wanisheshid  malmishtah- 

nishe-wenene,  nekekanemang  ninduhyahmug  kuhya  dush 
ninkekanemegoog  egewh  nindahyahmug. 

15  Azhekekanemid  suh  owh  Noos  mesuh  kuhya  neen 
azhekekanemugNoos;  nepuggedenuhmahwaugdush  egewh 
nemahnishtahnishemug  ewh  ninbemahdezewin. 

16  Bakahnezejig  dush  mahnishtahnishug  nindahyah- 
waug  tabandahgoozesegoogoomah  mahnishtahnishe-weguh- 
migoong ;  ningahpeenaug  suh  kuhya  egewh,  oogahbezindah- 
nahwah  nindinwawin,  tahpazhikwun  dush  mahnishtah- 
nishe-weguhmig,  kuhya  tahpezhegoo  mahnishtahnishe-we- 
nene. 

17  Mesuh  wanjesahgei'd  owh  Noos  puhgedenuhmaun 
ewh  ninbemahdezewin  nayaub  dush  cheoodahpenuhmaun. 

18  Kahween  ahweyah  nemuhkummegoose,  nepuggede- 
naun  suh  goo  :  nindahyaun  suh  kushkeawezewin  chepuhge- 
denuhmaun,  kuhya  nindahyaun  kushkeawezewin  nayaub 
cheoodahpenuhmaun.  Me  suh  kahezhekuhgekemid  owh 
Noos. 

19  Menuhwah  dush  papuhkaun  keiihyenanduhmoog 
egewh  Jewyug  oonoo  ekedoowenun  oonje. 

20  Nebewah  dush  egewh  oo-oo  keekedoowug  Ooke- 
kishkahwaun  enewh  mujje-muhnedoon  kewuhnahdeze 
dush,  ahneeshwin  bezinduhwag  ? 

21  Ahnind  dush  ween  oo-oo  keekedoowug,  Kahween 
oonoo  ekedoowenun  tahgeekedoosenun  owh  kakishkahwaud 
enewh  mujje-muhnedoon.  Ookushketoon  nuh  owh  mujje- 
Muhnedoo  chepahkahkoonuhmahwaud  ooshkinzhegoone 
enewh  kakepeenganejin  ? 

22  Ketebishkoosa  dush  uhpe  kechetwahwejegahdag  ewh 
Keche-ahnuhmea-weguhmig  ewede  Jerusaleming  ;  pepoo- 
noobun  dush. 

23  Kepahbahmoosa  dush  owh  Jesusemuh  keche-ahnuh- 
mea-weguhmigoong  emuh  Solomon  ootasekauning. 

24  Egewh  dush  Jewyug  oogekewetuh-kahbahwetahwah- 
waun  oo-oo  dush  keenahwaud,  Ahneen  menik  kapwah- 
wahweenga-weenduhmahweyaung?  Kishpin  kagate  ahyah- 
wewunan  owh  Christ  wahweenga  weenduhmooweshenaum. 

25  Jesus  dush  oogekuhnoonaun,  Kegeweenduhmooni- 
nimwahbun,  kah  dush  kegedabwatunsenahwah,  enewh 
ahnookewenun  anuhhookeyaunin  emuh  Noos  oodezhene- 
kahzoowening,  mesuhenewh  dabahjemigooyaunin. 

26  Kah  dush  kenuhwah  kedabwayanduhseem,  kuh  mah 

kedahweseem  ege  wh  liemahnishtahnishemug  debishkoo  ewh 
kahenenuhgoog. 

27  Nemahnishtahnishemug  oobezindahnahwah  ewh 
nindinwawin,  nenesittahwenahwaug  dush,  kuhya  nenoope- 
nuhnegoog. 

28  Neen  dush  nepuggedenahmahwaug  ewh  ninbemah- 
dezewin,  kahdush  wekah  tahbahnahdezesewug,  kah  kuhya 
ahweyah  ningahmuhkumegoosenun  oonoo. 

29  Owh  suh  Noos  kahmeezhejin  mahmahwe  ahpetan- 
dahgooze  kah  dush  ahweyah  ookushketooseen  chemuh- 
kumaudenewh  Noosun  oonoo. 

30  Neen  suh  kuhya  Wayoosemind  nepazhegoomin. 

31  Menuhwah  dush  egewh  Jewyug  oogeoodahpenah- 
waun  enewh  ahsineen  chepemoosinnuhahwaud. 

32  Jesus  dush  oogekuhnoonaun,  Nebewah  suh  quahnauj 
ahnookewenun  kegewahbundahenim  emuh  Noos  kahoon- 
denuhmaunin  ;  wagoonan  dush  enewh  wahoonjepemoosin 
naheyag  ? 

33  Egewh  dush  Jewyug  oogekuhnoonahwaun,  Kahsuh 
ween  wanesheshing  ahnookewin  kedoonjepemoosinnuhe- 
goose,  mujje  kezhwawin  atuh,  keen  dush  aneneweyun 
Kekekesha-Muhnedooweediz. 

34  Jesus  dush  oogekuhnoonaun,  Kah  nuh  ween  oozhe- 
beegahdasenoon  emuh  ketebahkoonegawenewaung,  Ninge- 
ekid  chekesha-muhnedooweyag. 

35  Kishpin  dush  muhnedoon  ezhenekahnaud  enewh  kah- 
peoodissegoonejin  ewh  Kesha-Muhnedoo  oodekedoowin, 
kah  dush  tahbahnahjechegahdasenoon  ewh  kechetwah- 
oozhebeegun. 

36  Kedenahwah  nuh  enewh  kahkechetwahweahjin  owh 
Wayoosemind  kuhya  kahpeezhenahzhahwahjin  oomah  uh- 
keeng,  Kemujje-kezhwa  ewh  keekedooyaun,  Nindoogwisse- 
mig  suh  owh  Kesha-Muhnedoo. 

37  Kishpin  suh  ezhechegasewaun  enewh  oodahnooke- 
wenun  owh  Noos,  kagoo  dabwatahwishekagoon. 

38  Kishpin  dush  ezhechegayaun,  ahnoo  ween  goo  dab- 
watuhwesewag  dabwatuhmook  enewh  ahnookewenun 
cheoonjekekanduhmag  kuhya  cheoonjedabwatuhmag  ewh 
kekishkahwug  owh  Nooskuhya  Noos  kekishkahwid. 

39  Me  dush  menuhwah  kahoonjenundahtuhkoonahwaud; 
emuh  dush  ooneenjewaung  keoonjeoozhemoo. 

40  Menuhwah  dush  keezhah  ahgahming  Jordan  seebe, 
emuh  wuhyashlmd  kahduhzhe-baptizooewad  owh  John; 
medush  emuh  keduhnezid. 

41  Nebewah  dush  oogepenaunzekahgoon,  00-00  dush 
keegood,  Kahween  kuhnuhga  kemahmaundahwejegase  owh 
John  :  kuhkenuh  dush  ween  kahuhyenahjemaud  owh  John 
oonoo  enenewun,  kedabwamahgudoon. 

42  Nebewah  dush  oogedabwayanemegoon  ewede. 


CHAP.  XI. 


EAHKOOZE  suh  pazhik,  Lazarus  azhenekahzood 


IV  emuhBethanyingkahoodatood  oodoodanahwenewaung 
owh  Mary  kuhya  enewh  wedegequaun  Marthaiin. 

2  Mesuh  goo  owh  Mary  kahnuhmuhkoonahpun  enewh 
Tabaninganejin  ewh  nuhmuhquewin  keahyood,  kuhya  dush 
kekahsesittawaud,  enewh  wenenesun  keahyoopun  ;  me  suh 
enewh  kahoodahwamahjin  owh  Lazarus  ayahkoosid. 

3  Kemejejedwawun  dush  enewh  oodahwamaun,  oo-oo 
keekedoonid,  Tabaningayun,  ahkooze  owh  suhyahgeiid. 

4  Uhpe  kahnoondung  owh  Jesus  oo-oo  keekedoo,  Kah- 
ween  cheneboong  eriandahgussenoon  oo-oo  ahkoosewin, 
cheoonjepeshegandahgooind  atuh  Kesha-Muhnedoo  Oogwis- 
sun. 

5  Jesus  dush  oogesahgeaun  enewh  Marthaiin,  kuhya 
enewh  oowedegequaun,  kuhya  enewh  Lazarusun. 

6  Uhpe  dush  kahnoondung  ewh  ahkoosenid,  kayahbe 
neezhoogoon  keduhneze  emuh. 

7  Me  dush  uhpe  oo-oo  enaud  enewh  ookekenooahmah- 
gunun,  Umba  menuhwah  ezhahdah  ewede  Judea’ing. 

8  Oo-oo  dush  oodegoon  enewh  kekenooahmahgunun, 
Rabbi,  noomuhyuh  kegenunduhpemwahsenuhegoog  egewh 
Jewyug,  menuhwah  dush  kedezhah  ewede  ? 

9  Jesus  dush  oogekuhnoonaun,  Kah  nuh  ween  metahswe 
ahshe  neezhoo  tebahegunasenoon  pazhik  kezhegud  ?  Kish- 
pin  ahweyah  bemoosad  magwah  kezheguk  kahween  puh- 
kedashinse,  ewh  wahbundung  oomah  uhkeeng  duhzhe 
wahsayahzewiu. 

10  Kishpin  dush  ahweyah  bemoosad  magwah  tebeku- 
denig  puhkedashin  suh,  kah  muh  ookekishkunseen  ewh 
wahsayahzewin. 

11  Oonoo  uhyeeen  keekedoo  :  nahguj  dustUoo-oo  oode- 
naun  enewh,  Nebah  suh  kejekewaenaun  Lazarus ;  neen 
dush  nindezhah  cheahmuddenug  ewh  nebaud. 

12  Oo-oo  dush  oogeegoon  enewh  ookekenooahmahgunun, 
Tabaningayun  kishpin  nebahgwan  tahmenoo-bemahdeze. 

13  Jesus  dush  oogeduhzhindaun  ewh  ooneboowin  :  ke- 
enandnhmoog  dush  wenuhwah,  emuh  nebahwening  keaun- 
wabenid  keekedood. 

14  Me  dush  Jesus  mezheshuh  keekedoo,  Keneboo  owh 
Lazarus. 

15  Ahnahwe  dush  newahwezhandum  kenuhwah  oonje 
ewede  keahyahsewaun,  cheoonjedabwayanduhmag :  umba 
dush  ezhahdah. 

16  Thomas  dush  Dydimus  azhenekahzood  oo-oo  oogee- 
naun  enewh  weejkekenooahmahgunun,  Ezhahdah  kuhya 
kenuhwind  cheweejeneboomung. 

17  Uhpe  dush  kahtuhgwishing  owh  Jesus,  oogemekah- 
waun  ahshe  newoogoon  keshingeshenenid  emuh  chebaguh- 
megoong. 

18  Cheguhyeee  dush  keduhgoomahgud  ewh  Bethany 
emuh  Jerusaleming  koonemah  metahswe  ahshe  neezhoo- 
tebahbaunsun  apeechaug. 

19  Nebewah  dush  egewh  oogepenaunsekahwahwaun 
enewh  Marthaiin  kuhya  Maryun,  cheoonjemenoodaaahwaud 
ewh  keneboonid  enewh  oodahwamahne. 

•  20  Martha  dush  uhpe  kahnoondung  ketuhgwishenenid 

Jesusun  oogeahwenuhquashkahwaun :  Mary  dush  ween 
kepezaunuhbe  peendig  emuh  wegewahming. 

21  Martha  dush  oo-oo  oogeenaun  enewh  Jesusun, 
Tabaningayun,  kishpin  oomah  ahyahyunbun  kahween 
tahgeneboose  nindahwamahbun. 

22  Noongoom  dush  nekekandaun  kishpin  gagoo  nun- 
dooduhmahwud  owh  Kesha-Muhnedoo,  kegahmeenik  owh 
Kesha-Muhnedoo. 

23  Jesus  dush  oo-oo  oodenaun,  Tahahbejebah  suh 
kedahwamahbun. 

24  Martha  dush  oo-oo  oodenaun,  Nekekandaun  cheah- 
bejebaud  emuh  ahbejebahwening  uhpe  ashquah-kezheguk. 

25  Jesus  dush  oo-oo  oogeenaun,  Neen  suh  nindow  ewh 
ahbejebahwin  kuhya  ewh  bemahdezewin,  owh  dush  duh- 
yabwanemid  ahnoo  ween  goo  kenebood  kayahhe  suh  tah- 
bemahdeze. 

26  Ahwagwan  dush  bamahdezegwan,  duhyabwanemid 
dush,  kah  wekah  tahneboose.  Kedabwataun  nuh  oo-oo? 

27  Oo-oo  oodenaun,  Aahe  Tabaningayun,  nindabwa- 

yandum  keen  cheahweyun  owh  Christ,  Oogwissun  owh 
Kesha-Muhnedoo  wahpeezhahgoobunan  oomah  uhkeeng. 

28  Uhpe  dush  00-00  kahekedood  kemooj  oogeahwenun- 
doomaun  enewh  wedegequaun  Maryun  00-00  ekedood, 
Ketuhgwishin  suh  owh  kakenooahmahgad  kenundoomik 
dush. 

29  Uhpe  dush  nwaundung,  waweeb  pusegwe  oobenaun- 
zekahwaun  dush. 

30  Kah  muhshe  ketuhgwishinsebun  owh  Jesus  emuh 
oodanaung,  kayahbe  ahyahbun  emuh  kenuhquashkahgood 
enewh  Marthaiin. 

31  Egewh  dush  Jewyug  kahweeduhbemahjig  emuh 
wegewahming,  kemenoodaahwaud  dush,  wuhyahbuhmah- 
waud  enewh  Maryun  kepuhsegwenid  kesahguhumenid 
dush,  oogenoopenuhnahwaun  oo-oo  keekedoowaud,  Ezhah 
suh  ewede  chebaguhmigoong  cheduhzhe-mahwid  emuh. 

32  Uhpe  dush  owh  Mary  kahtuhgwishing  anduhzhe- 
ahyahnid  Jesusun,  wuhyahbuhmaud  dush  keahpuggezoo 
emuh  oosittahning  oo-oo  keenaud,  Tabaningayun,  kishpin 
oomah  ahyahyunbun  kahween  tahgeneboose  nindawamah- 
bun. 

33  Jesus  dush  uhpe  wuhyahbuhmaud  ewh  mahwenid, 
kuhya  enewh  Jewyun  waujewegoojin  mahwenid,  kemah- 
mahdwa  emuh  ooojechaugoong. 

34  Oo-oo  dush  keekedoo,  Ahneende  keahsag?  Oo-oo 
oodenahwaun,  Tabaningayun,  pewahbundun. 

35  Jesus  kemuhwe. 

36  Egewh  dush  Jewyug  keekedoowug,  Benuh  suh 
menik  kahsahgeaud  ! 

37  Ahnind  dush  oo-oo  keekedoowug,  Kah  nuh  ween 
wah-owh  enene  kahwahbetood  ooshkinzhegoone  enewh 
kakepeenganejin  oodahgekushketooseen  cheenahkoonegad 
chegeneboosegebun  wah-owh  enene  ? 

38  Jesus  dush  menuhwah  mahmahdwa  peenjenah, 
ketuhgwishin  emuh  chebaguhmigoong.  Weembahnekah- 
danebun  dush,  kuhya  ahsin  ahtabun  emuh. 

39  Jesus  dush  oo-oo  oodenaun,  Ekoonahmook  ewh 
ahsin.  Oo-oo  dush  oodegoon  enewh  Marthaiin  oodahwa- 
maun  owh  kahnebood,  Tabaningayun,  ahzhe  suh  menah- 
gooze  :  newoogoonuhgud  muh  kahahkoo-nebood. 

40  Jesus  dush  oo-oo  oodenaun,  Kah  nuh  ween  kegeene- 
senoon,  Kishpin  dabwayanduhmun  kegahwahbundaun  ewh 
Kesha-Muhnedoo  oopeshegandahgoozewin. 

41  Oogeekoonahnahwah  dush  ewh  ahsin  emnh  shinge- 
shing  owh  kahnebood.  Jesus  dush  oogeoombenahnun 
ooshkinzhegoon  ishpeming  enuhkuhkayah,  00-00  dush 
keekedood,  Noosa,  kemahmooyahwuhmin  ewh  kebezin- 
duhweyun. 

42  Ningekekandaun  suh  moonzhug  bezinduhweyun, 
ahnishenahbag  kawetah-kahbahwejig  ningeoonjekekid  che- 
oonjedabwatuhmoowaud  ewh  keezhenahzhahooyun. 

43  Uhpe  dush  kahekedood  oonoo,  kekeche-pepahge, 
Lazarus,  pesahgahun. 

44  Owh  dush  kahneboopun  kesahguhum  minjemahpe- 
zood  emuh  oosittaung,  kuhya  emuh  ooninjeeng  enewh 
chebaguhmigoo-ahgwewenun,  kuhya  keahgweengwabe- 
zood  ewh  kesingwaoon.  Jesus  dush  oo-oo  oodenaun, 
Ahbahook,  puhgenik  dush  chemahjaud. 

45  Nebewah  dush  Jewyug  kahpenaunzekahwahjig 
enewh  Maryun,  uhpe  kahwahbunduhmoowaud  ewh  kah- 
ezhegad  owh  Jesus,  oogedabwayanemahwaun. 

46  Ahnind  dush  ween  oogeezhahnahwaun  enewh 
Phariseen  keweenduhmahwahwaud  dush,  ewh  kahezhe- 
chegad  owh  Jesus. 

47  Egewh  dush  keche-sahsahgewejega-wenenewug 
kuhya  egewh  Phariseeg  oogemahwunzoomahwaun  enewh 
kakekedoonejin,  oo-oo  dush  keekedoowug,  Ahneen  azhe- 
chegayung  ?  keche  nebewah  muh  wah-owh  enene  oodezhe- 
cheganun  enewh  mahmaundahwejegunun. 

48  Kishpin  puggedemuhmoowung  oo-oo  cheezhechegad 
oogahdabwayanemegoon  suh  kuhkenuh  bamahdezenejin ; 
tahpeezhahwug  dush  egewh  Romanug,  oogahbahnahje- 
toonahwah  dush  maunduh  kedoodanahwenaun,  kuhya 
ooguhmahjewenahwaun  enewh  ahnishenahban. 

49  Pazhik  dush  Caiaphas  azhenekahzood  kahkeche- 
sahsahgewejega-wenenewid  ewh  uhpe  kekenoonoowin  oo-oo 
oogeenaun,  Kah  ween  gagoo  kekekanduhsenahwah. 

50  Kah  dush  kenahnahgahdahwanduhsenahwah  ewh 
nundah wand ahg wuk  pazhik  enene  chenebootahwaudenewh 
ahnishenahban,  cheneboosigwah  kuhkenuh  egewh  ahnishe- 
nahbag. 

51  Kahween  ween  tebenuhwa  oodekedoowin  keahwun- 
senoon  oo-oo  kahekedood,  kekeche-sahsahgewejega-wene- 
newe  ewh  uhpe  kekenoonoowening  keaunwahjegad  ewh 
wenebootahwaud  owh  Jesus  oonoo  ahnishenahban. 

52  Kah  dush  oonoo  ahnishenahban  atuh,  chemahwun- 


306 


CHAP.  XIL 


zoomaud  dush  ween  kuhkenuh  enewh  saswashkahnejin 
oonejahnesun  owh  Kesha-Muhnedoo. 

53  Me-ewh  uhpe  kezheguk  kemahje-kuhnoonindewaud 
ewh  kaezhenesahwaud. 

54  Jesus  dush  kahween  menuhwah  mezheshuh  kebe- 
moosase  anduhzhe-ahyahnid  enewh  Jewyun,  ewede  dush 
keoonjemahjah  keezhah  dush  emuh  cheguhyeeeng  puh- 
gwuhduhkummig  emuh  oodanaung,Ephraim  azhenekahdag; 
me  dush  emuh  keahyaud  kuhya  ookekenooahmahgunun. 

55  Egewh  dush  Jewyug  ookuhbekoosa-wekoondewene- 
waun  gagah  wedebishkoosanegoobun,  nebewah  dush  kee- 
zhahwug  ewede  Jerusaleming,  ooduhkemewaung  keoonjee- 
waud  chepwah  kuhbekoosawene-wekoondingchepeneede- 
zoowaud. 

56  Medush  keondoonawahwaud  enewh  Jesusun,  kekuh- 
gwajindewaud  dush  magwah  nebahwewaud  emuh  keche- 
ahnuhmea-weguhmigoong,  oo-oo  keekedoowaud,  Ahneen 
ananduhmag  ?  kah  nuh  tahpeezhahse  emuh  wekoonde- 
wening  ? 

57  Egewh  dush  keche-sahsahgewejega-wenenewug 
kuhya  egewh  Phariseeg  keenahkoonegagwahpun,  kishpin 
ahweyah  kekanemaud  debe  anduhnezegwan,  chedebahje- 
mood,  chetuhkoonahwaud. 

CHAP.  XII. 

JESU'S  dush  ningoodwahswe  kezhik  chebwah  kuhbe- 
koosa-wekoonding  ketuhgishin  emuh  Bethanying,  emuh 
keahyaud  owh  Lazarus  kahneboopun  enewh  kahahbeje- 
bahahjin. 

2  Oogebozhetahmahwahwaun  dush  emuh  ewh  oonah- 
gooshe-wesenewin,  Martha  dush  kemahdahookee ;  kuhya 
dush  ween  Lazarus  oogewedoopuhmaun. 

3  Owh  dush  Mary  oogedodahpenaun  ningoo-tebahbish- 
koojegun  ewh  spikenard  noomenegun  kache-ahpeetandah- 
gwuk  oogenoomesittanaun  dush  enewh  Jesusun,  oomene- 
sissun  dush  oogeahyoonun  kekahzesittawaud  :  kemooshke- 
nasin  dush  ewh  noomenegun  emah  wegewahming. 

4  Pazhik  dush  enewh  ookekenooahmahgunun,  Judas 
Iscariot  oogwissun  owh  Simon,  enewh  wahbahtahegoojin 
oo-oo  keekedoowun, 

5  Ahneshwin  oo-oo  noomenegun  kepwah-ahtahwang, 

niswank  duswahbik  tahgeenuhginda,  tahgemeenahwug 
dush  egewh  katemabgezejig  ? 

6  Kahween  oo-ookeoonjekekedoose  kepahbahmanemaud 
enewh  katemahgezenejin,  ewh  suh  atuh  kekemoodishkid, 
keguhnuhwandung  dush  ewh  shooneyah-mooshkemood, 
kepemewetood  dush  ewh  kahahchegahdag  emuh. 

7  Jesus  dush  00-00  keekedoo,  poone’ik  nahnauzh  egoo 
nepuggedanemegoowene  -  kezhegudoom  oogekuhnuhwan- 
daun  oo-oo. 

8  Kahgenig  suh  kedahyahwahwaug  egewh  katemah- 
gezejig  anduhzhe-ahyahyag,  neen  dush  ween  kahween  kah- 
genig  kedahyahweseem. 

9  Nebewah  dush  egewh  Jewyug  oogekekanemahwaun 
emuh  ahyahnid  :  kahweeen  dush  atuh  enewh  Jesusun  ke- 
peoonje-ezhahsewug,  chewahbuhmahwaud  suh  enewhLaza- 
rusun  enewh  kahabbejebahahjin. 

10  Kekahkekedoowug  dush  egewh  keche-sahsahge- 
wejega-wenenewug  chenesahwaud  kuhya  ween  Lazarusun  ; 

1 1  Me  muh  ween  owh  nebewah  egewh  Jewyug  keoonje- 
mahjahwaud,  kedabayanemahwaud  enewh  Jesusun. 

12  Wuhyahbung  dush  nebewah  egewh  ahnishenahbag, 
kahpeezhahjig  emuh  wekoondewening  uhpe  kahnoonduh- 
moowaud  ewh  wepeezhahnid  enewh  Jesusun  emuh  Jerusa- 
leming, 

13  Oogeoodahpenahnahwaun  enewh  palm-menahgah- 
wunzhe-oodikwaunun  kesahguhahmoog  dush  cheahwewah- 
buhmahwaud  oo-oo  dush  keezhe-pepahgewaud,  Hosannah  ! 
Tahwahwezhanemah  owh  pahezhaud  emuh  oodezhenekah- 
zoowening  owh  Tabaningad,  oodoogemahmun  owh  Israel. 

14  Uhpe  dush  Jesus  kahmekahwaud  mamaungeshansun, 
oogepemebuhegoon  debishkoo  azhebeegahdag. 

15  Kagoo  sagezekan  keen,  Zioning  duhzhe  wadalmese- 
megooyun  ;  benuh  owh  kedoogemaum  peezhah  pemebuhe- 
good  enewh  mamaungeshaun  oomahnisheensun. 

16  Kahween  oonoo  uhyeeen  wuhyashkud  oogekekanduh- 
senene  enewh  ookekenooahmahgunun  :  bahmuh  atuh  kah- 
peshegandahgooind  owh  Jesus,  me  dush  uhpe  kemequan- 
duhmoowaud  oonoo  keoozhebeegahdanig,  oonoo  kedoodah- 
wahwaud  enewh. 

17  Egewh  dush  ahnishenahbag  kahweejewahjig  enewh 
Jesusun  ahpe  kahoonjenundoomahnid  Lazarusun  emuh 

308 


CHAP.  XII. 

chebaguhmigoong  kuhya  keahbejebahahnid,  debahjemoo 
wug. 

18  Me  dush  egewh  ahnishenahbag  kahoonjeahwenuh* 
quashkahwahwaud  kenoonduhmoowaud  ewh  keezhechega- 
nid  00-00  mahmaundahwejegun. 

19  Egewh  dush  Phariseeg  oo-oo  keezhekuhnooninde- 
wug,  Kewahbundahnahwah  nuh  ewh  kuhnuhga  gagoo 
kushketoosewung  ?  benuh  oonoopenuhnegoon  kuhkenah 
enewh  bamahdezenejin. 

20  Ahnind  dush  egewh  Greekug  kepetuhgwishenoog 
cheahnuhmeahwaud  uhpe  wekoonding. 

21  Oogepenaunzekahwahwaun  dush  enewh  Philipun 
enewh  kahoonjebahnejin  ewede  Bethsaidaing  Galileei'ng 
duhzhe  oodanaung:  oogeguhgwajimahwaun  oo-oo  keeke- 
doowaud,  Oogemah  nenundahwandahmin  chewahbuh- 
mungid  owh  Jesus. 

22  Philip  dush  oogepeweenduhmoowaun  enewh  An- 
drewun ;  menuhwah  dush  Andrew  kuhya  Philip  oogepe- 
weenduhmahwahwaun  enewh  Jesusun. 

23  Jesus  dush  oogekuhnoonaun,  oo-oo  keekedood,  Tuh- 
gwishenoomahgud  suh  ewh  kezhik  uhpe  chepeshegandah- 
gooind  owh  enene  Oogwissun. 

24  Kagate,  kagate,  kedenenim  kishpin  pazhegoomenug 
ewh  mezemenans  pungesinsenook  emuh  uhkeeng  kuhya 
neboomahgussenook,  pezheshigwahta :  kishpin  dush  ne- 
boomahguk  keche-mekoogemahgud. 

25  Owh  suhyahgetood  ewh  oobemahdezewin  oogah- 
wuhnetoon  ;  owh  dush  shaungandung  ewh  oobemahdeze- 
win  oomah  uhkeeng  oogahguhnuhwandaun  cheoonjekah- 
gega-bemahdezid. 

26  Kishpin  ahweyah  buhmetahwid  mahnoo  ningah 
noopenuhnik ;  emuh  dush  neen  anduhzhe-ahyahyann,  mesuh 
kaahyaud  owh  nebuhmeetahgun  ;  kishpin  ahweyah  buhme- 
tahwid,  mesuh  enewh  Noos  kakechetwahweahjin. 

27  Noongoom  suh  ninjechaug  megooshkahje-ahyah, 
Ahneen  dush  kaekedooyaun  ?  Noosa  metahgwanemoowe- 
shin  oo-oo  kezhik.  Nindahwauj  edush  goo  ningahpuhguh- 
mishkahgoon,  memuh  wanjeodissahbundahmaun  oo-oo 
kezhik. 

28  Noosa  pezhegandahgwuhtoon  ewh  kedezhenekah* 
zoowin.  Ishpeming  dush  kepeoozetahgwud  inwawin  oo-oq 

keekedoomahc/vk ,  Ahzhe  suh  ningepezhegandahgwuhtoon 
knhya  menuhwah  ningahpezhegandahgwuhtoon. 

29  Egewh  dush  ahnishenahbag  kahnebahwejig,  kah- 
noondungig  dush,  00-00  keekedoowug  Oogepekuhnoonegoon 
enewh  angenun. 

30  Jesus  dush  oogekuhnoonaun  00-00  keekedood,  Kah- 
ween  neen  kepeoonjenoondahgwussenoon  00-00  inwawin* 
kenuhwah  suh  goo  atuh. 

31  Noongoom  suh  debishkoosamahgud  chetebahkoone- 
gahdag  oo-oo  uhke ;  noongoom  dush  tahsahgeje-wabenah 
owh  wagemahkandung  oo-oo  uhkee. 

32  Neen  dush  kishpin  uhkeeng  oonjeoombenegooyaun 
ningahezhewekoobenaug  kuhkenuh  enenewugemuh  ahyah- 
yaun. 

33  Oo-oo  dush  keekedoo  wahbunduhewad  ewh  wah- 
enahpenad. 

34  Egewh  dush  ahnishenahbag  oogeezhekuhnoonah- 
waun,  Emuh  suh  tebahkoonegawening  ningeoonjenoondah- 
min  ewh  kahgenig  ahyah  owh  Christ :  ahneen  dush  keen 
wanjeekedooyun,  Nundahwandahgoozid  owh  Enene  Oo- 
gwissun  cheoombenind  ?  ahwanan  wah-owh  Enene  Oogwis- 
sun? 

35  Jesus  dush  oo-oo  oogeenaun,  Kayahbe  wanebik 
kedahyahnahwah  ewh  wahsayahzewin,  bemoosag  magwah 
ahyahmag  ewh  wahsayahzewin  koonemah  gooshah  ewh 
puhsuhgiskebik  kegahnoonda  -  puhgumishkahgoonahwah  ; 
owh  dush  bamoosad  magwah  puhsuhgiskebik  kahween 
ookekanduhseen  tebe  azhahgwan. 

36  Magwah  suh  ahyahmag  ewh  wahsayahzewin  da- 
bwayanduhmook  ewh  wahsayahzewin  cheoonejahneseme- 
gooyag  dush  wahsayahzewin.  Mesuh  oonoo  kahekedood 
owh  Jesus,  medush  kemahjaud  kekahzootuhmahwaud. 

37  Ahnoo  ween  goo  keezhechegad  nebewah  mahmaun- 
dahwejegunun  emuh  anahsuhmuhbenid,  kah  dush  ooge- 
dabwayanemegooseen. 

38  Cheoonjedebishkoosag  ewh  oodekedoowin  owh 
Esaias  aunwahjega-wenene  oo-oo  kahekedood,  Tabanin- 
gayun,  ahwanan  kedabwatung  ewh  nindebahjemoowene- 
naun?  kuhya  ahwanan  kewahbunduhind  ewh  oonik  owh 
Jehovah ? 

39  Mesuh  kahoonjekushketoosegwah  chedabwayanduh- 
moowaud  menuhwah  oo-oo  keekedood  owh  Esaias, 

40  Oogeknhkepeengwatoonun  enewh  oozhekinzhegoone 
kuhya  oogemushkahwetoonun  enewh  oodaene,  chewahbe- 
mahgussenik  dush  enewh  ooshkinzhegoowaun,  kuhya 
nesittootumoomahgussenig  oodaewaun  chegeaunjeindwah- 
pun,  kuhya  chenoojemoougwahpun. 

41  Oonoo  keekedoonun  owh  Esaias,  uhpe  kahwah- 
bundung  ewh  oopezhegandahgoozewin,  kedebahdoodung 
dush. 

42  Ahnoo  suh  nebewah  egewh  wagemahwejig  ooge- 
dabwanemahwaun,  koosahwaud  enewh  Phariseen  kahoonje- 
weenemahsegwah :  tahgeoonjesahgejewabenahwug  muh 
emuh  ahnuhmea-weguhmigoong. 

43  Ahwahshema  muh  oogesahgetoonahwah  ewh  enene 
wahwezhanduhmoowin  dush  ween  ewh  Kesha-Muhnedoo 
oowahwezhanduhmoowin. 

44  Jesus  dush  kepepahge,  oo-oo  dush  keekedood,  Owh 
duhyabwayanemid,  kahween  neen  nedabwayanemegoose, 
oodabwayanemaun  enewh  kahpeezhenahzhahood. 

45  Owh  dush  wuhyahbuhmid  oowahbuhmaun  enewh 
kahpeezhenahzhahoojin. 

46  Ninpeoonjeezhah  suh  chewahsayahzeweneweyaun 
oomah  uhkeeng,  kuhkenuh  dush  egewh  duhyabwayane- 
mejig  cheahyahsigwah  emuh  puhsuhgishkezzewening. 

47  Kishpin  dush  ahweyah  noondung  enewh  nindeke- 
doowenun,  dabwayanemesig  dush,  kahween  ninahneboo- 
mahse,  kah  muh  nimpeoonjeezhahse  chenahneboonduh- 
maunewh  u h k e e , c h e b e m ah j eii g w a h  atuh  egewh  akeewejig. 

48  Owh  suh  ahyahgoonwatahmahwid,  wadahpenunsig 
dush  nindekedoowenun,  oodahyahwaun  suh  enewh  pazhik 
kanahneboomegoojin  :  ewh  suh  ekedoowin  kahweenduh- 
maun,  mesuh  enewh  kanahneboomegood  uhpe  ashquah 
kezheguk. 

49  Kah  muh  neen  uhyenanduhmaun  nindoonjekeke- 
doose,  Owh  suh  Wayoosemind  kahpeezhenahzhahood 
mesuh  owh  kahgahgaunzoomid,  kaekedooyaun  kuhya 
kaezhekuhgequayaun. 

50  Nekekaundaun  suh  ewh  ookuhgequawin  chekahge- 
ga-bemahdezewinewemahgudenig :  enewh  dush  uhyeke- 
dooyaunin,  kahezhid  suh  owh  Wayoosemind  mesuh  ewh 
azhekekedooyaun. 

CHEPWAH  dusli  kuhbekoosa-wekoonding,  Jesus  kekan- 
dung  kedebishkoosanig  ewh  ookezhegudoom  cheoonje- 
mahjaud  emuh  uhkeeng,  cheezhaud  dush  enewh  Wayoose- 
meminjin,  kesahgeaud  enewh  oodahnishenahbamun  uh- 
keeng  ayahnejin,  kahgenig  oogesahgeaun. 

2  Kahishquah  wesenewaud,  ahzhe  kepeendegad  owh 
mujje-muhnedoo  emuh  oodaening  Judas  Iscariotun,  Simon 
oogwissun,  chebahtahahnid  : 

3  Jesus  dush  kekandung  ahnooj  gagoo  kemeenegood 
enewh  oosun  emuh  ooneenjeeng,  kuhya  emuh  Keslia- 
Muhnedoong  keoonjebaud,  kuhya  weezhaud  emuh  ahyahnid 
Kesha-Muhnedoon ; 

4  Kepuhsegwe  dush  magwah  wesenewaud  oogekese- 
kaunun  enewh  oodahgwewenun ;  oogeoodahpenaun  dush 
kesingwaoon,  kekechepezood  dush. 

5  Oogesegenaun  dush  ewh  nebe  emuh  kesingwa  oonah- 
gtining  kemahje-kesebegesittanaud  dush  enewh  kekenooah- 
mahgunun  kuhya  dush  kekahzesittawaud  keahyood  ewh 
kesingwaoon  kahkecbepezood. 

6  Oogeoodissaun  dush  enewh  Simon  Peterun,  oo-oo 
dush  oodegoon,  Tabaningayun,  kewekesebegenun  enuh 
nesittun  ? 

7  Jesus  dush  oogekuhnoonaun  oo-oo  keenaud,  Azheche- 
gayaun  kahween  noongoom  kekekanduhseen,  bahmah  nah- 
guj  kegahkekandaun. 

8  Peter  dush  oo-oo  oodenaun,  Kah  wekah  kegahkesebe- 
genunsenun  nesittun.  Jesus  dush  oogekuhnoonaun,  Kishpin 
kesebegenesenoowaun  kahween  kedebandahgoozese  emuh 
neyowing. 

9  Simon  Peter  dush  oo-oo  oodenaun,  Tabaningayun, 
kahween  nesittun  atuh,  kuhya  dush  neneenjeen  kuhya 
nishtequaun. 

10  Jesus  dnsh  oo-oo  oodenaun,  Owh  kahkesebegenind 
kahween  nundahwandahgoozese  chekesebegenind  me  atuh 
oosittun,  medush  kuhkenuh  peenezid ;  kenuhwah  dush 
kepeenezim,  kahween  goo  kuhkenuh. 

11  Oogekekanemaun  muh  enewh  kabahtahegoojin ;  me 
suh  kah  oonjeekedood,  Kahween  kuhkenuh  kepeenezeseem. 

12  Uhpe  dush  kahkesebegenesittanaud,  kuhya  kah- 
oodahpenung  enewh  oodahgwewenun,  menuhwah  dush 

kenuhmahdulibe  00-00  keenaud,  Kekekandahnahwah  nuli 
ewh  kahdoodoonenuhgoog  ? 

13  Kakenooahmahgad  kuhya  Tabaningad  kedezheween- 
zhim,  quuhyuk  suh  kedekedoom,  me  muh  anandahgooze- 
yaun. 

14  Kishpin  dusli  neen,  kakenooahmahgayaun  kuhya 
Tabaningayaun,kekesebegenesittanenuhgoog,  kuhya  kenuh- 
wah  kedahkesebegenesittanedim. 

15  Kekenoowahbunjegun  suh  kegemeenenim,  neen  suh 
kahdoodoonahgoog  kuhya  dushkenuhwah  cheezhechegayag. 

16  Kagate,  kagate,  kedenenim,  Owh  buhmeetahgun 
kahween  ahwahshema  ahpetandahgoozese  dush  ween 
oodoogemahmun  ;  kuhya  owh  anoonind  kahween  ahwah- 
shema  ahpetandahgoozese  dush  ween  enewh  anoonegoojin. 

17  Kishpin  kekanduhmag  oonoo,keshahwandahgoozeem, 
kishpin  ezhechegayag. 

18  Kahween  kuhkenuh  keduhzhemesenoonim,nekekane- 
maug  muh  egewh  kahwahwanahbuhmugig  chedebish- 
koosag  dush  ween  ewh  oozhebeegun.  Owh  suh  buhquazh- 
egunun  amwaud  wahdoopuhmid  nindoombetuhmaug 
oodoondun. 

19  Noongoom  dush  keweenduhmoonenim  chepwah 
oojechesag,  uhpe  dush  keoojechesag  chedabwayanemeyag 
neen  ahweyaun. 

20  Kagate,  kagate,  kedenenim,  Owh  wadahpenaud 
enewh  azhenahzhahug  nindoodahpenik  ;  owh  dush  wadah- 
penid  oodoodahpenaun  enewh  kahpeezhenahzhahoojin. 

21  Uhpe  dush  Jesus  kahekedood  oonoo,  kemegooshkah- 
dandum,  kedebahjemoo  dush,  oo-oo  keekedood,  Kagate, 
kagate,  kedenenim,  pazhik  kenuhwah  ningahbahtahik. 

22  Egewh  dush  kekenooahmahgunug  keguhnuhwah- 
bundewug  kekanduhsigwah,  ahwagwanun  enewh  kahenah- 
gwanun. 

23  Pazhik  dush  ookekenooahmahgunun  owh  Jesus, 
aswahooshenoon  emuh  ookahkegunaung,  enewh  kahsah- 
geahjin  owh  Jesus. 

24  Me  suh  enewh  kahuhyenenahmahwahjin  owh  Simon 
Peter  cheguhgwajemahnid,  ahwagwanun  ahyahwegwanun 
enewh  kahenahjin. 

25  Owh  kahahswahkooshing  emuh  ookahkegunaung 
owh  Jesus  oo-oo  oodenaun,  Tabaningayun,  ahwanan 
ahyahwid  ? 

26  Jesus  dush  oogekuhnoonaun,  Mesuh  wah-owh 
kameenug  ewh  ahpunjegun  uhpe  kequahbuhahmaun. 
Uhpe  dush  kahquahbuhung  ewh  ahpunjegun  oogemeenaun 
enewh  Judas  Iscariotun,  Simon  oogwissun. 

27  Kahmeenind  dush  ewh  ahpunjegun  oogepeendegash- 
kahgoon  Satanun.  Jesus  dush  00-00  oodenaun,  Nuhmunj 
suh  wahezhechegawunan  waweeb  ezhechegan. 

28  Kahween  ahweyah  kahduhchewaud  egewh  namuh- 
duhbejig  emuh  wesenewahguning  oogekekanduhseen  wa- 
goodoogwan  oo-oo  kahoonjeenahgwan. 

29  Ahnind  dush  oo-oo  keenanduhmoog,  Judas  keguh- 
nuhwandung  ewh  shooneyah-mooshkemood,  oo-oo  ooge- 
oonjeenahdooganun  owh  Jesus,Kishpenetoon  gagoo  kamuh- 
nazeyung  emuh  wekoondewening ;  gamuh  oo-oo,  gagoo 
meezh  egewh  katemahgezejig. 

30  Uhpe  dush  kahoodahpenung  ewh  ahpunjegun  ; 
bahbega  kesahgahum,  tebekudoobun  dush. 

31  Uhpe  dush  kahsahgahung,  Jesus  dush  oo-oo  kee- 
kedoo,  Mesuh  zhuhyegwah  peshegandahgooind  owh  Enene 
oogwissun,  kuhya  dush  owh  Kesha-Muhnedoo  ween  oonje- 
pe  shegandahgooah . 

32  Kishpinsuh  owh  Kesha-Muhnedoo  ween  oonjepeshe- 
gandahgooind,  kuhya  ween  owh  Kesha-Muhnedoo  oogah- 
peshegandahgooaun  tebenuhwa  oodenandahgoozewenin, 
kazhetena  dush  oogahpeshegandahgoaun. 

33  Ahbenoojewedoog  wanebik  atuh  keweejewenenim. 
Kegahnunduhwahbuhmim  kuhya  dush  debishkoo  kahenug- 
wah  egewh  Jewyug,  Azhahyaun  kahween  kekushketoose- 
nahwah  chepeezhahyag,  Mesuh  noongoom  anenuhgoog. 

34  Ooshke-kuhgequawin  kemeenenim,  chesahgeedeyag 
debishkoo  kahezhe  sahgeenuhgoog  kuhya  kenuhwah  chee- 
zhesahgeedeyag. 

35  Mesuh  kaoonjekekanemenagwah  kuhkenuh  egewh 
enenewug  nekekenooahmahgunug  cheahweyag  kishpin  sah- 
geedeyag. 

36  Simon  Peter  dush  oo-oo  oodenaun,  Tabaningayun, 
Ahneende  azhahyun  ?  Jesus  dush  oogekuhnoonaun,  Ewede 
azhahyaun  kahween  kekushketooseen  chenoopenuhzheyun 
noongoom  bahmuh  nahguj  gegahnoopenuzh. 

37  Peter  dush  oo-oo  oodenaun,  Tabaningayun,  Ahnish- 
win  kushketoosewaun  chenoopenuhnenaun  ?  Ningahpugge- 
denaun  ewh  ninbemahdezewin  keen  oonje. 

38  Jesus  dush  oogekuhnoonaun,  Kegahpuggedenaun 
nuh  ewh  kebemahdezewin  neen  oonje  ?  Kagate,  kagate, 
kedenin,  kahween  tahnoondahgoozese  owh  Pahkahahqua, 
nahnauzh  nesing  keahgoonwatahweyun. 

CHAP.  XIV. 

KAGOO  megooshkahjedaakagoon  kedabwayanemahwah 
Kesha-Muhnedoo :  kuhya  dabwayanemeshig. 

2  Emuh  Noos  oowegewahming  nebewah  ahyahwun 
ahbenahsoowenun  :  kishpin  00-00  ezheahyahsenoogebun 
kedahgeweenduhmoonenim  :  Kedahwewahwazhetuhmoo- 
nenim  cheahyahyag. 

3  Kishpin  dush  ahwewahwazhetuhmoonenuhgoog  che- 
ahyahyag,  menuhwah  ningahpeezhah  cheoodahpenenuh- 
goog,  neen  anduhzhe-ahyahyaun  kuhya  kenuhwah  cheah- 
yahyag. 

4  Azhahyaun  kekekandahnahwah,  kuhya  dush  ewh 
mekun  kekekandahnahwah. 

5  Thomas  dush  oo-oo  oodenaun,  Kahween  nekekanduh- 
semin  tebe  azhahwunan,  ahneen  dush  kaezhekekanduh- 
maungoobun  ewh  mekun  ? 

6  Jesus  dush  oo-oo  oodenaun,  Neennindow  ewh  mekun, 
kuhya  ewh  dabwawin,  kuhya  dush  ewh  bemahdezewin, 
kahween  ahweyah  enene  oobenaunzekahwahseen  enewh 
Wayooseminjin,  oonje  atuh  neen. 

7  Kishpin  kekekanemeyagoobun  kedahgekekanemahwah 
kuhya  owh  Noos  ;  noongoom  dush  kekekanemahwah  kuhya 
kege  wahbuhm  ah  wah . 

8  Philip  dush  oo-oo  oodenaun,  Tabaningayun  wahbun- 
daheshenaum  owh  Wayoosemind,  medush  chetabuhgane- 
mooyaung. 

9  Jesus  dush  oo-oo  oodenaun,  Maweshah  zhuhyegwah 
akooweejewenenuhgoog,  kah  nuh  dush  kekekanemese 
Philip  ?  Owh  suh  kahwahbuhmid  oogewahbuhmaun  enewh 
Wayooseminjin  ;  Wagoonan  dush  wanjeekedooyun  wah- 
bunduheshenaum  owh  Wayoosemind. 

10  Kah  nuh  ween  kedabwayanduhse  ewh  kekishkah- 
wug  owh  Wayoosemind,  kuhya  dush  owh  Wayoosemind 
kekishkahwid  ?  Enewh  ekedoowenun  anenuhgoog  kahween 
neen  nezheka  nekekedoosenun,  owh  dush  Wayoosemind 
kakishkahwid  mesuh  owh  anuhnookeed  enewh  ahnooke- 
wenun. 

11  Dabwayanemeshig  chekekishkahwng  owh  Wayoose- 
mind,  knhya  owh  Wayoosemind  chekekishkahwid,  gamuh 
kuhya  enewh  ahnookewenim  oonjedabwayanemeshig. 

12  Kagate,  kagate,  kedenenim,  Owh  duhyabwayanemid, 
enewh  ahnookewenun  anuhnookeyaun,  kuhya  ween  tah- 
enuhnooke  nindezhahnun  muh  owh  Noos. 

13  Wagoodoogwan  dush  kanundoodahmoowagwan 
emuh  nindezhenekahzoowening  mesuh  ewh  kaezhechega- 
yaun  chepeshegandahgooind  owh  Wayoosemind  oonje  owh 
Wagwissemind. 

14  Kishpin  gagoo  nundooduhmagemuh  nindezhenekah* 
zoowening  mesuh  kaezhechegayaun. 

15  Kishpin  sahgeeyag  guhnuhwanduhmook  nekuhge- 
quawenun. 

16  Ningahnundooduhmahwah  dush  Wayoosemind,  ke- 
gahmeenegoowah  dush  bakahnezid  Manoodaashkahgad, 
kahgenig  dush  cheweejewenenag. 

17  O  wh  suh  goo  dabwawene-oojechaug  kaoodahpenahse- 
googegewh  akeewejig;  kah  rnuli  oowahbuhmahsewaun,kah 
kuhya  ookekanemahsewaun. 

18  Kahween  chenuhneenuhwezeyag  kegahezhenuhguh- 
nesenoonim,  kegah  penaunzekoonenim  suh  goo. 

19  Nahguj  kahween  kayahbe  ningahwahbuhmegooseeg 
egewh  akeewejig,  kenuhwah  dush  kegahwahbuhmim,  nin- 
bemahdiz  muh,  mesuh  dush  kuhya  kenuhwah  kaoonjebe- 
mahdezeyag. 

20  Ewh  uhpe  kezheguk  kegahkekandahnahwah  neen 
chekekishkahwug  owh  Noos,  kuhya  kenuhwah  chekikish- 
kahweyag,  kuhya  ewh  chekekishkoonenuhgoog. 

21  Owh  ayaung  enewh  nekuhgequawenun  kuhya  ga- 
nuhwandung,  mesuh  owh  suhyahgeeid,  owh  suh  suhyah- 
geid  oogahsah ge e goon  enewh  Noosun,  ningahsahgeah 
dush,  kuhya  nengahwahbunduhah  nindezhetwahwin. 

22  Judas  dush  oo-oo  oodenaun  (kahween  owh  Iscariot) 
Tabaningayunahneen  kaezhewahbundahyeaungnenuhwind 
ewh  kedezhetwahwin,  kah  dush  egewh  akewejig  ? 

23  Jesus  dush  oogekuhnoonaun,  oo-oo  dush  keenaud, 
Kishpin  ahweyah  sahgeid  oogahguhnuhwandahnun  ninde- 
kedoowenun,  Owh  dush  Noos  oogahsahgeaun ;  ningahbe- 
naunzekahwahnaun  kuhya  dush  cheweejahyahwungid. 

24  Owh  dush  suhyahgeesig  kahween  ooguhnuhwan- 
duhsenun  enewh  nindekedoowenun :  ewh  suh  ekedoowin 

n waundahmag  kahween  neen  nindekedoowin  ahwmisenoon, 
Noos  atuh  kahpeezhenahzhahood  oodekedoowin. 

25  Oonoo  suh  dush  kegeenenim  magwah  kayahbe 
weejewenenuhgoog. 

26  Owh  dush  Manoodaashkahgad,  mesuh  owh  Keche 
Oojechaug  enewh  owh  Wayoosemind  emuh  nindezhenekah- 
zoowening  kaoonjepuhgedenaud,  ahnooj  gagoo  kegahkeke- 
nooahmahgoowah,  kuhya  ahnooj  gagoo  kegahmequanduh- 
mooegoowah  menik  kahenenuhgoog. 

27  Pezaunewawin  kenuhguhduhmoonenim  ;  nepezaun- 
ewawin  kemeenenim.  Kahween  azhemegewamahguk 
ewh  uhkee  kedezhemeenesenoonim,  Kagoo  megooshkah- 
jedaakagoon,  kagoo  kuhya  sagandunkagoon. 

28  Kegenoondahnahwah  kahenenuhgoog,  Nemahjah 
kuhya  menuhwah  kegahbenaunzekoonenim.  Kishpin  suh 
sahgeeyagoobun  kedahgeminwandaunahwah  ewh  kahe- 
kedooyaun.  Nindezhaunun  owh  Wayoosemind,  Noos  muh 
nahwuj  ahpeetandahgooze  dush  ween  neen. 

29  Noongoomdush  kezhah  kegewahweenduhmoonenim 
chepwah  ewh  puhgumesag,  bahmah  dush  kepuhgumesag 
chedabwayanduhmag. 

30  Kahween  kayahbe  nebewah  kegahgubnoonesenonim, 
tuhgwishin  muh  owh  uhkee  oogemah,  kah  dush  kuhnuhga 
gagoo  oodahyaunseen  emuh  neyowing. 

31  Egewh  dush  akeewijig  chekekanemewaud  ewh 
sahgeiig  owh  Wayoosemind  ;  kahezhekahgaunzoomid  dush 
owh  Wayoosemind  me  suh  azhechegayaun.  Puhsegweeg 
oomah  oonjemahjahdah. 

CHAP.  XY. 

NEEN  suh  nindow  ewh  quubyuk  shoowemenuhgah- 
wunzh,  Noos  dush  ketega-wenenewe. 

2  Anduhsoo  puhkatequunuhgezeyaun  suh  menik  mah- 
newunsenook  oowabenaun,  enewh  dush  mahnewungio 
oopeenetoonun  ashkum  chemeenewung. 

3  Noongoom  suhdush  kepeenezeem  oonje  ewh  ekedoo- 
win  kahenenuhgoog. 

4  Duhnezeyook  emuh  neyowing,  kuhya  neen  dush  che- 
duhnezeyaun  emuh  keyowewaung.  Debishkoo  kaezhe- 
meenewunsenoogebun  ewh  ootekwun  kishpin  ahyahsenook 
emuh  shoowemenahgahwunzheeng,  mesuh  kuhya  kenuh- 

wah  kaezhemenewesewag  kishpin  ahyahsewag  emuh  ne- 
yowing. 

5  Neen  suh  nindow  ewh  shoowemenahgahwunzh,  kenuh- 
wah  dush  ootekwaunun  kedahwim  :  owh  suh  ayaud,  emuh 
neyowing,  kuhya  neen  dush  ahyahyaun  emuh  weyowing,me 
suh  owh  kache-menewid  :  duhnezesewag  muh  emuh  neyo- 
wing  kahween  gagoo  kedahkushketoosenahwah. 

6  Kishpin  ahweyah  ahyahsig  emuh  neyowing,  wabe- 
negahzoo  suh  debishkoo  azhewabenegahdag  ewh  ootekwun, 
naboodamahguk  dush,  oomahwundoonahwaun  dush  egewh 
enenewug,  ahpuhgeduhmoowaud  dush  emuh  ishkootang, 
chahgetag  dush. 

7  Kishpin  ahyahyag  emuh  neyoowing,  kuhya  nindeke- 
doowenun  emuh  keyowewaung  ahyahmahguk,  wagoodoog- 
wan  wahnundooduhmoowagwan  me  ewh  kadoodahgooyag. 

8  Mesuh  oo-oo  azhepeshegandahgooind  Noos  nebewah 
chemeneweyag,  me  dush  ewh  kaookekenooahmahguneme- 
nuhgoog. 

9  Debishkoo  kahezhesahgeid  owh  Noos  me  ewh  kuhya 
neen  kahezhesahgeenenuhgoog  :  ahyahyook  emuh  nesah- 
geewawening. 

10  Kishpin  guhnuhwanduhmag  nekuhgequawenun,  ke- 
gahahyaum  emuh  nesahgeewawening,  debishkoo  kuhya 
neen  kahezheguhnuhwanduhmaun  Noos  ookuhgequawenun 
kuhya  ahyahyaun  emuh  oosahgeewawening. 

11  Kegeezhekuhnoonenim  suh  oonoo  ;  ewh  dush  nuh 
nindoonahnegoozewin  cheahyahmahguk  emuh  keyowe- 
waung  kuhya  chemooshkenamahguk  kedoonahnegoozewe- 
newah. 

12  Mesuh  oo-oo  nekuhgequawin,  chesahgeedeyag  de- 
bishkoo  kahezhesahgeenenuhgoog. 

13  Kahween  ahweyah  gagoo  ahwahshema  apetandah- 
gwuk  sahgeewawin  ooduhyaunseen  dush  ween  oo-oo, 
ahweyah  chepuhgedenuhmahwaud  ewh  oobemahdezewin 
enewh  ooweejekewaiin. 

14  Kenuhwah  suh  kedooweejekewaemenim,  kishpin 
ezhechegayag  e-ewh  azhekuhgekemenenuhgoog. 

15  Noongoom  kahween  kayahbe  buhmeetahgunug 
kedezheweenesenoonim ;  kah  muh  owh  buhmetahgun 
ookekanduhseen  ewh  azhecheganid  oodoogemahmun  ;  neje- 
kewaedoog  kegeezhekuhnoonenim  ;  kuhkenuh  muh  kah- 
enetahwug  owh  Noos  kegeezhekekanduhnoonenim. 

16  Kahween  kenuhwah  kegewahwanahbemeseem,  neen 
atuh  ke ge wah wanahbu h me ni m ,  kuhya  kegeenahkoonene- 
nim,  chepahbahmeneweyag,uhpena  dush  cheduhgoomahguk 
kemenewenewah  :  wagoodoogwan  dush  kunundooduhmoo- 
wagwan  owh  Wayoosemind  emuh  nindezhenekahzoowening 
chemeenenenag  suh. 

17  Mesuh  oonoo  azhekuhgekemenuhgoog,  chesahgeede- 
yag- 

18  Kishpin  sheenganemenagwah  egewh  akewejig 
kekekandaum  suh  ewh  kesheenganemewaud  chepwah 
kesheenganemenagwah  kenuhwah. 

19  Kishpin  oomah  uhkeeng  debandahgoozeyagoobun, 
oodahsahgeahwaun  egewh  akeewejig  enewh  tabanemah- 
mahwahjin  ;  kah  suh  ween  kedebandahgoozeseem  oomah 
uhkeeng ;  neen  suh  uhkeeng  kegeoonjewuhwanahbuhmenim, 
mesuh  ewh  wanjesheenganemenagwah  egewh  akeewejig. 

20  Mequanduhmook  ewh  ekedoowin  kahenenuhgooge- 
bun,  Kahween  ahwahshema  ahpeetandahgoozese  owh 
buhmeetahgun  dush  ween  oodoogemahmun.  Kishpin  suh 
kekooduggeewahgwan,  kuhya  kenuhwah  kegahkoodugge- 
egoowaug  ;  kishpin  keguhnuhwanduhmoowahgwan  ninde- 
kedoowin,  kuhya  kenuhwah  kedekedoowenewaun  oogah- 
gunnuhwandahnahwah. 

21  Ivuhkenuh  suh  oonoo  nindezhenekahzoowening  ke- 
gahoonjedoodahgoowaug,  kah  muh  oogekekanemahsewaun 
enewh  kahezhenahzhahoojin. 

22  Kishpin  suh  kepeguhnoonahsewugwahpun  kahween 
oodahgeahyaunsenahwah  ewh  mnjje-ezhewabezewin;  noon- 
goom  dush  kahween  oodahyaunsenahwah  ewh  kaoonje- 
kahdoomahwahpun  oomujje-ezhewabezewenewaun. 

23  Owh  suh  shaunganemid  ooshheenganemaun  kuhya 
enewh  Noosun. 

24  Kishpin  suh  anuhnookesewaunbaun  emuh  anduhzhe- 
ahyahwaud,  enewh  ahnookewenun  wekah  anuhnookesige- 
bun  ahweyah  enene,  kahween  ooodahgeahyaunsenahwah 
ewh  mujje-ezhewabezewin  ;  noongoom  dush  ningewahbuh- 
megoonahnig.kuhvadush  ningesheenganemegoonahnig  neen 
kuhya  dush  owh  Noos. 

25  Oo-oo  suh  ezhewabud,  ewh  ekedoowin  chedebish- 
koosag  emuh  ootebahkoonegawenewaung  wazhebeegahdag, 
Ningepeneshe-sheenganemegoog. 

R  2 

26  Ulipe  suh  ketuhgwisliing  owh  manoodaashkahgad 
kapeoonje-ezhenahzhahmoonenuhgoog  emuh  anduhzhe-ah- 
yaud  owh  Wayoosemind,  owh  dabwawene-Oojechaug 
Wayoosemind  pahoonjemahjaud,  ningahdebahjemik  suh 
goo. 

27  Kenuhwah  dush  goo  k egahdebah j emoom ,  wahyash- 
kud  mnh  kegeoonje-weejewim. 


CHAP.  XVI. 


ONOO  suh  kegeenenim  cheoosittahwanduhsewag. 


yj  2  Kegaboonjesahgeje-wabenegoowaug  emuh  ooduh- 
nuhmea-weguhmigoowaung  :  kagate,  suh  tahpuhguhmeah- 
yahmahgud  ewh  uhpe  ahwagwan  kanesenenoowagwan, 
ninduhnookeetahwah  Kesha-Muhnedoo,  tahenanindezoo. 

3  Mesuh  oonoo  kadoodoonagwah,  kah  muh  ookekane- 
mahsewaun  enewh  W ayooseminjin,  kuhya  neen  kekane- 
mesigwah. 

4  Oonoo  suh  kegeweenduhmoonenim,  ewh  dush  uhpe 
pahpuh guh me ahy aug  chemequanduhmag  keweenduhmoon- 
enuhgoogebun.  Kuhya  oonoo  uhyeeen  kah  kegeenesenoonim 
wahyashkud,  kegeweejewinenim  suh  goo. 

5  Noongoom  dush  nindezhahnun  owh  kahpeezhenah- 
zhahood,  kah  dush  ahweyah  anduhcheyag  nekuhgwajeme- 
goose,  Ahneende  azhahyun? 

6  Oonoo  keenenuhgoog  kegeoonjemooshkenashkahgoon- 
ahwah  ewh  nuhneenuhwanduhmoowin  emuh  kedaewaung. 

7  Ahnahwe  dush  ween  keweenduhmoonenim  ewh 
dabwawin  ;  kenundahwandahgoozeem  suh  kenuhwah  che- 
mahjahyaun  ;  kishpin  muhmahjahsewaun  kahween  kegah- 
penaunzekahgoosewah  owh  Manoodaashkahgad  :  kishpin 
dush  mahjahyaun  kegahezhenahzhahmoonenim. 

8  Uhpe  dush  ketuhgwishing  oogahwahweenduhmoo- 
waun  enewh  akeewenejin  ewh  mujje-ezhewabezewin,  ewh 
quuhyuk  ezhewabezewin,  kuhya  ewh  tebahkoonegawin : 

9  Ewh  mujje-ezhewabezewin,  kah  muh  ningedabwaya- 
nemegooseeg  ; 

10  Ewh  quuhyuk-ezhewabezewin,  nindezhahnun  muh 
Noos,  kah  dush  kayahbe  kewahbuhmeseem  : 

11  Ewh  tebahkoonegawin,  tebahkoonah  muh  owh  wage- 
mahkundung  uhkee. 

12  Nebewah  kayahbe  keweweenduhmoonenim,  kah 
dush  noongoom  muhshe  kekushkoonduhsenahwah. 

13  Ulipe  suh  dush  ween  ketuhgwishing  owh  dabwa- 
wene-Oojechaug,  kegahkekenooahmahgoowah  ewh  kuhke- 
nuh  dabwawin  ;  kah  muh  ween  uhyenandung  tahezhe- 
kekedoose  ;  wagoodoogwan  dush  ween  kanoonduhmoo- 
gwan  mesuh  kaezhekekedood  :  kegahwahbunduhegoowah 
dush  enewh  nahguj  kauhneezhewabukin. 

14  Ningahpeshegandahgoo'ik  suh,  oogahoodahpenaun 
muh  ninduhyeem,  kegahwahbunduhegoowah  dush. 

15  Knhkenuh  enewh  ayaungin  owh  Wayoosemind  neen 
nindebandahnun  :  mesuh  kahoonjeekedooyaun,Oogahoodah- 
penaun  ninduhyeem,  kegahwahbundahegoowah  dush. 

16  Nahguj  kahween  kegahwahbuhmeseem  menuhwah 
dush  nahguj  kegahwahbuhmim,  nindezhahnun  muh  Way* 
oosemind. 

17  Ahnind  dush  ookekenooahmaligunun  oo-oo  keezhe* 
guh noo ne de wu n, W agoon an  oo-oo  anenung,  nahguj  kahween 
kegahwahbuhmeseem  :  menuhwah  dush  nahguj  kegahwah- 
buhmim:  kuhya  nindezhahnun  owh  Wayoosemind? 

18  Oo-oo  dush  keekedoowug,  Wagoonan  oo-oo  adung 
ewh  nahguj  ekedood  ?  kahween  nekekanduhsemin  Wagoo- 
doogwan  aduhmoogwan. 

19  Oogekekandaun  dush  owh  Jesus  ewh  kenunduh- 
wanduhmenid  ewh  wekuhgwajemegood,  oo-oo  dush  oogee- 
naun,  Kekuhgwajindim  nuh  ewh  kahekedooyaun  ?  Nahguj 
kahween  kegahwahbuhmeseem  menuhwah  dush  nahguj 
kegahwahbuhmim. 

20  Kagate,  kagate,kedenenim,Kenuhwah  kegahmahwim 
kuhya  kegah wesuggedamoom,  egewh  dush  akeewejig 
tahmoojegezewug  :  kenuhwah  dush  kegahnuhneenuhwan- 
daum,kenuhneenuh wanduhmoowenewah  tahquakenegahda 
mamashquaud  dush  cheoonahnegoozeyag. 

21  Equa  magwah  nahgeahwuhsoojin  ooduhyaun  suh 
nuhneenuhwanduhmoowin,  tuhgwishenoomahgudene  muh 
ewh  ookezhegoom:  kenegenid  dush  oonejahnesun  kah  dush 
kayahbe  oomequanduhseen  ewh  kootugganduhmoowin, 
apeech  oonahnegwandung  kenegenid  enenewun  oomah  uh- 
keeng. 

22  Noongoom  suh  dush  kenuhwah  kedahyahnahwah 
nuhneenuhwanduhmoowin,  menuhwah  kegahwahbuhme- 
nim,  kegahmoojegedaam  dush,  kemoojegezewenewah  kah- 
ween  ahweyah  kemukkummegoosewah, 

23  Ewh  dnsh  uhpe  kezheguk  kahween  gagoo  kegah- 
nundoodahmahweseem  Kagate,  kagate  kedenenim,  Wa- 
goodoogwan  kanundoodahmahwagwan  owh  Wayoosemind 
emuh  nindezhenekahzoowening,  kegahmeenegoowah. 

24  Kah  muhshe  gagoo  kegenundoodahmahgaseem  emuh 
nindezhenekahzoowening  :  nundoodahmahgayook,  kegah- 
meenegoom  dush,  chemooshkenamahguk  kemoojegezewe- 
newah. 

25  Ahwacheguning  kegeezheweenduhmoonenim  oonoo  : 
tahpuhguhmeahyah  ween  goo  ewh  uhpeemuh  ahwachegun- 
ing  cheezheguhnoonesenenuhgoog,mezheshuh  snh  gookegah- 
wahbunduhenenim  owh  Wayoosemind  azhewabezid. 

26  Ewh  uhpe  kezheguk  kegahnundoodahmahgam  emuh 
nindezhenekahzoowening,  kah  dush  kegahenesenoonim 
cheahnuhmeatuhmoonenuhgoog  owh  Wayoosemind  : 

27  Owh  muh  Wayoosemind  kesahgeegoowah,  ewh  ke- 
sahgeeyag,  kedabwayanemeyag  dush  ewh  Kesha-Muhne- 
doong  keoonjebahyaun. 

28  Ningepeoonjebahnun  suh  owh  Wayoosemind,  kuhya 
ningepetuhgwishin  oomah  uhkeeng :  menuhwah  dush  nenuh- 
guhdaun  ewh  uhkee,  kuhya  nindezhahnun  owh  Wayoose- 
mind. 

29  Ookekenooahmahgunun  oo-oo  oogeegoon,  Bennh 
noongoom  mezheshuh  kekekid,  kah  dush  ahwajeguning 
kedezhekekedoose. 

30  Noongoom  nepuhgukkandahmin  ewh  ahnooj  gagoo 
kekanduhmun,  kuhya  nunduhwanemahsewud  ahweyah 
chekuhgwagemik,  mesuh  dabwatuhmaung  Kesha-Muhne- 
doong  keoonjebahyun. 

31  Jesus  dush  oo-oo  oogeezhekuhnoonaun,  Kedabwa- 
yandaum  nuh  noongoom  ? 

32  Benuh  tahtuhgwishenoomahgud  kezhik,  ahzhe  suh 
goo  ketuhgwishenoomahgud,  ewh  uhpe  kuhkenuh  anduh- 
cheyag  cheezhesuhswashkahyag  emuh  andahyag,  chenuh- 
gulmuhzheyag  chenezekawezeyaun  ;  kah  suh  dush  nenezhe- 
kawezese,  Wayoosemind  muh  neweejewik. 

33  Kegeezheguhnoonenim  oonoo,  ewh  dush  nuh  pez- 
aunewawin  cheahyahmag  neenoonje,emuh  uhkeeng  kegah- 
ahyahnahwah  ewh  megooshkahjeewawin,  bahpenanduh- 
mook  suh  goo,  neen  ningemahmauzhetoon  ewh  uhke. 

ONOO  suli  keekedood  owh  Jesus,  keoombishkinzheg- 


yj  wane  dush  ishpeming  enuhkayah,  00-00  keekedood, 
Noosa,  ketuhgwishenoomahgud  ewh  kezhik  peshegandah- 
gwuh  owh  kegwis,  kuhya  dush  owh  kegwis  kegahpeshe- 
gandahgooik. 

2  Debishkoo  kahezhepuhgedenuhmahwud  cheooge- 
mahkundung  kuhkenuh  weyahsemah,  kuhkenuh  dush  kah- 
meenudjin  chemeenaud  ewh  kahgega-bemadezewin. 

3  Mesuh  00-00  kahgega-bemahdezewin,  chekekanemik- 
wah  keen  atuh  kagate  Ke sha-Muh n e doo wey un ,  kuhya 
enewh  Jesus  Chrisiun  kahezhenahzhahwud, 

4  Kegepeshegandahgooin  oomah  uhkeeng  ningekezhe- 
toon  ewh  ahnookewin  kahmeezheyun  cheoozhetooyaun. 

5  N oongoom  dush  Noosa,  pezhegandahgooeshin  ewh 
nahsaub  peshegandahgoozewin,  kahahyahmaunbaun  che- 
pwah  uhkewung  magwah  weejewenaunbaun. 

6  N i nge wah bund u h aug  ewh  kedoonoozoowin  egewh 
kahmeezheyunig  emuh  uhkeeng  keekoonudwah  :  kegede- 
banemaug  suh  kegemeezh  dush  egewh,  oogeguhnuhwan- 
dahnahwah  dush  ewh  kedekedoowin. 

7  Noongoom  dush  ooke k andahnah wah  ewh  ahnooj 
gagoo  kahmeezheyunin  keen  ahyahyun  chekedonjebah- 
mahguk. 

8  Ningemeenaug  muh  enewh  ekedoowenun  kahmeezhe- 
yunin,  oogeoodahpenahnahwah  dush,  kuhya  oogekekekan- 
dahnahwah  ;  kagate  keen  kepeoonjebahyaun,  kuhya  ooge- 
dabwayandahnahwah  ewh  kepeezhenahzhahooeyun. 

9  Ninguhnooduhmahwaug  suh  oogoo,  kahween  neguh- 
nooduhmahwahseeg  egewh  akeewejig,  egewh  atuh  kah- 
meezheyunig,  keen  muh  ketebanemaug. 

10  Kuhkenuh  ahnooj  gagoo  dabanduhmaunin,  kuhya 
keen  kedebandahnun ;  mesuh  enewh  wanjepeshegandahgoo- 
egooyaun. 

11  Kahween  dush  kayahbe  nindahyahse  oomah  uhkeeng, 
oogoo  aluh  ahyahwug  oomah  uhkeeng,  kuhya  neen  kepe- 
naunzekoon.  Pahnezeyun  W  ayoosemegooyun,  guhnuh- 
wanim  emuh  kedezhenekahzoowe n ing  egewh  kahmeezhe- 
yunig  chepazhegoowaud  debishkoo  kuhya  kenuhwind. 

12  Magwah  ween  keweejewugwah  emuh  uhkeeng, 
ningeguhnuhwanemaug  emuh  kedezhenekakzoowening ; 
egewh  dush  kahmeezheyunig  ningeguhnuhwanemaug,  kah 
dush  ahweyah  kewuhneahse,  owh  suh  atuh  nishwahnahde- 

zewene  Wagwissemind,  cheoonjedebishkoosag  ewh  oozhe- 
beegun. 

13  Noongoom  dush  kebenaunzekoon ;  oonoo  dush 
nekekedoonun  oomah  uhkeeng,  cheoonjemooshkenashkah- 
windwah  ewh  nindoonahnegoozewin. 

14  Ningerneenaug  suh  ewh  kedekedoowin,  oogesheen- 
ganemegoowaun  dush  enewh  akeewenejin,  kah  muh  deban- 
dahgoozesewug  oomah  uhkeeng,  debishkoo  kuhya  neen 
azhedebandahgoozesewaun  oomah  uhkeeng. 

15  Kahween  kedezhenundooduhmoosenoon  cheekoo- 
nudwah  oomah  uhkeeng,  ewh  suh  ween  goo  chemeetah- 
gwanemoowudwah  mujje-uhyeweesh. 

16  Kahween  debandahgoozesewug  oomah  uhkeeng, 
debishkoo  kuhya  neen  azhedebandahgoozesewaun  oomah 
uhkeeng. 

17  Peeneh  suh  oonje  kedabwawening :  tabwawenewun 
ewh  kedekedoowin. 

18  Debishkoo  kahpeezhenahzhahooyun  oomah  uhkeeng, 
mesuh  ewh  kuhya  neen  kahezhenahzhahwugwah  emuh 
uhkeeng. 

19  Mesuh  egewh  wanjepeneedezooyaun,  kuhya  wenuh- 
wah  chepeeneegoowaud  ewh  dabwawin. 

20  Kahween  oogoo  atuh  neguhnooduhmahwahseeg, 
kuhya  suh  egewh  kadabwayanemejig  wenuhwah  oodeke- 
doowenewah  oonje  : 

21  Kuhkenuh  chepazhekoowaud  ;  debishkoo  keen 
Noosa  azhekekishkoonaun,  kuhya  azhekekishkahweyun, 
kuhya  wenuhwah  cheahyahwaud  emuh  kenuhwind  :  che- 
dabwayanduhmoowaud  egewh  akeewejig  ewh  kepeezhe- 
nahzhahooyun. 

22  Ningemeenaug  dush  ewh  peshegandahgoozewin 
kahmeezheyunbun,  cheoonjepahzhegoowaud  debishkoo  ke- 
nuhwind  azhepazhegooyung. 

23  Neen  suh  chekekishkuhwugwah  kuhya  keen  cheke- 
kishkoonaun,  quuhyuk  suh  chepazhegooindwah  cheoonjeke- 
kanduhmoowaud  egewh  akeewejig  ewh  kepeezhenahzhah- 
ooyun,  kuhya  dush  kesahgeiidwah  debishkoo  kahezhesah- 
geeyun. 

24  Noosa,  nindenandum  suh  egewh  kahmeezheyunig 
cheweejewewaud  anduhzhe-ahyahyaun,  cheoonjewahbun- 
duhmoowaud  ewh  nepeshegandahgoozewin  kahmeezheyun; 
kegesahgeh  muh  chepwah  mahje-uhkewung. 

25  Oh  manoo-ezhewabezeyun  Wayoosemegooyun,  kah- 
ween  kegekekanemegooseeg  egewh  akeewejig,  neen  dusli 
ween  kegekekanemin,  oogoo  dush  oogekekandahnahwah 
ewh  keezhenahzhahooyun. 

26  Ningewahweenduhmoowaug  dnsh  ewh  kedoonoo- 
zoowin,  kuhya  dush  ningahwahweenduhmahwaug ;  che- 
oonjekekishkuhmoowaud  ewh  sahgeedewin  kahezhesah- 
geeyun,  kuhya  dush  chekekishkahwewaud. 


CHAP.  XVIII. 


HPE  Jesus  kahekedood  oonoo  ekedoowenun,  kesah- 


guhumuhneweejewaud  enewh  ookekenooahmahgunun 
emuh  ahgahming  ewh  sebewesha  Cedron,  keahta  dushewh 
ketegahnanse,  emuh  keezhaud  kuhya  ookekenooahmah- 


gunun. 


2  Judas,  owh  kahbahtahaud,  oogekekandaun  emuh 
ahtanig  :  mesuh  oomah  Jesus  ahyahpee  kahezhaud  ke weeje- 
waud  enewh  kekenooahmahgunun. 

3  Judas  dush  kahoodahpenaud  enenewun  kuhya  tuh- 
koonewa-wenenewun  wandenahmahgoojin  keche-sahsah- 
gahwejega-wenenewun  kuhya  Phariseen  tuhgwishin  emuh, 
bahbahwahsunjegunun  kuhya  wahsuhkoonanjegunun  kuhya 
ushwewenun  pegegezewaud. 

4  Jesus  dush  kekandung  ahnooj  gagoo  kapuhguhmish- 
kahgoojin,  kesahguhum,  oo-oo  dush  keenaud,  Ahwanan 
nanduhwahbuhmag  ? 

5  Oogelmhnoonahwaun,  Jesus  Nazareth  duhzhe  enene. 
Jesus  dush  oo-oo  oogeenaun,Neen  suh  nindow.  Judasdush 
enewh  kahbahtahegoojin  oogeeweejekahbahwemaun. 

6  Uhpe  dush  kahenaud,  Neen  nindow,  keahzhasawug, 
kekahwesawaud  emuh  metushkuhkumig. 

7  Menuhwah  dush  oogekuhnoonaun,  Ahwanan  nanduh- 
wahbuhmag?  Oo-oo  dush  keekedoowug,  Jesus  owhNazareth 
duhzhe  enene. 

8  Jesus  dush  oogekuhnoonaun,  Ahzhe  kegeweenduh- 
moonenim  neen  cheahweyaun  :  kishpin  dush  nunduhwane- 
meyag  puhgedenik,  suh  oogoo  chemahjahwaud. 

9  Cheoonjedebishkoosanig  ewh  ekedoowin  kaheke- 
dood,  Egewh  kahmeezeyunig  kahween  kuhnuhga  pazhig 
ningewuhneahse. 

10  Simon  Peter  dush  ayaud  ewh  ahzhahwashk,  ooge- 
kejekoopetoon,  kepuhkittawaud  dush  enewh  keche-sahsah- 

gewejega-wenenewun  oobuhmeetahgune,  kekishketahwug- 
aguuahmaud  ewh  ookechetahwugahne.  Malchus  dush 
ezhenekahzoobun  owh  buhmeetahgun. 

11  Jesus  dush  00-00  oogeenaun  enewh  Peterun,  Peen- 
dahun  ewh  kedahzhahwashkoomemuh  penduhkoomauning, 
Kahnuh  ween  ningahmenequaseen  ewh  menequahjegun 
kahmeezhid  owh  Noos. 

12  Egewh  dush  shemahguneshug  kuhya  owh  mene- 
senoo-oogemah  kuhya  ootuhkoonewa-wenenemewaun  eg- 
ewh  Jewyug,  oogetuhkoonahwaun  enewh  Jesusun,  keininje- 
mahpenahwaud  dush. 

13  Netum  dush  oogeezhewetuhmoowahwaun  Annasun 
(oozhenesun  owh  Caiaphas)  kahkeche-sahsahgewejega- 
wenenewenid  ewh  uhpe  kekenoonoowening. 

14  Mesuh  owh  Caiaphas  kahenaud  enewh  Jewyun, 
chenundah wand ahg wuk  pazh ik  enene  chenebootah waud 
enewh  ahnishenahban. 

15  Simon  Peter  dush  oogenoopenuhnaun  enewh  Je- 
susun,  kuhya  menuhwah  pazhik  kekenooahmahgun,  owh 
kekenooahmahgun  oogekekanemegoon  enewh  keche-sah- 
šahgewejega-wenenewun,  oogeweejpeendegamaun  enewh 
Jesusun  emuh  oowegewahming  owh  keche-sahsahgeweje- 
ga-wenene. 

16  Peter  dusli  ahgwahjeerig  kenebahwe  emuh  ish- 
quaundang.  Kesahgahum  dush  owh  bakahnezid  kekenooah- 
mahgun  kahkekanemegood  enewh  Keche-sahsahgewejega- 
wenenewun,  oogekuhnoonaun  dush  enewh  equazansun  kah- 
guhnuhwanduhmenejin  ewh  ishquaundam,  kepeendeguh- 
naud  dush  enewh  Peterun. 

17  Owh  dush  equazanse  ganulnvandung  ewh  ishquaun- 
dam  oo-oo  oogeenaun  enewh  Peterun,  Kah  nuh  ween  kuhya 
keen  kedookekenooahmahgunemegoose  wah-owh  enene  ? 
Oo-oo  dush  oodenaun,  Kahween  nindahwese. 

18  Kenebahwewugdush  egewh  buhmeetahgunug  kuhya 
egewh  tuhkoonewa-wenenewug,  oogepootahwanahwahdush 
ewh  ahkahkunzhan  (kesenahmahgudoobun  muh)  keah- 
wuhzoowaud  :  kuhya  ween  dush  owh  Peter  oogeweejkah 
bahwetahwaun,  keahwuhzood. 

19  Owh  dush  keche-sahsahgewejega-wenene  oogekuh- 
gwajemaun  enewh  Jesusun,  keduhzhemaud  ookekenooah- 
mahgunun,  kuhya  ookekenooahmahgawin. 

20  Jesus  dush  oogekuhnoonaun,  Mezheshuh  ningekuh- 

noonaug  egewh  akeewejig :  moonzhug  ningekekenooah- 
mahga  emuh  ahnahmea-wegumigoong  kuhya  emuhkeehe- 
ahnuhmea-weguhmigoong  moonzhug  anduhzhe  mahoonje- 
edewaud,  kah  dush  gagoo  kemooj  ningeekedoose. 

21  Ahneeshwin  kuhgwajemeyun  ?  kuhgwajim  egewh 
kahnoondahwejig  ewh  kahenugwah :  benuh  ookekandah- 
nahwah  ewh  kahekedooyaun. 

22  Uhpe  dush  00-00  kahekedood  ;  pazhik  tuhkoonewa- 
wenene  pashoo  wanjekahbahwid  oogenahbugushkenenje- 
tahwaun  enewh  Jesusun,  00-00  keekedood,  Menuh  00-00 
azhekuhnoonud  owh  keche-sahsahgewejega-wenene  ? 

23  Jesus  dush  oogekuhnoonaun,  Kishpin  kah-mujjeke- 
kedoowaunan,debahdoodun  ewh  mujje-uhyeweezh:  kishpin 
dush  quuhyuk  kahkekedoowaunan,  ahneeshwin  puhked- 
daooyun  ? 

24  Annas  dush  oogeezhenahzhahwaun  ewh  minjemah- 
pezoonid  emuh  andahnid  Caiaphasun  Keche-sahsahgeweje- 
ga- we  n  e  ne  wun . 

25  Simon  Peter  dush  kenebahwe  keahwuhzood,  oo-oo 
dush  oodenahwaun,  Kahnuh  ween  kuhya  keen  kedookeke- 
nooahmahgunemegoose  wah  owh  ?  Keahgoonwatum  dush 
ween,  oo-oo  keekedood,  Kahween  nindahwese. 

26  Enewh  dush  pazhik  oobuhmeetahgunun,  oodenah- 
wamahgunun  enewh  kahkishketahwugagunahmahjin  owh 
Peter  oo-oo  keekedoowun,  Kahnah  ween  kegewahbuhmese- 
noon  keweejewud  emuh  ketegahnansing. 

27  Menuhwah  dush  keahgoonwatum  owh  Peter,  bah- 
bega  dush  kenoondahgooze  owh  pahkahahqua. 

28  Emuh  dush  Caiaphas  andaud  oodoonjemahjewenah- 
waun  enewh  Jesusun,  keezhewenahwaud  emuh  tebah- 
koonede-weguhmigoong  :  Kekuhkezhabahwahgudoobun  : 
Kah  dush  kepeendegasewug  emuh  tebahkoonewa-weguh- 
migoong  oodahgeweenishkahgoonahwah  muh,  cheoonje- 
meejewahpun  dush  ewh  kuhbekoosa-wekoondewin. 

29  Kepesahguhum  dush  owh  Pilate,  oo-oo  keekedood, 
Ahneen  azheahnahmemag  wah-owh  enene  ? 

30  Oogekuhnoonahwaun  dush  oo-oo  keenahwaud,  kish- 
pin  suh  mujje-ezhechegasegoobun,  kahween  kedahgepuh- 
gedenemahgoose  weyowh. 

31  Pilate  dush  oo-oo  oogeenaun,  Kenuhwah  oodahpenik 
kuhya  tebahkoonik  debishkoo  anandahgwuk  ketebahkoone- 

gawenewah.  Egewh  dush  Jewyug  00-00  oogeenahwaun, 
Kahween  nenuhwind  nindenandahgoozesemin  chenesungid 
ahweyah. 

32  Chedebishkoosag  ewh  oodekedoowin  owh  Jesus 
kahekedood?  kedebahdoodung  ewh  kaenahpenad, 

33  Menuhwah  dush  kepeendega  owh  Pilate  emuh 
tebah koone de-wegu h mi goong,  kenundoomaud  dush  enewh 
Jesusun,  00-00  dush  keenaud,  Keen  enuh  kedow  oodooge- 
mahmewaun  egewh  Jewyug  ? 

34  Jesus  dush  oogekuhnoonaun,  Keen  enuh  tebenuhwa 
kedekid,  gamuh  ahweyah  kegeweenduhmaug  ewh  anan- 
dahgoozeyaun? 

35  Pilate  dush  oogekuhnoonaun,  Neen  enuh  nin- 
jewewh?  Keejduhnuhkeewamahgunug  kuhya  egewh  keche- 
sahsahgewejega-wenenewug  ningemeenegoog  keyowh : 
wagoonash  kahezhechegayun  ? 

36  Jesus  dush  oogekuhnoonaun,  Kahween  oomah 
uhkeeng  debandahgwussenoon  ewh  nindoogemahwewin ; 
kishpin  oomahuhkeeng  debandahgwukebun  ewh  nindooge- 
mahwewin  tahgemegahzoowug  egewh  nebuhmeetahgunug 
ehepuhgedenegoosewaunbaun  emuh  ooneenjewaung  egewh 
Jewyug:  noongoom  dush  kahween  oomah  debandahgusse- 
noon  ewh  nindoogemahwewin, 

37  Pilate  dush  oo-oo  oogeenaun,  Kagate  nuh  kedooge- 
mowh  ?  Jesus  dush  oogekuhnoonaun,  Kedekid  suh  cheooge- 
mah  weyaun,  Mesuh  kahoonjenegeyaun,  me  suh  dush  kah- 
oonjetuhgwishenaun  oomah  uhkeeng,ehedebahdooduhmaun 
ewh  dabwawin.  Kuhkenuh  egewh  dabandahgoozejig  emuh 
dabwawening  nebezindahgoog  ewh  amvayaun. 

38  Pilate  dush  oo-oo  oogeenaun,Wagoonan  ewh  dabwa- 
win?  Uhpe  dush  oo-oo  kahekedood,  menuhwah  kesahguhum^ 
keezhaud  dush  emuh  ahyahnid  enewh  Jewyun,  oo-oo  dush 
oodenaun,  Kahween  gagoo  nemekunse  oomujje-ezhewabe- 
zewin. 

39  Kedenandahgoozim  suh  chepuhgedenuhmoonuhgoog 
pazhik,  uhpe  kabekoosa-wekoondingin  :  kedenandaum  nuli 
chepuhgedenuhmoonuhgoog  owh  oodoogemahmewaun! 
egewh  Jewyug  ? 

40  Menuhwah  dush  kepepuhgewug  kuhkenuh  00-00 
keekedoowaud,  Kahween  mahbuh,  Barabbas  suh  atuh, 
Kekemuhkundwashke  suh  owh  Barabbas. 

ME  dush  owh  Pilate  keoodahpenaud  enewh  Jesusun? 
kepuhzhunzhawaud  dush. 

2  Egewh  dush  shemahgunishug  uhpe  kahookadahmah- 
waud  ewh  menasahgahwunzhe-wewuhquaun  oogepese- 
koonahwaun  emuh  ooshtequahnening,  kuhya  oogepesekuh- 
mahwahwaun  ewh  misquagenoo-puhpesekoowahgun, 

3  Oo-oo  dush  oogeenahwaun,  Keduhnuhmekahgoo  keen 
wagemahkundahwudwah  egewh  Jewyug  !  oogepahguske- 
ninjetahwahwaun  dush. 

4  Menuhwah  dush  kesahguhum  owh  Pilate,  oo-oo  dush 
oogeenaun,  Benuh  kesahgejeweeduhmoonim  owh,  cheke- 
kanduhmag,  kuhnuhga  mekahmahwahsewug  ewh  oomujje- 
ezhechegawin. 

5  Me  dusli  kesahgahung  owh  Jesus  ahyood  ewh 
menahsuhgahwunzhe-wewuhquaun  kuhya  ewh  mesqua- 
genoo-puhpesuhkoowahgun.  Pilate  dush  oo-oo  oogeenaun 
enewh  ahnishenahban ,  Wahbuhmik  owh  enene  ! 

6  Uhpe  dush  egewh  keche-sahsahgewejega-wenenewug 
kuhya  egewh  tuhkoonewa-wenenewug  wahyahbuhmah- 
waud,  kepepahgewug  oo-oo  keekedoowaud,  Ahgwahkwah, 
ahgwahkwah.  Pilate  dush  oo-oo  oogeenaun,  Kenuhwah 
oodahpenik  ahgwahkwahook  dush,  kah  muh  nemekuhmah- 
wahse  ningood  chemujje-ezhechegad. 

7  Egewh  dush  Jewyug  oo-oo  oogeenahwaun,  Nindah- 
yahmin  ewh  tebahkoonegawin,  ewh  suh  tebahkoonegawin 
wanjeenandahgoozid  chenebood,  keenahjindezoo  muh,  Nin- 
doogwissemik  owh  Kesha-Muhnedoo. 

8  Uhpe  dush  owh  Pilate  kahnoondung  ewh  ekedoowin 
ashkum  kesageze ; 

9  Menuhwah  dush  kepeendega  emuh  kebahquahoode- 
weguhmigoong,  oo-oo  dush  oogeenaun  enewh  Jesusun, 
Ahneende  wanjebahyun  ?  Kah  dush  ween  owh  Jesus  ooge- 
nuhquatuhwahseen. 

10  Pilate  dush  oo-oo  oogeenaun,  Kah  nuh  ween  keguh- 
noozhese  ?  kah  nuh  kekekandahduhse  ewh  kushkeaweze- 
win  ahyahmaun  cheahgwahkwahoonaun  kuhya  kushkea- 
wezewin  ahyahmaun  chepuhgedenenaun  ? 

11  Jesus  dush  oogekuhnoonaun,  Kahween  kuhrmhga 
kedahgekushkeawezese  ningood  chedoodahweyun,  kishpin 
ishpeming  oonjemeenegoosewumbun  ;  me  dush  wanjekuh- 
gwahnesuggandahgwudenig  oomujje-ezhechegawin  owh 
kahpuhgedenemauk  neyow. 

12  Me  dush  owh  Pilate  kahoonjenundahwandung  c^he- 
puhgedenaud  ;  egewh  dush  Jewyug  kekeche-pepahgewug 
00-00  keekedoowaud,Kishpin  puhgedenud  mahbuh5kahween 
kesahgeahse  owh  Csesar;  kuhkenuh  nindoogemowh  adezoo- 
jig,  oomujje-duhzhemahwaun  enewh  Csesarun. 

13  Pilate  dush  uhpe  kahnoondung  oo-oo  ekedoowin, 
oogesahgejeweenaun  enewh  Jesusun,  kenuhmuhduhbe  dush 
emuh  tebahkoonede-wuhbewening  emuh  azhenekahdag 
Ahsinekahning,  anwawaud  dush  egewh  Hebrewug,  Gab- 
batha. 

14  Magwah  dush  waliwasecheyahdag  ewh  kuhbekoosa- 
wedoondewin,  keningoodwahswe-tebahegunag  ;  oo-oo  dush 
oodenaun  enewh  Jewyun,  Benuh  wahbahmik  kedoogemah- 
mewah. 

15  Wenuhwah  dush  keezhepepahgewug,  Mahjeweezh, 
mahjeweezh,  ahgwahkwah.  Pilate  dush  oo-oo  oodenaun, 
Ningahahgwahkwahwah  nuh  owh  kedoogemahmewah  ? 
Egewh  dush  keche-sahsahgewejega-wenenewug  oogekuh- 
noonahwaun,  Kahween  ahweyah  nindoodoogemahwemahse- 
naun  owh  atuh  Ceesar. 

16  Me  dush  kepuhgedenuhmahwaud  ewh  cheahgwah- 
quahoomind.  Oogeoodahpenahwaun  dush  enewh  Jesusun, 
keenemahjewenahwaud. 

17  Anepemewetood  dush  ewh  oodahzhadayahtekoom 
keezhah  emuh  ooshtequaunegagunekahning  azhenekahdag, 
emuh  dush  Hebrew  enwawening  Golgotha  azhenekahdag : 

18  Me  dush  emuh  keahgwahquahahwaud,  neezh  dush 
pakahnezenejin  uhyeduhwuhyeee  pazhig,  kuhya  owh  Jesus 
emuh  nahwuhyeee. 

19  Pilate  dush  oogedozhebeann  ewh  wahweendahmah- 
gawin  JESUS  OWH  NAZARETH  ANDUHZHEKAD 
OODOOGEMAHMEWAUN  EGEWH  JEWYUG. 

20  Nebewah  dush  egewh  Jewyug  oogeahgindahnahwah 
oo-oo  wahweenduhmahgawin,  cheguhyeee  muh  emuh 
oodanaung  keduhzhe-ahgwahquahwah  owh  Jesus  :  keoozhe- 
beegahda  dush  emuh  Hebrew-enwawening,  lmhya  Greek- 
enwawening,  kuhya  Latin-enwawening. 

21  Ookeche-sahsahgewejega-wenenemewaun  egewh 
Jewyug,  oogeenahwaun  enewh  Pilateiin,  Kagoo  oozhebeiin- 
kan,  Oodoogemahmewaun  egewh  Jewyug;  me  atuh,  oo-oo 
keekedood,  Nindow  oodoogemahmewaun  egewh  Jewyug. 

22  Pilate  dush  oogekuhnoonaun,  Kahoozhebeahmaun 
suh  ningeoozhebeaun. 

23  Egewh  shemahguneshug  uhpe  kahahgwahquahwah- 
waud  enewh  Jesusun,  oogeoodahpenaunun  enewh  oodah- 
gwewenun  oogenewoosetahnahnahwah  anduhchewaud 
egewh  shemahgunshug  naningooding  oogeoodahpenahnah- 
wah,  kuhya  dush  ewh  puhpesuhkoowahgun :  kahween 
dush  kekushkegwahdasenoobun  ewh  puhpesuhkoowahgun 
oogejuhyeee  keoonjemezewa-aunzwatahgenegahdagoobun. 

24  Oo-oo  dush  keedewug,  Kahween  ninduhwauj  kegah- 
pegoobetoosemin,ahtahdekundahdedaun  suh  goo  ahwagwan 
kaahyahmoogwan  ;  chedebishkoosag  dush  ewh  oozhebeega- 
win  oo-oo  akedoomahguk,  Kemahdahoonedewug  enewh 
nindahgwewenun,  kuhya  dush  ewh  nepuhpesuhkoowahgun 
oogeahtaundekundahnahwah,  Mesuh  oonoo  kahuhyezhe- 
chegawaud  egewh  shemahgunishug. 

25  Kenebahwewun  dush  cheguhyeee  emuh  oodahzhid- 
ayahtekoong  owh  Jesus,  enewh  oogeen,  kuhya  oogeen 
oowedegequaune,  kuhya  owh  Mary  wewun  owh  Cleophas, 
kuhya  owh  Mary  Magdalene. 

26  Jesus  dush  uhpe  wuhyahbuhmaud  enewh  oogeen, 
kuhya  enewh  kekenooahmahgunun  kahsahgeahjin  pashoo 
nebahwenid,  oo-oo  oogeenaun  enewh  oogeen,  Equa,  wa- 
bum  owh  kegwis ! 

27  Me  dush  oo-ookeenaud  enewli  kekenooahmahgunun, 
Wahbum  owh  keguh !  Me  dush  ewh  uhpe  owh  kekenooah- 
mahgun  keezhewenaud  emuh  tebenuhwa  oowegewahming. 

28  Me  dush  Jesus  kekandung  ahzhe  kuhkenuh  ahnooj 
gagoo  kedebishkoosag,  chedebishkoosag  ewh  oozhebeegun, 
oo-oo  ekedoo,  Nekishkahbahgwa. 

29  Keahtamahgud  dush  ween  ewh  oonahgun  mooshke- 
nabeeg  ewh  shewahboo,  uhpe  dush  kahmoshkenabahtoo- 
waud  ewh  iskahebaun  ewh  shewahboo,  keahtoowaud  emuh 
hysoping,  keenemoowahwaud  emuh  oodoonejning. 

30  Uhpe  dush  owh  Jesus  kahoodahpenung  ewh  she- 
wahboo,  keekedoo,  Ahzhe  kezhechegahda ;  kahnuhwuhge- 
quanid  dush  oogepuhgedenaun  enewh  oojechaugwun. 

31  Egewli  dush  Jewyug  cheahgoodasenook  enewh 
weyowemaun  emuh  ahzhedayahtekoong  magwah  ahnuh- 
mea-kezhekuk,  kezhetahwene-kezhegud  suh  ewh  (kekeche- 
twah-wandahgwud  suh  ewh  ahnuhmea-kezhegud ) ,  ooge- 

mmdoodahmaliwahwaun  enewh  Pilateiin  ewh  chepookoo- 
kahdaoondwah,  chemahjewenindwah  dush. 

32  Kepeezhahwug  dush  ween  egewh  shemahgunishug, 
oogepookookahdagahnahmahwaun  enewh  netum  kuhya 
enewh  bakahnezenejin  kahweejahgwahquahoominjin. 

33  Uhpe  dush  pahnahzekahwahwaud  enewh  Jesusun, 
kewahbuhmah waud  dush  ahzhe  keneboonid.,  kahween  ooge- 
pookookahdagahnahmahsewaun. 

34  Pazhig  dush  shemahgunish  oogepuhjebahwaun  ewh 
shemahgun  emuh  oopema-yowening,  kazhetena  dush  emuh 
keoonjejewun  ewh  mesqueh  kuhya  ewh  nebee. 

35  Owh  dush  kahwahbundung  debahjemoo,  tabwamah- 
guddene  dush  ween  oodebahjemoowin  :  ookekandaun  dush 
ewh  tabwad,  kenuhwah  chedabwayanduhmag. 

36  Oonoo  dush  keezhewabudoon  chedebishkoosag  ewh 
oozhebeegun,  Kah  kuhnuhga  pazhik  ookun  tahpookookuh- 
nunjegahdasenene. 

37  Menuhwah  dush  pazhig  oozhebeegun  oo-oo  ekedoo- 
mahgud,  Oogahguhnuhwahbuhmahwaun  enewh  kahpuhje- 
bahwahwahjin. 

38  Kahishquahkummeguk  oonoo,  owh  Joseph  Arima- 
thaeaing  duhshe-wenene  wakekenooahmahgunemegood 
enewh  Jesusun,  kemooj  dush  ween  goo,  kekoosaud  enewh 
Jewyun,  kepenundoodahmoowaud  enewh  Pilateiin  cheah- 
yaung  ewh  ooweyow  owh  Jesus  :  oogepuhgedenuhmahgoon 
dush  enewh  Pilateiin.  Kepeezhah  dush,  kemahmood  dush 
ewh  ooweyow  owh  Jesus. 

39  Kepeezhah  dush  kuhya  owh  Nicodemus,  ewh  wah- 
yashkud  kahpenaunzekahwaud  enewh  Jesusun  magwah 
tebekudenig,  oogepeton  dush  ewh  myrrh  kuhya  aloes 
tahgoonegun,  koonemah  ningoodwauk  tebahbishkoojegun. 

40  Oogeoodahpenahnahwah  ewh  ooweyow  oogewewuh- 
quaginahnahwah  emuh  pepuhgewuhyahnegenoong  ;  ketuh- 
gooahtoowaud  dush  enewh  menoomahgoojegunun  debishkoo 
azhechegawaud  egewh  Jewyug  ubpe  wahningwahega- 
wahjin. 

41  Emuh  kahduhzhe-ahwahguahoond  keduhgoomahgud 
ewh  ketegahnanse  kuhya  emuh  ketegaunansing  ewh  wash- 
keoozhechegahdag  chebaguhmig ;  kah  wekah  ahweyah 
keahsahsegoobun  emuh. 

42  Me  emuh  keahsahwaud  enewh  Jesusun  cheayahnid 

magwah  wahwazheluhmoowaud  egewh  Jewyug  ewh 
ookuhbekoosa-wekoondewenewaun. 


CHAP.  XX. 


UHKEZHAB  kahishquah-ahnuhmea-kezheguk  ehep- 


JV  wah  wahbung  kepeezhah  owh  Mary  Magdalene  emuh 
chebaguhmigoong,  oowahbandaun  dush  ewh  ahsin  akoone- 
gahdagemuh  chebaguhmigoong. 

2  Me  dush  kepemebuhtood  keezhaud  dush  enewh  Simon 
Peterun  kuhya  enewh  pakahnezenejin  kekenooahmahgun- 
un  kahsahgeahjin  owh  Jesus,  oo-oo  dush  oodenaun,  Ooge- 
mahjewenahwaun  enewh  Tabaneganejin  emuh  chebaguh- 
migoong,  kah  dush  nekekanduhsemin  debe  kahahsahwahg 
wan. 

3  Me  dush  kemahjaud  owh  Peter  kuhya  owh  pakah- 
liezid  kekenooahmahgun,  keezhahwaud  dush  emuh  cheba- 
guhmigoong. 

4  Nuhyazh  edush  keenepemebuhtoowug  ewh  weejende- 
waud  :  owh  dush  pakahnezid  kekenooahmahgun  oogeane^ 
mishkahwaun  enewh  Peterun,  netum  edush  ketuhgweshin 
emuh  chebaguhmigoong. 

5  Kenahwataud  dush  oowahbundahnun  enewh  pehpuh- 
gewuhyahneginoon  ahyahtanig,  kah  dush  kepeedegase. 

6  Simon  Peter  dush  petuhgwishin  penoopenuhnegood, 
kepeendegad  dush  emuh  chebaguhmigoong  oowahbundah- 
nun  dush  enewh  pepuhgewahyaun-egenoon  ahyahtanig. 

7  Ewh  dush  wahbishkegin  kahwewuhqua-debabe- 
zoopun  kahween  mahmahwe  keahtasenoon  emuh  ahyahta- 
liig  enewh  pepuhgewuhyaunegenoon,  puhkaun  goo  nin- 
gooche  keahta  tatebuhbetag. 

8  Medush  kepeendegad  owh  bakahnezid  kekenooah- 
mahgun  owh  netum  kahtuhgwishing  emuh  chebaguhmig- 
oong,  oogewahbundaun  dush  kuhya  kedabwayandum. 

9  Kahmuh  muhshe  oogekekanduhsenahwah  ewh  oozhe- 
beegun  ewhcheenandahg'oozenid  Jesusun  cheahbejebahnid, 

10  Nayaub  dush  kekewawug  egewh  kekenooahmah- 
gunug. 

11  Marydush  kenebahwe  cheguhyeee  emuh  chebaguh- 
migoong,  ahgwahjuhyeee  kemahwid :  magwah  mahwid 
kenuhwatah  keenahbid  emuh  chebaguhmigoong. 

12  Medush  wahbuhmaud  neezh  enewh  angenun  wah- 
bishkekoonahyenid  nuhmuhduhbenid,  pazhik  anequasing 

kuhya  pazhik  emuh  azhesittasing  kahdnhzhe-shingeshing- 
oobunan  owh  Jesus. 

13  Oo-oo  dush  oodenahwaun,  Equa  ahnishwin  mahwe- 
yun  ?  Oo-oo  dush  oodenaun,  oogemahjewenahwaun  enewh 
Nindoogemaumun,  kah  dush  ninkekanduhse  tebe  keahsah- 
wahgwan. 

14  Uhpe  dush  00-00  kahekedood  kequakekahbahwe, 
oowahbuhmaun  dush  enewh  Jesusun  nebahwenid ;  kah 
dush  oogekekanemahseen  Jesusun  ahwenid. 

15  Jesus  dush  oo-oo  oodenaun,  Equa  ahneshwin  mah- 
weyun?  Ahwanan  nanduhwahbuhmud  ?  Ween  dush, 
Ketegawenewedoog  mahbnh,  keenandum,  oo-oo  dush  oode- 
naun,  Nindoogemaum  kishpin  kemahjewenud  weenduh- 
moowishin  debe  keahsahwudan,  ningahmahjewenah  dush. 

16  Jesus  dush  oo-oo  oodenaun,  Mary.  Kequakekahbah- 
we  dush,  oo-oo  oodenaun,  Rabboni,  mesuh  oo-oo  ekedoong 
kakenooahmahgayun. 

17  Jesus  dush  oo-oo  oodenaun  kagoo  taungenishekan, 
kah  muh  muhshe  nindezheoombishkahse  ewede  anduhzhe- 
ahyaud  owh  Noos,  ezhaun  suh  goo  egewh  nekahnesug 
oo-oo  dush  ezheh,  Nindezheoombishkahnun.  owh  Noos, 
kuhya  kenuhwah  koosewah,  Nekezha-Muhnedoom  kuhya 
kenuhwah  ke -Ke sh a-Muh ne doome w ah . 

18  Mary  Magdalene  oogepeweenduhmoowaun  enewh 
kekenooahmahgunun  ewh  kewahbuhmaud  enewh  Tabanin- 
ganejin,  kuhya  oonoo  keegood. 

19  Uhpe  dusli  kahoonahgooshenig  kahishquah-ahnuh 
meakezhegudenig,  uhpe  kekebahquahegahdag  enewh  ish- 
quaundamun  emuh  kahduhzhe-mahoonjeedewaud  egewli 
kekenooahmahgunug,  ewh  Koosahwaud  enewh  Jewyun, 
kepeezhah  owh  Jesus,  kenebahwe  emuh  nahwuhyeee  ah- 
yahwaud,  oo-oo  dush  oodenaun,  Pezaunewawin  ahyah- 
mook. 

20  Uhpe  dush  oo-oo  kahekedood  oogewahbundahaun 
enewh  ooneenjeen,  kuhya  ewh  oopema-weyow.  Kemooje- 
gezewug  dush  egewh  kekenooahmahgunug  uhpe  wuhyah- 
buhmahwaud  enewh  Tabaninganejin. 

21  Menuhwah  dush  oo-oo  oogeenaun  owh  Jesus,  Ahyah- 
mook  ewh  pezaunewawin,  Kahezheezhenahzhahood  owh 
Wayoosemind  mesuh  kuhya  neen  azheezhenahzhahoonaun. 

22  Uhpe  dush  oo-oo  kahekedood  oogepootahnaun,  oo-oo 
dush  oodenaun,  Oodahpenik  owh  Pahnezid  Oojechaug. 

23  Ahwagwan  wuhyabennhmoowagwan  enewh  oomuj- 
jeezhewabezewenun  wabenuhmahwah  suh,  Ahwagwan 
dush  manjemenahmahwagwan  enewh  oomajje-ezhewabeze- 
winun,  minjemenahmahwah  suh. 

24  Thomas  dush  pazhig  egewh  metahswe  ahzhe  neezh 
kekenooahmahgunug  owh  Didymus  kahezhenekahzood 
kahween  ahyahsebun  uhpe  Jesus  kepeezhaud. 

25  Egewh  dush  bakahnezejig  kekenooahmahgunug  oo-oo 
oogeenahwaun,  Ningewahbuhmahnaun  owh  Tabaningad. 
Oo-oo  dush  ween  oogeenaun,  Kishpin  pwah  wahbunduh- 
mahwug  emuh  oonenjeeng  ewh  kahenishkahgood  enewh 
suhgaheganun,  kuhya  pwah  ezheneenjeyann  emuh  kepah- 
goonashkahgood  enewh  suhguhegunun,  kuhya  pwah  ezhe- 
neenjeyaun  emuh  oopemaweyowing  kahween  ningahdab- 
watunse. 

26  Kahswahsoongoonahguk  menuhwah  peendig  kemah, 
oonjeedewun  enewh  ookekenooahmahgunun,  kuhya  ween 
Thomas  keduhneze  :  ketuhgwishin  dush  owh  Jesus  magwah 
kebahquahegahdag  enewh  ishquandamun,  kenebahwe  dush 
owh  Jesus  nahwuhyeee  ahyahwaud,  oo-oo  dush  keekedoo, 
Ahyahmook  ewh  pezaunewawin. 

27  Me  dush  oo-oo  keenaud  Thomasun,  Peezheneenjenin, 
wahbundun  dush  enewh  neneenjeen :  peezhenekanin  dush 
kuhya  ezheneenjeen  emuh  nepemaweyowing  :  kagoo  dush 
ween  ahgoonwatunkan,  dabwayandun  suh  goo. 

28  Thomas  dush  oogekuhnoonaun,  oo-oo  keenaud, 
Nindoogemaum  kuhya  ne-Kesha-Muhnedoom. 

29  Jesus  dush  oo-oo  oodenaun,  Thomas,  kewahbuhme- 
yun  kedoonjetabwayandum  ;  shahwandahgozewug  egewh 
wahyahbulimeseyoog,  tabwayanduhmoowaud  dush  ween 
goo. 

30  Nebewah  dush  nahmaundahwejegunun  oogeahnoo- 
keenun  owh  Jesus  oomali  muzzeneeguning  pwahyah-oozhe- 
beegahdagin. 

31  Oonoo  dush  oozhebeegahdanoon  chedabwayanduh- 
mag  Jesus  cheahwid  owh  Ohrist,  Oogwissun  owh  Kesha- 
Muhnedoo ;  ewh  dush  dabwayanduhmag  cheahyahmag  ewh 
bemahdezewin  emuh  oodezhenekahzoowening. 


CHAP.  XXI. 

AHISHQUAH-KUMMEGUK  oonoo,  menuhwah  ooge- 
wahbunduhaun  enewh  ookekenooahmahgunun  ewh 

ooweyow,  ewede  Tiberias  azhenekahdag  kechegummeeng  ; 
00-00  suh  dush  keezhewahbundahewa. 

2  Mahmahwe  keahyahwug  owh  Simon  Peter,  kuhya 
Thomas  Didymus  azhenekahzood,  kuhya  owh  Nathaniel 
Canaing  Galilee  duhzhe  oodanaung  kahoonjebaud,  kuhya 
Zebedee  oogwissun,  kuhya  neezh  pakaunezenejin  ooke- 
kenooahwahgunun. 

3  Simon  Peter  oo-oo  oodenaun  enewh,  Nindahwe- 
kegooneka.  Oo-oo  dush  oodegoon  enewh,  Kegahweeje- 
wegoo  kuhya  neenuhwind.  Keuhnesahguhumoog  dush 
kazhetena  kepoozewug  emah  nahbequauning,  ewh  dush 
tebekuk  kah  gagoo  oogenetoosenahwah. 

4  Uhpe  dush  zhuhyegwah  kahwahbunenig,  Jesus  kene- 
bahwe  ewede  cheguhbeeg :  egewh  dush  kekenooahmah- 
gunug  kahween  oogekekanemahsewaun  ewh  ahwenid 
Jesusun. 

5  Jesus  dush  oo-oo  oodenaun,  Ahbenoojewedoog  kedah- 
yahnahwah  nuh  meejim  ?  Oo-oo  dush  oogeenahwaun,  Kah. 

6  Oo-oo  dush  oogeenaun,  Keche-nekaung  enuhkaya 
pahkoobe-wabenik  ahsub  kegahmekahnahwah  dush.  Ooge- 
pahkoobe-wabenahwaun  dush,  kah  dush  kekushkeoosewug 
chewekoobenahwaud  apeechbahtuhyeenidenewh  gegooyun. 

7  Me  dush  owh  kekenooahmahgun  enewh  kahsahgeah- 
jin  owh  Jesus  oo-oo  oogeenaun  enewh  Peterun,  Mesuh  owh 
Tabaningad  cheahwid,  oogekechepezoon  ewh  gegoongeka 
pesekoowahgun,  (pinguhshahgedegoobun  muh),  keahpug- 
gezoo  dush  emuh  keche-gummeeng. 

8  Egewli  dush  ahnind  kekenooahmahgunug  ketuh- 
gwishedoog  emuh  nahbequaunansing  ;  kah  muh  wahsuh 
nahwij  keahyahsewug,  koonemah  neezhwauk  duhsoonik,) 
keweekoobenahwaud  enewh  ahsubeen  kuhya  enewh 
gegooyun. 

9  Uhpe  dush  kahkuhbahwaud  oogewahbundahnahwah 
ewede  ewh  ahkuhkunzha  ishkoota  kuhya  oogeje-shkoota 
gegooyun  ahyahnid,  kuhya  buhquazhegun. 

10  Jesus  dush  oo-oo  oodenaun,  Peezh  ahnind  gegooyug 
noongoom  kahnesagoog. 

11  Simon  Peter  dush  kekoope  keahgwahbeenaud  dush 
enewh  ahsubeen  mooshkenanid  enewh  keche  gegooyun, 
ningoodwauk  ahshe  nahnemeduhnuh  ahshe  neswe  :  ahnoo- 
weengoo  oo-oo  keeshenoowaud,  kahween  kepegushkahse 
owh  ahsub. 

12  Jesus  dush  00.00  oodenaun  enewh  kekenoodhmahgunun^ 
Umba  peweseneyook.  Kah  dush  ahweyah  anduhchewaud 
egewh  kekenooahmahgunug  keenanduhse  00-00  cheezhe- 
kuhgwajemaud,  Ahwanan  keen  ?  kekekanemahwaud  ewh 
ahwid  owh  Tabaningad. 

13  Me  dush  kepeezhaud  owh  Jesus  keoodahpenaud 
enewh  buh quazhe gu nun  kemeenaud,  kuhya  enewh  buhqua- 
zhegunun  kemeenaud,  kuhya  enewh  gegooyun. 

14  Mesuh  noongoon  nesing  kewahbundahaud  owh  Jesus 
enewh  kekenooahmahgunun  ewh  weyow  uhpe  kahahbeje- 
baud. 

15  Uhpe  dush  kahishquah-wesenewaud  Jesus  oo-oo 
oogeenaun  enewli  Simon  Peterun,  Simon,  wagwissemik 
owh  Jonas,  ahwahshema  nah  kesahgeh  dush  ween  oogoo  ? 
Oo-oo  dush  oogeenaun,  Aahe,  Tabaningayun ;  kekekanim 
ewh  sahgeenaun.  Jesus  dush  oogeenaun  enewh,  Ahshum 
egewh  nemahnishtahnishemug. 

16  Oo-oo  dush  menuhwah  oodenaun,  Simon,  wagwis- 
semik  owh  Jonas,  kesahgeh  nuh  ?  Peter  dush  oo-oo  oode- 
naun,  Aahe,  Tabaningayun  ;  kekekanim  ewh  sahgeenaun. 
Oo-oo  dush  oodenaun,  Ahshum  egewh  nemahnishtahnishe- 
mug. 

17  Medush  menuhwah  oo-oo  keenaud,  (me  goo  nesing) 
Simon,  wagwissemik  owh  Jonas,  kesahgeh  nuh  ?  Kekush- 
kandum  dush  owh  Peter  nesing  keegood,  Kesahgeh  nuh  ? 
Oo-oo  dush  oogeenaun,  Tabaningayun  kekekandahnun 
kuhkenuh  enewh  uhyeeen  ;  kekekanim  ewh  sahgeenaun, 
Jesus  dush  oo-oo  oodenaun,  Ahshum  nemahnishtahnishe- 
mug. 

18  Kagate,  kagate,  kedenenim,  Uhpe  washke-bemah- 
dezeyunbun  kekeche-penedezoonahbun  kuhya  ananduhmun 
kegepahbahezhah :  uhpe  dush  kekekahyun  kegahshebe- 
nikan,  pakahnezid  dush  kegahkechepenik,  kegahezhewenik 
dush  emuh  kaenanduhsewun. 

19  Mesuh  kahoonjeekedood,  kedebahdoodung  ewh  kae- 
nahpenad  cheoonjepeshegandahgooi’nd  owh  Kesha-Muhne- 
doo.  Uhpe  dush  oo-oo  kahekedood,  oodenaun  Peterun, 
Noopenuhzheshin. 

20  Peter  dush  uh nequakekahbah wid,  oogewahbuhmaun 
enewh  kekenooahmahgunun  kahsahgeahjin  owh  Jesus 
chenoopenuhnegoowaud,  me  owh  kahahsooshing  emuh 

ookahkegmiahning  magwah  oonahgooshe-wesening,  00-00 
dush  keekedoo,  Tabaningayun,  ainvanan  owh  bahyahtahik  ? 

21  Pefeer  dush  wuhyahbuhmaud  enewh,  oogeenaun 
Jesusun,  Tabaningayun,  ahneen  dush  kaezhechegad  mah- 
bah  enene  ? 

22  Jesus  dush  oodenaun,  Kishpin  enanemug  cheduh- 
nezid  nahnauzh  chetahgwishenaun,  wagoonan  keen  kaoonje- 
pahbahmanduhmunbun  ?  Noopenuhzheshin. 

23  Me  uhpe  kahsuhswashkahmahguk  maundah  eke- 
doowin  emuh  kahahyahwaud  egewh  wawekahnesindejig 
ewh  cheneboosig  owh  meezhenahwa.  Kah  suh  Jesus 
oogeenahseen,  kahween  tahneboose,  ewh  atuh,  Kishpin  ena- 
nemug  cheduhnezid  nahnaunzh  goo  tuhgwishenaun,  wa- 
goonan  keen  kaoonjepahbahmanduhmunbun  ? 

24  Me  owh  meezhenahwa  dabahdoodung  oonoo  uhyeeen, 
kuhya  kahoozhebeiing  oonoo  uhyeeen  Nekekandahmin 
edush  ewh  dabwamahguddenig  oodebahjemoowin. 

25  Keche  nebewah  pakahnukkin  Jesus  kahezhechegajin, 
kishpin  oozhebeegahdagebun,  kahween  tahgetabishkenase- 
noon  maundah  uhkee  enewh  mahzeneegunun  kageeozhe- 
beegahdagebuhneen.  Amen. 

